
Capitolul I 


Era în a douăzeci şi şasea zi a lunii august din primul an al 
erei Tenshō (1573) când, încurajat de victoriile pe care le obți- 
nuse asupra lui Yoshikage Asakura!, căruia îi luase provincia 
Echizen, Nobunaga Oda l-a împresurat pe Nagamasa Azai?, 
forțându-l să se retragă în Castelul Odani. Yoshikage, care-l spri- 
jinise multă vreme pe Nagamasa, era acum mort, aşa că acesta 
din urmă nu mai avea pe nimeni care să-i sară în ajutor. În 
goana lui după Yoshiaki Ashikaga”, Nobunaga trecuse prin foc 
şi sabie până şi templele de pe Muntele Hiei‘, în timp ce dintre 
aliaţii lui Nagamasa nu mai rămăseseră decât o mână de oameni 


1 Yoshikage Asakura (1533-1573), nobil japonez, guvernator al unei 
părți din vechea provincie Echizen, aflată în partea de nord-vest a Japoniei. 

2 Clanul Azai, care guverna vechea provincie Omi (actuala prefec- 
tură Shiga din centrul Japoniei), a fost, alături de clanul Asakura, unul 
dintre principalii oponenți ai clanului Oda. 

3 Yoshiaki Ashikaga (1537-1597) a fost cel de-al cincisprezecelea 
şi ultimul shâgun al shâgunatului Ashikaga și a guvernat între anii 
1568-1573, perioadă cunoscută și sub numele de Muromachi. Iniţial 
călugăr, l-a înlăturat de la putere pe vărul lui, Yoshihide, cu ajutorul 
protectorului său din acea vreme, Oda Nobunaga, preluând titlul de 
shâgun. Ulterior, va deveni rivalul lui Nobunaga, care însă îl va alunga 
din Kyoto în 1573, punând astfel capăt shâgunatului Ashikaga. 

4 Aflat în partea de nord-est a orașului Ky5to, muntele sacru Hiei 
adăposteşte principalele temple ale sectei budiste Tendai, din care făceau 
parte temuții călugări războinici săhei. În perioada feudală, puterea acestora 

la templul Hongan-ji, însă nici aceştia nu mai aveau puterea 
să-l ajute. 

Din tabăra sa, aflată pe Muntele Toragoze, Nobunaga scruta 
Castelul Odani, ce se zărea către miazănoapte. Şi-l amintea 
mai mare. Ca o pisică ce-şi pândeşte șoarecele, ţintuia cu pri- 
virea locul în care cei din'clanul Azai, care altădată îi stăteau 
necontenit în cale din tabăra lor aflată între Ky5to şi provincia 
Gifu, erau acum înconjurați, singuri şi neajutoraţi, în castelul 
acesta mic, nemaiputând face nici o mişcare. 

Privind dinspre Toragoze, pe versantul împădurit al Mun- 
telui Odani se distingeau bine cele trei corpuri ale castelului: 
corpul central, corpul secundar şi corpul Ky5goku. Lumina 
roșiatică a apusului cobora peste turnul corpului din mijloc, 
în timp ce copacii din spate se îndoiau sub rafalele vântului. 
Lui Nobunaga toate acestea îi păreau împietrite. Vântul ce su- 
fla dinspre lacul Biwa era îngheţat, dar pe Nobunaga nu-l atin- 
gea nimic. Când îi luase capul lui Yoshikage Asakura, nu simţise 
răceala vântului de toamnă. La fel ca atunci, până când nu avea 
să le ia capetele lui Nagamasa și tatălui său, Hisamasa, nu era 
loc pentru asemenea slăbiciuni. Cucerise provincia Echizen în 
mai puţin de o lună, iar bucuria uciderii lui Yoshikage nu-i 
pierise nici acum de pe chip şi-l făcea să privească ţintă, cu 
ochii mijiţi, la Castelul Odani. Îşi imagina cum capetele lui 
Nagamasa și al tatălui său, alături de cel al lui Asakura, vor fi 
puse la păstrare acoperite cu lac și foiţă de aur până la Anul 
Nou, când va sărbători aşezându-le alături de sticlele de sake pe 
care avea să le bea cu comandanții ce îl slujeau. 

Tokichir6 Kinoshita a fost cel care, în ziua următoare, cea 
de-a douăzeci și șaptea, l-a izolat pe Hisamasa în împrejmuirea 
Kyâgoku, iar pe Nagamasa l-a încercuit în corpul central. Fap- 
tul că cei doi însărcinaţi cu paza zidurilor exterioare ale caste- 


creşte semnificativ, iar ei devin aliaţii clanurilor Azai şi Asakura, rivale ale 
clanului Oda. În 1571, Nobunaga înconjoară muntele cu o armată de 
treizeci de mii de oameni şi, avansând treptat către vârf, masacrează călu- 
gării şi distruge templele, punând capăt astfel puterii acestora. 

lului — demnitarul Mitamura şi guvernatorul privincici Sado, 
Onogi — au capitulat i-a ușurat pătrunderea în fortăreață, în 
care a intrat însoţit de trupele fratelui său mai mic, Koichir6 
Kinoshita, şi ale samuraiului Hanb5 Takenaka. În seara aceea, 
uitându-se la Mitamura și la Onogi, care dăduseră propriilor 
trupe ordinul de retragere, Nobunaga a rostit doar: „Ruşinoasă 
purtare! Să te dai învins în ceasul de căpătâi!“ Apoi i-a poruncit 
lui Tōkichirō să le taie capetele de-ndată. 

Atacul a continuat și în ziua a douăzeci și opta, când a căzut 
împrejmuirea Kyogoku. În acest timp, înăuntrul cetăţii, Hisa- 
masa, în vârstă de şaptezeci și unu de ani, îşi lua zilele cu sabia, 
asistat de marele maestru de teatru Nō Tsurumatsu, care, la 
rândul său, l-a urmat pe Hisamasa făcându-şi seppuku pe ve- 
randa aflată cu o treaptă mai jos. Tot în învălmășeala luptei şi-au 
găsit sfârşitul și alți comandanţi, precum Senda, mai-marele 
cancelariei doamnelor de la curte, Iguchi, guvernatorul pro- 
vinciei Echizen sau Nishimura Tanzaemon. Singurul încă în 
viață era Nagamasa, izolat în corpul central al cetăţii. 

În seara aceea, Tōkichirō i-a propus lui Nobunaga să tri- 
mită niște soli care să-l convingă pe Nagamasa să se predea. 

— După umila mea părere, gândesc că ar fi mai înţelept să 
îi propunem lui Nagamasa să se predea decât să moară în zadar 
toţi oștenii din cetate, căci fără îndoială vor lupta până la unul, 
dacă se va ajunge la asta. Și-apoi, şi doamna din Odani... 

T6kichirâ a rostit cuvintele din urmă ca şi când i-ar fi citit 
gândurile lui Nobunaga. Preţ de câteva clipe, acesta a părut să 
cântărească propunerea. l-a răspuns apoi tăios: 

— Pesemne că Nagamasa nici nu va vrea s-audă de-așa ceva, 
dar putem să trimitem niște soli. 

Nobunaga se gândea iar că în Castelul Odani, ce era gata să 
cadă în mâinile sale, se găsea sora lui mai mică, dată spre mări- 
tiş lui Nagamasa cu zece ani în urmă. Nu era prima dată când 
îşi amintea de ea, însă nici nu-i trecuse prin minte că va veni 
vreodată vremea să o ia înapoi de la Nagamasa, căci, odată tri- 
misă acolo, nu mai era sora lui. 


Nu doar soţia lui Nagamasa, O-ichinokata, se număra 
printre femeile care își urmau destinul în acest fel. Nobunaga 
o măritase pe fiica sa 'Tokuhime cu Saburō Nobuyasu Okazaki, 
moştenitorul lui Ieyasu 'Tokugawa!, iar pe nepoata sa i-o hără- 
zise de nevastă lui Katsuyori din Kai. Pe Nobunaga nu-l inte- 
resa prea mult dacă erau fraţii lui de sânge sau propriii copii, 
ci recurgea la orice mijloace care i-ar fi putut servi la un mo- 
ment dat. Să nu fi făcut aşa, un luptător n-ar fi trăit prea mult 
în vremurile acelea în care ori ucideai, ori erai ucis. 

Nobunaga o trimisesk pe sora sa de nevastă lui Nagamasa 
Azai în al șaptelea an al erei Eiroku (1564), ea având atunci 
optsprezece ani. Această femeie era cea numită acum „doamna 
Castelului Odani“ sau „nobila O-ichinokata“. Pentru Nobu- 
naga, perioada în care a trebuit s-o trimită pe sora lui mai mică 
drept soţie lui Nagamasa a fost pentru el cea mai dificilă. În 
mai puţin de patru ani după victoria asupra lui Yoshimoto 
Imagawa la Okehazama, a luat provincia Mino după lupta cu 
Tatsuoki Saitō şi a schimbat numele castelului acestuia din 
Castelul Inaba în Castelul Gifu, toate acestea făcând posibilă 
înaintarea sa către apus, spre capitala Kyâto. 

Această căsătorie aranjată i-a permis ca din anul al șaptelea 
până în anul al doisprezecelea al erei Eiroku să fie în termeni 
buni cu clanul Azai, ceea ce a însemnat securizarea drumului 
către nord-vest şi intrarea în Ky5to. Deşi înţelegerea cu clanul 
Azai a fost ruptă în primăvara anului de început al erei Genki 
(1570), se poate spune că unirea surorii sale cu Nagamasa îl 
ajutase destul de mult până atunci. 

Întorcându-i lui 'Tokichiră privirea căutătoare, Nobunaga 
se gândi că acum nimeni nu i s-ar fi putut pune împotrivă dacă 
ar fi hotărât s-o ajute pe soţia lui Nagamasa. Pentru prima oară 
de când o trimisese spre măritiș, îi apăru înaintea ochilor silu- 
eta plăpândă a frumoasei sale surori. 


1 Ieyasu Tokugawa (1543-1616), fondator și prim shogun al shâgu- 
natului Tokugawa, alături de Nobunaga Oda și Hideyoshi Toyotomi, 
fiind ultimul dintre cei trei unificatori ai Japoniei feudale. 

În acea seară l-a numit ca sol pe nobilul Fuwa Kawachi-no- 
kami și i-a încredinţat o scrisoare către Nagamasa: 


Firesc pentru familiile militare este să nu înceteze o clipă a 
învăța arta războiului, căci nu există altceva pe lume decât 
onoarea armelor. Yoshikage mi-a nesocotit porunca și a primit 
pedeapsa Cerului, plătind deja cu viața. Dar drept este să 
stăruiesc în faţa domniei tale, Nagamasa, căci îmi ești rube- 
denie și nu-ți port pică nici măcar acum. De-mi vei asculta 
rugămintea, mă leg că te voi lăsa în viaţă în cetatea unde te-ai 
adăpostit. Dă porunci ca pământurile tale să-mi fie date mie. 
De vei face astfel, numele clanului Azai nu se va șterge, iar 
pentru mine nu va fi pe lume bucurie mai mare. 


Fuwa Kawachi-no-kami s-a întors cam după vreun ceas cu 
răspuns de la Nagamasa: în ceea ce priveşte capitularea şi ceda- 
rea castelului, n-avea nici cea mai mică intenţie să se supună. 
Se învoia însă să le trimită pe soţia sa, doamna Castelului Odani 
şi pe cele trei fiice în tabăra lui Nobunaga, pe care îl ruga să le 
ajute. În acea noapte, Fuwa Kawachi-no-Kami a mai fost tri- 
mis o dată ca sol, pentru a transmite hotărârea lui Nobunaga 
de a le accepta pe cele patru femei. 

În ziua următoare, cea de-a douăzeci și şaptea, patru palan- 
chine, însoţite de douăzeci de doamne de companie, au fost 
trimise către castel. Le însoțea Fujikake Nagakatsu, guverna- 
torul provinciei Mikawa, el fiind samuraiul care o însoţise pe 
doamna din Odani la ceremonia căsătoriei sale, cu zece ani în 
urmă. La auzul veștii că palanchinele au ajuns în tabăra sa, 
Nobunaga a rămas tăcut, fără ca pe chip să-i apară nici măcar 
o tresărire. Slujitorilor li s-a poruncit să le așeze într-un luminiș 
din pădurea de lângă tabără. Cele patru palanchine au fost puse 
pe loc drept, la mică distanță unul de altul. Doamnele de la 
curte s-au strâns laolaltă și s-au așezat pe pământ. 

Sosirea cortegiului a fost ca un semnal pentru a porni ne- 
întârziat asediul asupra castelului. Tōkichirö Kinoshita, ajutat 
de trupele de atac ale comandanților Nagahide Niwa şi Katsuie 

Shibata, a condus necontenit asalturi furibunde, însă nici după 
o zi întreagă de lupte crâncene castelul nu a căzut. Atacatorii 
au fost opriți la metereze și astfel, la căderea nopţii, nici măcar 
un om nu reușise să pătrundă în interior. Noaptea aceea a venit 
cu ploaie și vânt puternic, iar furtuna a fost atât de violentă, 
încât chiar şi în regiunea Kyōto au fost puse la pământ câteva 
sute de case. 

În dimineața primei zile de septembrie vântul s-a potolit, 
însă de pe coama dealului unde se afla noul câmp de luptă se 
vedea cum pe apele lacuţui Biwa încă se ridicau valuri. Asaltul 
a fost reluat cu și mai mare îndârjire. Aruncându-se în ultima 
lor bătălie, la ceasurile nouă ale dimineţii, trupele de defensivă 
au deschis porţile cetăţii și, în frunte cu Nagamasa, toți cei două 
sute de oșteni au năvălit afară. Fără să dea atenţie mișcărilor 
acestuia, o parte a trupelor conduse de Kinoshita și Shibata au 
înconjurat corpul central, făcând imposibilă retragerea lui Na- 
gamasa aici, așa încât acestuia nu i-a mai rămas decât să se 
îndrepte călare către fortăreața lui Akao Mimasaka-no-kami. 
Văzând că dintre aliaţii săi nu mai rămăseseră în picioare decât 
câţiva şi înțelegând că a ajuns la capătul zilelor, Nagamasa a 
dat foc fortăreței, a tras ultimele săgeți către dușmani și și-a luat 
viaţa cu sabia. Avea douăzeci şi nouă de ani. În această luptă 
au fost cruţate vieţile seniorilor Akao Mimasaka-no-kami și 
Azai Iwami-no-kami, cunoscuţi ca oameni de încredere ai 
clanului Azai, însă toţi ceilalți au fost uciși în luptă, au îndurat 
o moarte rușinoasă ori şi-au pus singuri capăt zilelor. 

Trupele de atac au pătruns una câte una în fortăreaţa interi- 
oară mistuită de flăcări, iar pe la al doilea ceas al amiezii au ras 
de pe faţa pământului tot ce au găsit între zidurile castelului. 
Astfel s-a stins clanul Azai, cel care, după moartea protecto- 
rului clanului Ky&goku căruia îi urmase la putere, stăpânise 
multă vreme provincia KShoku. 

Palanchinele așezate cu o zi înainte în luminișul din pădure 
rămăseseră pe loc în tot acest timp, ca niște figurine aruncate 
şi uitate undeva. Vuietul luptei ajunsese și la ele, ba mai tare, 
ba mai încet, purtat de vântul ce mătura câmpul de bătălie. 

Când într-un târziu totul s-a potolit, femeile au văzut cum 
cerul era pe jumătate cuprins de un întuneric ciudat. La al trei- 
lea ceas al amiezii, păzite de câteva zeci de soldaţi, au coborât 
de pe Muntele 'Toragoze, unde focurile luptei se stinseseră, și 
au luat drumul către sud, pe lângă lac, parcă plutind învăluite 
de o lumină ciudată, care nu aducea nici a zi, nici a noapte. 

În acea seară, în tabăra de pe Toragoze, după ce a cercetat 
atent capul lui Nagamasa, Nobunaga i-a adus înaintea sa pe 
Azai lwami-no-kami și Akao Mimasaka-no-kami, care fuseseră 
luaţi ostatici. La lumina focului de veghe, fețele lor de soldaţi 
bătrâni erau roşii şi hâde. Nobunaga a tunat către ei: 

— Voi l-aţi sfătuit pe Nagamasa să mă trădeze şi din cauza 
voastră mi-am rupt eu oasele atâta amar de vreme! Toată ura 
mea nu vă poate cuprinde, nenorociţilor! 

La auzul acestor vorbe, Azai Iwami-no-kami, legat cum era, 
şi-a ridicat faţa către Nobunaga și i-a răspuns tăios: 

— Seniorul Nagamasa n-a fost, ca tine, un comandant cu 
două feţe. De asta şi-a găsit sfârşitul. 

— Un soldat care se lasă prins ştie bine cum e să fii cu două 
feţe. 

Nobunaga a împuns părul alb al lui Azai de trei ori, cu ca- 
părul lăncii. 

— Aşa îţi vei găsi liniștea, lovind un prizonier? a ripostat 
acesta. 

Fără să dea atenţie spuselor acestuia, Nobunaga s-a întors 
către Akao Mimasaka-no-kami: 

— Cât despre tine, se aude că încă din tinereţe erai un lup- 
tător cumplit ca un diavol. 

Spre deosebire de Azai, Akao nu scotea nici un cuvânt. 

— Se vede că te-ai prostit de tot la bătrâneţe. 

Spunând acestea, Nobunaga l-a tras acolo pe Shinbei, fiul 
lui Akao Mimasaka-no-kami, care era și el printre prizonieri. 

— Tu poate că te-ai ramolit și de-asta taci, dar de la fiul 
tău Shinbei o să scot tot. 

Akao şi-a îndreptat chipul bătrân către fiul său și i-a spus 
tăios: 


11 


— Să nu cumva să te laşi prostit de Nobunaga! 

— Bătrân nebun ce eşti! Nu mai vreau s-aud prostiile tale, 
a spus Nobunaga râzând. | 

lar de îndată ce râsul i-a dispărut de pe chip, a poruncit: 

— Luaţi-le capetele! , 

O-ichinokata a fost trimisă, împreună cu cele trei fiice ale 
sale, la Castelul Kiyosu. Imediat după ce ele au fost luate în 
grijă de Oda Nobukane, fratele mai mic al lui Nobunaga, a fost 
prins şi fiul moştenitor al lui Nagamasa, Manpukumaru, care 
încă de dinaintea cădegii Castelului Odani stătea ascuns în 
Castelul Tsuruga. Nobunaga i-a ordonat lui Tōkichirō să-l 
treacă prin sabie. Manpukumaru nu avea decât zece ani, dar 
Nobunaga nu s-a lăsat înduioșat. El nu aflase însă că Ikumaru, 
copilul cel mic de doar un an al lui Nagamasa, era și el ascuns 
la Templul Fukuden-ji, din satul Nagasawa. 

Aşa cum visase în timpul asaltului asupra Castelului Odani, 
în ziua de Anul Nou a celui de-al doilea an al erei Tenshō 
(1574), Nobunaga a petrecut alături de comandanții săi, cu 
capetele lui Ashikaga Yoshiaki, Azai Nagamasa şi al tatălui aces- 
tuia printre vasele cu szke. 

La căderea Castelului Odani, O-ichinokata avea douăzeci 
şi şapte de ani, iar cele trei fiice ale sale — Chacha, Ohatsu şi 
Kog6 — aveau șapte, cinci, respectiv trei ani. În anul în care a 
ajuns în casa lui Nagamasa, O-ichinokata l-a născut pe Man- 
pukumaru, iar apoi, din doi în doi ani, le-a născut pe fiicele 
Chacha, Ohatsu şi Kog5, ultimul copil fiind Ikumaru. Cum 
Ikumaru venise pe lume în a cincea lună din anul căderii caste- 
lului, nu avea decât trei luni când nenorocirea ruinei clanului 
Azai s-a abătut asupra lor. 

Chacha nu-și amintea deloc cum s-a făcut că din Castelul 
Odani a ajuns să fie purtată într-un palanchin. I se părea că totul 
se întâmplase în toiul unei nopţi întunecate. De fapt, toate 
acestea se petrecuseră când se crăpa de ziuă, dar copacii din 
grădina palatului făcuseră ca nici o rază de lumină să nu poată 
pătrunde înăuntru, și pesemne că asta îi dăduse fetei iluzia 
unui întuneric deplin. Pe lângă asta, femeile de la curte, cu 

care urcase împreună în palanchin, nu ridicaseră apărătorile 
ferestrelor. Cu o severitate nemaiîntâlnită, trăseseră perdelele 
şi n-o lăsaseră deloc să se uite afară. 

Chacha avea senzaţia că palanchinul în care era purtată tre- 
cuse printr-o limbă de foc ce se pogora din cer arzând. De fapt, 
nu străbătuseră nici un loc în care să fi fost vreun foc aprins. 
Prin vântul din zori ce aducea dinspre câmpul de bătălie miros 
de sânge, şirul de palanchine trecuse prin lanurile de orez, ur- 
mând drumul ce ducea dinspre miazănoapte spre miazăzi. 

Cu toate acestea, Chacha nu reușea să alunge gândul că la 
despărţirea de Castelul Odani trecuse printr-o vâlvătaie de foc. 
Cândva, de pe vârful Muntelui Odani, privise cum călugării 
budişti de pe Muntele Hiei îndeplineau ritualul Sziz5 Goma!, 
iar spectacolul acestora trecând prin muntele de foc nepămân- 
tean îi rămăsese întipărit în minte. Pesemne că Chacha asociase 
acea imagine cu căderea Castelului Odani și acum era convinsă 
că ea însăşi scăpase dintr-o asemenea vâlvătaie. 

Oricum ar fi stat lucrurile în realitate, aşa gândea Chacha 
despre prăbușirea Castelului Odani, în care se născuse şi cres- 
cuse până la vârsta de şapte ani. Ciudat era că nu-și amintea 
mare lucru de tatăl său, Nagamasa. Ultima imagine ce-i rămă- 
sese întipărită în minte era cea în care el venise până la palan- 
chin pentru a-și lua rămas-bun. Purta armura de samurai prinsă 
cu şnururi de piele neagră peste care îşi pusese kesa? din brocart 
aurit şi ţinea strâns în mână o naginata” împodobită cu motive 
din lac purpuriu. Chacha nu a putut face însă legătura atunci 
între acea frumuseţe şi sfârşitul tragic al lui Nagamasa. Dacă 
se gândea la ceva în timpul în care palanchinele se puneau în 
mişcare, atunci acel lucru era doar splendoarea neasemuită a 
tatălui ei. 


1 Ceremonie de rugăciune budistă, în care un loc aparte îl ocupă 
aprinderea ritualică a unui foc, acesta simbolizând arderea suferințelor 
şi a cauzelor lor. 

2 Roba care în mod tradiţional face parte din veşmântul călugărilor 
budiști, dar care era purtată uneori și de samurai pe deasupra armurii. 

3 Tip de armă care se aseamănă cu lancea. 

Trecuse o lună de când Chacha și însoţitoarele ei ajunseseră 
la Castelul Kiyosu, când unul dintre servitorii care îl slujiseră 
vreme îndelungată pe Hisamasa a venit să le vadă și astfel au 
aflat despre motivul plecării lor din castel în aşa mare grabă, 
precum și despre sfârşitul tragic al lui Hisamasa. Auzind acele 
grozăvii, mama ei, O-ichinokata, a izbucnit în plâns, dar Chacha 
nu era mișcată câtuși de puţin de acea istorisire. Era convinsă 
că tatăl său, asemenea acelui servitor, evadase din Castelul 
Odani şi acum cine ştie pe unde își ducea zilele. 

Poate din pricină cătrăise într-o mare tensiune, până în 
acea zi O-ichinokata nu vărsase nici măcar o lacrimă, însă de 
când auzise povestea slujitorului, ochii i se umezeau de la orice 
Aeac. Văzând-o pe mama sa într-o asemenea stare, Chacha s-a 
întristat peste măsură, devenind foarte irascibilă și transfor- 
mându-se într-o mică pacoste pentru însoţitoarele sale. 

După vreo două săptămâni de la aflarea veştii că Nagamasa 
a sfârşit atât de tragic, le-a ajuns la urechi și faptul că fusese 
descoperită ascunzătoarea din Tsuruga a fratelui mai mare al 
lui Chacha, Manpukumaru, şi că acesta fusese ucis de mâna 
unui supus al lui Tōkichirō Kinoshita. Şi nu fusese ucis ori- 
cum, ci tras în ţeapă şi arătat la drumul mare. Toate acestea le 
aflaseră din gura unui slujitor venit să curețe grădina. Auzind 
acestea, O-ichinokata, albă ca varul, s-a dus drept la altarul de 
rugăciune budist, a aprins lumânări şi a ars tămâie, iar apoi nu 
s-a mai ridicat din așternut zile de-a rândul. În tot acest timp 
nu le-a lăsat să se îndepărteze de la patul ei nici pe cele trei fiice 
ale sale, pentru că îi era teamă ca nu cumva fratele său mai 
mare, Nobunaga, să le ia într-o zi de lângă ea. 

Chacha nu a înţeles pe deplin nici ce însemna moartea lui 
Manpukumaru. A ascultat istorisirea ca și cum ar fi fost vorba 
de-o poveste dintr-o lume ce nu avea nici o legătură cu ea. Nu 
a înţeles nici ce înseamnă „a fi tras în ţeapă . Şi-a dat seama 
doar că pe mama ei o întristau foarte tare aceste cuvinte, așa că 
nu le rostea niciodată. 

Cel mai trist lucru pentru Chacha era că nu-l putea vedea 
pe frățiorul ei cel mic, Ikumaru. Ştia doar că fusese trimis 

undeva, însoţit de samuraii Denshir6 Ogawa și Sakon Naka- 
jima, dar nu avea habar unde anume. Cumva a înţeles însă că 
şi numele fratelui său mai mic era un cuvânt de nerostit. 

Faţă de bunicul său, Hisamasa, Chacha fusese nepăsătoare 
încă de când locuiau în Castelul Odani. Poate din cauză că nu 
se înţelegea prea bine cu fiul său Nagamasa, Hisamasa aproape 
că nu-i adresase lui Chacha vreodată vreun cuvânt. lar cum 
reședința acestuia, corpul Kyogoku, era la oarecare distanță de 
corpul central, Chacha nu se întâlnea decât arareori cu bătrâ- 
nul căpcăun. Rarele întâlniri erau prilejuite de adunarea în ace- 
lași loc a întregului clan Azai, cu ocazia vreunei ceremonii sau 
a altui eveniment asemănător. În aceste împrejurări, Hisamasa, 
care îl întrecea pe fiul său în înălțime, se așeza întotdeauna pe 
o treaptă mai sus decât toți ceilalți. Până şi micuța Chacha îşi 
dădea seama că era un bătrân dificil, care odată ce spunea ceva 
nu mai voia s-audă nimic de la nimeni. Dar, în ciuda faptului 
că niciodată nu-l simţise aproape, ca pe un bunic, lui Chacha 
nu-i displăcea să-l întâlnească. În orice împrejurare, acest bătrân 
clădit ca o stâncă părea mult mai impunător decât fiul său, care 
întotdeauna i se punea împotrivă. Cu ochii mari şi nasul acvi- 
lin, făptura lui aprigă amintea de un șoim şi avea ceva care o 
făcea pe Chacha să îl privească fascinată, fără să îndrăznească 
să clipească. 

Imaginea bunicului Hisamasa a rămas vie în amintirea fetei 
mulți ani după aceea. Cât despre tatăl său, Nagamasa, amintirea 
lui s-a şters din mintea copilei, care nu s-a mai gândit nici la el, 
nici la viaţa lui, nici la moartea lui, nici la bătăliile purtate. În 
schimb, figura bunicului avea să-i revină mereu înaintea ochilor. 

Peste multă vreme, când Chacha împlinise nouăsprezece 
ani și locuia deja în Castelul Azuchi, într-o zi au apărut niște 
comercianţi veniţi din regiunea Shinshu. Printre ei era şi un 
băiat de vreo doisprezece sau treisprezece ani, pe nume Suwaji. 
Luat la întrebări de una din doamnele de companie, le-a spus 
că îşi aduce aminte vag că s-a născut în Shinshă şi că și-a pier- 
dut părinţii într-o bătălie ce se purtase cam pe când avea el 
nouă ani. 

Întorcându-se acasă după ce se jucase la râu cu copiii, găsise 
ușa încuiată. Ştia că atunci când părinţii lui încuiau ușa era 
semn că s-a întâmplat ceva la castel şi că trebuia să se ducă de 
îndată acolo, așa că a apucat-o pe drumul de sub poalele mun- 
telui. Cum mergea pe potecile dintre parcelele de orez, s-a 
trezit deodată că a nimerit la mijloc, între castel și trupele duș- 
mane. A dat să fugă spre castel, dar în acel moment a apărut 
un samurai în armură, care l-a prins de păr și a început să-l 
târască după el. În acea clipă, s-a ivit parcă din pământ încă un 
războinic, care s-a năpustit cu sabia asupra celui dintâi şi a reu- 
şit să-l alunge. Războinicul acesta era unchiul lui Suwaju, care 
l-a dus pe băiat până la castel, unde, cu un icnet, l-a aruncat 
peste ziduri. Suwaji s-a rostogolit în aer şi şi-a pierdut cunoş- 
tinţa când a căzut pe o grămadă de pământ din curte. După o 
vreme a deschis ochii și a văzut cum un comandant cu părul 
alb împărțea porunci unui grup de samurai. Suwaju a simţit 
dintr-odată că trebuie să se ușureze şi s-a îndreptat către zid 
suflecându-şi poalele, când deodată de-afară s-a auzit un strigăt 
de luptă ca vuietul unei mări spumegânde, iar în curtea caste- 
lului a căzut o ploaie de săgeți. O săgeată i-a atins bretonul lui 
Suwaji şi s-a înfipt într-un stâlp. Cât ai clipi din ochi, o mul- 
time de soldaţi dușmani au prins a se căţăra pe ziduri și, cu 
strigăte de luptă, au început să atace în valuri. În acea clipă, o 
femeie aflată în curtea castelului, cu brâul strâns în jurul taliei, 
a apucat o naginata şi a ţâşnit pe lângă Suwaji către ziduri, 
unde a început să secere în stânga şi-n dreapta mâinile dușma- 
nilor. Când s-a sfârșit bătălia, pe câmpurile din jurul castelului, 
capetele celor uciși în luptă erau împrăștiate asemenea unor 
coșuri de vânturat orezul. Parcelele de orez şi cărările dintre 
ele fuseseră inundate de un val de sânge. Dar, în afară de asta, 
Suwaji nu-şi mai amintea nimic. Mai văzuse doar durerea şi 
vaietele celor care, ţinându-se de mâini ca pentru a-şi lua adio, 
se pregăteau de moarte în zori, la câteva zile după aceea. 

Aceasta era istorisirea lui Suwaju. Nu ştia despre ce bătălie 
şi despre căderea cărui castel era vorba, dar, după spusele unuia 

dintre cei care-l însoțeau, părea să fie povestea căderii Caste- 
lului 'Tomono, din anul al doisprezecelea al erei Tensh5 (1585). 

Ascultând povestea băiatului, Chacha nu şi-a putut înăbuși 
gândul că acel comandant cu părul alb, care dădea porunci în 
castel, nu era altul decât bunicul său, Hisamasa. Cât despre 
curajoasa femeie care se aruncase în luptă cu naginata în mână, 
pesemne că era una dintre concubinele care nu se depărtau de 
lângă el. Deşi castelul din istorisirea lui Suwajă nu se putea 
compara cu corpul Ky&goku al Castelului Odani, din acel mo- 
ment, în mintea lui Chacha, asediul celui din urmă a căpătat 
contururi clare. 

Indiferent de amploarea războiului, amarul lui era același 
şi pătrunsese adânc în sufletul fetei, mai ales că ajunsese la ea 
trecând prin inima copilului care-l povestise. 

Însă toate acestea s-au întâmplat mulți ani după aceea, şi 
nu aveau nici o legătură cu Chacha de acum, care ajunsese de 
curând la Castelul Kiyosu şi care, deși trăise pe pielea ei dis- 
pariţia în flăcări a Castelului Odani, n-o putea asocia cu soarta 
ei și a celor apropiaţi. Nici moartea lui Hisamasa, nici cea a lui 
Nagamasa şi nici tragerea în ţeapă a lui Manpukumaru nu erau 
pentru ea mai mult decât o simplă poveste. 


Anul întâi al erei Tensh5 a trecut pe nesimţite. În primă- 
vara celui de-al doilea an, O-ichinokata a tocmit un pictor din 
Nagahama să facă un portret al lui Nagamasa, cu ocazia come- 
morării unui an de la moartea acestuia. Pictorul nu îl cunos- 
cuse pe Nagamasa, aşa că la început a desenat o schiță urmând 
indicaţiile lui O-ichinokata, dar apoi a fost nevoit să o refacă 
de nenumărate ori. Chacha găsea un motiv să se bage în vorbă 
de fiecare dată când pictorul aducea schiţele, comentând ba că 
pe la colţurile ochilor de fapt era altfel, ba că gura nu-i seamănă 
deloc. Fără să pară deranjat în vreun fel, pictorul continua să 
vină la castel. Când credeau toți că a reuşit să facă o schiță care 
să-i semene lui Nagamasa, următoarea dată apărea cu una care 
nu-i semăna deloc. În tot acest răstimp, Chacha şi-a dat seama 

de motivul pentru care portretul tatălui ei nu se apropia de 
realitate: imaginea ei despre Nagamasa era complet diferită de 
cea a mamei sale. Ceea ce îi cerea mama ei pictorului era figura 
de zi cu zi a lui Nagamasa, una plină de căldură şi pace, în 
timp ce Chacha căuta expresia întunecată pe care tatăl său o 
afişa uneori atunci când nu era în apele sale. 

— Chacha, taci din gură! îi spunea uneori O-ichinokata. 
Dacă îl pictează aşa cum vrei tu, dispare tot ce îl făcea pe tatăl 
tău să fie el însuși, iar portretul acesta începe să semene din ce 
în ce mai mult cu cel albunicului tău. 

Admonestată astfel, Chacha s-a mulţumit de-atunci doar 
să privească schiţele, fără să mai scoată nici un cuvânt. Lucru- 
rile stăteau întocmai cum spunea mama ei: dacă schiţa ar fi 
fost făcută după cum voia ea, portretul tatălui său ajungea să 
semene cu cel al bunicului. Singura expresie care-i plăcea la 
tatăl său era aerul de voinţă de neclintit pe care-l moştenise de 
la Hisamasa, cel responsabil de căderea clanului Azai. 

— Dacă bunicul tău nu şi-ar fi făcut datoria faţă de clanul 
Asakura! îi explicase mama ei motivul căderii clanului Azai. 

Aceasta nu era doar convingerea lui O-ichinokata. La fel 
gândeau şi doamnele însoţitoare. Micuța Chacha nu putea să 
înţeleagă toate detaliile, dar, lăsând la o parte acest lucru și ju- 
decând doar după ce îi plăcea şi ce nu, era mult mai atrasă de 
felul de a fi al bunicului său. 

Portretul lui Nagamasa a fost terminat la începutul verii şi 
i-a fost adus lui O-ichinokata. Fusese pictat din faţă, stând jos, 
cu o eboshi! de culoare neagră pe cap şi îmbrăcat cu un suð? 
tot de culoare neagră. Ochii săi migdalaţi păreau puţin lăsaţi, 
gura îi era mică, iar sub nas și pe obraz i se zărea barba rară. 
Era portretul unui luptător dârz şi voinic. 


1 Pălărie lăcuiră, de obicei de formă ascuţită, asemănătoare unui 
coif; se mai poate vedea astăzi ca parte a costumului purtat de preoţii 
şintoişti atunci când oficiază un ceremonial sau în costumul purtat de 
arbitrii de sum. 

2 Îmbrăcăminte de ceremonie pentru samuraii de rang inferior. 

— Nu-i aşa că e minunat? le-a spus O-ichinokata celor trei 
fiice, în timp ce le arăta pictura. 

Da, cu siguranţă că acesta era portretul lui Nagamasa. 
Chiar şi Chacha simţea, după multă vreme, căldura reîntâlnirii 
cu tatăl său. Însă, cu cât privea mai mult tabloul, cu atât își 
dădea seama că din el lipsește ceva. În faţa ochilor i-a apărut 
dintr-odată figura unchiului său, Nobunaga. De când sosiseră 
la Castelul Kiyosu, Nobunaga venise la ele o singură dată. Cele 
patru femei au mers în faţa lui pentru a-şi prezenta omagiile, 
iar Chacha l-a auzit atunci pe Nobunaga spunându-i mamei 
sale câteva cuvinte de compasiune. S-au retras imediat, însă 
Chacha nu a putut uita niciodată figura lui Nobunaga, pe care 
atunci îl văzuse pentru prima oară. l-au rămas adânc întipărite 
în memorie faţa prelungă, ochii pătrunzători, nasul mare, bu- 
zele strânse şi bărbia ascuţită. Figura lui era cea a unui război- 
nic puternic, a cărui forță o depășea pe cea a lui Nagamasa și 
Hisamasa împreună. 

Chacha nu putea să nu observe că, în comparaţie cu Nobu- 
naga, figurii tatălui său îi lipsea ceva esenţial, iar asta o făcea să 
simtă frustrare, tristeţe şi iritare. Pe nesimţite, Chacha ajunsese 
să-l considere dușman de moarte pe acest crud luptător numit 
Nobunaga, sentimentele ei fiind cu totul diferite de cele ale 
mamei sale. Cu toate acestea, ea nu ştia că moştenise tocmai 
trăsăturile unchiului ei, semănând cu el mai mult decât cu pă- 
rinţii ei şi, de fapt, mai mult decât cu oricine altcineva. 


Întâlnirea lui Chacha cu cei trei verișori din clanul Ky5- 
goku — Takatsugu, Takamoto şi Tatsuko — a avut loc la Caste- 
lul Kiyosu în toamna celui de-al doilea an al erei Tenshō (1574), 
imediat după terminarea ceremoniei de comemorare a unui 
an de la moartea lui Nagamasa. O-ichinokata se purtase cu 
mare grijă, căci organizarea acestei ceremonii putea fi consi- 
derată un afront faţă de Nobunaga. Nu se ştie ce au discutat, 
însă atât Nobunaga, cât și seniorul Castelului Kiyosu au trimis 
ofrande în cinstirea memoriei celui dispărut. Cu toate acestea, 
slujba s-a ţinut în secret, la ea participând doar cei apropiaţi. 

Chiar şi templul familial al clanului Azai a fost foarte precaut 
şi a trimis doar doi călugări tineri, care s-au întors imediat 
după recitarea sutrelor cerute de datină. A fost o ceremonie 
neobişnuită, în care cei prezenţi nu au rostit nici măcar o dată 
numele celui pomenit. 

La vreo patru-cinci zile după slujba de comemorare, s-a 
anunţat că au sosit copiii clanului Ky&goku. O-ichinokata 
stătea pe verandă, iar când i-a ajuns la urechi numele Kyâgoku, 
şi-a ridicat privirea, în vreme ce chipul ei nu trăda o emo- 
ţie clară. 

Cei trei frați, născuți în timpul căsătoriei surorii mai mari 
a lui Nagamasa cu Takayoshi Kyogoku, erau nepoţii prin 
alianță ai lui O-ichinokata, neavând nici o legătură de sânge 
cu ea. Relaţiile dintre clanurile Azai şi Kyogoku erau însă mai 
complicate decât o simplă legătură de rudenie. Cei din clanul 
Ky&goku fuseseră o familie nobilă, renumită în ținutul Omi în 
perioada Muromachi fiind, alături de clanurile Yamana, Ishiki 
şi Akamatsu, una dintre cele patru familii numite să guver- 
neze provincia. Nagamasa cucerise însă teritoriile lui Takayoshi, 
tatăl acestor trei copii, şi-l înlocuise la guvernare. Acest trecut 
plin de ură îi făcea pe cei din clanul Ky5goku dușmanii de 
moarte ai celor din clanul Azai. 

De fapt, O-ichinokata auzise că, după căderea Castelului 
Odani, nepoţii săi prin alianță îşi ridicaseră un mic castel un- 
deva la poalele Muntelui Kannon, unde duceau o viață sără- 
căcioasă, dar nu mai ştia nimic din ce se întâmplase după aceea. 
Şi iată că acum, la un an de la destrămarea clanului Azai, veni- 
seră să o viziteze. 

— Poftiţi-i înăuntru! le-a spus solilor și şi-a chemat fiicele, 
care se jucau în grădină. 

Chacha auzise de câteva ori numele Ky5goku. Deşi nu avea 
habar despre relaţia delicată dintre familiile lor, ştia că erau 
rude şi că acest clan fusese cândva o familie renumită în pro- 
vincia Omi, iar numele acesta avea pentru ea o rezonanță spe- 
cială. Nu era legat de cine i-l spusese, ci de sentimentul de 
admiraţie și respect pe care i-l trezea rostirea numelui unei 

familii vechi și faimoase, ce se asemăna cu munte înalt în vår- 
ful căruia nu poţi ajunge oricât ai încerca și în faţa căruia te 
înclini. În același timp însă, la auzul numelui de Kyogoku, 
inima îi era cuprinsă de un amestec de compasiune și nefe- 
ricire. Nici un alt nume al vreunei familii de luptători nu 
trezea în ea asemenea sentimente. 

Chacha s-a așezat în dreapta mamei ei, în timp ce surorile 
ei Ohatsu şi Kogă stăteau lipite una de alta, în stânga. Primul 
care a intrat în încăpere a fost Takatsugu, care avea atunci doi- 
sprezece ani. A făcut o plecăciune ușoară, iar apoi s-a îndreptat 
către locul cel mai din spate. Şi-a aranjat pliurile de la hakama’ 
şi s-a aşezat ceremonios. Era un băiat frumos, slăbuţ, cu pielea 
străvezie. Era înalt şi avea un comportament matur, așa că nu 
i-ar fi dat nimeni doar doisprezece ani. După el a intrat Tatsuko, 
sora lui de treisprezece ani, ţinându-l în faţă, ca pentru a-l pro- 
teja, pe Takatomo, în vârstă de cinci ani. 

Chacha nu şi-a dezlipit privirea de la Tatsuko, urmărind-o 
de cum a intrat în cameră până s-a așezat. Şi ea era înaltă, cu 
aceeași constituţie fragilă ca şi Takatsugu. Imediat ce s-au aşe- 
zat, cei trei fraţi s-au înclinat deodată, ca la comandă, punân- 
du-și mâinile în faţă, pe podea. 

— Sunt Takatsugu Ky&goku şi am venit împreună cu sora 
şi fratele meu să îmi vizitez rudele, a rostit acesta clar și răspicat. 

Chacha nu-și lua ochii de la Tatsuko. Asta nu era ceva neo- 
bişnuit la ea, căci în ultima vreme, de câte ori se afla în faţa 
mai multor oameni, își alegea o persoană care îi stârnise inte- 
resul și n-o mai scăpa din ochi. Îmbrăcată într-un chimono ver- 
nil, din satin imprimat, și purtând un ob: de culoare stacojie, 


l Pantaloni largi, strânși în talie, de obicei cu cinci pliuri în partea 
din față şi două în partea din spate. Cele șapte pliuri reprezintă cele 
şapte virtuţi din codul samurailor, P4s/i46 (curaj, omenie, dreptate, poli- 
teţe, sinceritate, loialitate, onoare). Dispunerea asimetrică a celor cinci 
pliuri din faţă (trei în dreapta și două în stânga) este un exemplu al 
importanţei asimetriei în estetica japoneză. 

2 Brâu din mătase groasă cu care se strânge chimonoul. 

Tatsuko avea fața încadrată de păr negru, împărţit în două 
şuvițe lăsate să cadă în față, în timp ce restul i se revărsa pe spate. 
Mâinile albe, cu pumnii strânși pe jumătate, se odihneau pe 
tatami. 

Tatsuko şi-a îndreptaț spatele, ridicându-şi capul, dar nu 
şi-a întors nici măcar o dată ochii spre Chacha. Fie își lăsa pri- 
virea pe genunchi, fie şi-o îndrepta calm către grădină. Pen- 
tru o fată de treisprezece ani, avea o atitudine provocatoare și 
uşor dezagreabilă, dar Chacha o privea cu respect. I se părea 
că e departe de a fi ca d prinţesă din clanul Kyâgoku, ce pri- 
mise o cu totul altă educaţie. 

Dintr-odată, în cameră s-a revărsat un hohot de râs, așa cum 
nu se mai auzise de la sosirea lor la Castelul Kiyosu. Chacha 
şi-a luat ochii de la Tatsuko, îndreptându-și privirea către Ta- 
katsugu, care stătea drept, cu mâinile sub hakama. În acel 
moment, privirile li s-au întâlnit. 

— Ce vârstă are verişoara mea? a întrebat Takatsugu, 
mişcându-şi buzele roşii ca de fată. 

O-ichinokata a răspuns în locul lui Chacha. Takatsugu 
părea un băiat binevoitor, dar cam slugarnic, ceea ce nu se prea 
potrivea cu poziţia lui de moştenitor al clanului Kyâgoku. 
Între timp, Takatomo, așezat între fraţii lui mai mari, se uita 
curios de jur împrejur. Acest copil era singurul care afişa cal- 
mul înnăscut al urmașilor unei nobile familii ruinate. 

Vizita celor trei fraţi a fost foarte scurtă, căci în aceeași zi 
s-au şi întors la castelul lor. După ce au plecat, O-ichinokata 
s-a interesat dacă nu se putea ca Takatsugu să intre în serviciul 
lui Nobunaga și să vină să locuiască în Castelul Kiyosu. Se 
pare că acesta fusese de fapt motivul pentru care Takatsugu 
venise să o vadă pe mătușa lui. 

O lună mai târziu, copiii familiei Ky&goku s-au instalat în 
Castelul Kiyosu. 

În cel de-al treilea an al erei Tenshō (1575), Takatsugu s-a 
mutat în prefectura Gifu, pentru a-și îndeplini slujba către 
Nobunaga. Câţiva dintre samuraii care serviseră clanul Kyogoku 

au venit să-și ia rămas-bun. Cu toţii îmbătrâniseră. latsuko și 
Takatomo îl însoțeau pe Takatsugu. 

Adusă de mama ei, Chacha a petrecut şi ea trupele până la 
poarta principală. După plecarea acestora, a zărit lacrimi în 
ochii mamei ei. 

— De ce plângi? a întrebat-o. 

— Nu se poate clădi o casă fără un bărbat. Dacă ar fi trăit 
Manpukumaru... 

Spunând aceste cuvinte, și-a acoperit faţa cu mânecile chi- 
monoului şi a început să plângă cu suspine. Chacha nu o mai 
văzuse niciodată plângând aşa. Până şi cei din familia Kyâgoku, 
distrusă de propriul ei soţ, făcuseră prin Takatsugu primul pas 
spre reconstruirea acesteia, iar gândul că pentru propria sa fa- 
milie nu mai există speranţă o întrista peste măsură. 

— Seniorul din Gifu a pricinuit toate astea, a rostit Chacha 
obraznic. 

Supărarea mamei ei o făcuse să prindă curaj. Privind-o în 
ochi, O-ichinokata a clătinat însă din cap. 

— Nici în vis n-ai voie să spui asemenea lucruri. Dacă 
seniorul din Gifu ar fi detestat clanul Azai, de ce v-ar fi primit 
aici pe voi, domniţele acestei familii? Dacă tatăl și bunicul 
vostru au murit, asta nu înseamnă decât că astea le-au fost 
zilele şi că norocul n-a fost de partea lor. Toţi avem hărăzită o 
soartă. Nici prăbuşirea clanului Kyōgoku nu s-a întâmplat din 
vina tatălui vostru, ci pentru că așa le-a fost scris. Dacă n-ar fi 
aşa, atunci de ce au venit să vă vadă copiii familiei Kyâgoku? 

— Tata a fost cel care a distrus clanul Kyogoku? 

Chacha își ridicase privirea spre O-ichinokata. Din tot ce 
îi spusese mama ei, o uimise doar acest lucru, care îi răscolise 
sufletul. I-a revenit în minte felul în care Takatsugu și fraţii săi 
le priviseră pe ea şi pe mama sa, dar s-a gândit apoi că Takat- 
sugu şi Iatsuko totuși nu le urau. 

În acel moment, o trupă de călăreţi a năvălit în castel. Au 
descălecat pe rând în faţa porţii, după ce fiecare dintre ei a dat 
un ocol călare. Părea ceva important. O-ichinokata şi Chacha 

s-au retras imediat în corpul central al castelului. Au aflat în 
acea seară că cei care se năpustiseră în goană în castel erau 
mesageri din Gifu şi mergeau la luptă în Nagashino, din ordi- 
nul seniorului din Gifu, Nobunaga. De la Castelul Kiyosu 
nu plecau la bătălie trupe, dar toată noaptea drumurile au 
fost luminate de torțele războinicilor ce veneau neîncetat 
dinspre apus. 

Chacha îi urmărea atent dintr-un turn aflat într-un colț al 
castelului. Erau trupele lui Hideyoshi Hashiba, cel care pre- 
luase guvernarea provingiei Omi în locul lui Nagamasa. După 
căderea Castelului Odani, T5kichir6 Kinoshita îşi schimbase 
numele în Hideyoshi Hashiba. Chacha privea acum aceleaşi 
trupe care asediaseră Castelul Odani, dar sentimentele ei erau 
altele. Era o noapte de vară, iar cerul negru era încrustat cu 
stele reci. 


În vara celui de-al treilea an al erei Tensh5 (1575), Nobu- 
naga, aliat cu Ieyasu, a spulberat la Nagashino trupele lui 
Katusyori Takeda din Kai, obţinând o victorie răsunătoare. 
Aproape toţi vasalii fideli lui Shingen Takeda au pierit în luptă, 
iar Katsuyori a primit o lovitură atât de puternică încât nu s-a 
mai putut ridica. Bătălia de la Nagashino i-a sporit astfel faima 
lui Nobunaga. Clanurile Asakura și Azai fuseseră distruse de 
mâna lui, iar acum îi dăduse o lovitură decisivă clanului Takeda, 
așa că în ținuturile din apropiere nu mai avea dușmani care să-i 
poată ţine piept. 

Nobunaga ajunsese la ultima treaptă a obiectivului său, 
acela de a cuceri întreaga ţară. A hotărât să-și mute reşedinţa 
din Gifu pe Muntele Azuchi din provincia Omi, mai aproape 
de capitala Kyōto. Construcţia acestei noi cetăţi a fost anunţată 
chiar la intrarea în anul următor bătăliei de la Nagashino, al 
patrulea al erei Tenshâ (1576). Muntele Azuchi era cunoscut 
de multă vreme drept o fortăreață pe malul lacului Biwa, 
având o poziţie strategică ce oferea posibilitatea de a controla 
nu doar regiunile maritime şi muntoase din est şi din nord, ci 

şi întregul ţinut Kinki!, precum și capitala Kyo, nemaivor- 
bind de regiunile Shikoku şi Chăgoku. Deși ţinutul fusese de 
generaţii întregi sub administrarea clanului Rokkaku, Nobu- 
naga a decis ca noul castel să fie ridicat aici. 

Nagahide Niwa din Sawayama a fost numit administrator 
general al lucrărilor, a căror pregătire a început foarte repede, 
chiar de pe la mijlocul lui ianuarie, însă construcţia efectivă a 
demarat la începutul lui aprilie. Au fost trimiși muncitori din 
toate provinciile din apropierea capitalei, adică din Mikawa, 
Owari, Mino, Ise, Echizen și Wakasa, iar meşteşugarii au venit 
din locuri precum Ky5to, Nara şi Sakai. Piatra pentru fundaţie 
a fost scoasă din munţii din apropiere sau luată de la vechiul 
castel. A fost nevoie de zece mii de soldaţi care au lucrat trei 
zile pentru a căra blocurile masive în vârful muntelui. 

În luna în care a început construcția Castelului Azuchi, 
Nobunaga a atacat Castelul Ishiyama din Osaka. Nici lucrările 
la castel și nici luptele lui Nobunaga nu încetau, așa că până 
în luna august a celui de-al şaptelea an din era Tensh5 (1579), 
când cetatea a fost ridicată în întregime, atât Nobunaga cât și 
generalii săi n-au avut parte de nici o clipă de răgaz, fiind ba 
implicaţi în construcţia edificiului, ba trimişi pe numeroasele 
câmpuri de bătălie. 

Castelul Azuchi era imens, oglindind caracterul lui Nobu- 
naga. Fundaţia donjonului avea o înălţime de doisprezece 
ken?, iar deasupra se suprapuneau şase pavilioane, cel de-al 
doilea adăpostind salonul privat al lui Nobunaga, ce măsura 
șaptesprezece ken de la răsărit la apus şi doisprezece ken de la 
miazănoapte la miazăzi. Lucrările fiind destul de avansate, co- 
mandanțţii au fost invitaţi aici pentru prima dată în al șaselea an 
al erei Tenshō (1578), de Anul Nou. Evenimentele au ţinut 
două zile, timp în care s-au organizat multe întâlniri de ceremonia 


1 Regiune din partea de vest a Japoniei, cuprinzând șapte prefecturi. 
Cele mai importante oraşe aflate aici sunt Kõoto, Osaka, Nara şi Kōbe. 
2 1 ken = 1,82 m. 

ceaiului, iar invitaţii au fost serviţi cu zâni! şi cu prăjituri aduse 
din China. 

O-ichinokata, Chacha, Ohatsu și Kogō îşi duceau viaţa 
retrasă în Castelul Kiyosu. Le ajungea însă la urechi tot ce se 
întâmpla. Aşa aflaseră despre victoria de la Nagashino a lui 
Nobunaga asupra clanului Takeda, despre pacea de la Echizen, 
despre expedițiile în Kishu și bătălia cu Hisahide Matsunaga 
sau despre plecarea în campania către Harima. Curios lucru, 
dar din toate aceste poveşti sângeroase, lui Chacha îi rămăse- 
seră în minte doar acdlea despre Hideyoshi Hashiba. Acesta 
preluase provincia Omi după distrugerea clanului Azai, pără- 
sise Castelul Odani şi începuse construcţia unui nou castel, la 
aproximativ trei r? către sud-vest, la Imahama, schimbând în 
„Nagahama“ şi acest nume familiar lui Chacha. Toate aceste 
lucruri erau pentru Chacha faptele barbare ale unui cuceritor 
fără suflet. Chacha îl ura din tot sufletul pe Hideyoshi, căci el 
atacase și apoi pusese stăpânire pe castelul tatălui său și tot el 
era cel care, urmând ordinele lui Nobunaga, îl prinsese pe fra- 
tele ei, Manpukumaru, și îl trăsese în ţeapă. Dar mai exista un 
motiv care o făcea să-l urască și mai tare: îi ajunsese la urechi 
zvonul că acesta ar fi fost îndrăgostit nebunește de mama sa, 
O-ichinokata. Chacha avea unsprezece ani când, în toamna 
celui de-al cincilea an al erei Tenshō, a aflat aceste lucruri din 
gura unor soli trimiși de Hideyoshi la Castelul Kiyosu. 


Cunoscând că Chikubujima este pământul în care se odihneşte 
neamul domniei voastre din moşi-strămoși, voi veghea asupra 
acestui loc sacru din provincia Ômi, ca pacea să dăinuiască 
în acele ținuturi. Am reînălțat toate clădirile distruse şi vă 


1 Supă care se servește în mod tradiţional de Anul Nou și care de 
obicei conţine mochi (turtiţe din făină de orez). Iniţial, era o mâncare 
rezervată exclusiv samurailor, dar a fost preluată apoi şi de restul claselor 
sociale. 

2 1 ri = aproximativ 4 km. 

aştept, O-ichinokata, să veniţi în pelerinaj împreună cu fiicele 
domniei voastre. 


La auzul acestor cuvinte, chipul lui O-ichinokata s-a crispat 
pentru o clipă, dar şi-a revenit imediat şi a răspuns ca și cum 
nimic nu s-ar fi întâmplat: 

— Îi mulțumesc seniorului Hideyoshi pentru această invi- 
taţie care mă onorează, dar mă tem că sănătatea mea nu-mi 
îngăduie acum să o accept. 

Solii s-au întors astfel la Hideyoshi cu un refuz. După ple- 
carea acestora, Fujikake Mikawa-no-Kami, care le însoţise pe 
cele patru femei după căderea Castelului Odani, a comentat 
supărat: 

— Ticălosul ăsta nu-şi vede lungul nasului! Hop fără rușine, 
încearcă să câștige inima doamnei O-ichinokata folosind căi 
ocolite! 

Chacha nu a înţeles atunci ce voiau să spună aceste cuvinte, 
dar le-a auzit apoi pe doamnele de la curte vorbind și așa a aflat 
zvonul că Hideyoshi se aprinsese după O-ichinokata. 

Hideyoshi îşi lăsase familia în castelul de la Nagahama, dar 
se afla într-o poziţie delicată căci, indiferent de cât de puternice 
erau sentimentele lui pentru ea, O-ichinokata era sora mai 
mică a seniorului Nobunaga şi asta nu-i lăsa prea mult loc de 
manevră. Probabil că din această cauză iubirea lui pentru 
O-ichinokata ajunsese un subiect de discuţie atât de răspândit. 

Pentru Chacha, situaţia aceasta, în care mama ei era dorită 
de acest comandant militar numit Hideyoshi Hashiba, înce- 
puse să devină ridicolă. I se părea straniu că cel care le luase 
viaţa tatălui și bunicului său și care le ocupase castelul nu era 
până la urmă nici diavol, nici șarpe, ci doar un simplu om. 

Se pare că până la episodul de la Castelul Kiyosu, la care 
asistase și Chacha, Hideyoshi Hashiba o invitase în repetate 
rânduri pe O-ichinokata să meargă la Chikubujima cu fiicele 
ei. În mintea lui Chacha începeau să se adune tot felul de 
informaţii despre Hideyoshi, aflat atunci în plină ascensiune, 
favorit al lui Nobunaga și neîntrecut în luptă, dar care nu se 
lăuda însă cu un fizic pe măsură, fiind mic de înălţime. 

Spre deosebire de mama ei, Chacha își dorea să meargă la 
Chikubujima. Imaginaţia ei se aprindea la gândul că pe această 
insuliță din mijlocul lacului Biwa se aflau templele zeiţelor 
Kannon! şi Benzaiten?, pe care tatăl și bunicul său le venera- 
seră. Se împlineau patru ani de când Chacha locuia în Castelul 
Kiyosu şi ardea de dorul revederii provinciei Omi, unde îşi 
petrecuse copilăria. 

Dorinţa lui Chacha s-a împlinit în primăvara anului al şase- 
lea al erei Tensh5, când la Castelul Kiyosu a apărut Takatsugu 
Ky&goku. Băiatul proyenit dintr-o nobilă familie şi intrat în 
serviciul lui Nobunaga datorită intervențiilor mătuşii sale 
părăsise Gifu pentru a-l urma pe Nobunaga la Azuchi. Venise 
acum la Castelul Kiyosu din ordinul lui Nobunaga de a le 
invita pe O-ichinokata și pe fiicele ei să viziteze Castelul Azuchi, 
care era aproape terminat. 

— Aceasta este dorinţa lordului Nobunaga, a spus Taka- 
tsugu, care se transformase între timp într-un tânăr luptător 
chipeş de șaisprezece ani. 

Trecuseră patru ani de la prima lui venire la Castelul Kiyosu 
şi se maturizase destul de mult în acest răstimp. Avea o eleganță 
moştenită de la nobila sa familie, desăvârşită de o figură fru- 
moasă, dar cu o paloare rece. Chacha și-a înăbuşit un strigăt 
de surpriză la vederea lui Takatsugu, căci era cu totul diferit de 
samuraii pe care îi vedea în fiecare zi. 

O-ichinokata a refuzat din nou invitaţia lui Nobunaga, 
invocând încă o dată sănătatea-i şubdredă. 

— Atunci, ce-ar fi să vină doar domniţele? a întrebat Taka- 
tsugu, iar Chacha a răspuns imediat: 

— Eu aş vrea să merg. 


1 Zeiţă budistă a compasiunii, a cărei statuie are de obicei o mie de 
mâini şi unsprezece capete, pentru a sugera multitudinea de posibilităţi 
de a le oferi ajutor oamenilor. 

2 Zeiţă budistă care protejează tot ceea ce curge — apă, timp, cuvinte, 
cunoştinţe, muzică. Statuia sa o arată adesea ţinând în mână o mando- 
lină. În Japonia, ea face parte din cei șapte zei ai norocului, numele său 
fiind asociat cu avuţia. 

— Chiar vrei să mergi? 

— Da. 

— Atunci, mergi împreună cu Ohatsu şi prezintă-i senio- 
rului Nobunaga omagiile noastre în locul meu, i-a răspuns 
O-ichinokata. 

La două zile după aceasta, Chacha, însoţită de Ohatsu şi 
de trei doamne de companie, cărora li s-a alăturat şi Fujikake 
Mikawa-no-Kami, au pornit escortați de Takatsugu și de 
câteva zeci de soldaţi către provincia Omi. Mugurii cireşilor 
stăteau să se deschidă. Oprindu-se din loc în loc, cele cinci 
palanchine înaintau încet către apus prin adierea călduţă a 
vântului. Fără să stea o clipă, Takatsugu dădea rotocoale călare. 
De câte ori ridica perdeaua de la fereastra palanchinului, 
Chacha îl vedea ba zorindu-și calul mult înaintea tuturor, ba 
venind înapoi în galop. 

După ce-au intrat în provincia Omi, s-au întâlnit adesea 
cu grupuri de samurai călare. Au aflat apoi că Nobunaga pleca 
împreună cu trupele sale pentru un atac fulger asupra cetăţii 
de la Ishiyama, din Osaka. 

Splendoarea Castelului Azuchi le-a lăsat fără grai pe Chacha 
şi pe Ohatsu, obișnuite cu mohorâtul castel Kiyosu. Deloc 
afectat de campaniile militare ale lui Nobunaga, orașul de sub 
castel, construit pe câmpia de la poalele muntelui, înflorise. 
Întâlneai la tot pasul bărbaţi şi femei îmbrăcaţi ca în marile 
orașe, iar miile de case se aliniau ordonat de-a lungul străzilor 
şi aleilor. 

Castelul se întindea de pe la mijlocul versantului până în 
vârful muntelui, iar cele şapte niveluri ale donjonului se ridi- 
cau spre cerul limpede de deasupra lacului. Olanele aurite ale 
acoperişului scânteiau în lumina soarelui de primăvară târzie, 
iar pe cel mai înalt turn străluceau orbitor delfinii fabuloşi! 
poleiţi cu aur. Toată lumea știa că la castel se construise un 


1 Coama acoperișului celui mai înalt turn din castelele japoneze era 
adesea împodobită cu o pereche de delfini fantastici (mascul și femelă), 
confecţionaţi din metal sau din teracotă, şi despre care se credea că 
protejează clădirea. 

donjon, dar acesta era mult mai mare şi mai somptuos decât 
îl înfățișau poveştile care circulau. 

Fără să intre în castel, Chacha și Ohatsu au poposit la un 
templu de pe malul unui iaz cu nuferi, aflat în partea de vest 
a Muntelui Azuchi. Veniseră anume pentru a vedea castelul, 
dar, cum Nobunaga nu se afla acolo, s-au hotărât să nu meargă. 
E drept că erau nepoatele de sânge ale acestuia, dar în acelaşi 
timp erau și parte din familia ce fusese înfrântă de el. 

Pentru că planurile de călătorie li se schimbaseră, după 
două nopţi petrecute Ñ poalele castelului, în cea de-a treia zi 
au luat din nou drumul pe care veniseră, către Nagahama, pen- 
tru a merge la Chikubujima. De la Nagahama la Chikubujima 
urmau să ia un vas ca să traverseze lacul. Erau însoţite de ace- 
lași cortegiu cu care veniseră de la Kiyosu. Auzind că vor merge 
la Nagahama, care se afla în stăpânirea lui Hideyoshi Hashiba, 
Chacha nu a fost deloc încântată, dar starea ei de spirit s-a 
schimbat când a aflat că acesta era plecat în campania de la 
Ishiyama. Provincia Omi era până la urmă ţinutul care apar- 
tinuse tatălui și bunicului ei, și unde fiecare pom şi fiecare fir 
de iarbă îi trezeau amintiri dragi. 

În seara celei de-a doua zile au ajuns într-un cătun aflat la 
doi ri distanță de Castelul Nagahama, de unde au urcat pe vas. 
De îndată ce au pus piciorul în barcă s-a lăsat seara, iar Chacha 
şi sora ei au coborât în cabinele de sub punte, de teamă să nu 
le ia răul de mare. În zori, când au deschis ochii, vasul era deja 
ancorat de reciful care înconjura insula Chikubujima. Oprin- 
du-se din când în când pentru a se odihni, cele două domniţe 
au urcat stâncile înalte până în vârf. 

Au înnoptat la Chikubujima, iar în ziua următoare corte- 
giul a urcat din nou pe vas, pentru a se înapoia la Nagahama. 
Pe la amiază, castelul li s-a arătat privirilor pe malul stâng al 
râului, iar Chacha l-a auzit pe Fujikake spunând: 

— Toate sunt la fel cum le-am lăsat. Şi Muntele Ibuki, şi 
norii de pe creștetul muntelui. 

— Doar Castelul Nagahama strică toată priveliștea, i-a răs- 
puns ea tăios. 

Fujikake i-a făcut semn să tacă și a mustrat-o: 

— Ce vorbe nechibzuite! 

Lângă Fujikake, Takatsugu s-a prefăcut că nu auzise nimic. 
„Oare la ce se gândește?“ s-a întrebat Chacha. Probabil că îi 
dușmănea pe toți ai ei, aşa cum și ea îl ura pe Hideyoshi. Și 
fără îndoială că, aşa cum ea nu putea suferi Castelul Naga- 
hama, nici el odată nu putuse să vadă înaintea ochilor Castelul 
Odani. Dintr-odată, Chacha a simţit că privirea lui Takatsugu 
o pătrunde în adâncul fiinţei ei și nu s-a putut abţine să nu-i 
spună: 

— Pământurile acestea au fost odată ale clanului Azai, iar 
înainte de asta, ale clanului Kyōgoku, nu-i așa? 

Spusese aceste cuvinte cu intenţia de a-l măguli, dar de cum 
i-au ieşit pe gură s-a simțit dezgustată că vorbise astfel cu moşte- 
nitorul unei familii ce cunoscuse căderea. Cu mâinile pe ge- 
nunchi, aşa cum cerea eticheta, Iakatsugu i-a răspuns: 

— Nu contează ale cui sunt. Şi Kyogoku şi Azai le-au stă- 
pânit doar pentru o vreme. Acum le stăpâneşte seniorul Ha- 
shiba. E același lucru. 

Chacha s-a uitat cu atenţie la chipul inexpresiv al lui Taka- 
tsugu. 

— Şi cine le-a dat spre stăpânire? 

— Dumnezeu. 

Chacha nu înţelegea deloc ce a vrut să spună Takatsugu. 
Era prima dată când auzea spunându-se că ceva este al lui 
Dumnezeu. 

— Şi nu-i urăşti pe cei care ţi-au distrus familia? l-a între- 
bat ea. 

— Domniţă! a exclamat Fujikake, care ascultase atent con- 
versaţia lor. 

— Să nu pizmuieşti pe nimeni. Așa am fost învăţat, a răs- 
puns Takatsugu cu o atitudine de tânăr bine-crescut. 

— Şi cine te-a învăţat? 

— Domnul lisus. 

Chacha mai auzise numele de Iisus, dar nu știa că zeul 
acesta din ţinuturi străine îi învăţa pe oameni astfel de lucruri. 

A simţit în acea clipă cum o cuprinde un sentiment de revoltă 
puternică împotriva verișorului său şi a izbucnit într-un râs 
zgomotos, din care nu s-a oprit până când Ohassu nu i-a spus: 

— Te porţi ciudat, Chacha. 

S-a liniştit pentru o glipă, dar, când şi-a întors din nou pri- 
virea către chipul impasibil al lui Takatsugu, a cuprins-o un 
hohot de râs şi mai violent. 

Abia după ce s-au întors la Castelul Kiyosu a aflat de la 
Ohatsu că Takatsugu trecuse la creștinism. 

— E îngrozitor să devii creștin, a declarat cu dispreţ Ohatsu. 

— Asta s-a întâmplat pentru că familia lui a fost ucisă. Erau 
prea mulți cei pe care trebuia să-i urască. Când începi să urăşti, 
urăşști pe oricine, a răspuns Chacha, luându-i apărarea lui Ta- 
katsugu în fața surorii ei. 


În luna a șaptea a anului următor, Chacha şi Ohatsu au 
ajuns din nou la Castelul Azuchi, la încheierea lucrărilor de 
construcție. Și de această dată Nobunaga invitase toată familia, 
dar O-ichinokata a refuzat din nou să meargă, trimițându-le 
în locul ei pe cele două fiice. Samurai și războinici din toate 
ținuturile veniseră să admire castelul. 

Cel care fusese desemnat să le conducă pe Chacha și pe sora 
ei era un tânăr comandant de douăzeci şi trei de ani, pe nume 
Ujisato Gam5. Cele două domniţe au vizitat, pe rând, clădirea 
centrală, donjonul şi clădirile anexe. Donjonul era de un rafi- 
nament extraordinar. La nivelul al doilea era o sală de recepţie, 
un cabinet de lucru, câteva saloane şi încăperi utilitare, multe 
dintre aceste camere fiind decorate cu tablouri strălucitoare, pic- 
tate cu vopsea de aur, în timp ce pe stâlpii de susţinere şi pe pla- 
fon se vedeau motive pictate în cele cinci culori principale! — 
verde, galben, roșu, alb şi negru — iar ușile erau acoperite cu lac 
negru. Şi la următoarele două niveluri se găseau tot felul de 
încăperi. La nivelul al treilea erau expuse picturi reprezentând 


1 Fiecare dintre aceste culori este asociată cu o reprezentare a lui 


Buddha. 

flori, păsări, cai și pustnici bătrâni, iar al patrulea nivel era 
împodobit cu dragoni şi păsări Phoenix. La al cincilea nivel nu 
existau picturi, iar la al şaselea, stâlpii exteriori erau acoperiţi 
cu lac stacojiu, pe când cei din interior fuseseră lăcuiţi în auriu. 
Tot aici se găseau şi reprezentări ale celor zece discipoli ai lui 
Buddha Sakyamuni, precum şi imagini ale etapelor parcurse 
de acesta în drumul spre iluminare. i fine, la al şaptelea nivel 
era o sală de oaspeţi poleită toată cu aur, iar pe stâlpii interiori, 
pe tavan și pe ușile glisante erau pictaţi dragoni, împărați şi 
împărătese din mitologie și cei zece discipoli ai lui Confucius. 
Castelul avea şi o poartă de oţel numită „Poarta Aurului Negru“, 
iar zidurile de piatră care îl înconjurau erau duble. 

La poalele castelului era mare agitaţie. Începuseră artificiile 
care însoțeau luptele de sumõ ce se desfăşurau în fiecare zi. 

După terminarea vizitei, Chacha a avut o întrevedere cu 
Nobunaga. Mândru de frumuseţea domniţelor, acesta adunase 
în sala mare a palatului o mulțime de comandanţi. Cu toţii 
au salutat-o pe Chacha cu respectul cuvenit nepoatei senio- 
rului lor. Numai atitudinea lui Ujisato Gams, cel care le înso- 
țise în vizita prin castel, a fost diferită. Înalt, bine făcut, cu o 
faţă rotundă, acesta şi-a ridicat ochii către Chacha și a între- 
bat-o, cu o atitudine degajată: 

— Nu aţi obosit vizitând toată ziua castelul? 

Nu era neapărat arogant, dar nu avea atitudinea respec- 
tuoasă pe care o afișaseră ceilalți comandanţi. Chacha știa nu- 
mele Gam5 din copilărie, acesta fiind unul dintre clanurile din 
provincia Omi. 

Fără să ştie de ce, doar când vorbea cu Ujisato Gam5, Chacha 
îşi lăsa privirea în jos. Poate pentru că acesta se trăgea dintr-o 
familie ce traversase epoca tulbure a războaielor civile fără să 
fie cucerită. După plecarea lui Ujisato, un maestru de cermo- 
nia ceaiului, aflat lângă Chacha, i-a explicat acesteia că tânărul 
era unul dintre cei mai promiţători războinici dintre coman- 
danţii lui Nobunaga: 

— Seniorul Gam5 administrează excepţional Castelul Hino 
şi ținuturile din jur şi se spune că oamenii de pe pământurile 

lui îl îndrăgesc foarte mult. Va ocupa cu siguranţă o poziţie 
foarte importantă. 

Cea de-a treia zi a vizitei lui Chacha coincidea cu festivalul 
Urabon!. În acea seară, Nobunaga, mare iubitor de lux și fast, 
a împodobit nu doar Castelul Azuchi, ci întregul Munte Azuchi 
cu lampioane asemănătoare celor care erau aprinse ca ofrandă 
pentru odihna sufletelor celor din clanul Oda la templul fami- 
lial al acestora, SSken-ji. Aşa puteau să vadă şi oamenii de rând 
donjonul și castelul. 

La căderea nopții, lpcuitorii din oraș s-au aliniat de-o parte 
şi de alta a străzilor, purtând în mâini torţe pe care le-au aprins 
cu toții la ceasurile opt ale serii. Cum făcliile aveau la capăt praf 
de pușcă, într-o clipită au început să sară scântei în toate părțile, 
iar străzile orașului s-au transformat într-o mare de foc, în timp 
ce la fiecare colț de stradă se înălţau spre cer artificii, ca un răs- 
puns la scânteile ce săreau din torţe. Câteva zeci de tineri lup- 
tători călare treceau în galop prin focurile de pe străzi. 

Condusă de Ujisato, Chacha a contemplat tot acest spec- 
tacol din faţa porţii casei unui comandant, aflată pe un mic 
delușor de la poalele castelului. I-a privit pe tinerii luptători 
cum se năpusteau călare, intrând și ieșind din marea de foc, 
aceasta rămânând pentru ea o imagine de o frumuseţe de ne- 
descris ce nu i s-a mai şters niciodată din minte. În fruntea 
trupei era Takarsugu Ky&goku. Chacha nu și-a dat seama de 
asta până când nu i-a atras atenţia Ujisato că cel care îi con- 
ducea pe călăreţi era însuși Takatsugu. 

Grupul de călăreţi s-a întors, trecând chiar prin faţa lor, 
dar Chacha n-a izbutit nici atunci să-l distingă pe verișorul ei 
printre ceilalți. 

Sărbătoarea de la poalele castelului a ţinut cam un ceas, iar 
oamenii au început să coboare spre poalele muntelui. Gărzile 
au încărcat torţele aprinse în bărcile ce pluteau pe apa din şan- 
țurile de apărare din jurul castelului. Zeci de mii de oameni 


1 Comemorarea celor dispăruţi; cunoscut și ca „festivalul lampi- 
) ? 
(9 
oanelor“. 

veniseră să admire cum stropii de foc colorau în roşu apa cana- 
lelor. Deasupra tuturor, pe cerul nopţii de vară se înălța don- 
jonul încadrat de lampioane aprinse. La poalele muntelui, 
strigătele de bucurie au continuat până noaptea târziu. 

a acea seară, Chacha şi Ohatsu au participat la recepţia 
organizată la cel de-al doilea nivel al donjonului. Cum nu era 
o petrecere formală, invitaţii se așezaseră ici și colo de-a lungul 
coridorului din jurul sălii de ceremonii şi admirau luminile 
sărbătorii de jos. 

Chacha l-a remarcat pe Takatsugu, care stătea singur, la câţiva 
metri de ea. Neştiind dacă se cade să-l strige sau nu, a rămas 
tăcută, intimidată de cei din jurul său. Ujisato, așezat lângă 
ea, i-a spus cu voce caldă: 

— Când vă veţi întoarce la Castelul Kiyosu, îi veţi putea 
povesti mamei domniei voastre despre această seară. 

Părea că se bucură cu adevărat de sărbătoarea de foc. În lu- 
mina lampioanelor suspendate, faţa lui părea liniștită, fără nici 
o grijă. N-ai fi spus că e un luptător care trecuse deja prin ne- 
numărate bătălii. În comparaţie cu el, chipul lui Takatsugu, 
văzut de departe, îi părea lui Chacha de o asprime ciudată. 
Mina lui aprigă nu era aceea a unui credincios creştin. Chacha 
a mai rămas o noapte la Castelul Azuchi, dar nu a mai avut 
ocazia să schimbe nici o vorbă cu Takatsugu. 


Capitolul II 


Chacha a mai petrecut trei ani la Castelul Kiyosu împreună 
cu mama și cu surorile ei. În prima zi a anului al zecelea al erei 
Tensh5 (1582), o furtună cumplită s-a abătut asupra ţinutu- 
rilor Mikawa şi Owari. Speriate de şuierul vântului care făcea 
să tremure pereţii locuinţei lor, cele patru femei au petrecut 
Anul Nou sorbind din supa zâni. O-ichinokata avea treizeci 
şi şase de ani, Chacha șaisprezece, Ohatsu paisprezece, iar cea 
mai mică dintre surori, Kog5, împlinise doisprezece ani. 

După Anul Nou, în castel a început să fie mare forfotă. De 
la una din doamnele însoţitoare au aflat că în faţa porţii 
principale se adunaseră o mulțime de luptători călare. 

— Pesemne că iar începe o bătălie mare, a spus O-ichino- 
kata. 

Au început apoi speculaţiile: va fi oare o campanie împo- 
triva clanului Takeda din provincia Kai, sau vor fi trimise în 
lupta pentru Harima toate armatele lui Nobunaga? 

Pe la sfârșitul lui ianuarie, până şi femeile și-au dat seama 
că mișcările de trupe se înteţiseră. După încă vreo lună, la ure- 
chile lor a ajuns şi zvonul că Nobutada, moștenitorul lui Nobu- 
naga, devenise comandant general al armatelor şi că urma să 
plece în expediţia împotriva comandantului Shinano din 
provincia Kai. 

În Castelul Kiyosu, tobele au anunţat plecarea trupelor pe 
la sfârșitul lui februarie și timp de patru-cinci zile a fost mare 
vâlvă, dar, odată ce soldații au părăsit cetatea, zarva s-a stins 

ca un foc de paie. După o vreme, a venit vestea că cei din 
clanul Takeda fuseseră spulberaţi, iar Katsuyori Takeda și fiii 
săi, executaţi. Mai apoi s-a aflat şi că Hideyoshi Hashiba a 
cucerit Castelul Kanmuriyama, din provincia Kibi. 

Veştile care soseau la castel vorbeau despre victoriile neîn- 
trerupte ale lui Nobunaga, dar în mijlocul zarvei stârnite de 
asemenea noutăţi, O-ichinokata, amintindu-și poate de căde- 
rea Castelului Odani, avea un aer trist care nu i se mai ştergea 
de pe chip. Chacha şi Ohatsu izbucneau adesea în râs, neluând 
în seamă tristețea mamei lor. 

— Chacha, de ce râzi aşa de tare? o certa O-ichinokata. 

Însă nu doar Chacha era cea care atrăgea reproșurile ma- 
mei ei. 

— Ohatsu, râsul tău îmi sparge timpanele! se încrunta 
O-ichinokata. 

De fapt, Chacha avea un râs plin de viaţă. Chiar și când 
încerca să râdă pe înfundate, împrăștia în jur o bucurie molip- 
sitoare. Ohatsu, în schimb, avea un râs cristalin, ca zgomotul 
unor bile ce se lovesc, rostogolindu-se una după alta. Spre 
deosebire de surorile sale mai mari, Kogō nu râdea aproape 
niciodată. Pe faţa ei se putea citi adesea mirarea stârnită de 
veselia celor două fete — ea dar rămânea tăcută şi închisă în 
sine. Frumuseţii surorilor mai mari li se opunea figura dolofană 
şi comună a lui Kog6, singura care semăna cu tatăl lor. 

În zorii zilei a cincea a lunii iunie, O-ichinokata le-a trezit 
alarmată pe cele trei fiice ale sale şi, fără să le dea vreme să co- 
boare din pat sau să se schimbe de cămășile de noapte, le-a spus: 

— Să nu vă speriaţi de ce o să vă spun, dar seniorul nostru 
a murit. 

La început, Chacha n-a înţeles prea bine ce voia să spună 
mama ei. 

— Seniorul nostru şi-a pierdut viaţa ieri-seară, la Kyōto, 
în răscoala condusă de comandantul Koretâ!, a continuat 


1 Referire la Akechi Mitsuhide (1528-1582), numit mai întâi Jūbei 
de către clanul său, iar mai apoi Koret5 Hyiga-no-Kami, după titlul 

O-ichinokata, iar Chacha şi-a dat seama atunci că era vorba 
despre ceva foarte grav care i se întâmplase unchiului său, 
Nobunaga. 

Pentru Chacha era un sentiment straniu să vadă durerea 
mamei sale la moartea lu} Nobunaga, căci aceasta nu arătase nici- 
odată până atunci vreun semn de afecţiune pentru fratele ei. 

Bineînţeles, nu putea să nu se gândească cu îngrijorare la ce 
se va întâmpla cu ele, acum că protectorul lor se stinsese, dar 
în același timp nu putea să uite că Nobunaga era duşmanul 
lor de moarte, cel cardnimicise clanul Azai. De mâna lui mu- 
riseră şi bunicul şi tatăl său, întreaga ei familie! 

— Deci seniorul a murit? a întrebat Chacha, fără să pară 
deloc bulversată. 

Nu a mai dat glas şi gândului că moartea lui era cu sigu- 
ranță o pedeapsă a Cerului și că întotdeauna crezuse că odată 
şi-odată va veni şi ziua aceasta. I se părea doar că soarta buni- 
cului ei, care îngenunchease clanul Ky&goku, se întâlnea acum 
cu soarta lui Nobunaga, care distrusese clanul Azai. 

Ohatsu şi Kogō, cu privirea lipită de mama lor, erau la fel 
de speriate ca şi ea. 

— Bietul nostru senior! a început să se tânguiască O-ichi- 
nokata. 

Pentru Chacha era de neînțeles cum de mama ei vărsa 
aceleaşi lacrimi amare acum, la fel ca în urmă cu zece ani, când 
îl plânsese pe tatăl lor. Nu putea fi decât durerea ce se năştea 
din legătura de sânge dintre fraţi. 

— Să punem pe cineva să-l ucidă pe Koret Mitsuhide, la 
fel cum şi el l-a ucis pe seniorul nostru. Va fi același lucru, a 
spus Chacha. 

— Cât de puternică eşti, Chacha! a privit-o O-ichinokata 
temător, cu ochii înotând în lacrimi. 

— Dar nu spun decât adevărul! Seniorul nostru a fost cel 
care l-a ucis pe tata! 


pe care îl deţinea. General în armata lui Nobunaga, s-a răsculat împo- 
triva acestuia în 1582, bătălie în care Nobunaga și-a pierdut viaţa. Nu 
e însă clar dacă Nobunaga a murit în timpul luptei sau s-a sinucis. 

— Ăsta e mersul războiului și nu i te poţi împotrivi. Nu 
voi putea uita ura împotriva celui care l-a ucis pe tatăl vostru, 
dar nu tot el e oare cel care v-a salvat viața vouă şi cel datorită 
căruia aţi putut să trăiţi fără nici o îngrădire până în ziua de 
azi? i-a răspuns O-ichinokata. 

Se pare că trecerea timpului îi înmuiase mamei sale inima, 
dar nici pentru Chacha unele lucruri nu mai erau la fel. 

— Înseamnă că tot aceste sentimente sunt şi cele care te-au 
îndemnat să-i vorbeşti de Takatsugu fratelui dumitale, a adău- 
gat Chacha, neștiind nici ea care îi erau simţămintele față de 
aceasta. 

În timp ce îşi vărsa ura împotriva lui Nobunaga, Chacha 
se revolta în locul lui Takatsugu împotriva clanului Azai. 

La venirea dimineţii, întregul castel era întors cu susu-n jos 
şi nimeni nu-și putea da seama ce va urma. Se zvonea că 
trupele lui Akechi veneau să atace castelul. În acea zi, Chacha 
s-a urcat de două ori într-un turn dintr-un colț al cetăţii. De 
sus, cât vedeai cu ochii, drumurile erau pline de luptători că- 
lare ce galopau de colo-colo fără vreo direcţie anume, dar şi de 
trupe care mărșăluiau în formaţie de zece-douăzeci de soldaţi. 
Norii cenușii ce vesteau sezonul ploios se lăsau greoi pe câmpie. 

După ce s-a aflat de moartea lui Nobunaga, au urmat veş- 
tile despre situaţia tulbure de la Castelul Azuchi. Se zvonea 
ba că trupele lui Akechi au intrat în castel, ba că se duceau 
lupte grele la Podul Setabashi! sau că orașul Kyōto fusese tre- 
cut prin foc şi sabie, dar nu ştia nimeni dacă toate acestea erau 
adevărate. 

Ceea ce o uimise însă din cale-afară pe Chacha era zvonul 
că verișorul ei, Takatsugu, care se afla în Castelul Azuchi, se 
alăturase lui Akechi Mitsuhide, îi adunase pe toţi cei care slu- 
jiseră în trecut clanului Ky&goku și atacase Castelul Nagahama. 


1 Pod peste râul Seta, din actuala prefectură Shiga, cunoscut ca 
Seta-no-Karabashi (Podul în stil chinezesc din Seta). Cu o lungime de 
260 m, a fost desemnat drept unul dintre cele trei poduri reprezentative 
pentru istoria Japoniei, alături de Ujibashi şi Yamazakibashi, din pre- 
fectura Kysto. 

Toate aceste lucruri le aflase de la Fujikake Mikawa-no-kami, 
aşa încât nu se putea îndoi de adevărul lor. Takatsugu, ajutat 
de un fost vasal, Nagasuke Abe, atacase și capturase Castelul 
Nagahama, unde nu se aflau însă decât soţia și copiii lui Hide- 
yoshi, însoţiţi de câțiva ostași. 

Auzind această vest, Chacha s-a schimbat la faţă. Când 
aflase despre moartea subită a lui Nobunaga, nu fusese deloc 
afectată, însă acum i se dusese tot sângele din obraji la gândul 
că acesta va fi sfârşitul lui Takatsugu. Probabil că făcuse cea 
mai mare greșeală a vieţii lui. Cu toate că nimeni n-avea de unde 
să ştie dacă Mitsuhide va prelua puterea sau va fi omorât de 
moştenitorii clanului Oda, Chacha avea senzaţia că Takatsugu 
o luase pe o cale greşită. Dintr-odată i se descoperise un alt Ta- 
katsugu, iar asta trezea în ea noi sentimente. Nu era Takatsugu 
cel care îmbrăţișase credinţa creştină, nici cel care îi spusese 
cândva, la întoarcerea cu barca de pe insula Chibukujima, că 
nu trebuie să urăști pe nimeni? Takatsugu cel de-acum era un 
şoim agil care, profitând de dezordinea creată de moartea neaș- 
teptată a lui Nobunaga, se repezise să recupereze ceea ce aparti- 
nuse cândva clanului Kyâgoku. 

Pentru a putea trăi ca descendent al nobilei sale familii fără 
să-şi distrugă stima de sine cât timp se afla sub comanda lui 
Nobunaga, fusese nevoit să îmbrăţișeze o credinţă străină, ce 
mergea dincolo de graniţa dintre iubire şi ură. Dar, în haosul 
ce a urmat morţii stăpânului său, glasul sângelui l-a îndemnat 
să nu piardă această ocazie și să reînvie numele clanului Ky5- 
goku. Lui Chacha i-a trecut prin minte că, dacă ea ar fi fost 
bărbat, ar fi făcut probabil același lucru. Cu toate acestea, nu 
putea să alunge gândul că Takarsugu se pripise. Cu siguranţă că 
ceea ce făcuse urmașul de douăzeci de ani al distinsei familii 
Ky5goku fusese nechibzuit. 

În acea seară, Chacha s-a plimbat de una singură prin gră- 
dina pustie din spatele castelului. Prin fața ochilor i se derulau 
imaginile de o frumuseţe nepământeană ale călăreţilor ce tre- 
ceau prin foc la poalele Castelului Azuchi, în seara Festivalului 
Lampioanelor şi figura dârză a lui Takatsugu la recepţia din 

donjon. Era pentru prima dată când se gândea cu adevărat la 
sentimentele pe care le avea față de Takatsugu Ky5goku. Îşi 
amintea de enervarea care-o cuprinsese când, pe vasul ce se în- 
torcea de la Chikubujima, el îi vorbise despre credinţa lui. Fără 
îndoială, ea nu-și dorise să-l vadă transformându-se în creştin. 
Descumpănită, cu aşteptările înşelate, izbucnise în râs. Da, îl 
plăcea pe acest 'Takatsugu de acum, aprig şi orgolios. Și, cu toate 
acestea, tot era de părere că se pripise. 

Chacha își dădea seama pentru prima oară că, încă de mică, 
avusese neîncetat un vis în ceea ce-l priveşte pe Takatsugu: ca 
ei doi să se unească și, cu puterea lui, să recucerească vechile 
ţinuturi din provincia Omi. Pe aceste pământuri, ce fuseseră 
cândva ale clanului Ky&goku, apoi ale clanului Azai, să con- 
struiască un castel şi acolo să trăiască împreună până la adânci 
bătrâneţi. La momentul potrivit, toate acestea ar fi putut de- 
veni realitate. Acum însă visul i se spulberase. 

După veştile despre Takatsugu, la urechile lui Chacha a mai 
ajuns un zvon. Era vorba despre cel care o condusese prin Cas- 
telul Azuchi şi care se ocupase de ea în timpul vizitei ei acolo, 
şi anume Ujisato Gam5. Tatăl lui, Katahide, fusese numit de 
Nobunaga administrator al Castelului Azuchi în lipsa lui. Când 
Katahide a auzit de complotul pus la cale, i-a luat imediat pe 
soţia şi pe copiii lui Nobunaga și s-a refugiat în propriul castel, 
la Hino, refuzând, împreună cu fiul lui, oferta lui Mitsuhide. 
Vestea care ajunsese la Chacha era că trupele lui Akechi se în- 
dreptau acum către Castelul Hino. 

Răspunsul lui Ujisato şi al tatălui său erau contrariul a ceea 
ce făcuse Takatsugu. În aceste vremuri tulburi, procedaseră exact 
cum trebuia. De multe ori până atunci, Chacha se gândise la 
Ujisato şi la Takatsugu ca făcând parte din aceeași lume, dar 
acum cei doi o luaseră pe căi complet diferite. 

— Cei doi Gamō au făcut un lucru admirabil! Tocmai de 
asta au fost numiţi apărători ai Castelului Azuchi, i-a lăudat 
Fujikake Mikawa-no-Kami. 

La fel gândea și Chacha. În zilele următoare însă, n-au mai 
aflat nimic despre ce se întâmpla la Castelul Hino. Ujisato era 

în mult mai mare pericol decât Takatsugu, căci era puţin pro- 
babil ca micul castel Hino să poată rezista unui atac în forță 
al trupelor lui Akechi. 

Timp de zece zile, în Castelul Kiyosu au sosit neîncetat 
veşti dinspre Ky5to. Q-ichinokata și fiicele sale erau foarte 
prinse cu pregătirile pentru o posibilă plecare precipitată. Între 
timp însă, solii care intrau în galop pe porţile cetăţii au adus, 
pe rând, veșştile care anunțau sfârşitul perioadei de incertitu- 
dine: bătălia de la Yamazaki!, marea victorie a lui Hideyoshi, 
moartea lui Mitsuhide. 

În Castelul Kiyosu, viaţa a revenit treptat la normal. 

La câteva zile după bătălia de la Yamazaki, Chacha a aflat 
că Hideyoshi recucerise Castelul Nagahama, dar despre Taka- 
tsugu nu se știa dacă murise sau reușise să fugă. Cam în același 
timp a sosit și vestea că trupele lui Akechi au incendiat și au 
făcut una cu pământul Castelul Azuchi. În faţa ochilor lui 
Chacha plutea imaginea acelui palat somptuos, cu donjonul 
său de şapte niveluri cuprins de flăcări. Era ca o sărbătoare a unui 
foc efemer ce întruchipa deşertăciunea puterii lui Nobunaga. 


O-ichinokata și cele trei fiice ale sale duceau acum o viață 
retrasă în încăperile cele mai ascunse ale Castelului Kiyosu, 
parcă uitate de toată lumea. Nu se puteau linişti şi trăiau într-o 
continuă stare de angoasă. Până la moartea lui Mitsuhide, cele 
patru femei primiseră tot felul de veşti din afară, dar după acest 
eveniment nu le-a mai parvenit nici o informaţie despre cine 
preluase puterea. 

În seara celei de-a unsprezecea zile a lunii iunie, la nouă 
zile după cele întâmplate la templul Honn5-ji?, călugărul bu- 
dist Gen'i Maeda, care îi fusese vasal lui Nobutada Oda, l-a adus 


1 Purtată în 1582 la Yamazaki (prefectura Ky5to) între Hideyoshi 
Toyotomi și Akechi Mitsuhide, s-a încheiat cu victoria celui dintâi, care 
a răzbunat astfel moartea seniorului său, Oda Nobunaga. 

2 Incidentul de la templul Honns-ji se referă la lupta în care Oda 
Nobunaga şi-a găsit sfârșitul. 

la castel, trecând prin Gifu, pe Sanbâshimaru, care atunci avea 
doi ani. Acesta era fiul lui Nobutada, moştenitorul de drept 
al lui Nobunaga. Dacă ar fi trăit, Nobutada ar fi dus numele 
clanului mai departe, dar și el îşi pierduse viaţa la Castelul Nijō 
Gosho, din Kyōto în seara răzmeriţei lui Mirsuhide, așa încât 
această poziţie îi revenea acum lui Sanbâshimaru, deși acesta 
nu avea decât doi ani. 

Se pare că, după ce Castelul Azuchi fusese făcut una cu pă- 
mântul de către trupele lui Akechi, Castelul Kiyosu devenise 
poziţia de bază a operaţiunilor clanului Oda, acesta fiind şi mo- 
tivul pentru care Sanbâshimaru fusese adus aici, şi nu dus în 
Gifu. Pentru O-ichinokata și fiicele sale, sosirea lui Sanboshi- 
maru nu însemnase mai mult decât zvonurile care o însoțeau, 
căci ele nu fuseseră înştiințate în mod oficial de nimeni şi nici 
nu-l întâlniseră vreodată pe acesta. 

La două zile după sosirea copilului, Katsuie Shibata, unul 
dintre cei mai importanţi și fideli vasali ai clanului Oda, a 
intrat în Castelul Kiyosu însoţit de câţiva soldaţi. El lupta 
împotriva lui Kagekatsu Uesugi la Echă, fiind comandantul 
general al trupelor din nord, conduse de Narimasa Sassa, Toshiie 
Maeda şi Morimasa Sakuma, dar, la auzul veștilor despre cele 
petrecute la Honn-ji, predase comanda trupelor unuia dintre 
comandanții săi şi s-a îndreptat în grabă către Ky5to. Pe drum 
a auzit însă despre bătălia de la Yamazaki și şi-a schimbat 
traseul, luând-o către Kiyosu. De îndată ce Karsuie Shibata a 
intrat în castel, s-a pornit o mare agitaţie, iar vânzoleala coman- 
danţilor militari s-a întețit. 

Dincolo de încăperile din spate ale castelului şi de grădinile 
interioare, în jurul corpului central, era întotdeauna o mulțime 
de oameni în mișcare, însă în camerele în care locuiau O-ichi- 
nokata şi fiicele sale nu îşi arăta nimeni faţa. În aceste vremuri 
agitate, nimeni nu avea timp să se gândească la sora mai mică 
a lui Nobunaga și la cele trei nepoate ale acestuia. Nici chiar 
Fujikake Mikawa-no-kami, care până atunci era cel care le 
aducea veşti, nu s-a mai aventurat în afară, căci prin castel se 

perindau o mulțime de luptători, aşa că nici el nu avea cunoş- 
tinţă despre cine deţinea puterea în acel moment. 

Hideyoshi Hashiba a apărut la castel pe la sfârșitul acelei 
luni. După bătălia de la Yamazaki, mersese la Azuchi pentru 
a vedea situaţia de acolo, apoi plecase către Gifu, unde îşi 
primise ostaticii de la vasalii săi!. Odată aceştia instalaţi în 
Nagahama, i-a încredinţat administrarea Castelului Gifu lui 
Hidemasa Hori. Toate chestiunile urgente fiind rezolvate, s-a 
îndreptat către Castelul Kiyosu care îl adăpostea pe Sanbâshi- 
maru. Era prima oară când venea la Kiyosu. Tot ce înfăptuise 
după incidentul de la Honn5-ji era demn de admiraţie, căci 
reușise singur să pună totul în ordine. 

La Castelul Kiyosu venea în calitate de vasal al lui Nobu- 
naga, pentru a-și prezenta omagiile descendentului acestuia, 
Sanbâshimaru, dar pregătirile ce se făceau pentru întâmpinarea 
sa erau oarecum diferite de cele făcute pentru sosirea lui Karsuie 
Shibata, și el vasal al lui Nobunaga. Atunci când un sol a adus 
la castel vestea că avea să vină Hideyoshi, toată suflarea din 
cetate, cu mic, cu mare, a simţit că bate un vânt al schimbării. 
Grădinile au fost curățate, la porţile castelului au fost puse 
gărzi — totul se făcea la fel ca pe vremea când aici era aşteptat 
Nobunaga. Chacha aflase de la o doamnă de la curte de venirea 
lui Hideyoshi, dar nu i-a spus nimic mamei ei. 

Hideyoshi a intrat în castel după orele amiezii, când 
căldura era înăbușitoare. În aceeași zi, la apropierea serii, și-a 
făcut apariţia fără veste în grădina interioară a apartamentelor 
lui O-ichinokata. Aceasta era înăuntru, în timp ce fiicele ei se 
răcoreau afară, la umbră. 

Chacha a zărit figura unui samurai ce intra în grădină aple- 
cat, strecurându-se printre arbuștii de la poartă. Era mic de 
statură şi foarte slab, dar, la vederea suitei care-l urma, Chacha 
şi-a dat seama că era vorba despre însuşi Hideyoshi Hashiba. 


1 În Japonia feudală exista obiceiul ca vasalii unui senior să îi lase aces- 
tuia membrii propriilor familii drept ostatici, ca garanţie a loialității lor. 

Cu spatele uşor încovoiat, Hideyoshi a grăbit pasul către cele 
trei fete: 

— Sunteţi chiar domniţele! Ce mari aţi crescut! le-a salu- 
tat el. 

Fără să fie deosebit de protocolar, tonul său nu era nici aro- 
gant. Ridicându-se de jos, Chacha a privit în tăcere chipul 
acestui luptător trecut bine de patruzeci de ani. Avea pielea 
arsă de soare, doar ochii îi jucau în cap tinereşte. Fără să ştie 
bine dacă era sau nu Hideyoshi, și Ohatsu şi Kog6 s-au ridicat 
pe rând să îl salute. 

— Mama domniilor voastre...? a întrebat Hideyoshi cu o 
voce gravă. 

— Nu se simte prea bine și e nevoită să stea în pat, a răs- 
puns imediat Chacha. 

Își dădea seama și ea că vocea îi tremura uşor. 

— Adevărat? Asta mă întristează foarte tare. Dacă aveţi tre- 
buință de ceva, să veniţi să-mi spuneţi de îndată. Și transmiteţi-i 
nobilei O-ichinokata că Hideyoshi Hashiba, sosit astăzi la castel, 
a trecut să o salute, a rostit Hideyoshi. 

Luându-și ochii de la Chacha, s-a uitat roată prin grădină: 

— Aici bate soarele de după-amiază, așa că se face foarte 
cald. Pe lângă asta, nu sunt şi cam prea mulţi copaci? 

Hideyoshi avea dreptate. Se vedea limpede că în grădina 
neîngrijită ramurile și frunzele dese ale pomilor crescuseră în 
neorânduială. 

— O să pun pe cineva să se ocupe de îndată de asta, a spus 
Hideyoshi, la care Chacha a replicat: 

— A trecut deja vremea lucrărilor în grădină. Va trebui să 
așteptăm până la anul, în aprilie. 

Surprins, bărbatul și-a întors din nou privirile către ea și i-a 
spus fără nici o urmă de surâs pe faţă: 

— Ştiţi multe lucruri nemaipomenite, domniţă! 

Chacha auzise despre perioada de îngrijire a copacilor de 
la un bătrân grădinar care mai venea pe la castel, dar n-a suflat 
o vorbă despre asta. Hideyoshi a mai transmis o dată salutări 

către O-ichinokata, iar apoi a plecat la fel cum venise, trecând 
printre tufele de arbuşti. 

Chacha a rămas în picioare uitându-se după el încă multă 
vreme după ce acesta s-a făcut nevăzut. Când şi-a venit în fire, 
și-a dat seama că rămăsese singură. Ohatsu și Kog5 se duseseră 
înăuntru. S-a gândit atunci că stătuse în aceeași poziţie în tot 
acest timp, din momentul în care Hideyoshi intrase în gră- 
dină. Cumva, asta o făcea să se simtă împăcată. Era puţin obo- 
sită şi ar fi vrut să se așeze la umbră, pe verandă, dar ceva în 
adâncul inimii i se înpotrivea. Avea senzaţia că de undeva, acei 
ochi care străluceau de tinereţe pe pielea îmbătrânită o mai 
privesc încă. 

Hideyoshi Hashiba nu era deloc aşa cum şi-l imaginase 
Chacha. Le spusese că s-au făcut mari, iar asta însemna că s-au 
mai întâlnit cândva, dar Chacha nu-și putea aminti când şi 
unde. Când fusese la Castelul Azuchi prima dată, Hideyoshi 
era în campania de la Ishiyama, așa că nu se întâlniseră atunci; 
iar mai apoi, când s-au întors la Azuchi, acolo erau adunaţi o 
mulțime de samurai şi de războinici, dar Hideyoshi era plecat 
cu trupele sale în regiunea Chiigoku, deci nici atunci nu aveau 
cum să se fi cunoscut. 

Lui Chacha, Hideyoshi nu i se păruse nicidecum războinicul 
crud şi sângeros care îi distrusese casa și familia și care îl omo- 
râse într-un chip aşa de groaznic pe fratele ei mai mare. Era 
diferit şi de imaginea de samurai grotesc şi bădăran de la ţară, 
pe care şi-o făcuse despre el când auzise că nutrește sentimente 
de afecţiune pentru mama ei. În același timp, nu-l puteai con- 
sidera nici urât ca o maimuţă, aşa cum umbla vorba, dar nici 
nu părea a fi comandantul neînfricat și fără seamăn care lua 
întotdeauna cea mai bună decizie. 

Chacha era tot în picioare în capătul grădinii, şi încă vedea 
în fața ochilor figura calmă și blândă a lui Hideyoshi, emanând 
o ușoară senzație de oboseală. În afară de privirea tăioasă, nimic 
nu te ducea cu gândul la un războinic. Nu îţi inspira nici 
sentimente deosebit de plăcute, dar nu era nici respingător. 

Chacha era nevoită să-și retușeze imaginea pe care o avusese 
încă din copilărie despre Hideyoshi Hashiba. 

Auzind de vizita acestuia, O-ichinokata s-a înspăimântat 
foarte tare. Atât Ohatsu cât şi Kogo îi povestiseră mamei sale 
despre întâlnirea cu Hideyoshi vorbind despre el ca despre un 
demon înfricoşător. Kog5 reţinuse doar că degetele de la mâini 
îi erau foarte groase, că mărul lui Adam îi ieșea în afară într-un 
mod respingător şi că urechile îi erau neobișnuit de mari. Iar 
Ohatsu îi spusese că Hideyoshi le-a privit pe fiecare pe rând, 
cu un rânjet îngheţat pe chip. 

— Cu ochii aceia a privit Castelul Odani în flăcări și tot 
cu ochii aceia s-a uitat la Manpukumaru cum murea, a spus 
Ohatsu cu vocea sa cristalină, tremurând din toate încheie- 
turile. 

Chacha nu spunea nimic. I se părea straniu că doar ea avea 
o cu totul altă părere decât surorile sale. Da, probabil că așa 
era, cum spunea Kogō: avea degete groase şi urechi neobişnuit 
de mari şi un măr al lui Adam prea mare. Şi probabil că, aşa 
cum spusese Oharsu, avea un zâmbet crud pe faţă când le 
privise pe rând pe fiecare. Chacha a încercat să-şi reamintească 
figura lui Hideyoshi cu toate aceste trăsături, dar, ciudat, nu i 
se părea dezagreabil. 

O-ichinokata a ascultat poveştile celor două fete neîncer- 
când să întreţină conversaţia în nici un fel, fără să spună nimic 
şi fără să le pună la punct, ceea ce lui Chacha nu i-a plăcut 
deloc. Ohatsu şi Kogō îl văzuseră astfel pe Hideyoshi din cauză 
că O-ichinokata le învățase mereu să-l privească astfel. Tăcerea 
ei de acum venea pesemne și din faptul că încă nu știa până 
unde va ajunge puterea lui Hideyoshi și în ce fel le va influenţa 
acesta vieţile. 

Chacha s-a gândit că era de înțeles ca mama ei să-l urască 
pe Hideyoshi, atâta vreme cât el era dușmanul de moarte al 
clanului Azai. La fel de firesc era și să privească cu dispreţ sen- 
timentele de afecţiune pe care le nutrea faţă de ea. Chacha însă 
detesta să o vadă pe mama sa cum, în ciuda urii şi a dispreţului 
pe care i le purta lui Hideyoshi, începuse să se teamă de puterea 

acestuia și să adopte o atitudine servilă. Şi-a dat seama că la fel 
se purtase şi înainte, cu fratele său mai mare, Nobunaga. 

— N-a fost oare lordul Hashiba singurul care a venit la noi 
să ne salute? În afară de el, nimeni nu ne-a băgat în seamă! 

Chacha rostise acesțe cuvinte pentru a-și arăta simpatia față 
de Hideyoshi, parcă protestând astfel față de atmosfera care 
cuprinsese încăperea. Se prea poate ca vizita de curtoazie a lui 
Hideyoshi să fi fost motivată şi de nişte intenţii ascunse față 
de O-ichinokata și nu era vorba că Chacha n-ar fi ştiut despre 
acest lucru, dar rostisp acele cuvinte tocmai pentru a i se împo- 
trivi mamei sale. 

Cu toate acestea, probabil că încă nu își dădea seama pe 
deplin de propriile sentimente. Singurul lucru cert în faţa aces- 
tei schimbări a sorții era că nu putea să rămână calmă și obe- 
dientă în fața atitudinii mamei şi a surorilor ei, acestea din urmă 
fiind însă prea mici pentru a li se putea reproşa ceva. 

La câteva zile după sosirea lui Hideyoshi la Castelul Kiyosu, 
şi-a făcut intrarea în cetate Kazumasa Takikawa, guvernatorul 
provinciei Kant5!. Când ajunsese la el vestea morţii lui Nobu- 
naga, nu reușise să găsească un moment potrivit pentru a se 
îndrepta spre capitală, căci se înfrunta cu trupele clanului 
H6j6, în faţa cărora și pierduse lupta. Așa se face că a reușit să 
ajungă la Castelul Kiyosu abia în luna iulie. Cam în același 
timp cu el au sosit şi comandanții Nagayoshi Mori, de la 
Castelul Kaizu din provincia Shinano și Hideyori Mori, care 
locuia în Castelul Iida. 

Sosirea acestor luptători din ţinuturi îndepărtate lămurea 
situația din restul țării. În provinciile Kai şi Shinano se duceau 
lupte între trupele clanului Oda și trupele aliate ale clanurilor 
Tokugawa şi H6j6, care atacaseră atât din nord, cât şi din sud. 
Nu era deloc limpede în ce direcţie înclina balanţa, însă co- 
mandanţii adunaţi la Kiyosu aveau în acest moment o pro- 
blemă ce nu suferea amânare: cine va prelua controlul asupra 


1 Regiunea din partea de est a Japoniei, în care se află actuala capi- 

armatelor, acum că Nobunaga murise, iar în urma lui rămăsese 
Sanbâshimaru, care nu era decât un copil. Trupele fuseseră 
cantonate în afara zidurilor castelului, iar comandanții se strân- 
geau în fiecare zi să se sfătuiască. 

La urechile celor patru femei ajungeau tot felul de zvonuri 
alarmante: ba că ar fi avut loc mici înfruntări între trupele lui 
Katsuie Shibata și cele ale lui Hideyoshi Hashiba, ba că niște 
trupe au fost mutate în altă parte, ba că e pe cale să înceapă 
un conflict între aliaţi. 

O-ichinokata și cele trei fiice ale sale duceau acum o viață 
şi mai retrasă. O-ichinokata le interzisese fetelor să mai meargă 
chiar și până în capătul grădinii, aşa că acum îşi petreceau zilele 
închise în camerele întunecoase cu vedere spre apus. Vara ace- 
lui an era toridă și cele trei fete sufereau de căldură stând jos 
în odăile lor. 

Pe O-ichinokata o neliniștea foarte tare faptul că toți vasalii 
clanului Oda se adunau la sfat în castel, la doi pași de încăpe- 
rile lor. Nu-şi putea imagina ce decizii vor fi luate după aceste 
întâlniri, dar ştia că, oricare ar fi fost ele, aveau să influenţeze 
viaţa ei şi a fiicelor sale. Nu putea să prevadă dacă vor rămâne 
la Castelul Kiyosu sau dacă vor fi mutate în altă cetate. 

La fel ca mama lor, şi fetele au început să devină neliniștite 
în ceea ce priveşte adunările din castel. Le auzeai tot mai des po- 
menind nume ca Shibata, Hashiba, Nobukatsu sau Nobutaka. 

Lumea vorbea că se crease o ruptură între Katsuie Shibata, 
reprezentantul vasalilor clanului Oda, şi Hideyoshi, care pusese 
totul în ordine aproape de unul singur, învingându-l pe Mitsu- 
hide şi punând astfel capăt revoltei împotriva lui Nobunaga. 
În afară de ei, mai erau și fiii lui Nobunaga, Nobutaka şi 
Nobukatsu, fiecare având o altă mamă, așa că sentimente mai 
vechi răbufneau acum la suprafață, cei doi fiind într-un conti- 
nuu conflict. Nobutaka se aliase cu Katsuie, în timp ce Nobu- 
katsu trecuse de partea lui Hideyoshi, ambii disputându-și 
titlul de tutore al lui Sanbâshimaru pentru a putea prelua 
controlul asupra trupelor lui Nobunaga. Influenţaţi de aceste 

acţiuni, ceilalți războinici fie trecuseră deja într-una dintre ta- 
bere, fie încă se gândeau cu cine să se alieze. 

Dintre cei doi fii ai lui Nobunaga, ambii de douăzeci şi 
cinci de ani, O-ichinokata îl prefera de departe pe Nobutaka. 
Nobukatsu era fiul soţiei de drept a lui Nobunaga, la fel ca 
Nobutada, care se sinucisese la Castelul Nij5. Deşi era născut 
în acelaşi an cu Nobutaka, era puţin mai mare decât acesta şi, 
indiferent dacă era luată în considerare ordinea succesiunii sau 
legătura de sânge, era firesc ca Nobukatsu să devină tutorele 
lui Sanbâshimaru. Cy toate acestea, O-ichinokata se ruga ca 
lucrurile să evolueze în favoarea lui Nobutaka. Nobukatsu avea 
din naștere o figură comună şi aceleaşi trăsături regulate, dar 
reci, pe care le puteai vedea și la Nobunaga și la O-ichinokata. 
De partea cealaltă, Nobutaka, având o mamă de condiţie 
umilă, întâmpinase multe piedici și avea un caracter violent, 
dar, dincolo de asta, față de O-ichinokata și de copiii săi se 
purtase întotdeauna amabil și atent. 

Deşi îi întâlniseră de câteva ori, cele trei fete nu ştiau mare 
lucru despre aceşti doi verişori de-ai lor, dar erau şi ele de 
partea lui Nobutaka, la fel ca mama lor. Nu-și aminteau ca 
Nobukatsu să le fi adresat vreodată vreun cuvânt; în schimb, 
Nobutaka își făcuse întotdeauna timp să schimbe câteva vorbe 
cu fiecare dintre ele. 

Și Katsuie Shibata, care îl încuraja pe Nobutaka, se bucura 
de încrederea lui O-ichinokata și a fiicelor sale, căci acestea 
vedeau în el conducătorul vasalilor clanului Oda, persoana 
care întruchipa spiritul lui Nobunaga. Bineînţeles, Chacha nu 
îl întâlnise niciodată pe Katsuie, dar avea senzaţia că ştie din- 
totdeauna acest nume ce devenise pentru ea simbolul unui 
demn luptător ce trecuse prin multe şi văzuse multe la viaţa 
lui. Dacă ar fi fost să aleagă de care parte să stea în înfruntarea 
dintre Katsuie și Hideyoshi pentru obţinerea controlului asu- 
pra trupelor lui Nobunaga, O-ichinokata ar fi vrut cu sigu- 
ranţă să fie în tabăra lui Katsuie Shibata. Pe Hideyoshi îl ura 
pentru ceea ce se petrecuse la Castelul Odani, pe când pentru 
Shibata nu nutrea astfel de sentimente. Pe lângă asta, cum 

Karsuie îl susținea pe Nobutaka, pentru O-ichinokata nu mai 
exista loc de îndoială. 

Aşadar, în această chestiune, cele trei domniţe şi O-ichino- 
kata împărtăşeau aceeaşi opinie. Deşi Chacha îl judecase pe 
Hideyoshi astfel decât surorile și mama ei, când venea vorba 
despre preluarea armatelor lui Nobunaga, prefera să fie sub 
protecţia lui Karsuie şi a lui Nobutaka. 


În prima zi a lunii iulie, la Castelul Kiyosu a avut loc marea 
întâlnire a vasalilor clanului Oda pentru deliberarea asupra 
succesiunii la putere. Cu câteva zile înainte de acest eveniment, 
au intrat în castel, rând pe rând, Nobukatsu, Nobutaka, Shânyu 
Ikeda, Junkei Tsutsui, Ujisato Gam6,Yoritaka Hachiya, Fujitaka 
Hosokawa, alături de alți vasali ai lui Nobunaga. 

O-ichinokata şi fiicele sale nu aveau habar de această întâl- 
nire, dar ştiau că într-un colț al castelului în care şi ele locuiau 
urma în curând să se ia hotărârea decisivă. În ziua întâlnirii, 
în castel era mai linişte decât de obicei. Razele puternice ale 
soarelui de vară încălzeau nisipul alb din curte, iar ţârâitul cica- 
delor învăluia ca o ploaie clădirile castelului. Nu se auzea nici 
măcar un nechezat de cal, iar curtea cetăţii părea pustie, căci 
samurailor probabil că li se interzisese să intre și să iasă pe 
porţile fortăreței. 

Seara târziu, O-ichinokata a primit vestea că Nobutaka 
venea către iatacurile lor. Nici nu a apucat să-i apară pe chip 
vreo umbră de neliniște, că acesta a şi intrat, însoțit de solul ce-i 
vestise sosirea. Tânărul războinic avea obrajii îmbujoraţi şi s-a 
aşezat degajat în locul pe care i-l indicase mătușa lui, apoi, fără 
să salute, a cerut ca domniţele să părăsească încăperea. Chacha 
şi-a chemat surorile şi au ieșit de îndată în grădină, preferând 
răcoarea nopţii retragerii în camerele întunecoase din spate. 
Dar nu peste multă vreme au fost chemate înapoi. Intrând în 
cameră, au gasit-o doar pe O-ichinokata, care le aştepta cu o 
mină sumbră. 

— Staţi jos toate trei, le-a spus ea șoptit. 

Fetele s-au așezat în fața mamei lor. 

-— Nobutaka a venit să vorbim despre o unire cu seniorul 
Shibata. Trebuie să dau un răspuns până mâine și vreau să mă 
sfătuiesc și cu voi. Voi judeca şi eu cum e mai bine, dar aş vrea 
să vă gândiţi și voi îndelung la acest lucru. 

Uluită peste măsură de această veste neașteptată, Chacha 
nu putea scoate o vorbă. Ce fel de lucru era acela ca mama ei 
să se însoțească cu Katsuie Shibata? Nu se gândise niciodată 
la așa ceva. Când aflase despre sentimentele lui Hideyoshi pen- 
tru mama ei, nu se gândise vreodată că astfel de trăiri ar putea 
lua vreodată vreo formă concretă. Deşi nu găsea nimic nelalo- 
cul lui ca un soldat să fie atras de frumuseţea unei văduve de 
treizeci şi şase de ani, gândul că mama sa s-ar putea recăsători 
nu-i trecuse niciodată prin minte. 

— Acum că seniorul nostru nu mai este, nu vom putea duce 
la nesfârșit această viață liniştită aici, la castel. Și nu e vorba 
doar despre noi. Și Nobukatsu şi Nobutaka și mulți alți co- 
mandanți s-au adunat astăzi ca să hotărască ce vor face. 

— Asta înseamnă că la adunarea de azi s-a hotărât şi căsă- 
toria? a întrebat Chacha. 

— Nicidecum. Atâta doar că trebuie să alegem de care parte 
vom fi. 

— Dumneata, mamă, ce gândeşti? 

— Eu? a închis ochii pentru o clipă O-ichinokata, ca și cum 
s-ar fi gândit adânc. Să vorbim mâine despre ce cred eu. Până 
atunci, aş vrea să vă gândiţi voi bine la toate. Oricum ar fi, aici 
nu mai putem rămâne multă vreme, căci acest castel se pare 
că îi va reveni lui Nobukatsu. 

— Şi de ce nu mai putem să rămânem și noi? 

— Nu e vorba că nu putem rămâne, dar nu se poate nici 
să fim la nesfârşit o povară pentru cineva. Dacă voi vă veţi îm- 
potrivi căsătoriei mele, vom sta aici, însă vor apărea cu sigu- 
ranță schimbări în viaţa noastră. 

Ohatsu şi Kog6 nu păreau în stare să ia o decizie în ceea ce 
priveşte propria soartă şi nu făceau decât să-și mute privirile de 


la O-ichinokata la Chacha. 

Contrar aşteptărilor, decizia pe care i-o transmisese Nobu- 
taka reprezenta un compromis, atât pentru Katsuie, cât și 
pentru Hideyoshi. Era deja stabilit că Sanbâshimaru va fi 
moștenitorul lui Nobunaga şi că va fi mutat în Castelul Gifu, 
unde îl vor însoţi Gen'i Maeda şi Nagatanikawa Ianba-no- 
kami până când Castelul Azuchi va fi refăcut. Nobukatsu şi 
Nobutaka erau numiți tutori. Katsuie, Hideyoshi, Nagahide 
Niwa şi Katsuiri Ikeda aveau să se întoarcă fiecare în ţinuturile 
pe care le guvernau, să-şi trimită reprezentanți oficiali la Ky5to 
şi să ia parte la deciziile referitoare la mersul țării. 

Aceste două hotărâri luate de comandanții adunaţi la castel 
au fost scrise într-un document și semnate. Nobukastu primea 
guvernarea provinciei Owari, Nobutaka pe cea a provinciei 
Shinano, Hideyoshi primea Tanba, Katsuie lua 60 000 de 
koku! din Nagahama, în provincia Omi, lui Katsuiri Ikeda 
îi reveneau 120 000 de koku în Osaka, Amagasaki și Hyogo, 
Nagahide Niwa primea cele două domenii de la Takajima și 
Shiga din provinciile Wakasa şi Omi, în timp ce lui Kazumasu 
Takikawa îi reveneau în plus 50 000 de koku la nord de Ise, 
iar Yoritaka Hachiya avea rezervate 30 000 de koku mai mult, 
de pe terenuri vacante. 

Chacha nu putea pricepe semnificaţia acestor decizii, dar a 
înţeles că Shibata va trebui să se întoarcă la pământurile lui 
din nord. lar dacă mama sa avea să accepte propunerea de 
căsătorie, şi ele urmau să plece în acele ţinuturi îndepărtate. 
Ridicându-se în picioare, s-a îndreptat spre grădina unde ieșise 
mai devreme cu surorile sale. Deși sperase ca Shibata să preia 
controlul asupra armatelor lui Nobunaga, nu se putea împo- 
trivi acum sentimentului puternic de neliniște ce o cuprindea 
la gândul că viaţa lor ar putea fi pusă în mâinile acestui 
războinic. Nu putea să ştie ce întorsătură va lua soarta lor dacă 
O-ichinokata refuza propunerea, dar simţea că le paşte un 
pericol dacă își vor încredința viaţa lui Katsuie Shibata. Era 


1 Un koku reprezenta aproximativ 180 l. Valoarea terenurilor era 
măsurată în funcţie de cantitatea de orez produsă pe locul respectiv. 

un sentiment asemănător cu cel care o cuprinsese când aflase 
că Takatsugu Kyōgoku trecuse de partea lui Mitsuhide după 
incidentul de la Honnō-ji. 

Fără să știe exact de ce, simţea că, dacă mama ei se recăsă- 
torea cu Katsuie Shibata, asta însemna că ele toate porneau pe 
o cale greşită. Nu avea nici un motiv să gândească astfel, nimic 
nu prevestea ceva rău, dar Chacha îl asocia pe Katsuie cu ceva 
întunecat și rece. Așa cum simţise cu câteva zile în urmă o 
atmosferă caldă și liniştitoare când îl întâlnise pe Hideyoshi, 
acum simţea că în jutul lui Katsuie plutea o soartă tragică. Se 
prea poate să-și fi închipuit singură o 'astfel de aură întunecată 
pentru Katsuie, care să se opună impresiei luminoase pe care 
i-o lăsase Hideyoshi, rivalul acestuia. Însă, oricum ar fi întors-o, 
voia să evite căsătoria mamei ei cu acest bărbat, numai că îi 
era aproape imposibil să le explice acest sentiment mamei şi 
surorilor ei. 

Chacha avusese reacţii contrare în ceea ce priveşte poziţia 
pe care o luaseră Ujisato Gamō și Takatsugu imediat după 
incidentul de la Honn6-ji, şi în ambele cazuri se dovedise că 
intuiţia ei funcţionase. Era limpede că Takatsugu urmase o 
cale greșită, în timp ce Ujisato nu se înșelase. 

S-a oprit sub un ulm bătrân, în capătul grădinii. Nu mai 
venise niciodată până acum singură aici, seara. Undeva departe 
se vedeau făcliile aprinse din camere. Nu putea distinge silue- 
tele mamei şi ale surorilor sale, ci vedea doar luminile torţelor, 
puncte strălucitoare în întunericul încăperilor. Aflase de la 
mama ei că Ujisato participase la întâlnirea din acea zi. I-a 
venit dintr-odată ideea să-i vorbească pentru a-i cere sprijinul. 
Tânărul luptător, care participase la întâlnirea vasalilor cla- 
nului Oda în locul tatălui său, i se părea a fi cea mai de încre- 
dere persoană în acel moment și se gândea că ar fi cel mai 
potrivit să-l roage să decidă el dacă era bine sau nu ca mama 
ei să se căsătorească cu Katsuie. 

Când s-a înapoiat în cameră, mama și surorile ei stăteau 
aşezate faţă în faţă, exact aşa cum le lăsase. Era limpede că atât 

()hatsu cât şi Kogō erau prea agitate ca să se poată duce la 
culcare. 

A doua zi pe la prânz Chacha a trimis un mesager la Ujisato: 
ar fi dorit să-l întâlnească, dacă el i-ar fi acordat câteva clipe; 
putea fie să meargă ea la el, fie să-i facă el favoarea de a o vizita; 
îl ruga să o anunţe ce variantă preferă. 

Mesagerul s-a întors imediat: cum întâlnirea se terminase 
în ziua precedentă, Ujisato putea să vină de îndată. 

Chacha a pus să se facă curăţenie într-un pavilion pe care 
nu-l foloseau aproape niciodată și s-a dus acolo să-l aștepte. 
Ujisato a apărut purtând uniforma militară, pregătit parcă 
pentru a pleca la luptă. Venise singur, fără nici un însoțitor. 
Chacha l-a întâmpinat în faţa pavilionului. Faţă de prima dată 
când îl întâlnise, atât manierele, cât şi modul de a vorbi al lui 
Ujisato erau mai cumpătate. În vârstă de douăzeci şi şapte sau 
douăzeci şi opt de ani, Ujisato nu dădea deloc impresia unui 
tânăr luptător, ci avea deja aerul demn al unui războinic care 
văzuse și trecuse prin multe. 

— Nădăjduiesc că vă găsesc sănătoasă. Mă gândisem să vă 
vizitez, dar, în situaţia dată, am hotărât să mă întorc direct la 
Hino. Tocmai mă pregăteam să plec, când a sosit mesagerul 
domniei voastre, a spus el așezându-se pe veranda descoperită, 
cu mâinile pe genunchi, aşa cum cerea eticheta” 

După ce i-a adresat scuze pentru deranjul pricinuit, Chacha 
i-a vorbit despre cererea în căsătorie pe care o primise mama 
ei şi i-a cerut sfatul. 

— Vă prezint felicitările mele pentru această ocazie minu- 
nată! a spus Ujisato şi, oricât a așteptat Chacha, din gura lui nu 
a mai ieşit nici un cuvânt. 

— Ce credeţi despre asta? a insistat ea. 

— Este o ocazie fericită. Probabil că și răposatul senior se 
bucură de alegerea seniorului Shibata ca partener al mamei dum- 
neavoastră. Va avea grijă şi de dumneavoastră, și de surorile 
dumneavoastră, așa încât nu trebuie să vă îngrijoraţi. 

Cuvintele lui i se păreau lui Chacha extrem de formale. 

— Umblă vorba că ar exista nişte neînţelegeri cu seniorul 
Hashiba... 

— Nu sunt decât vorbe goale. De-acum încolo trebuie să 
ne unim forţele pentru a-l proteja pe tânărul senior Sanb5- 
shimaru. leri am jurat çu toții. 

— Şi dacă vor apărea neînţelegeri? 

— Dacă ar apărea sămânță de vrajbă între vasali, ar fi o 
mare nenorocire pentru clanul Oda. Sper însă că nu se va în- 
tâmpla asta niciodată. 

— Domnia voastgă ar fi de acord ca mama mea să devină 
soţia seniorului Shibata? a întors Chacha întrebarea. 

— Pentru clanul Oda găsesc că nu este bucurie mai mare. 

În timp ce îl bombarda cu întrebări, Chacha privea fără să 
clipească figura lui Ujisato, care devenea din ce în ce mai 
crispată. Nu se așteptase la asemenea răspunsuri formale din 
partea tânărului soldat. Dacă judecai după felul în care vorbea, 
nu exista nici un motiv de îngrijorare pentru viitorul clanului 
Oda. În același timp însă, nici măcar Ujisato nu putea crede 
cuvintele pe care le rostise. 

Chacha simţea o ușoară ostilitate față de acest comandant 
care nu-și pierduse nici o clipă calmul și prudenţa. S-a gândit 
însă apoi că, pentru a putea lua parte la viitoarele sfaturi la 
castel, Ujisato fusese nevoit să adopte această atitudine în care 
să nu arate nici cea mai mică urmă de necugetare. Acest lucru 
era cu siguranţă un semn al inteligenței lui deosebite, dar 
Chacha simţea cum o cuprinde un sentiment de iritare în faţa 
acestui om de neclintit, care nu cedase nici presiunilor, nici 
drăgălășeniilor ei. Acest sentiment, undeva adânc în sufletul ei, 
se transforma în ură. 

Renunţând la a-i mai cere sfatul în ceea ce priveşte căsătoria 
mamei ei, Chacha a schimbat subiectul, încercând să aducă 
vorba despre Takatsugu: 

— Am auzit şi de un incident cu seniorul Kyâgoku. 

Poate că doar i se păruse, dar în acel moment figura crispată 
a lui Ujisato a părut să se destindă: 

— Seniorul Takatsugu este o persoană foarte hotărâtă, a 
spus el. 

— Dacă ar fi fost la fel de chibzuit ca dumneavoastră, pro- 
babil că n-ar fi făcut o asemenea greșeală, a continuat Chacha, 
pe un ton nu lipsit de o ușoară ironie. Mă întreb unde se află 
acum. Sau dacă nu cumva... 

Chacha era pe punctul de a da glas bănuielilor ei privind 
soarta tragică a lui Takatsugu, gând care îi venise în minte de 
nenumărate ori până atunci, dar în acel moment Ujisato a iz- 
bucnit într-un râs atât de zgomotos, că a făcut-o să tresară: 

— Vreţi să spuneţi că seniorul Takatsugu și-ar fi făcut 
seppuku? 

— Întocmai. 

— Nicidecum. Nu e omul care să-și pună capăt zilelor. Cât 
timp va trăi, nu va renunţa la planul de a reclădi numele cla- 
nului Ky6goku. Mai degrabă şi-ar pierde o mână sau un picior 
decât să-și piardă voinţa de a-şi împlini acest vis. Cred că prin 
vinele acestei nobile familii din provincia Omi curge un sânge 
neobișnuit. 

Pe Chacha au surprins-o cuvintele lui Ujisato. Într-adevăr, 
poate că Takatsugu era de fapt așa. Până acum fusese convinsă 
că el își încheiase deja socotelile cu viaţa. Takatsugu i se păruse 
întotdeauna o persoană cu o forță de nestăpânit, dar deloc 
tenace. Însă nu putea acum să nu se gândească la faptul că, așa 
cum spunea Ujisato, dacă judecai după dorinţa lui de a reclădi 
numele Ky5goku, atunci îţi apărea ca un om de neînduplecat. 
Trecerea de partea lui Mitsuhide în incidentul de la Honn5-ji 
şi atacul asupra Castelului Nagahama al lui Hideyoshi erau 
justificate de dorinţa de răzbunare a numelui familiei sale. 

Până la urmă, poate că 'Takatsugu trăia! Acest gând a fä- 
cut-o pe Chacha să simtă cum întregul corp îi este cuprins de 
un val tumultuos de emoţii pe care le credea stinse. 

— Seniorul Takatsugu ar putea fi în viaţă? a întrebat ea, ți- 
nându-și răsuflarea. 

— Chiar de-ar fi așa, va fi prins până la urmă. Seniorul 
Hashiba nu-i iartă pe cei care au atacat Castelul Nagahama. Îi 
va căuta neobosit şi-i va găsi chiar și-n gaură de șarpe. Deja a 

dat poruncă să fie luate de-a fir a păr toate ţinuturile, din Omi 
până în nord, a rostit tăios Ujisato, ţintuind-o cu privirea. 

Chacha nu înţelegea de ce îi aruncă Ujisato acele priviri 
ucigătoare. 

— Dar, dacă a reuşit să rămână în viaţă până acum, s-ar 
putea ca şi de-acum inainte să scape neprins. 

— Asta se poate întâmpla numai dacă are o ascunzătoare 
sigură. 

— Dar nu există locuri sigure, nu-i aşa? 

— Întreaga provincie Kinki este acum sub controlul cla- 
nului Oda. Dacă ar găsi într-adevăr un loc de încredere, cu 
caracterul său puternic, seniorul Takatsugu ar putea probabil 
să rămână în viață, dar în clipa de faţă nu există nicăieri un 
astfel de loc. 

„Ba există!“ a strigat Chacha în adâncul inimii ei. Dacă mama 
sa accepta să se căsătorească cu Katsuie Shibata, Takatsugu 
putea să se ascundă în ţinuturile acestuia. 

Chacha era atrasă de abilităţile remarcabile de luptător ale 
lui Ujisato şi, când se gândea la verișorul ei lipsit de noroc, care 
încerca din răsputeri să recâștige onoarea numelui familiei sale, 
işi dădea seama că-l place. Încheind discuţa despre Takatsugu, 
Chacha a spus: 

— Aşadar, o voi susține pe mama mea în căsătoria cu senio- 
rul Shibata. 

A lăsat câteva clipe să treacă, apoi a adăugat: 

— Asta va însemna însă că şi noi vom fi nevoite să o înso- 
ţim în provincia din nord, iar eu nu vă voi mai putea întâlni. 

Îşi păstrase o mină rece şi indiferentă, urmărind cum pe 
chipul comandantului din fața ei apare o tresărire abia vizibilă. 

— Vă rog să mă iertaţi că v-am făcut să veniţi până aici, şi-a 
prezentat ea scuzele. 

Ujisato s-a ridicat în picioare şi şi-a luat rămas-bun într-un 
mod ceremonios, adăugând că va pleca în curând spre Hino 
în fruntea trupelor sale. 

În seara ce a urmat întâlnirii vasalilor din Castelul Kiyosu, 
Hideyoshi Hashiba s-a îndreptat către Castelul Nagahama, 
escortat de trupele lui Nagahide Niwa şi ale lui Ujisato Gam5, 
care au părăsit şi ei castelul. 

În următoarele două zile, comandanții rămaşi au plecat pe 
rând către ţinuturile pe care le guvernau. Ultimul care a ieșit 
din castel a fost Katsuie. În preajma plecării acestuia, Chacha 
şi surorile ei l-au întâlnit în încăperile lor pentru prima dată 
pe comandantul de cincizeci şi trei de ani, pe care urmau să-l 
numească „tată“. 

— Iarna din ţinuturile de miazănoapte e rece şi friguroasă, 
aşa că plănuiesc ca domniţele să ajungă acolo până la sfârșitul 
toamnei, a spus el cu o voce răgușşită. 

Fetelor li se părea mult mai bătrân decât vârsta pe care o 
avea. Era un bărbat solid şi bine făcut, dar oboseala acumulată 
în lungii ani de bătălii călare îl făcea pe cel supranumit „Dia- 
volul Shibata“ să arate chiar ca un demon îmbătrânit. 

Chacha l-a plăcut pe Katsuie de cum l-a văzut prima oară. 
Îi plăcea și faptul că nu vorbea mai mult decât era nevoie, şi 
felul mai degrabă blând în care ochii lui de războinic le priveau 
pe ea şi pe surorile ei. Mai era şi felul în care, poate din cauza 
staturii lui impunătoare, când se lăsa greoi pe rezemătoarea de 
braţ!, dădea impresia că se adresează unei întregi oştiri. Chacha 
trebuia să recunoască faptul că acel presentiment întunecat și 
ameninţător din seara în care aflase de căsătoria mamei ei nu 
fusese decât rodul imaginaţiei sale. 

S-a stabilit ca nunta să fie organizată la jumătatea toamnei, 
la Castelul Gifu, unde se aflau Nobutaka şi Sanbâshimaru. 
Odată încheiată ceremonia, O-ichinokata și fiicele sale aveau 
să urmeze același drum ca şi Katsuie și să se îndrepte împreună 
către provinciile din nord. Toate acestea fiind stabilite, Katsuie 


1 Piesă de mobilier asemănătoare unui mic taburet de formă ovală 
sau dreptunghiulară, prevăzută cu o perniţă, folosită ca sprijin pentru 
braţ atunci când persoana stă așezată pe podea. 

a pornit din nou spre câmpul de luptă, unde îl aștepta bătălia 
neîncheiată cu trupele clanului Uesugi. 

Poate și din cauză că vara fusese foarte călduroasă, în acel 
an toamna s-a instalat destul de repede. Pe la mijlocul lunii 
august a fost anunţată public căsătoria dintre O-ichinokata şi 
Katsuie, iar la castel du început să sosească daruri din partea 
numeroșilor comandanți militari. 

Cam la o lună după ce s-a dat vestea căsătoriei, O-ichino- 
kata și fiicele sale au pornit către Castelul Gifu. Trecuseră exact 
zece ani de când căzuse Castelul Odani și fuseseră nevoite să se 
mute în Castelul Kiyosu. În tot acest timp, Chacha și Ohatsu 
ieşiseră de două ori din castel, când fuseseră invitate la Azuchi, 
dar pentru O-ichinokata şi Kogō era prima oară când se înde- 
părtau de zidurile cetăţii. 

leșind pe porţile castelului, alaiul format din șapte palan- 
chine şi escortat de câteva zeci de soldaţi, s-a îndreptat spre 
Gifu cu o viteză neobișnuită pentru o suită de nuntă. Cere- 
monia a fost ţinută chiar în seara în care au ajuns la castel, căci 
Katsuie Shibata era deja acolo de două zile. 

Chacha îşi imaginase că festivitatea va fi grandioasă, dar în 
realitate totul a fost cât se poate de simplu: într-o cameră 
retrasă a castelului, ritualul s-a desfășurat de la început până 
la sfârșit parcă în mare secret. În afară de Nobutaka și Katsuie, 
mai participau câţiva comandanţi pe care Chacha nu îi cu- 
noştea, întreaga atmosferă fiind mai degrabă nepotrivită 
pentru un ritual de nuntă. Îmbrăcată în chimonoul alb de cere- 
monie, cu motive florale imprimate în formă de romburi 
simetrice, O-ichinokata i s-a părut lui Chacha frumoasă din 
cale-afară. Dar, odată ce s-a obişnuit cu această privelişte, fetei 
i-a rămas în faţa ochilor doar strania melancolie pe care silueta 
plină de graţie a mamei ei o emana. 

Chacha și-a întors fără să vrea privirea doar în momentul 
ceremoniei ceştilor!, când Katsuie şi-a încovoiat ușor spatele 


1 Ritual de nuntă în care mirele și mireasa beau sake din trei cești 
de mărimi diferite, fiecare dintre ei sorbind de trei ori din fiecare ceașcă. 

pentru a-i da lui O-ichinokata ceşcuţa de sake, pe care aceasta 
a primit-o în mâinile ei albe și atât de delicate, încât păreau 
străvezii. Era ceva tulburător în această scenă în care, prin acest 
pest, bătrânul comandant militar îi jura credinţă până la moarte 
femeii învăluite în acel chimono alb. Deodată, pe Chacha a 
cuprins-o din nou acel sentiment sumbru cum că O-ichinokata, 
și deopotrivă şi ele, făcuse primul pas pe o cale greşită. 

De cum s-a terminat ceremonia, O-ichinokata și-a mutat 
privirile către cele trei fiice ale sale, iar Chacha a putut desluși 
pe chipul ei un surâs abia perceptibil, care parcă spunea că, 
orice ar fi, acum nu mai era cale de întoarcere. Ohatsu și Kogō 
s-au grăbit să-i răspundă mamei lor, zâmbindu-i larg. Doar 
Chacha o fixa cu privirea fără să clipească. 

După ceremonie a început imediat petrecerea, dar şi aceasta 
părea să fie doar de formă, căci a durat foarte puţin, iar cele trei 
fete au fost conduse într-o cameră separată. 

Deşi înainte de căsătorie se vorbise ca O-ichinokata şi 
fiicele ei să meargă împreună cu Katsuie către ţinuturile din 
nord, a doua zi după nuntă acesta a plecat singur, în ţinută 
militară, în fruntea trupelor sale. Faptul că nunta se petrecuse 
rapid, într-un cerc restrâns şi foarte discret, precum şi plecarea 
precipitată a lui Katsuie către castelul său din Kitanosh5 
însemna că situaţia din jur era foarte tensionată. 

Patru sau cinci zile mai târziu, O-ichinokata și fiicele sale, 
însoţite de doamnele lor de companie, au pornit cu aceleaşi 
şapte palanchine cu care veniseră de la Castelul Kiyosu, escor- 
tate de câteva zeci de soldaţi, către pământurile din nord. Era 
la începutul lunii octombrie. 

La trei zile după ce-au plecat din Gifu, au trecut prin locu- 
rile unde fusese odată Castelul Odani. Legănată de mișcarea 
palanchinului, Chacha a ridicat perdeluţele şi a aruncat o pri- 
vire peste locurile în care copilărise până la vârsta de șapte ani. 
Din castelul de pe colină nu mai rămăseseră nici măcar ruinele, 
ci doar niște pietre din temelie. Cetatea fusese în mare parte 
nimicită de lupta dusă pentru distrugerea clanului Azai, iar pie- 
trele rămase fuseseră cărate mai apoi una câte una la Nagahama, 

pentru construcţia castelului lui Hideyoshi. Doar Muntele 
'loragoze rămăsese neschimbat, acoperit de pini tineri și bam- 
bus pitic. Nici la poalele castelului nu mai era la fel ca înainte, 
căci marea majoritate a oamenilor păreau să se fi mutat la 
Nagahama. Doar ici-colo se mai zăreau câteva clădiri mari, 
goale şi triste, amintind de ceea ce fusese odată. 

Totul se schimbase în doar zece ani. Dispăruse şi clanul 
Azai, se dusese şi clanul Takeda. Cel care le ştersese de pe fața 
pământului, Nobunaga, pierise, iar clanul Oda era acum con- 
fruntat cu un viitor incert. Când au trecut prin dreptul locului 
unde fusese odată marea poartă a castelului, Chacha a cerut 
ca palanchinul să fie oprit preţ de câteva clipe. Samuraiul căruia 
i-a adresat această rugăminte a galopat până în fruntea corte- 
giului, de unde s-a întors cu următorul răspuns: 

— Avem un drum lung în față, așa că vom continua să 
înaintăm. 

Chacha s-a gândit imediat că refuzul de a i se îndeplini do- 
rința nu avea nici o legătură cu mersul călătoriei, ci cu senti- 
mentele mamei ei sau mai degrabă cu consideraţia pe care o 
aveau samuraii faţă de acestea. Și-a imaginat-o pe mama sa 
într-unul dintre palanchinele ce se legănau în fața ei și s-a gân- 
dit că durerea pe care o simţea ea pe aceste meleaguri era, fără 
îndoială, mult mai mare decât mâhnirea din sufletul ei şi a 
surorilor sale. Întregul clan Azai — Nagamasa, Hisamasa, toți 
vasalii lor — își găsise sfârșitul în aceste locuri. 

— Şi totuşi doresc să merg puţin pe jos. Vă rog să opriţi 
doar palanchinul meu, chiar și numai pentru câteva clipe! i-a 
cerut ea samuraiului care se afla în apropiere. 

Palanchinul a fost tras imediat lângă drum. Chacha călca 
pe pământul de la Odani pentru prima oară după zece ani. 
Locul în care coborâse era ferit de soare, chiar lângă pădurea 
de bambus, iar pământul era acoperit de un strat gros de brumă. 
Chacha a rămas câteva clipe pe bucata aceea de pământ înghe- 
tat, dar vântul rece a gonit-o repede înapoi. Era mulţumită că 
a putut să calce, chiar și numai pentru puţină vreme, pe pămân- 
tul pe care călcaseră tatăl şi bunicul ei. 

În seara aceea, cortegiul a înnoptat la Kinomoto. Din nord 
venise încă o trupă de soldaţi să le însoțească, aşa că drumul 
de şaisprezece r; care a început în ziua următoare a fost mai 
plin de viaţă. Ici şi colo se zăreau țărani care munceau cu ca- 
petele plecate în lanurile de orez. În zilele următoare au înnop- 
tat la Imajō şi la Fuchū, şi în fiecare dintre aceste locuri le 
aştepta încă o trupă de soldaţi. În ziua în care au intrat în 
sfârşit în Kitanosh5, pe cer strălucea un soare cu dinţi, dar 
câteodată se iveau nori întunecaţi din care pe pământul negru 
cădea cu zgomot grindină. Munţii şi câmpiile din jur sporeau 
asprimea ținutului din nord. Privind la peisajul dezolant de 
afară, Chacha a simţit cum inima i se face grea. 

Mai erau câteva oraşe până la poalele castelului, când din- 
tr-odată cineva i-a ridicat din afară perdeluţele palanchinului. 

— Domniţă, se vede castelul! 

Felul în care vorbise şi gesturile cu care ridicase perdeaua 
fără s-o prevină îi dădeau senzaţia unui individ necioplit şi 
bădăran. Chacha i-a aruncat o privire plină de reproş tânărului 
soldat care stătea lângă palanchin. Îl vedea pentru prima dată. 
Era fără îndoială de alt rang faţă de ceilalți samurai care le 
însoțiseră până atunci. Chacha nu ştia cine anume este, dar a 
lăsat asta pentru mai târziu, deocamdată mulțumindu-se să-și 
îndrepte privirea către locul ce îi fusese arătat. 

Într-adevăr, castelul se zărea mai aproape decât ar fi crezut. 
Era imens, cu un donjon de nouă niveluri, dar nu avea nici 
un fel de ornamente, ci se înălța masiv, apăsător şi întunecat. 
Cerul de deasupra câmpiei îmbrăca totul într-o negură sum- 
bră, iar pe câmp erau împrăștiate nenumărate căpiţe de paie 
de orez. Spre nord, în depărtare, se zăreau stoluri de păsări fără 
număr, ce dansau ca nişte vârtejuri de praf. 

Fără să-i adreseze nici un cuvânt, Chacha i-a făcut semn 
tânărului samurai cu ochi iscoditori să coboare perdeluţele. 
Acesta s-a supus. Era nepotul lui Katsuie Shibata, Morimasa 
Sakuma, cunoscut ca un luptător neînfricat. 

În seara sosirii la Kitanosh5, î întreaga familie — Katsuie, 
O-ichinokata și cele trei fete — a avut o scurtă întâlnire. În 

ochii lui Chacha, acest Katsuie, care acum îi era tată, părea 
complet diferit de cel pe care îl întâlnise la Castelul Kiyosu. 
De parcă n-ar fi fost mai mult decât un bătrânel simpatic, nu 
făcea altceva decât să aprobe zâmbind orice ar fi spus O-ichi- 
nokata şi fiicele sale. 

Chacha i-a privit înâinile, pe care nu le mișca de pe ge- 
nunchi: podul palmei îi era neobişnuit de mare, avea degetele 
groase, iar dosul palmei îi era plin de pete maronii. „Aşa arată 
mâinile unui războinic care a ţinut arma în mână toată viaţa, 
s-a gândit ea. 

În seara aceea a avut loc un mic incident. Un sol i-a adus 
lui Katsuie o scrisoare, pe care acesta a dat să o citească în faţa 
noii sale familii, însă în momentul în care ochii i-au căzut pe 
hârtie, expresia de pe faţa lui s-a schimbat dintr-odată. 

— Maimuţoiul! a lăsat el să-i scape un mârâit. Hideyoshi 
s-a apucat de unul singur să organizeze funeraliile seniorului 
nostru. 

Figura lui Katsuie era acum complet diferită. Nu mai era 
nici pe departe acel bătrânel simpatic de dinainte de a primi 
scrisoarea. Sângele îi năvălise în obraji și chipul său era roşu 
de furie. 

— Funeraliile seniorului? a întrebat O-ichinokata. 

— Da. Vrea să le ţină la templul Daitoku-ji, timp de câteva 
zile, incepând de pe unsprezece. Tipic pentru Hideyoshi! Se 
pare că toată capitala e dată peste cap din cauza pregătirilor. 

În acel moment, imaginea capitalei Ky5to, pe care Chacha 
nu o văzuse niciodată, i-a apărut în faţa ochilor, mai strălu- 
citoare decât orice altceva. În acest castel barbar, sub cerul plum- 
buriu al nordului, Kyōto părea îngrozitor de îndepărtat! Era 
peste munți și văi, imposibil de atins. Şi tocmai acolo urmau 
să se ţină funeraliile unchiului său! În mintea lui Chacha, 
aceste ceremonii nu erau însoţite deloc de atmosfera cernită 
de la asemenea ocazii, ci reprezentau un mare eveniment, cu 
o mulţime de oameni forfotind de colo-colo. 

— Deci de asta i-a trimis el în ţinuturile lor pe toţi vasalii 
clanului Oda! Ca să poată organiza singur ceremoniile! Mai- 
muţoiul! a mârâit din nou Katsuie. 

O-ichinokata şi cele trei fete au înţeles imediat că nu mai 
e cazul să rămână acolo şi, chemându-și doamnele însoţitoare, 
s-au retras într-o altă încăpere. 

Din ziua următoare, fetele n-au mai ieșit din cameră. Ploua 
mărunt aproape în fiecare zi. Spre deosebire de viaţa din 
Castelul Kiyosu, aici nu aveau nimic care să le îndulcească 
șederea. În grădină nu erau decât pini, şi chiar şi aceia erau 
mari, precum cei care cresc prin păduri, iar în fiecare seară se 
pornea negreșit un vânt dinspre mare, care făcea să şuiere 
vârfurile copacilor. 

Ohatsu, căreia altădată nu-i mai tăcea gura, nu scotea o 
vorbă, iar Kog6, cea întotdeauna îmbufnată și serioasă, nu 
râdea deloc. Fetele nu mai puteau să-și petreacă aproape tot 
timpul cu mama lor, aşa cum făceau la Kiyosu, aşa că Chacha 
a preluat firesc această îndatorire şi se ocupa în fiecare zi de 
surorile ei mai mici. 

Dacă atunci când erau la Kiyosu nu aveau cum să intre în 
contact mai deloc cu ce se întâmpla în lume, aici totul era 
foarte deschis. Domniţele aflau astfel tot felul de lucruri de la 
samuraii care ajungeau acolo sau de la doamnele de companie. 
Știau în detaliu, de exemplu, despre cum s-au desfășurat cere- 
moniile funerare ale lui Nobunaga la Daitoku-ji: începuseră 
în a unsprezecea zi, câteva sute de preoți budiști au recitat 
sutre, apoi în ultima zi, cea de-a cincisprezecea, s-au ridicat 
palisade de bambus pe tot drumul de la Daitoku-ji la Ren- 
daino, locul unde urma să-și ducă odihna de veci Nobunaga. 
Zeci de mii de oameni veniseră să asiste la ceremonie. 

Mai mult, aici nimeni nu-și ascundea duşmănia faţă de 
Hideyoshi. Toată lumea era convinsă că în viitorul apropiat 
Katsuie se va alia cu Toshiie Maeda, Kazumasu Takikawa, 
Narimasa Sassa, Kanamori Nagachika și, împreună cu Nobu- 
taka din Gifu, vor ridica o armată care să-l învingă pe Hashiba. 
Doar auzind acele vorbe şi deja aveai senzaţia că războiul ar 
putea începe şi mâine. Parcă pentru a adeveri zvonurile, prin 
cetate au început să fie văzuţi tot mai mulţi luptători. 

Pe la sfârşitul lui octombrie, comandanții din toate provin- 
ciile din nord s-au adunat la castel, unde s-au sfătuit timp de 

trei zile. După încheierea acestei reuniuni, Tochiie Maeda, 
Katsumitsu Fuwa și Nagachika Kanamori au plecat spre apus, 
pentru a se întâlni cu Hideyoshi. Mesajul pe care îl purtau era 
acela ca neînțelegerile dintre Shibata și Hideyoshi să fie re- 
zolvate, iar legătura dintre cei doi să fie refăcută, pentru a pu- 
tea veghea asupra creşterii şi educării urmașului clanului Oda. 
Cei trei s-au întors la Kitanosh5 în ziua a zecea a lunii no- 
iembrie. 

Criza părea astfel rezolvată, cel puţin pentru moment, însă 
nici nu a trecut bingo lună de la întoarcerea lor, că soli veniţi 
în goana calului au adus vestea că Hideyoshi asediase Castelul 
Nagahama, pe care Katsuie îl primise în urma înțelegerilor ce 
se purtaseră la Castelul Kiyosu. Nagahama era apărat de 
Katsutomi, fiul adoptiv al lui Katsuie, însă acesta capitulase în 
faţa lui Hideyoshi. După aflarea acestei veşti, mișcările de trupe 
din interiorul Castelului Kitanosh5 s-au întețit. În fiecare zi, 
la Chacha ajungeau zvonuri cum că au fost trimişi mesageri 
către Ieyasu Tokugawa sau că s-au întors solii ce duseseră pro- 
punerea de pace duşmanului de-o viaţă al lui Katsuie, Kage- 
katsu Uesugi. 

Însă vestea care a făcut cea mai mare vâlvă în toamna celui 
de-al zecelea an al erei Tensh (1583) a fost că Hideyoshi, în 
fruntea unei oștiri de treizeci de mii de oameni, a intrat în 
provincia Mino şi, începând cu Castelul Ogaki, a capturat 
castel după castel, ajungând acum la Castelul Gifu, pe care îl 
înconjurase. Sanbâshimaru a fost luat de sub tutela lui Nobu- 
taka şi mutat în Castelul Azuchi, sub protecţia lui Nobukatsu. 
Când vestea aceasta a ajuns la Kitanosh5, zăpada era aici de 
trei shakul, ceea ce îi îngreuna mult mișcările lui Katsuie. 
Acesta devenise vizibil mai taciturn decât înainte şi de câteva 
ori pe zi urca singur în turnul donjonului sau în turnurile 
laterale, refugiindu-se în înălțimile castelului. Într-o zi, dând 
colţul pe un coridor, Chacha a dat nas în nas cu Katsuie, care 
tocmai urca în turnul din nord-vest. 


1 1 shaku = 30,3 cm. 

— Domniţă, vă cam plictisiţi acum, că nu puteţi ieși din 
casă din cauza zăpezii? 

Până să apuce ea să-i răspundă, Katsuie a invitat-o să urce 
cu el în turn. Urmându-l pe tatăl ei vitreg prin culoarul întu- 
necat, Chacha a început să urce şirul de scări. 

De sus, privirea ţi se pierdea pe întinderile acoperite de un 
strat gros de omăt. Către nord-vest se zărea un deluşor, la poa- 
lele căruia curgea râul Asuwa, singurul firicel albastru din tot 
peisajul învăluit în alb. În afară de partea de miazănoapte, care 
se deschidea spre Marea Japoniei, în celelalte trei direcţii nu 
se vedeau decât câmpii la marginea cărora se înălțau munți de 
zăpadă. Kassuie i-a arătat câteva vârfuri și i-a spus pe rând cum 
se numesc, dar, în afară de Hakusan!, Chacha nu a reţinut nici 
un nume. 

— Mai aveţi puţină răbdare. De prin martie începe să 
ningă din ce în ce mai puţin. De fapt, de pe la mijlocul lui 
februarie încep să se vadă schimbările, i-a spus Katsuie, privind 
fix într-un punct de pe câmpia întinsă. 

După câteva clipe, a continuat: 

— Să mai avem răbdare până în februarie, până la mijlocul 
lui februarie. 

Chacha şi-a ridicat privirea spre el. Cu siguranţă cuvintele 
acelea nu erau pentru ea. 

— Când vine luna lui februarie, veţi porni în campanie? a 
întrebat ea. 

Katsuie a privit-o plin de mirare. 

— Probabil că vom pleca, i-a răspuns cu un aer grav. 

S-a uitat apoi adânc în ochii ei. 

— Domniţă, dumneata oare urăști războiul? 

— Nu, a clătinat din cap Chacha. Urăsc înfrângerea în 
război. 

— "Toată lumea urăște înfrângerea, a slobozit Katsuie un 
râs zgomotos. E cam frig, nu-i aşa? Hai să mergem înăuntru. 


1 Muntele Alb (jap.). 

Spunând acestea, s-a întors şi a pornit-o spre scări. Privin- 
du-l din spate, Chacha s-a gândit în acel moment că bătrânul 
comandant avea ceva din însingurarea trufaşă a bunicului său, 
Hisamasa, cel din cauza căruia căzuse Castelul Odani. 


s 

Banchetul de Anul Nou s-a desfăşurat în cea de-a doua zi 
a anului, în castelul izolat de nămeţi. Veniseră emisari de la 
toate fortărețele de-a lungul coastei Mării Japoniei, iar petre- 
cerea se desfășura în sala mare de la primul nivel al donjonului. 
Era o adunare căleibasă, căci samuraii hohoteau de râs și stri- 
gau unii la alţii ca sălbaticii, dar pentru cele patru femei care 
își petrecuseră toate zilele închise în cămările lor din castel, 
acesta era un rar prilej de bucurie. 

Din când în când, în sală se lăsa brusc tăcerea. Cineva exe- 
cuta un dans tradiţional. În acele momente, toți acei samurai 
aliniaţi unul lângă altul după rang, deşi ameţiţi de alcool şi 
abia ţinându-se drepţi, priveau fix spectacolul, nemişcaţi, fără 
să scoată un sunet. Puteai să simţi în atitudinea acestor răz- 
boinici din nord un devotament și o supunere care nu se întâl- 
neau în Kiyosu. 

În timpul banchetului, Chacha nu și-a luat ochii de la 
Morimasa Sakuma. La început, acest tânăr luptător fusese 
aşezat lângă Katsuie, dar pe la jumătatea petrecerii a coborât 
printre samuraii de rang inferior, nelăsând deloc ceasca de sake 
din mână. La un moment dat, a venit împleticindu-se spre 
locul unde stătea ea şi s-a așezat în faţa ei. A întins cupa, cerân- 
du-i să-i toarnel. Refuzând să răspundă cererii lui, Chacha şi-a 
întors indiferentă privirea. 

— E hotărât să pornim în campanie la jumătatea lui fe- 
bruarie. Dar s-ar putea să nu trăiesc până atunci. Vă rog să-mi 
turnaţi băutură, ca o amintire pentru restul vieţii mele. Eu, 
Morimasa, voi muri. La jumătatea lui februarie voi fi mort. 


l În Japonia, obiceiul cere ca întotdeauna ceașca să-ţi fie umplută 
de altcineva, fiind nepoliticos să-ţi torni singur băutura. 

Chacha însă nu i-a răspuns. Îi displăcea atitudinea acestui 
tânăr luptător care îşi etala moartea. 

— De ce să muriţi? a întrebat ea răutăcios. 

— Ca domniile voastre să vă puteţi duce zilele în pace în 
acest castel. 

— De ce trebuie să trebuiască să muriți pentru ca noi să 
ne putem duce zilele liniștite? 

În acel moment, cu o privire atât de lucidă încât te înspăi- 
mânta, Morimasa i-a răspuns: 

— Hideyoshi nu e un adversar care să câștige și să te lase 
în viață. Dacă e să vorbim de dorinţe, mi-aş dori încă un Mo- 
rimasa. 

Apoi, renunțând să-i mai ceară lui Chacha să-i toarne bău- 
tură, s-a reîntors în mijlocul tovarășilor lui. 

După ce a mai asistat la un dans tradiţional din piesa de 
teatru Nō Atsumori’, Chacha s-a ridicat în picioare. A traversat 
culoarul lung pentru a se întoarce în încăperile sale, dar când 
a ajuns acolo, la ușă stătea Ohatrsu. Văzând-o pe Chacha, a 
alergat către ea: 

— Seniorul Takatsugu Ky5goku a... 

— Seniorul Takatsugu Ky5goku a... ce? A venit aici? a ex- 
clamat Chacha, ţintuind-o cu privirea. 

— Acum stă de vorbă cu mama noastră. 

— Ei, şi? Intră! De ce nu intri? 

— Dar... 

Ohatsu nu voia cu nici un chip să intre în cameră. Chacha 
a păşit înăuntru singură. Takatsugu Kyâgoku stătea față în față 
cu O-ichinokata, cu mâinile așezate ceremonios pe genunchi. 
Era îmbrăcat sărăcăcios şi era tras la față, dar, când şi-a întors 
ochii către Chacha, în priviri avea aceeaşi demnitate nobilă ca 
întotdeauna, în care puteai vedea îndârjirea şi refuzul de a fi 
înfrânt. Nu era privirea unui fugar. 


1 Piesă de teatru Nō, scrisă de Zeami Motokiyo, al cărei subiect este 
axat pe povestea morţii tânărului samurai Taira-no-Atsumori, ucis în 
Războiul Genpei, dintre clanurile Taira şi Minamoto (1180-1185). 

Chacha s-a aşezat în faţa lui. Simţind că inima începe să-i 
bată nebunește, și-a plecat ochii. Păstrându-şi expresia formală, 
Takatsugu a spus: 

— Demult, am venit la Castelul Kiyosu să vă cer sfatul le- 
gat de viitorul meu. Mă aflu aici din nou şi vă cer același lucru. 

Şi-a întors ochii către Chacha. 

O-ichinokata și-a acoperit faţa cu mâneca chimonoului şi, 
după ce i-a explicat lui Chacha că tocmai aflase despre motivul 
venirii lui, i-a răspuns lui Takatsugu: 

— Nu cred că venirea voastră aici va prilejui vreun neajuns. 
Voi vorbi eu cu stăpânul nostru. 

După câteva clipe, Takatsugu s-a întors către Chacha: 

— Aţi crezut că am murit? 

— Nicidecum. Nu m-am gândit că v-aţi găsit pe undeva 
sfârşitul. Nu sunteţi omul care să-și ia viaţa până nu-și vede 
familia repusă în drepturi. Așa a spus seniorul Gam5. 

— Seniorul Gam5? a mormăit printre dinţi Takatsugu. 

— Da. 

— Şi când v-aţi întâlnit cu seniorul Gam5? 

— Imediat după incidentul de la Honnō-ji. 

— Sunt în viaţă, dar nu din motivul la care se gândeşte 
seniorul Gam5, a replicat el pe un ton plin de mândrie. 

„Şi-atunci pentru ce ai mai rămas în viață?“ Chacha şi-a 
ridicat ochii către el. Privirea lui o aştepta, dar era plină de o 
strălucire tristă. 

— Faptul că nu am putut să mor nu are nici o legătură cu 
renașterea din cenușă a numelui familiei mele. 

— Şi atunci? 

Takatsugu nu a răspuns. „Oare vrea să spună că pentru 
mine?“ s-a întrebat Chacha, simțind în aceeaşi clipă că i se 
strânge inima. Takatsugu i s-a părut dintr-odată un personaj 
neinteresant şi dezamăgitor. „Greşeala voastră mă îndurerea- 
ză“ — cuvintele acestea îi stăteau pe limbă şi cu greu se abţinea 
să nu se ridice şi să plece. 

Din acea zi, akatsugu s-a mutat într-un colț al castelului, 
cu statut de invitat. Cum Ohatsu și Kogo se plictiseau neavând 

ce face toată ziua, mergeau adesea în încăperile lui să se joace, 
iar el venea uneori să le vadă pe cele trei fete în odăile lor, însă 
Chacha nu se angaja niciodată în conversații prea familiare cu 
el. Aura de glorie și onoare pe care Chacha i-o atribuise întot- 
deauna lui Takatsugu Kyōgoku dispăruse. 

În februarie, zilele cu ninsoare au început să se rărească. 
Hideyoshi, care se întorsese la Castelul Himeji, intrase în 
Kyōto, apoi se îndreptase spre Azuchi, iar pe 9 ianuarie dăduse 
ordinul de adunare tuturor armatelor sale cu care, pe 7 februa- 
rie a pornit în campania împotriva lui Kazumasu Takikawa. 
Vestea a ajuns la Kitanosh5 zece zile mai târziu. 

În castelul înzăpezit, Katsuie a ținut mai multe întâlniri 
pentru a decide momentul potrivit pentru plecarea în 
campanie. În fiecare seară, în castel erau aprinse la tot pasul 
focuri de tabără şi focuri de veghe și pretutindeni erau campaţi 
războinici cu armele la ei. 

Tobele şi hora! au vestit plecarea trupelor în zorii celei de-a 
douăzeci şi opta zile a lui februarie. Karsuie nu putea să fie un 
simplu spectator la înaintarea lui Hideyoshi, care mai întâi 
asediase Castelul Nagahama, pe care l-a luat prin capitularea 
lui Nobutaka, iar acum îl atacase pe Takikawa Kazumasu, cu 
care Katsuie era aliat. Din vârful turnului de veghe, se vedeau 
mii de îngrijitori făcând cărări prin zăpadă. Trebuia curăţat 
tot drumul de câteva zeci de r; până la Yanagase, unde urma 
să se poarte bătălia. 

În a doua zi a lunii martie a pornit primul contingent, de 
opt mii cinci sute de soldaţi, în fruntea cărora se afla Morimasa 
Sakuma. După cum spusese, pleca să fie ucis în luptă. Chacha 
l-a petrecut din priviri, alături de surorile ei mai mici, din 
vârful turnului de veghe. Soldaţii formau un șir lung și subţire 
care înainta departe, pe zăpada albă. Imaginea tânărului co- 
mandant care îi conducea călare i s-a întipărit tinerei în minte 
pentru totdeauna. 


1 Cochilie a melcului marin Trâmbiţa lui Triton (Charonia trito- 
nis), folosită pe post de goarnă în Japonia medievală. 

Două zile mai târziu, Katsuie părăsea și el castelul, condu- 
când douăzeci de mii de oameni, atât soldaţi de-ai lui, cât și 
de-ai comandantului Toshiie Maeda. În acea zi, Chacha, alături 
de mama și surorile ei, l-a condus pe Katsuie prin agitația din 
cetate până la poarta principală. Înarmat, bătrânul comandant 
de cincizeci și patru de ani, s-a aruncat în șa cu o mișcare dibace, 
s-a așezat bine şi, fără să arunce nici măcar o privire către O-ichi- 
nokata şi fiicele sale, a ieșit pe poarta castelului. A durat mai 
bine de o oră până când toată armata a ieșit din cetate. 

După plecarea tuguror, O-ichinokata şi fetele mai mici s-au 
întors imediat în încăperile lor, dar Chacha a mai zăbovit de 
una singură în curtea golită dintr-odată, pe zăpada călcată în 
picioare de oameni şi cai. A luat-o apoi pe culoarul ce lega 
grădina interioară de biroul de lucru, şi în acel moment l-a 
zărit pe Takatsugu venind din direcția opusă. A dat să treacă 
de el, doar salutându-l ușor printr-o înclinare a capului, dar el 
a venit spre ea strigând-o: 

—Domniţă! 

Chacha s-a oprit. 

— Bătălia ce urmează va fi hotărâtoare pentru familia 
voastră, i-a spus el. 

Neînţelegând unde anume vrea să ajungă cu asta, Chacha 
îl privea în adâncul ochilor, fără să spună nimic, Takatsugu a 
ezitat câteva clipe înainte să continue: 

— Victoriile şi înfrângerile fac parte din viaţa de zi cu zi a 
unui soldat. Cred că e foarte important să vă gândiţi la toate. 

— Vorbiţi despre înfrângere? a întrebat direct Chacha. 
Dacă e vorba de asta, deja m-am pregătit. 

— În cel fel? 

— Voi avea aceeaşi soartă cu cea a acestui castel. 

— Dacă soarta voastră și cea a castelului sunt aceleași, la fel 
ar fi trebuit să fie şi când a căzut Castelul Odani, nu-i așa? 

— Eram prea mică pe atunci. 

Chacha își ridicase privirea și se uita drept în ochii lui. Acum 
nu mai avea nici o îndoială că această căsătorie a mamei ei cu 
Katsuie Shibata le împinsese pe un drum greşit. Simţise asta 

de la bun început. Şi, cu toate acestea, şi-a făcut curaj să meargă 
pe acest drum numai și numai pentru Iakatsugu, cel despre 
care Ujisato îi spusese că nu-și va sacrifica viaţa până ce nu se 
va face dreptate numelui familiei Kyogoku, și al cărui chip trist 
i se părea de o frumuseţe fără margini. Pentru ca Takatsugu 
să trăiască, fusese gata să facă orice, chiar dacă asta însemna ca 
soarta mamei și a surorilor ei să fie date peste cap. Sentimen- 
tele ei pentru Takatsugu se transformaseră în ură. O făcuse să 
simtă că s-a trădat pe ea însăşi. 

— Nu a trecut decât o jumătate de an de la nunta mamei 
voastre. Nu trebuie să vă sacrificați pentru castel. 

— Adică ne povăţuiţi să fugim? Sunt luptători care s-au 
dus la moarte numai ca noi să fim în siguranță! 

— S-au dus la moarte!? Dacă îmi cereţi să mor, pot să mor 
şi eu! 

În ochii lui Takatsugu, Chacha a zărit din nou acea strălu- 
cire care îi cuprindea şi-i pătrundea toată ființa. Parcă pentru a 
se scutura de ea, Chacha a plecat de-acolo de îndată. Când a 
ajuns la apartamentele lor, afară o aștepta Ohatsu, care i-a spus: 

— Seniorul Kyogoku te vizitează. 

Ca şi când s-ar fi uitat la un spectacol interesant, Chacha a 
privit îndelung faţa surorii ei, care se înroşise până în vârful 
urechilor numai rostind numele de Ky5goku. 


Morimasa Sakuma, care plecase cu primul contingent de 
luptă, a intrat în provincia Omi pe 5 martie şi şi-a stabilit 
tabăra în apropiere de Yanagase. Patru zile mai târziu a ajuns 
în Omi şi Katsuie, care şi-a aşezat trupele pe Muntele Uchina- 
kao. A construit câteva fortărețe în sud, iar acum îl aştepta pe 
Hideyoshi să se îndrepte către nord. 

În ziua a șaptesprezecea, Hideyoshi şi-a condus el însuşi 
trupele până aproape de Yanagase, dar nu a deschis focul, ci a 
construit la rândul lui câteva fortărețe defensive în faţa trupelor 
lui Shibata, pregătindu-se de luptă. 

La Kitanosh6 soseau în fiecare zi veşti de pe front, dar aces- 
tea erau aproape numai despre mâncare sau îmbrăcăminte, şi 

nu se auzea nimic despre operaţiunile militare. Încetul cu în- 
cetul, tensiunea şi nesiguranța care curpinseseră castelul la 
început s-au domolit, și aşa a venit luna aprilie. Ninsorile s-au 
rărit semnificativ, iar razele încă reci ale soarelui ce vestea 
primăvara mângâiau zăpada îngheţată. Pe la mijlocul lunii, în 
grădina din spatele castelului au poposit nişte păsări al căror 
cântec ascuţit mai că te asurzea. Chacha a întrebat în stânga 
şi-n dreapta ce păsări erau acelea, dar nimeni nu ştia să-i spună. 

În ziua a douăzecea a lunii, pe la amiază, un sol venit în 
goana calului a adus primele vești despre situaţia războiului. 
Profitând de locul liber lăsat de trupele lui Hideyoshi care 
părăsiseră Omi pentru a asedia Castelul Gifu, unde se afla 
Nobutaka, Shibata a lansat atacul. Mesagerul plecase de pe 
front cu o seară înainte, când întreaga armată era ocupată cu 
ultimele pregătiri de luptă. 

Au urmat apoi, în ziua a douăzeci şi una, doi soli, unul 
după altul, care au adus cu strigăte de bucurie vestea victoriei 
zdrobitoare a lui Morimasa Sakuma. Pe la miezul nopţii a mai 
apărut în goana calului încă un sol, dar care aducea o veste 
surprinzătoare: armata lui Sakuma fusese nimicită, iar trupele 
lui Katsuie se retrăgeau. Soldaţilor din castel li se dădea ordin 
să se pregătească de un asediu iminent. 

În afară de încăperile în care locuiau O-ichinokata și fiicele 
sale, tot castelul era întors cu susul în jos. Pentru Chacha era 
limpede că se întâmpla ceea ce trebuia să se întâmple. 

La mai puţin de un ceas după ce pe poarta castelului intrase 
solul ce vestise înfrângerea aliaţilor, pe fundalul alburiu al cre- 
pusculului de primăvară târzie, au început încet-încet să se 
zărească siluetele soldaţilor ce se retrăgeau de pe front, intrând 
pe drumul spre ţinutul din nord. Se ţineau câte doi-trei unul 
de altul și se îndreptau spre castel împleticindu-se. Erau şi 
soldaţi din trupele lui Morimasa, și din trupele lui Katsuie. 

Luptătorii s-au adunat în piaţa din faţa porţii castelului, şi 
acolo li s-a adus de mâncare. Cu armele rupte lângă ei, s-au 
repezit ca niște câini flămânzi în jurul oalelor mari așezate ici 

și colo pe foc, iar după ce s-au săturat, s-au prăbușit ca la un 
semn pe pământ, aşa cum erau, și au căzut pradă somnului. 

Unii dintre ei au povestit că printre aliaţii care se retrăseseră 
până aproape de Fuchă s-au amestecat şi soldaţi din cei ai 
inamicilor care-i goneau, de nu se mai ştia acum care e prieten 
şi care e dușman. Alţii spuneau că acel haos va ajunge în cu- 
rând şi pe drumurile către ținuturile din nord. Nu aveau habar 
de ce, când sau unde fuseseră înfrânți. 

Gărzile castelului nu-și puteau imagina decât un singur 
scenariu: armata lui Hideyoshi venea din spate înaintând rapid 
și probabil că trupele de avangardă nu erau departe de Kita- 
nosh. Nimeni nu știa dacă Shibata, comandantul general al 
armatelor, era încă în viață sau care era soarta lui Morimasa 
Sakuma. 

Ajutate de doamnele de companie, O-ichinokata şi fiicele 
sale au început să se pregătească pentru eventualitatea în care 
castelul urma să fie cucerit. Katsuie putea să apară în orice 
moment și să le poruncească să fugă. Tocmai când ele erau 
ocupate cu astfel de treburi, a sosit vestea că acesta intrase în 
orășelul de la poalele castelului. Cele patru femei au ieşit de 
îndată din camerele lor și au luat-o pe un coridor care dădea 
în grădină. Au ocolit corpul central printr-o parte și, trecând 
prin câteva porţi, au ajuns aproape de intrarea principală. Şi 
în afara castelului şi înăuntrul lui era întuneric, însă la poartă 
erau aprinse făclii ce străluceau roșii în noapte. În scurtă vreme 
a apărut în lumină un grup de opt călăreţi, însoţiţi de vreo 
treizeci-patruzeci de pedestrași. Au descălecat, dar n-aveau nici 
blazoane, nici steaguri. Gesturile și atitudinea lor erau pur și 
simplu aspre, dând impresia unui grup de luptători care a sosit 
în mare secret, dar neafișând, în mod ciudat, acea expresie 
nefericită care însoţeşte înfrângerea. 

Chacha nu-și dezlipea ochii de la tatăl său vitreg, care venea 
către ele, cu corpul luminat doar pe jumătate de focul făcliilor 
şi cu lancea ruptă în mână. Era o întoarcere tristă, ce nu se 
compara cu plecarea sa din castel, cu cincizeci de zile în urmă, 
când a pornit călcând pe omăt în fruntea a douăzeci de mii de 

soldaţi. „Oare unde s-o fi dus toată acea mulţime de luptă- 
tori?“ s-a gândit Chacha. 

— Maimuţoiul ne-a întins o capcană! a rostit Karsuie, fără 
să se adreseze în mod special nici lui O-ichinokata, nici fetelor. 

Chipul bătrânului, comandant înfrânt era imperturbabil. 
Femeile tăceau, negăsind cuvinte de mângâiere. 

Însoţit de câțiva samurai, Katsuie s-a îndreptat de îndată 
către sala mare a corpului central. O-ichinokata l-a urmat, în 
timp ce Chacha şi surorile ei s-au retras în camerele lor. 

Curând după acgea, Chacha a aflat că nu au unde să fugă 
şi că vor face faţă asediului în castel. Chiar şi în acea stare de 
incertitudine, cele trei fete s-au culcat într-o cameră ce le era 
rezervată doar lor, pernele fiindu-le aranjate una lângă alta, ca 
în orice altă seară. Kogō a adormit imediat. Chacha o invidia 
pe Kog6 şi felul ei de-a fi enervant de liniştit, ca să nu spunem 
nepăsător sau de-a dreptul nerușinat, care o făcea să nu uite de 
somn nici măcar în asemenea circumstanţe. 

În întuneric, Chacha și-a dat seama că nici Ohatsu nu dor- 
mea. Aceasta s-a ridicat la un moment dat în capul oaselor și 
a rămas așa o vreme, după care s-a întins la loc. După încă 
vreo jumătate de ceas, s-a ridicat iar. De data aceasta însă nu 
s-a mai culcat la loc, ci a dat să iasă din așternut. 

— Nu poţi să dormi? a întrebat-o Chacha. 

Ohatsu i-a răspuns cu jumătate de gură că nu, şi a dat să se 
bage la loc în pat. După câteva clipe, a spus doar: 

— Oare ce va face seniorul Takatsugu? 

Chacha şi-a dat seama în acel moment că Ohatsu se gândea 
de ceva vreme la Takatsugu Ky5goku. 

— Nu e cazul să te îngrijorezi, căci seniorul Takatsugu își 
poartă singur de grijă şi probabil că se gândeşte chiar în aceste 
clipe cum să scape, i-a răspuns ea pe un ton rece. 

Nici Chacha nu uitase de Takatsugu și de faptul că era adă- 
postit în castelul ce urma să fie cucerit, dar când a întrebat-o 
Ohatsu nu i-au venit pe buze decât aceste cuvinte maliţioase. 

Însă vorbele ei nu erau tocmai lipsite de adevăr. Ea chiar 
credea că Takatsugu căuta fără îndoială o cale de scăpare din 

acest castel sortit pieirii. În acea zi de februarie, când Katsuie 
plecase în fruntea trupelor lui la război, nu prevăzuse el deja 
ce se va întâmpla și nu o îndemnase el oare pe Chacha să se 
pândească la o cale să scape cu viaţă? Însă nu doar Takatsugu 
sc gândea cum să scape. Fără îndoială că aproape fiecare suflet 
din castel cugeta într-un fel sau altul la asta. 

După acest scurt schimb de replici, nici Chacha și nici 
()hatsu n-au mai spus nimic, rămânând tăcute în întunericul 
încăperii. Oare cât timp trecuse? Dintr-odată, Ohatsu a ridicat 
capul de pe pernă. În acelaşi moment, Chacha a auzit bătăi în 
vbloanele de la ferestrele ce dădeau spre grădină. Era limpede 
că era cineva acolo. Bătea ușor, de două-trei ori, aştepta puţin 
şi apoi bătea din nou. 

Ohatsu s-a ridicat: 

— Cine să fie? 

În acel moment, Chacha s-a gândit că cel care era de partea 
cealaltă a ferestrei era Takatsugu. S-a ridicat și ea. Pentru că se 
culcaseră îmbrăcate, n-a mai fost nevoie să se schimbe şi au 
ieșit aşa cum erau pe coridor. 

— Cine e? a întrebat încet Chacha. 

— Sunt Takatsugu. Ştiu că e târziu, dar e ceva ce nu mai 
suferă amânare, s-a auzit de afară. 

Ohatsu a ridicat un pic oblonul. Dinăuntru nu-și dăduseră 
seama că întunericul de afară era altfel decât de obicei. Vocile 
oamenilor, nechezarul cailor, zornăitul armelor și zgomotul de 
paşi se auzeau când mai departe, când mai aproape. În întune- 
ricul ce ascundea această dezordine, Takatsugu stătea în picioare 
la aproape doi metri de ușa camerei lor. 

— Eu voi fugi în noaptea asta. Am venit să-mi iau rămas- 
bun, a rostit acesta răspicat. Domniile voastre nu au de ce să 
se îngrijoreze, chiar dacă acest castel va cădea. E greu de crezut 
că seniorul Katsuie vă va trage după el. Și chiar Hideyoshi... 

Takatsugu s-a oprit brusc. A continuat apoi: 

— Aş vrea doar să vă rog să fiţi cu mare băgare de seamă. 
Castelul va cădea în mâinile dușmanilor noştri, dar, chiar dacă 

nu va fi aşa, vă rog să nu ieşiţi din camerele voastre. Doar asta 
am vrut să vă spun. 

— Vă mulţumim pentru grija pe care ne-o purtaţi şi să fiţi 
şi domnia voastră cu luare-aminte! Dar unde vă gândiţi să vă 
refugiaţi? a întrebat Chacha. 

Nu-şi putea da sedma unde s-ar putea ascunde Takatsugu, 
căci, odată ieşit din acest castel, devenea un fugar urmărit de 
Hideyoshi. 

— Mă văd nevoit să mă refugiez pentru o vreme la Wakasa. 

Sora mai mare alui Takatsugu, Tatsuko, se căsătorise cu 
Motoaki Takeda, seniorul provinciei Wakasa. Chacha aflase 
acest lucru chiar de la Takatsugu. 

— Nădăjduiesc să vă revăd cândva. S-ar putea să apar când 
vă aşteptaţi mai puţin pentru a vă cere din nou ajutorul. Și 
atunci... a spus Takatsugu. 

— Dacă va veni o asemenea vreme, vom fi foarte bucu- 
roase, dar probabil că... a început Chacha să vorbească, dar 
Takatsugu a intervenit: 

— De ce vorbii astfel? Nu se poate să credeţi că acesta este 
sfârşitul! a spus el pe un ton uşor zeflemitor. În vremurile de 
acum, dacă am muri de câte ori suntem înfrânți, nici dac-am 
avea mai multe vieţi, nu ne-ar ajunge. Nu a trecut nici jumă- 
tate de an de când mătușa mea a venit ca soţie în acest castel. 
Daţi-mi voie să vă vorbesc răspicat şi să vă spun să nu vă mai 
gândiţi la asemenea lucruri prosteşti. Cât despre mine, chiar 
dacă nu vor mai rămâne nici un pom şi nici un fir de iarbă 
după care să mă ascund, nu-mi voi pierde voinţa de a trăi! 

Rostise ultimele cuvinte cu mândrie. Spunând tot ce a avut 
de spus, şi-a luat rămas-bun transmiţându-le încă o dată spe- 
ranţa de a se reîntâlni, şi-a ridicat ușor capul, s-a Întors pe căl- 
câie şi a fost înghițit de întuneric. Fără să-și poată reveni din 
mirare, Chacha şi Ohatsu au rămas în picioare, nemișcate. În- 
tr-un târziu, venindu-și î în fire, Ohatsu a întrebat temătoare: 

— Oare ce-o să se-aleagă de noi? 

— Asta nu putem şti. E hotărât doar că vom împărtăși ace- 
eași soartă cu acest castel, i-a răspuns Chacha, de parcă ar fi 
vrut să o convingă. 

— Dar eu nu vreau asta! a strigat Ohatsu, scuturând tare 
din cap. 

— Nu contează ce vrei, nu ai de ales. Acum facem parte 
din clanul Shibata. Nu vor avea oare toţi membrii acestei 
familii aceeaşi soartă cu cea a castelului? 

— Nu! Nu! Nu vreau să mor! 

— Dacă îţi este aşa de groază, ai putea să fugi doar tu din 
castel, urmându-l pe seniorul Takatsugu, i-a răspuns Chacha 
cu asprime, lăsând-o acolo și întorcându-se singură în cameră. 

Oharsu a mai rămas preţ de câteva clipe pe coridor, apoi a 
lăsat obloanele şi s-a întors şi ea în așternuturile ei. 

Kogō dormea ca de obicei, fără să ştie nimic din ce se în- 
tâmplase. Chacha s-a gândit că, din tot castelul, în noaptea 
aceea probabil numai Kog6 dormea adânc. De partea cealaltă 
a lui Kog5, Ohatsu părea că plânge. Chacha nu înţelegea dacă 
e din cauză că o întristase despărţirea de Takatsugu sau pentru 
că o îndurerase într-un asemenea hal propria ei soartă grea. 
Probabil că nici Ohatsu însăși nu știa. Nu era însă nici o îndo- 
ială că tot acest haos sleise de puteri şi trupul şi sufletul copilei 
de numai cincisprezece ani. 

Chacha se hotărâse să o ia pe acelaşi drum cu mama sa. 
Dacă aceasta va trăi, va trăi și ea; dacă va muri, își va găsi și ea 
sfârșitul. Și-a dat seama însă că în aceste gânduri ale ei, tatăl 
său vitreg, Katsuie, nu apărea nici măcar o dată, iar asta a răs- 
colit-o peste măsură. Şi-a amintit de figura bătrânului război- 
nic descălecând în faţa porţii castelului și, fără să ştie exact de 
ce, inima i-a fost cuprinsă de jale. 

Abia ce-a apucat să închidă ochii, că a şi fost trezită. Afară 
încă nu se luminase. Slujnicele care intraseră în cameră, îmbră- 
cate de parcă mergeau la război, erau toate sprintene, dar cu- 
prinse de teamă şi panică. 

— Se pare că trupele dușmane şi-au instalat tabăra pe Mun- 
tele Ashiba. Oare ce-o să se-aleagă de noi, căci în castel n-a 
mai rămas decât o mână de oameni? Pesemne că nu vom 
rezista nici măcar o zi, se tânguiau ele. 

Chacha a coborât în grădină și s-a îndreptat către turnul 
de veghe din colţul castelului. Pe drum a dat peste nişte cai de 

luptă cu hăţurile desfăcute şi peste câţiva zeci de soldaţi răniţi 
ce păreau a fi ajuns la castel cu o seară înainte. Apropiindu-se 
de turn, i-au ieșit în cale și alți luptători ce alergau tulburaţi 
în toate direcţiile. Trecând în grabă prin toată această hărmă- 
laie, Chacha a urcat în turn. Pe scări, un samurai a încercat 
s-o oprească: 

— Domniţă, e primejdios. Aţi face bine să vă întoarceţi. 

— Urc doar pentru o clipă, cât să arunc o privire, apoi o să 
cobor imediat. Vreau doar să privesc totul pentru ultima dată. 

Intimidat parcă ge cuvintele ei, bărbatul s-a retras în tăcere. 

Privind prin gurile de tragere, în est se vedea Muntele 
Ashiba, pe colinele căruia era o puzderie de steaguri de luptă, 
la o distanță așa de mică de castel, de aveai senzaţia că le poţi 
atinge cu mâna. Oare undeva acolo era și Hideyoshi? Lui Cha- 
cha i-a venit în minte figura războinicului mic de statură şi cu 
limbă vicleană, pe care-l întâlnise o singură dată, la Castelul 
Kiyosu, cu un an în urmă. I se părea de necrezut că acest om, 
care luptase şi-l învinsese pe tatăl ei vitreg, îl urmărise acum 
până aici şi-şi instalase trupele pe dealul acela pe care ea îl ve- 
dea din turn. 

Și-a adus aminte că aici o întrebase Karsuie dacă urăște 
războiul, iar ea îi spusese că urăște doar înfrângerea. Katsuie 
râsese atunci, spunându-i că nimănui nu-i place să piardă, și 
iată că acum trebuia să poarte această povară dureroasă. Chacha 
avusese față de bătrânul soldat sentimente de afecţiune până 
atunci, dar acum și corpul lui imens, şi mâinile osoase, și obra- 
jii care i se înroşeau imediat — tot ce ţinea de Katsuie i se părea 
prostesc şi lipsit de sens. 

Ziua a douăzeci şi doua a trecut fără nici o înfruntare. 
Trupele duşmane de pe Muntele Ashiba n-au tras nici o săgeată 
şi nici un glonţ. Era clar pentru toată lumea că grosul trupelor 
lui Hideyoshi se afla încă în Fuchu, pregătindu-se să înainteze 
spre Kitanosh5, şi că atacul va fi lansat în acea noapte. 

Toată ziua, în cetate au intrat neîncetat soldați răniți ce 
scăpaseră cumva de la Yanagase şi care acum se adunaseră în 
grupuri de treizeci, cincizeci şi chiar o sută de oameni. Până 

seara, curtea se umpluse. Dacă îi adunai şi pe bătrâni, pe femei 
şi pe copii, erau în total aproape trei mii de oameni. Cei mai 
vechi şi importanţi vasali ai lui Katsuie, ale căror nume Chacha 
le auzise de nenumărate ori, se strânseseră și ei pentru a apăra 
castelul: Bunkasai Nakamura, Yaemon Shibata şi fiii săi, Roku- 
zaemon Uemura, Kangoei Matsudaira şi fiii săi, Kyūei Matsuura, 
Jăză Sakuma, Oshima Wakasa şi încă mulți alţii. 

La Chacha și la surorile ei ajungeau tot felul de zvonuri: că 
unul încercase să fugă, că altul fusese prins tocmai când dezerta 
şi fusese executat. Nu erau toate însă veşti așa de negre, căci unele 
lăudau vitejia și curajul celor care apărau castelul. 

Moştenitorul lui Oshima Wakasa, Shingor6, care nu putea 
lua parte la luptă din cauza unei suferinţe, fusese adus în castel 
într-un palanchin și scrisese pe poarta principală, cu caractere 
mari, următorul mesaj: 


Eu, Shingoră Wakasa-no-kami, de optsprezece ani, nu am 
putut participa la bătălia de la Vanagase din cauza bolii, dar 
nimic nu mă va împiedica să apăr acest castel. 


Se mai vorbea şi de Rokuzaemon Uemura, de şaizeci de 
ani, care apărase poarta de sud îmbrăcat în /yokazabira!. 

Și în acea seară, cele trei surori au dormit în aceeași cameră. 
Înainte de miezul nopţii, pe Chacha au trezit-o nechezatul 
cailor şi pocnetul puștilor. Doborâră de oboseala de noaptea 
trecută, Ohatsu reușise să adoarmă, dar acum Kogō deschisese 
ochii şi asculta strigătele de luptă și tropotul cailor, pe care 
vântul le aducea până la ele. 

— Încă se luptă! Cât de mult urăsc asta! a spus, de parcă 
n-ar fi fost ea. 

A căscat larg şi s-a băgat înapoi în aşternuturi. 

— Ţie nu ţi-e teamă? a întrebat-o Chacha. 

— Păi n-avem ce face. Şi dacă mi-e teamă și dacă nu, e tot- 
una. Noi nu putem face nimic. 


1 Chimono de culoare albă, în care erau îmbrăcate de obicei per- 
soanele decedate. 

Atitudinea plină de calm a surorii ei mai mici o irita pe 
Chacha, dar Kogō, indiferentă la sentimentele ei, a început 
imediat să respire adânc. 

De cum a adormit Kog6, s-a trezit Ohatsu, care s-a agăţat 
de Chacha spunând că e tristă. Lipindu-şi obrazul de pieptul 
surorii ei mai mari, a început să plângă cu suspine. Jelea soarta 
cruntă a tatălui lor vitreg, se plângea că nu există pe lume oa- 
meni mai nefericiţi ca ele și ca mama lor, se întreba pe unde 
s-o chinui acum Takatsugu. 

Cât despre Chaţha, nu era vorba că nu înţelegea slăbi- 
ciunea surorii ei, dar văicăreala aceasta continuă o scotea din 
sărite. Îi venea să-i dea o palmă puternică și să-i strige: „Vino-ţi 
în fire!“ 

De când se întorsese Katsuie în castel, O-ichinokata îl urma 
pretutindeni. Nu puteai ști de fapt care dintre ei nu se dezlipea 
de celălalt, însă de când merseseră toate să-l întâmpine la poarta 
castelului, fetele n-o mai văzuseră pe mama lor. 

În noaptea aceea, O-ichinokata a venit pentru scurtă vreme 
în camera lor. S-a uitat prelung la Ohatsu şi Kog5 cum dor- 
meau, iar apoi s-a întors către Chacha şi i-a spus pe un ton 
blând: 

— Nu dormi? N-are de ce să-ţi fie teamă. Totul va fi bine. 

— Ce vei face, mamă, dacă acest castel va cădea? 

Erau nişte cuvinte aspre, dar Chacha o întreba direct, gân- 
dindu-se că e momentul să afle ce hotărâre a luat mama sa. 
O-ichinokata a dat să spună ceva, dar n-a scos nici o vorbă, ci 
doar a zâmbit liniştită. În lumina lumânărilor, zâmbetul de pe 
faţa mamei ei părea palid şi îngheţat, dar pe Chacha a uimit-o 
peste măsură voioşia pe care o ascundea. 

O-ichinokata a ieșit imediat, dar Chacha a înţeles că acea 
lumină neobişnuită din zâmbetul mamei sale însemna că se 
hotărâse deja că va muri. Dacă n-ar fi fost așa, n-ar fi avut pu- 
terea să zâmbească în felul acela. Aşadar mama ei hotărâse să-și 
sfârșească viaţa. Și, dacă ea murea, atunci nici ele nu puteau 
alege altă cale. Chacha era mai liniştită acum decât înainte, 
când nu ştia ce se va întâmpla. Dimineaţă i s-a părut că aţipise 

un pic peste noapte, însă emoțiile puternice n-au părăsit-o nici 
măcar în vis. 

Cea de-a douăzeci și treia zi a venit cu o schimbare drama- 
tică în situaţia din jurul castelului. În timpul nopţii, imensa 
armată a lui Hideyoshi venise din Fuchu pregătită de asediu. 
Kitanosh5 era înconjurat de o mulţime de soldaţi atât de 
numeroasă şi de compactă, încât părea un furnicar în care nu 
mai are loc să intre nici măcar o singură furnică. O-ichinokata 
s-a întors în camera fetelor ei, de unde li se interzisese să iasă. 

Focul a fost deschis la ceasurile opt ale dimineţii. De la în- 
ceputul lui aprilie nu plouase deloc şi aerul era uscat, iar razele 
din ce în ce mai puternice ale soarelui cădeau pe frunzele 
copacilor din grădina interioară. Strigătele de pe câmpul de 
bătălie se auzeau fără încetare. Speriate, cele trei fete s-au strâns 
la început toate într-un colţ, dar încet-încet s-au obişnuit cu 
şuierul gloanţelor și cu vuietul luptei. Din colțul camerei, Cha- 
cha privea frunzişul copacilor mângâiaţi de soare. Vacarmul 
înfruntării i se părea departe şi era calmă, căci se hotărâse deja 
că va muri. 

Pe la ceasurile zece ale dimineţii, femeile au auzit nişte stri- 
găte puternice, bufnituri și icnete, de parcă cineva ar fi încercat 
să doboare gardurile de apărare. Au aflat mai târziu că în acel 
moment zidurile exterioare fuseseră cucerite de duşmani. Sol- 
daţii care veneau în patrulă le-au spus că trupele de asalt ale 
lui Hideyoshi năvăliseră ca o avalanșă pe zidurile exterioare și 
acum își stabiliseră poziţiile la zece-cincisprezece ken de zidu- 
rile curții interioare. 

La ceasurile amiezii, hărmălaia a încetat de tot. Nu mai 
auzeai nici măcar o bătaie de tobă vestind atacul. Într-un loc 
ce putea fi văzut din interiorul castelului erau târâţi doi prizo- 
nieri: fiul adoptiv de şaisprezece ani al lui Katsuie şi Morimasa 
Sakuma. Chacha era uluită să afle că Morimasa fusese luat 
prizonier. Se spunea că el fusese cauza înfrângerii suferite de 
Katsuie în bătălia trecută. Îmbătat de prima victorie, a urmărit 
trupele dușmane până departe, neluând în seamă avertismen- 
tele lui Katsuie şi ale lui Toshiie Maeda şi a fost înfrânt în final 

de contraatacul soldaţilor lui Hideyoshi. Contingentul prin- 
cipal al armatei lui Katsuie a fost silit astfel să se retragă. 

Samuraii care au văzut scena dureroasă a aducerii prizonie- 
rilor au povestit cum trupul de aproape şase shaku al lui Mori- 
masa era în picioare, legat cu mâinile la spate, iar ochii lui plini 
de sânge erau larg deschişi, privind în sus către castel. Iar când 
cei care-l aduseseră acolo au încercat să-l tragă mai departe, 
s-a împotrivit lovindu-i cu picioarele şi nu s-a mişcat din loc. 
„Da, ăsta e Morimasa!“ s-a gândit atunci Chacha, de parcă l-ar 
fi văzut în faţa ochilpr. 

După-amiaza a trecut fără ca nici una din armate să ripos- 
teze. Din când în când, la urechile fetelor ajungea larma iscată 
de câte o mică înfruntare, dar deja şuierul vântului ce venea 
dinspre noul câmp de bătălie îndoind vârfurile copacilor se 
auzea mai puternic decât zgomotul luptei. 

Pe la ceasurile patru ale după-amiezii, O-ichinokata şi fii- 
cele sale au fost mutate în corpul central, căci se prevedea că 
în zori trupele dușmane vor lansa un asalt masiv. Împreună 
cu numeroase doamne de companie, au fost înghesuite în sala 
cu podele de lemn, de la nivelul al patrulea al donjonului de 
nouă niveluri. Privind prin ferestruicile de la gurile de tragere, 
lui Chacha i se dezvăluia privirii priveliştea câmpurilor de orez 
împărţite în parcele dreptunghiulare, înţesate acum de stea- 
gurile de luptă dușmane. 

La apusul soarelui, peste câmpul de bătălie s-a revărsat o 
ploaie torențială, iar când aceasta a încetat, s-a lăsat o linişte 
sinistră. În castel s-a ţinut în seara aceea un ultim banchet de 
adio. La toate nivelurile donjonului și în toate turnurile au 
fost aduse butoaie cu sake şi de peste tot a început să se înalțe 
larmă de glasuri. 

În sala mare a castelului, Katsuie, O-ichinokata şi cele trei 
domniţe, însoţiţi de Bunkasai Nakamura, Yaemon Shibata și 
de alţi generali, goleau una după alta ceşcuţele de sake. 

Așezată lângă mama ei, Chacha îl privea pe Katsuie cum îi 
oferă acesteia ceşcuţa. O-ichinokata a dus-o la gură de două 
ori, apoi i-a înapoiat-o lui Katsuie. Acesta a golit-o de câteva 

ori, apoi i-a dat-o lui Nakamura, care stătea lângă el. Chacha 
văzuse același ritual cu aproape cincizeci de zile în urmă, la cere- 
monia de căsătorie a mamei ei. Dacă atunci o cuprinseseră 
sentimente sumbre, acum privea liniştită schimbul de cești. 
Nu-i venea să creadă că e ultimul banchet de dinaintea căderii 
castelului. 

Chacha se uita doar la mama ei. Şi nu era singura care nu-și 
lua ochii de la ea. Şi Ohatsu și Kog5 o priveau fără încetare pe 
O-ichinokata. Însă de când începuse banchetul, aceasta părea 
să fi uitat complet că fiicele ei se aflau şi ele acolo și nu le arun- 
case nici măcar o privire. 

De când fuseseră aduse în corpul central, Ohatsu, care până 
atunci se văicărise încontinuu, devenise tăcută, înțelegându-și 
parcă soarta. Kogō, indiferentă la ce se va întâmpla cu viaţa 
ei, avea aceeaşi mină impasibilă ca întotdeauna. Părea că se 
aşteaptă ca în orice moment să apară un trimis din partea duş- 
manilor, care să le ia pe toate de-acolo. 

— Un sol s-ar putea să apară oricând, i-a şoptit ea lui Chacha. 

Aceasta nu i-a putut răspunde şi s-a prefăcut că n-a auzit 
din cauza vacarmului. A rămas cu privirea îndreptată spre sala 
de banchet. Petrecerea care se desfășura în turnurile de veghe 
era și mai zgomotoasă, iar chiotele de-acolo se amestecau cu 
gălăgia din sala mare, dând naștere unei larme de neînchipuit. 
Bunkasai Nakamura, care lipsise o vreme, a intrat înapoi în 
sală, s-a dus lângă Katsuie şi s-a aplecat pentru a-i spune ceva 
la ureche, apoi a mers la O-ichinokata, căreia i-a şoptit câteva 
cuvinte. Aceasta a înclinat uşor din cap. 

Chacha l-a văzut pe Bunkasai îndreptându-se către locul în 
care stăteau ele. S-a aşezat pe genunchi în faţa lor și le-a spus: 

— A sosit ceasul să vă luaţi rămas-bun de la tatăl și de la 
mama voastră. 

— Rămas-bun? a strigat Kog5 uluită. 

Luând-o de mână, Chacha s-a ridicat în picioare. „Așadar 
vine clipa!“ s-a gândit. Parcă vrăjite de purtarea surorii lor mai 
mari, Ohatsu și Kog5 au urmat-o în tăcere. S-au așezat în fața 
lui Karsuie şi a lui O-ichinokata. În sală s-a lăsat dintr-odată 

tăcerea, iar Chacha simţea că privirile tuturor erau aţintite spre 
ele. Era mulțumită că mama lor le privea, pentru prima oară 
în acea seară. 

Cele trei fete şi-au aplecat capetele în faţa părinţilor lor. 
Prima a fost Chacha,rurmată de surorile ei. Au dat să se în- 
toarcă la locurile lor, când mai mulți samurai s-au apropiat și 
le-au prins de braţe. 

— Ce faceţi? a strigat Chacha, dar Ohatsu şi Kog5 fuseseră 
deja duse pe scări, către ieșire. 

O auzea pe Kog$ cum ţipa și se zbătea să scape, iar pe 
Ohatsu strigând-o pe mama lor. Țipetele lor s-au transformat 
în plâns. 

Chacha era disperată. Dându-și seama că ele vor fi luate 
de-acolo şi duse undeva la loc sigur, a început să se zbată cu 
toată puterea. Luată însă pe sus de cei doi samurai care o ți- 
neau strâns, nu s-a mai putut împotrivi. 

A fost purtată prin sălile de banchet, a traversat coridoarele 
şi a fost scoasă în curtea interioară. Acolo era un palanchin în 
jurul căruia aşteptau vreo zece doamne de companie. Împre- 
ună cu surorile ei, a fost înghesuită în lectica neîncăpătoare. 
Era inutil acum să mai opună rezistență. 

Palanchinul a fost ridicat de îndată şi au pornit la drum. 
Pe când au reuşit cele trei fete să se așeze astfel încât să poată 
încăpea, au ajuns la poarta de ieşire din curtea interioară. Pa- 
lanchinul s-a oprit doar atunci pentru câteva clipe, cât să apuce 
Shinrokur5 Tominaga, samuraiul care le însoțea, şi doamnele 
de la curte să-și ia rămas-bun de la castel. 

Chiar şi după ce au ieșit din curtea interioară, au continuat 
să înainteze fără obstacole. Închise împreună în această colivie, 
cele trei fete vedeau prin perdeluțele palanchinului cum 
înaintează printre şiruri de focuri aprinse de-o parte și de alta 
a drumului, dar o privelişte stranie li se arăta înaintea ochilor: 
grupuri de soldați dușmani le deschideau calea. 

În scurtă vreme, au ajuns la poalele Muntelui Ashiba, unde 
îşi avea tabăra Hideyoshi. Cu inimile încă pline de durerea 
despărțirii de mama lor, cele trei fete nu au coborât. După 

încă vreun ceas, şi-au reluat drumul către poalele muntelui. 
Au mers așa preţ de câteva ceasuri bune, fără să se oprească. 
lără să scoată un cuvânt, cele trei surori se lăsau legănate de 
palanchinul ce continua să înainteze. 

Zorii s-au ivit pe când treceau pe lângă o pădurice de bam- 
bus de pe un deluşor. În acel moment, de departe s-au auzit 
strigăte de luptă. O clipă, Chacha s-a crispat de spaimă, dar 
apoi s-a lăsat tăcerea. După ce au înconjurat pe jumătate Mun- 
tele Ashiba, palanchinul a intrat într-o mănăstire budistă situată 
exact pe partea cealaltă a colinei faţă de Castelul Kitanosh5. 

Acolo cele trei fete au fost coborâte pentru prima oară. 
Noaptea se preschimbase în zi, iar vântul rece al dimineţii le 
biciuia obrajii. Au fost conduse într-o cameră din interiorul 
mănăstirii. 

În acea zi, la Castelul Kitanosh5 a avut loc ultimul asalt. 
Strigătele de luptă pe care le auziseră domniţele când se aflau 
în palanchin erau cele ale trupelor de atac care asediaseră 
castelul la ceasurile patru ale dimineţii. Până la amiază, luptele 
s-au dat lângă porţile dinspre curtea interioară, iar la ceasurile 
prânzului trupele de atac au năvălit în curtea centrală. 

Armata lui Hideyoshi pătrunsese în curte, dar Katsuie şi 
cei trei sute de soldați ai săi se baricadaseră în turnul central și 
luptau de-acolo, opunând rezistență. Alegând să lupte cu lănci 
şi sulițe, trupele de atac au lansat mai multe atacuri asupra 
turnului central, forțându-i pe soldaţii lui Katsuie să se retragă 
din ce în ce mai sus. 

Când a ajuns în locul unde urma să-și facă seppuku, Katsuie 
nu mai avea lângă el decât vreo treizeci de oameni, bărbaţi și 
femei. O-ichinokata a fost prima care şi-a scris scrisoarea de 
adio către lumea aceastal: 


În noaptea aceasta de vară, la ceasul când era rânduit să 
punem geană pe geană, oare cântecul cucului ne cheamă spre 
tărâmul viselor? 


1 Exista obiceiul ca înainte de a-și face seppuku cel care urma să moară 
să scrie un ultim poem. 

A fost rândul lui Katsuie să-i scrie răspunsul: 


Cântecul cucului să înalțe spre nori numele ce va rămâne în 
urma acestei vremelnice nopți de vară. 


La ceasurile patru ale după-amiezii, Katsuie a poruncit să 
se pună foc în turnul central. Flăcările au izbucnit pe dată, iar 
când au ajuns la al cincilea nivel, Katsuie, urmat de O-ichino- 
kata, şi-a pus capăt zilelor. El avea cincizeci şi patru de ani, iar 
ea treizeci şi şapte. l-au asistat Bunkasai și Tokuami, vasalii 
credincioși care le stătuseră aproape până în ultimul ceas. 

În acel timp, Chacha şi surorile ei părăseau mănăstirea pen- 
tru a urca din nou în palanchin. Cum cei care le însoțeau înce- 
puseră să facă mare gălăgie, Chacha a ridicat puţin perdeluţa 
şi a văzut cum o roșeaţă nefirească îmbrăca cerul, întinzându-se 
tot mai sus. Când au ajuns într-un loc de unde se zărea în 
depărtare Castelul Kitanosh6, şi-a dat seama că erau flăcările 
ce cuprinseseră castelul în care până ieri își duseseră zilele. Tur- 
nul cu nouă niveluri se făcuse scrum, iar flăcările cuprindeau 
deja un alt colț. 

Palanchinul s-a oprit brusc. De-o parte şi de alta erau nu- 
mai câmpuri de orez. Fetele au fost date jos şi, împreună cu 
doamnele de companie, au rămas în picioare pe o cărăruie, un 
pic ferită de la drumul principal. Într-o clipită a apărut un 
grup de câteva sute de călăreţi ce galopau către nord, ridicând 
nori de praf în urma lor. Mai apoi au văzut cum au trecut 
câteva mii de pedestrași împărţiţi în trupe mai mici. 

Lui Chacha i s-au oprit ochii pe un comandant ce stătea 
maiestuos pe calul său, în mijlocul trupei de pedestrași. L-a 
recunoscut imediat pe Hideyoshi. Fără să le arunce nici măcar 
o privire, a trecut stând drept în şa, cu hăţurile în mână. Era 
cu totul alt om faţă de acel Hideyoshi pe care îl văzuse la Cas- 
telul Kiyosu. Avea o expresie rece şi arogantă. Abia ce cucerise 
Kitanosh5 și se și îndrepta spre Castelul Oyama, al lui Mori- 
masa Sakuma. 

Fetele au urcat din nou în palanchin, așteptând să treacă 
lungul convoi de soldaţi, iar apoi au intrat în orășelul de la 

poalele Castelului Kitanosh5, unde încă nu se stinseseră flăcă- 
rile bătăliei. Fără să se oprească în oraş, au traversat toată re- 
piunea îndreptându-se către Fuchă. Pe drum au înnoptat la 
un han. 

Locul în care își petreceau noaptea era o încăpere a unei 
ferme. Fără să schimbe nici un cuvânt între ele, cele trei surori 
s-au prăbuşit pe podea, dar n-au închis un ochi toată noaptea. 

A doua zi dimineaţa, un samurai le-a adus vestea că tatăl lor 
vitreg, Katsuie, şi mama lor, O-ichinokata, îşi făcuseră seppuku 
cu o zi în urmă, în turnul central al castelului. La auzul acestor 
cuvinte, au izbucnit într-un plâns cu suspine. Ohatsu și Kogō 
au continuat să plângă multă vreme, dar Chacha, liniștindu-se, 
le-a spus: 

— Nu mai plângeţi! De azi suntem orfane și trebuie să 
supravieţuim singure. Cu zece ani în urmă, când a căzut Caste- 
lul Odani, tatăl nostru din clanul Azai ne-a scos afară din castel 
împreună cu mama noastră, pentru ca noi să putem trăi mai 
departe în siguranţă. lar acum, să nu nesocotim voinţa mamei 
noastre, care ne-a ajutat să fugim ca să putem duce o viaţă feri- 
cită. Mama nu a putut să scape de o moarte crudă, urmându-și 
soţul, dar a vrut ca noi să trăim mai departe fericite. 

Spunându-le acestea surorilor ei, Chacha credea cu adevă- 
rat că ele trebuie să ducă o viață plină de fericire. 

— Ce înseamnă fericite? a întrebat Kogō, cu lacrimile 
şiroindu-i pe obraji. 

Chacha nu i-a putut răspunde imediat, dar nici Kogō n-a 
mai întrebat nimic, ci doar a spus, ca şi cum ar fi înţeles: 

— Dacă noi suntem fericite, atunci și mama se bucură. 

Ohatsu, care până atunci nu scosese un cuvânt, a spus 
dintr-odată, ridicându-și faţa plină de lacrimi: 

— Nu ştiu dacă voi fi sau nu fericită, dar eu voi trăi. Orice 
ar fi, eu voi continua să trăiesc. 

Chacha şi-a adus aminte că aceleași vorbe le spusese și 
Takatsugu. 

Sentimentele lui Chacha erau exact opusul a ceea ce simțeau 
surorile ei mai mici. Se gândea că pentru ea fericirea însemna 

să câştige războiul. Nu-şi putea imagina ce altceva ar fi făcut-o 
fericită. În cei șaptesprezece ani de viaţă ai ei, războiul i-i răpise 
pe toţi cei dragi: tatăl, bunicul, unchiul, iar acum tatăl vitreg 
şi mama. 

În minte i-au venit din nou flăcările ce mistuiseră cele două 
castele. Pe unul îl văzuse arzând ieri, pe celălalt, cu zece ani în 
urmă. O dată focul înroșise cerul amiezii, altă dată pe cel al 
nopţii. Limbile de foc îi arseseră pe toţi cei dragi ai ei și în ele 
străluceau, mai intens sau mai stins, o tristeţe fără seamăn şi o 
furie fără margini. 


Capitolul III 


Chacha, Ohatsu şi Kogō au petrecut două nopţi la ferma 
de pe drumul dintre Kitanosh5 şi Fuchu, iar în cea de-a treia 
zi au fost din nou urcate în palanchin. Deși sufletul celor trei 
fete era plin de amărăciune, afară era o zi însorită, iar vântul 
făcea să tremure ușor iarba și frunzele de pe marginea dru- 
mului. Cortegiul de palanchine a mai parcurs aproape un 7; şi 
a ajuns în oraşul de la poalele Castelului Fuchiă, intrând apoi 
pe poarta cetăţii ce-i aparţinea lui Toshiie Maeda. 

Toshiie Maeda fusese, alături de Katsuie, unul dintre cei 
care au pornit bătălia de la Yanagase, dar relaţia lui cu Hide- 
yoshi începuse cu mult înainte de asta şi, chiar dacă mai apoi 
poziţia geografică îl obligase să fie de-aceeaşi parte cu Katsuie, 
nu rupsese niciodată legătura cu Hideyoshi. Acum, chiar dacă 
făcuse parte din tabăra celor învinşi, nici Katsuie nu îi ceruse 
să-l urmeze, nici Hideyoshi nu-l învinovăţise pentru acea ali- 
anță temporară cu duşmanul său. Toshiie Maeda era, dacă 
privim astfel lucrurile, un strateg subtil, care reușise să evite 
erorile grave. 

Chacha și surorile ei au fost conduse în încăperile din spate 
ale castelului, unde a fost primită cu multă căldură. A doua 
zi, au ajuns în fața lui Toshiie Maeda pentru a-și prezenta 
mulțumirile. Chacha îl mai întâlnise de două ori la Kitanoshâ 
pe acest general de cincizeci de ani încă în putere, cu trăsături 
blânde şi cu un chip luminos. ÎL vedea aşadar pentru a treia 

oară şi avea sentimente confuze. În ciuda faptului că şi el 
luptase împotriva lui Hideyoshi, se purta de parcă n-ar fi avut 
nici o legătură cu asta, în timp ce tatăl ei vitreg şi mama sa tre- 
buiseră să-și pună capăt zilelor. 

Cele trei fete s-au înfățișat înaintea lui, dar chipurile le erau 
ca de piatră. Nu era vreun semn al tăriei lor sufleteşti, mina 
lor impasibilă ca o mască de teatru N5 fiind consecința firească 
a faptului că după sosirea la castel nu schimbaseră o vorbă una 
cu alta. 

— Domniile vokstre! Vă împărtăşesc durerea! le-a spus el 
cu o voce răgușită. 

Ridicându-și privirea spre el, Chacha a simţit cum o cuprinde 
indignarea. Când se întâlniseră la Kitanosh5, Toshiie era într-o 
poziţie inferioară, dar acum rolurile se inversaseră. Statutul 
celor trei fete se schimbase dintr-odată. 

— Şi fiica mea, Omā, se afla la Kitanosh5 când a căzut cas- 
telul. Am crezut-o pierdută, dar azi-dimineaţă a ajuns cu bine 
acasă. Puteţi să rămâneţi deocamdată aici, alături de ea. 

Chacha nu ştia că fiica lui Toshiie fusese la Kitanosh5. 

— Mă bucură să aud că a ajuns cu bine acasă, a răspuns ea, 
așa cum se cuvenea. 

— Vă veţi muta, probabil, la Castelul Azuchi, dar până 
atunci sunteți bine-venite aici. Încercaţi să uitaţi durerea care 
vă apasă. Ce-a fost a fost, a venit răspunsul lui politicos. 

După ce s-au retras de la această scurtă întrevedere, Chacha 
a aflat de la una din doamnele de companie că Omă, cea de-a 
treia fiică a lui Toshiie, fusese trimisă la Kitanosh5 ca ostatică 
şi se logodise cu Jūzō Sakuma, unul dintre vasalii lui Katsuie. 
Logodhnicul ei îşi pierduse viaţa în timpul asediului, însă Omă 
reușise să fugă chiar înainte de căderea castelului, împreună 
cu una dintre doamnele însoţitoare. 

În acea seară, Chacha a dat peste Omă din întâmplare în 
grădina castelului. Puțin surprinse de întâlnirea neașteptată, 
amândouă au înclinat ușor din cap și, fără să schimbe nici un 
cuvânt, au trecut una pe lângă cealaltă. Cu trei ani mai mică 
decât Chacha, Omă avea faţa albă și luminoasă a tatălui ei şi 


92 


cra destul de înaltă pentru vârsta de paisprezece ani. Chacha 
s-a pândit atunci că, deşi locuiau în același castel, nu vor deveni 
prea apropiate. Ca ostatică, Omă dusese probabil o viaţă mo- 
destă la Kitanosh6, iar acum rolurile se inversaseră. Rămase 
orfane, Chacha și surorile ei erau din tabăra celor învinși, niște 
fugare a căror soartă era în mâinile seniorului în casa căruia se 
refugiaseră. 

La câteva zile după sosirea lor la castel, Hideyoshi, care 
cucerise deja Kitanosh5 şi pacificase provinciile nordice Noto 
şi Kaga, s-a oprit la Fuchă pe drumul de întoarcere. Era prima 
zi a lunii mai. Auzind acestea, Ohatsu şi Kogō s-au schimbat 
la faţă şi s-au strâns într-un colț al camerei. Chacha nu înţe- 
legea bine sentimentele pe care le aveau surorile ei faţă de Hide- 
yoshi. Se gândea că trebuie să fie un amestec de ură și teamă, 
dar, în ceea ce o privea, lucrurile stăteau puţin altfel. Nu avea 
cum să nutrească pentru învingător sentimente de simpatie, 
dar sufletul nu-i era plin de acea dușmănie care s-o facă să nu-l 
poată suferi. 

Dacă se gândea bine, el era cel care atacase acum zece ani 
Castelul Odani, iar asta dusese la moartea tatălui și a bunicului 
ei şi la stingerea întregului clan Azai. Şi fratele ei mai mare 
fusese ucis și tras în țeapă tot de el. lar acum tatăl ei vitreg şi 
mama ei fuseseră nevoiţi să-şi pună capăt zilelor tot din cauza 
lui. Și totuşi nu simţea pentru el ura pe care o ai față de un 
duşman de moarte, iar asta o mira chiar și pe ea. 

Cele trei surori şi-au petrecut vara acelui an în acest castel 
micuț din ţinuturile din nord, fără să iasă din camerele lor şi 
fără să schimbe prea multe vorbe. După ce flama războiului 
s-a stins, a ajuns şi la urechile lor vestea că Nobutaka Oda, 
aflat în Castelul Gifu, fusese atacat de fratele său vitreg Nobu- 
katsu și că îşi pusese capăt zilelor în a doua zi a lunii mai, la 
puţină vreme după moartea lui Katsuie. După ce înduraseră 
atâtea nenorociri, cele trei fete n-au mai găsit în inimile lor 
putere să sufere şi pentru asta. Toți cei cu care avuseseră de-a 
face într-un fel sau altul în Castelul Kitanosh5 erau morţi. 
Ohatsu izbucnea câteodată în plâns, amintindu-și poate de 

O-ichinokata. Şi Chacha și Kog6 o priveau în tăcere, de parcă 
fiecare, în felul ei, ar fi abandonat-o. Kogō, pe de altă parte, 
afişa o atitudine care nu putea fi socotită decât falsă de surorile 
ei. Dacă cineva vorbea cu ea, evita privirea interlocutorului, 
iar pe buze îi înflorea un zâmbet de autopersiflare. Nu era o 
atitudine firească pentru o fată de treisprezece ani. Chacha 
înțelegea într-o oarecare măsură stările răzlețe de tristeţe care 
o cuprindeau pe Ohatsu, dar îi era greu să pătrundă în sufletul 
surorii sale mai mici. De fapt, o invidia oarecum pe Kog6 pen- 
tru că putea să nu-şi strige durerea și să se distanţeze de propria 
persoană de parcă S-ar fi privit din afară. 

Pe la sfârşitul verii, cele trei surori au aflat de la un negustor 
şi ce se întâmplase cu Morimasa Sakuma: fusese dus la Kysto, 
unde Hideyoshi i-a propus să intre în serviciul lui, dar acesta 
nici n-a vrut s-audă. Atunci a fost pus în lanţuri, târât prin tot 
orașul, iar seara a fost dus în cartierul Makishima din districtul 
Uji, unde i s-a tăiat capul. 

— Peste chimonoul cu mâneci largi purta o haină cu mâ- 
neci scurte ţesută cu fir de aur, iar pe deasupra avea o mantie 
stacojie. Când l-au urcat în carul condamnaților, le-a strigat: 
„Legaţi-mă!“ 

Negustorul povestea ca și cum ar fi fost de faţă la toate cele 
întâmplate. Au mai aflat de la el că cei doisprezece ţărani care 
l-au oprit pe Morimasa la Isuruga au fost aduși în faţa lui 
Hideyoshi, unde, în loc să primească răsplata pe care o aștep- 
tau, au fost cu toții condamnaţi la moarte prin crucificare pen- 
tru că s-au amestecat în treburi care depășeau condiţia lor de 
agricultori. Acum Morimasa Sakuma era considerat de toţi 
eroul luptei de la Yanagase. 

Când negustorul și-a început povestea despre Morimasa, 
Ohatsu şi Kog6 au plecat imediat, dar Chacha a stat să asculte 
până la sfârşit. Fără doar și poate că negustorul mai exagerase, 
dar întreaga poveste îl caracteriza întocmai pe Morimasa. 
Pentru o clipă, i-a apărut în faţa ochilor imaginea tânărului 
luptător, îmbrăcat în acele haine somptuoase, legat fedeleş 
şi purtat pe străzile capitalei și n-a mai putut sta liniștită. 

Purtându-şi privirea peste frunzişul luxuriant al copacilor din 
prădină, peste care cădeau razele puternice ale soarelui de vară, 
Chacha a simţit cum înlăuntrul ei crește un sentiment de o 
violenţă pe care n-o mai cunoscuse până atunci. 

Sfârşitul tânărului comandant care îi spusese că îşi va da 
viaţa pentru ca ele să poată trăi în siguranţă la Kitanosh5 îi pă- 
rea de o strălucire fără seamăn. 

În acea zi, Chacha nu s-a putut gândi decât la Morimasa 
Sakuma. Pe înserat, stând pe verandă, l-a plâns cu durere pe 
tânărul războinic pe care nu-l suferise când încă trăia, vărsând 
pentru el toate lacrimile pe care nu le vărsase nici pentru tatăl, 
nici pentru mama ei. 

Ohatsu, Kogō şi toate doamnele de companie care le înso- 
țiseră de la Kitanosh5 vedeau în Morimasa singurul vinovat 
pentru înfrângere, însă Chacha gândea altfel. Indiferent dacă 
Morimasa ar fi acţionat sau nu cu înflăcărarea şi graba pe care 
i le dădea vârsta, soarta lui Katsuie ar fi fost aceeaşi, de a muri 
înfrânt. Oricum ai fi privit lucrurile, acesta nu putea nicicum 
să-i fie lui Hideyoshi un duşman pe măsură, la fel ca tatăl său, 
Nagamasa Azai, căzut în bătălia pentru Castelul Odani, care 
nu s-a putut ridica la nivelul lui Nobunaga Oda. Trecând prin 
experiența capturării celor două castele, fără să o înveţe ni- 
meni, Chacha ajunsese să privească cu sânge rece mersul 
treburilor militare. 

Anotimpurile s-au succedat rapid în acel an. În luna iulie, 
peste Ky5to, Mikawa şi Hitachi au căzut ploi însemnate și ne- 
numărați oameni au fost luați de ape, iar în august furtunile 
au lovit Suruga. Abia ce se răspândiseră veștile despre Suruga, 
că în ţinuturile din nord au şi apărut primele semne ale toam- 
nei. Cerul era de un albastru translucid, iar aerul începuse să 
se răcească. Pentru Chacha și surorile ei, era prima toamnă în 
nord, şi chiar dacă n-ar fi fost decât asta și tot s-ar fi simţit nefe- 
ricite. După toate câte se petrecuseră însă, tristeţea era de 
nesuportat. 

Când toamna își intrase deja în drepturi, s-a pornit din nou 
zvon de război. Se vorbea că până la sfârşitul anului va fi o 

bătălie mai mare decât tot ce se văzuse până atunci, între Hide- 
yoshi Hashiba şi Nobukatsu, urmaşul clanului Oda, secondaţi 
de toți vasalii lor. Parcă pentru a întări adevărul acestor zvo- 
nuri, în castel începuse forfota, iar luptătorii veneau şi plecau 
din ce în ce mai des., 

În noiembrie, de la Castelul Fuchu au fost trimiși la Osaka 
trei samurai, pentru a lua parte la ceremoniile de inaugurare a 
castelului pe care Hideyoshi îl înălțase acolo. Lucrările de 
amploare începuseră în luna mai, iar după șase luni construcția 
era aproape gata, aţa că Hideyoshi hotărâse să-și mute acolo 
reşedinţa de la Yamazaki. 

Cei trei mesageri s-au întors pe la sfârșitul lui noiembrie şi, 
în mod neașteptat, de la unul dintre ei surorile au reușit să afle 
ce s-a mai întâmplat cu Takatsugu Ky5goku, despre a cărui 
soartă nu mai știau nimic după noaptea în care fugise din 
Castelul Kitanosh5. Se pare că până la urmă nu fusese învinuit 
de Hideyoshi și acum locuia în Castelul Wakasa. 

Fără îndoială, faptul că acum era viu şi nevătămat la Wakasa 
se datora și intervențiilor surorii lui mai mari, Tatsuko, care 
era acum căsătorită cu Motoaki Takeda, dar situaţia era de fapt 
mai complicată. Chacha şi surorile ei aflaseră acum pentru 
prima dată despre soţul lui Tarsuko din gura acestui emisar, 
însă el fusese executat sub învinuirea de conspirație în inci- 
dentul de la Honns-ji, când îl sprijinise pe Mitsuhide. Taka- 
tsugu își găsise așadar refugiu la sora sa văduvă. 

Nu mică le-a fost mirarea celor trei surori să afle că Taka- 
tsugu trăiește undeva într-un colțişor al îndepărtatei provincii 
Wakasa, dar ce le-a uluit peste măsură a fost să afle că Tatsuko 
urma să intre sub protecţia lui Hideyoshi, devenind concubina 
acestuia şi, fără să fie clar dacă aceste două lucruri aveau vreo 
legătură unul cu altul, că Takatsugu primise niște pământuri 
în provincia Omi. 

Au mai aflat de la același mesager că Tatsuko avusese cu 
Motoaki trei copii, doi băieţi şi o fată, dar că acum nu se mai 
ştia unde se află aceştia, însă lumea făcea tot felul de speculaţii. 

Dacă aceste zvonuri ajunseseră la urechile samuraiului care 
nu stătuse nici măcar o lună la Osaka însemna că ele se răs- 
pândiseră deja în tot oraşul și era de închipuit că nici cei care 
criticau aceste lucruri nu erau puţini. Povestea aceasta era cu 
totul diferită de cea a sfârșitului lui Morimasa Sakuma: dacă 
‘atsuko devenise concubina călăului soțului său, Takatsugu 
profitase de asta ca să-și salveze viaţa. 

Reacţiile celor trei surori la aflarea unor astfel de veşti au 
fost foarte diferite. 

— Ce dezgustător! şi-a arătat Kogo fără ocolișuri disprețul 
faţă de cei doi. 

Nemaisuportând să audă altceva, s-a ridicat brusc în pi- 
cioare, și-a pus o pereche de saboţi cu talpă de lemn și a ieşit 
în grădina peste care începuseră să cadă câţiva fulgi răzleţi de 
zăpadă. Ohatsu a izbucnit într-un râs spasmodic, apoi s-a oprit 
brusc şi, cu o față calmă, a spus: 

— A spus că va trăi orice s-ar întâmpla și așa a şi făcut. 

lar apoi, de parcă ar fi vrut să-l protejeze pe Takatsugu de 
disprețul lui Kogō, a adăugat: 

— Mă bucur că trăieşte. Pur şi simplu că trăiește. Şi noi 
suntem în viaţă, nu-i aşa? 

Pentru Chacha, lucrurile erau ușor diferite. Nici nu aproba, 
nici nu dezaproba ceea ce făcuse Takatsugu. Ştia că acesta nu 
avusese de ales pentru a-şi salva viaţa şi simţea că astfel își recă- 
pătase onoarea. Se adeverea acum ceea ce îi spusese cândva 
Ujisato Gam5, că Takarsugu va rămâne în viață indiferent de 
ce rușine va trebui să îndure, numai pentru a reînvia numele 
familiei Ky&goku. 

Chacha şi-a amintit de seara în care el venise la Castelul 
Kitanosh6, când îi dăduse de înţeles că rămăsese în viaţă pen- 
tru ea. Cât îl dispreţuise atunci! Dar poate că reacţia sa fusese 
nesăbuită. Cuvintele lui de-atunci erau limpede o declaraţie de 
dragoste, dar oare nu acela era lucrul de care avea nevoie 
Takatsugu atunci? Așa cum bine văzuse Ujisato, Takatsugu nu 
stătea să aleagă căile prin care putea reabilita numele familiei 
sale. Dacă trebuia s-o câştige pe ea, atunci făcea tot ce-i stătea 

în putință să ajungă la inima ei; dacă era nevoie ca sora lui să 
devină concubina lui Hideyoshi, atunci asta era calea de urmat. 

Dar acum era prea târziu! Nu ştia nici ea bine ce şi pentru 
ce anume era târziu, dar simţea că flacăra care arsese înlăuntrul 
ei pentru Takatsugu se stinsese și nu mai putea fi aprinsă. În 
cei zece ani de greutăţi își pierduse sentimentul de respect ames- 
tecat cu teamă şi uimire pe care-l avea în copilărie, când auzea 
numele nobilei familii Kyâgoku din ţinutul Omi. Şi odată cu 
asta se ștersese şi acel interes pe care fără doar şi poate îl simţise 
pentru persoana luă Takatsugu. 

De data aceasta, mai mult decât de Takatsugu, se simţea 
atrasă de Tatsuko. Această femeie care trăia fără să ştie dacă 
propriii ei copii sunt vii sau morţi și îşi oferea trupul celui care 
îi ucisese soţul trezea în ea un fior de crudă plăcere. 

La începutul lui decembrie, Toshiie Maeda a anunţat din- 
tr-odată că se vor muta cu toţii din Castelul Fuchu în Castelul 
Kanazawa, din provincia Kaga. Aceasta era provincia nou pri- 
mită de la Hideyoshi, căci el deţinea deja dinainte ţinuturile 
Ishikawa și Kawakita din provincia Noto. În întregul castel au 
început de îndată pregătirile pentru mutare. Cu acest prilej, 
Chacha și surorile sale urmau să se despartă de familia lui 
Toshiie şi să meargă la Castelul Azuchi, unde se afla succesorul 
clanului Nobunaga, Sanbâshimaru, ai cărui protectori erau 
Gen'i Maeda și Nagatanigawa Tanba-no-kami. Cum prin vinele 
lor curgea sângele clanului Oda, era firesc ca cele trei surori să 
fie trimise la adăpostul familiei ce le mai rămăsese. 

La mijlocul lui decembrie, Chacha şi surorile ei au pornit 
pe același drum pe care veniseră cu un an în urmă în lungul 
cortegiu de palanchine, dar de data aceasta o luau în direcţie 
opusă, iar cortegiul nu era decât o mică parte din ce fusese 
cândva. Trecând prin locurile pe care le știa deja bine, a ridicat 
perdeluţele palanchinului şi singura schimbare care i s-a înfă- 
ţişat privirii a fost jocul fulgilor de nea. 

Când au început să se zărească apele de un albastru închis 
ale lacului Biwa, Chacha și Ohatsu n-au mai scos nici un cu- 
vânt, fiind cuprinse de teama și nesiguranța a ceea ce urma la 

Castelul Azuchi. Doar Kog5 cobora din când în când din pa- 
lunchinul ei şi venea lângă cele ale surorilor sale, ridicând din 
afară perdeluţele de la ferestre. Doar ea părea să fi trecut peste 
episodul de cădere nervoasă pe care-l avusese cât timp stătuseră 
la Fuchă şi acum îşi recăpătase mina indiferentă de altădată. 


Chacha şi surorile ai au întâmpinat anul al doisprezecelea 
al erei Tenshō (1584) în castelul de pe malul lacului Biwa. 
Castelul Azuchi care se înălța acum aici nu se compara cu ceea 
ce fusese înainte de incidentul de la Honn6-ji, în urma căruia 
Mitsuhide Akechi îi dăduse foc. Era mult mai mic și mai sobru 
decât înainte, arătând clar diferenţa dintre puterea pe care cla- 
nul Oda o avusese înainte de moartea lui Nobunaga și cea pe 
care o avea acum. Cu toate acestea, seniorii tuturor provincii- 
lor, care se adunau la Kyâto de Anul Nou, se opriseră la Azuchi 
pentru a-şi prezenta omagiile, aşa cum se cuvenea, moşteni- 
torului acestui clan. După plecarea lor însă, castelul rămăsese 
pustiu. 

Cele trei fete primiseră într-un capăt al castelului câteva 
încăperi care dădeau într-o grădină interioară, şi aici îşi duceau 
zilele împreună cu două doamne de companie. Nu mai aveau 
de îndurat frigul care-ţi pătrundea până la oase ca în ţinuturile 
din nord, dar aici prin castel bătea întotdeauna un vânt rece 
dinspre lac. lar zăpada, purtată probabil de vânt către alte 
ținuturi, nu cădea aproape niciodată. 

În februarie, Ohatsu a venit la Chacha să-i spună că aflase 
de la cineva că 'Takatsugu primise în Omi un ţinut de 2 500 de 
koku şi că acum se afla în Castelul Osaka. 

— Fără îndoială că şi seniorul Takatsugu a aflat despre noi 
şi va veni probabil să ne viziteze, a spus ea. 

Și Chacha ar fi apreciat vizita verişorului lor în acest castel 
unde nu venea nimeni, iar zilele se scurgeau triste una după 
alta, dar nu spera totuși că acest lucru se va întâmpla. 

Viaţa din Castelul Azuchi le era liniştită, dar câteodată ajun- 
geau şi la ele tot felul de zvonuri. Se vorbea astfel că Ieyasu 
Tokugawa s-ar fi aliat cu Nobukatsu și că armatele reunite 

aşteptau acum semnalul de pornire la luptă contra lui Hide- 
yoshi. Războinicii din castel păreau însă a nu avea nici o legătură 
cu astfel de lucruri şi îşi duceau mai departe zilele în pace. 

În primele zile ale lui martie, pe când începeau să se scuture 
cireşii din curtea castelului, zvonurile au prins să se adeve- 
rească. În dimineaţa aceea, Chacha s-a trezit în nechezatul cai- 
lor de luptă. Nu se ştia exact de unde veniseră, dar castelul era 
plin de cai şi călăreţi, iar agitația aceea a continuat încă vreo 
zece zile. Pe 21 martie, cei din castel au putut vedea cum pe 
drumul către sud ingrase o armată de zece mii de oameni, în 
frunte cu Hideyoshi, venind dinspre Osaka. Chacha a văzut 
toate acestea din turnul din colțul castelului. Trupele au 
mărșăluit toată ziua fără încetare, ridicând în urmă nori de 
praf. Hidekatsu Hashiba, Hidenaga Hashiba, Ujisato Gamō, 
Hidemasa Hori... Chacha şi surorile ei prindeau din zbor 
numele acestor comandanți faimoși pe care samuraii din castel 
îi recunoșteau pe măsură ce treceau prin faţa lor. 

Doar pe Ujisato Chacha l-a privit cu oarecare emoție. I se 
părea ca ieri ziua în care îi ceruse sfatul în legătură cu căsătoria 
mamei ei cu Katsuie. Regimentul condus de comandantul de 
douăzeci şi nouă de ani era cel mai impresionant din toată 
armata lui Hideyoshi. Împărţiţi în numeroase trupe, soldații 
înaintau defilând, iar lui Chacha parada lor i se părea mai 
ordonată și organizată decât a oricărui alt comandant. 

Bătălia dintre armatele aliate ale lui Ieyasu şi Nobukatsu, 
pe de o parte, şi armata lui Hideyoshi, de cealaltă parte, a durat 
mai mult decât se aştepta oricine. Vara a trecut fără ca nici una 
dintre armate să fi repurtat vreo victorie majoră. 

Hideyoshi a reușit să încheie pacea şi cu Nobukatsu și cu 
Ieyasu, iar în noiembrie toate trupele s-au retras de pe front. 
După această lungă perioadă petrecută pe câmpul de luptă, 
soldaţii treceau iarăși pe drumul din sudul Castelului Azuchi, 
la fel ca atunci când plecaseră spre front. Doar trupele lui Naga- 
yoshi Mori, un comandant din provincia Omi care își pierduse 
viaţa în această luptă, păreau cuprinse de umbra unei ușoare 
tristeți. 


100 


Chacha l-a reîntâlnit pe Ujisato Gam5 la scurtă vreme 
«lupă ce toate trupele se retrăseseră. La aflarea veștii că Ujisato, 
care venise la castel pentru a-și prezenta omagiile în faţa lui 
Sanbâshimaru, le va vizita, cele trei surori au pus să se pri- 
menească încăperea și s-au schimbat în haine de ceremonie. 
Se putea spune fără a greşi că era primul oaspete pe care tine- 
rele fete îl primeau de când veniseră la Castelul Azuchi. 

Au pregătit cu grijă locul de onoare unde avea să se aşeze 
Ujisato, în timp ce ele urmau să stea în faţa lui. Când a intrat 
în cameră, Ujisato s-a îndreptat fără fast spre locul ce i-a fost 
arătat. În cei doi ani de când nu-l mai întâlniseră, îşi pierduse 
aerul de luptător necopt şi se transformase într-un războinic 
matur, impresionant. 

— Nădăjduiesc că vă găsesc sănătoase. Am aflat despre 
mutarea voastră aici de la sfârșitul anului trecut, dar, după cum 
pesemne că ştiţi, războiul nu mi-a îngăduit să vin să vă salut 
până acum. 

Chacha l-a ascultat cu ochii plecați. 

— Urmează de-acum să plecăm la Matsugatake, în provin- 
cia Ise, şi de aceea am hotărât să vin în grabă să vă întâlnesc, 
căci, odată ajuns acolo, nu ştiu când vă voi mai putea vedea 
din nou. 

Felul în care vorbise lăsa să se înţeleagă că motivul venirii 
sale aici nu era să-i prezinte omagiile lui Sanbâshimaru, ci să 
le viziteze pe ele. Era de la sine înţeles că vorbele lui nu aveau 
nici o intenţie ascunsă, dar în aceste cuvinte sincere se vedea 
faptul că era încă un tânăr luptător. Lăsând însă toate aceste 
speculaţii la o parte, Chacha şi surorile ei se bucurau că Ujisato 
venise să le viziteze. 

— Cât timp noi am dus viaţa aceasta retrasă, faima dom- 
niei voastre a crescut cu repeziciune, a dat glas Chacha senti- 
mentelor ei. 

De fapt, aflase cu câteva zile înainte că Ujisato va guverna 
ţinutul de 120 000 de koku din provincia Ise. Cel pe care 
Nobunaga îl îndrăgise atât de mult era acum și în grațiile lui 
Hideyoshi, bucurându-se de un statut şi mai înalt decât 

înainte. Spre deosebire de 'Takarsugu, Ujisato, cu atitudinea 
sa prudentă faţă de orice, evitase pericolele ce ar fi putut apărea 
în relaţia cu Hideyoshi din cauza poziţiei sale ca vasal al lui 
Nobunaga și își continuase ascensiunea. 

La auzul vorbelor de laudă din partea fetei, în ochii lui Uji- 
sato a apărut pentru câteva clipe o strălucire. 

— Nimeni nu poate şti ce va aduce ziua de mâine. Ce rân- 
duieşte omul e neînsemnat, căci suntem cu toții sub stăpânirea 
sorții cu care ne-am născut. 

— Şi-atunci ar trebui să așteptăm cu toții liniștiți ca desti- 
nul să-și îndeplinească lucrarea? 

Spunând acestea, Chacha a simţit că o cuprinde o senzaţie 
de surescitare. Nu ştia nici ea de ce îi aruncase aceste vorbe lui 
Ujisato. Acesta a rămas tăcut câteva clipe, după care i-a răspuns: 

— Oare domniile voastre nu aţi cunoscut nici o clipă de 
fericire? Fără îndoială că fericirea va ieşi în calea voastră cât 
de curând. 

— Şi de ce s-ar întâmpla asta? 

— Dacă domniile voastre nu veţi cunoaște fericirea, atunci 
cine? Ce vreau să spun este că... 

Ujisato s-a oprit brusc, părând că se gândeşte la ce va spune 
în continuare, dar n-a mai scos nici un cuvânt. 

— Atunci, până va ajunge fericirea la noi, vom aștepta aici 
fără să ne mişcăm, a spus Chacha, încercând să încheie subiec- 
tul, dar îi rămăseseră în minte vorbele nerostite ale lui Ujisato. 

De ce era nevoie ca ele să devină fericite? De ce aveau ele 
dreptul la această fericire? 

Vizita lui Ujisato a mai durat aproape un ceas, timp în care 
le-a povestit despre bătălia de la Komaki, iar la final le-a rea- 
mintit că timp de un an sau doi nu se vor mai întâlni, după 
care s-a ridicat să plece. 

Chacha l-a condus singură, căci cele două surori mai mici 
rămăseseră în cameră. A coborât apoi în grădină, gândindu-se 
să-l petreacă de departe pe Ujisato la ieşirea sa din castel. Însă 
odată ajunsă acolo s-a răzgândit şi s-a îndreptat către un foi- 
şor de unde se vedea lacul. În zare, Muntele Hira se înălța 

maiestuos, învelit într-o haină de zăpadă. Poate din cauza vân- 
tului care suflase până spre dimineaţă, de pe luciul apei mici 
valuri păreau că înțeapă aerul de deasupra. 

Chacha se gândea la Takatsugu, care nu le făcuse nici măcar 
o vizită în acest castel. Propria ființă i se părea stranie: când îl 
întâlnea pe Ujisato, se gândea la Takatsugu, iar când se afla în 
preajma lui Takatsugu, în minte îi venea Ujisato. 


La începutul anului al treisprezecelea al erei Tensh5 (1585), 
Chacha avea nouăsprezece ani, Ohatsu împlinise şaptespre- 
zece, iar Kogō, treisprezece. Anul Nou le prindea pentru a 
doua oară în castelul de pe malul lacului Biwa, dar ceremoniile 
erau mai mohorâte decât cele din anul trecut. Atunci, vasalii 
clanului Oda se opriseră la castel în drumul lor spre Ky5to, 
dar acum nici măcar unul nu mai venise. Chacha sperase că 
poate Ujisato, care acum locuia în provincia lui din Matsu- 
patake, le va face o vizită, dar când a aflat că şi surorile ei mai 
mici aveau aceleași gânduri, le-a spus sever: 

— Oare nu ne-a spus seniorul Gam5 că nu ne vom mai 
vedea o vreme? De ce-ar veni la un castel unde nu-l cheamă 
nici o îndatorire? 

— Dar nu-i nevoie să te mânii așa! Am spus asta numai 
pentru că mă gândeam că şi tu îl aștepți, i-a răspuns îmbufnată 
Ohatsu. 

— De ce l-aş aştepta eu pe seniorul Gam5? N-am nici un 
motiv, nu-i aşa? 

— Asta n-am de unde s-o ştiu. Doar m-am gândit. Nu-i 
aşa? a replicat Ohatsu, căutând aprobarea lui Kog5. 

Nevrând să se lase prinsă în cearta surorilor mai mari, 
aceasta le-a răspuns: 

— Eu nu-mi doresc să mai vină nimeni. De câte ori vine 
cineva, nu face decât să ne întristeze din ce în ce mai mult. 

Cuvintele lui Kogō au încheiat cearta dintre cele două 
surori mai mari. Da, era mai bine să nu mai vină nimeni, căci 
fiecare nouă vizită le reamintea cât de mult decăzuseră. 

Ca de obicei, singurele veşti care ajungeau la ele erau aduse 
de doamnele însoţitoare, care le aflau, la rândul lor, de la samu- 
raii ce mai veneau din când în când pe la castel, şi toate erau 
poveşti despre război. Lupta dintre Ieyasu şi Hideyoshi cunoș- 
tea un mic răgaz, dar în acelaşi timp se pregătea o nouă bătălie 
în Kishă, fapt ce se vedea în mișcările masive de trupe despre 
care se auzise chiar şi în încăperile izolate ale castelului Azuchi. 

Pe la începutul lui martie, cele trei surori au primit vizita 
neașteptată a lui Takatsugu. Fără nici o veste, a apărut într-o 
zi de unul singur î4 grădina interioară. Prima care l-a văzut a 
fost Kog6, care s-a repezit în camera unde doamnele de com- 
panie aranjau în coafuri meșşteșugite părul surorilor ei. 

— A venit seniorul Takatsugu, le-a anunţat Kogo. 

Cele două fete s-au întors către ea cu răsuflarea tăiată. 

— Pofteşte-l în sala de primire, i-a ordonat Chacha uneia 
dintre slujnice, iar apoi s-a întors către Oharsu. Termină re- 
pede şi du-te să-l saluți. 

— Dar tu? 

— Voi veni şi eu curând după aceea. 

Ohatsu s-a grăbit să termine şi a ieşit iute din cameră, dar 
Chacha şi-a aranjat părul fără grabă, apoi şi-a schimbat hainele. 

Sosirea lui Takatsugu n-o lăsase nici pe Chacha indiferentă, 
dar aceasta şi-a venit foarte repede în fire. Avea senzaţia că 
inima i-a sărit din loc dintr-odată, dar își recăpătase stăpânirea 
de sine într-o clipită. O surprindea şi pe ea reacţia aceasta. 

Când a intrat în cameră, Takatsugu era așezat lângă ve- 
randă, iar Ohatsu stătea în faţa lui. Povesteau ceva şi râdeau. 
Lângă ei, Kog6 zâmbea şi ea. Când Kog6 aflase despre întor- 
sătura luată de soarta lui Takatsugu și a lui Tatsuko, o consi- 
derase demnă de dispreţ; nici măcar nu voise să audă totul până 
la capăt. Dar acum, că Takatsugu venise să le viziteze, părea 
că dăduse uitării acele sentimente. Văzând-o pe Chacha că 
intră, Takatsugu şi-a corectat poziţia şi şi-a schimbat atitu- 
dinea. Cei doi au schimbat între ei saluturi puţin prea ceremo- 
nioase pentru o asemenea revedere. 

— Când ne-am întâlnit ultima oară la Kitanosh6, nu cre- 
deam că vă voi revedea viu şi nevătămat, a spus Chacha, 
privindu-i chipul. 

Tânărul de douăzeci şi trei de ani părea un pic tras la față, 
dar originea nobilă îi era zugrăvită pe chipul cu trăsături regu- 
late, pe fruntea înaltă şi în privirea tăioasă. 

— Curios lucru, dar trăiesc, a răspuns el cu un surâs amar. 

Toate sentimentele lui tumultuoase erau prinse în aceste 
câteva vorbe. 

— Vă compătimesc pentru greutăţile prin care a trebuit să 
treceţi, i-a spus Chacha. 

— Dacă vorbim despre greutăţi, domniile voastre au îndu- 
rat mult mai multe. Dacă le punem pe cântar... Însă nu, nu 
mi-am pierdut viaţa, iar numele de Ky5goku nu s-a stins. 

Într-adevăr, aşa cum spusese, printre jocurile destinului 
reuşise prin propriile puteri să rămână în viață şi să facă astfel 
încât să nu dispară nobilul nume Kyōgoku. Cuvintele lui îi 
sunau însă trufaș lui Chacha, care a continuat: 

— Am auzit şi despre sora domniei voastre, Tatsuko. 

În momentul în care vorbele i-au ieșit pe gură s-a gândit 
că n-ar fi trebuit să le spună, dar acum era prea târziu. Pentru 
o clipă, pe chipul lui Takatsugu a apărut o umbră de tristeţe, 
care însă a dispărut de îndată, iar figura lui palidă a căpătat un 
aer trufaş: 

— Pentru numele Ky5goku, viaţa unei surori este un lucru 
neînsemnat. 

Ultimele cuvinte le rostise cu o voce tremurândă. 

— Aşa să fie? şi-a ridicat Chacha privirea. 

— Şi sora mai mică a seniorului Ujisato Gamō, care are 
viitorul în faţă, a fost chemată de Hideyoshi la castelul său. Cu 
atât mai greu de imaginat ar fi fost refuzul pentru clanul Ky5- 
goku, care nu mai are nici o putere. 

— Sora seniorului Gamō?! Adevărat? 

Chacha şi-a spus că nu a auzit bine. Nu-i venea să creadă 
că sora lui Ujisato urma să devină concubina lui Hideyoshi. 

— N-aţi auzit vorbindu-se de concubina Sanj5 din Kyâto? 

Chacha auzise acest nume, dar nu avusese habar că era 
vorba despre sora lui Ujisato. Și-a întors privirea către grădina 
cu copaci dezgoliţi de frigul iernii. Un sentiment nedeslușit 
de jale i-a cuprins inima. I se păruse că Ujisato era singurul 
om în stare să refuze'o asemenea propunere din partea lui 
Hideyoshi, dar iată că tot ce crezuse până atunci se spulbera. 
Toată gloria extraordinară pe care o cunoscuse Ujisato, steaua 
strălucitoare a tuturor armatelor, pălise acum pentru Chacha. 

Au mai stat de verbă cu Takatsugu preţ de aproape două 
ceasuri. Înainte să së întoarcă în provincia Tanakag6, acesta 
le-a promis că le va mai vizita din când în când. După plecarea 
acestuia, şi lui Chacha, și lui Kog5 le-a devenit limpede că 
Ohatsu începuse să se agite. În faţa lui Takatsugu nu scosese 
nici un cuvânt, dar după plecarea acestuia devenise veselă și plină 
de viaţă, ceea ce o umplea pe Chacha de amărăciune. 

— Nimeni nu ştie ce fel de familie este clanul Kyâgoku! 
Să devii concubina celui care ţi-a ucis soţul! Ce ticăloșie! şi-a 
exprimat ea dezaprobarea faţă de purtarea lui Ohatsu. 

Vorbele ei erau evident o critică la adresa lui Tatsuko, dar 
Ohastsu a intervenit: 

— Vorbeşti despre doamna Matsu-no-maru!? 

— Cine este Matsu-no-maru? 

— Se pare că aşa i se spune acum doamnei Tatsuko și că 
duce o viaţă destul de grea. 

— Asta pentru că a devenit concubină. Dar... Ah! Să-ţi 
scapi pielea vânzându-ţi propria soră! 

Săgeţile ei se îndreptau acum spre 'Takatsugu. Nu însemna 
însă că Takatsugu o determinase pe sora lui să devină concu- 
bina lui Hideyoshi numai pentru a-și salva viaţa. Nu era altă 
cale pentru reclădirea clanului Kyâgoku. Chacha ştia asta prea 
bine, căci era exact atitudinea la care se aștepta din partea lui 
Takatsugu, dar acum sentimentele ei pentru el deveniseră 
complicate. 


l Pavilionul Pinului (jap.). 

Oare de ce se stinsese flacăra ce arsese în ea înainte? E drept 
că i se părea că tânărul de altădată nu mai exista, dar nu era 
doar asta. Oare nu cumva gloria nobilului nume Kyâgoku deja 
se estompa în aceste vremuri agitate? Voința lui Takatsugu de 
a face să renască splendoarea clanului Kyâgoku şi dorinţa lui 
de a șterge toată ruşinea i se păreau astăzi lui Chacha demodate 
și egoiste. Şi totuși, în ciuda acestei reticenţe pe care o avea față 
de el, o uimea impulsul pe care-l avusese de a se certa cu el. 

Chacha a reflectat la multe lucruri în acea zi. Era nevoită 
să se gândească şi la Ujisato. Dacă pe undeva înţelegea cum 
s-a ajuns ca Takatsugu s-o trimită pe sora lui drept concubină 
lui Hideyoshi, în ce-l priveşte pe Ujisato, lucrurile erau com- 
plet diferite. Se supusese el oare poruncilor tiranului, sau își 
folosise sora în propriul beneficiu? 

Pe lângă toate acestea, mintea îi era plină şi de gândurile 
despre Hideyoshi, luptătorul de aproape cincizeci de ani care 
acum deţinea puterea. Lumea vorbea că s-ar fi numit pe sine 
„Atotputernicul“, realitatea fiind că deţinea cam opt părți din 
întreaga ţară. lar acest „Atotputernic“ le voia drept concubine 
şi pe sora mai mare a lui Takatsugu şi pe sora mai mică a lui 
Ujisato. 

Chacha nu-și putea da seama ce fel de om era Hideyoshi. 
ÎI întâlnise în urmă cu câţiva ani, când el le vizitase la Castelul 
Kiyosu. Atunci Chacha nu văzuse în el decât un războinic 
între două vârste, mic de statură, blând, dar cu nişte ochi vi- 
cleni. În afară de acea întâlnire, singura dată când îl mai văzuse 
fusese în ziua căderii Castelului Kitanosh6, când el îşi condu- 
cea călare trupele către nord. Mai ştia despre el că distrusese 
destinele tuturor membrilor familiei ei, unul câte unul. 

Cea de-a treia întâlnire a lui Chacha cu Hideyoshi s-a pe- 
trecut în luna a noua a acelui an. Cu două luni înainte de asta, 
în iulie, Hideyoshi primise titlul de Mare Consilieri. Chacha 
nu înţelegea prea bine ce înseamnă acest titlu, dar își dădea 
seama că Hideyoshi devenea, de fapt şi de drept, „Atotputernic“. 


1 Kanpaku — Regent sau Mare Consilier. 

Pentru a sărbători această numire, în curtea interioară a Cas- 
telului Azuchi au fost aduse butoaie cu sake și s-a organizat un 
banchet. Împreună cu una din doamnele de companie, Kog5 
s-a dus să vadă petrecerea, dar Chacha și Ohatsu au rămas în 
cameră. p 

În ziua următoare însă, fetele au văzut din turnul de strajă 
cum o mare armată se îndrepta către răsărit. Toate trupele erau 
sub comanda lui Hideyoshi, pornit să pacifice partea de nord 
a Japoniei, dar samuraii din castel nu ştiau dacă el însuși se 
afla printre soldaţi şau nu. Nordul a fost cucerit și pacificat cât 
ai clipi din ochi, iar la începutul lui septembrie o parte din 
acele trupe au sosit pe neașteptate la Castelul Azuchi. 

În ziua aceea, în cetate totul a fost întors cu susul în jos. 
Îngrijorate de agitația tuturor celor din castel, cele trei fete s-au 
retras în camerele lor, gândindu-se că urmează să se întâmple 
ceva îngrozitor. Spre seară, au fost anunţate să se pregătească 
pentru o întrevedere cu Hideyoshi. La auzul acestei veşti, toate 
trei s-au schimbat la față. Temându-se că li se va lua viaţa, Kogō 
şi Ohatsu s-au agăţat de Chacha. Palidă, dar calmă, aceasta le-a 
spus pe un ton mai sever decât de obicei: 

— Să ţineţi capul sus şi să-l priviţi în ochi. Să nu cumva să 
lăsaţi privirea în jos de teamă! 

— Oare ce-o să se întâmple cu noi? se plângea Ohatsu, 
părând într-adevăr înspăimântată că li s-ar putea lua capetele. 

Întotdeauna liniştită, Kog5 era și acum mai calmă decât 
Ohassu. 

— Eu o să mă uit drept în ochii Atotputernicului. Dacă se 
va uita la mine, o să-i întorc privirea. 

Terminând pregătirile la care fuseseră ajutate de o mulțime 
de doamne de companie venite din corpul central, cele trei 
surori așteptau pe verandă să fie conduse la întâlnirea cu Hide- 
yoshi. În acele momente pline de tensiune, Oharsu şi Kogō 
au remarcat că asemănarea lui Chacha cu mama lor, O-ichino- 
kata, era izbitoare. 

Mesagerul din corpul central a venit în întâmpinarea lor 
pe la ora opt seara. Însoţite de doi samurai și de trei doamne 

de companie, cele trei surori au străbătut grădina interioară, 
plină de cântecul insectelor de toamnă. Un vânt rece aducător 
de furtună sufla fără încetare, iar luna ieşise pe cer, însă norii 
se apropiau cu repeziciune. 

lietele au fost îndrumate spre sala mare de la parterul don- 
jonului. Îşi imaginaseră o încăpere somptuoasă şi plină de lu- 
mină, dar, când au intrat, erau aprinse doar câteva torţe, la 
lumina cărora au zărit într-un colț, aproape de verandă, doar 
un grup de vreo zece persoane. Acela era singurul colț luminat, 
restul camerei fiind cufundat în întuneric. 

Când Chacha şi surorile ei s-au apropiat, toată lumea s-a 
inclinat să le salute. Fetele au trecut printre toți acei oameni 
indreptându-se către locul ce le fusese indicat, ce părea a fi lo- 
cul de onoare. În timp ce Chacha se așeza, toți cei prezenţi s-au 
inclinat, o singură femeie rămânând dreaptă, cu capul ridicat. 
Stătea faţă în faţă cu Chacha. Fără să ştie cine este, Chacha a 
inclinat uşor din cap, îndreptându-și apoi din nou privirile că- 
tre ea. Un strigăt de uimire era să-i scape în acel moment: fe- 
meia nu era alta decât Omă, cea de-a treia fiică a lui Toshiie 
Maeda, pe care o întâlnise o dată în Castelul Fuchiă. 

Chacha a făcut ochii mari de uimire. Omă era cu un an 
mai mică decât Ohatsu, așadar trebuie să fi avut vreo şaispre- 
zece ani. Întotdeauna fusese înaltă, dar nu era doar statura cea 
care o făcea să pară mai matură. Fusese ostatică la Kitanosh6, 
îşi pierduse logodnicul în luptă, şi pesemne că toate aceste 
greutăți o maturizaseră înainte de vreme. 

— Este fiica seniorului Maeda, căruia îi suntem mult înda- 
torate, le-a spus Chacha surorilor ei, după ce a salutat-o pe 
Omă. 

Cele două fete s-au înclinat uşor. Pentru ele era prima întâl- 
nire cu Omă. Uşor enervată, Omă le-a răspuns printr-o încli- 
nare a capului, dar nu a scos nici un cuvânt. Chacha nu o 
plăcuse nici când o întâlnise prima oară, iar acum avea același 
sentiment de antipatie faţă de ea. Omă avea o mină rece și aro- 
gantă, iar chipul ei era ca o mască rigidă ce nu lăsa să se vadă 
nimic din ceea ce gândea. 

În acel moment s-au mai apropiat câteva persoane. Toată 
lumea, inclusiv Omă, s-a înclinat, aplecându-se adânc. Gân- 
dindu-se că s-ar putea să fie Hideyoshi, şi cele trei fete au făcut 
o plecăciune. Râzând fără reţineri și afişând un aer dezinvolt, 
persoana nou venită s-a așezat lângă Omă, dar cu un loc mai sus. 

— Ei bine, domniţele au vorbit între ele? a întrebat. 

— Nu, a răspuns Omă cu o voce cristalină. 

Chacha o auzea pentru prima oară vorbind. 

— Şi de ce n-aţi vorbit? Domniţele de la Azuchi sunt bine, 
sănătoase? i 

— Da. ł 

Chacha şi-a ridicat capul şi a privit doar pentru o secundă 
chipul celui din faţa ei. Nu era nici o îndoială. Era Hideyoshi. 
În lumina focului nu se putea spune dacă fața îi era de un roșu 
aprins din cauză că era ars de soare sau pentru că era ameţit 
de băutură, dar ochii îi râdeau ca şi când ar fi fost cel mai ino- 
cent de pe faţa pământului. 

— Chacha. Şi cum o chema pe următoarea? 

— Ohatsu, a răspuns Chacha în locul ei. 

— Şi pe următoarea? 

— Kog5. 

— Ei, sunteţi toate trei foarte frumoase. De-acum încolo, 
dacă n-o să vă înţelegeţi cu doamnele din Kaga, nu va fi chiar 
bine, le-a spus Hideyoshi, iar apoi s-a întors spre Omă. Dacă 
o să te plictiseşti la Osaka, poți să le faci o vizită. 

— Nu doresc acest lucru. 

Toată lumea a tresărit auzind acest răspuns categoric. 

— Nu doreşti?!? De ce? 

— Nu sunt interesante. 

— Nuss interesante? Măi, măi! Ne-am împotmolit! a înce- 
put să râdă Hideyoshi, ca şi cum ar fi vorbit cu un copil. 

Vorbele concubinei ar fi trebuit s-o deranjeze pe Chacha, 
dar mai mult decât asta o captiva bărbatul care se autointitu- 
lase „Atotputernicul“. Nu-şi putea lua ochii de la cel care, por- 
nind de la o condiţie modestă, îi ucisese pe tatăl și pe bunicul 

ci din clanul Azai, apoi pe tatăl ei vitreg, Katsuie Shibata, și 
pe mama sa, iar acum primise titlul de Mare Consilier. 

Chacha era hotărâtă să nu-și ferească privirea dacă el și-ar 
h intors ochii către ea, dar n-a fost nevoie să facă asta, căci 
| lideyoshi nu s-a uitat la ea nici măcar o dată. Și nu doar la 
ca, ci la nimeni din sală. Nu a zăbovit cu privirea asupra nimă- 
nui. Cu atitudinea unui adult ce a venit la locul de joacă al 
copiilor, le întreba pe Omă și pe cele trei surori ce mâncare le 
place, dacă au crescut până atunci păsări, dacă au fost vreodată 
la pescuit şi altele asemenea. 

— Bun. Hai să ne retragem cu toţii şi să mergem la culcare! 

Auzind aceste cuvinte, fetele, împreună cu doamnele înso- 
|itoare, s-au pregătit să plece şi s-au înclinat în faţa lui Hide- 
yoshi. Doar Omă a rămas așezată lângă el, aruncând priviri de 
gheață peste întreaga adunare. Lui Chacha atitudinea ei i s-a 
părut stranie. Pe drumul de întoarcere către camerele lor, a 
aflat de la doamnele însoţitoare că Omā devenise concubina 
lui Hideyoshi și că acum era în drum spre Osaka. Lui Chacha 
nu-i venea să creadă, dar ăsta era adevărul. Pesemne că acesta 
cra motivul pentru care această fată cu trei ani mai mică decât 
ca le-a aruncat acele cuvinte pline de dispreţ şi a abordat acea 
atitudine: se purta ca o concubină. 

În aceeași clipă, Chacha a simţit că o trece un fior de groază. 
Toate fetele de vârsta şi de rangul ei ajunseseră, una după alta, 
concubinele lui Hideyoshi. Tatsuko, Omă, sora mai mică a 
lui Ujisato... Oare nu o aştepta şi pe ea aceeași soartă? A 
cuprins-o un sentiment de neliniște şi tristețe fără margini 
gândindu-se la viața pe care ea şi surorile ei ar fi trebuit s-o 
ducă depinzând de protecţia lui Hideyoshi. 


În anul următor, al paisprezecelea al erei Tenshō (1586), 
Gen'i Maeda a anunţat căsătoria lui Kogō, care împlinea șai- 
sprezece ani în primăvară, cu Yokur6 Saji. Vestea a căzut ca un 
trăsnet peste cele trei fete. 

Viitorul logodnic, un tânăr luptător de optsprezece ani, era 
guvernatorul unui ţinut de 60 000 de koku la Ono, în provincia 

Owari. Mama lui Yokurō era sora mai mică a lui Nobunaga, 
așadar el era verişorul celor trei fete. Acestea însă nu avuseseră 
habar nici de existenţa lui, nici de legătura de rudenie dintre 
ei şi nici nu auziseră de ţinutul numit Ono. 

Chacha a aflat mai târziu motivele care au dus la această 
hotărâre neașteptată: Nobukatsu, fiul lui Nobunaga şi el însuşi 
verișor al lui Yokur6, căuta o soţie pentru acesta, iar sorții au 

icat pe Kogă, cea mai mică dintre surorile clanului Azai. 
poa altă versiune, nu Nobukatsu ar fi fost cel de la care por- 
nise totul, ci Hideyoshi venise cu ideea acestei căsătorii aran- 
jate. Nici după ani de zile Chacha n-a putut afla adevărul, dar 
întreaga poveste părea potrivită cu felul de a gândi şi acţiona 
al lui Hideyoshi. 

Dar în acel moment, mai mult decât a afla cine gândise acest 
plan, pe Chacha o interesa dacă sora ei mai mică va fi fericită 
sau nu. Nici una din cele trei fete nu ştia însă toate detaliile. 
Chacha știa doar că lui Kogō îi fusese ales un partener pe mă- 
sura rangului ei, provenind dintr-o faimoasă familie de luptă- 
tori din provincia Owari, lui însuși curgându-i în vene sângele 
clanului Oda. 

Dacă lua în considerare strategia politică, Yokurō Saji era 
căpitan sub comanda lui Nobukatsu, iar cum acesta se aliase 
cu leyasu Tokugawa, în cazul unei confruntări între Hideyoshi 
şi Ieyasu, ar fi trebuit să-și pună armata în slujba lui Ieyasu. 
Așadar, dacă această logodnă avea loc, poziţia lui Yokur5 în 
relație cu Hideyoshi devenea foarte delicată. 

La câteva zile după ce Chacha a aflat această veste de la 
Gen'i Maeda, i-a transmis şi lui Kog5 ce se hotărâse. Tânăra 
care tocmai împlinise şaisprezece ani i-a răspuns fără nici o 
urmă de îngrijorare în glas și cu o expresie care lăsa să se vadă 
cât de obosită era de viața din acest castel de pe malul lacului. 

— Deci Ono e în Owari? Owari o fi un loc bun? Dacă e 
bun, mă duc. 

Pentru Chacha însă, lucrurile nu erau așa de simple. Nici 
Ohatsu nu era pregătită s-o lase pe sora lor mai mică să meargă 
într-un loc de care nici măcar nu auziseră până atunci. 


112 


— "Trebuie să verificăm mai întâi. Dac-o fi vreun castel 
loarte, foarte mic? 

— Când îi e scris să fie distrus, orice castel e distrus, chiar 
și cele mari. Eu nu mai ţin minte, dar Odani a fost un castel 
mare, nu-i aşa? Și uite că nu mai este. Și la fel s-a întâmplat şi 
cu Kitanosh5, care a ars, cât de mare era. Peste tot e la fel. Şi 
Azuchi? Nu era cel mai mare din ţară înainte să ardă? le-a 
răspuns Kogo. 

Întocmai așa stăteau lucrurile. Toate marile castele pe care 
le știa Chacha căzuseră pradă flăcărilor. 

Chacha și Ohatsu se îngrijorau de soarta lui Kogō, dar aces- 
teia nu părea să-i pese câtuși de puţin. „Dacă mă cere cineva 
de soţie, voi merge în casa lui şi voi trăi acolo“ — asta părea să 
spună atitudinea ei resemnată. 

Oficial, logodna lui Kogō a fost hotărâtă la începutul verii, 
iar căsătoria urma să aibă loc în octombrie. Nobukatsu era cel 
care trebuia să joace rolul de mijlocitor, dar nu se ştie din ce 
motive până la urmă acest plan nu a mai fost pus în aplicare. 

Cele trei surori au început să fie din ce în ce mai ocupate 
odată cu sosirea verii. Din partea familiei Saji au venit de 
câteva ori mesageri pentru stabilirea detaliilor. La începutul 
toamnei, au prins să sosească soli aducând mesaje de felicitare 
şi cadouri, trimiși de vechii vasali ai clanului Oda, care până 
atunci nu mai dăduseră nici un semn de viață. 

Ziua în care Kogō a devenit mireasă a fost friguroasă, amin- 
tind mai degrabă de iarnă decât de toamnă. Nu a nins, dar 
cerul cenușiu se lăsa greu peste câmpiile din jurul lacului. Chiar 
în ziua de dinainte, Ieyasu pornise spre Osaka pentru o între- 
vedere cu Hideyoshi, iar în agitația generală stârnită de această 
veste, nunta lui Kog5 devenise prea puţin importantă, de parcă 
lumea uitase deja de ea. 

— Plec, așadar, şi-a luat ea rămas-bun de la surorile ei în 
acea dimineaţă, cu un aer distrat şi aproape jucăuş, mai-mai 
că ar fi scos și limba la ele. 

Dar silueta mezinei, îmbrăcată în chimonoul alb de nuntă 
din satin imprimat, li se părea surorilor mai mari maiestuoasă 

şi tristă. Parcă s-ar fi pregătit pentru a-și încheia socotelile 
cu viaţa. 

În momentul despărțirii, Ohatsu părea cea mai abătută. 
Printre suspine, spunea încontinuu cât îi e de greu să se des- 
partă de sora ei mai mică şi cum şi-ar fi dorit O-ichinokata să 
o vadă pe Kog6 miredsă sau cum nu se vor mai putea vedea 
atât de des odată ce-şi vor lua rămas-bun. 

Chacha se simţea tot mai neliniştită pe măsură ce se apro- 
pia ceasul plecării lui Kogō din castel. Tânărul samurai pe care 
nici Kog5 şi nici ele pu-l văzuseră vreodată şi micul său castel 
îi păreau o viziune dsineurată şi dezolantă. O învăluia o pre- 
simţire sumbră, cum că această logodnă nu va fi fericită, şi 
aproape că nu mai putea sta în poziţia seiza, aşa cum cerea 
eticheta. 

— Kogs! a strigat-o Chacha fără să folosească nici un titlu 
nobiliar, cum ar fi fost rânduiala. Dacă va veni o zi în care 
castelul tău va arde, promite-mi că vei trăi şi că te vei întoarce! 
i-a spus, cu toată dragostea de soră care clocotea în ea. 

— Nu te îngrijora, totul va fi bine, i-a răspuns zâmbind 
Kog6, apoi s-a ridicat pentru a-l urma pe solul venit în întâm- 
pinarea ei. 

Chacha şi Ohatsu au condus-o până la poarta special lu- 
minată pentru această ocazie. A fost singurul moment în care 
Kog6 s-a înclinat către ele cuminte, după care a dispărut în 
lectică. Format din cinci palanchine înconjurate de vreo 
treizeci de soldaţi înarmaţi și echipați ca pentru luptă, cortegiul 
nu părea unul de logodnă. Mai degrabă ai fi zis că e o trupă 
militară ce ia drumul de lângă lac, îndreptându-se către Owari. 
Chacha nu înţelegea exact sensul şi dedesubturile acestei 
logodne, dar senzaţia care o încerca era că şi-a pierdut sora mai 
mică pentru totdeauna. 

Nu după multă vreme de la plecarea lui Kogō, de Anul 
Nou, același Gen i Maeda a adus vestea logodnei lui Ohatsu: 

— Va trebui să lăsaţi pe mai târziu aflarea veștilor despre 
întâiul născut al surorii domniei voastre și să reflectați îndelung, 
a început el, încercând să îmbrace totul într-o glumă. 

l-a spus apoi de propunerea de căsătorie a lui Ohatsu cu 
un luptător în floarea vârstei, ales din rândul primelor cinci 
familii nobile ale Japoniei şi în care Hideyoshi îşi punea toată 
increderea. 

— Despre cine este vorba? a întrebat Chacha. 

— Este unul dintre cunoscuţii domniei voastre. 

— Cine să fie oare? a repetat ea întrebarea. 

— Seniorul Takatsugu Kyâgoku. 

Poate că doar i se păruse, dar privirea blândă a lui Gen'i 
Maeda a căpătat în acea fracțiune de secundă o strălucire 
vicleană. 

— Şi dacă e să ne gândim la nobila sa familie, și dacă luăm 
în calcul abilităţile sale... a început el să vorbească, dar Cha- 
cha l-a întrerupt. 

— Destul! Dacă este vorba despre seniorul Kyâgoku, nu 
am nici o obiecţie şi cred că nici sora mea mai mică nu va ridica 
vreuna. 

Undeva simţea însă o tristeţe difuză, ca şi cum sora ei i-ar 
fi răpit un odor de mare preţ, dar în același timp se simţea uşu- 
rată că această propunere venise din gura lui Gen'i Maeda. 

— În ceea ce-l priveşte pe seniorul Kyogoku, domnia sa 
nu are nimic de spus împotriva acestui plan? 

— Încă nu i-am transmis propunerea, deci încă nu știm. 
Dar nu cred că-i va găsi vreun cusur. 

Maeda nu o spusese clar, dar lăsa să se înțeleagă că această 
hotărâre venea de la Hideyoshi şi că nimeni nu i s-ar fi putut 
impotrivi. | 

Chacha s-a retras în camera ei, unde a chemat-o de îndată 
pe Ohatsu. 

— Chiar acum am aflat de la administratorul shogunului 
despre o propunere de căsătorie cu seniorul Takatsugu. Nu este 
vorba de mine, ci de tine. 

— Eu? Cu seniorul Takatsugu...?! 

— Găseşti supărătoare vestea? 

Ohatsu s-a înroşit până-n vârful urechilor într-o clipită. 

— Dar oare seniorul lakatsugu...? a îngăimat ea, ascun- 
zându-și cu greu bucuria. 

— Nu ai de ce să-ţi faci griji, căci e porunca stăpânului 
Hideyoshi, i-a retezat-o Chacha, nu fără o uşoară răutate. 

Ohatsu era însă prea entuziasmată ca să mai sesizeze aceste 
nuanţe. Dintr-odată a izbucnit într-un râs nebun şi a ţinut-o 
tot așa până când Chacha şi-a ieșit din fire, iar ea a simţit că 
nu mai are aer în piept. 

N-a trecut multă vreme după ce Gen'i Maeda le-a vorbit 
despre căsătoria cu Kakatsugu, când acesta a venit la Castelul 
Azuchi să le viziteze pe cele două surori. Ninsese mult după 
Anul Nou şi, chiar dacă nu se așternea zăpadă, în fiecare zi 
prin aer dansau fulgi albi. Şi în ziua când a venit Takatsugu, 
rafalele de vânt ridicau nori de nea de pe suprafaţa înghețată 
a lacului, iar fulgii zburau prin aer. Când ninsoarea înceta, 
câteodată se arăta privirii o bucăţică din albastrul cerului, dar 
de îndată fulgi de nea umpleau iar văzduhul, ascunzând ochiu- 
lui priveliștea. 

La fel ca ultima dată când le vizitase, Takatsugu și-a făcut 
dintr-odată apariţia în grădină, fără să trimită vreo veste îna- 
inte. În clipa când deschidea ușa glisantă pentru a aerisi camera, 
Chacha a văzut silueta unui samurai apropiindu-se prin nin- 
soare. L-a recunoscut pe Takatsugu într-o clipită. Chiar și așa, 
cum păşea învăluit în fulgii de nea, părea că poartă pe umeri 
greutatea demnităţii care îl însoţise încă de când era copil. 

De la ultima lor întâlnire trecuseră aproape doi ani. Le spu- 
sese atunci că va mai trece din când în când să le vadă, dar nu 
venise nici măcar o dată. Acum însă, Ohatsu nu era acolo, căci 
plecase împreună cu doamnele de companie să ia parte la cere- 
monia ceaiului, care se ţinea la un templu de sub castel. 
Nepăsătoare din fire, de când venise la Castelul Azuchi, Ohatsu 
nu ieșise decât atunci când fusese nevoită, dar de când Chacha 
îi adusese vestea căsătoriei cu Takatsugu, parcă plutea tot tim- 
pul şi nu-şi mai găsea locul, iar ieşirile ei din castel se înmul- 
ţiseră. Lui Chacha i se părea că până şi felul în care pășea pe 

verandă era altul. Mergea apăsat, iar podeaua scotea câteodată 
un SCârţâit puternic. 

— Mergi mai uşor! o certa Chacha. 

— Dar e numai din cauză că m-am îngrăşat. De asta scâr- 
(die podeaua, îi răspundea Ohatsu, arcuindu-și trupul pentru 
a arăta cât pusese pe ea. 

Într-adevăr, faţă de anul trecut, Ohatsu se împlinise, iar 
Chacha privea cu o ușoară invidie formele rotunde ale surorii 
ci. Amintirea siluetei copilăroase şi încă necoapte a lui Kog5, 
pe care o întrezărise printre perdelele ridicate ale palanchinu- 
lui, îi părea acum melancolică şi tristă. 

Apropiindu-se de verandă, Takatsugu a încetinit pasul obser- 
vând-o pe Chacha așezată aproape de intrare, dar a continuat 
să înainteze, privind-o drept în ochi. Poate că era din cauza 
frigului, dar sângele îi îmbujorase obrajii mai mereu palizi. 
Poftindu-l înăuntru, Chacha a închis ușa și s-a așezat în faţa lui. 

— De-atunci, n-aţi mai trecut pe la noi nici măcar o dată. 

— Am venit o dată, vara trecută. Ca şi acum, am intrat 
prin grădină, dar am plecat de îndată, fără să vă întâlnesc. Mi-a 
fost de-ajuns să vă aud doar vocea. 

— Şi de ce nu m-aţi strigat? 

— De fapt, am mai venit o dată, pe la sfârşitul anului. Era 
seară. Am ajuns chiar până lângă încăperile domniei voastre, 
dar m-am întors în grabă. 

Aşezată în faţa lui, de cum începuse Takatsugu să vor- 
bească, Chacha simţea că se sufocă. A rămas cu ochii în pă- 
mânt. Se gândea că, dacă şi-ar fi ridicat privirea, ar fi văzut din 
nou pe faţa lui acea expresie de posedat pe care o zărise când 
își declarase pe ascuns dragostea, atunci când el venise să se 
ascundă la Kitanosh5. 

Chacha înţelegea acum ce voia de fapt să-i spună Taka- 
tsugu. Adusese cu el în încăperea în care erau doar ei doi o 
tensiune pe care o simţea acum și ea. Oare ce gândea el de fapt 
despre căsătoria cu Ohatsu? 

— Pesemne că aţi aflat deja despre sora mea mai mică. 

— Nu, nu ştiu nimic. S-a întâmplat ceva? 

Chacha nu a lăsat să-i scape nici o reacţie la cuvintele lui. 
Aşadar, vestea nu ajunsese încă la el. 

— Nu, nimic, i-a răspuns ea. 

Takatsugu a izbucnit dintr-odată, cu un tremur în voce: 

— Ar fi de neiertat oare ca cel prin vinele căruia curge sân- 
gele clanului Kyogoku să se unească cu dumneata, Chacha, 
care duci mai departe clanul Azai? 

— Şi eu am visat la asta odată, cu mulţi, mulți ani în urmă, 
i-a răspuns ea. 

Era sinceră şi liniştită. Știind că unirea dintre Takatsugu și 
Ohatsu era inevitabilă, fiind dictată de Hideyoshi, putea în 
sfârşit să privească cu detaşare ardoarea din ochii lui, ca pe un 
lucru inutil și zadarnic. Era mai împăcată decât fusese la orice 
întâlnire cu el și îl asculta calmă, așa cum un senior ascultă 
acuzaţiile greșite ale vasalului său. 

— Acele gânduri însă s-au risipit, i-a spus ea. 

— Ce vreţi să spuneţi cu asta? 

— Ky5goku... Azai... Sunt nume ale unor clanuri ce s-au 
stins de mult. Vremurile s-au schimbat. Şi eu m-am gândit 
odată cum că, dacă domnia ta şi cu mine ne-am uni, cei din 
clanul Ky&goku ar şterge din inimile lor ura împotriva clanului 
Azai, care i-a distrus, iar sub conducerea domniei tale, odată 
cu clanul Kyâgoku, şi clanul Azai ar învia. Dar toate astea sunt 
gânduri din vremuri apuse, căci acum nu mai cred nimic din 
ce credeam odată. 

— Dar de ce? 

— Vremurile s-au schimbat într-atât, încât e de-a dreptul 
nefiresc să mai gândeşti așa. În doar zece ani, toate clanurile 
din vechime s-au dus: Takeda Akechi, Shibata... Şi nici clanul 
Oda nu va rămâne veşnic. Cine-şi mai aduce aminte azi de 
numele Azai? 

— Așa este. Vă voi cere atunci altfel. Fără să ne mai gândim 
la clanurile Kyogoku și Azai, vă rog eu, Takatsugu Kyâgoku, 
seniorul unui mic castel de zece mii de koku din Omizo! Îmi 
faceţi onoarea de a-mi accepta cererea? 

— Zece mii de koku în Omizo?! 

Chacha şi-a ridicat privirea. Nu ştia că Takatsugu fusese 
numit senior al Castelului Omizo. 

— De fapt, nici eu n-am ştiut până ieri. Dar nimic nu va 
fi legiuit până în vară. 

— Primiţi toate urările mele de bine. Şi de la cine aţi aflat 
oare acest lucru? 

Cu amândouă mâinile pe genunchi, Takatsugu a rămas tă- 
cut, nerăspunzându-i la această întrebare. 

— Să fie Atotputernicul? i-a scăpat ei întrebarea. 

Deși nu plănuise să spună asta, se simţea în tonul său o 
urmă de ironie. Takatsugu nu spunea nimic. Un fior trist îi 
străbătu fruntea, lăsând să i se întrevadă spiritul războinic. 

Chacha s-a ridicat în picioare şi a deschis ușa, pentru a le 
chema pe doamnele de companie. Fulgi mici de nea zburau 
dansând prin aer. 

— Chacha! 

Trăgându-se în genunchi pe tatami, Takatsugu venise până 
lângă ea. 

— Mă dispreţuiești pentru că am primit acest titlu? 

— De ce spuneți asta? 

— Cu siguranță asta simți acum. Sora mea mai mare a de- 
venit concubină și... 

— Asta... 

Oprindu-se brusc, Chacha l-a privit pe 'Takatsugu căzut la 
picioarele ei și şi-a schimbat tonul. 

— Nu aţi acceptat oare ştiind prea bine toate aceste lucruri? 
Eu aşa am crezut. Fără îndoială că de la Omizo veţi fi mutat 
într-un caste] și mai mare. Și apoi într-unul și mai mare. Nu 
e oare firesc ca fraţii să-şi unească puterile pentru un scop co- 
mun? Găsesc că asta e minunat. 

— Şi atunci... a încercat Takatsugu să intervină. 

— Nu! 

Chacha şi-a întors capul, refuzând să întâlnească privirea 
arzătoare cu care Takatsugu se agăța de ea. Dintr-odată, a sim- 
tit că cineva o trage cu putere de poala chimonoului. La picioa- 
rele ei, Takatsugu o prinsese cu mâna dreaptă și o ţinea strâns, 

cu toată puterea. Nimeni nu mai făcuse faţă de ea asemenea 
gesturi brutale. Însă n-ar fi putut spune că-i displăcea să vadă 
cum își pierduse capul Takatsugu. 

Bătând din palme pentru a o chema pe una din doamnele 
de companie, Chachasşi-a eliberat chimonoul din strânsoarea 
mâinilor lui și s-a așezat pe genunchi. Takatsugu şi-a reluat 
poziţia protocolară și s-a așezat la distanță faţă de ea. 

— V-am auzit şi am înţeles ce-mi cereţi. Daţi-mi un răgaz 
să mă gândesc, a rostit ea. 

Vorbea pe un tos blând, dar cu o răceală ce trăda refuzul. 

— Dacă legătura mea cu Castelul Omizo vă displace în- 
tr-atât, sunt gata să mă retrag. Puțin îmi pasă acum de viitorul 
clanului Ky&goku. 

— Am venit astăzi aici hotărât să vă spun totul. 

În acel moment, slujnica a intrat pe uşă. Chacha se pregătea 
să-i spună să aducă ceaiul, dar din gura ei au ieșit alte cuvinte: 

— Seniorul Takatsugu se retrage. 

Inima i-a fost adânc pătrunsă de asprimea acestor vorbe, 
dar Takatsugu nu părea gata să renunțe: 

— Vă rog încă o dată să vă mai gândiţi! 

Spunând acestea, a făcut o plecăciune adâncă şi s-a ridicat 
în tăcere. 


Vestea logodnei lui Takatsugu cu Ohatsu a fost făcută pu- 
blică în primăvară. Toată lumea din jurul lui Ohatsu a început 
de îndată pregătirile. Spre deosebire de ceremonia ce avusese 
loc la căsătoria lui Kog5, de data aceasta totul era însoţit de 
fastul cuvenit unei logodne. Gen'i Maeda se ocupa de întreaga 
organizare și adusese câteva noi doamne de companie anume 
pentru aceasta, așa că în fiecare zi o mulţime de oameni se 
perindau prin încăperile celor două fete. Plecarea lui Ohatsu 
către soţul său avea să se întâmple la sfârșitul lui august. 

Takatsugu a fost numit stăpân al Castelului Omizo în luna 
iulie. „Așadar, nu minţea“, s-a gândit Chacha. Însă un singur 
lucru nu calculase el bine: atunci când primise de la Hideyoshi 

porunca de a se muta la Castelul Omizo, se gândise Chacha, 
doar că planul lui Hideyoshi atunci când îl făcuse stăpân peste 
O)mizo fusese de la bun început acela de a-i cere să se căsăto- 
rească cu Ohatsu. lar în spatele acestei decizii stătea, fără doar 
şi poate, voinţa celei care-i era concubină lui Hideyoshi, sora 
mai mare a lui Takatsugu. 

Câteodată Chacha își aducea aminte de privirea posedată 
a lui Takatsugu, atunci când o prinsese de poala chimonoului. 
Privind faţa luminoasă a lui Ohatsu, ce plutea într-o stare con- 
tinuă de beatitudine la gândul logodnei, Chacha se gândea la 
acel scurt moment pe care ea și Takatsugu îl trăiseră împre- 
ună, fără știrea surorii ei. Un sentiment nedeslușit o cuprindea 
în acele clipe. 

La începutul verii, Takatsugu a venit la Castelul Azuchi pen- 
tru a-și prezenta omagiile celor două surori, așa cum cerea rân- 
duiala. Chacha a lăsat-o pe Ohatsu să-l primească, iar ea nu s-a 
arătat deloc la această întrevedere. Nu voia să-l pună în situaţia 
delicată de a o întâlni în acele momente și, de fapt, nu era nici 
ea foarte sigură că poate sta în faţa lui fără nici o ezitare. 

În ziua plecării lui Oharsu, căldura se mai domolise şi, pen- 
tru prima dată în acel an, tot ţinutul din jurul lacului era scăldat 
de un aer tomnatic. De dimineaţă, doamnele de companie erau 
tare vesele, povestind tuturor că pe luciul apei apăruse un stol 
de păsări călătoare albe, cum nu mai văzuse nimeni până atunci. 
Era un semn bun — așa spunea toată lumea. De pe verandă, 
Chacha le vedea mici, ca niște fâșii de hârtie ce sclipeau din când 
în când în lumina soarelui de toamnă. 

Fastul alaiului lui Ohatsu nu se putea compara nici pe 
departe cu ceremonia de la plecarea lui Kog5. Nimeni nu şi-ar 
fi putut imagina că era vorba despre căsătoria unei tinere 
fugare care în urmă cu cinci ani abia scăpase cu viaţă, adăpos- 
tindu-se la Castelul Kitanoshâ. Frumosul ei palanchin, vopsit 
cu lac stacojiu, era purtat între cel al unei curtezane nobile și 
cel al concubinei oficiale. Aşa cum făcuse şi Kogō, înainte de 
a urca, s-a înclinat în fața surorii ei mai mari. Kogō dispăruse 
cu un zâmbet pe față, dar Ohatsu, îmbrăcată cu un superb 

chimono ceremonial, și-a acoperit chipul cu mâneca, parcă 
neputând îndura tristețea despărțirii. Chacha s-a apropiat. 

— Fii tare! Nu pleci departe, cum a plecat Kogō. Castelul 
în care mergi să locuieşti e doar dincolo de lac! a certat-o ea. 

Chipul frumos maçhiat al miresei de nouăsprezece ani era 
scăldat de lacrimi ce îi curgeau fără oprire. Pentru Chacha era 
de neînțeles acest comportament profund feminin al lui Ohatsu, 
care până cu doar câteva minute înainte nu mai putea de 
nerăbdare să plece, iar acum, când sosise momentul, era năpă- 
dită de tristeţe. 4 

Într-un final, alaiul de palanchine s-a pus în mișcare. Erau 
douăsprezece lectici, în care fuseseră urcate femeile, urmate de 
una în care nu se ştia bine cine e, iar apoi venea escorta de şapte 
samurai. Acest lung alai era urmat de cei care cărau mobilier şi 
felurite unelte, cufere încrustate cu perle, cufere cu chimonouri, 
mici altare cu două ușiţe, rafturi din lac negru, paravane și multe 
altele. Alaiul a înaintat aşa până în Otsu, de unde au urcat cu 
toţii pe un vas şi şi-au continuat drumul spre Omizo. 

După ce i-a condus până la porţile castelului, Chacha a 
urcat în turnul de veghe, de unde i-a petrecut cu privirea. Cor- 
tegiul înainta greu pe drumul ce șerpuia de-a lungul lacului. 
Atunci a zărit din nou câteva zeci de păsări călătoare ce tra- 
versau luciul apei în stoluri, zburând dinspre miazăzi spre 
miazănoapte. Nu le vedea, așa cum o făcuseră celelalte femei, 
ca pe un semn de bun augur. Era ceva trist în zborul lor. Dar 
de data aceasta nu mai simţea, așa cum simţise la despărțirea de 
Kog6, că îşi pierde pentru totdeauna sora. 

A coborât din turn și s-a întors în odaia ei. Pentru prima 
dată în viață se simţea singură. Nu-și găsea locul. Avea senzaţia 
că încăperea în care locuise atâta vreme dintr-odată nu mai era 
camera ei. Iristeţea ei nu avea legătură cu faptul că, rând pe 
rând, dispăruseră din viața ei mama, Kogō şi acum Ohatsu. 
Nu ştia nici ea de ce se simţea așa. O cuprinsese o tulburare 
care o făcea să nu poată sta locului. Rămăsese singură. O neli- 
niștea gândul că s-ar putea să dea peste ea vreo nenorocire 
care-i va provoca o tristeţe inimaginabilă. 

Dar Chacha a început să-şi ducă viaţa de una singură, fără 
ca nimic rău să se întâmple. Agitaţia pricinuită de căsătoria lui 
()hatsu a mai durat o vreme printre doamnele de la castel, dar 
a fost înlocuită apoi de poveştile despre Jurakudai, palatul 
magnific pe care Hideyoshi îl construia la Ky5to. Înconjurat 
de şanţuri de apărare adânci, se întindea pe o suprafață mare, 
ce se învecina la est cu Omiya, la vest cu templul JSfuku-ji, la 
nord cu districtul Ichi-jō şi la sud cu districtul Shimo-châja- 
machi. Înăuntru erau mici coline făcute de mâna omului, 
prădini şi iazuri şi multe alte construcţii. Hideyoshi s-a mutat 
la Jurakudai cu întreaga sa familie și cu toţi protejaţii în ziua 
de 13 septembrie, la aproximativ o jumătate de lună de la 
plecarea lui Ohatsu. Mulţi din cei care locuiau în orașele şi 
satele de la poalele Castelului Azuchi s-au dus şi ei la Kyōto, 
să asiste la instalarea cu mare pompă a seniorului. 

Agitaţia provocată de acest eveniment s-a întins până prin 
octombrie, dar apoi viaţa la Azuchi a revenit la ritmul ei liniștit 
de dinainte. Chacha se obişnuia încet-încet cu viaţa ei de una 
singură. Într-o zi de început de octombrie, în încăperile ei a 
apărut dintr-odată în vizită Gen'i Maeda. Pentru a nu fi cople- 
şită de tristeţe, îi propunea să meargă împreună la Ky5to, unde 
el îi va arăta noul Jurakudai. Chacha a acceptat fără să ezite. 
Se gândea că în propunerea lui Gen'i Maeda se ascunde de 
fapt şi voinţa lui Hideyoshi, așa încât nu avea de ales. 

Palanchinul lui Chacha a fost purtat de la Otsu prin Yama- 
shina, iar apoi au intrat în Kyōto. Escorta cortegiului de cinci 
palanchine în care erau purtate femeile era formată din nu mai 
puţin de treizeci de samurai, ce aveau misiunea să le protejeze. 
Urcându-se în lectică, Chacha a simţit pentru prima dată o 
teamă care nu o mai încercase până atunci. Era gândul că, 
odată intrată în Jurakudai, nu se va mai putea întoarce şi va 
rămâne acolo pentru totdeauna. 

A cerut ca alaiul să se oprească pe înălțimile din Yamashina 
şi l-a întrebat pe unul dintre samuraii ce o însoțeau în care 
dintre palanchine este Gen'i Maeda. A coborât cu intenţia de 
a merge la el şi de a-l întreba dacă într-adevăr singurul scop al 

acestei călătorii este vizitarea palatului Jurakudai. În acel mo- 
ment, Gen'i Maeda a apărut lângă ea, călare. El nu călătorea 
în palanchin. 

— Când mă voi întoarce la Azuchi? l-a întrebat Chacha, 
privindu-l cu severitate. 

Atunci, unul dintre samuraii trecuţi de prima tinereţe, că- 
lugăr neîntrecut în treburile politice şi diplomaţie, i-a răspuns 
hohotind: 

— Vreţi să vă întoarceți degrabă? Atât de mult iubiţi Cas- 
telul Azuchi? Veţi putea să mergeţi înapoi oricând, dar până 
atunci avem de mers la Jurakudai, așa că nu ne rămâne decât 
să vă rugăm să aveţi răbdare până mâine. 

Nimic altceva nu părea să se ascundă în aceste cuvinte. 

Palanchinele au pornit din nou. Chacha era pentru prima 
oară la Kyōto. Din cauza vântului puternic, nu putea ridica 
perdeluţele, dar încerca să desluşească printre ele ce fel de loc 
era acest oraș. Străzile erau pline de bărbaţi şi de femei, samu- 
raii, orășenii şi călugării se amestecau unii printre alții. Femeile 
purtau haine elegante, iar chimonourile lor nu trădau în nici 
un fel categoria socială din care proveneau. 

În acea seară, Chacha a înnoptat la una din numeroasele 
reşedinţe de samurai ce fuseseră construite împrejurul orașului. 
Nu avea habar cui îi aparţine acea locuinţă. 

În ziua următoare, condusă de Gen'i Maeda, a mers la Jura- 
kudai. Păşind pe poarta palatului, a traversat o curte pavată 
cu nisip alb și s-a îndreptat către prima clădire. De cum a in- 
trat, a observat că în faţa ei mergea o femeie în vârstă, iar în 
spatele ei venea grupul mare de doamne de companie. Gen'i 
Maeda mergea în faţă, prezentându-le nenumăratele încăperi 
ale palatului, una câte una. Chacha nu avea prea des ocazia să 
se bucure de astfel de lucruri, dar nimic din ce era acolo nu a 
încântat-o în mod deosebit. Mai întâi a privit cu mare atenţie 
picturile ce decorau ușile glisante ce separau încăperile imense, 
dar, după una sau două camere, a început să treacă pe lângă ele 
fără să le mai acorde importanţă. După un șir de camere, urma 

ncgreşit câte o grădină, fiecare dintre acestea fiind aranjată 
într-un anumit stil, dar, după ce a străbătut câteva, lui Chacha 
au început să i se pară toate la fel. 

— Poftiţi, pe aici! 

Erau primele cuvinte care ieşeau din gura bătrânei cu o 
mină impasibilă, ca o mască de teatru Nō. În acel moment 
Chacha şi-a dat seama că rămăseseră doar ele două. Geni'i 
Maeda dispăruse, la fel şi doamnele de companie. 

Ascultătoare, a pășit într-o cameră nu foarte mare. Într-o 
firidă indicând locul de onoare, era agăţată o pictură ce re- 
prezenta un păun, iar pe alte rafturi erau expuse tot felul de 
cutiuțe decorative. În mijlocul camerei trona o masă mare şi 
neagră, lucrată într-un stil străin. Chacha s-a așezat lângă ea. 
Într-un final, de afară a început să se audă, apropiindu-se, 
/gomotul unor pași pe care îi mai auzise cândva, la Castelul 
Azuchi. Ajungea la ea freamătul unor pași mărunți şi râsete 
neastâmpărate, printre care se distingea un anume râs dezin- 
volt, pe care îl mai auzise şi altă dată. 

Când Hideyoshi a intrat în cameră, lui Chacha i s-a părut 
îngrozitor de îmbătrânit. Ultima dată când venise la Castelul 
Azuchi împreună cu Omă, îl văzuse doar în lumina palidă a 
făcliilor şi nu distinsese foarte bine toate detaliile, dar acum 
stătea în faţa ei şi îl vedea așa cum era — un bătrân mic de sta- 
tură, cu o față comună și plină de riduri. Chacha se întreba 
dacă samuraiul războinic pe care îl văzuse pe cal a doua zi după 
căderea Castelului Kitanosh6, conducându-și cu o mână de 
fier trupele către nord, este același om cu bătrânul ce tocmai 
intrase în încăpere. 

— Chacha, ce mare te-ai făcut! i-a spus el dintr-odată, fără 
să se așeze. 

În timpul vizitei pe care o făcuse la Castelul Kiyosu, după 
incidentul de la Honn6-ji, Hideyoshi o numise „domniţă . Şi 
după aceea, când a venit la Azuchi împreună cu Omă, tot așa 
i se adresase. Acum însă o strigase familiar, „Chacha“. 

Fără să scoată nici un cuvânt, Chacha s-a înclinat în fața 
celui mai puternic om din Japonia. El era singurul care stătea 

în picioare. Toţi cei care-l însoțeau se aplecaseră și-l salutau cu 
capetele plecate. 

— Nu vrei să mâncăm împreună în seara asta? a întrebat-o el. 

— Sunt din cale-afară de obosită, a răspuns ea, încercând 
să evite masa cu el. , 

— Obosită?! N-ai voie să obosești când vii să te simţi bine 
la Jurakudai! Ridică-ţi capul, să te văd. 

Supusă, Chacha şi-a ridicat privirea. 

— Ei, n-am de ce să-mi fac griji atâta vreme cât arăţi aşa 
de sănătoasă. Dar, dacă spui că eşti obosită, pesemne c-ar fi 
bine să te culci. Ce-ai vrea să duci înapoi la Azuchi ca amintire? 
Ar trebui să iei cadouri pentru toate doamnele de-acolo. 

— N-aș putea să le duc, nu credeţi? 

— Tu?! Doar nu trebuie să le cari tu, nu-i așa? 

Hideyoshi s-a îndreptat către ușă, părând că vorbeşte cu 
sine însuși: „Îşi imagina că trebuie să le care singură!“ A izbuc- 
nit apoi într-un râs zgomotos şi a ieşit pe verandă, râzând în 
continuare. Odată cu el s-a retras şi suita cu care venise, lä- 
sând-o pe Chacha doar cu bătrâna. Hideyoshi plecase vorbind 
singur, dar în urma lui rămăsese o agitaţie tinerească. 

Chacha a ieșit, urmată de doamnele de companie ce apăru- 
seră de te miri unde, a străbătut curtea întinsă şi s-a uitat înde- 
lung la donjonul ce i-a apărut în faţa ochilor. A admirat 
grădina, în care se zăreau arbuști de trifoi japonez plantați la 
oarecare distanță unul faţă de altul şi ale căror flori violet 
aproape că se scuturau. La vederea acestor flori Chacha s-a 
gândit pentru prima dată că la Jurakudai este totuși frumos. 
Întreaga grădină era pavată cu nisip alb şi, în afară de aceste 
flori, nu mai era nici măcar un singur copac. Chacha s-a oprit 
o clipă, absorbită de frumuseţea extraordinară a florilor. În 
acel moment, una dintre însoţitoare i-a spus: 

— Aici este reşedinţa concubinei Kaga. 

— Concubina Kaga? Fiica seniorului Toshiie Maeda? 

— Întocmai. 

— Dar nu ne aflăm în donjon? 

— Ba da, dar doamna Kaga locuieşte aici. Îi place foarte 
mult trifoiul japonez şi această grădină a fost făcută special 
pentru domnia sa anul trecut. Acum a înflorit pentru prima 
dată şi de aceea sunt mai puţine flori. Pentru toate celelalte a 
trecut perioada de înflorire. 

Aflând că grădina ţine de reşedinţa lui Omă, lui Chacha 
i-a pierit dintr-odată tot interesul. Era însă de neimaginat câtă 
influenţă putea avea aceasta, dacă pusese să i se construiască o 
grădină de flori în Jurakudai. Unde-și ţinea ascunsă puterea 
această fată cu un aer răutăcios, cu vreo doi-trei ani mai mică 
decât ea, frumoasă, e drept, dar de o frumuseţe distantă şi rece? 

Până la urmă, Chacha a stat în Kyâto patru zile, timp în 
care, condusă de Gen'i Maeda, a vizitat templele din afara şi 
dinăuntrul orașului, până când, obosind cu-adevărat, s-a întors 
la Azuchi. 

Revenind la viaţa simplă de aici, o vreme Chacha a trăit 
din amintirile din scurta călătorie în capitală. Îi veneau în 
minte, pe rând, peisajele nemaipomenite de la Saga sau Daigo, 
construcţia atât de frumoasă a palatului Jurakudai încât i se 
părea că a călătorit într-o ţară a viselor, grădina cu flori, Omă 
şi râsul senin al lui Hideyoshi. 

De la Kogō nu primea veşti decât foarte rar, în schimb 
Ohatsu îi scria des, cam o dată la zece zile. Acum, că ajunseseră 
să trăiască separat, Chacha își dădea seama că îi era mai dor 
de Ohatsu decât de Kog5. În fiecare scrisoare, aceasta o invita 
să meargă la Omizo măcar o dată şi până la urmă, asaltată de 
insistenţele surorii ei, Chacha s-a gândit că ar putea să-i facă 
totuşi o vizită surorii ei. Nu se simţea tocmai în largul ei să se 
întâlnească cu 'Takatsugu, dar cum acesta se căsătorise cu sora 
ei, probabil că se puteau vedea fără a-și da pe faţă ascunzişurile 
inimii. Când i-a spus planurile ei lui Gen'i Maeda, acesta a 
reacționat ca și cum ceea ce auzise nu avea nici o noimă: 

— Domniţă, dar nu puteţi să vă purtaţi cu atâta ușurință, 
după bunul vostru plac. Nu credeţi că vă trebuie permisiunea? 

— Permisiunea? A cui permisiune? 

Gen'i Maeda nu i-a răspuns la întrebare, ci a continuat să 
vorbească spunându-i că statutul ei era foarte înalt şi că trebuie 
să aibă grijă mare la tot ceea ce face. 

Întorcându-se din corpul central înapoi în încăperile sale, 
Chacha și-a rotit privirea în jur. Camera aceasta ascunsă în 
adâncul castelului i se părea o închisoare. Pentru prima dată 
se gândea cu groază că nu este altceva decât o prizonieră în cas- 
telul de pe malul lacului. 


Capitolul IV 


Chacha şi-a petrecut intrarea în anul al șaisprezecelea al erei 
'Tensh5 (1587) de una singură, în camera ei din castelul de pe 
malul lacului. Nu erau lângă ea nici Ohatsu, nici Kog5. Avea 
două doamne însoţitoare, dar nu le chema decât atunci când 
avea nevoie de ele. Avea însă un presentiment cum că destinul 
său se va schimba în curând. De ce să nu aibă şi ea aceeaşi 
soartă pe care o aveau Omă, fiica lui Toshiie Maeda, Tatsuko, 
sora lui Takatsugu, sau doamna Sanj6, sora lui Ujisato Gamō? 

Ea nu împărtăşise niciodată ura sau teama pe care le avu- 
seseră faţă de Hideyoshi defuncta sa mamă sau surorile ei. ÎI 
întâlnise până acum de patru ori şi de fiecare dată îi lăsase altă 
impresie, însă, în afară de ziua în care îl văzuse ca războinic cu 
arma în mână, în celelalte trei împrejurări nu i se păruse c-ar fi 
mai mult decât un bătrânel voios. Cu toate că el fusese cel care 
a ras de pe fața pământului clanurile Azai și Shibata și de mâna 
căruia muriseră şi tatăl şi mama și bunicul ei, nu simţea față de 
acest om ura crâncenă pe care ar naște-o un asemenea dușman 
de moarte. Însă, când şi-a dat seama că nu era decât o prizonieră 
în Castelul Azuchi aflată oricând la dispoziţia lui, a fost cuprinsă 
de o groază pe care nu o mai simţise până atunci. De câte ori se 
gândea la el, un fior rece îi străbătea trupul. 

Presentimentele lui Chacha s-au transformat dintr-odată 
în realitate în luna martie, când mugurii florilor de cireş înce- 
puseră să se umile, stând gata să plesnească. Numărul doamnelor 

de companie care o slujeau a crescut dintr-odată, iar în jurul 
ei a început o agitaţie ca atunci când se anunţase căsătoria lui 
Ohatsu. Pe neașteptate, i-au fost aduse haine de o frumuseţe 
ce te lăsa cu gura căscată, iar camera i s-a umplut de mobilier 
şi tot felul de lucruri de un lux inimaginabil. 

Toată această agitaţie a durat aproape zece zile, urmate de 
o vizită pe care Chacha i-a făcut-o lui Gen'i Maeda, care a in- 
format-o că în curând va fi mutată la Jurakudai. Acesta îi vor- 
bea mai ceremonios ca niciodată. Chacha l-a întrebat simplu 
când se va petrece mutarea. 

— În zece zile, când florile de cireş vor fi în plină splen- 
doare, i-a răspuns el. 

În acele momente, Chacha nu și-a arătat faţă de Gen'i 
Maeda nici aprobarea, nici refuzul. A rămas tăcută, cântărind 
în sufletul ei cât înseamnă zece zile. Avea zece zile ca să se 
hotărască. Dacă voia să-şi ia viaţa, putea oricând s-o facă. Și 
tatăl şi mama și bunicul şi apoi și tatăl ei vitreg — toţi își pu- 
seseră capăt zilelor. Dacă alegea această cale, nu putea decât să 
facă același gest pe care îl făcuse mama ei, cu mâinile sale firave. 
După discuţia cu Gen'i Maeda, Chacha a trimis de îndată un 
sol la Castelul Omizo, întrebând-o pe Ohatsu dacă Takatsugu 
ar putea să vină să o vadă, căci trebuia să-l consulte într-o 
chestiune arzătoare. 

A doua zi după plecarea solului, inima lui Chacha s-a um- 
plut de înfrigurarea așteptării. Îşi dădea seama că Takatsugu, 
acum stăpân al Castelului Omizo, nu mai putea pleca şi veni 
cu atâta ușurință, dar simţea că el va veni pentru că ea îi tri- 
misese vorbă că vrea să-l întâlnească. 

Takatsugu şi-a făcut apariţia într-o seară, la cinci zile după 
trimiterea solului. La auzul veștii, Chacha le-a trimis afară din 
cameră pe toate doamnele de companie, dar a lăsat uşile des- 
chise, deși afară era destul de frig. Apoi a pregătit singură locul 
de onoare pentru Takatsugu, iar pe al ei, în faţa lui. Spre deose- 
bire de alte dăţi, Takatsugu și-a făcut intrarea ca un stăpân de 
castel ce era. A venit pășind calm pe coridor şi şi-a cerut scuze 
într-un mod foarte politicos pentru că nu a mai dat nici un semn 

de viață atâta timp. Ardoarea şi mândria care emanau din el 
inainte fuseseră înlocuite de o răceală plină de remușcări. Ati- 
tudinea aceasta îi displăcea profund lui Chacha. N-ar mai fi 
zis că e acelaşi om care o prinsese de poalele chimonoului în- 
tr-un gest nesăbuit. 

— Poftiţi aici, l-a invitat ea, dar Takatsugu se așezase lângă 
intrare și nu se mișca de-acolo. 

Renunţând la încercarea de a-l convinge, a început să-i vor- 
bească despre motivul pentru care îl chemase: 

— Aţi aflat probabil deja zvonul. 

— Am auzit, i-a răspuns acesta, cu mâinile așezate proto- 
colar pe genunchi, iar apoi n-a mai scos nici un cuvânt. 

— Păreţi înfrigurat, i-a spus Chacha, ridicându-se să în- 
chidă uşile ce rămăseseră larg deschise. 

— Ar fi mai bine să le lăsaţi așa, a oprit-o el dintr-odată. 

— De ce? 

Fără să-i răspundă la întrebare, Takatsugu a repetat pe un 
ton aspru: 

— Vă rog să le lăsaţi deschise. 

Chacha se lăsase deja pe genunchi pentru a închide uşile 

lisante, așa că s-a ridicat din nou, lăsându-le așa cum erau. 

ame n; difuz al înserării se lăsa ușor. 

— Şi ce credeţi despre toate acestea? a întrebat Chacha. 

— Cred că este un lucru foarte bun, i-a răspuns Takatsugu. 

— Să fie acesta adevărul? 

— Asta este ceea ce cred. 

— Atotputernicul este cel care a spulberat clanurile Azai și 
Shibata, a continuat ea. 

— Nu aţi spus oare domnia voastră ultima dată când ne-am 
întâlnit că vremurile s-au schimbat? a atacat-o Takatsugu. 

— Aşa este. Vremurile s-au schimbat. Dar nu cred că aceste 
cuvinte pot să tranșeze problema cu care mă confrunt eu acum. 

— Nădăjduiesc că nu vă bizuiţi pe mine pentru sfaturi. Mi 
se pare că aţi întrecut măsura chemându-mă aici anume pen- 
tru a-mi cere sfatul. 

Takatsugu pălise ușor spunând aceste vorbe. 


131 


Acum, că auzea asta din gura lui, îşi dădea seama că așa 
stau lucrurile. Chipul şi vocea lui spunându-i că tot ce îşi do- 
reşte este doar să fie cu ea, fără glorie, fără rang și fără avere, îi 
rămăseseră întipărite adânc în minte. Fusese crudă și fără 
suflet să-l cheme spre a-l întreba dacă se cuvine să devină con- 
cubina lui Hideyoshi, după ce pe el îl dăduse la o parte. Şi, 
chiar dacă el s-ar fi împotrivit, ce putea ea de fapt să facă? Nu 
putea să nu primească porunca lui Hideyoshi, căci asta i-ar fi 
adus moartea. 

Au rămas câtva ţimp amândoi tăcuţi, unul în faţa celuilalt. 

— S-a întunecat, a spus el, privind către capătul grădinii. 
Vă voi revedea din nou mâine dimineaţă. 

S-a ridicat în picioare. Așa cum încercase să nu rămână sin- 
gur cu ea în camera cu ușile închise, părea acum că vrea să evite 
să mai stea cu ea în încăperea întunecată. 

Tăcută, Chacha nu-și ridica privirea din pământ. Înţelesese 
că pleca și că ea nu putea face nimic să-l mai rețină. A rămas 
nemișcată în întuneric, până când a venit una din doamnele 
de companie aducând o lumânare. De ce l-o fi chemat să vină 
tocmai de la Omizo:? Ştia că, indiferent de ce i-ar fi spus el, nu 
avea de ales, şi totuși îl chemase. 

I-a poruncit uneia dintre slujnice să afle unde trăsese peste 
noapte Takatsugu. Aceasta s-a întors de îndată cu răspunsul: 

— Seniorul Takatsugu înnoptează în Pavilionul Șoimului. 


În seara aceea, Chacha le-a dat liber servitoarelor pe la al 
optulea ceas și a ieşit pe verandă, ridicând obloanele. Lumina 
palidă a lunii se prelingea pe pământ. Coborând în grădină, 
Chacha a simţit cum o învăluie frigul nopţii, dar în aer plutea 
apropierea primăverii, căci vârfurile crengilor goale ale copa- 
cilor nu mai erau ascuţite ca în urmă cu vreo lună, ci se umflau 
în aşteptarea mugurilor. 

Chacha a început să meargă pe lângă clădire, dar după câţiva 
paşi s-a oprit. De undeva se auzea un zgomot ca de valuri. De 
fapt, mai degrabă se simţea un murmur nedeslușit, ca al unui 
banchet ce se ţinea în depărtare. 

În lumina lăptoasă a lunii, Chacha şi-a continuat drumul 
spre partea de nord-vest a castelului, mergând pe lângă ziduri 
pentru a nu fi văzută. Ajungând aproape de veranda ce străjuia 
capătul grădinii Pavilionului Șoimului, unde era găzduit 
'lakatsugu, s-a oprit, încercând să desluşească ce era înăuntru. 
Nu se auzea nici cel mai mic sunet. Pesemne că Takatsugu ori 
nu era acolo, ori deja dormea. 

Ajunsă lângă ferestre, a bătut ușor de două-trei ori în 
obloane. De dinăuntru n-a venit nici un răspuns. A mai bătut 
o dată, mai apăsat. Înăuntru părea să fie cineva şi imediat a 
auzit pe verandă zgomot de paşi. S-a tras repede înapoi, ascun- 
rându-se în umbra unui tufiș. 

Într-un sfârșit, s-a deschis o fereastră și a apărut silueta unui 
bărbat. Era Takarsugu, îmbrăcat în haine de zi. Recunoscân- 
du-l, Chacha s-a apropiat. Uluit peste măsură, Takatsugu a 
coborât în grădină așa cum era, în picioarele goale. Părea că 
încearcă s-o împiedice să se apropie de camera lui. S-a oprit 
pentru o clipă în faţa ei, dar imediat şi-a dat seama că cineva 
i-ar putea vedea acolo, așa că s-a întors pe verandă, ajutând-o 
şi pe ea să urce după el. Stăteau amândoi unul în faţa celuilalt. 

— Ce v-a împins la acest gest necugetat? Mă puneţi într-o 
situaţie stânjenitoare, i-a şoptit acesta. 

Abia ce-a apucat Chacha să deschidă gura pentru a-i răs- 
punde, când el a oprit-o pe un ton ferm: 

— Vă rog să vă retrageţi de îndată! 

— Voi merge la Jurakudai, urmând sfatul domniei voastre. 
Aceasta este hotărârea mea. 

Încă tulburat, Takatsugu a poftit-o înăuntru. Pesemne că 
tocmai scria ceva, căci în mijlocul camerei era o măsuţă cu o 
trusă de caligrafie, iar lângă ea, o lumânare. După întunericul 
de afară, chiar și lumina lumânării părea orbitoare. Cei doi s-au 
aşezat lângă măsuţă, unul în faţa celuilalt. Chacha a repetat: 

— M-am hotărât să merg la Jurakudai. De aceea am venit, 
ca Să vă spun asta. Aş vrea să mă lăsaţi să stau aici peste noapte. 

Takatsugu o privea împietrit. 

— V-aţi pierdut minţile? s-a răstit acesta, înăbuşindu-și stri- 
gătul, pentru a nu fi auzit de afară. 

Chacha şi-a ridicat capul, privindu-l drept în ochi: 

— Aşa vi se pare? 

Nu se așteptase la q asemenea remarcă. Nu doar că nu-şi 
pierduse minţile, ci, dimpotrivă, era mai lucidă decât fusese vreo- 
dată în cei douăzeci de ani de viaţă ai ei. Gândea la rece, de parcă 
cineva îi limpezise mintea punând pe ea gheață. Îşi vedea toți 
anii vieţii înşirându-se în fața ei ca un drum lung şi îngust. 

Ca un vis îndepărtat, i-a venit în minte seara căderii Cas- 
telului Otani. Apoi zilele liniștite trăite în Castelul Kiyosu. 
O-ichinokata, mama ei cea blândă. Cele două surori, când 
erau copile. Ultima imagine a tatălui ei, Nagamasa. Teama din 
seara când aflaseră despre incidentul de la Honnō-ji. Festivalul 
Lampioanelor de la Castelul Azuchi. Caii albi care alergau ca 
nişte năluci. Căsătoria mamei ei. Fulgii de zăpadă ce dansau 
neîntrerupt pe cerul ținutului de miazănoapte. Plecarea la 
luptă a tatălui ei vitreg, Katsuie. Întunericul cărărilor de munte 
pe care fusese purtată în palanchin, după căderea Castelului 
Kitanosh5. 

Imaginile ce alcătuiau viaţa ei de până atunci îi traversau 
mintea una după alta. Îşi amintea clar fiecare zi a vieţii ei tre- 
cute. Putea să vadă cu ochii minţii până și cel mai neînsemnat 
fapt, şi nu doar atât. Își amintea cu exactitate și ce se petrecuse 
înainte și după, până şi cum era vremea în ziua aceea. 

— Am fost sortită acestui destin din ziua în care m-am năs- 
cut. Până cu câteva clipe în urmă, m-am gândit să-mi iau viaţa. 
Dar acum nu mai vreau asta. Vreau să trăiesc. Toți ai mei — 
mama, tata, Katsuie — au trăit până în ultima clipă, când vieţile 
lor au dispărut în focul ce le cuprindea castelele. Așa voi face și 
eu. Voi trăi până când viaţa nu-mi va mai fi îngăduită. 

Cât timp a vorbit Chacha, Takatsugu nu a scos un sunet. 
Vorbele ei şi felul în care le rostea îl amuţiseră. Fără să se lase 
intimidată în vreun fel, Chacha a continuat pe acelaşi ton. 

— Vreau să-mi petrec această noapte cu domnia voastră. 

Demult, Takatsugu o implorase să fie a lui, iar acum ea era 
pata să i se ofere. Nu făcea asta din dragoste. Nu îl iubea pe 
Takatsugu Kyogoku. Faptul că i se dădea lui nu avea nici o le- 
pătură cu dragostea. Dar înflăcărarea plină de pasiune pe care 
o văzuse în ochii lui atunci când îi ceruse să meargă alături de 
el nu putea fi o minciună. Dacă tot era nevoită să i se abando- 
neze lui Hideyoshi, voia ca Takatsugu să o aibă mai întâi. 

— Sunteţi în toate minţile? a întrebat-o el. 

— Nu sunt nebună! 

— Dacă sunteţi întreagă la minte, cum puteţi să vă gândiţi 
la aşa ceva? Vă rog să nu-mi mai vorbiţi de lucruri ce nu sunt 
cu putință și să plecaţi imediat! 

— Nu sunt cu putinţă!? 

— Niciodată! 

— Şi de ce să fie aşa? 

Chacha simţea cum privirile li se înfruntă. Dacă și-ar fi în- 
tors capul chiar şi numai pentru o clipă, ar fi însemnat că pierde 
bătălia. 

— Vă implor să plecaţi! 

— Dacă nu vă retrageţi, voi pleca eu. 

Nici acum, Chacha nu a scos nici un cuvânt. L-a văzut fă- 
când o mișcare bruscă. Se ridicase în picioare. Într-o clipă, fără 
să-şi dea seama ce face, l-a prins de poala chimonoului, așa 
cum făcuse şi el cândva. Privit din afară, ar fi putut părea exact 
acelaşi gest, dar diferenţa era că din privirea lui Chacha lipsea 
acea licărire a ardorii care strălucise în ochii lui odată. 

Eliberându-se din mâinile ei, Takatsugu a ieşit din încă- 
pere. Chacha a rămas așa multă vreme, dar, dându-și seama 
că el nu se mai întoarce, s-a ridicat în cele din urmă. 

A ieşit afară și a pornit-o încet către apartamentele ei. Şi-a 
dat seama că nu mai era acum o simplă fată singură, ci că exis- 
tenţa ei era legată de cel mai puternic om din Japonia. Îi era 
limpede că refuzul lui Takatsugu venea din teama amestecată 
cu respect pe care acesta i-o purta lui Hideyoshi. 

A doua zi după întâlnirea cu Takarsugu, Chacha a avut parte 
de o vizită neaşteptată a lui Ujisato Gam5. Ultima dată când 
acesta venise la ea fusese imediat după bătălia de la Komatsu, 
de la sfârșitul anului al doisprezecelea al erei Tenshō (1584). 
Trecuseră de-atunci aproape trei ani și jumătate. 

Chacha l-a primit cu respect pe cel care era acum stăpânul 
domeniului Matsuzaka, de 320 000 de koku. La cei treizeci şi 
doi de ani ai săi, Ujisato nu avea nici o trăsătură tinerească pe 
chip. Era o prezență caldă, iar vocea sa joasă avea un calm ce îi 
dădea o demnitate gparte. 

— Domniţă, vă prezint felicitările mele, a început el, folo- 
sind aceeaşi formulă de adresare ca odinioară. Nu mi-am putut 
prezenta omagiile surorilor domniei voastre cu ocazia căsăto- 
riilor lor, dar de data aceasta am ţinut neapărat să vin. 

De la bun început, Ujisato părea că găsește drept prilej de 
felicitare faptul că Chacha urma să devină concubina lui Hide- 
yoshi şi nu ezita deloc să vorbească deschis despre asta. 

— Vi se pare că e un moment demn de felicitări? l-a între- 
bat Chacha, încercând să vadă în străfundurile sufletului lui. 

Pentru o clipă, Ujisato a încercat să-i evite privirea. 

— De ce n-ar fi? Găsesc că e o veste bună din toate punc- 
tele de vedere. Dacă veţi da naștere unui prunc, prin vinele lui 
va curge sângele clanului Azai şi, într-o bună zi, copilul dom- 
niei voastre va deveni... 

Ujisato nu şi-a terminat fraza, dar Chacha ştia că ceea ce 
voia să spună era că într-o bună zi acel copil ar putea lua toată 
puterea. Nu se gândise niciodată la asta până acum. 

— Eu să am un copil?! 

— Întocmai. 

— Eu să am un copil?! 

Chacha a simţit cum dintr-odată din ochi îi curg lacrimi. 
Nu se gândise nici măcar o clipă că ar putea vreodată să aibă 
un copil cu Hideyoshi. Cu el! Cu cel care-i ucisese toată fa- 
milia! Fără să-i pese de prezenţa lui Ujisato, Chacha își lăsa 
lacrimile să-i curgă în voie pe obraji. Nu erau lacrimi de tris- 
teţe. O cuprinsese un sentiment de exaltare de nedescris, căci 

acum își dădea seama de soarta ei stranie de femeie. Ujisato a 
lăsat-o să plângă în tăcere. Ștergându-şi lacrimile, aceasta i-a spus: 

— Mă veţi ierta, nădăjduiesc. M-au cuprins sentimente 
nedeslușite. 

— Aţi fost deja la Jurakudai? a întrebat-o acesta. 

— O dată. 

— E un loc foarte frumos, nu-i așa? 

— Nu l-am găsit încântător. 

— Ce păcat! a răspuns Ujisato, căzând pe gânduri. Dar, 
dacă Jurakudai nu vă este pe plac, puteţi cere să vi se constru- 
iască un castel în care să locuiți. 

— Se poate un astfel de lucru? 

— Dacă domnia voastră nu poate, cine să poată? 

— Şi unde să fie ridicat? 

— Hmm... 

Pe faţa lui Ujisato apăruse un surâs. 

— Păi, dacă e vorba de un castel în care domnia voastră să 
poată locui în pace, nu poate fi decât în Yodo. Există deja un 
castel acolo, dar asta nu înseamnă că nu se poate construi încă 
unul, nou. E aproape şi de Osaka, şi de Ky6to, iar în apropiere 
curge râul Yodo. Aţi avea o privelişte încântătoare din turn, 
căci în jur se întind câmpii nesfârşite. 

Ujisato vorbea ca şi cum castelul ar fi fost deja construit. 

Lui Chacha îi şiroiau din nou lacrimi pe obraji. Vedea aievea 
acel castel încă imaginar, dar, închipuindu-se stând în turnul 
de veghe, îşi dădea seama că nici acolo nu va fi nimic altceva 
decât o prizonieră. Cu toate acestea, i-a răspuns lui Ujisato: 

— Voi face precum spuneţi. Voi aduce pe lume un moște- 
nitor şi voi trăi într-un nou castel. 

— Şi de ce n-ar fi acesta un prilej de bucurie? 

— Prea bine. 

La fel cum se întâmplase şi cu mama ei, soarta lui Chacha 
se hotăra pornind de la sfaturile lui Ujisato. O-ichinokata sfâr- 
şise punându-și capăt zilelor. Oare şi pe Chacha o aştepta ace- 
eași soartă? 

Vizita lui Ujisato Gam5 a durat aproape un ceas. Imediat 
ce acesta a plecat, a intrat în încăpere Gen'i Maeda, care venea 
de la Kysto. 

— Mâine vom pleca spre Jurakudai. La al şaptelea ceas al 
dimineții vom ieși din acest castel. 

Vestea plecării venea oarecum pe neaşteptate, dar aceea era 
ziua în care cireșii de la Jurakudai erau în plină floare. 

Știind deja locul, Chacha își putea imagina cu ușurință cât 
de frumoși trebuie să fie cireșii înfloriți de la Jurakudai, dar 
nu simţea nici cea pai mică bucurie la gândul plecării. Prin 
faţa ochilor i-au trecut, pe rând, toate castelele în care locuise: 
Odani, Kiyosu, Kitanosh5, Azuchi. Şi peste toate plutea acum 
imaginea castelului de pe malul râului Yodo, despre care îi vor- 
bise Ujisato Gam5. 


A doua zi dimineaţă, la ceasurile opt, cortegiul s-a pus în 
mișcare. Urcând în palanchin, Chacha a privit cu emoție cas- 
telul în care îşi petrecuse ultimii șase ani din viaţă. Era locul în 
care, împreună cu cele două surori ale ei, trăise uitată de lume 
şi se transformase din fată în femeie. Le privise pe rând pe Kogō 
şi pe Ohatsu cum se îmbarcă în călătoria vieții lor, iar acum îi 
venise şi ei rândul să facă primul pas către noul său destin. 

Deşi martie se apropia de sfârşit, primăvara întârzia să vină 
pe deplin, iar apele lacului erau mângâiate de un soare cu dinți. 
Cireşii de la Jurakudai poate erau deja înfloriţi, dar mugurii 
copacilor din jurul Castelului Azuchi abia se deschiseseră. 
Cortegiul care o ducea pe Chacha la Jurakudai era departe de 
a avea aparenţa unui alai de nuntă, dar nu era nici unul obiş- 
nuit. Nenumăratrele piese de mobilier şi obiecte decorative ce 
fuseseră expuse în vastele încăperi ale Castelului Azuchi urmau 
să fie duse la Jurakudai într-altă zi, așa că nu făceau parte din 
cortegiu. Erau însă treizeci de palanchine, însoţite de treizeci 
de războinici călare, îmbrăcaţi în ţinută de luptă. Palanchinul 
în care era purtată Chacha se afla în mijlocul alaiului. 

Chacha nu le cunoștea pe mare parte din doamnele de 
companie ce o însoțeau. Nu știa de unde erau, dar ele veniseră 

în acea dimineaţă pentru a o conduce pe porţile castelului. Pe 
chipurile lor inexpresive nu se putea citi nici bucurie, nici ener- 
vare, nici tristeţe. Atitudinea lor era foarte respectuoasă, dar 
în plecăciunile lor reverenţioase se distingea o răceală nede- 
finită. Şi palanchinele lor erau însoţite de încă treizeci de lup- 
tători călare. 

Neavând nici strălucirea unui alai de nuntă, nici lentoarea 
unui convoi de călătorie, întregul cortegiu se deplasa în mare 
grabă şi parcă pe ascuns, ca și cum în mijlocul lui ar fi fost 
purtat un obiect de mare preţ, ţinut departe de ochii lumii. 
Din când în când, Chacha ridica perdeluţele şi privea drumu- 
rile şi orașele prin care treceau. Din loc în loc, se vedeau gru- 
puri de femei şi copii, fie în picioare, fie stând jos, în drum. 

Când au intrat în cătunele din Otsu, s-au oprit să mănânce. 
Toate doamnele de companie au coborât din palanchinele lor, 
dar Chacha, pretinzând că se simte rău, a rămas înăuntru. Nu 
voia să dea ochii cu nimeni în acest moment de cotitură din 
viaţa ei. Printre perdeluţe, vedea întinderea de un albastru în- 
chis a apelor lacului Biwa, dar nu zărea nici o barcă pe luciul 
apei. Și aici, mugurii florilor de cireş abia se desfăcuseră. 

Abia când au ajuns în Yamashina au început să vadă de-a 
lungul drumului cireşi înfloriţi de-a binelea. Chacha însă nu le 
vedea frumuseţea. Aceste floricele albe, de pe care culoarea ro- 
zalie parcă se ştersese, i se păreau triste și parcă murdare. 

Capitala era la fel de plină de viaţă cum o lăsase la ultima 
ei vizită, în urmă cu aproape jumătate de an. Atunci era toamnă, 
iar acum se instalase deja primăvara, aşa că mulțimea de pe 
străzi era şi mai mare, şi mai animată. Toți ochii erau îndrep- 
taţi asupra cortegiului. Când venise aici prima dată, Chacha 
stătuse o noapte la reședința unui samurai înainte de a intra 
în Jurakudai, dar de data aceasta s-a îndreptat direct spre por- 
tile castelului, intrând în curtea largă, pavată cu nisip. 

Acum intrase prin altă parte față de data trecută, căci la co- 
borârea din palanchin s-a trezit în faţa unei mici reședințe. 
Văzând toată curtea plină de cireşi în floare, a lăsat să-i scape 
un strigăt de mirare. Nu erau la fel cu florile pe care le ştia ea, 

ci aveau altă formă, altă culoare, altă mărime. Nu se simțea 
nici măcar o adiere de vânt. Copacii erau în plină floare şi nici 
măcar o petală nu căzuse încă pe pământ. Coborând din 
palanchin, Chacha a rămas în picioare câteva clipe, contem- 
plând pierdută acoperământul de flori ce i se desfășura deasu- 
pra capului. Când s-a dezmeticit, s-a trezit înconjurată de un 
grup de doamne de companie, care se aplecau până la pământ 
pentru a o saluta. Și-a întors privirile de la crengile pline de 
flori către grupul de femei și a rămas în picioare nemişcată, cu 
o atitudine ușor maliţioasă. Pe verandă, alte femei aşteptau în 
genunchi, cu capetele plecate până la pământ și cu mâinile 
împreunate în față, pe dalele de piatră. Pe Chacha a cuprins-o 
un sentiment straniu. Femeile acestea erau la fel de încre- 
menite ca florile de cireş de afară, ce păreau artificiale în nemiş- 
carea lor. Singură, doar ea se simţea vie printre toate aceste 
lucruri din jurul ei şi i se părea bizar că era obligată să stea în 
picioare în mijlocul lor. 

A făcut un pas către intrarea în casă. Ca la un semn, toate 
femeile s-au ridicat deodată şi au urmat-o cu pași mici, aşa cum 
cerea eticheta. Înăuntru s-a lăsat condusă de o bătrână ce părea 
că o aşteaptă tocmai pentru asta. Nu era aceeaşi bătrână care 
o însoţise data trecută. Casa care îi fusese rezervată avea în spate 
o grădină, şi aceea plină de cireşi înfloriţi. Privind de pe ve- 
randă florile de cireş, Chacha și-a amintit de locuinţa lui Omă 
şi de curtea plină de trifoi japonez. Nu-i plăceau în mod deo- 
sebit florile de cireş, dar cu siguranţă era mai bine decât cu 
trifoiul japonez atât de deprimant. 

Camera ei de zi era în partea din spate a casei. Alături avea 
încăperea pentru schimbarea hainelor, iar mai în spate se aflau 
dormitoarele. Mai erau nişte încăperi care dădeau spre verandă, 
dar acelea le fuseseră rezervate doamnelor de companie, acolo 
fiind trimise toate femeile care o însoţiseră de la Castelul Azuchi. 
Chacha a intrat în camera ei pentru a se odihni, însă după câteva 
clipe a apărut Gen'i Maeda. 

— Cum vi se pare? Sunt toate pe placul domniei voastre? 
Cireşii de aici sunt cei mai frumoși din tot castelul. Domniță, 

de astăzi sunteți stăpâna acestui loc. La început s-ar putea să 
vă simțiți singură, dar veți duce aici o viață bună. În următoa- 
rele două săptămâni toată lumea din Jurakudai va fi ocupată 
cu pregătirile pentru vizita împăratului, dar odată ceremoniile 
terminate, probabil că va veni aici și stăpânul. 

Din cuvintele lui Gen'i Maeda, Chacha a înţeles că Hide- 
yoshi nu va veni mai devreme de încheierea vizitei împăra- 
tului. Chiar și o întârziere de doar două săptămâni până la 
întâlnirea cu Hideyoshi o făcea să se simtă mai bine. 

În prima ei seară în locuinţa de la Jurakudai, Chacha a pri- 
mit vizita neașteptată a lui Tatsuko, sora lui Takatsugu Ky5- 
goku. Cunoscută acum sub numele de doamna Ky5goku, 
alături de doamna Kaga, adică Omaă, şi de doamna Sanj5, sora 
lui Ujisato Gam6, era una dintre concubinele cărora Hide- 
yoshi le acorda favorurile sale. Ultima dară când Chacha o 
întâlnise pe Tatsuko fusese cu treisprezece sau paisprezece ani 
în urmă. Îşi amintea bine ziua de început de toamnă a anului 
al doilea al erei Tensh5, când cei doi verişori ai ei veniseră pen- 
tru prima oară la Castelul Kiyosu. Nu i se ştersese deloc din 
memorie imaginea fetei înalte și subţiri, mai mare decât ea cu 
vreo patru-cinci ani și care intrase în cameră în urma lui Taka- 
tsugu. În mod ciudat, îşi aducea aminte toate detaliile — chi- 
monoul din satin vernil și brâul stacojiu, părul lins, împărţit 
de-o parte și de alta a obrajilor şi mâinile albe ca ceara. 

Impresia cu care Chacha rămăsese încă din copilărie era 
aceea a unei prințese a cărei distincţie deosebită evoca noblețea 
numelui Ky6goku şi a cărei supunere părea că o pregătise să 
îndure orice fel de destin. Fără nici o urmă de aroganță sau de 
infatuare, avea acea frumuseţe fragilă a unei nobile doamne 
născute în ultimele zile ale unei dinastii ce se stinge. 

Deși venise însoțită de un alai numeros, doamna Kyâgoku 
a intrat singură în camera lui Chacha. 

— Nu ne-am văzut de multă vreme. Vă mai aduceţi aminte 
de timpurile de odinioară când, împreună cu fratele meu mai 
mic, v-am tulburat liniştea la Castelul Kiyosu? a întrebat ea 

pe un ton neașteptat de vesel, cu un zâmbet pierdut pe faţa albă 
pe care Chacha şi-o amintea atât de bine. 

Chacha îşi închipuise întotdeauna că viaţa unei concubine 
este întunecată, dar asta nu se vedea deloc pe chipul doamnei 
Ky5goku. / 

— Câţi ani să fi trecut de-atunci? S-au petrecut atâtea între 
timp, şi cu domnia voastră şi cu mine, a continuat ea. 

Chacha nu şi-ar fi putut imagina că femeia aceasta fru- 
moasă, care stătea înaintea ei, fusese o vreme soţia lui Takeda, 
seniorul din Wrakasă, şi că apoi devenise concubina celui care 
îi omorâse soţul. Soarta nu le cruţase pe nici una din ele. Cha- 
cha își pierduse mama și tatăl vitreg, doamna Ky5goku, soţul 
şi copiii, despre care nu se știa nici acum dacă fuseseră uciși 
sau mai trăiau pe undeva. 

Pe chipul doamnei Kyâgoku nu se citea nici o urmă de 
tristeţe, iar Chacha desluşea o vagă asemănare cu mama ei, 
O-ichinokata. Avea împăcarea celor ce au fost greu încercați. 
Chacha nu găsea nici o legătură sufletească între ea şi Tatsuko, 
dar nu putea să nege legătura de sânge care le unea. A invitat-o 
în apartamentele sale și s-au îndreptat împreună spre grădină, 
pentru a se bucura de priveliștea nocturnă a cireșilor în floare. 
Pe trepte nu erau pregătiţi saboţi pentru exterior, așa că doamna 
Kyōgoku a bătut din palme şi într-o clipă şi-a făcut apariţia o 
slujnică ce a adus două perechi. 

— După domnia voastră, i-a spus ea lui Chacha, iar aceasta 
a ieşit prima. 

Plimbându-se pe sub crengile pline de flori, Chacha şi-a 
dat seama la un moment dat că doamna Ky&goku stă mereu 
cu un pas în urma ei, ca și cum i-ar fi fost doamnă de com- 
panie. Cu o nonşalanţă studiată, a încercat să o facă să treacă 
în faţa ei, dar, conştient sau nu, doamna Kyōgoku nu a pășit 
nici măcar o dată înaintea verișoarei sale. 

Chacha nu avea nici cea mai vagă idee despre ce înseamnă 
viaţa de concubină, dar simţea acum că prezenţa doamnei 


Kyögoku îi dă putere. 


142 


Florile de cireş s-au scuturat repede, lăsând locul frunzelor, 
iar de pe la începutul lui aprilie s-a iscat o mare vânzoleală, 
căci urma să vină în vizită împăratul Go-Yozei!. Vizita fusese 
anunţată prin decret imperial încă de la începutul anului și 
urma să aibă loc două săptămâni mai târziu. Un astfel de eve- 
niment nu mai avusese loc din perioada Muromachi, așa încât 
trebuiau consultate cronicile familiilor nobile, se verificau ve- 
chile tradiţii şi obiceiuri, căci totul trebuia să se desfășoare 
conform etichetei. Toate acestea s-au petrecut zile de-a rândul 
sub atenta supraveghere a lui Gen'i Maeda. 

Zarva pricinuită de marele eveniment ajungea însă la Cha- 
cha doar prin intermediul doamnelor de companie, căci ea îşi 
petrecea tot timpul în apartamentele sale. Cam după zece zile, 
a ajuns la urechile ei vestea că samurai din întreaga ţară înce- 
puseră să sosească la Kyoto. Printre ei se numărau şi Toshiie 
Maeda, Ujisato Gamō sau Takatsugu Ky5goku. Numai Ieyasu 
Tokugawa era deja acolo de aproape o lună, cam de pe la mij- 
locul lui martie. 

De treisprezece zile ploua încontinuu, dar în ziua a paispre- 
zecea, când începea vizita împăratului, s-a înseninat din- 
tr-odată. Dis-de-dimineaţă, în fruntea unei trupe formate din 
vasalii lui Toshiie Maeda, Hideyoshi a pornit el însuși în în- 
tâmpinarea împăratului, îndreptându-se către Palatul Impe- 
rial. Suita era atât de numeroasă, încât umplea distanţa de 
cincisprezece ri dintre acesta și Jurakudai. Pe când capul ala- 
iului intra în Jurakudai, cei din urmă încă nu ieșiseră din 
Palatul Imperial, iar mulţimea venită din toate provinciile 
Japoniei să vadă procesiunea umplea străzile capitalei. Se spune 
că numai soldaţii puși de gardă la răscruci erau mai bine de 
şase mii. 

În fruntea cortegiului erau samuraii de rang înalt, ce purtau pe 
cap eboshi. Urmau palanchinele în care erau purtate împărăteasa 


1 Cel de-al o sută șaptelea împărat al Japoniei, care a domnit între 
1586-1611, perioadă corespunzătoare tranziţiei de la Perioada Azuchi- 
Momoyama la Perioada Edo. 

şi concubinele imperiale, apoi încă treizeci de lectici ale doam- 
nelor de companie. În urma lor veneau câteva sute de persoane 
ce purtau pe umeri un mikoshi', acompaniate de paisprezece 
palanchine lăcuite. După încă cinci palanchine veneau, în 
grupuri mici, avangarda, garda imperială, preoţii de la palatul 
imperial, generalii, patruzeci și cinci de muzicieni de la curte, 
fiecare cu instrumentul său şi, în fine, lectica în care era purtat 
împăratul. Vântul călduţ ce începuse să sufle anunţa deja 
sosirea verii. În urma împăratului defilau în ordine ministrul 
de stânga NobusukefKokonoe, ministrul de centru Nobukatsu 
Oda, şi elita generalilor, printre care se numărau Ieyasu Toku- 
gawa, Hideie Ukita, Hidetsugu Toyotomi. După ei toți venea 
palanchinul în care era purtat Hideyoshi. 

În faţa lui Hideyoshi înainta un grup de aproape șaptezeci 
de luptători călare, vasali apropiaţi lui, precum Mitsunari Ishida, 
iar în urma lui veneau cam cinci sute de vasali de trei ranguri 
diferite, şi încă douăzeci şi șapte de samurai importanţi, pre- 
cum Toshiie Maeda. Cortegiul era încheiat de nenumărați alți 
soldaţi aflaţi în serviciul lui Hideyoshi. Veşmintele tuturor 
erau de o splendoare ce le părea nepământeană mulțimilor de 
oameni — bărbaţi, femei şi copii — ce se adunaseră să-i pri- 
vească. Strălucirea brocartului și a mătăsurilor era orbitoare. 

Prima zi a ceremoniilor a debutat cu un banchet la amiază, 
iar seara a avut loc un concert de muzică de curte cu instru- 
mente de suflat şi cu coarde. Așa cum i se poruncise, Chacha 
a luat parte la întâmpinarea cortegiului imperial, ocupându-și 
locul indicat, lângă porţile palatului, dar după aceea s-a întors 
în încăperile sale şi şi-a petrecut ziua într-o stare de neliniște 
continuă. În palat se aflau cu siguranță de două sau de trei ori 
mai mulţi oameni ca de obicei, dar peste tot domnea o liniște 
mormântală. La lăsarea serii, Chacha a ieşit în grădină să se 
plimbe în lumina albăstriu-străvezie a lunii. Palatul era învăluit 


1 Altar şintoist portabil, asemănător unui palanchin bogat orna- 
mentat, folosit ca vehicul pentru transportul unei divinități în timpul 
unui festival. 

intr-o stranie tăcere în seara când acolo avea loc un festin cum 
nu se mai văzuse. Prin minte i-a trecut gândul că, dacă nu s-ar 
fi întâmplat nenorocirea de la Honn5-ji, poate că în locul lui 
Hideyoshi ar fi condus ceremoniile unchiul său, Nobunaga. 
Nu găsea răspuns la întrebarea dacă Hideyoshi, care pusese la 
pământ, rând pe rând, clanurile Azai, Oda şi Shibata, ajunsese 
în această poziţie recunoscută de însuși împăratul Japoniei 
grație inteligenţei lui sau datorită unui destin favorabil. 

Scăldată în lumina lunii, Chacha s-a gândit îndelung, după 
multă vreme, la tatăl și la mama sa, la unchiul său, Nobunaga 
şi la tatăl vitreg, Katsuie. Acum își dădea pentru prima oară 
seama că pe chipurile lor fusese zugrăvită întotdeauna umbra 
nenorocirii. 

A doua zi a ceremoniilor fusese iniţial consacrată unui 
concurs de poezie waka’, dar vizita imperială se prelungise cu 
încă o zi, aşa încât acesta a fost amânat, iar de la amiază încolo, 
vântul a purtat până la locuinţa lui Chacha sunetele de flaut 
şi de tobe. În acea zi, Hideyoshi i-a oferit împăratului terenuri 
în Kyăto, în valoare de 5 530 de ryo? de argint. De asemenea, 
a donat familiei imperiale şi pământuri în valoare de 800 de 
koku de orez şi a anunţat că va mai da și pământuri în valoare 
de 8 000 de koku aflate în Takajima, în provincia Omi, prin- 
țului imperial, înalților demnitari şi preoţilor curții. Mai mult, 
i-a pus să jure în acea zi pe toți luptătorii aflaţi sub comanda 
lui Ieyasu şi a lui Toshiie prezenţi la ceremonii că nu se vor 
opune ordinelor venite de la Curtea Imperială până la 
generaţia nepoților lor şi el însuşi a jurat că va rămâne 
întotdeauna credincios împăratului. 

În cea de-a treia zi, din cerul ce se umpluse de nori încă de 
dimineaţă a început să cadă o ploaie măruntă, dar această 
vreme melancolică era numai bună pentru concursul de poe- 
zie. Sub titlul Sziþuri spre lauda pinului, împăratul a compus 
următoarea poezie: 


1 Poezie clasică japoneză. 
2 Monedă folosită în Perioada Edo. 

Ce lungă așteptare! 
Jurăminte de credinţă trec din tată-n fiu, 
ca ramurile pline ale pinilor! 


La rândul său, Hideyoshi a compus un poem cu numele 
Stihuri spre lauda pinului într-o zi de vară ce-a așteptat venirea 


împăratului la Jurakudai: 


Împăratul cel veșnic s-a pogorât printre noi 
un pin majestuos se-nalță drept, 
sub boltă.” 


Sub același titlu, Ieyasu a scris: 


Ca frunzele pururi verzi ale pinului, 
fie ca legământul făcut împăratului 
să nu se şteargă-n veci! 


În total s-au scris nouăzeci şi şapte de poeme, dar, cu ex- 
cepţia câtorva dintre cei prezenţi, de dimineaţă războinicii 
adunaţi acolo nu au fost neapărat bucuroși de participarea la 
acest concurs. Multe dintre poezii păreau a fi scrise de altcineva 
decât cel care le citea. Concursul a fost apoi urmat de un 
banchet ce s-a prelungit târziu în noapte. 

A patra zi a fost dedicată dansurilor în onoarea împăratului 
unde s-au prezentat toate dansurile de bun augur: „Dansul 
celor zece mii de ani“, „Dansul fericirii eterne“ şi „Dansul pă- 
cii“. Toate petrecerile s-au derulat conform planului până în 
ziua a optsprezecea a lunii, când alaiul imperial a părăsit Pala- 
tul Jurakudai. Spre deosebire de cortegiul de la venire, de această 
dată în frunte erau purtate mai bine de douăzeci de lăzi lăcuite, 
decorate cu picturi aurite şi argintate şi purtând blazonul im- 
perial al crizantemei. Încuietorile din aur și argint păzeau co- 
morile dăruite de Hideyoshi împăratului. 

Ceremoniile au fost un mare succes, dar a doua zi după 
terminarea lor s-a pornit de dimineaţă o ploaie năprasnică, ce 
parcă așteptase tocmai ceasul potrivit să înceapă. 

Spre seară, Chacha privea din camera ei picăturile mari de 
ploaie cum loveau pământul cu putere. Era neliniştită, căci 
odată încheiată vizita împăratului, Hideyoshi putea să apară 
în orice clipă. Se hotărâse să accepte acelaşi destin ca al lui 
Omă sau Tatsuko, dar acum că venise momentul să dea piept 
cu el nu putea suporta gândul că va deveni concubina duşma- 
nului de moarte al familiei sale. Privind stropii de ploaie, şi-a 
amintit de cuvintele lui Ujisato Gam5. Îi spusese să aducă pe 
lume un moştenitor. Și să ceară să i se construiască un castel 
doar pentru ea. Amintirea cuvintelor lui Ujisato o făcea să 
simtă că prinde puteri. 

A continuat să plouă tare toată noaptea şi abia spre dimi- 
neaţă furtuna s-a mai potolit. Grădina interioară se transfor- 
mase într-o baltă, iar în colțul de vest al grădinii din faţa casei 
apa de ploaie formase un pârâiaș ce curgea cu zgomot. Vântul 
rupsese crengile copacilor şi acum zăceau împrăștiate în în- 
treaga curte. 

Pe la amiază s-a mai domolit şi vântul, iar spre seară s-a 
oprit şi ploaia. Din camera ei, Chacha privea grădina răvăşită. 
Norii de pe cer alunecau cu repeziciune spre miazănoapte. 

În acel moment, la intrarea în casă s-a auzit zgomot de voci. 
Întrebându-se ce se întâmplă, a dat să se ridice, dar în uşă a 
apărut o slujnică ce a anunţat-o că Marele Consilier a venit în 
vizită. O luase pe neaşteptate şi nu avusese deloc timp să se pre- 
gătească. leșind pe verandă, a văzut silueta scundă a lui Hideyoshi 
apropiindu-se. S-a lăsat de îndată la pământ pentru a-l saluta, 
așezându-şi mâinile împreunate pe dalele de piatră. Avea acum 
în faţa ochilor picioarele lui Hideyoshi. 

— A fost furtună, dar nădăjduiesc că n-ai păţit nimic. 

Cu aceste cuvinte, Hideyoshi a intrat înăuntru, urmat de 
două slujnice care, după ce i-au aranjat locul în care să se așeze, 
au ieşit de îndată. Chacha rămăsese pe verandă, aplecată până 
la pământ. 

— Chacha! 

Auzindu-se strigată, s-a ridicat şi a intrat în cameră, aşezân- 
du-se în stânga lui. 

— Vă prezint felicitările mele pentru succesul vizitei Înăl- 
țimii Sale, l-a salutat ea ceremonios. 

— Unde ai stat când a trecut alaiul? a întrebat-o Hideyoshi, 
de parcă ar fi vorbit cu un copil. 

— Am avut onoarea de a privi de lângă porţile palatului. 

— Şi cum a fost? 

— Încântător. 

— Şi faţa? Ai văzut-o? 

Chacha şi-a ridicat privirea mirată, fiind gata să întrebe 
despre a cui faţă era $orba, dar Hideyoshi a continuat. 

— Eram nervos şi obosit după atâtea pregătiri şi m-aș bu- 
cura să nu mă fi văzut, a început el să râdă. 

Așadar, despre propriul lui chip era vorba! 

— Şi dansurile cum au fost? 

— Nu am avut onoarea să iau parte la spectacolul dansu- 
rilor. 

— De ce? 

— Nu am primit poruncă. 

— Poruncă? Of! 

Pe faţa lui apăruse o umbră de mirare. 

— Așa carevasăzică... Ei, acum și dacă le-ai văzut, şi dacă 
nu le-ai văzut, tare mult n-ai avut a pierde, a continuat el pe 
un ton de consolare, apoi s-a oprit un moment, părând că se 
gândeşte la ceva. 

Chacha îl vedea pentru a cincea oară. Prima dată îl întâlnise 
la consultările de la Castelul Kiyosu. A doua oară îl văzuse 
călare, a doua zi după căderea Castelului Kitanosh6, când ea 
se îndrepta către nord căutând refugiu. Apoi a urmat întâlnirea 
de la Castelul Azuchi, când îl văzuse în aceeaşi încăpere cu 
Omă. Şi ultima dată fusese în toamnă, când ea venise să 
viziteze Jurakudai. Era însă prima dată când erau doar ei doi 
faţă în faţă. Hideyoshi avea cincizeci şi doi de ani şi pielea 
bronzată a feţei îi era plină de riduri fine, dar avea în el un aer 
tineresc ce venea probabil din acel orgoliu egoist ce îl făcuse 
s-o întrebe dacă i-a zărit faţa în timpul trecerii cortegiului. 

Aşezată lângă el, Chacha simţea apăsarea tăcerii lui prelungi. 
Şi-a ridicat capul pentru a spune ceva, dar a descumpănit-o 
expresia de pe figura lui. În câteva secunde se schimbase com- 
plet. Cu privirea aţintită asupra unui colț al grădinii, părea 
complet pierdut în gândurile sale, iar când în sfârşit s-a mișcat, 
a întrebat-o doar: 

— E cineva aici? 

Chacha a strigat către camera de alături, de unde a apărut 
imediat o slujnică. Hideyoshi i-a poruncit să-l cheme pe samu- 
raiul care îl însoţise până acolo. Imediat, un luptător de vârstă 
mijlocie şi-a făcut apariţia pe verandă. 

— Am poruncit ca scrisoarea ce însoţeşte poemul către 
Curtea Imperială să fie trimisă seniorilor Kikutei și Kanshūji, 
dar aș vrea să-l adaug şi pe seniorul Nakayama, i-a spus Hide- 
yoshi acestuia. 

A repetat apoi același lucru, insistent, apoi şi-a regăsit 
expresia blândă pe care o avea când intrase în cameră. 

— „Până în ceruri a ajuns împăratul în vizita sa.“ Așa... pe 
urmă ce mai era? Aha, da! „Apa din cer cade peste grădina 
plouândă.“ Nu-i așa că e o poezie frumoasă? Te pricepi la poe- 
zie, Chacha? 

— „Peste grădina plouândă“ e nelalocul ei, i-a răspuns 
Chacha. 

— Atunci „peste apa din grădină? 

— Mai degrabă „peste pământul grădinii“, poate? 

— Mda, s-ar putea să fie cum zici. Da, cred că ai dreptate. 
„Peste pământul grădinii“. 

Hideyoshi a privit-o mirat. 

— ...O poezie bună, nu? Până la vizita Înălţimii Sale a 
plouat încontinuu, dar când a fost el aici s-a înseninat, iar apoi 
a început din nou să plouă puternic. 

— Aţi compus-o acum, pe loc? a întrebat Chacha. 

— Acum? Nici vorbă! 

— Ieri? a întrebat din nou Chacha. 

— Ieri să fi fost? Da, se prea poate să fi fost ieri, i-a răspuns 
el cu fața strălucindu-i zâmbitoare. 

Dintr-odată însă, expresia i s-a schimbat, devenind din nou 
serios. 

— Să vină cineva! 

Un alt samurai, tot de vârstă mijlocie, a apărut imediat. 

— Poemul pe care l-am trimis la curte să poarte pe el ziua 
de douăzeci aprilie. Am spus nouăsprezece, dar să fie schim- 
bată cu douăzeci. 

Lăsându-l pe samurai să plece, şi-a căpătat expresia relaxată. 

— Dintre Azuchi și Jurakudai, care îţi place mai mult, 
Chacha? a întrebat: pe un ton ce lăsa să se înţeleagă că acum 
nu se mai gândea la nimic altceva în afară de ea. 

— La Azuchi e mai bine, i-a răspuns aceasta direct. 

— Mai bine la Azuchi?! Păi atunci am dat de belea! Dar 
încă n-ai văzut cât de bine se trăieşte la Jurakudai, de asta vor- 
bești aşa. Sunt o grămadă de lucruri atrăgătoare pe care încă 
nu le ştii. Încăperi minunate, jocuri în care te poţi simţi bine 
cu doamnele tale de companie. 

Apoi a adăugat râzând zgomotos: 

— Oricât de mult ţi-ar plăcea Azuchi, nu te las acolo! 

Ultimele cuvinte i-au sunat lui Chacha ca o poruncă. În 
timp ce vorbea, expresia de pe faţa lui Hideyoshi s-a schimbat 
iar, devenind din nou serioasă. 

— Venisem aici cu gândul să ne simţim bine împreună, 
dar mi-am adus aminte de nişte treburi ce nu suferă amânare 
şi de care ar fi bine să mă ocup eu însumi. 

Spunând acestea, Hideyoshi s-a ridicat în picioare. Lui 
Chacha i-a trecut prin minte că treburile importante au negre- 
şit legătură cu poemul căci îşi chemase de două ori oamenii să 
le dea ordine legate de acesta. 

După plecarea lui Hideyoshi, Chacha a simţit că o lasă 
toate puterile de oboseală. Reuşise să amâne un pic acel lucru 
neplăcut ce urma să se întâmple. Pe la ora șapte însă, s-a po- 
menit cu una dintre bătrânele doamne de companie. 

— Sunteţi chemată să răspundeţi unei invitaţii care vă va 


alunga plictiseala. 

Pe faţa ei imobilă ca o mască de teatru Nō doar buzele se 
mişcau. 

— Să mergem, atunci, i-a răspuns Chacha, pălind. 

A pornit către locuinţa celui mai puternic om din Japonia, 
pe care îl văzuse la amiază lângă ea negăsindu-şi locul, cu sin- 
gurul gând de a face un copil şi de a-şi obţine castelul. Bătrâna 
uscăţivă a luat-o de mână şi, împreună cu două tinere doamne 
de companie, au ieşit din casă. Lumina clară a lunii scălda 
grădina răvășită de furtună, iar pe cer norii alunecau întruna 
către miazănoapte. Adierea vântului era neplăcut de caldă. 

În zori, Chacha a ieşit din dormitorul lui Hideyoshi şi s-a 
întors la locuinţa sa, trecând prin faţa mai multor încăperi 
despre care nu ştia cui aparţin. Bătrâna mergea înaintea ei cu 
pași mici, arătându-i drumul, iar în urma ei veneau cele două 
tinere doamne de companie. 

Bătrâna mergea câte puţin, iar apoi se oprea brusc. Acest 
ritm părea calculat tocmai pentru a o face şi pe Chacha să se 
oprească şi astfel să nu obosească. Chacha o ura pe bătrâna 
aceasta, care îi arăta atâta consideraţie. De câte ori bătrâna se 
oprea, Chacha se simţea cuprinsă de o umilință fără margini, 
urmată de o furie de nestăpânit. A lăsat-o să se oprească, dar 
şi-a continuat drumul fără să o bage în seamă. 

— Nu vă este frig? a întrebat-o aceasta. 

— Nu, i-a răspuns Chacha tăios. 

Era dimineaţă devreme, dar nu era frig. Primăvara trecuse 
pe nesimtite şi lăsase locul verii. Se luminase bine de ziuă, dar 
în palat domnea încă liniștea și nu se vedea nici ţipenie de om. 

Ajunse la locuinţa lui Chacha, cele trei femei s-au retras, 
lăsând-o cu alte două doamne de companie ce o slujeau. Când 
a intrat în cameră, a văzut că îi fusese pregătit deja locul de 
culcare. Sentimentul de umilinţă a cuprins-o din nou. Le-a 
poruncit slujnicelor să ridice obloanele vrând parcă să scoată 
afară tot ce mai rămăsese din noaptea trecută. Le-a dat apoi 
drumul să plece şi s-a aşezat pe futon. A rămas aşa, nemişcată, 
multă vreme. Prin uşile deschise se vedeau niște arbuști de 
trandafir japonez, iar galbenul strălucitor al florilor mici îi 

pătrundea dureros în ochii nedormiţi. Era obosită, dar nu voia 
să se întindă de teamă că sentimentul de umilinţă îi va învălui 
din nou întregul corp. 

Până la urmă oboseala a răpus-o şi a dormit până la amiază. 
Când s-a trezit, a găsit nişte prăjiturele trimise de Hideyoshi: 
manjū! şi rakugan?, aşezate frumos pe două tăviţe din lac. 

Timp de cinci zile, au continuat să sosească de la Hideyoshi 
diverse cadouri, dar nici o altă veste. Şi, pe când amintirea 
umilinţei pe care o trăise începuse să se şteargă din mintea ei, 
Chacha a fost din jnou chemată. De data aceasta, într-o sală 
somptuoasă a palatului, așezată pe scaune străine încrustate cu 
perle și înconjurată de numeroase doamne de companie, a asis- 
tat, alături de Marele Consilier, la spectacolul de dansuri al 
unor oameni veniţi din sud, ce aveau părul şi ochii de altă 
culoare decât japonezii. A privit mișcările dansatorilor din 
Ryâkyă”, ce ţineau în mâini nişte obiecte mici, din care sunau. 
Artişii străini veneau unul câte unul pentru a-și demonstra 
măiestria. Hideyoshi prelungea spectacolul cât de mult putea, 
iar când ea îşi întorcea ochii, cerea să fie întreruptă de îndată 
acea interpretare şi să înceapă alta. 

În acea seară, Chacha a băut pentru prima dată vin. Era un 
lichid roșu, servit în pahare de sticlă. Invitată să bea, a dus 
paharul la buze şi gura i s-a umplut dintr-odată de dulceaţă. 
A băut două pahare şi într-o clipită a fost cuprinsă de ameţeală. 
Când şi-a revenit, Hideyoshi nu mai era acolo. Încă amețită, 
a fost condusă de doamnele de companie la locuinţa sa. A dat 
să intre în cameră, dar s-a oprit la ușă. Înăuntru o aştepta 
Hideyoshi. 

În toiul nopţii, Chacha era încă trează, ascultând cum pică- 
turile mari de ploaie loveau pământul. Ploaia începuse exact 
la miezul nopţii. I-a trecut prin minte că, dacă ar vrea să-i ia 


1 Biluţe din aluat, umplute cu cremă de fasole roşie dulce. 

2 Prăjituri din amidon și zahăr, turnate în diverse forme, asemănă- 
toare bezelelor. 

3 Insulele din sudul Japoniei, cuprinzând actuala prefectură Okinawa. 

viaţa lui Hideyoshi, ar putea-o face fără ca nimic s-o poată 
impiedica. Cel mai puternic om din Japonia dormea lângă ea, 
cu faţa pe care se zăreau semnele bătrâneţii întoarsă spre tavan. 
Chacha şi-a adus aminte unde-şi ascunsese pumnalul. Gândul 
că știa unde se află o liniştea într-un mod straniu. 

Nagamasa, Hisamasa şi mulți alții din clanul Azai muriseră 
de mâna lui Hideyoshi. La fel şi O-ichinokata, şi Katsuie și 
Morimasa Sakuma și încă atâţia din clanul Shibata. Cu toţii 
pieiseră din cauza lui. Chacha își amintea bine şi durerea de pe 
chipul mamei ei, când aflase că Manpukumaru fusese tras în 
țeapă de Hideyoshi, căci acea tristeţe i se întipărise adânc în 
mintea și în sufletul ei de copil. 

Puteai spune că toți cei pe care ea îi cunoscuse își pierduseră 
viaţa din cauza acestui Hideyoshi. Dacă voia, putea să-i răzbune 
pe toţi cei morţi. Omul acesta atât de urât şi de temut de ea 
încă de când era copilă era acum la mâna ei, iar asta îi trezea 
un sentiment straniu. 

Într-un târziu a adormit și nu s-a trezit până în zori. Gân- 
dul că avea putere de viaţă şi de moarte asupra lui îi dădea pu- 
terea să suporte umilinţa la care fusese supus trupul ei şi să 
doarmă alături de bătrânul suveran. 


La puţin timp după ce Chacha a devenit concubina lui 
Hideyoshi, în ziua a treisprezecea a lunii mai, la templul din 
palat s-a organizat o reprezentaţie de dansuri sacre kagura. Cu 
o lună în urmă, cu ocazia vizitei sale la Jurakudai, împăratul îi 
conferise cel mai înalt rang de nobleţe Doamnei din Palatul de 
Nord), soţia legitimă a lui Hideyoshi, iar aceste dansuri erau 
oferite curții drept mulţumire. Înalţii demnitari luau şi ei parte 
la ceremonie: unul era purtătorul sabiei, altul îl reprezenta pe 
împărat, un altul îi ţinea poala chimonoului, altcineva aducea 


1 Kita-no-mandokoro, titlu oferit soțiilor înalților demnitari şi mai 
ales soţiei regentului sau soţiei Marelui Consilier; numele are legătură 
cu faptul că acestea locuiau în general în camerele din partea de nord a 
castelelor sau palatelor. 

saboții, în timp ce restul, dintre care de unii auzise şi Chacha, 
purtau făcliile. 

Poveştile despre această ceremonie agitau deja spiritele în 
palat de câteva zile. Era pentru prima oară când Chacha a auzit 
vorbindu-se despre soţia legitimă a lui Hideyoshi. Cum aceasta 
locuia în Castelul Osaka, nici nu o văzuse până acum și nici 
nu auzise nimic despre ea. Era ciudat pentru ea să audă toate 
aceste zvonuri care circulau în palat despre dansurile sacre pe 
care Doamna din Palatul de Nord le oferea împăratului drept 
mulţumire, dar și ai ciudat era că nu ştiuse până atunci de 
existenţa în preajma lui Hideyoshi a unei femei ce avea o 
putere și un rang atât de înalte. 

În ziua de după ceremonie, Chacha s-a gândit să meargă să 
o vadă pe doamna Ky5goku, pe care încă nu o vizitase încă. Ar 
fi fost şi o ocazie bună să-i mulţumească pentru vizita pe care 
aceasta i-o făcuse când ea abia venise la Jurakudai. A trimis un 
mesager către aceasta, dar răspunsul primit a fost că, deoarece 
Doamna din Palatul de Nord mai urma să stea încă patru-cinci 
zile, ar fi mai bine să amâne întâlnirea lor pentru mai târziu. 
Chacha nu se aştepta la acest răspuns. Oare doar pentru că 
Doamna din Palatul de Nord se afla acolo ea trebuia să se 
abţină până şi de la o simplă vizită făcută doamnei Ky&goku:? 

Chiar în acea zi, la Chacha a ajuns o invitaţie din partea 
Doamnei din Palatul de Nord. Pentru că nu ştia cum trebuie 
să procedeze în acest caz, a trimis din nou un mesager doamnei 
Ky5goku, rugând-o să o sfătuiască. 

Urmând sfaturile primite, şi-a schimbat hainele şi s-a îndrep- 
tat către corpul central, unde Doamna din Palatul de Nord o 
aştepta. A intrat și s-a așezat în spate, înconjurată de numeroase 
doamne de companie, iar când soţia lui Hideyoshi a chemat-o, 
a păşit drept către ea. A făcut o plecăciune şi a privit-o pe femeia 
în jur de patruzeci de ani care se uita la ea cu răceală. 

— Sunteţi foarte frumoasă. Câţi ani veţi împlini, Chacha? a 
întrebat-o Doamna din Palatul de Nord pe un ton voit distant. 

Cuvintele ei erau cele pe care le spune cineva mai în vârstă 
cuiva mai tânăr sau un superior unui inferior. 

— Douăzeci şi doi, i-a răspuns Chacha, privind-o drept 
în ochi. 

Nu o plăcea deloc pe această femeie. Nu-şi amintea s-o fi 
tratat cineva așa vreodată. În afară de mama ei, O-ichinokata, 
toate femeile din anturajul său se purtaseră cu ea cu cel mai 
mare respect. E drept că fusese şi prizonieră, dar niciodată nu 
işi plecase ea capul prima. 

— Aveţi o sarcină dificilă acum, dar mai aveţi puţină răb- 
dare, i-a spus aceasta, făcând semn unei slujnice să-i aducă ceva 
lui Chacha. 

Era un set de haine de ceremonie și un pieptene de baga. 

Chacha i-a mulţumit ceremonios, dar fără să-și plece capul 
mai mult decât era necesar. Știa că soţia lui Hideyoshi făcea 
ceea ce îi cerea eticheta, fără ca asta să însemne că o simpatiza 
prea mult. Chacha începea să aibă conştiinţa rangului său, ca 
fiică a lui Nagamasa Azai şi nepoată a lui Oda Nobunaga. Nu 
se simţea deloc inferioară soţiei legitime a lui Hideyoshi şi nu 
avea nici cel mai mic sentiment de rivalitate faţă de această 
femeie. Dacă l-ar fi iubit pe Hideyoshi, cu siguranță că ar fi 
simţit măcar o urmă de gelozie faţă de soţia lui, dar nici un sen- 
timent de acest fel nu se născuse în inima ei. Avea pur şi sim- 
plu impresia că era tratată într-un mod neplăcut. Nu o interesa 
deloc dacă era vorba sau nu de soția celui mai puternic om din 
Japonia. Cine era de fapt această femeie, dacă nu o persoană 
de condiţie modestă, venită dintr-o provincie necunoscută? 
Chacha simţea cum de mânie începe să tremure din tot corpul. 

— Îmi permiteţi să mă retrag? a întrebat ea. 

Vorbea foarte respectuos și a ieșit aplecându-se ușor în faţa 
Doamnei din Palatul de Nord, dar fără să-şi încline capul. 

Dacă în ceea ce-l privea pe Hideyoshi, îşi găsise liniştea în 
gândul că îi putea lua viaţa oricând voia ea, față de soţia lui nu 
avea ce să facă: ura pe care o simţea nu-și găsea o cale de scă- 
pare, iar această vizită îi lăsase un gust neaşteptat de amar. 

Capitolul V 


În anul al șaisprezecelea al erei Tensh5, anotimpurile s-au 
succedat cu repeziciune. Pe la începutul toamnei, Chacha a 
simţit că ceva neobișnuit se întâmplă cu corpul ei. Prima care 
a observat a fost una din doamnele însoțitoare de vârstă mijlo- 
cie care era în slujba ei încă de pe vremea când locuiau în 
Castelul Azuchi. Aceasta a chemat un doctor, care a confirmat 
sarcina. Era octombrie, când la Jurakudai veneau vizitatori 
pentru a admira frunzele roşii ale arţarilor japonezi. 

Vestea că Chacha este însărcinată s-a răspândit cu repezi- 
ciune în toate colțurile palatului. 

Cel mai fericit dintre toţi era Hideyoshi. Apropiindu-și faţa 
roşie de palanchinul în care era adusă Chacha, o întâmpina cu 
strigăte de bucurie, care o umpleau de mirare pe aceasta. O 
vreme, a continuat să o viziteze la locuinţa ei, de parcă ar fi 
vrut să se asigure el însuși că nu păţeşte nimic rău. 

Locuinţa tinerei concubine s-a animat dintr-odată. Veni- 
seră şi mai multe doamne de companie și fuseseră trimise şi 
femei mai în vârstă, care se pricepeau la a moși prunci. Toată 
lumea roia în jurul ei și avea grijă de cele mai mici detalii. 

Bucuria lui Hideyoshi nu era deloc surprinzătoare. Erau 
destui cei care spuneau că nu poate avea urmași şi până şi el 
însuși ajunsese să creadă asta. Și iată că la cincizeci şi trei de ani 
reuşise să zămislească un moștenitor cu Chacha. Ea, în schimb, 
nu ştia dacă să se bucure sau nu că poartă în pântece copilul 

lui Hideyoshi. Gândul că în propriul ei corp creşte un ghemo- 
toc viu era foarte straniu și s-a hotărât să considere că această 
nouă viaţă dinlăuntrul ei nu are nici o legătură cu Hideyoshi. 

Prima dată când îi propusese să devină concubina lui 
Hideyoshi, Ujisato Gams îi spusese să nască un moştenitor și 
să ceară să i se construiască un castel. Chacha se învoise şi 
reuşise astfel să renunțe la planul de a-și lua viața, dar acum, 
că rămăsese însărcinată, în minte îi încolţise un nou gând. 
Începea să simtă o urmă de repulsie pentru această nouă viață 
ce apăruse din unirea sângelui ei cu cel al dușmanului de moarte 
al familiei sale. 

Începuse să aibă crize de nervi chiar faţă de Hideyoshi în- 
suşi, dar acesta nu o învinovăţea niciodată. Nu se supăra nici 
când ea îi arunca vorbe grele, nici când se purta urât, ci doar 
o striga drăgăstos „Tânără măicuţă , deși copilul nu se născuse 
încă. Într-una din zilele când venise la ea, stând pe verandă, 
Hideyoshi a întrebat-o: 

— La ce te gândeşti? 

— Nu mă gândesc la nimic, i-a răspuns ea după câteva 
secunde. 

— Chacha, e ceva ce-ţi dorești? Spune-mi ce vrei! 

— Nu-mi doresc nimic. Dar dacă ar fi vorba poate de un 
castel... 

— Un castel?! De ce-ai vrea un castel?? a strigat acesta plin 
de mirare. 

— Aş vrea să locuiesc în propriul meu castel. Asta e dorința 
mea cea mai de preţ. 

— Greu lucru îmi ceri. Dar, dacă asta e voinţa ta, atunci 
trebuie să-ţi construiesc un castel, i-a răspuns el, pe un ton care 
nu lăsa să se înţeleagă dacă vorbeşte serios sau ia totul în glumă. 

Chacha visa deja la castelul ei, unde va putea locui singură 
şi în care va putea să se îndepărteze fie chiar şi un pic de 
Hideyoshi. 

Hideyoshi nu era singurul care se bucura de sarcina lui 
Chacha. Sora lui Takatsugu, doamna Kyogoku, era la fel de 


bucuroasă. Când a venit să-i prezinte felicitările, i-a vorbit mai 

politicos ca niciodată, de parcă ar fi fost o doamnă de com- 
panie ce se află în faţa stăpânei sale. Și ea părea să nutrească 
aceleaşi sentimente faţă de soţia legitimă a lui Hideyoshi ca şi 
Chacha. Din punctul de vedere al ierarhiei din naștere, doamna 
Ky5goku provenea dintr-o familie mai de seamă decât cea a 
lui Chacha. Deşi erau faimoase, și clanul Oda și clanul Azai 
erau familii ce se ridicaseră doar de la un moment dat şi nu se 
puteau compara cu o familie a cărei istorie venea de demult, 
încă din perioada Muromachi și care era bine-cunoscută în 
tot ţinutul Omi. 4 

Se pare că doamna Kyōgoku ţinea la originile sale nobile 
şi se mândrea cu aceasta în faţa altor persoane, dar față de 
Chacha adopta întotdeauna o poziţie umilă. Poate că motivul 
ținea de datoria morală pe care o avea încă din copilărie față 
de O-ichinokata sau poate că era conştientă de faptul că, lăsând 
la o parte ierarhia, în fapt Chacha îşi dusese viaţa întotdeauna 
în cercuri mult mai înalte decât ea. Când doamna Ky5goku 
venise pe lume, familia sa își pierduse deja toată puterea, iar 
viaţa ei fusese un şir de peregrinări prin sărăcie, în ciuda nume- 
lui nobil pe care îl purta. 

Din această cauză, doamna Ky6goku o evitase întotdeauna 
pe Doamna din Palatul de Nord şi nu se apropiase în mod 
deosebit nici de celelalte curtezane. Deși nu avea neapărat o 
relaţie dificilă cu doamnele Kaga sau Sanj5, adică fiica lui 
Toshiie Maeda, respectiv sora lui Ujisato Gamō, nici nu se pu- 
tea spune că erau bune prietene, care îşi făceau vizite una acasă 
la alta. Doamna Ky6goku părea să fi găsit în Chacha un aliat 
care îi permitea să-și afirme rangul și poziţia. Cât despre Chacha, 
ea găsea în această femeie cu doar câţiva ani mai mare şi ale 
cărei trăsături îi aminteau de Takatsugu, un sentiment de iu- 
bire fraternă care mergea dincolo de legăturile de sânge ale 
clanului Oda. 

Cu toate acestea, un singur lucru nu înţelegea Chacha: 
iubirea sinceră pe care doamna Kyōgoku i-o purta lui Hide- 
yoshi. Adoptase o poziţie retrasă, dar dădea o mare importanță 
sentimentelor sale pentru Hideyoshi, pe care însă îl împărțea 

cu soţia lui și cu celelalte numeroase concubine. Părea că se mul- 
țumește cu ce i se dă şi că nu încearcă să se impună în vreun 
fel, de parcă în asta ar fi constat întregul ei statut de femeie. 
Pentru Chacha, un asemenea comportament era de neînțeles. 

— Ce fericire că veţi aduce pe lume un fiu! îi spunea 
doamna Ky&goku cu o mină serioasă, de parcă ar fi vorbit de 
propria ei persoană. 

În fiecare zi se ruga tuturor zeilor şi vorbea neîncetat despre 
asta cu toate doamnele de companie ale lui Chacha. 


De Anul Nou, când începea al şaptesprezecelea an al erei 
Tenshâ (1589), Hideyoshi şi-a anunţat hotărârea de a-i ridica 
lui Chacha un castel pe pământurile din Yodo. Construcţia 
urma să fie supravegheată de însuși fratele mai mic al acestuia, 
Hidenaga Toyotomi, iar lucrările să se desfăşoare zi şi noapte, 
până când se va fi înălțat edificiul. Hideyoshi voia să vadă 
castelul ridicat înainte ca Chacha să dea naştere fiului lor. 

Odată începute lucrările, Tadaoki Hosokawa s-a ocupat de 
adunarea mâinii de lucru și a schiţat planurile, în timp ce alți 
samurai şi-au pus la dispoziţie, la rândul lor, oameni care să 
ajute la tăierea pietrei sau la căratul buștenilor. Hideyoshi 
însuşi a făcut câteva vizite pe şantier pentru a vedea cum se 
desfăşoară lucrările. 

Castelul a fost terminat în luna martie. Era o construcţie 
de mici dimensiuni, potrivită pentru tânăra doamnă. Deşi nu 
era mare, era totuși un castel în adevăratul sens al cuvântului şi 
i se ridicase un donjon, doar că zidurile ce-l înconjurau nu 
erau nici pe departe impunătoare. Cu toate acestea, fiind situat 
intr-o parte a câmpiei din Yamazaki, era înconjurat din trei 
părţi de râurile Yodo, Katsura și Kitsu, în timp ce la sud se întin- 
dea un ţinut mlăștinos, ceea ce îl făcea o fortăreață protejată 
de natură. 

Deja greoaie din pricina sarcinii, Chacha s-a mutat în Yodo 
imediat ce construcţia a fost încheiată. Spre deosebire de pa- 
latul din Kyoto, priveliștea ce se dezvăluia ochilor în această 
nouă reşedinţă părea nesfârșită, ceea ce o făcea să se simtă 


159 


nemaipomenit de bine. La nord se vedeau munţii Hiei și Atago, 
iar în zilele cu vreme bună se putea zări în depărtare chiar şi 
Muntele Hira. Muntele Tennōzan se înălța spre apus, iar la 
sud se întindea mlaştina plină de stuf şi trestie, dincolo de care 
se ridica Muntele Napzan. 

În acest loc, în ziua a șaptesprezecea a lunii mai, Chacha a 
dat naştere unui băiat. Pesemne că rugăciunile zilnice ale doam- 
nei Ky6goku fuseseră ascultate. 

Hideyoshi nu mai fusese niciodată atât de fericit. Băiatul a 
fost de îndată numit Tsurumatsul. 

După venirea pe lume a copilului, de la Palatul Imperial 
au început să sosească daruri și veşminte pentru bebeluș, în 
timp ce samurai și nobili de la curte umpleau în fiecare zi ca- 
merele Castelului Yodo pentru a-și prezenta omagiile tinerei 
mame, aducând cu ei încă şi mai multe plocoane. Doar aceste 
cadouri să fi fost strânse și deja s-ar fi putut înălța munți întregi 
din ele, dar pe lângă toate astea au mai sosit și nenumărate da- 
ruri de la locuitorii din capitală, care trimiteau mai ales hakama 
de culoare stacojie, considerată aducătoare de noroc. 

Ujisato Gamō a venit şi el să o felicite pe Chacha. Aceasta 
nu se putea încă ridica din pat, așa că nu l-a putut primi perso- 
nal, dar a pus să-i fie aduse imediat darurile de la el. Primise o 
sabie, considerată de familia Gam5 drept o comoară ce era 
transmisă din generaţie în generaţie și care fusese fabricată folo- 
sind un vârf de săgeată cu care Hidesato Tawara-no-T6ta, 
strămoșul familiei Gam6, ucisese în luptă un miriapod gigan- 
tic pe Muntele Mikami?. Cuprinsă încă de emoţiile de după 


1 Numele reprezintă combinaţia caracterelor pentru „cocor“ (tsuru) 
și pentru „pin“ (matsu), ambele elemente fiind considerate de bun augur. 

2 Referire la războinicul Fujiwara-no-Hidesaro, unul dintre stră- 
moșii clanului Fujiwara, puternic clan al Japoniei din perioada clasică. 
Este faimos pentru legenda potrivit căreia Hidesato ar fi întâlnit un 
şarpe când traversa un pod. Fără teamă, a pășit peste el, iar acesta s-a 
transformat în dragon (în anumite versiuni, se transformă în rege sau 
domniţă). Acesta îl laudă pe Hidesaro pentru curajul său și îl roagă să-i 

naștere, Chacha s-a gândit adânc la semnificaţia cadoului pri- 
mit de la Ujisato, sfârșind prin a crede că mesajul transmis de 
acesta este să-l crească şi să-l educe pe Tsurumatsu ca luptător 
neînfricat, asemenea legendarului Hidesato. Întinsă pe futon, 
Chacha a contemplat îndelung darul primit de la singura 
persoană care-o sfătuise să dea naștere unui moştenitor pentru 
Hideyoshi. 

De câte ori venea la Castelul Yodo, Hideyoshi își striga 
băiatul „Sute“!. Auzise de la cineva că cei numiţi astfel vor avea 
viață lungă, aşa că nu-i spunea niciodată pe nume, ci îl striga 
doar „Sute, Sute!“. Încet-încet, toți cei din anturajul lui au luat 
şi ei acest obicei și au început să-i spună copilului „tânărul 
stăpân Sute“. 

La scurtă vreme după nașterea copilului, avea să se petreacă 
un eveniment neașteptat și foarte dureros. În cea de-a o suta 
zi de la naștere, adică pe 13 septembrie, Isurumatsu a fost luat 
de lângă mama sa şi mutat în Castelul Osaka. Chacha nu se 
gândise niciodată, nici măcar o clipă, că aşa ceva s-ar putea 
întâmpla. 

Din ziua în care şi-a văzut fiul urcat în palanchin, îmbrăcat 
în haine somptuoase de călătorie, Chacha a rămas pierdută, 
privind în gol. De la Osaka veneau tot felul de veşti: împăratul 
Go-Yăzei îi trimisese lui Tsurumatsu în dar o sabie, nenumă- 
rați soli erau trimişi în fiecare zi la castel cu mesaje de felici- 
tare... Toate aceste lucruri minunate despre copilul său ajungeau 
şi la ea, dar inima ei nu tresărea de bucurie nici măcar o dată. 
Rămasă fără copil în Castelul Yodo, Chacha simţea pentru 


ucidă dușmanul de moarte, un miriapod gigantic care de ani de zile îi 
omora copiii și nepoţii. Hidesato ucide miriapodul cu ajutorul unor 
săgeți și este răsplătit de dragon, care îi dăruiește o sabie, o bucată de 
mătase, o armură, un clopot de templu şi un sac de orez, spunându-i 
că nici mătasea, nici orezul nu se vor sfârşi cât timp el va trăi. Legenda 
este cunoscută sub numele de „Stăpânul sacului de orez“ și a servit drept 
sursă de inspiraţie pentru artiști faimoși precum Utagawa Kunisada. 
1 Abandonat, aruncat (limba japoneză). 

prima dată, ca femeie, o puternică gelozie faţă de Doamna din 
Palatul de Nord. La gândul că cineva are dreptul să-i ia pro- 
priul copil de lângă ea, o cuprindea furia. 

Cam din această vreme oamenii de rând au început să 
vorbească despre Chacha numind-o „stăpâna din Yodo“ sau 
„doamna din Yodo“. Deşi atunci când venea să o vadă, Hide- 
yoshi o striga afectuos „Chacha“, când vorbea despre ea altor 
oameni îi spunea fie „cea din Yodo“, fie „nevasta din Yodo“. 

Chacha nu mai ţinea minte deja de câte ori se gândise să-i 
ceară lui Hideyoshiksă-i înapoieze copilul, dar de fiecare dată 
rezistase acestei tentaţii periculoase, iar ceea ce o făcea să capete 
putere erau sfaturile lui Ujisato, care-i răsunau mereu în minte. 

În ziua în care Tsurumatsu fusese luat de lângă ea, trimisese 
de îndată soli la Ujisato, întrebându-l ce să facă în continuare. 
| se părea cel mai înţelept lucru să-i ceară lui sfatul, celui care 
o îndemnase să-i nască un moştenitor lui Hideyoshi. După 
trei zile, un mesager a adus în goana calului o scrisoare de la 
Ujisato. Acesta îi scria că fiul ei va rămâne fiul ei oriunde s-ar 
afla și că Marele Consilier avea cu siguranţă gânduri mari în 
ceea ce îl priveşte, așa că era mai bine să lase lucrurile așa cum 
erau. Răspunsul lui Ujisato nu avea nimic special, ci erau doar 
sfaturi pe care i le-ar fi putut spune oricine altcineva. 

Cu toate acestea, Chacha a ascultat cu sfinţenie de vorbele 
lui Ujisato. Dacă era să judece bine, urmase îndemnurile lui 
şi când mama ei se căsătorise cu Katsuie Shibata și când 
hotărâse să accepte să devină concubina lui Hideyoshi. Nu 
reușea să-și dea seama dacă toate aceste decizii fuseseră bune 
sau rele, dar simţea că şi acum trebuie să facă ceea ce îi spunea 
Ujisato. Pur și simplu nu putea lăsa la o parte poveţele lui. 

Mutarea lui Tsurumatsu în alt castel fusese pentru Chacha 
un şoc din care nu-și mai revenea, așa că toată toamna nu s-a 
ridicat din așternuturi. Hideyoshi, în schimb, era ocupat cu 
drumurile între Osaka şi Kyăto, dar cu toate acestea se oprea 
câteodată și la Yodo. Vizitele sale aici erau întotdeauna neaș- 
teptate. 

Spre marea ei mirare, Chacha şi-a dat seama într-o zi că de 
fapt aştepta cu nerăbdare venirea lui la castel. Când îşi anunţa 
sosirea, chiar dacă nu se simţea bine, ea se ridica imediat din 
pat, îşi aranja machiajul și îl întâmpina pe dușmanul de moarte 
al familiei sale, cel care o făcuse să-i nască un copil numai pen- 
tru ca mai apoi să i-l ia. 

— Mi se pare că nu te simţi prea bine în ultima vreme. 
Ce-ar fi să te vezi cu surorile tale? i-a spus acesta într-o zi. 

Cuvintele lui i-au amintit lui Chacha de Kogō şi de 
Ohatsu, pe care nu le mai văzuse de multă vreme. Îi era dor 
de amândouă, dar parcă mai degrabă ar fi vrut s-o întâlnească 
pe Kog5. Cu firea ei prietenoasă și binevoitoare, Ohatsu îi tot 
trimisese veşti despre ce se mai întâmplase cu ea după căsătoria 
cu Takatsugu, dar despre Kog5 nu mai ştia nimic. La naşterea 
lui Isurumatsu veniseră nişte soli purtând mesaje de felicitare 
din partea soţului acesteia, Yokurō Saji, dar nici un cuvânt de 
la Kogō. „Așa e Kogō“, şi-a spus atunci Chacha, dar gândul 
acela îi rămăsese în minte. 

— Dacă e cu putinţă, aș vrea s-o chem pe sora mea Kogō, 
a răspuns Chacha. 

— O să trimit de îndată un sol către Saji. 

Însoţită de câteva zeci de doamne de companie şi protejată 
de treizeci de samurai, Kog6 a sosit la Yodo la începutul lui 
noiembrie. Suita ei plină de pompă era puţin nefirească. Se 
împlineau trei ani de când se căsătorise cu Yokur6 Saji. La fel 
ca în ziua când plecase de la Castelul Azuchi spre noua ei casă, 
şi acum stătea să ningă. Pe atunci era doar o fată de şaisprezece 
ani, dar acum era mama a doi copii şi de pe faţa ei se ştersese 
aerul copilăresc, iar corpul i se împlinise. 

— Nu sunt bolnavă, ci doar am vrut să te revăd! a întâm- 
pinat-o Chacha pe un ton plin de afecţiune. 

— Tocmai de asta am venit, i-a răspuns aceasta râzând. 

Kog5 venise pentru trei zile, urmând ca în a patra să se în- 
toarcă acasă. 

— N-ai vrea să mai stai? Să vizitezi Kyōto pe îndelete? a 
încercat Chacha să o facă să-şi prelungească șederea. 

— Nu mă interesează Kyōto prea mult. L-am traversat 
când am venit încoace și a fost de-ajuns. De văzut, l-am văzut, 
şi se prea poate să fie multe locuri interesante pe care nu le 
ştiu, dar nu ţin neapărat să le vizitez. 

— Aunci, ce-ar fi să te abaţi pe la Castelul din Omizo? 
Ohatsu se va bucura Să te revadă, cu siguranță. 

Însă nici ideea de a o reîntâlni pe Ohatsu nu părea să o miște 
prea mult pe Kog6. Rămăsese aceeași dintotdeauna, lipsită de 
empatie sau de bunăvoință, suficientă sieşi. Chacha era puţin 
invidioasă pe sora ej mai mică — încă din copilărie nu se lăsa 
mișcată de nimic, oricât de mari şi importante ar fi fost eveni- 
mentele din jurul ei. 

Şi totuși, o veste sosită pe neașteptate a avut darul de a o 
impresiona până și pe Kog5. La castel a apărut deodată Gen'i 
Maeda, care le-a transmis că voia lui Hideyoshi este ca la Ono 
să se întoarcă doar doamnele de companie şi escorta de 
samurai, iar Kog5 să rămână la Yodo ca ostatică. 

— Adică vreţi să spuneţi că o ia înapoi de la familia căreia 
i-a dat-o spre căsătorie? a întrebat Chacha. 

— Aşa cred, a răspuns Maeda cu tonul posac cu care dai 
cuiva o veste crudă. 

Din spusele lui, Chacha a înţeles că Hideyoshi nu-l are la 
inimă pe Yokur6 Saji. Fără îndoială, motivul acestei atitudini 
își avea rădăcinile în bătălia de la Komaki din anul al doispre- 
zecelea al erei Tenshō (1584) când, graţie unei blocade pe mare, 
Hideyoshi reușise să-l izoleze pe Ieyasu şi să-i taie accesul către 
o rută de scăpare prin Mikawa, dar Yokur5 Saji îi făcuse rost 
acestuia din urmă de niște bărci şi astfel îl ajutase să iasă din 
impas. Hideyoshi nu uitase. Cu toate acestea, Kog5 era acum 
mama a două fiice și a o chema aici pentru ca apoi să nu o mai 
lași să se întoarcă i se părea lui Chacha un act de cruzime. Și-a 
promis atunci că îl va ruga pe Hideyoshi să se răzgândească. 

Deocamdată însă trebuia să-i spună lui Kog6 ce se hotărâse. 
La aflarea veștii, aceasta s-a schimbat brusc la faţă și, preţ de o 
clipă a părut complet absentă, dar imediat și-a recăpătat stăpâ- 
nirea de sine și a răspuns pe un ton neașteptat de ferm: 

— Fiicele mele au rămas în castelul din Ono. Îmi sunt la 
fel de dragi cum îţi este ţie fiul tău. Te rog doar să faci ceva în 
privinţa asta. 

Din acea zi, Kog5 nu a mai ieșit din camera ei. Îngrijorată, 
Chacha mergea din când în când să vadă ce face sora ei şi de 
fiecare dată o găsea stând într-un colţ, cu ochii umflaţi de plâns. 

De dragul lui Kog6, Chacha își dorea să-l întâlnească mai 
repede pe Hideyoshi, dar deja se făcuse decembrie şi acesta nu 
se arăta deloc la Yodo. Îi trimitea din când în când răvașe scrise 
în grabă, în care îi vorbea despre pregătirile pentru campania 
militară din Kant şi despre cum acestea îi ocupă tot timpul, 
fără să aibă răgazul de a veni să o vadă la Yodo. Câteodată mer- 
gea la Osaka şi atunci îl vedea și pe fiul lor, iar asta era pentru 
e] cel mai fericit lucru ce i se putea întâmpla. Ştia că și Chacha 
ar fi vrut să-şi vadă copilul, dar o ruga să mai aibă răbdare o 
vreme. Scrisorile lui se încheiau întotdeauna cu o formulă de 
respect, iar în locul numelui semna doar „Suveranul“, în timp 
ce numele ei era întotdeauna „Chacha“. 

Era adevărat că pregătirile pentru campania din Kantō îi 
ocupau lui Hideyoshi tot timpul. La începutul lui decembrie, 
acesta a trimis în toate provinciile Japoniei o înştiinţare oficială 
în care vorbea despre „ofensiva de pedepsire din primăvară, 
indicând astfel când va avea loc expediţia împotriva clanului 
H6j6, ce nu-i accepta autoritatea. A adunat soldaţi din aproape 
toată ţara, începând cu cele cinci provincii principale, dar şi 
din Chăgoku, Shikoku, Hokkoku sau din ţinutul Kăshin!. 
Mai apoi, a aplicat un nou sistem de taxe în ţinuturile dintre 


1 Cele Cinci Provincii Principale erau Yamato (acum în Prefectura 
Nara), Yamashiro (acum în Prefectura Kyâto), Settsu, Kawachi și Izumi 
(acum în Prefectura Osaka). Regiunea Chăgoku se află în partea cea mai 
vestică a a Japoniei, cuprinzând actualele prefecturi Hiroshima, Okayama, 
Shimane, Tottori şi Yamaguchi. Shikoku este cea mai mică dintre cele 
patru insule principale ale Japoniei. Hokkoku se referă la provinciile din 
nord-vest, în timp ce Kâshin se referă la partea centrală a Japoniei, inclu- 
zând teritorii ce astăzi aparţin prefecturilor Nagano, Yamanashi și Gifu. 

Osaka şi Owari, de unde a cerut șapte unităţi de orez în loc 
de cinci. L-a numit pe Masaie Natsuka responsabil cu strân- 
gerea proviziilor pentru armată, și-a luat zece demnitari de 
rang inferior sub conducerea lui, a pus să se strângă într-un 
an 200 000 de koku de orez pe care le-a pregătit spre a fi trimise 
imediat după Anul Nou către est, prin porturile Ejiri şi Shi- 
mizu, a cumpărat tot orezul pe care l-a putut găsi în provinciile 
traversate de drumul ce ducea spre răsărit şi l-a trimis la Oda- 
wara. Pe lângă acestea, l-a numit guvernator de Kyōto pe 
Terumoto M5ri înjabsenţa sa şi pe Takakage Kobayakawa 
administrator interimar al fortăreţelor situate pe rutele către 
răsărit, pe unde avea să treacă expediţia. 

Pe 10 decembrie, Ieyasu Tokugawa, Kagekarsu Uesugi și 
Toshiie Maeda au fost convocați la un consiliu de război în 
care au hotărât că trupele lui Ieyasu vor reprezenta avangarda. 
În ziua a treisprezecea a lui decembrie, acesta a trimis soli în 
provincia sa din Sunpu ordonând soldaţilor să se pregătească 
de plecare. Câteva zile mai târziu, el însuși s-a întors în Sunpu, 
de unde urma să pornească în fruntea armatei sale. 

Hideyoshi a apărut la Castelul Yodo în ultima parte a lunii 
decembrie. A venit seara târziu, fără să-și anunţe sosirea, și a 
plecat spre Ky5to a doua zi, dimineaţa devreme. În acea seară, 
Chacha i-a vorbit despre Kog6 şi l-a rugat să uite furia împo- 
triva soţului acesteia. Râzând, acesta i-a răspuns că nici nu mai 
ştie ce făcuse Yokurō Saji, dar că, orice ar fi fost, nu avea acum 
timp să se ocupe de așa ceva. Când zâmbetul de pe faţă i s-a 
şters, i-a spus lui Chacha: 

— Nu ai înţeles oare de ce am luat-o pe Kogō de lângă 
soțul ei? Soţul lui Kog5 este cumnatul meu și unchiul lui Tsu- 
rumatsu. După moartea mea, la el va trebui să căutaţi ajutor. 
Și tu, şi fiul nostru. Nu mă pot asigura de loialitatea lui decât 
dacă o ţin pe sora ta ostatică. 

Ultimele cuvinte au sunat ca o sentinţă definitivă. Acum 
că îi explicase, totul căpătase sens pentru Chacha. Hideyoshi 
avea cincizeci și patru de ani şi încerca să o înconjoare pe ea şi 
pe fiul lor cu aliaţi puternici la care să poată apela după moar- 

tea lui. Înţelegând adevăratele sale intenţii, Chacha nu a mai 
putut insista. fi părea rău pentru Kog6, dar toate acestea erau 
necesare pentru siguranţa fiului ei. Era mai bine pentru sora 
ci să fie despărțită de Yokurō Saji, stăpân peste un castel 
neînsemnat, dar având în spate susținerea puternicului clan 
Tokugawa. 

După ce l-a condus pe Hideyoshi, Chacha s-a întors în 
camera ei, unde a găsit-o pe Kogō. 

— Ai vorbit pentru mine? a întrebat-o aceasta, ridicându-și 
către ea chipul pe care de o lună încoace nu mai înflorise nici 
un zâmbet. 

— Am vorbit, dar a dat poruncă să rămâi aici până se termină 
campania de la Odawara. Orice i-aş spune acum ar fi degeaba, 
căci mintea lui este ocupată doar de expediţia din răsărit. 

Kog5 şi-a ridicat din nou capul, aruncând către sora ei o 
privire plină de ură, dar nu a rostit decât „Am înțeles“, după 
care s-a întors în camera ei. 


După Anul Nou, ştirile despre război au început să parvină 
la Castelul Yodo una după alta. Ieyasu Tokugawa, Nobukatsu 
Oda și Ujisato Gam5 se îndreptau către est pe drumurile de 
pe coastă, în timp ce Kagekatsu Uesugi și Toshiie Maeda îna- 
intau pe drumurile muntoase din interiorul ţării, armatele ur- 
mând să ajungă pe câmpul de bătălie la mijlocul lui februarie 
sau la începutul lui martie. 

Ajunseseră însă şi veşti fără temei cum că Ieyasu şi Toshiie 
s-ar fi răsculat împotriva lui Hideyoshi și că se aliaseră cu cla- 
nul H5j5. Ca pentru a şterge aceste zvonuri nefondate, pe 3 ia- 
nuarie, fiul lui Ieyasu, Nagamaru, în vârstă de doisprezece ani, 
a intrat în Jurakudai însoţit de o escortă formată din vasali 
bine-cunoscuţi ai clanului Tokugawa, printre care se numărau 
Naomasa Ii sau Tadayo Sakai. Sătul de acuzaţiile de trădare ce 
i se aduceau şi pentru a preîntâmpina orice neînţelegeri cu 
Hideyoshi, Ieyasu își trimisese propriul fiu drept ostatic la 
palatul Marelui Consilier. Hideyoshi a organizat pentru Naga- 
maru ritualul de intrare în rândul bărbaţilor şi i-a dat acestuia 

numele de adult Hidetada, dăruindu-i totodată o sabie de aur. 
l-a prins părul ca unui adevărat samurai, l-a educat la Suruga 
ca pe un bărbat născut în capitală, apoi l-a trimis înapoi la 
Sunpu, exprimând prin acest gest încrederea pe care o avea în 
Ieyasu și care nu se baza pe trimiterea nimănui drept ostatic. 

Pe la sfârșitul lui ianuarie, toate veșştile care ajungeau la 
Chacha din capitală vorbeau despre iminenţa începerii lupte- 
lor. La Sanj6 s-a construit un pod de mari dimensiuni pentru 
a permite trimiterea trupelor pe front, iar la picioarele acestuia 
se găseau nişte tăbliță de lemn pe care erau scrise avertismente 
purtând însemnele lui Hideyoshi: 


Cei care jefuiesc şi comit acte de violenţă pe teritoriile aliaţilor 
vor fi executaţi. 

Cei care provoacă incendii în taberele noastre vor fi găsiţi şi 
arestați. Dacă nu vor fi prinși, va fi învinuit stăpânul lor. 
Împărțirea de orez, paie, lemn de foc şi altele asemenea nu va 
putea avea loc fără aprobarea unui senior. 


Luna februarie a trecut în atmosfera plină de tensiune a 
începerii războiului. Se vorbea despre Hideyoshi că e gata să 
plece la luptă în orice clipă, dar el nu dădea semne că ar părăsi 
capitala. 

Din gura unui samurai ce venea din Senpu, Chacha a aflat 
că Ujisato Gamō plecase la începutul lui februarie din castelul 
său din Matsuzaka, în Ise, şi se îndrepta către est. Pornise în 
fruntea trupelor sale, înălțându-și steagul cu însemnele de 
comandant. Chacha îl și vedea înaintea ochilor şi se gândea 
cu drag la el, dar nu mai simţea acea euforie pe care i-o pro- 
vocau altădată veştile despre Ujisato. Imaginea pe care o purtase 
în sufletul ei încă din copilărie începuse să se schimbe încetul 
cu încetul. 

Pe la sfârșitul lui februarie, Hideyoshi i-a făcut lui Chacha 
prima vizită din acel an. Cum o neglijase destul de multă vreme, 
în inima ei își făcuseră loc sentimente nu tocmai blânde. O 
gelozie feroce o năpădise la gândul că el nu mai dăduse prin 

Yodo pentru că avea destule concubine la Jurakudai. Când 
s-au întâlnit însă, și-a dat seama că sentimentele ei nu aveau 
nici un temei. Era captivat în totalitate de război şi nici chiar 
trupul ei tânăr nu-i putea lua mintea de la surescitarea pe care 
i-o trezea gândul luptei. Chiar şi în aşternuturi, părea că 
mângâierile pe care i le oferea lui Chacha erau doar o obligaţie 
ce trebuia îndeplinită, căci odată actul consumat nu vorbea 
despre nimic altceva decât despre război. „Fără doar şi poate 
că trupele din avangardă au ajuns deja la râul Kise, dar cele 
din urmă încă stau în Mino sau în Owari“, îi spunea el. Sau, 
altă dată: „În prima zi a lui martie voi merge la templul impe- 
rial, unde împăratul îmi va da sabia cu care să alung duşmanii 
şi apoi voi pleca imediat din Kyōto. Mi-ar plăcea să vii să asiști 
la ceremonie. Oare din ce loc ai putea să vezi mai bine?“ Aces- 
tea erau singurele subiecte de discuţie. Vorbea numai despre 
luptă, dar cuvintele lui nu aminteau deloc de bătălii sânge- 
roase — părea captivat de un război ce însemna pentru el doar 
voie bună şi încântare. 

În prima zi a lunii martie, Chacha a ieşit pentru prima oară 
din Yodo pentru a merge la Kyâto. Ascultând porunca lui 
Hideyoshi, mergea să vadă ceremonia plecării lui în campanie. 
Escorta de samurai le-a condus pe tânăra doamnă şi pe însoți- 
toarele ei până la o tribună ce fusese amenajată în cartierul 
Sanj6-Kawara pentru această ocazie. Tribuna era construită 
lângă stradă, întinzându-se cât vedeai cu ochii, de la Awata- 
guchi, Yamashina până la Otsu, căci cei adunaţi să asiste la 
ceremonie veniseră din Osaka, Fushimi, Sakai sau chiar Nara. 

Chacha a aşteptat cam o jumătate de oră. Stând jos pe per- 
nuţele special pregătite, nu simţea deloc că asistă la plecarea 
unor trupe la război. Dintr-odată, a apărut avangarda. Toţi 
samuraii purtau armurile de luptă și își ţineau armele în mâini. 
Nu era nici o îndoială că pleacă pe câmpul de bătălie, dar îna- 
intau îngrozitor de încet. Prin faţa ochilor ei au trecut nenu- 
mărate stindarde și steaguri strălucind în lumina soarelui de 
primăvară, cai ce purtau pe harnașament fiecare câte trei sute 
de bani de aur, câţiva muncitori purtând la gât câte un bănuţ 

de aur, grupuri de constructori ce-și cărau uneltele pe care 
urmau să le folosească la ridicarea fortificațiilor şi samurai cu 
săbiile scoase din teacă. Expresia de pe chipurile lor nu aducea 
deloc cu cea a unor oameni ce pleacă la război. Poate că mo- 
tivul era că cei șase mii de oameni nu trebuiau să se grăbească, 
prima tabără fiind în Otsu, care era destul de aproape, dar 
chiar și așa, armata aceasta dădea impresia că defilează la o 
paradă şi nu că pleacă la luptă. 

În mijlocul tuturor acestor oameni, Chacha a zărit o figură 
ciudată. Chiar cândise gândea că trecuse deja cam jumătate de 
armată, a apărut un războinic călare pe un cal mândru, cu piep- 
tul umflându-i-se triumfător. Ţinea în mână un arc dat cu lac 
stacojiu, avea capul acoperit de un coif din care ieșeau două 
coarne și purta o armură legată cu şnururi de culoare roșu 
aprins. Lui Chacha i-a luat ceva vreme până să-şi dea seama 
că acel personaj strident ce aducea mai degrabă cu o paiaţă era 
chiar Hideyoshi. Barba ce-i crescuse pe faţă îi schimba puţin 
fizionomia, dar cu siguranţă era el. Chiar și calul său era aco- 
perit cu o cergă ţesută cu fir de aur şi împodobită cu ghinde 
stacojii, întreg harnașamentul fiind din cale-afară de pestriţ. 

Lui Chacha i se tăiase respiraţia. Nu-și imaginase nici o clipă 
că Hideyoshi va pleca la război costumat astfel. Și nu doar ea 
rămăsese cu gura căscată în faţa acestui spectacol. Mulțimea 
adunată pe străzi îl aclama fascinată pe acest conducător extra- 
vagant. În urma lui veneau alți samurai la fel de strălucitori. 

Chacha a rămas la locul ei până când ultimele trupe au 
dispărut pe drumul spre Yamashina. Niciodată nu văzuse în 
Hideyoshi o persoană atât de aparte, așa cum îl vedea acum. 
Cine altul în afară de el ar mai fi putut organiza o plecare la 
război cu atâta fast, de parcă ar fi fost o sărbătoare? Fără îndo- 
ială că era ridicol, dar purtarea aceasta copilărească nu era 
neplăcută. Hideyoshi își propusese şi reușise să-i surprindă pe 
toţi. Şi, mergând cu judecata un pic mai departe, această paradă 
fusese o strategie bine calculată de a-i face pe toţi să-i recu- 
noască puterea absolută şi poziţia de neclintit. 

Amintindu-și figura ascunsă sub barba pe care Hideyoshi 
o purta acum, Chacha își dădea seama că nu va putea niciodată 
să fugă de acest bătrân războinic. Mai mult, că nici un alt băr- 
bat în afară de el nu va mai ajunge la inima ei. 

A plecat cu intenţia de a merge la Jurakudai să o salute pe 
Doamna din Palatul de Nord și apoi să se întoarcă în Yodo, 
dar şi-a schimbat planurile şi a pornit-o direct către castelul 
ci. Când Castelul Yodo i s-a arătat privirii, ultimele raze ale 
soarelui înroşeau deja câmpiile mlăștinoase. Gândindu-se că 
Hideyoshi a ajuns deja la Otsu şi că probabil nu avea în minte 
nimic altceva decât treburile războiului, Chacha a intrat liniş- 
tită pe poarta castelului. 

Din acel moment, ceva s-a schimbat în fiinţa ei. Senti- 
mentele ei pentru Hideyoshi fuseseră hotărâte definitiv de ziua 
în care îl văzuse plecând la luptă. 

Din ziua următoare, a început să se gândească la fiecare 
etapă prevăzută în drumul lui către est, imaginându-și figura 
lui în mijlocul acelor peisaje: azi în Omi Hachimanyama, azi 
în Kashiwara, azi în Ogaki, şi tot aşa. Hidenaga, cel care asi- 
gura paza capitalei în absenţa lui, trimitea în fiecare zi câte un 
mesager pentru a o informa în legătură cu mișcările lui Hide- 
yoshi şi ale armatei sale. În ziua a zecea ajunsese la Yoshida, în 
a optsprezecea zi era la Sunpu, de unde au mai încetinit; în 
ziua a douăzeci și treia ajunseseră la Kyomidera, trei zile mai 
târziu intrau în Yoshiwara și, într-un final, în a douăzeci și 
şaptea zi păşeau pe porţile Castelului Numazu. După aceasta, 
următoarele veşti au fost despre căderea Castelului Yamanaka 
din regiunea Hakone, care îi aparţinea clanului H6j5, pentru 
ca, în fine, câteva zile mai târziu, lui Chacha să îi parvină vestea 
asediului cetăţii de la Odawara. 


Din când în când, Chacha mergea în camera surorii ei şi, 
încercând să-i ridice moralul, o invita să se plimbe în grădină, 
dar Kogō nu a răspuns nici măcar o dată acestor propuneri. 
Când se uita la Chacha, privirea ei era rece şi dușmănoasă. 

Neavând ce face, Chacha a lăsat-o până la urmă în pace. 
Putea să-şi imagineze suferința pe care despărţirea de soţul ei 
şi de cele două fiice i-o provoca și înţelegea că durerea ei nu se 
va stinge uşor, dar când îi întâlnea privirea plină de dușmănie 
simţea că o cuprinde ọ stare chinuitoare. 

— Chacha, te-ai schimbat foarte mult, i-a spus Kogō în- 
tr-una din zilele când a mers s-o viziteze în camera ei. 

— Cum m-am schimbat? a replicat Chacha, dar Kog5 a 
continuat fără să-i răspundă la întrebare. 

— Cu siguranță tă şi Ohatsu s-ar mira să vadă cât eşti de 
veselă. N-ai zice că ai trecut prin atâtea nenorociri. 

Ironia acelor cuvinte i-a străpuns lui Chacha inima ca un 
cuțit, dar s-a prefăcut că nu are nimic. Adevărul era că toate 
acele suferinţe de care trecutul ei era plin se şterseseră pur şi 
simplu din inima sa. Când se gândea la Castelul Kiyosu, la 
Castelul Azuchi sau la Castelul Kitanosh6, prizonier al zăpe- 
zilor din ţinuturile de nord, i se părea ciudat că a putut să 
trăiască în asemenea locuri. 

Singurele nemulțumiri pe care le avea acum erau despăr- 
ţirea de Hideyoshi și separarea de fiul ei, Tsurumatsu. Dra- 
gostea ei de mamă îi dădea însă putere să suporte această 
depărtare, căci ştia că este necesară pentru viitorul lui Tsuru- 
matsu, care nu putea fi crescut și educat de o simplă concubină. 

Pe la sfârșitul lui aprilie, la Chacha a venit pe neașteptate 
un mesager din partea Doamnei din Palatul de Nord. Aceasta 
îi cerea să meargă la Odawara pentru a-l susţine pe Hideyoshi, 
căci asediul părea să nu se sfârșească așa de curând. Chacha s-a 
grăbit să-i răspundă că va urma sfatul primit. E drept că o 
deranja puţin faptul că ordinul nu venise de la Hideyoshi, ci 
de la soţia lui, dar s-a potolit spunându-și că aceasta era de fapt 
dorinţa lui Hideyoshi însuși, iar Doamna din Palatul de Nord 
nu a fost nimic mai mult decât un intermediar. Nu era nici o 
îndoială în privinţa asta. 

Două sau trei zile mai târziu, un alt mesager a venit din 
partea Doamnei din Palatul de Nord. Îi mulțumea lui Chacha 

că acceptase cererea ei şi o ruga să fie gata de plecare în orice 
moment. Şi de această dată tonul poruncitor al mesajului i-a 
displăcut lui Chacha, însă gândul că va merge la Odawara 
unde-l va întâlni pe Hideyoshi a ajutat-o să treacă mai ușor 
peste toate. 

Pe la mijlocul lui mai a apărut un sol din Odawara. Însoţită 
de opt doamne de companie şi escortată de câteva zeci de 
soldaţi, Chacha a urcat în palanchin și a ieşit pe porţile Caste- 
lului Yodo. Când cortegiul a ajuns la Kyōto, palanchinele s-au 
îndreptat către Jurakudai, dar Chacha le-a oprit spunând: 

— Vom trece prin Kyâto fără să ne oprim. Mi s-a poruncit 
să ajung cât mai repede, aşa că nu avem vreme să ne oprim la 
Jurakudai pentru a ne prezenta omagiile. 

Astfel, întregul alai a traversat Kyoto fără să se oprească și 
s-a îndreptat spre Yamashina. Hideyoshi trimisese oameni în 
toate castelele de pe drumul de răsărit, aşa că se întâlneau peste 
tot cu călăreți, ştafete de curieri şi infanteriști gata de plecare. 
Pe la mijlocul drumului, cortegiul se transformase într-o trupă 
impresionantă. Pentru că aveau o notă oficială din partea lui 
Hideyoshi, care cerea să fie trataţi cu mare respect, Chacha era 
primită bine peste tot pe unde înnopta. 

Când au ajuns aproape de Hakone, mişcările de trupe de 
pe drum au început să se intensifice, iar Chacha și escorta sa 
au trebuit să se retragă din drumul principal de câteva ori, 
pentru a face loc să treacă numeroase regimente de soldați. 

După ce au coborât de pe Muntele Hakone, cortegiul a 
ajuns la Yumoto, unde își avea Hideyoshi tabăra, într-o seară, 
pe o ploaie ce nu mai contenea. Deși se aflau la o distanţă de 
doar puţin peste un r; de Odawara, n-ai fi zis că era o tabără 
de luptă. Yumoto era plin de samurai, dar și de negustori, 
femei sau copii. Printre barăcile nou construite și înșirate până 
departe, oameni și cai se mişcau încoace şi-ncolo într-o forfotă 
neîntreruptă. Trupe răzlețe traversau tabăra prin ploaie, pregă- 
tindu-se pentru o acţiune, dar, în ciuda acestui fapt, nimic nu 
părea să indice că în apropiere se afla câmpul de bătălie. O 
grămadă de copii ce vindeau tot felul de nimicuri se amestecau 

printre picioarele samurailor ce mărşăluiau încoace şi-ncolo, 
în timp ce femei sulemenite cu vocile pline de veselie îi îmbiau 
pe luptători din faţa tarabelor cu băutură. 

Când au ajuns aproape de templul Sõun-ji, unde își avea 
cartierul general Hideyoshi, în jur totul era calm și liniștit, iar 
ici și colo îţi săreau în ochi construcţii masive ce semănau cu 
nişte clădiri de locuit pentru luptători. Chacha a traversat câ- 
teva şanţuri, a trecut prin mai multe forturi din piatră și 
într-un final a intrat în cetate. SSun-ji nu era un simplu tem- 
plu, așa cum lăsa să se înțeleagă numele şi cum își imaginase 
ea, ci o imensă mănăstire a cărei incintă cuprindea un dome- 
niu vast, adăpostit de Muntele Hakone și apărat de cealaltă 
parte de râul Haya şi pe care Hideyoshi îl transformase într-o 
fortăreață colosală. 

După ce intrai pe porţile mănăstirii, mai era încă bine de 
mers până la clădirea centrală. O cărare nesfârșită şerpuia leneș 
printre pâlcurile dese de chiparoşi, iar din loc în loc erau pos- 
tate santinele de gardă. Urcând în continuare, pe la mijlocul 
pantei începea să se zărească tabăra soldaţilor. Cartierul general 
al lui Hideyoshi era înconjurat de ziduri date cu var şi cuprin- 
dea un donjon şi un turn de veghe, precum și locuinţele muru- 
ite ale soldaţilor, toate fiind înconjurate de flamuri. Uzi până 
la piele, samuraii de gardă stăteau de pază la intrarea în grădina 
din faţa clădirii principale a templului. Chacha a înconjurat 
clădirea impozantă a templului și a fost condusă într-o cameră 
cu tatami ce dădea în grădina din spate. Era mai degrabă o 
anexă, legată printr-un coridor de clădirea centrală a templu- 
lui. Chacha a fost instalată aici, iar doamnele ei de companie, 
în cămăruţe alăturate. 

De partea cealaltă a grădinii, dincolo de pâlcurile de chipa- 
roşi, se vedea o sală de recepţie, pe care Hideyoshi o transfor- 
mase în camera lui. După ce s-a liniștit puţin, Chacha a văzut 
cum în încăperea din față se aprind câteva făclii, la lumina cărora 
a putut distinge o mare agitaţie provocată de oameni care intrau 
şi ieşeau neîntrerupt. 

A făcut o baie, relaxându-se după oboseala drumului de 
rile întregi şi, împrospătată, s-a îndreptat către sala în care se 
aHa Hideyoshi. Acesta nu era singur, fiind înconjurat de mulţi 
samurai pe care Chacha nu-i cunoştea. Şi-a ridicat privirea 
câtre ea: 

— Îşi mulțumesc că ai venit de la așa mare depărtare. Poţi 
să te odihneşti aici şi să vizitezi o mulţime de locuri, căci e mult 
mai însufleţit chiar şi decât în Ky5to şi sunt multe de văzut. 

l-a spus aceste cuvinte fără să schiţeze nici măcar un zâm- 
bet, apoi s-a întors de îndată la discuţia pe care o purta. 

— Deci Castelul Iwatsuki a căzut. Dar ce mare ispravă e 
asta, să aduci douăzeci de mii de oameni ca să cucereşti un cas- 
tel aşa de mic? Şi cine a fost cel care a hotărât că se vor preda? 
Chemaţi-i imediat înapoi pe Asano şi Kimura, căci au acceptat 
capitularea fără să ceară încuviinţare de la mai-marii lor! 

Hideyoshi tuna şi fulgera. Nagamasa Asano şi Shigekore 
Kimura părăsiseră Odawara pe 25 aprilie pentru a ataca fortă- 
reţele clanului H5j5 răspândite prin regiunea Kant, scopul 
fiind acela de a izola Castelul Odawara. Trecuse o lună, dar 
aceşti doi generali nu făcuseră altceva decât să atace zecile de 
mici cetăți neajutorate din provinciile Shimosa și Kazusa. La 
vestea cuceririi Castelului Iwatsuki, prezentată drept o mare 
victorie, furia lui Hideyoshi a răbufnit violent. Nu putea 
suporta ideea că cetatea fusese luată de subordonații lui fără 
ca el să-și fi dat acordul, iar delăsarea cu care i se raportaseră 
mișcările ulterioare de trupe îl enerva îngrozitor. Le cerea gene- 
ralilor săi atacuri rapide şi devastatoare care să spulbere trupele 
dușmane ca o tornadă, aşa cum obişnuia chiar el să o facă pe 
câmpul de bătălie. 

Chacha s-a retras imediat. Deşi nu se văzuseră de atâta 
vreme, el se purtase cu ea cumplit de rece, dar, văzându-i ati- 
tudinea faţă de comandanții săi, descoperea un Hideyoshi tâ- 
năr și plin de vervă. În acea seară, Hideyoshi a vizitat-o, iar ea 
l-a îmbrățișat cu mai mult drag ca niciodată pe bătrânul despot 
pe care șederea pe câmpul de bătălie părea că-l întinerise cu 
zece ani. El i-a explicat că asediul asupra castelului Odawara 

va mai dura probabil multă vreme, dar din partea ei putea să 
mai dureze și un an, ba chiar şi doi, atâta timp cât asta îl ţinea 
departe de Doamna din Palatul de Nord şi de numeroasele lui 
concubine. 


A doua zi, Chacha s-a dus să vadă câmpul de luptă. Ploaia 
care căzuse până în ziua precedentă se oprise. Palanchinele au 
coborât de-a lungul râului Hayakawa. Auzise despre acest râu 
că ar avea o albie foarte frumoasă, dar acum, din cauza ploilor, 
apele îi erau învolbhrate şi adânci. 

Drumurile erau pline de samurai şi de vânzători care își 
instalaseră tarabele pline de mărfuri, mâncare şi băutură, iar 
locul nu semăna deloc cu un câmp de bătălie, ci aducea mai 
degrabă cu un bâlci plin de lume pestriță. 

La gurile râului însă, acolo unde armatele își instalaseră 
tabăra, domnea o atmosferă de strictețe. Regimentele de elită 
ale generalilor Niwa, Hori, Nagatanigawa, Ikeda și ale altora 
erau campate aproape de malul râului, în timp ce pe partea 
cealaltă se vedeau armatele dușmane, conduse de Ujiteru H6j5 
şi Kenhide Matsuda. Aflate la o distanţă considerabilă, zecile 
de flamuri colorate ce fluturau pe malul opus păreau minuscule 
şi ofereau un spectacol plin de culoare şi frumuseţe. 

Părăsind tabăra lui Nagashige Niwa, cea mai apropiată de 
gurile râului, cortegiul lui Chacha a coborât spre mare. Ţărmul 
era însufleţit de un alt fel de vioiciune. Sute de nave, încărcate 
fiecare cu 10-20 000 de mii de koku de orez, acopereau supra- 
faţa mării, iar în apropierea digurilor, vânzători ce păreau 
veniţi din toată Japonia își ridicaseră mici tarabe de marfă. 
Puțin mai încolo, prostituatele îşi construiseră un mic orășel 
de barăci, lipite una de alta. 

Această atmosferă de stranie bună dispoziţie nu se regăsea 
doar în partea de vest a cetăţii asediate. Aceeași animaţie 
domnea peste tot. Roiurile de soldaţi aflaţi sub comanda lui 
Hideyoshi se adunaseră în jurul castelului Odawara, pe care-l 
înconjuraseră cu două sau chiar trei rânduri de oameni. 

Pe de altă parte, cele câteva zeci de fortărețe ale clanului 
116j6 aflate în partea de sud a regiunii Kant5 fuseseră atacate 
una câte una de Nagamasa Asano şi de Shigekore Kimura. În 
acest timp, treizeci şi cinci de mii de soldaţi conduși de Kage- 
katsu Uesugi, Toshiie Maeda şi alţi generali atacaseră Castelul 
Matsuyama pătrunzând astfel în provincia Musashi, unde 
cuceriseră şi mai multe cetăţi, iar acum încercuiseră Castelul 
de la Hachigata. Aceasta era situaţia în momentul sosirii 
Doamnei din Yodo, Hideyoshi asediind fără întrerupere toate 
cetăţile şi așteptând răbdător ca toate fortărețele aliaţilor cla- 
nului H56j5 să cedeze şi ca Odawara să rămână izolată. 

De la venirea ei în Odawara, Chacha avusese niște zile foarte 
pline. Era mereu alături de Hideyoshi atunci când acesta nu 
era ocupat cu consiliile de război şi lua parte la toate cere- 
moniile ceaiului, mai mari sau mai mici, care se ţineau în ta- 
bără. De asemenea, participa şi la banchetele oferite în onoarea 
unuia sau a altuia dintre generalii veniţi să le aducă vești de pe 
câmpul de luptă. Din această poziţie, Chacha descoperise o față 
a lui Hideyoshi pe care nu o cunoscuse până atunci. 

Pe 25 mai, la puţină vreme după sosirea lui Chacha, Hidemasa 
Hori, generalul trupelor de asalt aflate la sud de gura de vărsare 
a râului Hayakawa, s-a îmbolnăvit şi a trecut pe lumea cealaltă. 
Avea doar treizeci şi opt de ani și era unul dintre oamenii de 
încredere ai lui Hideyoshi, iar vestea morţii sale l-a îndurerat 
pe acesta nespus. 

Hideyoshi se afla la un banchet, iar când a auzit ce se în- 
tâmplase s-a schimbat la faţă dintr-odată şi a ieşit din încăpere. 
Chacha l-a urmat imediat. leşise pe verandă şi stătea în pi- 
cioare cu faţa îndreptată către tufișurile din grădină, iar umerii 
i se scuturau de plâns. Plângea în hohote. Chacha rămăsese în 
picioare în spatele lui, neîndrăznind să scoată nici un cuvânt. 

După câteva clipe, s-a întors în sala de banchet şi, cu o 
expresie împietrită, le-a spus tuturor: 

— Hidemasa a fost un luptător care nu a dat niciodată greş 
în misiunile sale. Astăzi am pierdut cel mai de preţ giuvaier ce 
mi-a fost lăsat moştenire de seniorul Nobunaga. 

Erau cuvinte pe care le-ar fi putut spune oricine, dar ele au 
ajuns la inima tuturor celor prezenţi acolo în acea zi. Acela a 
fost momentul în care Chacha a descoperit o faţă a lui Hide- 
yoshi pe care nu o ştiuse niciodată. 

Pe 7 iunie, Chacha a avut o întâlnire neașteptată cu Toshiie 
Maeda. Acesta înconjurase Castelul Hachigata, dar fusese che- 
mat la Odawara de către Hideyoshi, așa că părăsise câmpul de 
bătălie pentru a veni în tabără. Se vorbea că Toshiie ar avea 
legătură cu un oarecare Masamune Date, un oportunist care 
până atunci aşteptse doar să vadă cum bate vântul și care 
fusese arestat la Sokokura, pe când se îndrepta către Odawara. 
Chacha l-a primit pe Toshiie Maeda în camera sa. 

— Doamnă din Yodo, a trecut multă vreme de când nu 
v-am văzut, a salutat-o acesta înclinându-se cu mare respect. 

Părul îi albise de tot. La rândul ei, Chacha i-a adresat poli- 
ticos câteva urări de bun venit lui Toshiie, în al cărui castel de 
la Fuchu locuise o vreme în urmă cu opt ani, însă în inima ei 
nu găsea deloc simpatie pentru acest bătrân războinic în care 
Hideyoshi îşi punea toată încrederea. 

Cu siguranță că antipatia sa era provocată de abilitatea pe 
care Toshiie o demonstrase de-a lungul timpului, continuând 
să urce pe scara puterii indiferent de alianțele formate, dar de 
fapt adevărata cauză a sentimentelor ei era faptul că Toshiie era 
tatăl doamnei Kaga, şi ea concubină a lui Hideyoshi. Toshiie 
avea aceleaşi trăsături neregulate ca și fiica sa Omă, care îi dis- 
plăceau profund lui Chacha. Modul de exprimare, toate gestu- 
rile sale — toate semănau perfect cu cele ale doamnei Kaga. 
Din gura acestui Toshiie Chacha a auzit ceva la care nu s-ar fi 
aşteptat niciodată: 

— Trebuie să vă fie tare greu să staţi aici, în tabăra de luptă, 
la fel cum pesemne că îi este și doamnei Kyâgoku. 

Cuvintele lui Toshiie o loviseră în plin. A rămas nemișcată 
pe toată durata vizitei lui, dar, după ce acesta a plecat, le-a des- 
cusut pe doamnele ei de companie vrând să afle dacă doamna 
Ky5goku venise într-adevăr la Odawara. Din cele patru doamne 

insoţitoare, trei nu ştiau nimic, dar una i-a răspuns că auzise 
un asemenea zvon. 

Chacha le-a poruncit de îndată să afle dacă zvonurile erau 
intemeiate şi câteva zile mai târziu i s-a confirmat că doamna 
Ky&goku venise într-adevăr la Odawara cu câteva zile în urmă 
şi că locuia într-un colț al cartierului general. 

Chacha o îndrăgea în mod deosebit pe Tatsuko şi nu se pu- 
tea supăra pe ea, dar nu înţelegea nici în ruptul capului cum 
putuse Hideyoshi să-i ascundă acest lucru și să nu sufle nici 
măcar un cuvinţel despre prezenţa doamnei Ky6goku acolo. 
În acea seară, i-a spus acestuia: 

— Mă simt foarte singură. S-ar putea oare să vină aici şi 
doamna Ky&goku? 

— Doamna Ky6goku e deja aici de vreo două, trei zile, i-a 
răspuns acesta ca şi cum nimic nu s-ar fi întâmplat. 

— Stăpânul meu e cel care a chemat-o? 

— Nu. A venit singură. 

— Doamna Ky&goku a bătut tot drumul până aici de una 
singură?! 

— Nu ştiu. Încă nu m-am întâlnit cu ea, dar așa trebuie să 
fie. N-am chemat-o eu. Se prea poate s-o fi trimis cea care-mi 
e soţie. 

Răspunsul lui n-o liniștea, dar Chacha nu mai putea insista 
cu întrebările. Era cu putinţă ca Doamna din Palatul de Nord 
să-i fi poruncit să vină aici, dar asta nu însemna că lucrurile stau 
neapărat așa. 

Două sau trei zile mai târziu, Chacha a primit vizita doam- 
nei Ky&goku. Ca întotdeauna, aceasta se purta foarte ceremo- 
nios şi părea într-adevăr fericită că se reîntâlnesc după atâta 
vreme. Așa cum spusese Hideyoshi, Doamna din Palatul de 
Nord era cea care îi poruncise să vină. Chacha însă nu putea 
să creadă că sosirea ei fusese determinată numai de porunca 
Doamnei din Palatul de Nord, ci pesemne că Hideyoshi fusese 
cel care îi poruncise soţiei sale să o trimită pe doamna Ky6goku 
aici, iar aceasta doar se conformase ordinelor. 

Mai mult, în vorbele lui Hideyoshi se strecurase o min- 
ciună. El îi spusese că încă nu se întâlnise cu doamna Ky5goku, 
dar aceasta primise vizita lui chiar în ziua venirii sale la Oda- 
wara. Chacha nu o putea întreba pe doamna Ky5goku dacă 
împărțiseră aşternutul în acea zi, dar era limpede că se văzuseră. 

Când l-a întâlnit din nou pe Hideyoshi, Chacha a deschis 
subiectul. 

— Aha. Deci ţi-a spus că ne-am întâlnit. De fapt, dacă stau 
să mă gândesc bine, am întâmpinat-o când a venit. Nu erai și 
tu cu mine atunci? işa răspuns Hideyoshi, făcând pe nevino- 
vatul. 

Chaha nu a mers mai departe cu întrebările. Dacă ar fi fost 
vorba de o altă concubină, nu s-ar fi putut abţine de la niște 
comentarii usturătoare, dar, pentru că era vorba de verişoara 
ei, reuşise să-și înăbușe sentimentele de gelozie. 

Pentru a mai uita de tristeţea şi melancolia provocate de 
acest lung asediu, Hideyoshi îi invita din când în când pe ge- 
neralii săi la ceremonia ceaiului. Camera rânduită pentru 
aceasta era doar pe jumătate terminată și era împodobită cu 
ustensilele și ceainicele folosite la ceremonie. La astfel de întâl- 
niri Chacha a ajuns să cunoască personaje importante precum 
mari preoţi de la templele budiste, pe Ieyasu Tokugawa sau pe 
maestrul de ceai Sen-no-S6eki Rikyū!. De asemenea, tot aici 
îi întâlnea și pe Tadaoki Hosokawa, Ujisato Gam5, Nobu- 
katsu Oda, Kagekatsu Uesugi, Hashiba Shimâsa-no-kami și 
pe alți vasali ai lui Hideyoshi. 

Ujisato împlinise treizeci şi şase de ani. Chacha şi-a dat 
seama la un moment dat că atitudinea lui față de ea se schim- 
base şi nu mai era la fel de apropiat cum fusese odată. Acest 
lucru însă nu i se părea deloc nelalocul lui pentru că, de fapt, 
nici sentimentele ei faţă de el nu mai erau cele de odinioară. 

În afară de ceremonia ceaiului, aveau loc câteodată şi spec- 
tacole de teatru Nō. Într-o zi, când pe scena ridicată în gră- 


1 Sen-no-S6eki Rikyu (1520-1591), celebru maestru de ceremonia 
ceaiului, a cărui artă sobră şi rafinată a fost mult apreciată de Hideyoshi. 

dină, în fața cartierului general se juca o piesă, a apărut în faţa 
tuturor un samurai călare, cu coiful pe cap. Paznicul i-a atras 
atenția, dar acesta a strigat sfidător: 

— Ar trebui să descalec în faţa unor generali care se bucură 
de un spectacol de teatru în plin război? 

Forţându-și calul să alerge roată și să se cabreze, a dispărut 
din faţa lor. 

Cuvintele necuviincioase ale acestui samurai au ajuns până 
la Hideyoshi. Chacha, care în acel moment stătea lângă el, a tre- 
sărit, căci în glasul bărbatului răsuna aceeaşi mândrie pe care o 
avea în tinereţe Takatsugu Kyogoku. 

Hideyoshi a pus imediat să se cerceteze cine era acest samu- 
rai nesăbuit. I s-a raportat că era vorba despre Motoyuki Hana- 
fusa, luptător sub comanda lui Hideie Ukita. Hideyoshi l-a 
chemat pe Ukita în aceeași zi şi i-a cerut să-l execute prin deca- 
pitare. Când însă Ukita se pregătea să iasă, l-a chemat înapoi: 

— E un luptător cinstit. Poruncește-i să-şi facă seppuku! 

Apoi însă s-a răzgândit din nou: 

— Ce luptător falnic şi neînfricat! E păcat de el să moară. 
Avansează-l în grad! 

Chacha se liniștise. Vocea acelui tânăr semăna atât de mult 
cu cea a lui Takatsugu, încât simţise o dorință arzătoare de a-l 
ajuta să nu-și piardă viaţa, iar acum era fericită. 

Castelul Hachigata, una din fortărețele importante din câm- 
pia Kant6, a căzut în ziua de 14 iunie în mâinile armatelor aliate 
ale comandanților Kimura, Asano, Maeda, Uesugi și Sanada. 
Vestea acestei victorii a ajuns la Hideyoshi patru zile mai târ- 
ziu. Din acel moment, Odawara a fost atacată încontinuu, în 
timp ce, de partea cealaltă, se purtau neîntrerupt negocieri de 
pace cu armata asediată. Și până atunci, Ieyasu și Hidemasa 
Hori, generalul care se stinsese de boală, purtaseră astfel de nego- 
cieri în secret cu armata aflată sub asediu, dar acum acestea 
deveniseră oficiale. 

În ziua a douăzeci şi patra a lunii, din ordinul lui Hide- 
yoshi, Kazutoshi Takigawa și Yoshitaka Kuroda i-au propus 
lui Ota Ujifusa, comandantul trupelor defensive din Castelul 

Odawara, un armistițiu. În acelaşi timp, Ukita a primit ordi- 
nul de a juca rolul de mediator în negocieri şi a fost trimis cu 
provizii şi cu sake la cartierul general al lui Ujifusa. 

Castelele Hachiâji şi Tsukui căzuseră și ele, singurul bastion 
de rezistenţă al clanuJui H6j5 rămas în picioare fiind acum 
Castelul Oshi, din câmpia Musashi. În cetatea de la Odawara 
se dezlănţuise haosul. Din când în când se auzeau dinăuntru 
focuri de armă sau ţipete a căror cauză nu se mai ştia. 

În ziua a douăzeci şi şasea, i-a venit rândul unui alt punct 
strategic pe care Higgeyoshi îl râvnea de mult să fie biruit: Ishi- 
gaki. Bătrânul comandant a hotărât mutarea cartierului gene- 
ral în reduta cucerită și, însoţit de Chacha și doamna Kyâgoku, 
şi-a transferat sediul de campanie de la Yumoto la Ishigaki. În 
noaptea aceea, pe la orele zece, armata ofensivă a început să tragă 
neîntrerupt asupra Castelului Odawara. 

În ziua a treia a lunii iulie, Castelul Nirayama, care fusese 
asediat la fel de mult ca cel din Odawara, a căzut şi el, iar în- 
treaga armată care-l apăra şi-a găsit sfârșitul. 

Pe 5 iulie, Ujinao H6j5 a ieşit din cetate și a anunţat capi- 
tularea. Hideyoshi l-a lăsat în viaţă, cu condiţia ca Ujimasa și 
Ujiteru H6j5 să fie executaţi, alături de Kenhide Matsuda și 
de Masahige Daidâji. Motivul pentru care Ujinao a rămas în 
viață a fost faptul că acesta era nepotul lui Ieyasu. 

În ziua a şaptea, armata asediată a ieşit din castel. Generalii 
şi soldaţii au ieșit primii, iar în zilele de 8 şi 9 iulie au fost 
urmaţi de servitori şi de muncitori. În ziua a zecea, cuceritorii 
au pus stăpânire pe acest loc. Pe 11 iulie, Ujimasa şi Ujiteru 
şi-au făcut seppuku. Astfel s-a stins clanul H6j6, care controlase 
multă vreme partea de răsărit a Japoniei. 

Chacha, care asistase de aproape la pieirea clanului H5j5, 
simţea că aceste morţi nu mai puteau fi izbăvite prin nimic. 
Gândindu-se la clanurile Azai și Shibata, i se părea că măcar își 
salvaseră onoarea arzând de bunăvoie odată cu castelele lor. 

În ziua în care Ujiteru și Ujimasa H6j5 şi-au luat viaţa, 
Chacha l-a întrebat pe Hideyoshi când va pleca de pe câmpul 
de bătălie. 

— Unde să plec? a întrebat-o el, surprins. 

— Veţi pleca undeva, fără îndoială. 

— De ce? 

— Nu aşa faceţi întotdeauna? De fiecare dată când un cas- 
tel e cucerit, vă îndreptaţi către altul. 

Chacha îşi amintise de ziua în care, după căderea Castelului 
Kitanosh6, Hideyoshi luase drumul nordului, în fruntea oștirii 
sale. Fără să schiţeze nici măcar un zâmbet, Hideyoshi i-a 
răspuns: 

— Voi pleca mâine. 

În ziua următoare, Chacha a mers la porţile castelului pen- 
tru a-l conduce pe Hideyoshi, care de data aceasta se îndrepta 
către partea de nord a Japoniei. Călare, acesta părea mândru 
şi trufaș, nemaiavând nimic din păpuşa cu barbă care ieşise 
din Kyōto în primăvară. După această victorie în Kant, estul 
îi aparţinea şi acum pleca în campanie în nord. Dacă reușea și 
de data aceasta, întreaga Japonie era sub controlul lui. 

Chacha privea lung după bătrânul luptător care coborâse în 
piaţa cetăţii unde era adunată imensa lui armată. Ca și cum ar 
fi uitat complet de existenţa ei, odată urcat pe cal nu şi-a mai 
întors nici măcar o dată privirea către ea. În sufletul ei, Hide- 
yoshi nu mai era de-acum dușmanul de moarte care îi ucisese 
toată familia. Datorită lui, şi inima și trupul ei înfloreau, iar el 
îi dădea un sentiment de împlinire totală pe care nu i-l dăduse 
nimeni niciodată. Când silueta comandantului a dispărut în 
zare, Chacha a simţit primele raze de soare ale acelei dimineți 
de vară. Se anunţa o zi toridă. Cântecul cicadelor se revărsa asu- 
pra ei precum o ploaie şi simţea cum o cuprinde un soi de beţie. 


A doua zi după plecarea lui Hideyoshi spre nord, Chacha 
şi doamna Ky6goku au părăsit Odawara, pornind în direcţie 
opusă. Până în Otsu era plănuit că vor face unsprezece zile. 
Cortegiul lui Chacha a ieşit primul, urmat la mică distanţă de 
cel al doamnei Kyogoku. Din când în când, palanchinele se 
opreau, iar doamna Ky5goku cobora și venea la Chacha pen- 
tru a o întreba dacă nu se simte prea obosită. La un moment 

dat Chacha a întrebat-o pe această concubină cu mai multă 
experienţă decât ea, dar care se apleca în fața ei de parcă i-ar fi 
fost slujnică: 

— De câte ori te-a vizitat Marele Consilier cât timp ai stat 
la Odawara? 

/ 

Ruşinată, doamna Kyâgoku s-a înroșit toată și părea că e 
gata-gata să izbucnească în plâns. Chacha se întreba dacă lui 
Hideyoshi nu cumva tocmai asta îi plăcea la ea. Gândul acesta 
a făcut ca toată gelozia pe care o ţinuse ascunsă de când veri- 
şoara sa ajunsese la $)dawara să-i umple deodată inima. Și-a 
revenit însă imediat şi, râzând, i-a şoptit acesteia: 

— Vreau ca stăpânul nostru să nu ne aparţină decât mie şi 
ție. Nu asta e şi voia ta? 

Incapabilă să răspundă, doamna Kyōgoku a rămas tăcută 
în faţa vorbelor de o cruzime aproape inimaginabilă ce ieșiseră 
din gura lui Chacha. Pălise. Chacha nu dăduse glas însă vre- 
unei dorinţe subite. Adevărul este că aceste gânduri o măcinau 
încă din primăvară. Le ura pe toate celelalte concubine ale lui 
Hideyoshi şi mai presus de toate o detesta pe soţia legitimă a 
acestuia. Doamna Ky6goku, această femeie blândă şi discretă, 
în ciuda originilor sale nobile, era singura cu care Chacha 
putea să suporte să împartă afecțiunea lui Hideyoshi. 


Capitolul VI 


Chacha şi doamna Kyōgoku au ajuns în Otsu pe 26 iulie, 
pentru ca în dimineaţa zilei următoare să intre în Ky5to. Baga- 
jele le erau aduse cu treizeci şi patru de cai şi cortegiului i se 
alăturaseră șase sute de muncitori. Plecaseră din Odawara în 
dimineaţa celei de-a cincisprezecea zi a lunii, iar samuraii care 
le-au însoţit pe tot parcursul drumului au urmat cu stricteţe 
ordinele date de Hideyoshi, care hotărâse ca toate lucrurile să 
fe duse înapoi în capitală în douăsprezece zile. 

Imediat ce a ajuns în Kyōto, Chacha a cerut să aibă o între- 
vedere cu Doamna din Palatul de Nord. În primăvară, când 
plecase spre Odawara, sub pretextul că se grăbeşte foarte tare, 
a evitat în mod voit să meargă să o salute, dar acum nu mai avea 
nici o scuză. Pe lângă asta, auzise de la Hideyoshi că Tsuru- 
matsu ar fi fost adus la Jurakudai și voia să-l întâlnească, pen- 
tru că trecuse multă vreme de când nu-l mai văzuse. 

Când a ajuns la palat, Chacha s-a odihnit puţin în camerele 
doamnei Kyâgoku, apoi a trimis un mesager la Doamna din 
Palatul de Nord pentru a afla când ar fi momentul potrivit 
pentru întrevedere. A fost lăsată însă să aștepte multă vreme 
şi, cum nu venise însoţită de nici o doamnă de companie, a 
trebuit să stea de una singură în camera în care fusese condusă. 

În cele din nurmă, Doamna din Palatul de Nord şi-a făcut 
apariţia de pe coridor, însoţită de numeroase slujnice. A intrat 
în anticamera unde era Chacha, dar a trecut pe lângă ea fără 

să o salute şi a dispărut în sala următoare. Chacha a rămas jos, 
tremurând de furie. Nu era o zi foarte călduroasă, dar a simțit 
cum tot corpul îi este dintr-odată scăldat de sudoare. 

Imediat după aceea a apărut o slujnică ce a condus-o în faţa 
Doamnei din Palatul de Nord şi i-a arătat locul unde trebuia 
să se așeze, faţă în faţă cu aceasta. 

— Tocmai m-am întors din tabăra de la Odawara, i-a spus 
Chacha cu o înclinare a capului. 

— Aţi stat multă vreme acolo și trebuie să vă fi fost greu. 
Și drumul v-a obosi$, cu siguranţă, i-a răspuns aceasta pe un 
ton vădit superior. 

Îi vorbea calm, dar era limpede că voia să pună o distanță 
între ele două și îşi alegea cuvintele cu grijă. Cu o mină imper- 
turbabilă, de parcă ar fi purtat o mască de teatru Nō, Chacha 
s-a aşezat confortabil în faţa femeii pentru care simţea o ură 
de nestăpânit. 

Ca întotdeauna când vorbea cu Doamna din Palatul de 
Nord, Chacha simţea cum mândria rangului său nobil şi po- 
ziția înaltă pe care o ocupa din naştere o împiedicau să-și co- 
boare privirea. Era fiica lui Nagamasa Azai și nepoata lui Oda 
Nobunaga. Nu avea de ce să-și plece capul în faţa acestei femei 
cu origini umile. 

— Fiul dumitale a crescut mare. N-ai vrea să-l vezi? a între- 
bat-o Doamna din Palatul de Nord de parcă ea ar fi fost doica 
băiatului, în slujba lui Chacha. 

— Ba da, mi-aş dori asta, a răspuns aceasta, iar după câteva 
clipe de gândire, a continuat ridicându-şi privirea. Mă gândesc 
să-l iau cu minte la Yodo. 

Nu plănuise să spună asta. Nu se gândise niciodată până 
atunci la așa ceva, dar dintr-odată fusese cuprinsă de o dorință 
de nestăpânit de a-i arăta acestei femei că ea este mama natu- 
rală a lui Tsurumatsu. O tresărire imperceptibilă a trecut peste 
chipul imobil al Doamnei din Palatul de Nord, care i-a răspuns 
pe un ton calm: 

— Prea bine. Stăpânul nostru are cunoştinţă de asta? 

— Chiar dânsul m-a îndemnat. 

— Atunci voi lua legătura cu Buzen Ishikawa şi vom face 
cele de trebuință. 

Buzen Ishikawa era samuraiul însărcinat cu educaţia lui 
|surumatsu. 

După ce s-a încheiat întrevederea cu Doamna din Palatul 
de Nord, Chacha s-a retras în apartamentele doamnei Ky5- 
goku şi toată după-amiaza a aşteptat un semn din partea soţiei 
lui Hideyoshi. 

Seara târziu, a apărut un mesager care i-a transmis că muta- 
rea lui Tsurumatsu la Yodo va avea loc în ziua următoare la 
amiază. Cum sănătatea lui fusese cam șubredă în ultima vreme, 
Chacha era rugată să aibă mare grijă de el. În timpul întreve- 
derii, Doamna din Palatul de Nord nu suflase o vorbă despre 
vreo boală a băiatului, ceea ce o neliniștea acum pe Chacha. 
Dacă ar fi ştiut că e bolnav, n-ar mai fi spus nimic despre mu- 
tarea lui. 

A doua zi, cortegiul lui Tsurumatsu a ieșit pe porţile pala- 
tului îndreptându-se către Yodo. Situaţia fiind încă tulbure 
după căderea Castelului Odawara, escorta care-l însoțea era 
mai numeroasă decât de obicei. Palanchinele lui Chacha şi ale 
doamnelor sale de companie veneau la scurtă distanţă în urmă. 
În scurtul drum de la Ky5to la Yodo, a fost pentru prima oară 
de când devenise concubina lui Hideyoshi când Chacha s-a 
lăsat în voia călătoriei, legănată în palanchinul său. Își redo- 
bândise fiul! Cu lacrimi de fericire în ochi, s-a cuibărit între 
perne, ridicând perdelugele lecticii și lăsând adierea plăcută a 
vântului ce bărea dinspre râu să-i mângâie faţa. Se simţea îm- 
plinită și pentru prima oară se gândea la Hideyoshi ca la tatăl 
copilului ei și se ruga ca el să se întoarcă teafăr din campania 
militară din nord-estul Japoniei. 

Ajunsă la Yodo, Chacha și-a revăzut fiul după foarte multă 
vreme. Până și ei i se părea că este nemaipomenit de slab. A 
vrut să-și ia pe genunchi băiatul care acum împlinise doi ani, 
dar, din cauză că fusese mereu bolnăvicios şi cu o constituţie 
fragilă, Tsurumatsu era răzgâiat și nu accepta lângă el pe 
nimeni altcineva în afară de doica lui. Chiar şi așa, Chacha se 

mulțumea şi numai să-l ştie aproape de ea. În aceeași zi, a tri- 
mis mesageri la templul budist K5fuku-ji și la sanctuarul şin- 
toist Kasuga din Nara, cerându-le preoţilor de acolo să se roage 
pentru sănătatea micuţului Isurumatsu. 

Hideyoshi, care seÂndreptase către T6hoku imediat după 
căderea Castelului Odawara, în ziua a cincisprezecea a lunii, 
trecuse deja prin Kamakura, intrase în Edo şi se oprise până 
pe 24 iulie la Templul H5on-ji, de la Poarta Hirakawa a Caste- 
lului Edo. Două zile mai târziu ajungea la Utsunomiya, iar la 
începutul lui augusta intrat în Aizu. Acolo a stabilit măsurile 
necesare pentru unificarea Japoniei, iar pe 12 august a pornit 
triumfător pe drumul spre Kyōto, unde a ajuns în prima zi a 
lui septembrie. Se împlinea exact o jumătate de an de când 
părăsise capitala. 

În ziua intrării sale în oraș, marii dregători şi o mulţime de 
samurai i-au ieşit în întâmpinare până la Awataguchi, dar 
Hideyoshi a aşteptat întoarcerea vasalilor și a generalilor săi 
pentru a merge împreună la Curte, așa încât abia pe 4 septem- 
brie a ajuns în faţa împăratului. 

Chacha intenţionase să meargă şi ea în întâmpinarea lui 
Hideyoshi, dar a trebuit până la urmă să renunţe din cauză că 
starea lui Tsurumatsu nu se îmbunătăţea deloc. De la Juraku- 
dai i-a parvenit o scrisoare semnată de Hideyoshi. Scrisă cu 
litere mari, ca de obicei, începea cu scuzele acestuia de a nu-i 
mai fi trimis nici un semn de viaţă de atâta vreme, provocân- 
du-i astfel atâta îngrijorare. O întreba ce mai face fiul lor şi o 
sfătuia să aibă mare grijă la incendii și să vegheze ca nu cumva 
atitudinea servitorilor să devină delăsătoare. La sfârşit, îi spu- 
nea că va veni să o viziteze în ziua a douăzecea a lunii şi că şi-ar 
dori să-l poată îmbrăţişa pe tânărul prinţ. Şi că așteaptă cu 
nerăbdare ca în acea seară să împartă din nou așternutul cu ea. 
Citind aceste cuvinte, Chacha a simţit cum o cuprinde feri- 
cirea. Parcă temându-se că nu a vorbit suficient despre fiul lor, 
Hideyoshi îi mai dădea câteva sfaturi, rugând-o să aibă grijă 
de sănătatea acestuia. 

Aceste ultime cuvinte au îngrijorat-o pe Chacha. Oare nu 
cumva el considera că boala lui Isurumatsu se datora negli- 
jenţei ei? Nu cumva Doamna din Palatul de Nord îi băgase în 
cap asemenea gânduri? 

Deşi în scrisoare spusese că va veni pe 20 septembrie, 
| lideyoshi şi-a făcut apariţia la Castelul Yodo cu câteva zile 
mai devreme. Chacha se pregătise să-l întrebe dacă el credea 
că Tsurumatsu se îmbolnăvise din cauza ei, dar n-a putut rosti 
aceste cuvinte. Văzând cu câtă afecţiune îl înconjoară Hide- 
yoshi pe fiul său pe care nu-l mai văzuse de jumătate de an, a 
renunţat să-l mai supere cu asemenea întrebări. Pe lângă asta, 
şi Isurumatsu părea să se mai fi înzdrăvenit, febra îi dispăruse 
şi era plin de viaţă. 


După victoria de la Odawara, Hideyoshi şi-a recompensat 
vasalii pentru implicarea în luptă, cea mai de seamă fiind recom- 
pensa acordată lui Ieyasu. De acum încolo, acesta avea să stăpâ- 
nească şase ţinuturi ce aparținuseră Clanului H5j5: Musashi, 
Sagami, Izu, Shimâsa, Kazusa și Kozuke, cărora li se mai adău- 
gau Awa și Shimotsuke. Pe lângă acestea, mai primea 100 000 
de koku în Suruga, Ise şi Omi ca terenuri de vânătoare. Ieyasu 
lua așadar cea mai mare parte din cele opt ţinuturi ce fuseseră 
sub stăpânirea Clanului H5j5, dar astfel vechile proprietăţi ale 
acestei familii din partea de est a țării — Suruga, Omi, Mikawa, 
Kai şi Shinano — ajungeau în mâinile lui Hideyoshi, care îşi 
putea acum plasa strategic vasalii de încredere. 

Trimiţându-l dincolo de Hakone, Hideyoshi reușise să-l 
îndepărteze de capitală pe Ieyasu, care îi era acum un aliat de 
nădejde, dar care în trecut fusese multă vreme un adversar de 
temut. Lucrurile se rezolvau astfel cum nu se poate mai bine 
pentru Marele Consilier, iar leyasu primea numeroase favo- 
ruri din partea acestuia, ceea ce nu-i convenea însă lui Nobu- 
katsu Oda, pe care Hideyoshi îl exilase în est, dându-i 20 000 
de koku în ţinutul Shimotsuke. Nimeni nu ştia care fuseseră 
adevăratele intenţii ale lui Hideyoshi când făcuse această miş- 
care, dar se zvonea că i-ar fi propus lui Nobukatsu pământurile 

lui Ieyasu, însă acesta l-ar fi refuzat, dorind să-şi păstreze fiefu- 
rile din Owari. Răspunsul l-ar fi înfuriat pe Hideyoshi şi aşa 
se ajunsese la situația de acum. Astfel, Hideyoshi reuşise să 
scape de încă un rival ce îi contestase în mod constant autori- 
tatea, de data aceasta fiind vorba de un urmaș al lui Nobunaga. 

Îndepărtarea lui Nobukatsu a avut urmări grave asupra vasa- 
lului său ce stăpânea Castelul Ono, Yokur6 Saji, soțul lui Kogō. 
Acesta îşi pierduse suzeranul şi castelul i-a fost confiscat. Se 
vorbea că şi-ar fi luat viaţa când a pierdut castelul, în vreme ce 
alții spuneau că ar $ fugit şi că acum nu i se mai ştia de urmă. 

Chacha a aflat toate aceste zvonuri pe la sfârşitul lui sep- 
tembrie, dar nu i-a spus nimic lui Kog5. Se împlinea un an de 
când aceasta venise la Yodo, timp în care nu ieşise din camerele 
sale decât când fusese neapărată nevoie. 

Cam la o lună de la aflarea veştilor despre Yokur6 Saji, 
Chacha s-a dus să o viziteze pe sora ei mai mică. Când a intrat 
în grădină nu le-a zărit nici pe Kog5 şi nici pe doamnele ei de 
companie, așa că a intrat în cameră, unde i-au atras atenţia 
nişte obiecte aşezate pe un raft. Semănau cu nişte plăcuţe fune- 
rare. S-a apropiat să le vadă mai bine. Într-adevăr, erau plăcuţe 
funerare pe care erau inscripţionate numele lui Saji şi al celor 
două fiice ale lor. 

Chacha s-a năpustit afară. Deci Kog5 ştia că soţul și fiicele 
sale muriseră! Dintr-odată au cuprins-o remușcările. Nu ea 
fusese cea care hotărâse ca Kogō să fie luată de lângă familia 
ei, dar e drept că nici nu se opusese în vreun fel. lar Yokur6 
Saji, care ar fi fost un aliat preţios pentru Isurumatsu dacă lui 
Hideyoshi i se întâmpla ceva, nu mai era acum în viaţă. 

Chacha şi Kog5 s-au mai întâlnit de câteva ori după aceea, 
dar Chacha n-a deschis niciodată discuţia despre acest subiect. 
Kog6 îi părea însă mai calmă şi mai senină decât de obicei. 

Chacha a întâmpinat anul al nouăsprezecelea al erei Tenshō 
(1591) la Yodo, împreună cu fiul ei. Mesagerii ce aduceau urări 
şi daruri pentru Tsurumatsu s-au perindat încontinuu, așa că 
Chacha nu a mai avut timp și de altele. 

Pe 5 ianuarie, Hideyoshi a venit să-şi vadă fiul, a stat puţin 
de vorbă cu Chacha și a plecat. l-a repetat de câteva ori că are 
multe treburi. 

— Ce treburi aşa de importante are stăpânul meu? Acum 
că a căzut Odawara, veţi porni în campanie în T6hoku: l-a 
întrebat ea ironic. 

— De Tsâhoku se ocupă Ujisato, așa că nu-mi fac pro- 
bleme. Până la toamnă, și acolo va fi pace, a răspuns el. 

După victoria de la Odawara, Ujisato Gam5 primise 
920 000 de koku în Aizu, odată cu sarcina de a pacifica ţinu- 
turile din nord-est. Ascensiunea tânărului luptător de treizeci 
şi cinci de ani de la fieful de 320 000 de koku din Ise la unul 
de 920 000 de koku era nemaipomenită. Cu toate acestea, 
poziţia sa în noul post părea destul de problematică. Se vorbea 
că are mari neînţelegeri cu Masamune Date, unul din impor- 
tanţii nobili din nord, și că o parte din vasalii săi suferiseră 
degerături în timpul luptelor din ţinutul zăpezilor, cu care nu 
erau obişnuiţi. 

— Dacă T6hoku e în mâini bune, atunci ce alte griji v-apasă? 

— Tu ar trebui să ştii, Chacha. În fiecare zi, decizii peste 
decizii. N-am timp nici să dorm. 

Era adevărat că întâlnirile şi sfaturile se înmulţiseră după 
începutul anului, dar cu siguranță că Hideyoshi nu se lipsea 
de somn pentru ele. 

Următoarea dată când acesta şi-a făcut apariţia la Yodo a 
fost pe când se strângeau podoabele de Anul Nou!. Deciziile 
despre care vorbise data trecută luaseră între timp o formă 
concretă: se hotărâse ca în toate provinciile de coastă să se 
construiască un număr impresionant de nave de război. Peste 


1 Matsu no uchi (lit. „perioada pinului) reprezintă perioada în care 
sunt expuse ornamentele specifice Anului Nou (un aranjament format 
în mod tradiţional din crenguţe de pin și tulpini de bambus, elemente 
considerate de bun augur), care durează de pe 13 decembrie până pe 7 
ianuarie (în partea de est a Japoniei) sau până pe 15 ianuarie (în partea 
de vest a Japoniei). 


191 


tot era acum o fierbere continuă, iar zvonurile circulau cu 
repeziciune, căci lumea se întreba dacă flota nou construită va 
fi folosită pentru invadarea Coreei sau pentru o incursiune în 
ţările din sud. 

Hideyoshi nu-i spusese nimic despre planurile sale nici 
măcar lui Chacha, daf era limpede că avea ochii aţintiţi spre 
ținuturile de dincolo de mare. Chacha nu înţelegea însă de ce 
vizitele lui la Yodo deveneau din ce în ce mai rare. 

— Mă simt tot mai singură în Yodo. M-aș întoarce la Jura- 
kudai, dar îmi veţi permite asta oare? s-a plâns ea când l-a 
revăzut. 

Hideyoshi s-a arătat extrem de surprins. 

— Nu eşti tu, mama copilului meu, singura care are un 
asemenea castel? Ce-ţi lipseşte, oare, de-mi ceri aşa ceva? 

— Nu-mi lipseşte nimic, dar aici nu am un donjon. Vreau 
să locuiesc măcar o dată în donjonul unui castel. Am citit de 
curând într-o carte că o femeie n-are ce căuta într-un donjon. 
Dar vreau şi eu să văd cum e să locuieşti într-un loc ce nu e 
făcut pentru femei! 

— Gata, gata, am priceput, i-a răspuns râzând Hideyoshi. 
O s-o dau afară pe Omā din donjon. 

Promisiunea lui Hideyoshi a devenit realitate în câteva zile. 
Pe 19 ianuarie, doamna Kaga şi-a părăsit reşedinţa din donjo- 
nul a cărui grădină interioară era plină de trifoi japonez, pen- 
tru a se muta la tatăl său, Toshiie Maeda, ale cărui apartamente 
erau situate în interiorul castelului. 

La începutul lui februarie, starea de sănătate a lui Tsuru- 
matsu s-a înrăutățit din nou, iar febra nu i-a scăzut zile în șir. 
Hideyoshi însuși a venit în mare grabă la Yodo, unde a stat 
nu mai puţin de trei zile, ceea ce nu se întâmpla așa de des. A 
poruncit apoi călugărilor din templele budiste și din sanctua- 
rele șintoiste din apropierea capitalei să se roage pentru fiul 
său și a făcut o donaţie de 300 de koku de orez sanctuarului 
Kasuga din Nara. Lui Isurumatsu i-a scăzut febra, dar tusea 
nu-l lăsa deloc. 

La începutul lui martie Chacha a primit vizita neașteptată 
a lui Takatsugu Ky&goku. Acesta venise să se intereseze de 
starea de sănătate a lui Tsurumatsu, căci auzise că era bolnav. 
În luna februarie a anului al optsprezecelea al erei Tenshō 
(1590), înainte de asediul de la Odawara, Takatsugu fusese 
mutat de la Omizo la Hachiman, primind astfel şi un fief de 
28 000 de koku. Chacha îi trimisese atunci lui Ohatsu un scurt 
mesaj de felicitare, iar aceasta îi răspunsese imediat. Se bucura 
sincer de promovarea soţului său și îi era recunoscătoare Ma- 
relui Consilier, sperând ca acesta să-i sprijine şi în viitor. Era 
o scrisoare în stilul tipic al lui Ohatsu. Nici n-ai fi spus că altă- 
dată doar la auzul numelui lui Hideyoshi începea să tremure 
ca şi când ar fi auzit de un demon, în timp ce în străfundul 
sufletului simţea doar ură şi furie. 

Takatsugu împlinise douăzeci și opt de ani. Nu mai era cel 
de odinioară, îşi pierduse acea mândrie arogantă ce-l însoţise 
în tinereţe şi se transformase într-un samurai de familie nobilă, 
afişând o expresie de o rece seninătate. 

Pentru prima oară după multă vreme, Chacha s-a aşezat în 
faţa lui. I se părea de necrezut că în urmă cu trei ani, la Castelul 
Azuchi, fusese gata să-și ofere trupul acestui bărbat. 

— Vă sunt recunoscătoare că aţi străbătut atâta drum până 
aici şi mă bucur să ştiu că Ohatsu este sănătoasă. 

După acest salut formal, n-a mai găsit nici o temă de con- 
versație. Takatsugu, la rândul lui, și-a exprimat grija pentru 
Tsurumatsu, dar apoi s-a oprit şi el, părând-că nu mai găseşte 
nimic de spus. Într-un târziu, chipul i i s-a luminat. În sfârșit îi 
venise în minte un subiect despre care puteau să vorbească în 
continuare: l 

— Nu ştiu prea bine ce s-a întâmplat, dar şi maestrul Sen- 
no-S6eki Rikyŭ, pe neaşteptate... 

— Maestrul Rikyu a pățit ceva? 

— Şi-a pus capăt zilelor din porunca stăpânului. 

— Cel! a strigat Chacha. 

Din spusele lui Takatsugu a aflat că în Rikyū își părăsise 


pavilionul de ceai Fushin'an cam cu două săptămâni înainte 

şi fusese plasat în arest la domiciliu la Jurakudai, unde își fă- 
cuse seppuku cu doar câteva zile în urmă, pe 28 februarie, 
Chacha îl întâlnise pe Rikyū în tabăra de la Odawara. Nu-i 
plăcuse în mod deosebit acest om cu o mină distantă și care 
avea un soi de aroganță ce nu-l apropia nici de tagma luptă- 
torilor, nici de cea a călugărilor, dar vestea că i se ceruse să-și 
pună capăt zilelor o făcea să tresară — descoperise o nouă faţă a 
lui Hideyoshi. Nu-i venea să creadă că acesta îl condamnase 
astfel pe Rikyu, pe care de altfel îl ridicase la rang înalt și îl 
primise în anturajul său apropiat. Din momentul în care Rikyù 
ieșise din pavilionul său de ceai Fushin'an, gura lumii nu în- 
cetase să caute păcatele pentru care Hideyoshi îl condamnase. 

Pentru Chacha, acesta era cel mai neplăcut incident de 
când devenise concubina lui Hideyoshi. Orice s-ar fi întâm- 
plat, nu puteai să-i ceri unui om în care aveai atâta încredere 
să-și ia viața! 

Din primăvară până în vară, Chacha nu a ieșit deloc din 
Castelul Yodo. Îi era de-ajuns prezenţa fiului său. Chiar și când 
a primit din partea Doamnei din Palatul de Nord invitaţia de 
a merge la Jurakudai pentru a privi florile de cireş, a refuzat-o, 
pretextând că nu este în cea mai bună formă. 

În luna iunie, Chacha a invitat-o la ea pe doamna Ky5- 

oku, cu care a stat de vorbă pe îndelete, după multă vreme. 
În ciuda faptului că au petrecut împreună momente plăcute, 
Chacha nu-şi putea înfrâna un sentiment de violenţă ce o 
cuprindea pe nesimţite în timp ce privea chipul blând al veri- 
şoarei ei. Cu un an în urmă, pe drumul de întoarcere de la 
Odawara, o pusese în încurcătură când îi spusese că vrea ca 
Hideyoshi să rămână doar al lor, iar acum își căuta din nou 
cuvintele potrivite pentru a o intimida. 

— Eu am fost cea care a dat-o afară pe doamna Kaga din 
Jurakudai şi a trimis-o înapoi la tatăl ei, i-a spus Chacha. 

Doamna Ky5goku era gata-gata să izbucnească în plâns, iar 
faţa i s-a schimonosit de supărare. 

— Mai e cineva la Jurakudai de care vrei să scapi? 

— Eu... asta... 

Doamna Kyâgoku părea că vrea să-şi astupe urechile. 

— De cine? 

— Nu... 

Cu privirea pierdută în ochii lui Chacha, doamna Ky5goku 
a scuturat din cap, ca și cum așa ar fi vrut să pună capăt acestei 
conversații. 

— Doamna Sanjō? 

— Nu, nu... 

— Doamna Saishō? 

Dintr-odată, doamna Ky5goku a renunţat să se mai împo- 
trivească. S-a îndreptat de spate, și-a ridicat capul şi, cu o voce 
calmă și gravă, a spus: 

— Doamna din Palatul de Nord. 

Era rândul lui Chacha să rămână fără glas. O privea lung 
pe femeia din faţa ei, pe care o crezuse întotdeauna blândă şi 
liniştită şi care acum parcă îi dăduse o lovitură de sabie. 

— Hai să nu mai vorbim niciodată despre asta, Chacha. 
Ţine minte doar că eu îţi voi fi întotdeauna alături, i-a spus 
doamna Ky5goku. 

Abia după plecarea verişoarei ei, Chacha şi-a dat seama că 
aceasta spusese cu voce tare cuvintele pe care ea însăși ar fi vrut 
să le rostească. 


La începutul lui august, sănătatea lui Isurumatsu, care se 
simţise un pic mai bine o vreme, s-a deteriorat brusc. Chacha 
aproape că nu mai dormea deloc şi stătea încontinuu la căpă- 
tâiul fiului ei. Cei mai buni doctori din capitală au fost aduşi 
la Yodo, iar Hideyoshi a dat poruncă preoţilor din templele şi 
sanctuarele din toate ţinuturile să facă rugăciuni, promiţân- 
du-le donaţii substanţiale dacă Tsurumatsu își va recăpăta 
sănătatea. Le-a cerut să se roage și călugărilor din templul 
K5fuku-ji şi celor de pe Muntele Kâya şi mai ales celor din 
templul Sogen-ji din Kinomoto, din provincia Omi, unde 
erau venerate zeitățile Jiz5, protectoare ale copiilor. 

Cu toate acestea, rugăciunile n-au avut nici un efect și 
Tsurumatsu s-a stins din viață pe 5 august, la vârsta de trei ani. 

Pierderea fiului lor a umplut-o pe Chacha de durere, iar pe 
Hideyoshi l-a aruncat în ghearele disperării. Acesta se afla la 
Templul Tâfuku-ji din Ky6to când a aflat vestea morţii lui 
Tsurumatsu. Şi-a petrecut toată ziua închis într-o cameră, iar 
pe 6 august şi-a tăiat părul și a îmbrăcat hainele de doliu. 
Ieyasu și Terumoto Mori, veniţi pentru a-și prezenta condo- 
leanţele, și-au tăiat şi ei coada de samurai, în semn de respect. 
La fel au făcut apoi, rând pe rând, toţi samuraii care veniseră 
să-și exprime regretele. 

Pe 7 august, Hideyoshi a mers la templul Kiyomizudera, 
unde s-a închis singtr într-o cameră pentru a se reculege. Pe 
9 august a plecat spre izvoarele termale de la Arima, dar nici 
aici n-a vrut să se întâlnească cu nimeni şi și-a petrecut timpul 
de unul singur. 

Funeraliile lui Tsurumatsu au avut loc la templul Myâan-ii, 
întrucât Buzen Ishikawa, samuraiul ce fusese responsabil cu 
educaţia lui Isurumatsu, era un discipol înflăcărat al călugă- 
rului Nange Genk6, stareţul acestui lăcaș. 

Sfâşiară de durere, după ceremoniile funerare Chacha s-a 
retras la Yodo în aşteptarea lui Hideyoshi, singurul ce o putea 
consola în aceste momente. Acesta a venit la castel pe la mij- 
locul lui octombrie şi a rămas peste noapte. Era prima dată 
când cei doi îşi petreceau timpul împreună de la moartea fiului 
lor. În acea seară, toată suflarea din castel a fost chemată în 
marea sală de recepţie pentru a contempla luna plină şi tuturor 
li s-a servit sake pe verandă, chiar şi servitorilor şi solilor. O 
stare de melancolie profundă domnea peste cei care priveau 
cum luna se reflectă în apele râului Yodo. Hideyoshi şi Chacha 
au evitat voit să aducă vorba despre Isurumatsu. El i-a povestit 
despre călătoria sa din Tōhoku și din provinciile de coastă, pe 
care o făcuse după victoria de la Odawara: cât de frumos era 
trifoiul japonez de la Iwatsuki, ce încântătoare peisaje puteai 
vedea la Kiyomidera în Okitsu — unde se oprise pentru câteva 
zile — şi ce fermecător era golful Tago. 

Venind la un moment dat vorba de Kogō, Hideyoshi a 
întrebat: 

— Şi dac-aș mărita-o? 

— Mă gândesc că asta i-ar mai alina durerea, a răspuns 
Chacha. 

— Atunci aşa să fie. Hidekatsu ar fi bun? Da, i-o dăm lui 
Hidekarsu! Ori luna asta, ori luna viitoare. 

Se hotărâse într-o clipită. Kogō fusese ruptă de familia ei 
pentru a i se asigura viitorul lui Tsurumatsu, dar acum şi Tsu- 
rumatsu, ca şi soţul lui Kog6, se duseseră pe lumea cealaltă, 
iar toate manevrele acelea îşi pierduseră sensul şi tot ceea ce 
rămăsese în urmă era doar durerea lui Kog5. Făcându-i-se milă 
de ea, Hideyoshi se hotărâse să o recăsătorească de îndată. 

Invitatul special la acest banchet dedicat admirării lunii 
pline era Umematsu, care urma să execute un dans tradiţional. 
Cum Tsurumatsu se bucurase cândva privindu-i măiestria, 
reprezentaţia însemna şi comemorarea copilului dispărut. 
Hideyoshi şi Chacha au privit spectacolul împărtășind aceleaşi 
sentimente, iar inimile lor au bătut împreună aşa cum nu o 
făcuseră niciodată. Pentru Chacha, Hideyoshi nu mai era nici 
duşmanul de moarte, nici tiranul care se folosise de trupul ei, 
nici războinicul desfrânat ce-i trezise în suflet demonii geloziei. 
Egali în faţa durerii, erau doar un bărbat și o femeie cu inimile 
pline de suferinţa pierderii copilului lor. Un soţ îmbătrânit și 
o soţie tânără. 

Deciziile rapide ale lui Hideyoshi nu o priveau doar pe 
Kog5. În seara aceea, după terminarea banchetului, Chacha a 
aflat de la el că intenționează să-l numească pe Hidetsugu 
urmaş al său în postul de Mare Consilier şi să-i lase palatul de 
la Jurakudai. În adâncul sufletului, îl înțelegea, căci la cincizeci 
şi cinci de ani, Hideyoshi își pierduse moștenitorul şi trebuia 
să se gândească repede la cine îl va înlocui. 

Chacha l-a întrebat şi despre construirea navelor de război, 
căci toată lumea vorbea numai de asta. Fără nici o ezitare, 
Hideyoshi i-a răspuns scurt: 

— Totul e hotărât. Armatele mele vor porni să cucerească 
Coreea. 

Sufletul bătrânului conducător părea să fi fost pătruns pro- 
fund de sentimentul efemerităţii, iar asta îl făcea să se arunce 
cu frenezie în realizarea tuturor planurilor sale, indiferent dacă 

era vorba de familie sau de treburile țării. Pentru acest Hide- 
yoshi, în inima lui Chacha se amestecau sentimente de milă și 
de drag. Nu s-a opus nici unei idei pe care el i-a împărtășit-o, 
căci simţea că, undeva în adâncul sufletelor lor, ei doi seamănă 
unul cu celălalt. „Aţi Juat o decizie înţeleaptă“ era singurul 
lucru pe care îl rostea. 


Planul lui Hideyoshi de a-l numi pe Hidetsugu Mare Con- 
silier a devenit realitate foarte curând după banchetul de la 
Castelul Yodo. Hidărsugu era fiul cel mare al surorii lui și al 
nobilului Miyoshi Musashi-no-kami, fiind astfel primul des- 
cendent pe linie masculină al clanului Toyotomi. Participase 
de-a lungul anilor la numeroase bătălii alături de Hideyoshi: 
în timpul campaniei de la Odawara cucerise Cetatea Yama- 
naka, obținuse câteva victorii şi la Õu, în est, iar după ce că- 
zuse Castelul Odawara, pe lângă domeniile sale din Omi, mai 
primise provinciile de la nord de Ise şi din Owari, ce aparţi- 
nuseră înainte lui Nobukarsu Oda, ceea ce îl făcea stăpânul 
unui fief enorm, de un milion de koku. 

În noiembrie, Hidetsugu a fost proclamat fiu adoptiv al lui 
Hideyoshi, iar pe 4 decembrie, urmând sfaturile ministrului 
de centru, acesta din urmă a început pregătirile pentru renun- 
tarea la funcţia de Mare Consilier. Chiar înainte de intrarea 
în anul al nouăsprezecelea al erei Tenshō (1591), Hideyoshi 
l-a numit pe Hidetsugu Mare Consilier, anunțând în același 
timp că el va prelua titlul de zz;45!. 

Pe lângă numirea ca urmaș al său a lui Hidetsugu, Hide- 
yoshi îi mai spusese lui Chacha și de intenţia de a i-o da de 
soţie pe Kog6 lui Hidekatsu, iar acest lucru a fost făcut public 
chiar la începutul noului an. Hidekatsu, fratele mai mic al lui 
Hidetsugu, era un tânăr samurai ce abia împlinise douăzeci și 
patru de ani. Hideyoshi îl adoptase în anul al treisprezecelea 


1 Tidu oferit după eliberarea din funcţia de kanpaku (regent sau Mare 
Consilier). În istoria Japoniei însă, termenul 4z;k6 se referă aproape 
exclusiv la Hideyoshi Toyotomi. 

al erei Tensh5 și îi dăruise ţinuturile de la Kameyama din 
Tanba, numindu-l căpitanul gărzii imperiale de stânga. Lumea 
il cunoştea însă drept căpitanul Tanba. Hideyoshi i-a mai dat 
un fief de 50 000 de koku în Echizen, iar după victoria de la 
Odawara, nişte pământuri în centrul provinciilor Shinano și 
Kai. Hidekatsu locuia la Fuchiu, dar la insistenţele mamei lui, 
şi-a mutat reședința mai aproape de aceasta, în provincia Gifu. 
Hidekatsu era chior. 

Înainte ca vestea căsătoriei lui Hidekatsu cu Kog5 să fie 
anunțată oficial, lui Chacha i-a revenit rolul de a o anunţa pe 
aceasta personal. Nici nu se punea problema vreunui refuz din 
partea lui Kog5, fiind o poruncă venită de la Hideyoshi, dar 
Chacha s-a gândit să-i ofere acesteia un răgaz pentru a se putea 
pregăti sufleteşte. A așteptat să se termine prima săptămână 
din an şi, odată lucrurile reintrate în ritmul lor firesc și solii ce 
purtau urări de Anul Nou întorși la castelele lor, i-a făcut o 
vizită surorii sale în apartamentele acesteia. Kog5 a invitat-o 
respectuos înăuntru. 

— Ce te aduce oare la mine pe nepusă masă? a întrebat-o 
ea pe Chacha încet. 

Kog5 se schimbase considerabil. Devenise o femeie adultă, 
de un calm nefiresc și care o trata pe Chacha ca pe o străină. 

— Nimic altceva decât că am venit să te anunţ de planurile 
unei căsătorii cu căpitanul Tanba. 

— Căsătorie? Vrei să spui căsătoria mea? și-a ridicat aceasta 
liniştită privirea, fără să pară afectată în vreun fel. 

— Întocmai. Este voinţa stăpânului nostru. 

Pe nesimţite, Chacha ajunsese și ea să i se adreseze lui Kogō 
ca și cum ar fi vorbit cu o străină. Fără nici o tresărire, aceasta 
a răspuns pe un ton surprinzător de grav, înclinându-şi ușor 
capul: 

— Mă învoiesc. 

Avea chipul unui om ce renunţase deja la orice urmă de 
voinţă proprie, gata să urmeze orice poruncă i s-ar fi dat. În 
sinea ei, Chacha se gândea că pentru această femeie, care fusese 
luată din casa soţului său și care-și pierduse odată cu asta și cei 

doi copii, nu mai exista altă cale de a supravieţui în lume decât 
o astfel de atitudine în faţa vieţii. 

Kog6 a pornit spre Gifu la începutul lui februarie În pre- 
gătirea călătoriei, cu câteva zile înainte, din Gifu sosiseră două- 
zeci de însoţitoare. Kog6 avea acum douăzeci și doi de ani. 

Chacha a condus-o până la porţile Castelului Yodo, la fel 
în acel sfârşit de octombrie din urmă cu șase ani, când o petre- 
cuse până la poarta Castelului Azuchi, de unde Kogō plecase 
spre a se însoţi cu Yokur5 Saji. Chacha își amintea bine ziua 
aceea. În fața ochilorg-au apărut cerul rece, plin de nori cenușii 
ce se lăsaseră grei deasupra lacului și silueta firavă a copilei de 
şaisprezece ani, înveșmântate în chimonoul alb de mătase, 
pregătindu-se să urce în palanchin. Şi-a adus aminte și de valul 
puternic de afecţiune pe care-l simţise faţă de sora ei în mo- 
mentul despărțirii. 

La fel ca în urmă cu şase ani, și cerul acestei zile friguroase 
era plin de nori de funingine, ce se împrăştiau peste câmpia 
din Yamazaki. Kog6, care aproape niciodată nu vorbea prima, 
s-a întors către sora ei înainte să urce în palanchin și i-a spus: 

— Îi sunt recunoscătoare pentru grija ta îndelungată. 

— Gifu e aproape de Kiyosu, unde am copilărit. Își va fi 
mai bine acolo decât în altă parte, i-a răspuns Chacha pe un ton 
de consolare. 

— Nu m-am simţit niciodată legată prea tare nici de ţinu- 
turile din Mino, nici de cele din Owari. În Owari n-am cu- 
noscut decât nefericire și nu ştiu ce mă așteaptă în Mino, i-a 
răspuns Kogō, lăsând-o pe Chacha fără cuvinte. 

Din Gifu, Kog urma să privească același cer şi aceleași 
peisaje ca şi din Ono, iar asta avea să-i trezească fără îndoială 
amintiri dureroase. Chacha nu se gândise la asta, iar acum se 
simţea stânjenită de propria-i nepăsare. 

Hideyoshi îi mai spusese lui Chacha încă un lucru în seara 
banchetului, şi anume că va porni împotriva Coreei. Şi acest plan 
a fost pus în aplicare la scurtă vreme după plecarea lui Kog5. 

Pe 5 ianuarie, Taikō le-a transmis vasalilor săi un ordin de 
mobilizare generală pentru o campanie în străinătate, dar în 

următoarele două luni nu a mai dat nici o comandă în această 
privință. Zvonurile despre invadarea Coreei se răspândeau 
necontenit, dar ianuarie a trecut şi lumea a început să aibă 
indoieli că această campanie va mai începe vreodată. Așa a 
trecut și februarie. Şi nu doar lumea se îndoia că se va mai 
intâmpla ceva, ci chiar și luptătorii care primiseră ordinul de 
mobilizare se întrebau dacă mai urmau să pornească în vreo 
expediţie. 

Ordinul de plecare a venit de la Hideyoshi pe 13 martie. 
Mai mult, acesta a anunţat că va conduce el însuși campania, 
stabilindu-și tabăra de bază în Hizen, în provincia Nagoya... 

La fel cum se întâmplase şi în asediul asupra Castelului 
Odawara, Chacha şi doamna Kyogoku au decis să-l însoţească 
în tabăra de campanie. Hideyoshi hotărâse iniţial să pornească 
pe l martie, dar din cauza unei boli la ochi a fost nevoit să-şi 
amâne plecarea şi astfel au pornit abia pe 26 martie. Ca şi la 
plecarea spre Odawara, ieșirea trupelor din oraș a fost însoțită 
de un fast ieşit din comun. 

Armatele ar fi trebuit să pornească din Osaka, însă Hide- 
yoshi a dorit să ofere locuitorilor capitalei un spectacol gran- 
dios, aşa încât plecarea s-a făcut până la urmă din Kysto. În 
dimineaţa acelei zile, îmbrăcat în haine de sărbătoare, Hide- 
yoshi a mers la templul imperial, iar la ceasurile unsprezece ale 
dimineţii a început defilarea prin faţa Palatului Imperial, în 
fruntea a câteva mii de luptători. Îmbrăcaţi în armurile lor 
sclipitoare, samuraii ofereau o privelişte atât de frumoasă încât 
abia puteai s-o priveşti. În compania împărătesei Ogimachi, 
împăratul Go-Yozei îl admira dintr-un salon al palatului său 
pe tzikă plecând în campania lui îndepărtată. 

Ca de obicei în astfel de situaţii, Hideyoshi era mai în- 
zorzonat decât era nevoie. Înveşmântat într-o mantie militară 
din brocart, cu o sabie mare la brâu și călare pe un armăsar aco- 
perit cu armură din aur, stătea în fruntea a treizeci de mii de 


1 Provincie aflată în partea de nord a insulei Kyūshū a Arhipelagului 
Nipon, diferită de orașul Nagoya de pe insula principală. 

oameni. În fața lui înainta un şir de călugări asceţi ai sectei 
shugendă!, iar în urma lui veneau mai multe duzini de trupe 
de cavalerie, ale căror cai erau acoperiţi de aur şi brocart, ur- 
mate la rândul lor de luptători ce ţineau în mâini scuturi 
suflate cu aur. Marele Consilier Hidetsugu l-a însoțit pe Hide- 
yoshi până la sanctuarul şintoist Komy5. De-a lungul dru- 
mului se adunaseră oameni de toate felurile, veniţi din toate 
provinciile Japoniei. 

Armata avansa într-un ritm de şase ri pe zi. După un popas 
de o zi la Hiroshimg, și-au continuat drumul fără oprire și au 
ajuns în Hizen exact după o lună, pe 25 aprilie. 

Însoţire de câţiva samurai care să le protejeze, Chacha şi 
doamna Ky&goku au plecat din Osaka la două zile după Hide- 
yoshi. De-a lungul drumului a întâlnit neîncetat războinici şi 
mesageri. 

Viaţa în Hizen îi era pe plac lui Chacha, căci putea să-și 
petreacă fiecare zi alături de Hideyoshi. Expediția din Coreea 
îi dădea ocazia să-l păstreze doar pentru ea. E drept că mai era 
şi doamna Ky5goku, dar aceasta nu renunța la atitudinea sa 
discretă şi avea bunul-simţ de a nu-l primi niciodată în văzul 
lumii în camerele sale, evitând declanșarea unor atacuri de 
gelozie din partea lui Chacha. 

Din când în când, Hideyoshi se ferea să-i spună lui Chacha 
unde îşi petrecuse noaptea, iar ea își imagina că probabil o vizi- 
tase pe doamna Ky6goku, dar asta nu o deranja atât de tare. 

Din peninsula coreeană le parveneau numai vești despre 
victoriile neîntrerupte ale trupelor japoneze, iar la cartierul 
general se organizau de fiecare dată banchete şi petreceri pen- 
tru a le sărbători: un banchet pentru Nagamasa Kuroda, care 
trecuse de Changwon; un banchet pentru Kiyomasa Kat6, care 
traversase marea. Pe 2 mai, trupele conduse de Yukinaga Koni- 


1 Religie ce a apărut în Japonia în perioada Heian (794-1185), 
centrată pe practici ascetice. În Perioada Meiji, când şintoismul a deve- 
nit religie de stat, sPugend a fost încadrată în categoria superstiţiilor, 
nefiind potrivită pentru noua imagine a Japoniei, de țară civilizată. 


202 


shi au traversat râul Han și au intrat în Kaesong, capitala Coreei. 
Ca răspuns la această victorie, din Hizen au început să fie 
trimise una după alta trupe în peninsula coreeană. În iunie, 
Mitsunari Ishida, Nagamori Masuda și Yoshitsugu Otani au 
traversat la rândul lor marea pentru o operaţiune ce implica 
toate trupele armate. 

La începutul lui iulie, Hideyoshi a primit vestea că mama 
lui era pe patul de moarte, așa că pe 21 iulie şi-a părăsit postul 
din cartierul general pentru a se întoarce la Osaka. Lui Chacha 
nu-i surâdea deloc ideea întoarcerii lui la Osaka, dar, fiind vorba 
de mama lui, nu se putea opune. Chiar în ziua în care Hide- 
yoshi a luat drumul spre capitală, regenta a închis ochii pentru 
totdeauna, la vârsta de optzeci de ani. 

Hideyoshi a ajuns la Osaka pe 29 mai şi s-a îndreptat ime- 
diat spre Kyōto, unde a organizat funeraliile mamei sale la 
Templul Daitoku-ji. 

La Hizen s-a întors la sfârșitul lui octombrie. În timpul ab- 
senţei sale, pe Chacha a otrăvit-o gelozia, ştiind de numeroa- 
sele sale concubine din Osaka şi Ky5to. Cât timp Hideyoshi 
fusese cu ea, nu se întâlnise mai deloc cu doamna Ky5goku, 
dar acum că el plecase i-a trimis acesteia invitaţia de a o vizita. 
Când Hideyoshi era lângă ea, îi dispărea toată simpatia pentru 
doamna Ky5goku. Nu simţea pentru ea aceeași ură pe care o 
nutrea faţă de celelalte concubine, dar nu-și găsea liniștea când 
ştia că Hideyoshi o vizitează şi pe verişoara ei. Când însă acesta 
nu mai era lângă ea, într-un mod inexplicabil, Chacha se sim- 
țea foarte apropiată de doamna Kyâgoku şi vedea în ea un aliat 
în lupta împotriva celorlalte concubine. 

Imediat după întoarcerea lui Hideyoshi la Hizen, Chacha 
a simţit că în trupul ei se petrece o schimbare. Când şi-a dat 
seama că este vorba despre o nouă sarcină, în ochii ei a început 
să scânteieze o lumină extraordinară. Nu crezuse că bătrânul 
conducător îi va mai dărui vreodată vreun copil, dar iată că 
fericirea i se mai arăta o dată. 

Mai fericit decât Chacha era însă Hideyoshi. La aflarea veş- 
tii, chipul său s-a luminat mai mult decât atunci când aflase 

despre victoria din Coreea. După pierderea lui Isurumatsu, 
s-ar fi putut crede că nimic în afară de luptă şi război nu i-ar 
mai fi făcut inima să bată, dar acum bătrânul războinic găsea 
un nou motiv să trăiască. 

În luna decembrie a primului an al erei Bunroku (1592), 
Chacha a aflat de la una din slujnice că Omă îi trimisese din 
Jurakudai lui Hideyoshi haine noi, cu ocazia Anului Nou. Nu 
era nimic neobişnuit în asta, dar Chacha o detesta pe Omă 
pentru acest gest. L-a întrebat și pe Hideyoshi, vrând să fie 
sigură de ce se întâmplase. Acesta a încercat să scape, prefăcân- 
du-se că nu-şi aduce bine aminte, dar Chacha a insistat până 
când a intrat în posesia hainelor, pe care le-a dat unor slujnice 
să le ardă în grădina din spate. Poate pentru că era însărcinată, 
Chacha devenea mai arțăgoasă pe zi ce trece, însă Hideyoshi 
îi suporta toate capriciile. Se purta cu mare grijă cu această 
femeie ce-i purta în pântece moștenitorul. 

Folosindu-se de doamnele sale de companie, Chacha su- 
praveghea toate scrisorile pe care Hideyoshi le trimitea concu- 
binelor sale din Ky5to sau Osaka. Îi era ruşine că se coboară 
până acolo, dar nu se putea abţine. Într-o zi, una din slujnice 
i-a adus o ciornă a unei scrisori pe care Hideyoshi intenţionase 
să i-o trimită doamnei Kaga, în care îi mulțumea călduros pen- 
tru hainele pe care aceasta i le trimisese de Anul Nou, asigu- 
rând-o de recunoştinţa sa eternă. Își alesese cuvintele cu grijă, 
pentru a-i face pe plac destinatarei, căci așa făcea mereu bătrâ- 
nul comandant când voia să manipuleze inima unei femei. Lui 
Chacha scrisoarea i se părea şi amuzantă, dar o şi enerva în 
acelaşi timp. 

La fel cum îşi folosea intuiţia de strateg pentru a câștiga 
marea bătălie ce se purta în peninsula de dincolo de mare, 
Hideyoshi se servea de iscusinţa sa pentru a le ţine sub control 
pe toate aceste femei pe care le lăsase în libertate. Chacha găsea 
respingătoare această faţă vicleană a bătrânului comandant, 
dar în același timp nu putea să-şi înfrângă atracţia pentru el. 

Chaha nu a suflat o vorbă despre acea ciornă când s-a întâl- 
nit față în faţă cu Hideyoshi. Dacă el ar fi aflat că scrisoarea 

ajunsese în mâinile ei, cu siguranță că ar fi pus să fie găsită sluj- 
nica ce i-o adusese lui Chacha și ar fi condamnat-o la moarte. 

După ce s-au terminat ceremoniile de Anul Nou, odată cu 
intrarea în anul al doilea al erei Bunroku (1593), Chacha a 
părăsit Hizen pentru a se întoarce la Yodo. Hideyoshi s-a în- 
prijit până în cel mai mic detaliu de pregătirile pentru călătoria 
ci. Palanchinul său a fost purtat din Kyūshū până în Osaka cu 
atâta grijă de parcă ar fi fost un cufăr cu pietre preţioase. Astfel, 
drumul care în mod normal se făcea într-o lună a durat de 
două ori mai mult, căci opririle erau foarte dese. 

Chacha a ajuns la Castelul Yodo pe la mijlocul lui martie. 
Apele râului Yodo erau călduţe, iar de pe pajiștile din jurul 
castelului dispăruse deja orice urmă a iernii și încolţiseră plan- 
tele de primăvară. Chacha era departe de Hideyoshi, dar copi- 
lul din pântecele ei, care creștea neîncetat, o scăpase de accesele 
de gelozie. Un om ca Hideyoshi nu putea fi satisfăcut doar de 
doamna Ky5goku, care se afla în tabăra din Hizen. Poate că 
le chemase pe concubinele de rang mai înalt, precum doamna 
Kaga sau doamna Sanj5, ori poate că invitase de la Osaka sau 
din Kyoto alte concubine pe care Chacha nu le cunoștea. Ea 
însă nu mai încerca să afle nimic din toate acestea. Prin viaţa 
cea nouă care creștea în ea se eliberase de blestemul care o 
cuprinsese la moartea fiului ei. 

Din primăvară până în vară, de la Hideyoshi i-au sosit 
nenumărate scrisori în care îi vorbea numai despre copilul încă 
nenăscut. Şi, ca în vremea în care aşteptau venirea pe lume a 
primului lor fiu, i se adresa cu „Tânără măicuţă“, în timp ce 
când vorbea de el, îşi spunea taikð. Nu îi scria aproape nici- 
odată despre cum mergeau lucrurile cu războiul din Coreea. 
Părea că, atunci când îi compunea scrisorile, în mintea lui nu 
era loc nici pentru ea, nici pentru campania de luptă. 

Vara celui de-al doilea an al erei Bunroku a fost nemaipo- 
menit de caldă. Era atât de cald, că Chacha reușea să adoarmă 
numai după ce i se aduceau în cameră blocuri mari de gheaţă. 
În noaptea de 1 august, a avut un vis: o vâlvătaie îi cuprinsese 

castelul, iar ea privea nemișcată cum limbile de foc mângâiau 
zidurile apropiindu-se de ea şi înconjurând-o jucăuşe. Era 
straniu, dar nu simţea nici urmă de teamă, ci se întreba care 
era castelul înghiţit de flăcări. Doar asta voia să ştie. Focul îi 
părea a fi ba cel ce făcuse scrum Castelul Otani, ba cel de la 
Castelul Kitanosh5. * 

S-a trezit dintr-odată lac de sudoare şi și-a dat seama că o 
cuprinseseră durerile facerii. Din acea clipă a început bătălia 
cu contracţiile care o cuprindeau lăsându-i doar scurte clipe 
de răgaz. Nu mai ştig de câte ceasuri se luptă cu durerea, dar i 
se părea că au trecut zile și nopți. În tot acest timp, preoţii de 
la templele şi sanctuarele din întreaga provincie înălţau neînce- 
tat rugăciuni pentru o naştere uşoară. 

Pe 3 august, Chacha a adus pe lume un băiat. Trecuseră o 
zi şi o noapte de când visase castelul în flăcări. Imediat au înce- 
put să curgă mesajele de felicitare şi darurile de la demnitarii 
şi de la samuraii ce păzeau castelele din Osaka şi Ky5to în ab- 
senţa lui Hideyoshi. Şi de la Doamna din Palatul de Nord a 
primit dorade! din Akashi şi un trusou pentru bebeluşi. 

De la Doamna din Palatul de Nord a mai sosit apoi un 
rând de mesageri. Primise o scrisoare de la Hideyoshi, în care 
acesta îi spunea să îndeplinească ritualul de lepădare a copi- 
lului, urmând ca acesta să fie găsit şi recuperat de Matsu-no- 
ura Sanuki-no-kami, samurai ce se îngrijise de Chacha în tim- 
pul nașterii. Numele nou-născutului urma să fie Hirohi?. 
Când se născuse Tsurumatsu, îl numiseră „Sute“, ce însemna 
„abandonat, aruncat“, dar, cum acesta plecase prea repede pe 
lumea cealaltă, copilului născut acum i se dăduse un nume ce 
avea semnificaţia opusă. 


1 Dorada se mănâncă de obicei la evenimentele fericite, pentru că 
numele său japonez (tai) este asociat cu cuvântul medetai (admiraţie, 
felicitare), fiind astfel considerat o mâncare norocoasă. 

2 „Cel dobândit“; caracterul folosit pentru scrierea acestui nume 
este cel al verbului hirou (a culege, a aduna, a dobândi), opusul verbului 
suteru (a arunca, a abandona). 

Pentru a-și vedea copilul ce i se născuse când el avea deja 
cincizeci şi şapte de ani, Hideyoshi a plecat din Hizen pe 
25 august. A lăsat administrarea taberei în mâinile generalului 
Masanari Terazawa, iar responsabil cu problemele militare l-a 
numit pe Takamasa Mori, care urma să se ocupe de acestea 
din Toyozaki, de pe Insula Tsushima, în timp ce el s-a îndrep- 
tat într-un suflet spre Castelul Yodo. 

Ajuns aici, şi-a văzut mai întâi copilul, iar când s-a întâlnit 
cu Chacha, a anunţat-o că intenţionează să-l crească pe fiul lor 
la Castelul Osaka, poruncindu-i să se mute acolo cu tot cu 
copil, de îndată ce-și va reveni după naștere. 

— Îi voi dărui lui Hirohi Castelul Osaka, dar asta mă va 
lăsa fără un loc al meu, așa că voi pune să se ridice de îndată 
un nou castel, a adăugat el. 

Chacha a luat totul ca pe o toană a lui Hideyoshi, dar acesta 
era cât se poate de serios. 

Odată cu Hideyoshi, se întorsese şi doamna Ky5goku. 
Aceasta şi-a părăsit locuinţa ei din Jurakudai și s-a instalat de 
îndată în aripa de vest a Castelului Osaka. Pesemne că Hide- 
yoshi, gândindu-se că doamna Kyâgoku şi Chacha se înţeleg 
bine, se hotărâse să le ofere posibilitatea de a împărţi locuinţa. 

Pe la începutul lui octombrie, din tabăra de la Hizen a ve- 
nit o veste neașteptată: soţul lui Kog5, Hidekatsu, murise. 
Plecat împreună cu Tadaoki Hosokawa în campania din 
Coreea din luna iunie a primului an al erei Bunroku (1592) 
în fruntea trupelor din Armata a Noua, se îmbolnăvise și în 
luna septembrie își dăduse duhul. 

Kogs se căsătorise cu Hidekatsu din porunca lui Hide- 
yoshi, dar ajunsese să se înţeleagă bine cu soţul său și formaseră 
o familie fericită. Chacha se bucurase pentru sora ei, dar iată 
că acum aceasta rămăsese din nou văduvă. În ziua în care 
urcase în palanchinul ce urma să o ducă la casa soţului său, 
Kog îi spusese că nu ştie ce alte nenorociri o mai așteaptă, iar 
acum se dovedea că avusese dreptate. Chacha i-a trimis de 
îndată un mesaj de condoleanţe, încercând să o consoleze pe 
sora sa mai mică ce părea să se fi născut sub o stea a năpastei. 

La începutul lui noiembrie, Chacha s-a mutat împreună 
cu Hirohi în Castelul Osaka. Hideyoshi şi-a amânat întoar- 
cerea în tabăra din Hizen motivând că-și caută un loc pentru 
viitorul castel. De fapt, mintea părea că-i stă mai degrabă la 
ridicarea noului său edificiu decât la campania din Coreea. 
Chacha punea nerăbdarea aceasta pe care nu o mai văzuse la 
Hideyoshi pe seama vârstei. Într-un an şi jumătate cât stătuse 
în tabăra de la Hizen, pe chipul lui se întipăriseră adânc urmele 
bărrâneţii. Sau poate că îmbătrânise dintr-odată, când i se 
născuse fiul. 4 

În primele zile ale anului al treilea al erei Bunroku (1594), 
Hideyoshi a anunţat oficial că va începe construcţia unui nou 
castel la Fushimi. De la Osaka se ajungea aici uşor pe râul Uji 
şi nu era departe nici de Kyoto, iar priveliștea era minunată, pe 
lângă faptul că avea şi o bună poziţie strategică. 

Construcţia a început imediat după Anul Nou. Hideyoshi 
supraveghea îndeaproape lucrările, mergând din Kyâto la 
Fushimi aproape în fiecare zi. Pe 3 ianuarie a mers la Osaka 
să-şi vadă fiul, dar vizitele sale erau acum mai rare și de aceea 
îi trimitea scrisori lui Chacha, în care însă nu vorbea de nimic 
altceva în afară de Hirohi. Întotdeauna începea prin a întreba 
de starea de sănătate a copilului sau dacă acesta se joacă și se 
simte bine, iar uneori adăuga că va veni să-l vadă şi că-l va 
acoperi de sărutări, dar o atenţiona ca în lipsa lui să nu-l sărute 
nimeni altcineva. Repeta de fapt aceleași cuvinte de iubire pe 
care i le spunea lui Chacha înainte, doar că acum i le adresa 
fiului său de doi ani. 

Castelul Fushimi a fost terminat în luna martie, care a mar- 
cat şi sfârşitul pentru Castelul Yodo, căci acesta a fost dărâmat. 
Chacha şi fiul său s-au mutat la Fushimi imediat după termi- 
narea lucrărilor de construcţie. Noul castel era de o frumuseţe 
aparte şi Hideyoshi își dorea ca Hirohi să fie adus aici înainte 
ca oricine altcineva să pună piciorul înăuntru. Momentul nu 
era însă propice. Se stabilise întâi ca Hirohi să fie adus în 
aprilie, dar atunci înfloreau cireşii, aşa că Hideyoshi a renunţat 

imediat la acest plan. Și-a dat seama că Isurumatsu părăsise 
lumea aceasta când avea aproape trei ani, iar Hirohi încă nu 
implinise această vârstă, așa că a hotărât să-l mai lase un an în 
Osaka. 

Chacha s-a dedicat așadar creşterii şi educaţiei moştenito- 
rului lui Hideyoshi, fără să se mai gândească la nimic altceva. 
Perioada din preajma nașterii lui Hirohi fusese pentru Hide- 
yoshi una dintre cele mai pline de evenimente din viaţa lui. 
Se mutase în Castelul Fushimi încă dinaintea terminării lucră- 
rilor de construcţie, căci de aici putea să se miște rapid între 
Osaka şi Kyăto, de unde trebuia să coordoneze campania din 
Coreea. Nu avea aproape deloc timp de petrecut doar cu 
Chacha. E drept că imediat după sosirea sa la Osaka se dusese 
să-şi vadă fiul, dar după ce s-a asigurat că sănătatea acestuia nu 
lasă de dorit, s-a întors de îndată la numeroasele lui îndatoriri. 

Deși vorbeau foarte rar, Hideyoshi şi Chacha aveau un 
schimb intens de scrisori. Fie că se afla în Fushimi, fie că era în 
Osaka, el îi trimitea mereu mesaje scrise, în care întotdeauna 
întreba despre starea de sănătate a lui Hirohi și dacă fiul său 
creşte aşa cum trebuie. Se interesa insistent dacă Chacha îl 
alăpta pe copil. „Să-i dai neapărat să sugă“ sau „Să-i dai lapte 
cu drag“ sau „Să nu-i lipsească laptele“ erau mesaje care nu 
lipseau din scrisorile lui. Era convins că dacă fiul său drag va 
fi alăptat aşa cum trebuie, va creşte ferit de orice probleme. 
Lui Chacha nu-i scria aproape nimic și, chiar şi atunci când îi 
adresa și ei câteva cuvinte, acestea erau fie sfaturi legate de 
alăptat, fie întrebări despre cât lapte mai are, fie poveţe despre 
cum să-l hrănească pe Hirohi. Părea că în ochii lui ea nu mai 
era decât mama fiului său sau cea care îi dădea hrană acestuia. 

Chacha însă era foarte mulţumită chiar și cu atât. Se bucura 
de o sănătate de fier, iar pieptul îi era plin, ceea ce făcea ca 
îngrijorările lui Hideyoshi să pară aproape hilare. Alăptându-l 
pe Hirohi, a început să se întrebe dacă nu cumva luase și ea în 
greutate. După naşterea lui Tsurumatsu slăbise foarte tare, dar 
acum se împlinise într-atât încât puteai spune că se schimbase 

complet. Pielea îi căpătase o strălucire alburie şi umedă şi fie- 
care părticică din corpul ei îi părea lui Chacha greoaie atunci 
când se mișca. De câte ori îi dădea să sugă lui Hirohi, își lua 
sânii cu ambele mâini, sprijinindu-i de dedesubt. Îşi dădea bine 
seama de legătura ce se crea astfel, când această sursă de viață 
trecea din corpul ei în corpul lui. Nu se gândea mai deloc la 
tatăl copilului. Hideyoshi îi părea atunci o ființă îndepărtată, 
ce nu avea prea mare legătură nici cu ea, nici cu copilul pe care 
îl alăpta. Și îşi dădea seama că toate nenorocirile prin care tre- 
buise să treacă până atunci nu fuseseră altceva decât trepte de 
urcat pentru a-i da viaţă lui Hirohi. 

De asta nici n-o supăra prea tare că Hideyoshi părea s-o fi 
uitat şi că era preocupat doar de copil. În ochii ei, bătrânul con- 
ducător nu mai era decât un credincios slujitor al fiului lor. 

Pe frontul din Coreea, trupele lui Hideyoshi înfruntau 
armata chineză a Dinastiei Ming, ce lupta alături de coreeni. 
Ambele armate cunoşteau pe rând ba victoria, ba înfrângerea, 
iar luptătorii erau epuizați în această bătălie ce părea că nu se 
mai termină. Prima dată când Chacha auzise vorbindu-se de 
negocieri de pace a fost în vara toridă în care își purtase ulti- 
mele luni de sarcină. Un tratat ce se încheiase atunci îl obliga 
pe Yukinaga Konishi, ce ocupase cu trupele sale Kaesong, capi- 
tala Coreei, să bată în retragere, iar mai apoi toți ceilalți gene- 
rali japonezi trebuiseră să se retragă spre sud, către Pusan, şi să 
îşi instaleze tabăra în apropiere. Imediat după aceasta, s-a aflat 
că generalul Konishi se întorsese în tabăra de la Hizen îm- 
preună cu solii Imperiului Ming. 

Pe la mijlocul lui septembrie, când Chacha era încă lăuză, 
s-a auzit că Hideyoshi se întâlnise la Castelul Fushimi cu soli 
ai împăratului Ming, dar în scrisorile trimise de acesta găsise 
nişte formulări arogante, așa că i-a trimis înapoi şi a dat po- 
runcă din nou trupelor sale să pornească în luptă. 

Toate acestea însă au ajuns la Chacha mult mai târziu. Hide- 
yoshi nu îi scria atunci decât despre cum și cât să-l alăpteze pe 
Hirobhi, iar cei din jurul ei nu suflaseră o vorbă despre campania 

militară, fiind probabil instruiți de Hideyoshi însuşi în acest 
sens. Singura veste de pe front care ajunsese atunci la urechile 
lui Chacha fusese cea despre moartea lui Hidekatsu, soţul lui 
Kog6, căci un asemenea lucru era greu de ţinut deoparte. 

De prin primăvara celui de-al treilea an al erei Bunroku, 
Hideyoshi a început să aibă din când în când răgaz. Dăduse 
ordinul de luptă, dar trebuia să mai amâne o vreme retrimi- 
terea efectivă a armatelor în peninsula coreeană. La Chacha 
ajungeau zvonuri cum că Hideyoshi era un susţinător înflă- 
cărat al teatrului Nō din Ky5to sau că uneori organiza întâlniri 
de ceremonia ceaiului. Astfel de veşti nu o deranjau deloc, căci 
prefera să-l vadă implicat în activităţi de divertisment rafinate 
decât să-l ştie prins în luptă. 

La câtva timp după ce s-au scuturat florile de cireș a avut 
loc un eveniment neașteptat: Chacha a aflat de la una din sluj- 
nicele sale că Hideyoshi o invitase la Castelul Fushimi pe 
Doamna din Palatul de Nord. La fel ca Chacha, aceasta locuia 
in Castelul Osaka. Faptul că împărțeau acelaşi castel o făcuse 
pe Chacha să poată privi cu oarecare detaşare și pace relația sa 
cu soţia legitimă a lui Hideyoshi. Când acesta ajungea la 
Osaka, venea negreșit să-și vadă fiul, aşa că Chacha ştia de fie- 
care din vizitele sale. Poare pentru că se purta cu mănuși cu 
ambele femei sau poate din cauza faptului că era într-adevăr 
foarte ocupat, Hideyoshi găsea întotdeauna un motiv pentru 
a pleca la Kyōto sau la Fushimi în aceeași zi, fără să rămână 
peste noapte la Osaka. Iar în rarele ocazii în care totuși înnopta 
acolo, îşi petrecea o noapte cu Doamna din Palatul de Nord 
şi o noapte cu Chacha. Însă chiar și atunci când Hideyoshi 
împărțea așternutul cu soţia sa legitimă, Chacha nu simţea nici 
un strop de gelozie. Nu mai rămăsese nimic care să-i stârnească 
patima geloziei în trupul bătrânului care, atunci când venea 
în camera ei, pierdea noţiunea timpului privindu-și fiul, iar apoi 
cădea într-un somn greu întrerupt de sforăituri zgomotoase. 

Când a auzit însă că Doamna din Palatul de Nord fusese 
invitată la Fushimi, unde nici ea şi nici fiul său nu puseseră 

încă piciorul, deşi urma să fie locuinţa lor, pe Chacha a cu- 
prins-o o nemulţumire profundă. Încă nu văzuse castelul pen- 
tru a cărui construcţie se spunea că a fost necesară mobilizarea 
a douăzeci şi cinci de mii de oameni numai pentru a căra piatra 
din Daigo, de pe Muptele Hiei, din Kirarazaka și Yamashina 
şi lemnul din Valea Kiso şi de pe Muntele K5ya. Chacha auzise 
că edificiul era înconjurat de două sau trei rânduri de ziduri, 
iar pe latura ce dădea spre râul Uji se ridicaseră parapeţi de 
peste șaizeci de metri înălțime. Cu toate astea, nu-și putea ima- 
gina acest castel depre care se vorbea că nu se compara cu 
Castelul Yodo nici ca mărime și nici când venea vorba despre 
peisajele ce-l înconjurau. O nemulţumea foarte tare faptul că 
Doamna din Palatul de Nord avea să stea în acest castel pe 
care nici ea, nici Hirohi nu-l văzuseră încă. 

Când Hideyoshi a venit la Osaka, Chacha i-a strecurat 
nişte reproșuri voalate: 

— Hirohi a spus că nu vrea să meargă la Castelul Fushimi. 

— De ce oare vorbeşte Hirohi despre lucruri pe care nu le 
înţelege? a răspuns Hideyoshi, lipindu-şi obrazul de cel al fiu- 
lui său. 

Spune că nu vrea să vadă altă femeie în afară de mama 
lui în acel castel. 

— Aha, deci asta era! a exclamat Hideyoshi surprins. Dacă 
asta-l nemulţumeşte pe Hirohi, atunci nu voi mai lăsa pe 
nimeni să viziteze castelul. 

— Dar cui i-aţi permis să-l viziteze? 

Hideyoshi nu i-a răspuns, ci doar a adăugat: 

— O s-o trimit acasă de îndată. 

Dar Doamna din Palatul de Nord era deja în Osaka! Asta 
însemna că în Castelul Fushimi mai era o femeie. Nici prin 
gând nu-i trecuse lui Chacha așa ceva! Nu era vorba că nu-şi 
imaginase că Hideyoshi mai avea una sau două concubine pe 
care ea nu le cunoştea, dar nu se gândise vreodată că el ar putea 
invita la Castelul Fushimi pe una dintre concubinele oficiale, 
în afară de soţia lui. 

— Pe cine? 

— Omă, a răspuns acesta, fără să pară prea încurcat. 

La auzul acestui nume, un val de furie a năvălit în inima lui 
Chacha. Cum îndrăznise s-o invite pe Doamna din Palatul de 
Nord şi, mai mult, s-o cheme şi pe doamna Kaga, de care 
aceasta era foarte apropiată? Încercând să rămână demnă, Cha- 
cha nu a mai scos nici un cuvânt despre toate acestea, dar 
senzaţia acută de iritare a urmărit-o multă vreme după aceea. 

Cam la zece zile după acest incident, Chacha a trimis mesa- 
peri la doamna Ky5goku. Nu o mai văzuse de multă vreme și 
şi-ar fi dorit să o reîntâlnească şi să-i povestească singurei ei 
aliate ce se întâmplase. Solii au adus însă răspunsul că doamna 
Ky6goku plecase la izvoarele termale din Arima pentru a se 
trata de o afecțiune oculară. Chacha a intrat imediat la bănu- 
ieli. În primul rând, nu ştia ca doamna Kyōgoku să fi suferit 
de vreo boală la ochi și, chiar dacă acesta ar fi fost adevărul, o 
persoană atât de atentă la etichetă cum era verişoara ei i-ar fi 
făcut o vizită de curtoazie înainte să plece de-acasă pentru un 
timp așa de îndelungat. Oare nu cumva fusese şi doamna 
Ky6goku invitată la Castelul Fushimi? Gândul acesta a făcut-o 
să se simtă mai singură ca niciodată. Până şi doamna Kyogoku 
o părăsise! 

Peste încă vreo zece zile, auzind că fusese căutată de mesa- 
gerii lui Chacha, doamna Kyâgoku a venit să o viziteze pe 
aceasta. Suferea într-adevăr de o boală de ochi și chiar fusese 
în Arima să se trateze. În vorbele sale nu se ascundea nici urmă 
de minciună. 

Şi ea, ca şi Chacha, luase în greutate în decurs de un an sau 
doi, dar corpul ei îşi păstrase vigoarea pe care o avea trupul 
unei femei ce nu născuse nici un copil. Privind mâinile încân- 
tătoare ale verişoarei sale, ce păreau date cu o umbră de fard 
roşu, cum stăteau așezate frumos pe genunchi, Chacha a simţit 
cum o cuprinde dintr-odată un sentiment de invidie. 

— Când a mers taik la Arima? a întrebat ea pe un ton 
bănuitor. 

Foarte serioasă, doamna Ky6goku a scuturat din cap că nu. 
Gestul acesta lui Chacha i se părea însă nesincer. Era convinsă 
că doamna Ky5goku ascunsese de ea plecarea în Arima pentru 
că fusese acolo împreună cu Hideyoshi sau că Hideyoshi mer- 
sese acolo după ea. , 

— De ce-mi ascunzi lucrurile astea? s-a năpustit asupra ei 
Chacha. 

— Dar nu-i adevărat! Am fost singură la băi! se apăra 
doamna Ky5goku, dar Chacha păstra o tăcere plină de supă- 
rare. Singura care mă însoţit a fost mama mea. Dacă nu mă 
credeţi, îl puteţi întreba pe stăpânul nostru! 

— Cum să-l întreb aşa ceva?! i-a întors-o Chacha. Ai spus 
cândva că eşti gata să faci orice pentru mine, nu-i așa? 

— Aşa este, a răspuns palidă doamna Ky&gou, cu ochii în 
pământ. 

— Dacă stăpânul nostru nu te-a însoţit la Arima, cu sigu- 
ranță că ţi-a scris în timp ce erai acolo, nu-i aşa? 

— Aşa este. 

— Arată-mi scrisorile pe care ţi le-a trimis! 

Doamna Ky5goku și-a ridicat uimită privirea. 

— Dacă refuzi să-mi arăţi scrisorile, prea bine! Dar n-o să 
te cred că ai fost singură la Arima! 

— Nu, nu! scutura din cap doamna Ky&goku disperată. 

— Arată-mi scrisorile atunci! i-a spus Chacha cu o răutate 
de care-şi dădea și ea seama. 

Fără să spună nici că îi va aduce, nici că nu-i va aduce scri- 
sorile, doamna Kyogoku s-a întors în apartamentele sale din 
aripa de vest a castelului. În ziua următoare a revenit la Chacha 
şi i-a pus acesteia în față o epistolă. Era de la Hideyoshi. Cha- 
cha a deschis-o și a început să citească. Era datată 22 aprilie şi 
anunţa vizita lui în aripa de vest a castelului. „Cum te mai 
simţi cu ochii? Sper ca băile cu ape termale să te ajute. L-am 
trimis sol pe Mondo Maeda să-mi ducă poruncile...“ — așa era 
scris. Chiar şi dacă n-ar fi fost decât acest pasaj şi era suficient 
pentru a dovedi că doamna Ky5goku spusese adevărul și că 
fusese singură la Arima pentru a se trata de boala de ochi. 

Netulburată, Chacha a continuat să citească: „...Am auzit că 
apele termale fac bine la bolile de ochi. Pe 27 sau pe 28 o să 
lic gata o mică reşedinţă special pentru tine, unde vei putea să 
stai cât timp eşti în Arima. Ar fi de dorit să mergi singură, 
însoţită doar de mama dumitale. Nu-mi place să mergi acolo 
singură, fără mine, dar ai răbdare şi tratează-ţi boala de ochi, 
ca să nu se înrăutățească. Masajul şi inhalaţiile cu pelinariță 
sunt şi ele de folos, dar cele mai bune sunt totuşi apele termale. 
Poate c-ar fi bine ca după băi să mai faci şi masaj“. 

La fel ca toate scrisorile ce ajungeau și la Chacha, și aceasta 
avea în ea cuvinte pline de căldură şi de grijă care atrăgeau 
orice femeie. Hideyoshi scrisese în grabă, cu litere groase și 
mari, ca şi cum pensula lui desenase niște formule magice. 
Chacha a mai citit o dată scrisoarea, de la capăt. Când a termi- 
nat, s-a întors către doamna Ky6goku, care stătea în genunchi 
în faţa ei, cu privirea în pământ. 

— Te rog să mă ierţi că te-am bănuit pe nedrept. Ţi s-a vin- 
decat boala de ochi? 

Doamna Ky&goku şi-a ridicat capul ușurată. Nu încăpea 
îndoială că, deşi fusese forțată să aducă o scrisoare, o alesese 
pe aceasta tocmai pentru că ea nu conţinea nici un cuvânt deo- 
cheat şi nici o vorbă de dragoste. lar acum era ușurată că acest 
răvaș nu păruse să o afecteze pe Chacha în nici un fel. 

Starea lui Chacha nu se potrivea însă cu expresia calmă de 
pe chipul său şi cu vorbele pe care le rostea, căci înţelesese că 
nu era singura faţă de care bătrânul comandant nutrea afec- 
țiune. Fără îndoială că pe doamna Ky5goku acesta o iubea în 
alt fel decât pe ea, dar nu era mai puţin adevărat că sentimen- 
tele lui pentru verişoara sa erau tot de iubire. Din rândurile 
scrise către doamna Kyâgoku izvora aceeași afecţiune sinceră 
şi nedisimulată ca şi din cele pe care żaikð i le trimitea ei. Cu 
siguranţă că la fel stăteau lucrurile şi cu Doamna din Palatul 
de Nord, şi cu doamna Kaga, și cu doamna Sanj5... Pesemne 
că lua pensula în mână de fiecare dată când îi apărea în fața 
ochilor figura vreuneia dintre ele și le scria dezinvolt scrisori 
pline de sinceritate şi de tandreţe. 

După ce doamna Ky&goku s-a retras, Chacha s-a plimbat 
o vreme prin grădina din faţa castelului sleită de puteri. 

Şi-a adus aminte după multă vreme de Ujisato Gamō şi de 
Takatsugu Ky&goku. De când devenise concubina lui Hide- 
yoshi, nu se mai gândise la sentimentele de neînțeles pe care 
le nutrise faţă de fiecare dintre ei, dar acum, după atâţia ani de 
zile, îşi amintea de tinerii samurai care îi făcuseră inima să-i 
bată cu putere. 

Era cât se poate de limpede că Hideyoshi o iubea. Dar era 
la fel de limpede căhu o iubea numai pe ea. Relaţiile acestea 
o făceau să se întrebe dacă sentimentele pe care i le purta ea 
lui Hideyoshi erau într-adevăr sentimente de iubire în adevă- 
ratul sens al cuvântului. Oare nu cumva tot iubire să fi fost și 
ceea ce simţise cândva faţă de Ujisato și Iakatsugu? Cu toate 
acestea, nu se putea opune atașamentului pe care îl simţea față 
de bătrânul comandant ce îi dăruise doi fii. Poate că ceea ce 
simţea nu era iubire, dar era un sentiment la fel de puternic şi 
de dureros ca dragostea. 

Chacha pășea prin grădina scăldată în lumina lunii de înce- 
put de vară, gândindu-se la lucruri de demult. Cu șase ani în 
urmă, când devenise concubina lui Hideoshi, îl primise pe 
acesta în aşternuturile ei visând să-i ia viaţa şi iată că acum 
gândurile acestea o tulburau din nou. De data aceasta însă, nu 
s-a mai oprit îndelung asupra lor, ci în minte i-a încolţit toc- 
mai ideea opusă: nu numai că Hideyoshi nu trebuia să moară, 
ci trebuia să trăiască cât mai mult, cu orice preţ. 

Amintindu-şi de Hirohi, Chacha s-a îndreptat spre aparta- 
mentele sale. 

Când se gândea la copilul ei, simţea cum inima i se umple 
de dragoste. Nu mai simţise niciodată o dragoste atât de aprigă, 
dar nici atât de plină de duioşie. Gândul la el o făcea să fie gata 
să-și dea viaţa și să-l sacrifice pe Hideyoshi, dacă era nevoie. Dar 
bătrânul comandant nu trebuia să moară, ci dimpotrivă, trebuia 
să-şi consume până şi ultima picătură de viaţă pentru Hirohi. 

Ajunsă înăuntru, a pus ca Hirohi să-i fie adus de îndată în 
camera sa. În încăperea scăldată de ultimele umbre ale apu- 

sului, chipul copilului de doi ani, cufundat într-un somn ino- 
cent, i se părea un pic palid. 

Până când o slujitoare a adus o făclie cu care să lumineze 
camera, Chacha a privit îndelung trăsăturile băiatului ei, prin 
vinele căruia curgea sângele clanului Azai și cel al clanului Oda. 


Capitolul VII 


Scrisoarea adresată doamnei Kyâgoku o marcase profund 
pe Chacha. 

A pus-o pe una dintre slujnicele ei, numită Ofuku, să afle 
cum se purta Hideyoshi cu Doamna din Palatul de Nord şi cu 
celelalte concubine. De la terminarea castelului, soţia lui fusese 
invitată acolo de două ori. Tot de două ori merseseră împreună 
la Jurakudai, unde se bucuraseră de ospitalitatea lui Hidetsugu, 
care era acum kanpaku. Doamna Kaga îl însoţise la Yoshino, 
în Nara, la festivalul florilor de cireș și fusese invitată de trei ori 
la Fushimi, unde la ultima vizită stătuse șapte zile. Pe doamna 
Sanj6, sora mai mică a lui Ujisato Gam6, o luase la Daigo să 
privească împreună cireşii în floare, şi merseseră împreună la 
câteva banchete organizate de diverși nobili din Ky5to. Ofuku 
nu reuşise însă să afle și numele celor de ospitalitatea cărora se 
bucuraseră Hideyoshi şi doamna Sanj5. 

În ceea ce o priveşte pe doamna Kygoku, după ce se în- 
torsese de la băile din Arima, nu mai pusese piciorul afară din 
Castelul Osaka. Hideyoshi ezita probabil s-o invite să iasă în 
compania sa, din cauză că şi Chacha și Doamna din Palatul 
de Nord locuiau în același castel. Cu toate acestea, umbla 
vorba că el ar fi pus să se construiască la Fushimi un corp nu- 
mit „Pavilionul Pinului“, unde urma să se instaleze doamna 
Ky5goku. Mai mult decât atât, în cea de-a treia curte a caste- 
lului Fushimi se mai construia încă un pavilion, destinat celei 

de-a cincea fiice a lui Nobunaga Oda, mai veche concubină a 
lui Hideyoshi de existenţa căreia lumea părea să fi uitat, poate 
din cauza înfățișării sale neatrăgătoare și a personalităţii şterse. 
În fine, Hideyoshi întreținea pe rând relații cu mai multe 
concubine de condiţie umilă, dintre care cea mai cunoscută 
cra doamna Saish5. Avea concubine cu care mergea la repre- 
zentaţiile de teatru Nō, la fel cum avea concubine care negreșit 
il însoțeau la ceremonia ceaiului. 

Pe la sfârşitul verii, Hideyoshi a petrecut trei nopți la caste- 
lul lui Chacha, ceea ce nu se mai întâmplase de multă vreme. 
Doamna din Palatul de Nord era plecată la Kyōto în pelerinaj 
la mormântul mamei lui. 

Chacha așteptase de o veșnicie un moment ca acesta, în 
care să poată vorbi pe îndelete cu Hideyoshi. Avea ceva să-i 
spună. Nu era un subiect ce putea fi epuizat în timpul vizitelor 
lui scurte şi agitate, în care bătrânul comandant şi concubina 
lui nu reușeau să poarte o conversaţie în care să vorbească și 
despre copilul lor, cu dragostea a doi părinţi obişnuiţi. Fără să 
ştie când i se va ivi această şansă, Chacha se gândise la asta în 
fiecare seară de la Anul Nou încoace. 

Se înserase. Chacha îi pregătise lui Hideyoshi lângă verandă 
locul în care să se așeze, le pusese pe slujnice să aducă băutura 
şi mâncarea, după care le trimisese pe toate în camerele lor. 
Alesese pentru Hideyoshi locul de lângă verandă pentru că 
acolo era mai răcoare şi mai ales pentru că de acolo puteau să 
vadă dacă în grădina întinsă era sau nu cineva. 

— De multă vreme vreau să-l rog ceva pe stăpânul meu, 
dar n-am găsit momentul potrivit, a început ea direct. 

— Ce să fie? a replicat Hideyoshi pe un ton precaut. 

Chacha se întreba dacă întotdeauna are această mină încur- 
cată atunci când numeroasele lui concubine îi cer câte un favor. 

— Nu e vorba nici de vreo invitaţie la Yoshino să văd flo- 
rile de cireș, nici să vă însoțesc la teatru, nici să vă fiu alături 
la ceremonia ceaiului şi nici de băile termale de la Arima, a con- 
tinuat ea, rostind cuvintele rar şi apăsat. 

Cu gura întredeschisă ca de obicei, Hideyoshi asculta în tă- 
cere vorbele ei, cu un aer inocent și puţin stânjenit. 

— Pot să vă spun despre ce este vorba? a întrebat Chacha 
din nou, pe un ton grav. 

Hideyoshi și-a întors privirea dinspre grădină spre locul unde 
stătea ea. 

— Ce e? a întrebat-o, coborându-și și el vocea. 

— În anul în care copilul nostru a plecat pe lumea cealaltă, 
am admirat într-o seară luna împreună, la Castelul Yodo. 

Aş 3 

— Şi stăpânul meu şi eu sufeream cumplit pe atunci. Ca 
să ne mai treacă durerea, v-aţi gândit atunci la multe: căsătoria 
lui Kog5, campania militară din Coreea... 

— Chacha, a întrerupt-o Hideyoshi pe un ton grav. Vrei 
oare să-mi vorbeşti de Hidetsugu? 

— Întocmai, i-a răspuns Chacha, ridicându-şi ochii şi cu- 
fundându-şi privirea într-a lui. 

Pentru o clipă, privirile li s-au împletit în aer, apoi s-au 
despărţit iar. După moartea lui Tsurumatsu, Hideyoshi îl 
alesese drept moştenitor şi îl numise kanpaku pe Hidetsugu, 
iar momentul în care hotărâse toate acestea era, așa cum spu- 
nea Chacha, banchetul pe care îl dăduse la Castelul Yodo în 
acea seară cu lună plină, cu trei ani în urmă. 

— E-adevărat că tânărul senior va fi demn de milă, a adău- 
gat ea, însă Hideyoshi a replicat scurt: 

— O să mă gândesc la asta. Găsesc eu o soluţie. 

Chipul lui nu mai era cel al stăpânului atotputernic, ci cel 
al unui părinte bătrân, preocupat de soarta fiului său. 

— Din fericire, Hidetsugu are o fiică. De îndată i-o voi da 
de soţie lui Hirohi. 

Aşadar Hideyoshi se gândea să o căsătorească pe fiica senio- 
rului Hidetsugu cu fiul său Hirohi, urmând ca la un moment 
dat acesta din urmă să moștenească de la Hidetsugu titlul de 
kanpaku. Dar să hotărăşti căsătoria unui copil de doi ani era 
un lucru greu. Chacha se gândea la altceva: Hidetsugu să re- 
nunţe a titlul său, iar moștenitorul oficial al lui Hideyoshi să 

devină Hirohi. Nu era un lucru de nerealizat pentru puternicul 
| lideyoshi, dar nu îndrăznea să-i sugereze aşa ceva. 

— O să le cer celor din familia lui Toshinaga Maeda să fie 
intermediarii acestei căsătorii, a continuat Hideyoshi. 

Chacha nu scotea nici un cuvânt. Se întreba dacă această 
căsătorie va fi de-ajuns pentru a-i asigura mai târziu lui Hirohi 
titlul de moştenitor legitim al Clanului Toyotomi. 

Amândoi au rămas tăcuţi o vreme. Dintr-odată, Hideyoshi 
a venit cu altă idee, de parcă nu era nici el mulțumit de maria- 
jul pe care îl propusese. 

— Sau aş putea să împart ţara în cinci provincii, din care 
să-i dau patru lui Hidetsugu şi una lui Hirohi. 

Pesemne că această soluţie ce putea fi aplicată imediat i se 
părea mai realistă decât să aștepte ca fiul său să ajungă la vârsta 
căsătoriei. Lui Chacha însă și această propunere i se părea ne- 
dreaptă. A rămas tăcută multă vreme. La un moment dat şi-a 
dat seama că nici Hideyoshi nu mai spunea nici un cuvânt, ci 
doar dădea din cap din când în când, scoțând niște sunete gu- 
turale, ca şi cum îi veneau în minte alte și alte idei. Însă ex- 
presia de pe chipul său, atunci când și-a întors privirile către 
Chacha, era întunecată și urâtă. 

— M-am pripit atunci, a spus el cu o voce joasă. 

Discuţia lor nu a fost însă urmată de vreo măsură concretă. 

După aproape trei luni, pe la mijlocul lui decembrie, Chacha 
şi Hirohi au fost mutaţi din Castelul Osaka în Castelul Fu- 
shimi. Odată cu ei a venit şi doamna Ky6goku, care s-a stabi- 
lit în Pavilionul Pinului. Cât timp locuise la Castelul Osaka, 
doamna Ky5goku fusese numită şi „doamna din Pavilionul de 
Vest“, dar după mutarea la Fushimi numele i s-a schimbat în 
„doamna din Pavilionul Pinului“. 

Chacha vedea pentru prima oară Castelul Fushimi, iar 
priveliştea care i se descoperea era mult mai frumoasă decât îşi 
imaginase vreodată. La sud curgea râul Uji, iar la nord se întin- 
deau cartierele mărginașe ale capitalei, și din castel se vedea 
până departe o mare de acoperișuri ce se încălecau. De când 

se construise Castelul Fushimi, negustorii se instalaseră în 
partea de nord, înghesuindu-și magazinele unul lângă altul, 
astfel că zona devenise foarte animată. La est curgea râul Kitsu, 
iar în depărtare se zăreau munții acoperiţi de păduri de pin. 
Spre vest se vedeau otașele Yawata și Yamazaki, în timp ce 
apele râului Yodo încingeau câmpia cu un brâu albastru. 

Castelul era grandios. Nu se compara cu locurile în care 
Chacha trăise până acum. Corpul central, corpul de vest şi 
Pavilionul Pinului se înălțau maiestuoase peste clădirile în care 
locuiau nobilii şi demnitarii, situate şi ele în interiorul castelului. 

Apartamentele lui Chacha erau în corpul central. Era mul- 
țumită că acest castel mirific îi aparţinea fiului ei. De la mu- 
tarea lor aici, Hideyoshi alerga întruna între Osaka şi Fushimi, 
fără să-şi așeze reşedinţa în nici unul dintre castele, căci cel din 
Osaka îi aparținea soţiei sale, în timp ce cel din Fushimi era al 
fiului său și al mamei lui. 

În al patrulea an al erei Bunroku (1595), Hirohi a împlinit 
trei ani. Cum Hideyoshi şi-a petrecut Anul Nou la Osaka, 
Chacha a dat ea însăși poruncă unui templu din apropiere să 
scrie o scrisoare de felicitare în numele lui Hirobhi, pe care i-a 
trimis-o lui Hideyoshi împreună cu un cuţitaș pentru tăiat un- 
ghiile, drept cadou. 

Două zile mai târziu, spre seară, a venit răspunsul lui 


Hideyoshi: 


M-am bucurat foarte mult să primesc scrisoarea ta de felici- 
tare. Cuțitasul pe care mi l-ai trimis este o încântare. Voi veni 
să-ți mulțumesc în persoană, dar deocamdată trebuie să-i fac 
vizita de curtoazie seniorului din Harima. Îmi lipsesti şi abia 
aştept să te acopăr de sărutări. 


Scrisoarea era adresată „Seniorului Hirohi, de la taikð, 
Osaka“, dar era scrisă în așa fel încât nu se mai înţelegea dacă 
destinatarul era de fapt Hirohi sau Chacha. La gândul că 
Hideyoshi trimisese asemenea scrisori şi celorlalte concubine 
ale sale, Chacha a simţit iar cum o cuprinde furia. 


222 


De la sfârşitul lui ianuarie până după începutul lui februa- 
rie, Hideyoshi a rămas la Fushimi, iar când avea un pic de 
timp liber mergea de îndată în apartamentele lui Chacha pen- 
tru a-şi petrece timpul cu fiul lui. La fiecare dintre vizitele sale 
se uita cu atenţie la felul în care slujnicele aveau grijă de el, 
certându-i pe samuraii din slujba lui dacă Hirohi era îmbrăcat 
mai subțire sau întrebând în stânga şi-n dreapta ce s-a întâm- 
plat și cine n-a avut destulă grijă, dacă îl găsea cumva pe Hirohi 
supărat. Când venea vorba de fiul său, Hideyoshi se trans- 
forma într-un bătrân nesuferit. 

În timpul şederii lui la Fushimi, Chacha a aflat că Hide- 
yoshi primea din toate părțile plângeri despre comportamentul 
public dar şi despre cel privat al Marelui Consilier Hidetsugu. 
De câtre ori primea un asemenea raport, Hideyoshi se înfuria 
de parcă Hidetsugu i-ar fi fost duşman de moarte. Se înroșea 
la față, mâinile începeau să-i tremure și arunca priviri ucigaşe 
spre Ky5to. lar când se ridica în picioare, trupul său bătrân ca 
un copac uscat tremura atât de tare încât părea că se va desface 
în bucăţi în orice clipă. 

Plângerile împotriva lui Hidetsugu erau de toate felurile. 
În ziua de 5 ianuarie a anului al doilea al erei Bunroku, îm- 
părăteasa Ogimachi s-a stins din viaţă, iar pe 16 ianuarie, zi 
dedicată riturilor de purificare şi de post în amintirea ei, Hide- 
tsugu a mâncat cocor la cină. Apoi, fără nici un pic de respect 
pentru perioada de doliu, a organizat ieşiri în aer liber în îm- 
prejurimile capitalei, pe 8 iunie a organizat o reprezentaţie de 
muzică de curte, iar pe 18 iulie a ţinut un turneu de sum la 
Jurakudai. Pe 11 septembrie a plecat la vânătoare pe muntele 
sacru Hieizan. Mai mult, a confiscat multe obiecte vechi de 
valoare sau tezaure de familie de la numeroși nobili. Iar numă- 
rul concubinelor sale era incredibil de mare. 

În fiecare zi, Chacha afla de la slujitorii săi fideli ce se punea 
în rapoartele despre Hidetsugu care îi erau aduse lui Hide- 
yoshi. Nu-şi putea înfrâna curiozitatea. Nu avea nici cea mai 
vagă idee despre cum se vor termina toate acestea dar, la fel ca 

Hideyoshi, simţea cum în adâncul sufletului ei ura împotriva 
lui Hidetsugu creşte pe zi ce trece. Era ea însăşi uluită de vio- 
lenţa sentimentelor sale, dar nu li se putea împotrivi. 

În fața lui Hideyoshi însă nu scotea nici o vorbă despre 
Hidetsugu. La rândul său, nici Hideyoshi nu sufla vreun cu- 
vânt despre fiul său adoptiv. Pesemne că şi el îşi dădea seama 
că mânia împotriva lui Hidetsugu nu era ceva obişnuit. 

În ziua a doua a lunii martie, un sol venit de la Curtea Im- 
perială i-a adus lui Hirohi un cal şi o sabie, cu ocazia instalării 
lui la Castelul Fushimi. O mare vânzoleală provocată de pre- 
gătirile pentru primirea acestui mesager cuprinsese toată ceta- 
tea încă de la sfârşitul lui februarie. Ţinută la pat de o răceală, 
Chacha nu a participat la ceremoniile de întâmpinare și nu și-a 
putut vedea fiul în public. În camera sa, îmbătată de fericire la 
gândul că toată gloria aceasta se pogorâse peste fiul născut din 
pântecele ei, Chacha visa la un viitor și mai strălucit pentru 
copilul său. Orice s-ar fi întâmplat, Hirohi era moştenitorul 
clanului Toyotomi și urma să conducă într-o zi întreaga ţară. I 
se părea că ea însăși nu se născuse și nu trăiese până atunci decât 
pentru a-i da un scop în viaţă fiului ei. Fuga ei de flăcările ce 
cuprinseseră cândva Castelul Odani, de vâlvătaia în care dis- 
păruse Castelul Kitanosh5 şi de fapt toată viaţa ei de până acum 
nu erau altceva decât mijloace prin care putea să-l crească pe 
Hirohi aşa cum o făcuse. Hotărârea neclintită de a-și dedica 
viața acestui scop făcuse ca tot sângele să dispară din obrajii lui 
Chacha, care stătea acum palidă şi singură în camera rece. 

Pe la începutul lui iunie, latul a început să se strângă în ju- 
rul lui Hidetsugu. S-a aflat nu se știe de la cine că cinci emisari 
de-ai lui Hideyoshi, în frunte cu asistentul Ministrului Admi- 
nistraţiei Civile, Mitsunari Ishida, fuseseră însărcinaţi să veri- 
fice acuzaţiile de trădare aduse de Taik5, aduse lui Hidetsugu. 
Zvonul despre aceste lucruri s-a răspândit cu repeziciune nu 
doar în tot castelul, ci şi în afara lui, făcând să vuiască toate ora- 
şele şi satele dimprejur. 

Chacha nu a deschis subiectul nici măcar atunci când s-a 
întâlnit cu Hideyoshi. De la el ar fi putut imediat să afle 

adevărul, dar Hideyoshi n-a scos nici un cuvânt despre asta, şi 
nici ea n-a întrebat nimic. O înţelegere tăcută domnea între 
ci şi amândoi se fereau să vorbească despre Hidetsugu. 

Zece zile mai târziu, Chacha a înţeles că zvonurile erau 
adevărate când Mitsunari Ishida, aflat în trecere prin Fushimi, 
a trecut să-i salute pe ea și pe fiul său. Acest samurai taciturn 
de treizeci și cinci sau treizeci și şase de ani, cu o înfățișare 
scmeaţă, i-a spus că fusese trimis în misiune la Jurakudai ca și 
cum ar fi vorbit despre un subiect absolut banal. În afară de el, 
la Jurakudai mai fuseseră trimiși încă patru emisari: Nagamori 
Masuda, Ippaku Tomita, Masaie Natsuka și Tokuzenin Maeda. 

În zorii zilei de 8 iulie, Hideyoshi a trimis un mesager la 
Jurakudai, invitându-l pe Hidetsugu la Fushimi. Chacha a 
aflat imediat despre asta, dar nu-și putea imagina de ce ar fi 
făcur Hideyoshi un asemenea gest. Simţea doar că relaţia 
dintre Hideyoshi şi Hidetsugu ajunsese într-un punct fără cale 
de întoarcere. 

În ziua aceea, o atmosferă sinistră învăluise întreg castelul. 
Nu se simţea nici o adiere de vânt şi căldura umedă era înăbu- 
şitoare. Doar ţârâitul strident al cicadelor răsuna neîntrerupt. 
Evenimentele ce se derulau ajungeau la urechile lui Chacha 
unul după altul: Hidetsugu ajunsese la Fushimi pe la prânz, 
dar nu intrase în castel, ci se oprise la reședința lui Daizen-no- 
suke Kinoshita. Fusese apoi forţat să se radă în cap şi, însoţit de 
mai bine de o sută de soldaţi, să se retragă pe Muntele Kâya. 

În ziua următoare, Hideyoshi a părăsit Castelul Fushimi, 
îndreptându-se către Kyōto. Era atât de tăcut încât în ochii 
lui Chacha părea cu totul alt om. Ajungând în capitală, a mers 
imediat la Jurakudai, căci palatul își pierduse stăpânul. A luat 
imediat toate măsurile pentru a rezolva definitiv problema. 
Toshiie Maeda a fost numit tutore al lui Hirohi şi trimis la 
Fushimi să se ocupe de această sarcină. Mai apoi, Hideyoshi a 
întocmit un jurământ de credinţă către Hirohi şi i-a însărcinat 
pe Masuda şi Ishida să-l ducă tuturor nobililor din provincie. 
Primul punct spunea „Ne vom pune în slujba seniorului 
Hirohi pe care îl vom sluji şi apăra cu toată credinţa, fără nici 

un gând ascuns“, iar a doua condiţie era „Vom asculta şi vom 
urma întru totul poruncile și legile pe care le va da seniorul 
nostru /4ik6“. 

Chacha a aflat despre existenţa acestui jurământ abia în 
ziua următoare. Două zile mai târziu, i-a parvenit ştirea că 
Hidetsugu îşi făcuse seppuku la templul Seigan-ji de pe Mun- 
tele Kōya. Nu trecuse nici o săptămână de când fusese chemat 
la Fushimi de Hideyoshi. 

Două sau trei zile mai târziu, Hideyoshi a venit într-o 
scurtă vizită în apartşmentele ei și, în timp ce savura un bol 
de ceai, i-a spus doar: 

— Hidetsugu avea mai bine de treizeci de concubine. 

Chacha n-a înţeles imediat de ce Hideyoshi îi spunea așa 
ceva, dar dându-și seama apoi că acesta era modul lui indirect 
de a o întreba ce crede despre toată povestea, i-a răspuns doar: 

— Să facem totul ca să nu rămână nici cea mai mică umbră 
de ură împotriva fiului nostru. 

Aţintiţi spre ea, ochii lui Hideyoshi au scăpărat. Era pro- 
babil uluit de cruzimea din cuvintele ei. Chacha nu i-a spus 
nimic atunci, dar şi ea se gândea că Hideyoshi făcuse probabil 
cel mai monstruos lucru din viaţa lui. 

În a doua zi a lunii august, toate concubinele lui Hidetsugu 
au fost duse la Sanj-kawara unde, rând pe rând, li s-a tăiat 
capul. O mulţime imensă s-a adunat la locul de execuţie, dar 
mulţi au fost cei care n-au putut suporta spectacolul de o 
cumplită barbarie, în care toate acele tinere femei care nu erau 
cu nimic vinovate plângeau şi se tânguiau, cerând îndurare în 
drumul lor spre moarte. Unii și-au pierdut cunoştinţa, alții au 
strigat cuvinte de ocară către cei ce fuseseră însărcinaţi să sfâr- 
şească toate acele vieți. 

În acea noapte, cineva — nu se știe cine — a înşirat pe străzile 
capitalei capetele tăiate, înfipte în niște pari, sub care erau prinse 
tăblițe pe care scria: „Cruzimea din cale-afară pe care-am 
văzut-o azi e de neiertat. Nu acesta este drumul de urmat pe 
viitor în politică“ sau „Roata destinului se-nvârte aducând cu 
ea binele sau răul ce-au fost săvârşite“. 

Anul al patrulea al erei Bunroku a fost unul dintre cei mai 
agitați din viaţa lui Chacha. De la sinuciderea lui Hidetsugu 
până în august, la executarea concubinelor sale, această jumă- 
tate de an a fost pentru ea un coşmar care nu se mai termina. 

Pe Hidetsugu îl privise cu ură, căci el fusese ales moştenitor 
al clanului Toyotomi, dar nu se aşteptase niciodată la sfârșitul 
atât de tragic de care acesta avusese parte. Ei i-ar fi fost sufi- 
cient să-l vadă pe Hirohi numit moștenitor în locul lui. Dar 
felul în care au decurs apoi lucrurile, culminând cu moartea 
lui Hidetsugu și a celor mai bine de treizeci de femei, înecase 
totul în sânge. 

Tot în prima jumătate a acestui an de coșmar, s-a petrecut 
un alt eveniment important pentru Chacha. Ujisato Gam5, 
seniorul unui imens fief de 920 000 de koku în Aizu, a murit 
subit de dizenterie la Kyōto. El îşi părăsise domeniul din Aizu 
pentru a se alătura campaniei din Coreea în primul an al erei 
Bunroku (1592). Contractase boala în tabăra din Hizen, iar 
în al doilea an se reîntorsese în ţinuturile sale. În al treilea an 
venise la Kyoto să se trateze, dar în toamnă starea sa s-a agravat, 
iar la începutul anului următor boala l-a învins. Avea patru- 
zeci de ani. 

Vestea tristă a morţii sale a ajuns imediat la Chacha, dar 
s-a suprapus peste pregătirile vizitei emisarului imperial care 
venea să-l felicite pe Hirohi pentru mutarea lui în Castelul 
Fushimi, când întreaga cetate era într-o mare agitaţie. 

Deşi aflase de moartea subită a lui Ujisato, Chacha a refuzat 
să creadă acest lucru, mai ales că atunci nu era nici momentul 
să se lase pradă durerii. A conștientizat cu adevărat dispariţia 
lui abia în august, după incidentul cu Hidetsugu. Amenințarea 
sumbră ce plutise asupra viitorului fiului său fusese în sfârşit 
înlăturată, eliberând-o de o mare grijă, dar lăsând astfel dure- 
rea morţii lui Ujisato să-și croiască drum în inima ei. 

Dacă stătea să judece, în toate răscrucile importante din 
viața ei de până acum îi ceruse sfatul, pe care îl urmase cu o în- 
credere oarbă. El o îndemnase să accepte poziţia de concubină 

a lui Hideyoshi și se putea spune că și statutul la care ajunsese 
acum şi însăși existenţa lui Hirohi tot lui i se datorau. Pierduse 
astfel un prieten de neînlocuit și pentru ea, şi pentru fiul său. 
Spre deosebire de Takatsugu Kyōgoku, Ujisato păstrase întot- 
deauna faţă de ea o oarecare distanță. Dată fiind tinereţea sa 
şi cariera militară extraordinară pe care o urmase, această dis- 
tanță era fără îndoială un semn de prudenţă care nu-i fusese pe 
plac întotdeauna lui Chacha, dar care până la urmă era o trăsă- 
tură ce-l ferise de a o lua pe căi greşite. Ocupase unul dintre 
cele mai importantejlocuri în ierarhia militară, alături de mari 
oameni care îi slujeau lui Hideyoshi, precum Toshiie Maeda sau 
Ieyasu Tokugawa. O mare stea căzuse odată cu dispariţia lui. 

Chacha n-a vărsat nici o lacrimă la moartea lui Ujisato, dar 
sentimentul de a-și fi pierdut un sprijin de neînlocuit i-a rămas 
în suflet pentru totdeauna, ieșind la suprafaţă ori de câte ori 
în viaţa ei a mai apărut o răscruce. Moartea lui Ujisato Gam5 
i-a adus astfel nu atât durere, cât sentimentul unei pierderi ire- 
parabile, ce nu avea să mai dispară din inima ei. 

La sfârşitul lui august, Hideyoshi a petrecut cinci zile la 
Castelul Fushimi. Și lui i se luase o piatră de pe suflet acum că 
problema moștenitorului său fusese rezolvată. Cu toate aces- 
tea, nici de această dată nu a scos vreun cuvânt despre ce se 
întâmplase cu Hidetsugu și nici Chacha nu a suflat vreo vorbă. 
Era un episod care le lăsase amândurora un gust amar. 

În timpul şederii sale la Fushimi, Hideyoshi i-a împărtășit 
lui Chacha planul său de a o mărita din nou pe Kogō, de data 
asta cu Hidetada, fiul legitim al lui leyasu Tokugawa. Pen- 
tru Kogō era a treia căsătorie, după cele cu Yokur5 Saji și cu 
Hidekatsu. 

— Câţi ani are seniorul Hidetada? a întrebat Chacha. 

— Cât să aibă, oare? Kog5 e mult mai mare ca el, asta-i 
sigur. O fi ăsta vreun neajuns? 

Kog5 avea în acel moment douăzeci şi trei de ani, iar cel care 
urma să-i fie soț, șaptesprezece. 

Chacha nu avea nici un motiv de a se opune acestei căsă- 
torii. Nu găsea nimic rău în a i-o da drept soţie pe sora sa mai 

mică fiului lui Ieyasu. Acesta avea un statut întru câtva special, 
căci, după o lungă perioadă în care fusese rivalul lui Hideyoshi, 
acceptase acum să intre sub comanda lui. La fel gândea și 72:46, 
ce se dovedea a fi extrem de prudent în astfel de chestiuni. 
Kog6 era mătușa fiului său, având astfel legături de sânge cu 
acesta, şi trebuia să o folosească în modul cel mai eficient 
pentru a-și atinge scopurile. 

Hirohi mai avea însă o mătuşă: Ohatsu, măritată cu Taka- 
tsugu Ky&goku. Schimbând vorba de la Kog5 la Ohatsu, 
Hideyoshi a întrebat: 

— Şi dacă l-aş muta pe Takatsugu de la Hachiman la Otsu? 

Și pentru Chacha era de dorit ca Takatsugu să părăsească 
ținuturile sale de 28 000 de koku din Hachiman pentru a fi 
urcat pe o poziţie mai înaltă. După moartea lui Ujisato, dintre 
cei care-i fuseseră aproape dintotdeauna nu-i mai rămăsese 
decât Takatsugu. E drept că relaţiile dintre ei erau mai compli- 
cate, dar era limpede că în caz de pericol, el n-ar fi pregetat 
să-i sară în ajutor lui Hirobhi. 

Planul căsătoriei lui Kogō cu Hidetada i-a fost prezentat 
de îndată lui Ieyasu. Cum acesta le jurase credinţă lui Hide- 
yoshi şi fiului său, nu avea altă cale decât să accepte o propu- 
nere ce venea din partea acestuia. 

Kog6, care după moartea lui Hidekarsu locuia la Castelul 
Fushimi, a aflat vestea despre căsătoria ei cu Hidetada de la 
Chacha, cam la zece zile de la discuţia dintre aceasta şi Hide- 
yoshi. Şi-a ridicat către sora sa chipul de pe care îi dispăruse 
orice urmă de emoție, fie ea bucurie sau tristeţe: 

— Voi merge oriunde îmi vei spune, căci viaţa mea s-a 
sfârşit acum cinci ani, odată cu cea a copiilor mei, a răspuns 
Kogs, făcând aluzie la moartea primului ei soţ, Yokur6 Saji, 
și a fiicelor sale. 

— M-aş bucura să accepţi, a continuat Chacha, nedorind 
s-o rănească mai mult pe sora sa. 

— Până acum, de două ori am făcut aşa cum mi-ai spus. 
Nu mai e vorba dacă accept sau nu. Şi de data asta voi face la 
fel ca înainte. 

Vorbele lui Kog5 păreau a spune că Chacha avea drept de 
viață şi de moarte asupra ei. Chiar şi așa, a întrebat totuși câţi 
ani are viitorul ei soț, părând să arate un vag interes faţă de 
această căsătorie. Auzind răspunsul lui Chacha, a izbucnit în 
râs. Chacha nu o mai văzuse pe Kog5 râzând de o veșnicie. 

— Se vede că bărbaţii mei sunt din ce în ce mai tineri. Dacă 
cel de-al treilea are şaptesprezece ani, al patrulea o să fie pro- 
babil un bebeluș. 

Chacha a dojenit-o, dar Kog5 a continuat: 

— Dar ambii met soţi au cunoscut o moarte violentă. 

Părea convinsă că asta era soarta ce-i fusese hărăzită. 

Lui Chacha nu-i venea să creadă că Kog5 cea de acum e 
aceeași persoană cu sora ei cea mică de când erau copii. Dintre 
toate cele trei surori, ea era cea mai neatrăgătoare, cu o figură 
morocănoasă și comună. Era destul de neglijentă și nu-i păsa 
prea mult de nimic. Însă acum era cu totul alt om. Cele două 
momente nefericite din viaţa sa parcă o împietriseră şi, chiar 
dacă trăsăturile ei nu deveniseră mai regulate, avea acum zu- 
grăvită pe chip o frumuseţe melancolică. Schimbările care se 
vedeau la suprafaţă reflectau de fapt transformarea dinlăun- 
tru. Neglijenţa îi dispăruse cu totul, fiind înlocuită de o viziune 
profundă și detaşată asupra vieţii, iar în personalitatea ei se 
ascundea acum o răceală de gheață, ce tăia ca o sabie. 

Ceremonia de nuntă dintre tânăra văduvă de douăzeci şi 
trei de ani cu şi mai tânărul ei soţ a avut loc la Castelul Fushimi. 
Deşi avea doar șaptesprezece ani, Hidetada era un luptător 
bine făcut şi foarte matur. Când cei doi au schimbat între ei 
ceșcuţele de sake ca semn al legăturii ce îi unea, nimeni din cei 
prezenți nu a văzut vreo nepotrivire între bărbatul şi femeia 
ce formau acum o familie. În faţa soțului său, Kogō părea 
copilăroasă ca o fetiţă. 

A doua zi după ceremonia de nuntă, Kog a plecat către 
provinciile clanului Tokugawa. Era a treia oară când Chacha 
o însoțea până la porţile castelului pe sora ei care pornea spre 
o nouă viață. Întâia oară fusese la Azuchi, apoi la Yodo, iar acum 

pleca de la Fushimi. Înainte de a se urca în palanchin, Kogō 
s-a întors către sora ei și s-a înclinat ușor. 

— Mama noastră, care a murit la Kitanoshă, a fost căsăto- 
rită de două ori. lată că pentru mine este a treia oară. 

— Poate că şi mama noastră ar fi cunoscut fericirea dacă 
s-ar fi căsătorit şi a treia oară, i-a răspuns Chacha, crezând cu 
adevărat în ceea ce spunea în acel moment. 

La scurt timp după căsătoria lui Kog5, Takatsugu Ky5goku 
a părăsit Hachiman pentru un nou fief de 60 000 de koku, în 
Otsu. Chacha le-a trimis lui Ohatsu şi lui Takatsugu un cadou 
de felicitare şi chiar în acel moment, ca și cum mesagerii lor 
s-ar fi încrucişat pe drum, a primit de la sora sa o scrisoare 
foarte respectuoasă în care aceasta îi mulțumea pentru promo- 
varea soţului său. Ohatsu o mai anunţa că aşteaptă al nu ştiu 
câtelea copil. 

În luna noiembrie a acelui an, Hideyoshi a mers la Ky5to 
pentru o întrevedere cu împăratul, însă din cauza unei tuse sâ- 
câitoare s-a întors imediat la Fushimi, unde a căzut la pat. Avea 
febră mare şi nu putea înghiţi nimic. Chacha nu s-a dezlipit 
de la căpătâiul său, îngrijindu-l încontinuu, dar după două-trei 
zile, Hideyoshi slăbise atât de mult încât era de nerecunoscut. 
Văzându-i obrajii scofâlciţi și ochii înfundaţi în orbite, Chacha 
nu credea că își va mai reveni vreodată. 

În timp ce-l îngrijea pe Hideyoshi, pe Chacha a cuprins-o 
o mare îngrijorare: ce se va alege de ea și de fiul ei dacă el va 
păţi ceva? Hidetsugu fusese eliminat, dar nu exista încă nici o 
dovadă oficială că Hirohi era urmașul clanului Toyotomi. 
Hideyoshi trebuia să trăiască cu orice preţ! lar când se va în- 
zdrăveni, îi va cere să-l numească pe Hirohi succesorul său şi 
să întărească sprijinul pe care tânărul moștenitor îl va primi 
de la cei din jurul său. 

Chacha le-a cerut preoţilor din toate templele budiste si 
din toate sanctuarele șintoiste din jurul capitalei să se roage 
pentru însănătoșirea lui Hideyoshi. În Gion, Kitano, Atago, 
Kamo, Matsuo, Kiyomizu, Hachiman, Kasuga — peste tot se 

ridicau rugăciuni pentru żaikõ. În același timp, de pracă se în- 
trecea cu Chacha, în castelul din Osaka, Doamna din Palatul 
de Nord i-a cerut în mod special împăratului ca preotul im- 
perial să înalțe rugăciuni pentru sănătatea și protecţia lui Hide- 
yoshi timp de șaptespșezece zile, la templul Shoren-in. 

n mod normal, un astfel de gest ar fi trezit în Chacha pu- 
ternice sentimente de nemulţumire față de soţia lui Hideyoshi, 
chiar dacă era vorba de rugăciuni pentru însănătoşirea acestuia, 
dar în situaţia dată lucrurile stăteau altfel. Nu-şi putea permite 
să refuze nici un ajuykor, căci Hideyoshi trebuia să se însănă- 
toşească. 

Boala l-a ţinut pe Hideyoshi la pat cam douăzeci de zile. 
Pe la începutul lui decembrie, a putut să se ridice în capul 
oaselor. În fiecare zi cerea ca Hirohi să-i fie adus în cameră 
căci ar fi vrut să-l ia în braţe, dar, de teamă ca nu cumva boala 
să fie contagioasă şi să i se transmită și fiului său, Chacha a 
pretextat că doctorul îi interzisese bolnavului orice fel de con- 
tact cu copilul. ÎL privea cu milă pe bătrânul suveran care îl 
sorbea din ochi pe fiul său ce nu era adus decât până la mar- 
ginea verandei şi căruia îi vorbea de la distanţă. 

Nicicum nu mai putea vedea în el conducătorul atotpu- 
ternic, ci doar un bătrân urâţit de apropierea morţii. A sur- 
prins-o chiar şi pe ea detaşarea cu care ajunsese să-l privească. 
La fel cum dragostea lui trecuse de la ea la Hirohi, și dragostea 
ei se mutase de la el la fiul ei. 

Într-una din acele zile, i-a spus cu hotărâre în glas: 

— Mă bucur nespus că v-aţi însănătoșit, dar, dacă se în- 
tâmplă ceva, ce se va alege de Hirohi? 

— Nu-mi mai vorbi de asta! i-a răspuns, de parcă el era 
vinovat de îngrijorarea lui Chacha. De Anul Nou, o să trimit 
un nou jurământ de credinţă, a adăugat, parcă rușinându-se 
de ceea ce spunea. 

— Dar aţi făcut deja unul, nu-i așa? a întrebat Chacha. 

— Niciodată nu-s prea multe. 

— Şi asta e tot ce veţi face? 

— Nu pot face nimic altceva. N-are decât trei ani. 

Dacă avea patru ani, probabil că l-ar fi putut numi succesor 
al clanului Toyotomi în cadrul unei ceremonii oficiale, dar 
chiar și aşa nu-l putea pune de fapt în nici o poziţie de condu- 
cere care să-i asigure cu adevărat puterea. 

Lui Chacha nu-i convenea situaţia, dar nu avea ce face. 
Hideyoshi a mai stat pe gânduri o vreme şi apoi, dintr-odată, 
a exclamat: 

— Da! O să-l prezint la Palatul Imperial! 

Apoi, de parcă decizia pe care tocmai o luase îi plăcea ne- 
maipomenit de tare, a repetat pe un ton ferm: 

— Aşa! Îl duc în audienţă la palat! 

Chacha nu înţelegea pe deplin sensul acestei mutări a lui 
Hideyoshi, dar era dispusă să accepte orice i-ar fi oferit fiului 
său un cât de mic ajutor pentru viitor. 

În ziua a douăzeci şi treia a lunii ianuarie din primul an al 
erei Keichâ (1596), Hideyoshi i-a pus din nou pe nobilii din 
toate provinciile să-i jure credinţă lui și fiului său. De data 
aceasta, chiar şi cei Cinci Vechili! — Mitsunari Ishida, Naga- 
mori Masuda, Gen'i Maeda, Nagamasa Asano şi Masaie Na- 
tsuka — au fost nevoiţi să semneze documentul. Jurământul, 
cu puţine schimbări faţă de documentul precedent ce fusese 
promulgat în luna iulie a anului anterior, conţinea în esență 
legământul de credinţă şi de loialitate faţă de Hideyoshi şi de 
fiul său, indiferent de ce ar fi urmat să se întâmple. 

Imediat după aceasta, a fost anunţată prezentarea lui Hirohi 
la Curtea Imperială. Evenimentul urma să aibă loc în luna 
mai, ceea ce lăsa trei luni de pregătire. Bineînţeles, conferirea 
unui titlu nobiliar lui Hirohi avea în sine o mare însemnătate, 
dar reprezenta în acelaşi timp şi concretizarea dorinţei lui 
Hideyoshi de a da o formă oficială autorităţii viitoare a fiului 
său, care deocamdată nu avea nici un sprijin concret. Ritualul 
intrării la Curtea Imperială trebuia să fie așadar grandios. 


1 Go-bugyă (jap.) — organ administrativ înfiinţat de Hideyoshi, cu 
sarcina de a guverna capitala Kyoto şi provinciile adiacente. 

În luna mai, complet refăcut, Hideyoshi s-a întors la reşe- 
dința sa din Kyōto pentru a se ocupa de pregătiri. Nobilii din 
toate provinciile se adunaseră deja în capitală pentru a parti- 
cipa la ceremonie. 

În ziua prevăzută, alaiul lui Hirohi a părăsit Castelul Fushimi 
dimineaţa devreme, îndreptându-se spre Ky5to. De la Fushimi 
la reşedinţa lui Gen'i Maeda, care urma să-l găzduiască pe 
copil în timpul șederii sale în capitală, erau 88 de rż, dar pe 
tot parcursul drumului, de o parte şi de alta a străzii se aduna- 
seră mulțimi nenumărate de oameni, ce veniseră să vadă pro- 
cesiunea. Ordinea era asigurată de luptători călare, plasați din 
zece în zece ken, iar de-a lungul drumului erau desfășurate 
draperii colorate de ceremonie. 

In bătaia vântului de mai, cortegiul înainta lent printre 
mulțimile de oameni. În faţă erau purtate, pe două rânduri, 
trei sute de cufere, urmate de mii de lănci naginata, sulițe și 
arme de foc. Toţi vasalii purtau haori! de culoare stacojie, iar 
săbiile şi le purtau la brâu. Urmau apoi câinii îmbrăcaţi în bro- 
cart chinezesc, trăgând după ei mici cărucioare la care erau 
înhămaţi cu hamuri purpurii. În urma lor venea un grup de 
vreo cincizeci de băieţi sub cincisprezece ani, urmaţi de un șir 
de palanchine. Într-o lectică ce ieşea imediat în evidență era 
purtat Hirohi, în braţele doicii sale. După un şir de palanchine 
ce le ducea pe slujnicele sale, defilau copiii celorlalți nobili, 
toţi mai mici de zece ani, îmbrăcați în veșminte somptuoase. 
Erau urmaţi de cai pitici din Tosa. Cortegiul era încheiat de 
vasalii fideli ai lui Ieyasu şi ai lui Toshiie. 

În ziua aceea, Ieyasu şi 'Toshiie l-au însoţit pe Hirohi până 
la templul 'T6fuku-ji. Amândoi erau călare, iar Ieyasu purta 
un pieptar verde-albăstrui și hakama cu căptușeală roșie, în 
timp ce Toshiie avea un pieptar de satin negru și, la rândul său, 
purta hakama de ceremonie. 

După ce au trecut de podul de la Goj5, Hirohi a fost cobo- 
rât din palanchin și a parcurs distanţa de optsprezece ri în 


1 Haină asemănătoare unei jachete, purtată peste chimono. 

braţele doicii sale, înconjurat de un grup numeros de femei. 
Mulțimea de gură-cască s-a îmbulzit să-l privească. 

Însoţit de cincizeci de călăreți, Hideyoshi a întâmpinat 
cortegiul la intersecţia de la Sanj5, după care s-a retras la reșe- 
dinţa lui Gen'i Maeda. 

A doua zi, pe 13 mai, Hideyoshi şi fiul său şi-au făcut intra- 
rca la Curtea Imperială, însoţiţi de un cortegiu şi mai somp- 
tuos decât cel din ziua precedentă. 


Palanchinul cu care Hirohi a intrat în Palatul Imperial era 
grandios, decorat cu picturi din lac aurit sau argintat şi sufi- 
cient de mare încât să încapă câteva persoane. În el urcaseră 
nu doar Hideyoshi și fiul său ţinut în braţe de doică, ci şi 
Toshiie Maeda și câteva concubine. Urmau apoi Ieyasu și alți 
samurai. Începând cu Ieyasu până la consilierii curţii, toți cei 
de rang înalt care-l însoțeau pe copil erau purtaţi în palanchine 
lăcuite, urmate de grupuri de călăreţi îmbrăcaţi în caftane şi 
având capetele acoperite de eboshi, toate fiind atât de frumoase, 
că abia-ţi puteai lua ochii de la ele. 

Hideyoshi a oferit Curţii din partea lui Hirohi mai multe 
cadouri: două săbii prețioase, mii de bani de argint, lemn par- 
fumat, mătăsuri şi alte pânzeturi şi douăzeci de lebede. De ase- 
menea, a oferit daruri şi aristocraților, doamnelor de la curte 
şi concubinelor, precum și bani de argint tuturor demnitarilor 
de la curte care participau la ceremonie. 

La rândul său, împăratul i-a dat lui Hirohi drept cadou o 
cupă și i-a acordat al cincilea rang în ierarhia nobiliară. 

După o zi de pauză, pe 15 mai, żtaikð a mers din nou la 
Palatul Imperial pentru a-și prezenta mulțumirile. În acea zi 
şi mai apoi, pe 17 mai, la palat s-au jucat piese de teatru Nō, 
în care taikō însuși a interpretat un rol secundar. Astfel s-a 
încheiat, fără nici o piedică, prezentarea lui Hirohi la Curtea 
Imperială. După ultima reprezentaţie de Nō, Hideyoshi s-a 
întors în aceeași seară la Castelul Fushimi, însoţit de fiul său. 
În ziua a douăzeci şi cincea, mesagerii imperiali au venit la castel 

purtând mesaje de felicitare pentru Anul Nou, căci acestea fuse- 
seră amânate din cauza bolii lui Hideyoshi. Cu această ocazie, 
mai mulți nobili din ţară şi stareţi ai templelor au venit şi ei 
odată cu procesiunea trimişilor de la Curte, să-i prezinte lui 
taikð felicitările lor. În timpul recepției, mesagerii imperiali, 
alături de Ieyasu Tokugawa, Toshiie Maeda, Kagekatsu Uesugi 
şi Takakage Kobayakawa au fost aşezaţi, aşa cum era firesc, pe 
locurile cele mai înalte, indicând importanţa lor ierarhică. 

Chacha stătea lângă Hideoshi, primind şi ea felicitările 
tuturor, dar dintr-odaţă a fost cuprinsă de o mare tristeţe, dân- 
du-şi seama că Ujisato Gamō nu este şi el acolo. Chiar dacă ar 
fi trăit, probabil că tot n-ar fi putut să ia parte la această recep- 
ţie, căci pământurile lui erau foarte departe de Fushimi. După 
victoria de la Odawara, atât la Castelul Osaka, cât și la Castelul 
Yodo au fost date nenumărate banchete, dar Ujisato nu a 
participat la nici unul dintre ele. Dacă pământurile lui ar fi 
fost în Kinki, probabil că ar fi venit şi el și ar fi stat pe locurile 
de onoare, alături de Ieyasu şi 'Toshiie, dar Chacha nu apucase 
să-l vadă în această postură niciodată. Se gândea acum că şi-ar 
fi dorit ca macăr o dată să fie şi tânărul Ujisato printre toți 
bătrânii adunaţi acolo. 

Lăsându-se pradă unor astfel de gânduri, Chacha a simţit 
deodată o mare greutate în piept şi i s-a făcut greață. Neputând 
să se ridice pur şi simplu și să plece de la un bachet atât de for- 
mal, s-a lăsat puţin pe o parte, sprijinindu-și mâna de podea, 
şi a închis ochii. Genunchii au început să-i tremure, iar ea în- 
cerca disperată să facă faţă durerii ce-i cuprinsese inima din- 
tr-odată. 

Când și-a ridicat privirea, durerea i-a dispărut într-o clipită, 
la fel de brusc cum apăruse. Cu mintea nespus de limpede, 
Chacha s-a întrebat dacă nu cumva Ujisato a fost izolat discret 
în fieful său îndepărtat, după victoria de la Odawara. Nu cumva 
unora le era frică de tinereţea, de curajul şi de iscusinţa lui? 
Dacă te gândeai bine, și moartea lui subită dădea de bănuit. 
Dar cui îi era frică de Ujisato Gamō? Lui Ieyasu, probabil. Şi 
lui Toshiie Maeda. Şi cu siguranţă și tuturor celorlalți samurai. 

Chacha i-a măsurat cu privirea pe rând, așa cum stăteau așezați 
in sala de banchet. S-a întors apoi către cel care stătea lângă ea 
şi, când privirea i-a căzut pe chipul îmbătrânit al lui Hide- 
yoshi, durerea apăsătoare a cuprins-o din nou. A închis ochii 
și şi-a lăsat capul în jos, gândindu-se că nu era exclus ca şi lui 
| lideyoshi însuși să-i fi fost teamă de Ujisato Gam5. Sau poate 
că lui îi era de fapt cel mai frică, tocmai pentru că-l cunoscuse 
și ținuse la el mai mult decât la oricare dintre războinicii lui. 

Bănuielile lui Chacha s-au risipit însă odată cu terminarea 
banchetului. I se părea de-a dreptul ciudat că asemenea idei 
putuseră să-i treacă prin minte. 

Cu toate acestea, și de-atunci încolo, o dată la câţiva ani, 
în gândurile ei îşi făceau loc astfel de întrebări despre moartea 
acestui tânăr samurai extraordinar, față de care nutrea senti- 
mente atât de profunde. Şi de fiecare dată când o cuprindeau 
suspiciunile, durerea apăsătoare din piept reapărea, iar ea era 
cuprinsă de ameţeală. Simţea că nu era vorba de simple bănu- 
ieli, ci de ceva extrem de real, dincolo de orice îndoială. Apoi, 
după ce trecea acest scurt moment în care parcă era posedată, 
se întreba ce demon o ia în stăpânire de-i vin asemenea idei 
ridicole și de ce se lasă pradă unor gânduri fără rost. 

După terminarea festivităților de Anul Nou, o vreme Cha- 
cha a fost foarte prinsă cu aranjarea cadourilor primite din 
toate provinciile. Câteva încăperi ale Castelului Fushimi erau 
ticsite cu tot felul de obiecte, precum bani de argint, mătăsuri 
sau chimonouri de vară, iar Hideyoshi le-a inspectat pe rând, 
însoţit de Chacha și de doica ce-l purta în braţe pe Hirohi. 

La începutul verii, Hirohi a fost mutat în Castelul Osaka. 
Lui Chacha îi era urât fără el, dar ştia că totul e spre binele lui, 
aşa că răbda totul cu stoicism. Dacă fiul său urma să devină 
stăpânul Castelului Osaka, atunci era mai bine ca el să locu- 
iască acolo, așa că nu s-a opus acestui aranjament. 

Pe 17 decembrie, lui Hirohi numele i-a fost schimbat în 
Hideyori. De la Palatul Imperial au fost trimiși soli ce au adus 
cu ei drept cadou de felicitare o sabie prețioasă și cincizeci de 

bani de argint. Prinţul imperial, regentul şi numeroși nobili 
din toate provinciile au mers la castel pentru a-și prezenta feli- 
citările, purtând cu ei daruri nenumărate. Chacha a mers și ea 
la Castelul Osaka unde, după multă vreme, a asistat împreună 
cu fiul ei la o reprezentaţie de dansuri tradiționale ce a avut loc 
pe o scenă amenajată în curtea centrală. 

Astfel a fost consfințit faptul că Hirohi era descendentul 
oficial al clanului Toyotomi. Satisfăcută de faptul că împăratul 
îi conferise fiului său un rang nobiliar, apoi de schimbarea nu- 
melui în Hideyori 4 în fine, de manifestările de loialitate și 
de atitudinea respectuoasă a nobililor faţă de moștenitorul de 
patru ani, Chacha era fericită. Un singur lucru o nemulțumea: 
faptul că trebuia să locuiască departe de Hideyori, care împăr- 
ţea Castelul Osaka cu Doamna din Palatul de Nord. 

Când Hideyoshi a revenit la Fushimi, Chacha și-a exprimat 
dezacordul în ceea ce priveşte rămânerea fiului ei la Osaka. 
Folosindu-se de faptul că, de la instalarea lui Hideyori acolo, 
acesta se îmbolnăvise şi făcuse febră de două-trei ori, a ajuns 
la concluzia că aerul din Osaka nu-i prieşte copilului şi i-a cerut 
lui Hideyoshi să-l mute la Kyōto, unde să construiască o reșe- 
dință special pentru el. Cum pentru Hideyoshi nu conta nimic 
altceva în afară de fiul său, a acceptat imediat propunerea lui 
Chacha. 

— Să construiesc o reședință pentru Hideyori? La anul 
împlineşte cinci ani și va trebui să-i organizăm ritualul de tre- 
cere la vârsta adultă!. Mai bine-ar fi să aibă un mic castel al 
lui. Toate celelalte sunt mari și mizerabile, a spus el, lăsând să 


1 Ritual ce marchează trecerea la viaţa de adult, în care copilului i 
se oferă îmbrăcăminte potrivită adulţilor, i se schimbă coafura, primește 
un alt nume și începe să preia responsabilităţi specifice adulţilor. Dacă 
la început ritualul era destinat exclusiv aristocrației şi nobilimii, înce- 
pând cu secolele XIV-XV, acesta începe să fie practicat pe scară largă. 
Vârsta la care se oficia era de obicei între 15 și 18 ani, dar în perioada 
medievală existau şi cazuri în care se oficia foarte devreme, mai ales în 
familiile aristocrate. 

sc înțeleagă că nici unul din castelele deja existente nu este 
potrivit pentru fiul său. 

Acest proiect a fost realizat la începutul anului următor. 
Anunţul ridicării unui nou castel pentru moștenitorul lui 
| lideyoshi a făcut mare vâlvă în capitală. 

A fost mai întâi delimitată o parcelă întinsă de teren, lângă 
Palatul Imperial. La est se întindea pe o distanţă de patru ri, 
intre reşedinţa de la Sanjs B&mon şi cea de la Yonj5 Bomon, 
iar la vest cuprindea un teren de patru ri începând de la Higa- 
shi-no-T'5in. Meşteşugarii şi comercianții din apropiere au fost 
evacuaţi şi în luna iunie a început nivelarea terenului. Toţi 
nobilii din Kant5 au fost însărcinaţi cu construcţia, care 
continua zi şi noapte fără întrerupere, astfel că la începutul lui 
septembrie era aproape gata. 

Știind că se apropie finalizarea construcţiei şi dorind să-l 
mute cât mai repede pe Hideyori de la Osaka la Kysto, pe 
7 septembrie Hideyoshi l-a adus la Fushimi şi astfel, după multă 
vreme, Chacha a putut să stea cu fiul său câteva zile. 

Pe 20 septembrie, Hideyoshi a inspectat castelul ce urma 
să fie în curând finalizat și a ales ziua de 26 septembrie pentru 
instalarea fiului său în noua lui reședință. Demnitarii de la 
curte şi nobilii din toate provinciile s-au adunat în noul castel 
pentru a-și prezenta felicitările. Și imediat după aceea, pe 27, 
taik a mers în același palanchin împreună cu Hideyori la 
Curtea Imperială pentru a asista la ceremonia de trecere a 
acestuia la vârsta adultă. Împăratul l-a ridicat pe Hideyori la 
gradul al patrulea nobiliar şi l-a numit căpitan al gărzii 
imperiale. 

Chacha a primit vestea despre ceremonie într-o încăpere a 
Castelului Fushimi. În grădina interioară semnele toamnei se 
făcuseră deja bine simţite. Chacha stătea lângă verandă, în 
camera ce dădea spre grădină. I se părea că până atunci trăise 
doar pentru această zi. Pentru prima dată după multă vreme 
şi-a adus aminte de mama ei, O-ichinokata. Şi, fără să ştie prea 
bine de ce, lacrimile au început să-i curgă pe obraji fără să le 

poată opri. Copilul prin vinele căruia curgea sângele clanului 
Azai obținuse un rang înalt care îi permitea să intre când voia 
el în Palatul Imperial. Ea devenise concubina celui care-i uci- 
sese întreaga familie, dar astăzi micul Hideyori, descendent al 
clanului Azai, devenise moștenitorul clanului Toyotomi și în- 
tr-o zi avea să țină în mână toată puterea. 

În acea zi, Doamna din Palatul de Nord şi toate celelalte 
concubine i se păreau absolut fără însemnătate. I se părea de 
neînțeles cum până mai ieri le considerase dușmancele sale. 
Însoţită de trei donne de companie, Chacha s-a plimbat 
îndelung prin grădină. Apoi le-a lăsat şi pe ele şi pe grădinarii 
şi servitorii pe care i-a întâlnit în ziua aceea să-și ia de-acolo 
tot ce le poftea inima. 

leșind din grădină, a urcat un mic deluşor până într-un loc 
de unde se vedea cum apele râului Uji străbat câmpia verde, 
încingând-o ca un brâu argintiu și strălucitor. Chacha şi-a în- 
dreptat privirea spre locul în care se ridicase cândva Castelul 
Yodo, acum dărâmat. De unde era, nu putea vedea bine din 
cauza copacilor, dar nu-și putea desprinde privirea din direcţia 
aceea. Dacă se gândea bine, Castelul Yodo era un loc în care 
strânsese numai tristeţe. Dorind cu orice preţ să aibă propriul 
ei castel, îl forțase pe Hideyoshi să i-l construiască. Voise astfel 
să i se opună Doamnei din Palatul de Nord. Acolo îl născuse 
pe Isurumatsu şi tot acolo îl pierduse. Castelul acela era plin 
doar de amintiri dureroase şi de o tristeţe insuportabilă. 

În acea zi a înţeles că nu mai avea de ce să locuiască nici la 
Fushimi. În acel castel îl avusese pe Hideyoshi pentru ea zile 
întregi aproape în fiecare lună, dar acum Chacha nu mai găsea 
nimic fermecător la bătrânul comandant. Ca să-l întâlnească 
pe Hideyoshi, era mai bine acum să nu mai locuiască la 
Fushimi, ci să fie undeva aproape de fiul ei. 

Două sau trei zile mai târziu, când Hideyoshi a venit la 
Fushimi, i-a spus despre dorinţa ei de a se muta şi ea la Ky5to, 
lângă fiul său. Hideyoshi părea încântat de ideea de a o vizita 
la Kyōto decât să mai bată drumul până la Fushimi. 

— Dacă așa vrei, poţi să te muţi la Kyōto imediat. Şi-așa 
nu mă prea lăsa inima să-l încredinţez pe Hideyori cu totul în 
mâinile doicii şi ale doamnelor de companie. Aș fi fericit s-o 
știu pe mama lui lângă el, i-a răspuns acesta. 

Câteva zile mai târziu, Chacha a plecat din Fushimi pentru 
a se instala în noua reședință a fiului său, în Kyâto. 


Capitolul VIII 


Anul al doilea al erei Keichâ (1597) a fost foarte plin pen- 
tru Hideyoshi. Nu doar că pusese să se construiască noua reșe- 
dinţă din Kyōto a lui Hideyori, dar de la începutul anului 
pornise din nou o campanie militară împotriva Coreei. Trei 
sute de mii de soldaţi trecuseră marea, fiind conduşi de Hideaki 
Kobayakawa, secondat la rândul său de Jōsui Kuroda. 

Hideyoshi nu se mai deplasase în tabăra din Hizen, ci dă- 
dea ordine din Kyöto, Fushimi sau Osaka. Veştile despre situa- 
ţia de pe front ajungeau întâi la el, apoi la Chacha, căreia i se 
părea însă că taikð nu mai este la fel de entuziasmat de luptă 
ca înainte. Nu-şi putea imagina cum se duce această luptă în 
peninsula de dincolo de mare, dar felul în care Hideyoshi 
coordona campania era diferit de prima expediţie. Îi lipsea cal- 
mul și era impulsiv, nu o dată dând ordine dictate doar de 
starea de spirit pe care o avea în acel moment. Veştile despre 
victorii îl făceau euforic, în timp ce, dacă auzea că lupta se 
împotmoleşte, devenea foarte nesuferit, aruncând cu insulte 
şi vorbe grele în stânga și-n dreapta, dar fără să vizeze pe 
vreunul anume dintre samuraii plecaţi la luptă. 

În acest al doilea an al erei Keichō, semnele bătrâneții au 
început să-i fie din ce în ce mai vizibile. De câte ori mergea la 
Kyōto, îşi copleşea fiul cu o dragoste excesivă atât de nefirească 
încât era de-a dreptul sinistră. Mai mult, nu voia să se îndepăr- 
teze nici un pas de Hideyori. Singurul lui scop în viaţă părea 
a fi să stea lângă fiul său. 

Chacha îl contempla cu detaşare. Deşi semnele de afecţiune 
ieşită din comun pe care bătrânul comandant i-o arăta lui 
Hideyori n-ar fi trebuit să trezească în ea sentimente dezagrea- 
bile, când îl vedea pe Hideyoshi lângă fiul ei o cuprindea iri- 
tarea. Nu mai era nici pe departe războinicul călare pe care-l 
întâlnise odinioară în fuga ei către nord, a doua zi după ce 
„drobise întreaga familie a tatălui ei vitreg, Katsuie Shibata. E 
drept că trecuseră de-atunci paisprezece ani, dar, chiar și așa, 
aura de glorie care-l înconjurase pe Hideyoshi părea să fi dispă- 
rut cu desăvârşire. 

În luna ianuarie a celui de-al treilea an al erei Keichō 
(1598), Hideyoshi i-a spus: 

— În primăvară vreau să merg să văd florile de cireș la Daigo. 
Vrei să vii şi tu? 

— Vă voi însoţi, i-a răspuns ea. 

În ultima vreme, Chacha evitase pe cât posibil să-l mai 
însoţească la banchetele date de nobilii din provincie sau la 
întâlnirile de ceremonia ceaiului. „Dacă voi veni şi eu, fiul nos- 
tru va rămâne singur“, îi spunea ea și, de obicei, în urma unui 
astfel de răspuns, Hideyoshi îşi retrăgea imediat porunca sau 
invitaţia. De data aceasta însă i-a promis imediat că va merge 
şi ea. Auzise de multă vreme de frumuseţea florilor de cireş de 
la Daigo și abia aştepta să le admire împreună cu Hideyoshi și 
cu fiul lor. N-a durat însă prea mult până să afle că planurile 
ei nu se potriveau deloc cu cele ale lui Hideyoshi, căci intenția 
lui era să transforme sărbătoarea florilor de cireș într-un mare 
eveniment. Pe 6 februarie a mers chiar el la templul din Daigo 
pentru a inspecta locul și a poruncit să se facă reparaţii la toate 
templele unde era nevoie. Pe 9 februarie a revenit şi a cerut să 
se construiască un mare pavilion de ceremonii, să se extindă 
câmpul pentru cursele de cai și să se repare pagoda și poarta 
de intrare în templu. 

Pe 20 februarie a mers pentru a treia oară la Daigo, de data 
aceasta urcând pe dealul Hiyama, de unde se vedea câmpul 
pentru curse, locul de unde invitaţii urmau să admire florile 
de cireş. 

Oricum ai fi privit lucrurile, atenţia pe care o acorda pre- 
gătirilor pentru această sărbătoare era nefirească. A mai mers 
la Daigo încă de două ori, pe 23 şi pe 28 februarie, astfel că 
doar pentru organizarea evenimentului se deplasase acolo de 
cinci ori într-o singură lună. A revenit pe 3 şi pe 11 martie, 
iar mai apoi pe 14, în ajunul zilei dedicate festivităților. 

Chacha îşi dădea seama că ieşirea la Daigo va fi complet 
diferită de ceea ce-și imaginase ea, dar nu i-a suflat un cuvânt 
despre asta. Tot ce făcea el o lăsa oricum fără glas. Umbla 
vorba că în jurul tenjplului Sanbâ-in, pe o distanță de cincizeci 
de ri, fuseseră postați din trei în trei ri samurai îmbrăcaţi în 
armură şi înarmaţi cu arme de foc, arcuri și săgeți. Pentru ca 
nobilii ce urmau să vină din Osaka, Kyâto şi Fushimi să i se 
poată alătura așa cum trebuie lui Hideyoshi la sărbătoarea 
florilor de cireş, pe dealurile de lângă Daigo, pe văi şi pe malu- 
rile râurilor era mare forfotă, căci se ridicau pavilioane pentru 
ceremonia ceaiului. 

Vremea bună de până atunci s-a stricat pe 13 martie, când a 
început să cadă o ploaie torențială și să bată un vânt puternic. 
În următoarea zi vântul s-a mai domolit, dar a continuat să 
plouă sporadic. Pe 15 martie însă, cerul senin s-a arătat din nou, 
spre marea ușurare a celor ce participaseră la toate pregătirile. 
Hideyoshi a plecat de la Fushimi dimineaţă la ora şapte, a intrat 
în Kyöto, unde cortegiul s-a întregit în faţa reședinței lui Hide- 
yori, iar apoi s-a îndreptat direct spre Daigo. Alaiul era escortat 
de numeroşi luptători ce încadrau lungul șir al palanchinelor, 
dar avea totuşi un aspect de sărbătoare, potrivit pentru eveni- 
mentul spre care se îndrepta. În primul palanchin era purtată 
Doamna din Palatul de Nord, în al doilea doamna Sanjs, în al 
treilea doamna Ky5goku, iar în al patrulea veneau Hideyoshi şi 
Hideyori. Imediat în urma lor era palanchinul lui Chacha, apoi 
cel al doamnei Kaga. Palanchinul lui Chacha era păzit de Sus 
Kinoshita şi de Kamon Ishiwara, dar în jurul ei erau adunaţi 
mulți alți samurai și numeroase doamne de companie. 

Pe drumul de la Kyoto la Daigo, Chacha a ridicat de câteva 
ori perdeluţele de la ferestre, dar n-a putut să vadă mai nimic 

din cauza grupului de luptători ce însoțeau palanchinul din 
fața ei, în care erau purtaţi Hideyoshi şi Hideyori. La fel de 
bine păzit era şi cel al doamnei Kaga, care venea în spatele ei. 
la Yamashina, drumul se bifurca. Se apropiau de munți și din 
loc în loc, prin cătunele pe care le traversau, începeau să se ză- 
rească florile de cireş. 

Când au ajuns la templul Sanb5-in din Daigo, o mare parte 
din cei care formau escorta au luat drumul înapoi spre Ky5to, 
de unde urmau să se întoarcă pe seară împreună cu invitaţii. 
Cireşii dintre intrarea în mănăstire și poarta templului princi- 
pal erau în plină floare. De-a lungul potecilor, de ambele părți 
erau desfășurate draperii de ceremonie roşii şi albe, printre care 
crengile încărcate cu mii de flori formau un acoperământ 
minunat ce se întindea deasupra drumului. 

Odată intrat în templul Sanbs-in, cortegiul s-a oprit. Şi 
aici, ramurile erau pline de flori. În grădina amenajată special 
pentru această ocazie fuseseră așezate pietre de diferite mărimi, 
printre care curgeau mici firicele de apă. Soţia şi concubinele 
lui Hideyoshi, precum şi doamnele de companie s-au schim- 
bat în chimonouri potrivite acestui eveniment. 

O oră mai târziu, toată lumea s-a strâns în fața porţii de la 
intrarea în templu. Femeile purtau toalete pregătite special 
pentru această ocazie, şi toate erau atât de încântătoare, încât 
aveai impresia că e o întrecere a frumuseţii. Lui Chacha i se 
părea ciudat să fie în același loc cu Doamna din Palatul de 
Nord, cu doamna Sanj5, cu doamna Kygoku, cu doamna 
Kaga şi cu toate celelalte numeroase concubine ale lui Hide- 
yoshi. Înconjurate de doamnele lor de companie, formaseră 
mici grupuri atât de frumoase încât la prima vedere aproape 
că nu mai reușeai să le deosebeşti una de alta. 

Hideyoshi, fiul său și soţia sa, însoţiţi de toate concubinele, 
altfel spus întregul clan Toyotomi, s-a îndreptat pe jos către o 
colină din apropiere. Chacha se întreba ce l-o fi determinat pe 
Hideyoshi să organizeze o sărbătoare atât de mare, unde să-şi 
adune toată familia, când el nu făcuse niciodată până atunci 
aşa ceva. Înainte era tot timpul nervos şi agitat încercând să le 

controleze pe toate aceste femei din jurul lui, fiind extrem de 
prudent când chiar și numai două dintre ele se întâlneau, iar 
acum le adunase pe toate în același loc şi le ducea după el ca 
să privească cireşii! 

Dar aceste întrebări s-au şters repede din mintea ei. Hide- 
yoshi dorise pur și simplu să împartă cu toți membrii familiei 
sale bucuria contemplării florilor de cireş în compania fiului 
său. Fără îndoială, această dorinţă era cea care-l făcuse să le aducă 
împreună pe soția sa oficială şi pe numeroasele concubine. 

Chacha era conștientă că, fiind mama moștenitorului cla- 
nului Toyotomi, avea cu totul alt statut decât celelalte concu- 
bine. Până să-l aducă pe lume pe Hideyori, doar originea ei 
nobilă o ajutase în lupta cu restul femeilor din jurul lui 2:&6, 
însă acum lucrurile stăteau cu totul altfel. Mândria de a-l fi 
născut pe fiul lui Hideyoshi îi era suficientă. 

Condus de Gien, stareţul templelor de la Daigo-ji, corte- 
giul a trecut printre ruinele templului principal şi pagoda cu 
cinci niveluri, mergând până la pavilionul femeilor. De-acolo, 
drumul începea să urce. De-o parte și de alta a potecii se în- 
tindea pădurea de bambus, întreruptă din când în când de dra- 
periile de ceremonie arborate de-a lungul drumului. 

Oprindu-se din când în cînd, Chacha îl privea de la dis- 
tanţă pe Hideyoshi cum urcă dealul ţinându-l de mână pe 
Hideyori. La şase ani, Hideyori era drăgălaș ca o păpușă. De 
cum se termina urcușul, începea să se foiască și să alerge, for- 
ţându-l pe bătrânul comandant să-l urmeze în grabă. Vocile 
pline de veselie ale femeilor se auzeau peste tot în jur. În stânga 
unui podeţ de piatră acoperit de mușchi se construise un pavi- 
lion de ceai cu acoperiș cu șindrile de lemn. Îi aparţinea căpita- 
nului Masuda, a cărui soție le-a ieșit în întâmpinare, purtând 
un chimono verde-gălbui și un brâu stacojiu legat lejer. L-a 
luat de mână pe Hideyori și i-a poftit înăuntru. Hideyoshi s-a 
odihnit aici o vreme, a băut două sau trei boluri de ceai, apoi 
a pornit mai departe. Toată lumea a profitat de acest moment 
de răgaz pentru a se odihni puţin și a savura un bol de ceai, 
mai puţin Doamna din Palatul de Nord, care a continuat 

urcușul însoţită de doamnele sale de companie. Gestul ei nu 
| a scăpat lui Chacha. Părea că poziţia ei de soţie oficială a lui 
| lideyoshi îi dă dreptul să-l ignore pur şi simplu pe acesta. 

În schimb, toate celelalte concubine adoptaseră o atitudine 
respectuoasă faţă de Chacha, ţinându-se la un pas în urma ei. 
lira prima oară după multă vreme când Chacha stătea faţă în 
față cu doamna Kaga, dar de câte ori li se întâlneau privirile 
aceasta îşi lăsa ochii în jos, ca şi când ar fi salutat-o cu respect. 
Se remarca printre celelalte nu atât prin frumuseţe, cât prin 
tinereţea ei. Expresia mai degrabă severă de pe chip i se îndul- 
cise odată cu trecerea anilor, poate şi din cauză că se mai îm- 
plinise la trup, iar obrajii i se rotunjiseră puţin. 

Prietena bună a lui Chacha, doamna Ky6goku, se purta în 
această zi ca şi cum nu i-ar fi fost altceva decât o umilă ser- 
vitoare. Gesturile îi deveniseră și mai reţinute, iar felul în care 
i se adresa era foarte umil. Pe chipul ei Chacha distingea o fru- 
moasă melancolie care nu era atât de evidentă altora, dar care pă- 
rea chiar mai intensă decât expresia mai tinerei doamne Kaga. 

Doamna Ky&goku încerca întotdeauna să rămână la coada 
cortegiului. De la Kyoto la Sanbs-in palanchinul ei fusese 
purtat chiar în faţa celui al lui Hideyoshi și al fiului său, dar 
când începuseră urcușul, le-a lăsat în față pe toate celelalte con- 
cubine. Când au ieşit din pavilionul de ceai al căpitanului 
Masuda, Chacha a simţit cum o sfredeleşte cu privirea din 
spate, dar doamna Kyâgoku a afişat repede un zâmbet timid 
pe faţa-i prelungă. Era însă limpede că încerca să-și ascundă 
stânjeneala. 

— A trecut multă vreme de când nu ne-am văzut. Hai să 
facem câţiva paşi împreună! și-a reînnoit Chacha invitaţia, 
ușor iritată. 

Nu exista nici un motiv pentru care doamna Kyâgoku, 
descendentă a nobilului clan Kyogoku, să stea în urma tuturor 
celorlalte concubine. 

Al doilea pavilion de ceai, ridicat de Dōsai Shinj5, era con- 
struit într-o pădurice de cedri, pe malul unui pârâiaș în apele 
căruia înotau în voie crapi şi carași. Cel de-al treilea fusese 

înălţat de Sõnin Hasegawa și era într-adevăr o casă de ceai în 
toată puterea cuvântului. 

Urcaseră deja mai bine de cinci sute de metri, aşa că între- 
gul grup s-a oprit să se odihnească la al patrulea pavilion, ce îi 
aparținea lui Yuemon Masuda. Curând s-a zărit şi a cincea 
casă de ceai, care era a marelui preot al templului Tokuzen-in, 
iar pe lângă ea erau mai multe pavilioane mai mici, unde cei 
din grup s-au împrăștiat să se odihnească. Cortegiul a urcat 
aşa, cu mici opriri, până în vârful muntelui Daigo. 

Când au ajuns în sfârşit pe platoul din vârf, li s-a dezvăluit 
o privelişte încântătoare, scăldată în lumina soarelui de primă- 
vară care se ascunsese în nori o vreme, dar acum îşi trimitea 
iar pe pământ razele călduţe. Câteva zeci de doamne de com- 
panie, slujnice și vasali apropiaţi lui Hideyoshi aşteptau sosirea 
cortegiului acestuia, iar în jurul lor, cât vedeai cu ochii, se 
întindeau sute de cireşi în plină floare. Faţă de cei de pe câm- 
pul de curse aflat la poalele muntelui, florile de aici erau mai 
albe şi atât de nemişcate, încât păreau niște lucrări făcute de 
mâna omului, lipite pe ramurile ce se împleteau deasupra pla- 
iului de munte. 

Şi aici fuseseră pregătite locuri speciale pentru banchet. 
Printre ramurile pline de flori se zăreau pavilioane de ceai, iar 
în timpul recepţiei, invitaţii şi-au schimbat de mai multe ori 
locurile, bucurându-se de privelişte dar şi de bătura adusă din 
regiuni renumite pentru felurile de sake pe care le dădeau: sake 
cu aromă de crizanteme din Kaga, Asaji sake din malt de orez, 
nerizake lăptos din Hakata, sake făcut de călugării budiști de 
la Nara, egawazake din Peninsula Izu sau bine-cunoscutul sake 
din provincia Chugoku. Tot pentru a-i face pe invitaţi să se 
simtă bine, au urcat până pe platou și câteva zeci de păpușari. 

Împreună cu doamnele ei de companie, Chacha stătea pe 
rogojinile întinse pe jos. Un clinchet de clopoței a străbătut 
aerul plin de vocile vesele ale celor prezenţi, ajungând la 
urechile ei şi făcând-o să-i tresalte inima de emoție. Nu-l mai 
vedea pe Hideyori nicăieri şi tocmai se pregătea să trimită o 
slujnică să-l caute, când a observat că dintr-odată cei care se 

plimbau pe platou s-au despărţit în două grupuri de câteva 
zeci de persoane, iar printre ele au apărut câteva tinere slujnice 
bătând ritmat din palme. În mijlocul lor mergeau Hideyoshi 
şi fiul său, ținând şi ei ritmul. O slujnică legată la ochi alerga, 
căutându-l cu mâinile pe Hideyori. 

Chacha privea fascinată tot acest spectacol de care nu se 
mai sătura. Dintr-odară, Hideyori s-a oprit şi s-a uitat spre ea. 
De cum a văzut-o, a luat-o la fugă către mama lui, ca şi cum 
ar fi uitat cu desăvârşire de jocul în care era prins. 

Chacha îl privea cum aleargă spre ea pe sub crengile pline 
de flori. Era liniștită. Hideyori striga ceva, dar vocea lui se 
pierdea în zumzetul general, nemaiajungând până la ea. Se uita 
pierdută cum distanţa dintre ei se micșorează. Şi pentru o clipă 
mintea i-a fost străbătută de gândul că acea fericire liniştită 
n-avea să ţină mult. Ceva urma să i-o distrugă. În toți cei 
treizeci de ani de viaţă ai ei, nu mai fusese niciodată atât de 
fericită, dar nici nu mai avusese vreodată un sentiment atât de 
puternic de teamă că toate acestea vor dispărea. 

Tremurând de emoția melancoliei în faţa fragilităţii feri- 
cirii, Chacha s-a ridicat să-l prindă în braţe pe Hideyori. 

În acea zi, Hideyoshi a compus un poem: 


Flori cu stropi de rouă pe Muntele Daigo iar s-au deschis. 
De neuitat e-acest apus, şi umbra florilor, şi ziua aceasta atât 
de așteptată 

A muntelui de flori şi eternei primăveri ce privirii se aşterne. 


Chacha și-a exprimat şi ea sentimentele într-un poem: 


Flori deschise anume pentru tine 
S-au revărsat în toată lumea noastră 
În această primăvară fără seamăn. 


Chacha a ascultat citindu-se în acea zi toate cele trei sute 
unsprezece poeme compuse de cei prezenți la sărbătoare, dar 
în fiecare dintre ele, inclusiv în cea compusă de ea, găsea o 


249 


umbră de tristeţe în fața efemerului, care vibra cel mai puter- 
nic în poemul de trei versuri al lui Hideyoshi. Fericirea pe care 
o găsea în contemplarea florilor de cireș era stranie, căci se 
risipea chiar în momentul în care se pregătea să-i dea glas. 


După sibi itoaita Monilende cireş de la Daigo, Hideyoshi 
şi-a reluat activitatea intensă, în fiecare zi având consilii de 
război legate de campania din Coreea pentru care primea și tri- 
mitea încontinuu mesageri pe front. 

Din când în câd, Chacha îi trimitea la Osaka lui Hide- 
yoshi scrisori din partea fiului său. Răspunsul acestuia venea 
fără întârziere, iar dacă înainte scrisorile lui i se adresau „lui 
Hirohi“, de când Hideyori căpătase titlul de consilier de rang 
mijlociu, acum începeau cu „Seniorului Consilier“. 

Chacha se gândea uneori că, în afară de Hideyori şi de 
războiul din Coreea, pentru Hideyoshi nu mai exista nimic pe 
lume. Acesta era extrem de atent în ce priveşte siguranţa fiului 
său şi, deşi locuiau în oraşe diferite, ştia atât de bine tot ce se 
întâmpla în jurul lui încât uneori lucrul acesta chiar o deranja 
pe Chacha. Într-o zi, a primit de la Hideyoshi un răspuns la o 
scrisoare pe care i-o trimisese ea în numele fiului său. Era 
datată cu ziua a douăzecea a lunii, iar la destinatar avea trecut 
„Răspuns către Seniorul Consilier“: 


M-am bucurat foarte tare să primesc scrisoarea ta, care mi-a 
ajuns fără întârziere. Mi-a ajuns la urechi că Yasu, Kitsu, 
Kame şi Tsushi ti-au înşelat așteptările. Îţi dau dreptate. 
Spune-i mamei tale să le lege pe toate patru laolaltă și să le 
lase așa până voi veni eu acolo. Atunci le vom bate până-și 
vor da duhul. Nu trebuie iertate. Să faci așa cum îti porun- 
cesc. Taikò 


Era adevărat că cele patru slujnice nu se purtaseră cum tre- 
buie cu Hideyori, dar Chacha se întreba bănuitoare cum de 
Hideyoshi, care era la Osaka, putuse afla atât de repede. Şi apoi, 


chiar dacă erau vinovate, reacţia lui Hideyoshi era exagerată. 

Citind scrisoarea, Chacha și-a dat seama că a interveni în 
favoarea celor patru slujnice când Hideyoshi era cuprins de 
furie era o muncă de ocnaș. Gândurile acestea îi dădeau mari 
dureri de cap. Dar toate astea au rămas până la urmă doar 
simple îngrijorări, căci la scurtă vreme după ce a trimis această 
scrisoare, Hideyoshi a mers la Fushimi, unde s-a îmbolnăvit 
şi a căzut la pat. 

Chacha n-a dat mare importanţă bolii lui, dar în mai, când 
a mers împreună cu Hideyori să-l viziteze, s-a speriat de cât de 
schimbat l-a găsit. Nu mai era nici măcar o umbră a celui care 
fusese odată, căci slăbise atât de mult încât cu greu mai puteai 
spune că mâinile pe care și le scotea de sub plapumă erau ale 
unui om viu. Chacha s-a întors imediat în Ky6ro, dar în iunie 
a mai mers să-l viziteze o dată, după care s-a retras împreună 
cu Hideyori în Castelul Fushimi. Nu credea că Hideyoshi își 
va mai reveni. Şi trupul și sufletul îi păreau secate de putere. 

Pe 16 iunie, Hideyoshi a primit vizita nobililor din pro- 
vincii. Hideyori era şi el acolo, iar vasalii fideli ai clanului 
Toyotomi — Nagamasa Asano, Mitsunari Ishida, Nagamori 
Masuda și alții — stăteau de-o parte și de alta a patului bolna- 
vului. La finalul întâlnirii, Hideyoshi le-a oferit vasalilor ce 
rămăseseră cu el niște prăjituri şi le-a spus: 

— Aş fi vrut să-l văd pe Hideyori la cincisprezece ani, să-i 
dau cei mai buni soldaţi și să-i văd pe vasali stându-i aproape, 
cum mi-aţi stat voi până azi. Cu asta mi s-ar fi îndeplinit 
toate dorințele, dar acum zilele îmi sunt numărate şi nu mai 
am ce face. 

Spunând ultimele cuvinte, din ochi au început să-i curgă 
lacrimi. Chacha îl vedea pentru prima oară plângând așa. Nici 
unul din cei care erau lângă el nu îndrăznea să-și ridice privirea 
şi nu putea rosti vreun cuvânt. Cu toţii vedeau cum pe Hide- 
yoshi îl împresoară moartea. 

Toată ziua Chacha a avut sufletul greu. Hideyoshi însuși 
își presimţea sfârşitul şi nu mai era nici o speranță că îşi va mai 
reveni. Í se rupea inima să-l vadă cum, chiar și de pe patul de 
moarte, se îngrijea de viitorul fiului său. De fapt, era ceva cât 

se poate de firesc. Singurii care puteau să preia puterea după 
moartea lui erau Ieyasu Tokugawa și Toshiie Maeda, dar nici 
unul nu era vasal al clanului Toyotomi, ci îi fuseseră doar vechi 
tovarăși de arme. Fără îndoială că l-ar fi ajutat pe Hideyori, 
dar nu li se putea cere mai mult. Hidetada, fiul lui Ieyasu, era 
soţul lui Kog6, iar dacă li se năştea o fiică, ea urma să-i fie dată 
de soţie lui Hideyori, însă oricine ştia că asta nu era decât o 
simplă măsură strategică. Cât despre Toshiie, fiica lui, Omă, 
era concubina lui Hideyoshi, iar sora ei mai mică îi fusese dată 
de soţie lui Hideie Wkita, ca fiică adoptivă a lui Hideyoshi. 
Între ei doi nu exista altă legătură. 

Vasalii care aveau legături de sânge cu Hideyoshi — Naga- 
masa Asano, Mitsunari Ishida, Yoshitsugu Otani, Kiyomasa 
Katō și Masanori Fukushima — nu se bucurau nici unul de po- 
ziții înalte în ierarhie şi nu li se putea încredința conduce- 
rea ţării. 

Chacha înţelegea bine lacrimile lui Hideyoshi. Se întreba 
totuși dacă nu cumva ea nu vedea lucrurile mai limpede decât 
e] atunci când venea vorba despre ce se va întâmpla după moar- 
tea lui. Gândindu-se la sora ei ce-i fusese dată drept soţie lui 
Hidetada, pentru o clipă prin minte i-a trecut gândul că se 
apropia clipa răzbunării. Și ea şi Hideyoshi se gândiseră la ce 
va urma când el nu va mai fi, dar se putea la fel de bine ca lu- 
crurile să aibă şi efectul opus. Kogō îl urâse toată viaţa pe 
Hideyoshi şi, cel puţin într-un moment al vieţii ei, își urâse şi 
sora mai mult decât pe oricine altcineva. Și dacă furia din inima 
ei nu se topise încă... Gândul acesta îi dădea fiori lui Chacha. 

Mai era apoi Omă, dar, cu tot atașamentul ei față de Hide- 
yoshi, nimeni nu ştia de fapt care erau sentimentele ei adevă- 
rate. Şi asta se putea spune la fel de bine despre oricare din 
celelalte concubine ale lui Hideyoshi. Care dintre ele oare îl 
iubea cu adevărat pe Hideyori, rodul legăturii dintre ea şi 
Hideyoshi? Dacă Hideyoshi întreținea legătura cu Toshiie 
numai din motivul că fiica acestuia, Omă, era concubina lui, 
atunci asta era o mare greșeală din partea sa. 

Când nu era lângă Hideyoshi, Chacha era chinuită încon- 
tinuu de astfel de gânduri negre. 

La sfârşitul lui iunie, Hideyoshi i-a chemat la el pe cei mai 
in vârstă dintre tovarășii săi — leyasu Tokugawa, Toshiie Maeda, 
Hideie Ukita, Terumoto Mori şi Kagekatsu Uesugi, cărora le-a 
cerut să aibă grijă de Hideyori până când acesta va împlini 
vârsta majoratului şi a creat pentru ei o nouă structură, „Con- 
siliul celor Cinci Bătrâni“. Pentru Mitsunari, Nagamasa şi alți 
vasali apropiaţi, a întărit organismul celor Cinci Vechili, dân- 
du-le pe mână treburile administraţiei. Părea însă că toate aceste 
măsuri nu erau suficiente pentru Hideyoshi, căci îi chema fără 
încetare pe vasalii săi apropiaţi la patul său, cerându-le mereu 
să vegheze asupra lui Hideyori. 

Pe 15 iulie, dorinţa lui s-a concretizat într-un legământ de 
credință semnat de cei Cinci Bătrâni, cei Cinci Vechili şi de 
principalii nobili. Jurământul era aproape la fel cu cel încheiat 
în primul an al erei Bunroku, cerându-le tuturor să-l sprijine 
pe Hideyori necondiţionat. De data aceasta însă, a fost semnat 
cu sânge. 

În august, boala lui Hideyoshi s-a agravat. Slăbit din cauza 
febrei, le-a cerut cu o voce stinsă celor Cinci Bătrâni şi celor 
Cinci Vechili să schimbe între ei jurăminte pecetluite cu sân- 
gele lor. Dar nici acest schimb de legăminte nu a fost destul 
ca să-l liniștească. Două zile mai târziu, pe 7 august, le-a cerut 
celor Cinci Vechili să-și întărească legăturile prin căsătorii cu 
clanul Toyotomi, asigurând astfel unitatea dintre ei şi păstrând 
sprijinul către Hideyori. 

Când a încheiat toate treburile cu cei din afară, simțind că 
i se apropie moartea, şi-a scris testamentul. În redactarea lui, 
şi-a luat toate măsurile de precauţie pentru a-și proteja fiul. 
Le-a cerut să vegheze asupra lui Hideyori nu doar lui Ieyasu şi 
Tosbhiie, ci și fiilor acestora, Hidetada, respectiv Toshinaga. 
Ultimele lui cuvinte se îndreptau şi către fiecare dintre ceilalți 
Cinci Bătrâni, cerându-le din adâncul sufletului să se îngri- 
jească de Hideyori. Îi lăsa lui Ieyasu în grijă administrarea 

Castelului Fushimi, iar pe Toshiie îl însărcina cu supravegherea 
Castelului Osaka, alături de Hideyori. Cum nici acestea nu i 
se păreau de ajuns, le-a adresat celor Cinci Bătrâni încă o 
scrisoare semnată „Taikð“, în care le cerea arzător să-l sprijine 
în orice privință pe Hideyori, până când acesta va deveni adult. 

Din după-amiaza zilei în care şi-a încheiat testamentul, 
puterile l-au părăsit dintr-odată și a început să delireze din ce 
în ce mai mult. 

Din ziua de 8 august, Hideyoshi a căzut într-un somn adânc. 
Din când în când deschidea ochii şi începea să dea porunci celor 
din jurul său, dar vorbele lui nu mai aveau nici o noimă. Ajuns 
doar piele şi os, bătrânul comandant își aştepta moartea. 

Când Hideyoshi a început să delireze, Chacha a încetat să-i 
mai stea alături tot timpul, venind doar o oră sau două pe zi 
însoţită de Hideyori. Cei Cinci Vechili făceau cu schimbul la 
căpătâiul lui, fiind prezenţi zi şi noapte în camera muribun- 
dului. 

În noaptea de 16 august, la ceasurile două ale dimineţii, 
starea lui Hideyoshi s-a agravat brusc şi, vegheat de patru din 
cei Cinci Bătrâni — Ieyasu, Toshiie, Terumoto și Hideie — a 
părăsit lumea aceasta. 

Când şi-a dat ultima suflare, şi Chacha şi Hideyori erau la 
căpătâiul lui. Chacha înţelesese deja de mult că sfârşitul lui 
este inevitabil, așa că moartea lui Hideyoshi nu a fost un mare 
şoc pentru ea. Se gândea doar că îi va fi foarte greu să-şi crească 
fiul şi să-i apere statutul de moştenitor al clanului Toyotomi. 
La Castelul Fushimi se adunaseră o mulțime de samurai, dar 
nimeni nu putea spune ce cale vor urma toţi aceştia, acum că 
taikō era mort. 

Conform ultimelor dorinţe exprimate de Hideyoshi, moar- 
tea sa a fost ţinută secretă, iar corpul său a fost înhumat la Ami- 
dagamine, în partea de sud-est a orașului Kyōto. Gen'i Maeda, 
unul dintre cei Cinci Vechili și superiorul unui templu de pe 
Muntele Koya, i-a organizat discret ceremoniile funerare. 

De la moartea lui Hideyoshi, din vara anului al treilea al erei 
Keichâ (1598) până la sfârșitul anului, Chacha a continuat să 
locuiască la Fushimi împreună cu fiul ei, la fel ca înainte. 

Cum moartea lui Hideyoshi fusese ţinută în secret, nimic 
din jurul ei nu se schimbase în comparaţie cu anul precedent, 
dar o linişte sinistră domnea peste castel. La începutul toam- 
nei, a aflat că Doamna din Palatul de Nord, care locuia atunci 
în Castelul Osaka, s-a călugărit, luându-și numele de Kâdai-in. 
Puțin după aceea, s-a răspândit zvonul că și doamna Kyâgoku, 
care locuia în Pavilionul Pinului din Castelul Fushimi, inten- 
piona să urmeze aceeaşi cale. A doua zi după ce aceste vorbe 
au ajuns la urechile lui Chacha, doamna Ky5goku i-a cerut o 
întrevedere în care i-a împărtăşit dorinţa ei de a-şi rade părul 
şi de a pleca de la Castelul Fushimi pentru a locui în Otsu, la 
fratele ei, Takatsugu. 

Doamna Ky5goku i s-a părut lui Chacha atât de slăbită și 
îmbătrânită de parcă nu mai era ea însăşi. lar când au început 
să vorbească despre Hideyoshi, pe faţa ei a apărut o durere ve- 
nită din străfundurile sufletului. Chacha se mai gândise la asta 
şi când Hideyoshi era încă în viaţă, dar acum se întreba dacă 
nu cumva doamna Ky6goku fusese cea care îi purtase acestuia 
cea mai adâncă dragoste dintre toate concubinele. Întotdeauna 
umilă, alegând poziţia cea mai puţin vizibilă şi neimplicân- 
du-se în nici o luptă cu celelalte femei, aceasta părea mulţu- 
mită cu locul neînsemnat pe care el i-l acorda în viaţa lui, 
oferindu-i în schimb cea mai mare iubire. 

Privind din această perspectivă, dorinţa sa de a se călugări 
nu era deloc de neînțeles. Era văduvă. Tot văduvă era şi Chacha, 
dar în cazul ei lucrurile stăteau altfel. Îi lăsa doamnei Kyōgoku 
sarcina de a se ruga pentru sufletul răposatului, iar ea se dedica 
creșterii lui Hideyori. Tot restul vieţii ei urma să fie pus în 
slujba lui Hideyori, prin vinele căruia curgea sângele clanu- 
rilor Azai, Oda şi Toyotomi şi care trebuia să ajungă stăpânul 
întregii ţări. 

— Transmite-i fratelui dumitale când îl vei vedea că do- 
rința mea cea mai mare este să-l văd folosindu-și toate forțele 
pentru a-l susţine pe Hideyori, i-a spus Chacha Doamnei 
Ky5goku. 

Deşi Takatsugu nu era decât stăpânul unui domeniu de 
60 000 de koku, pentru Chacha era în acest moment o per- 
soană extrem de importantă. Dată fiind relaţia lui şi cu 
doamna Ky5goku și cu Ohatsu, reprezenta pentru ea şi pentru 
Hideyori un aliat la care puteau apela fără nici o ezitare. 

Odată cu plecarea doamnei Kyăgoku din Castelul Fushimi, 
la Chacha au început să ajungă zvonuri despre atitudinea 
despotică a lui leyasu. Se vorbea că nu ţine cont de promisi- 
unile făcute lui Hideyoshi, ceea ce îl înfuria la culme pe Toshiie. 
Mai mult, se zvonea că și între Mitsunari Ishida şi ceilalţi 
luptători se iviseră neînţelegeri. 

Imediat după intrarea în al patrulea an al erei Keichō 
(1599), a fost anunţată mutarea lui Hideyori de la Fushimi la 
Osaka. Castelul Osaka fiind citadela clanului Toyotomi, Cha- 
cha nu avea nici un motiv să se opună instalării fiului ei acolo, 
iar deocamdată se mulțumea doar să aștepte stabilirea zilei 
când urma să se întâmple acest lucru. Pusese însă o singură 
condiţie: ca şi ea, în calitate de mamă a moștenitorului, să aibă 
dreptul de a locui cu fiul ei. Până atunci, chiar dacă Hideyori 
mergea câteodată la Osaka, din considerație faţă de Doamna 
din Palatul de Nord, Chacha nu punea piciorul acolo. Acum 
însă situaţia se schimbase complet. Chacha era mama lui 
Hideyori, moştenitorul clanului Toyotomi, pe câtă vreme 
Doamna din Palatul de Nord nu avea nici o legătură de sânge 
cu acesta. 

Hideyori şi Chacha au fost instalaţi în Castelul Osaka pe 
15 ianuarie, escortaţi de Toshiie și de alţi nobili vasali, dar şi 
de Ieyasu, care a petrecut o zi în reședința nobilului Katsumoto 
Katagiri din Osaka, după care s-a întors la Fushimi. Dorinţa 
lui Hideyoshi era astfel îndeplinită, Toshiie urmând să admi- 
nistreze Castelul Osaka, în timp ce Ieyasu se ocupa de Castelul 
Fushimi. La câteva zile după sosirea lui Chacha la Osaka, 

Doamna din Palatul de Nord, care se călugărise între timp, 
şi-a exprimat dorinţa de a părăsi castelul pentru a se retrage la 
o mănăstire din Kyoto. Când decizia i-a fost transmisă lui 
Chacha, aceasta nu a spus decât: 

— Aşa? Totul mi se pare foarte potrivit. 

Avea senzaţia că, dacă Doamna din Palatul de Nord va 
pleca din castelul din Osaka, totul va merge nemaipomenit de 
bine. Îşi amintea ca şi cum ar fi fost ieri prima întâlnire cu 
aceasta, când ea abia devenise concubina lui Hideyoshi şi 
fusese condusă la Jurakudai de doamna Ky5goku. Simţea și 
acum pe frunte răceala de gheaţă din privirea pe care Doamna 
din Palatul de Nord şi-o coborâse asupra ei. i amintea bine 
şi de sentimentul de ruşine amestecată cu furie care îi invadase 
atunci fiinţa. Trecuseră exact zece ani, timp în care cele două 
femei nu s-au angajat niciodată într-un conflict deschis, dar 
în care s-au urât una pe alta cu tărie. 

În ziua prevăzută pentru plecarea Doamnei din Palatul de 
Nord, Chacha a așteptat vizita de despărţire pe care aceasta 
era firesc să i-o facă lui Hideyori. Intenţiona să se îmbrace în 
haine de ceremonie şi să o conducă până la porţile castelului, 
ca ultim semn de respect față de soţia legitimă a lui Hideyoshi. 

Doamna din Palatul de Nord nu s-a arătat însă deloc în 
faţa lui Hideyori. Din informaţiile aduse de slujnice, se în- 
drepta direct către ieșirea din castel, fără a se mai opri pentru 
saluturile protocolare, ceea ce a făcut-o pe Chacha să renunțe 
la planul ei de a o petrece așa cum se cuvenea. Pretinzând că 
nu se simte bine, a trimis două dintre doamnele de companie 
să o însoțească pe soţia lui Hideyoshi la ieșirea sa din castel. 

Anunţul oficial al morţii lui Hideyoshi a fost făcut după 
întoarcerea trupelor armate din Coreea, fiind urmat de ceremo- 
niile funerare oficiale, care s-au ţinut pe 29 februarie. Fune- 
raliile lui zaik, căruia îi plăcuseră atât de mult ritualurile 
fastuoase în timpul vieţii, au avut un aer trist, în ciuda numă- 
rului mare de persoane prezente. 

Cu această ocazie, cei Cinci Bătrâni — Hideie, Terumoto, 
Kagekatsu, Toshiie și Ieyasu — au depus împreună cu cei Cinci 

Vechili — Natsuka, Ishida, Masuda, Asano şi Maeda — un 
jurământ prin care se legau ca toţi zece să-și unească forţele 
pentru a conduce țara și pentru a-l sprijini pe Hideyori. O 
astfel de înțelegere era ciudată pentru oricine ar fi auzit-o, 
Aflând despre ce se hotărâse, și Chacha și-a dat seama că nenu- 
măratele promisiuni pe care Hideyoshi îi pusese să le facă 
înaintea morţii sale nu mai aveau nici o putere, dacă cei zece 
simţiseră că trebuie să încheie ei între ei un nou acord. 

Cu fiecare zi, Chacha era tot mai copleșită de nesiguranţă, 
dar în același timp $i dădea seama de neputinţa ei în faţa 
tuturor acestor schimbări. Trecea acum prin perioada cu cele 
mai mari neliniști din toată viața ei. Îşi imaginase că la un 
moment dat va trebui să treacă, prin așa ceva, dar nu se gân- 
dise că acest moment va veni la mai puţin de un an de la moar- 
tea lui Hideyoshi. 

A hotărât să-i încredinţeze totul lui Toshiie Maeda. Până 
la urmă, alături de Ieyasu, era unul din cei doi cărora le reve- 
nise toată puterea. În plus, relaţia dintre ei era veche şi pro- 
fundă, căci el fusese cel care, în urmă cu cincisprezece ani, le 
adăpostise pe Chacha și pe surorile ei în castelul său din Fuchiu, 
după incendiul care distrusese Castelul Kitanosh5. 

Cuprinsă de îngrijorare, Chacha nu îndrăznea totuşi să-l 
întrebe nimic pe Toshiie și nici acesta nu-i spunea mare lucru. 
De fiecare dată când se întâlneau, nu putea să nu se gândească 
la faptul că sănătatea șubredă a acestui bătrân luptător de şai- 
zeci şi doi de ani îi putea pune în pericol poziţia. La sfârşitul 
lui martie, l-a întrebat direct pentru prima dată dacă zvonurile 
care circulau erau adevărate şi dacă exista vreun motiv de în- 
grijorare că lucrurile nu vor merge conform planurilor. Cu o 
mină gravă, Toshiie a închis ochii şi i-a spus: 

— Am luat toate măsurile necesare în ceea ce-l priveşte pe 
seniorul Hideyori. Dacă mi se întâmplă ceva, clanul Toyotomi 
va trebui să urmeze cele unsprezece articole din testamentul 
pe care i l-am lăsat bătrânei mele soţii. 

— Vorbiţi despre măsuri în caz de război? a întrebat Chacha. 

— Întocmai, i-a răspuns fără ascunzișuri bătrânul luptător. 

— Va urma așa ceva în curând? 

— Nu cred că vor trece trei ani până când va izbucni o 
confruntare. Îmi pare rău doar că atunci nu voi mai fi alături 
de domnia voastră, i-a răspuns acesta, cu o voce în care se citea 
un sincer regret. 

Zece zile după această întâlnire, Toshiie părăsea această 
lume. Lui Chacha i s-a părut că murise extenuat de planurile 
pe care trebuise să le facă pentru a preîntâmpina luptele pentru 
putere ce riscau să apară între vasalii lui Hideyoshi. Moartea 
lui a aruncat-o pe Chacha într-o adâncă disperare. Imensul 
castel din Osaka părea gol, pierzându-și dintr-odată stăpânul. 

Imediat după dispariţia lui Toshiie, în jurul lui Chacha a 
început o mare agitaţie. Nu trecea o zi fără ca un samurai să 
nu-i ceară o întrevedere. Îi primea pe toți cu căldură, căci ştia 
că şi un singur aliat în plus contează pentru ea şi pentru 
Hideyori. Printre vasalii importanţi, s-a remarcat Hideie 
Ukita, care s-a arătat în faţa ei de mai multe ori, devenind ast- 
fel persoana cu care Chacha a început să se sfătuiască, acum 
că nici Toshiie nu mai era. Dintre vechili, Mitsunari Ishida 
era cel care venea cel mai des, iar dintre nobilii moştenitori ai 
clanului Toyotomi, Yukinaga Konishi era văzut cel mai adesea 
la Castelul Osaka. 

Din gura acestor războinici, Chacha a aflat că Yoshinaga 
Asano şi Nagamasa Kuroda erau adesea văzuţi în compania 
soției lui Hideyoshi, părând să comploteze ceva împreună, şi 
că la Fushimi, Ieyasu începuse să-şi pregătească discret trupele 
militare. Mai mult, după moartea lui Hideyoshi, se pare că 
Ieyasu i-a devenit apropiat Doamnei din Palatul de Nord, la 
fel făcând şi Kiyomasa Kato şi Masanori Fukushima, care 
ignorau complet existenţa lui Hideyori, aliindu-se cu Ieyasu 
şi cu văduva lui Hideyoshi. Adevărul acestor zvonuri nu putea 
fi dovedit, dar ele o nemulţumeau profund pe Chacha, căreia 
nici unul nu i se părea improbabil. 

După moartea lui Toshiie Maeda, Mitsunari Ishida s-a în- 
tors pe neașteptate în castelul său din Sawayama. Gestul lui 

putea fi interpretat în două moduri: fie fusese alungat din 
Castelul Osaka în urma neînțelegerilor cu ceilalți vasali ai cla- 
nului Toyotomi, fie fusese luat de Ieyasu sub protecţia sa. Ori- 
care ar fi fost motivul, plecarea lui lăsase castelul şi mai gol 
decât era deja. ; 

Odată cu moartea lui Toshiie, Ieyasu a rămas singurul actor 
pe scenă. Din castelul său de la Fushimi, îi ţinea sub control 
pe toţi samuraii și, la fel cum făcuse Hideyoshi, n-a întârziat 
să-i cheme și să-i puă să semneze un jurământ de credință. 

În Osaka rămăseseră doar Hideie Ukita şi Terumoto Mări, 
dar şi aceştia au anunţat curând că vor părăsi castelul pentru a 
se întoarce în fiefurile lor. Chacha nu înţelegea motivul retra- 
gerii lor, dar aceşti doi vasali importanţi ai clanului Toyotomi 
păreau convinși că așa este mai bine pentru Hideyori. Ban- 
chetul de adio dat în faţa acestuia a fost învăluit de o atmosferă 
plină de tristeţe. 

La mijlocul lui septembrie, la puţin timp după plecarea 
acestora, leyasu însuși a intrat în Castelul Osaka, pretextând 
că doreşte să-i ofere sprijin lui Hideyori. Le-a făcut atât lui cât 
şi lui Chacha vizitele de curtoazie cerute de etichetă, dar pen- 
tru toată lumea era cât se poate de clar că venise să arate cine 
era adevăratul stăpân al castelului. 

Chacha îl ura pe Ieyasu. Nici fizionomia, nici gesturile — 
nimic nu-i plăcea la el. La fel cum făcuse şi când trăia Hide- 
yoshi, acesta se purta extrem de ceremonios în prezența lui 
Chacha și a lui Hideyori, dar în privirea lui se citea o aroganță 
plină de răceală, care nu lăsa pe nimeni să vadă ce se ascundea 
de fapt în mintea lui. Avea cincizeci și şapte de ani, fiind cu 
şapte-opt ani mai tânăr decât Hideyoshi, dar caracterul său era 
complet diferit de al acestuia. Indiferent de situaţie, n-ar fi 
lăsat să se vadă nici cea mai mică urmă de emoție. 

Cam la zece zile de la intrarea lui în castel, Chacha s-a po- 
menit cu o cerere care a lăsat-o fără cuvinte: o invita alături 
de el la un banchet în care să admire florile de toamnă ale cri- 

„antemelor. Chacha l-a întrebat pe samuraiul care îi adusese 
mesajul dacă şi Hideyori era invitat la această festivitate. 

— Nu mi s-a spus nimic despre seniorul Hideyori, a răs- 
puns mesagerul. 

— Atunci vă voi da răspunsul mai târziu, a încheiat ea. 

După plecarea mesagerului, Chacha le-a trimis în camerele 
lor pe slujnicele sale şi a rămas singură multă vreme cu gân- 
durile ei. Ce să fi însemnat această invitaţie de la Ieyasu doar 
pentru ea? La gândul că acesta ar putea-o dori ca femeie, a pălit 
de furie. 

A chemat-o la ea pe una dintre slujnicele mai apropiate şi 
i-a încredinţat acesteia răspunsul către Ieyasu: îi mulțumea 
pentru invitaţie, dar nu se simţea bine şi nu putea lua parte la 
banchet. Cu asta, relaţia dintre ei doi se hotărâse: ori îl dădea 
ea jos pe leyasu, ori și ea şi Hideyori urmau să fie distruși de el. 
Puterea lui Ieyasu era imensă, dar nici susţinătorii clanului 
Toyotomi nu erau puţini la număr. Dacă aștepta momentul 
propice, nu era imposibil să-l răstoarne. 

În ziua următoare Ieyasu, venit să-l salute pe Hideyori, a 
băut un ceai împreună cu Chacha, dar nu a mai deschis subiec- 
tul invitaţiei la banchetul florilor de crizantemă. 

— Regret tulburarea pe care o stârnesc în jurul domniei 
voastre, dar în scurt timp voi fi nevoit să-mi trimit trupele la 
Kaga. 

Kaga era fieful lui 'Toshinaga, moștenitorul lui Toshiie. 

— Adevărat? E o mare tulburare, într-adevăr, i-a răspuns 
simplu Chacha. 

Oare Ieyasu pornea o campanie în care să-i anihileze, unul 
câte unul, pe toţi aliaţii ei și ai fiului său? Chacha i-a aruncat 
o privire senină lui Ieyasu, nelăsând să se vadă nimic din tu- 
multul urii din sufletul ei. Şi privirea lui era la fel de calmă. 

La puţină vreme după ce Ieyasu i-a spus lui Chacha că-și 
va trimite trupele în fieful clanului Maeda, în Castelul Osaka 
au început să circule zvonurile privind campania acestuia. Şi, 
când să se stingă vâlvătaia aprinsă de acestea, au apărut altele, 
potrivit cărora văduva lui Toshiie Maeda urma să fie adusă la 

leyasu ca ostatică. Nu a durat mult până când Chacha a înţeles 
că nu erau doar zvonuri. 

Chacha o cunoştea bine pe soţia lui Toshiie. O întâlnise 
prima dată la castelul acestora din Fuchă, unde ea şi surorile 
ei fuseseră adăpostite după căderea Castelului Kitanosh6, iar 
în cei şaisprezece ani care trecuseră de-atunci se mai întâlniseră 
de câteva ori. Chacha o ura pe doamna Kaga, fiica lui Toshiie, 
dar față de mama ei avea numai sentimente de simpatie. Era 
la fel de frumoasă ca fiica ei și avea acelaşi caracter plin de 
încăpățânare, dar faţă de Chacha avusese întotdeauna o atitu- 
dine umilă şi respectuoasă. Însă nu doar atitudinea față de 
Chacha le deosebea pe cele două femei, ci şi o anumită înţele- 
gere profundă a lucrurilor pe care soţia lui 'Toshiie o avea în 
adâncul sufletului ei. 

Inima acestei femei trebuie să fi fost plină de regrete, să 
gândea Chacha. Nu încăpea nici o îndoială că ea singură a ve- 
nit drept ostatică la Ieyasu, fostul tovarăș de arme al soţului 
ei, încercând astfel să sprijine până la capăt clanul Maeda. 
Încercând să evite o situaţie stânjenitoare pentru amândouă, 
Chacha s-a făcut că nu ştie că soţia lui 'Toshiie a mers la Cas- 
telul Fushimi și nu a trimis acolo nici un mesager. 

Abia ce s-a potolit îngrijorarea în privinţa unei campanii 
împotriva clanului Maeda, că a început să umble vorba despre 
o revoltă împotriva lui Ieyasu, condusă de Kagekatsu Uesugi. 
Spre deosebire de zvonurile legate de clanul Maeda, de data 
aceasta informaţiile se bazau pe fapte concrete, căci Kagekarsu 
era cunoscut ca o persoană cinstită şi cu o voinţă de neclintit. 
La moartea lui Ujisato Gam5, Hideyoshi îi dăduse lui impor- 
tantul fief al acestuia din Tōhoku, în valoare de 1 318 000 de 
koku. Era limpede pentru oricine că atitudinea lui Kagekatsu 
constituia o problemă demnă de luat în seamă de către Ieyasu. 

În luna august a acelui an abia se întorsese pe domeniile lui 
din Aizu, când s-a iscat zvonul că îşi strânge trupele pentru a-l 
înfrunta pe leyasu. Și până şi doamnele de companie din Cas- 
telul Osaka aflaseră că acesta, profitând de întoarcerea în fieful 

său, a încheiat în secret împotriva lui Ieyasu o nouă alianţă cu 
Mitsunari Ishida şi se ştia şi unde a făcut acest lucru şi că a luat 


sub comanda sa neîntrerupt un număr mare de râninil. 


Anul al cincilea al erei Keich (1600) a început în aceeași 
atmosferă plină de frământări. În primele cinci zile ale noului 
an, în Castelul Osaka a fost o mare agitaţie provocată de solii 
trimişi de nobilii din provincii. Dacă erau războinici care 
mergeau mai întâi la Hideyori să-i prezinte felicitările de Anul 
Nou, iar apoi se duceau la Ieyasu, erau şi unii care treceau întâi 
pe la Ieyasu și abia apoi ajungeau la Hideyori. Chacha și cei 
din jurul fiului său dădeau o atenţie deosebită ordinii în care 
mesagerii își prezentau felicitările, iar pe ea o nemulţumea în 
special faptul că toţi aceştia i se adresau lui Ieyasu în aceiaşi 
termeni de respect pe care îi foloseau şi pentru moștenitorul 
clanului Toyotomi. 

În martie, luptătorii din castel au început să vorbească 
deschis despre o campanie de pedepsire a lui Kagekatsu. Se 
zvonea că leyasu îi ceruse să meargă la Kyōto, dar acesta îl refu- 
zase. Nobuyoshi Fujita, unul dintre vasalii lui Kagekatsu, se 
răzvrătise împotriva stăpânului său, fugise din Aizu și venise 
la Osaka, oferindu-şi serviciile lui Ieyasu. 

Era adevărat: mai mulţi soli fuseseră trimiși în Aizu pentru 
a-i cere lui Kagekatsu să depună un jurământ de loialitate față 
de Ieyasu şi să meargă la Kyōto, dar atitudinea acestuia a fost 
arogantă — refuzase categoric toate propunerile, fără să trimită 
înapoi nici măcar un cuvânt prin care să-și ceară scuze. 

La auzul acestor veşti, Chacha i-a fost recunoscătoare lui 
Kagekatsu până în străfundul sufletului, dar n-a lăsat să se vadă 
nimic din toate acestea pe chipul ei. Se gândea că, într-o zi, 


1 Samurai rămași fără stăpân, fie în urma morţii acestuia, fie în urma 
decăderii lui din drepturi. Codul samurailor prevedea ca la moartea 
seniorului, samuraii aflați sub comanda lui să-și facă seppuku. Cei care 
alegeau să rămână în viață, căpătau statutul rușinos de ronin şi adesea 
își câştigau traiul ca mercenari. 

leyasu, care devenea pe zi ce trece din ce în ce mai îngâmfat, 
va fi doborât de războinici precum Kagekatsu, care slujeau 
clanul Toyotomi și se opuneau clanului Tokugawa. 

În ziua de 2 iunie, Ieyasu le-a dat generalilor săi ordinul de 
plecare în campanie. Castelul și orașul Osaka erau întoarse cu 
susul în jos de agitația pregătirilor. În fiecare zi se organizau 
consilii militare, iar în ziua de 15 iunie, Ieyasu a cerut o între- 
vedere cu Chacha și cu Hideyori. Până atunci nu-i spusese o 
vorbă despre intenţiile sale în privinţa lui Kagekatsu, dar 
de această dată o arunţa oficial că va pleca în Aizu. Apoi, 
dintr-odată, s-a întors către Hideyori şi i-a spus: 

— Nu vă voi mai vedea o vreme, tinere senior. Trebuie să 
plec într-o expediţie în ţinuturile din nord. 

Băiatul, care acum avea opt ani, crescuse destul de mult. 

— Aceste vorbe ne întristează. Când este hotărâtă plecarea? 
a întrebat Chacha, rugându-se în sinea ei ca Ieyasu să fie învins 
în Aizu şi să nu se mai întoarcă niciodată la Osaka. 

— Voi pleca mâine. Aveţi grijă de domnia voastră și de fiul 
domniei voastre cât timp eu nu voi fi aici. Trădătorii pot apă- 
rea în orice clipă şi pot provoca dezbinare, răsculându-se 
împotriva lui żaikð, a răspuns acesta aruncându-i lui Chacha 
o privire atât de rece încât au trecut-o fiorii. 

După câteva clipe, Ieyasu a început să râdă, dar era un râs 
sinistru. 

A doua zi, Ieyasu a părăsit Castelul Osaka. Primele trupe 
au ieşit pe porţile castelului dimineaţa devreme, dar soldaţii 
care încheiau convoiul au părăsit curtea abia după amiază la 
ora două. În tot acest timp, castelul a răsunat de zgomotul răz- 
boiului. Nechezatul cailor sau clinchetul armelor ce se loveau 
una de alta ajungeau până în apartamentele lui Chacha, aflate 
departe de donjon. Doamnele de companie și slujnicele merse- 
seră la porţile castelului pentru a vedea armata plecând, dar 
Chacha şi Hideyori s-au închis singuri într-o cameră, ridi- 
cându-se de jos numai atunci când o slujnică a venit să le dea 
vestea că leyasu tocmai ieşise pe porţile castelului. 

— Cel care a ieşit o dată pe poarta castelului nu se va reîn- 
toarce niciodată, Hideyori nu-l va lăsa! a spus Chacha, uitân- 
du-se la Hideyori ca şi cum ar fi căutat aprobare din partea lui. 

Amintindu-şi apoi de râsul sinistru al lui leyasu din ziua 
precedentă, s-a întrebat dacă nu cumva acesta se aştepta ca 
războinicii loiali lui Hideyori să ridice o armată în lipsa lui. 
Una câte una, în minte i-au apărut feţele nobililor care nu-şi 
uitaseră obligaţiile față de clanul Toyotomi şi-i erau încă fideli 
lui Hideyori. Dacă leyasu se aştepta din partea susținătorilor 
lui Hideyori să ridice o armată, ea nu avea de gând să-i înșele 
aşteptările. 

În acea zi, Ieyasu a intrat în Castelul Fushimi, l-a numit 
pe Mototada Torii comandant al castelului şi a pornit din nou 
la drum în ziua a optsprezecea. Vestea că leyasu a profitat de 
această plecare pentru a instala un post militar la Fushimi de- 
clarând stare de urgenţă i-a fost adusă imediat lui Chacha, 
trezind în ea o furie fără margini. De ce nu luase nici o măsură 
la Castelul Osaka, dar întărise paza Castelului Fushimi? Ieyasu 
părea să fi prevăzut ce avea să urmeze în absenţa lui. 

După ziua a douăzecea, în Castelul Osaka, din care trupele 
lui Ieyasu plecaseră deja, a început dintr-odată o mare vânzo- 
leală. Chacha se prefăcea că nu vede, dar era limpede că cei 
care se opuneau clanului Tokugawa își puneau planul în exe- 
cuţie. Printre ei se distingeau Gen'i Maeda, Nagamori Masuda 
şi Masaie Natsuka. 

Războinicii rămași în Castelul Osaka îşi şopteau unul altuia 
veştile despre mişcările de trupe și își numărau aliaţii. Plecase 
sau nu Yoshitsugu Otani de pe domeniul său pentru a merge 
la Sawayama, în fieful lui Mitsunari Ishida? Mişcările trupelor 
lui 'Terumoto Msri se desfășurau după cum era de dorit. De 
îndată ce Ieyasu părăsise zona, începuseră să iasă la lumină toți 
cei care până atunci stătuseră în umbră. 


Capitolul IX 


La mijlocul lui iulie, soţia lui Tadaoki Hosokawa s-a sinu- 
cis. El plecase în campanie alături de Ieyasu, lăsându-și soţia 
la castel. Chemată fiind să meargă drept ostatică la Osaka, 
pentru a-l asigura pe Ieyasu de loialitatea soţului ei, ea a refuzat, 
fiind astfel obligată să se sinucidă. 

În ziua în care s-a anunţat acest incident, în castel îşi făcea 
intrarea Terumoto Mori. Acesta îl dăduse afară pe Tsunamasa 
Sano, pe care leyasu îl însărcinase cu paza aripii de vest a caste- 
lului, și îi luase locul. Ca la un semn, după sosirea lui Teru- 
moto, În aceeași zi s-a anunţat că cei Cinci Vechili, reuniți la 
Osaka, semnaseră un document în care îl acuzau pe Ieyasu de 
treisprezece infracţiuni împotriva ordinelor date de Hideyoshi 
pe patul de moarte. Pe lângă asta, Terumoto, Hideie şi alte 
persoane influente, le trimiseseră nobililor o petiție cerându-le 
să-şi unească forţele pentru a-l sprijini pe Hideyori. 

În Castelul Osaka era stare de război. Chacha nu mai pridi- 
dea să-i primească pe luptătorii care îi cereau întrevederi. 
Observându-l pe micul Hideyori cum se uită drept, fără să 
clipească, în ochii tuturor acelor războinici care se perindau 
prin faţa lui, pe Chacha a cuprins-o o emoție copleșitoare. 
Chipul său prelung, cu o mină demnă, era leit cel al tatălui său, 
Hideyoshi. În paloarea feţei şi în expresia dură şi nervoasă se 
regăsea sângele clanului Oda. Iar eleganța şi semeţia de neclin- 
tit chiar la o vârstă atât de fragedă îi veneau fără îndoială de la 
clanul Azai. Chacha era convinsă de asta. 

În acea zi, de la Nagamori Masuda Chacha a auzit după 
multă vreme numele lui Takatsugu Ky5goku. 

— Voi trimite soli în provincia Otsu, i-a spus acesta. 

Era firesc să vină s-o informeze, dată fiind relaţia de rudenie 
dintre Chacha și Takatsugu. 

— Transmiteţi-i, vă rog, seniorului provinciei Otsu urările 
mele de bine, a răspuns Chacha simplu. 

Chiar dacă n-ar fi fost soțul surorii ei mai mici, nu încăpea 
nici o îndoială că Takatsugu ar fi fost gata să le sară în ajutor 
ei și fiului său. De asta era sigură. Gândul că războinicul care-i 
luase minţile în tinereţe era gata acum să-şi dea viaţa pentru ea 
îi stârnea o emoție adâncă. Iar faptul că îl avea aliat pe Takat- 
sugu Kyōgoku, stăpânul Castelului Otsu, o făcea pe Chacha 
să se simtă mai puternică decât dacă ar fi avut zeci de mii de 
luptători alături. 

În ziua a optsprezecea, agitația din castel a ajuns la apogeu. 
Tsunamasa Sano, căruia Ieyasu îi încredinţase castelul în lipsa 
sa, le scosese din castel pe concubinele şi pe slujnicele acestuia 
pentru a le duce la adăpost în Yodo, în timp ce el însuși plecase 
din Osaka la Fushimi, însoțit de cinci sute de oameni. Oame- 
nii veneau și plecau încontinuu. 

A doua zi, s-a anunţat că Ukita, Kobayakawa şi Shimazu 
încercuiseră Castelul Fushimi şi acum purtau acolo lupte crân- 
cene. Veştile despre bătălie ajungeau la Osaka din oră-n oră. 

În ziua de 1 august, Castelul Fushimi a căzut, iar Mototada 
Torii, cel care îl avea în grijă, s-a sinucis. Pe 5 august, s-a desfă- 
șurat o ceremonie în care li s-au dat recompense celor care 
cuceriseră castelul în numele lui Hideyori. Chacha aflase de 
căderea Castelului Fushimi, dar nu ştia ce se întâmplă în 
celelalte ţinuturi. Se purtaseră niște lupte, dar nimeni nu-şi 
putea da seama încă în ce direcţie vor evolua lucrurile. Mai 
mult, nu era deloc limpede de care parte erau nobilii din 
provinciile îndepărtate, iar mesagerii care soseau la castel în 
fiecare zi aduceau cu ei veşti contradictorii, așa că situația era 
foarte neclară. Nu se ştia nici măcar dacă unii nobili precum 
Masayuki Sanada erau în tabăra aliaţilor sau a dușmanilor. 

În aceste condiţii, Chacha simțea că armatelor din vest le lip- 
seşte un războinic destul de puternic pentru a le strânge în jurul 
lui. Mitsunari Ishida era unul dintre cei care ar fi putut face asta, 
dar el nu era colo, împărțindu-se deja între Osaka, Fushimi și 
Sawayama. Se dădeau ordine peste tot. Situaţia era complet 
diferită de luptele purtate în timpul lui Hideyoshi. Chacha înţe- 
lesese că haosul care domnea acum venea din lipsa unui om de 
talia lui Hideyoshi, capabil să-i adune pe toţi în jurul lui. 

Pe la mijlocul lui august, a sosit vestea că luptătorii aflați sub 
comanda lui Ieyasu $i întrerupseseră campania din nord pentru 
a se reuni la Castelul Kiyosu. La auzul acestor vorbe, pe Chacha 
a cuprins-o o mare neliniște. A trimis de îndată soli către 
Hideaki Kobayakawa pentru a-l întreba despre starea luptei. La 
puţin timp după aceea, pregătit să plece în campanie, Hideaki a 
venit în persoană pentru a-i saluta pe ea şi pe fiul ei. I-a explicat 
că situaţia nu mai permitea nici măcar o oră de întârziere, 
trebuind să plece de îndată spre ţinutul Omi. Trupele staționate 
în Castelul Osaka au primit ordinul de plecare chiar în acea zi, 
părăsind castelul una după alta, așa încât spre seară acesta părea 
pustiu. Doar Terumoto Mōri și câțiva soldați mai rămăseseră 
aici. El însuși dăduse ordin celei mai mari părți a trupelor sale 
să se îndrepte către est. A doua zi însă, noi întăriri au venit nu 
se ştie de unde pentru a sprijini trupele rămase în castel. 

Spre sfârşitul lunii, de pe front au venit una după alta vești 
despre înfrângerea aliaților lui Chacha. Mai întâi căzuse Caste- 
lul Gifu, iar armatele lui Ishida, ca și cele ale lui Otani, erau în 
dezavantaj. 

În după-amiaza zilei de 8 septembrie, lui Chacha i-a par- 
venit o ştire de necrezut. Takatsugu Ky5goku, în care ea își 
pusese atâtea speranţe, urma să se alieze cu clanul Tokugawa 
şi se pregătea în castelul său din Otsu să facă faţă unui asediu. 
Construise palisade în Osaka! și în Awazu și adusese soldați 
pentru a bloca drumul spre est al armatelor din apus. Pe lângă 


1 Localitate în Otsu, în provincia Shiga, diferită de Osaka din regi- 
unea Kinki în care se află Castelul Osaka. 

asta, se pare că Takatsugu plănuise de multă vreme această ac- 
iune, dându-se drept aliat al armatelor de vest în timp ce con- 
spira în secret cu cei din clanul Tokugawa. 

Chacha rămăsese fără cuvinte. Nicicum nu putea să creadă 
aşa ceva. Nu se putea ca Takatsugu să ridice sabia împotriva ei 
şi a lui Hideyori! Poate că era o greşeală. Cum s-ar fi putut ca 
şi Ohatsu şi Takatsugu să se întoarcă împotriva lor? 

Renunţase la ideea de a se mai înţelege vreodată cu Kog5, 
soţia lui Hidetada, gândindu-se că asta le-a fost soarta, dar nu-i 
venea să creadă că așa ceva s-ar fi putut întâmpla cu Ohatsu. 
Sau cu doamna Kyâgoku! Doamna Kyâgoku, care îl iubise atât 
de mult pe Hideyoshi încât se călugărise la moartea lui, avea 
oare să se alieze cu Tokugawa, la fel ca fratele ei, şi să încerce 
distrugerea clanului Toyotomi? 

— Cred că seniorul din Otsu s-a aliat cu clanul Tokugawa 
în numele unei mai vechi prietenii, îi spusese mesagerul, anun- 
ţându-i trădarea lui Takatsugu. 

Cuvintele lui au lovit-o în plin pe Chacha, dar era adevărat 
că Takatsugu nu avea relaţii de prietenie doar cu ea, ci şi cu 
Kog6, soţia lui Hidetada, fiul lui Ieyasu. Chacha îi era cum- 
nată, dar la fel îi era şi Kogō. 

Chacha se înșelase gândindu-se doar la vechea afecţiune 
care-i unise pe ea şi pe verișorul ei. Ceea ce o făcuse să vadă 
totul în acest fel era puternica lor legătură specială despre care 
doar ei doi ştiau. Însă, judecând la rece, legătura secretă căreia 
Chacha îi dăduse atâta importanţă nu funcţionase în favoarea 
ei. Şi-a adus aminte de ziua în care hotărâse că va deveni con- 
cubina lui Hideyoshi şi cum se prinsese Takatsugu cu mâinile 
de poala chimonoului ei. Chiar şi acum vedea în faţa ochilor 
gestul brutal pe care el îl făcuse atunci şi se întreba dacă nu 
cumva Takatsugu căuta acum răzbunare. Chiar dacă ea i se ofe- 
rise mai târziu, Takatsugu o refuzase, însă poate că asta nu fu- 
sese destul ca el să-şi găsească liniştea. 

— Cine să înţeleagă sufletul omului? a murmurat ea. 

Șoapta aceasta îi răsuna ciudat chiar și ei înseși. Dintr-odată, 
a simţit cum o scutură un hohot de râs. 

Rămânând singură, s-a așezat lângă verandă, privind cum 
soarele îşi trimite razele tomnatice printre crengile copacilor. 
Flori roşii de trifoi japonez umpleau grădina aceasta, care era 
învăluită într-o linişte străină de tulburarea ce avea să le dea 
viaţa peste cap lui Chacha și fiului ei. Se gândea că, deşi uneori 
îl dispreţuise sau poate chiar îl urâse, toată viaţa îl purtase pe 
Takatsugu în gând. Acest războinic de viță nobilă pe care-l ştia 
încă din copilărie ocupase întotdeauna un loc special în inima 
ei. Copilă fiind, numele lui Ky&goku o făcea să-și plece capul 
în admiraţie pentr gloria și strălucirea îndepărtată pe care le 
evoca. Sentimentul acesta nu o părăsise niciodată până acum. 

Și-a dat seama că era lac de sudoare. Acum, că Hideyoshi 
murise, era pentru prima dată în viaţa ei când era liberă cu 
adevărat. Tocmai pentru că nu mai avea a se teme de mânia 
stăpânului, putea să facă tot ce voia. Singurul scop care îi mai 
rămăsese era de a-l face pe Hideyori stăpânul ţării. Odată ce 
ar fi reușit asta, i l-ar fi putut lua oricând pe Takatsugu surorii 
ei, dacă şi-ar fi dorit. Doar îl iubea de când erau copii, la fel 
cum și el o iubea pe ea. De fapt, lui Oharsu doar i-l împru- 
mutase pentru o vreme. 

Trezindu-se însă din visare, Chacha și-a dat seama că situa- 
ţia stătea complet altfel. Takatsugu îi întorsese spatele şi se 
refugiase în castelul său din Otsu. Pentru binele ei și al lui 
Hideyori, se vedea nevoită să-l roage să se răzgândească. Se în- 
treba pe cine ar putea trimite ca mesager cu această cerere. În 
minte i s-a ivit chipul unei bătrâne de șaizeci de ani pe nume 
Acha, maestră de ceremonia ceaiului, pe care şi ea şi doamna 
Kyogoku o cunoşteau bine. 

În aceeași zi, Acha a părăsit Castelul Osaka îndreptându-se 
către Otsu, de unde s-a întors două zile mai târziu. Prin inter- 
mediul doamnei Ky&goku, încercase să-l facă pe Takatsugu să 
se răzgândească, dar totul fusese în zadar. Acesta îi răspunsese 
lui Chacha că ceea ce se întâmpla acum le fusese predestinat 
şi că tot ce mai putea face era să se roage pentru siguranţa ei şi 
a lui Hideyori. li mai spunea că neînțelegerile acestea nu-i 

priveau de fapt pe ea şi pe fiul ei și o sfătuia să aştepte ca totul 
să se liniştească, fără a părăsi Castelul Osaka. 

După spusele lui Acha, reședințele atât din interiorul cât şi 
din exteriorul Castelului Otsu fuseseră deja incendiate și se 
ridicaseră palisade solide în Osaka, iar în punctele de acces din 
Ky&machiguchi, Obanagawa şi Onj5-ji fuseseră postate trupe. 
Toate pregătirile defensive erau astfel încheiate. Mai mult, în 
partea de sud se construise un coridor de apărare acoperit, 
protejat însă doar de un singur rând de ziduri și de un singur 
şanţ cu apă. Dacă se ajungea la o bătălie, cetatea ar fi putut fi 
cucerită fără mari probleme. 

În noaptea de 11 septembrie, după întoarcerea lui Acha, 
în Castelul Osaka s-a hotărât asedierea Castelului Otsu, Taka- 
tsugu fiind considerat rebel. În aceeași noapte, fără să se mai 
piardă nici o secundă, Motoyasu Msri a fost numit coman- 
dant al campaniei, iar Hidekane Mori, comandant secund. 
Din Osaka au pornit către Otsu şapte regimente de soldaţi, 
mai mulţi generali din Yamato, trupe venite din Kyushă, în 
total 15 000 de oameni. Plecarea lor a lăsat Castelul Osaka 
pustiit încă o dată. 

Chacha nu ştia nimic despre desfășurarea evenimentelor de 
la Otsu, dar nici despre cele de pe frontul de est. După ple- 
carea trupelor de asediu din Castelul Osaka, aici atmosfera era 
încordată. Cei de-aici erau preocupaţi de bătălia decisivă ce urma 
să aibă loc în zilele următoare pe frontul de est mai mult decât 
expediția din Otsu. Solii veneau fără încetare, dar Chacha se 
închisese cu Hideyori în apartamentele ei şi nu ieşea de-acolo. 

În noaptea de 16 septembrie, un mesager a anunţat capitu- 
larea celor din Castelul Otsu. Auzind acestea de la o slujnică, 
Chacha a trimis pentru prima dată soli la Terumoto Msri pen- 
tru a-l întreba despre situaţia luptelor. O preocupa soarta lui 
Takatsugu, dar nu putea să întrebe direct așa ceva. Mesagerul 
s-a întors purtând răspunsul lui Terumoto: după lupte crân- 
cene, Castelul Otsu căzuse, așa că nu mai era motiv de îngri- 
jorare. Nici un cuvânt mai mult. Poate că nici Terumoto nu 
ştia mai multe. 

Chacha nu a putut să pună geană pe geană în acea noapte, 
Fără îndoială că Takatsugu își făcuse seppuku. Scurta lui viaţă, 
în care încă din copilărie se dedicase reînvierii gloriei familiei 
sale, îi trezea milă. Când Nobunaga își găsise sfârşitul la 
Honn5-ji, Takatsugu profitase de ocazie pentru a ataca castelul 
lui Hideyoshi, iar tot ce întreprinsese de-atunci încolo purta 
amprenta acelui comportament nesăbuit. În această perioadă 
de mari schimbări, părea că tot timpul o luase pe drumul greșit. 
Dar numai Chacha putea înţelege de ce ajunsese așa. Nu se 
putea explica în cuvâhte, dar sufletele lor se înțelegeau unul pe 
altul. Până la urmă, numele de seamă al familiei sale îi adusese 
numai nefericire acestui tânăr războinic. 

A doua zi dimineaţă, Chacha a fost trezită de una dintre 
doamnele de companie. Terumoto îi cerea o întrevedere. Lui 
Chacha i-a fugit sângele din obraji la gândul că trebuie să fie 
ceva foarte grav, căci Terumoto nu mai făcuse niciodată așa 
ceva. Îmbrăcat în armură, acesta a intrat în cameră și s-a aşezat 
în faţa ei: 

— Trupele noastre aliate au fost zdrobite la Sekigahara!. 
Am primit vestea de mai puţin de o jumătate de ceas, i-a ra- 
portat războinicul, pe chipul lui citindu-se extenuarea. 

— Şi când s-a întâmplat asta? 

— În după-amiaza zilei de cincisprezece. 

— Nu tot atunci a căzut şi Castelul Otsu:? 

— Aşa este. Orice s-ar întâmpla, îi voi apăra pe domnia 
voastră şi pe seniorul Hideyori cu preţul vieţii. Nu aveţi de ce 
să vă faceți griji. 

— Am mai văzut castele căzând în viaţa mea. Îmi voi păstra 
cumpătul, i-a răspuns Chacha, fără nici o urmă de ironie. 


1 Bătălia de la Sekigahara (21 octombrie 1600 sau 15 septembrie 
din era Keich6) este una dintre cele mai importante din istoria Japoniei, 
marcând practic începutul shâgunatului Tokugawa, care va dura până 
în 1868. În cei peste două sute cincizeci de ani ai acestei guvernări, 
Japonia va cunoaște o perioadă de pace îndelungată, dar și de izolare 
faţă de restul lumii. 

Îşi amintea bine focul ce mistuise, pe rând, castelele Odani 
şi Kitanosh5. Și nu-i era străină nici moartea celor apropiaţi 
ci. Tatăl său, Nagamasa, mama sa, O-ichinokata, tatăl vitreg, 
Katsuie, unchiul ei, Nobunaga — toţi pieriseră de o moarte 
violentă. Îi văzuse murind şi pe Tsurumatsu şi pe Hideyoshi. 
Nu-i mai rămăsese alături aproape nimeni din cei dragi ei. Cel 
mai apropiat fusese Takarsugu, dar, dacă și acesta murise, atunci 
nici viața ei nu mai valora prea mult. 

Gândul la Hideyori însă a făcut ca un val de emoție să-i 
inunde dintr-odată fiinţa. Trebuia ca el să trăiască! Iar ea tre- 
buia să rămână în viață până când îl va vedea preluând puterea. 
A simţit cum brusc o cuprinde o furie surdă faţă de cei care 
pierduseră bătălia de la Sekigahara, cei care greşiseră şi luaseră 
decizii fără să o consulte. 

— Vor veni așadar mulți fugari, iar castelul acesta nu-i va 
putea primi, a continuat ea, de data aceasta pe un ton ironic. 

S-a ridicat apoi şi a ieşit prin faţa acestui luptător nu foarte 
ager la minte. 

Aşa cum prevăzuse Chacha, începând din acea seară au 
început să apară la castel primele grupuri de ostași învinși. La 
lăsarea nopţii, cât vedeai cu ochii au fost agăţate făclii care 
luminau ca ziua, iar din donjon se putea vedea cum cei înfrânți 
intrau unii după alții în castel. 

Din ce aflase de la vasalii săi apropiaţi, Chacha înţelesese 
că se ducea o dispută aprigă între un grup care susţinea închi- 
derea porţilor castelului şi lupta din interior şi unul care cerea 
capitularea. În castel rămăseseră încă numeroși soldaţi, iar din 
ceas în ceas de pe front soseau alţii. Dacă şi-ar fi pus în minte 
să lupte împotriva lui Tokugawa, castelul nu ar fi căzut cu una, 
cu două. Hideyoshi coordonase el însuşi construcţia acestui 
castel neasemuit, o fortăreață de neînvins. Dar, în lipsa unui 
conducător nemaipomenit cum fusese el, era doar o chestiune 
de zile până când urma să fie cucerit. Nu se mai știa nimic nici 
de războinicii de încredere, precum Mitsunari Ishida sau 
Yoshitsugu Otani. 

În ziua de 18 septembrie, Chacha a aflat de la vasalii săi că, 
atunci când a fost cucerit Castelul Otsu, Takatsugu reușise să 
se refugize pe Muntele Kâya. Dacă ăsta era adevărul, atunci 
Takatsugu trăia! Luând asupra lui responsabilitatea căderii cas- 
telului, probabil că se retrăsese din proprie voinţă într-un tem- 
plu de pe Muntele Kăya. Aflând că Takatsugu trăieşte, lui 
Chacha jalea ei de până atunci a început să i se pară prostească. 
Dar mai apoi furia trezită de gândul că verișorul ei îi întorsese 
spatele pentru a se alia cu clanul Tokugawa a răbufnit din nou. 

— De ce s-a datypătut așa de repede? Dacă mai aștepta o 
zi, primea poate o recompensă de la Ieyasu, a exclamat ea cu 
voce tare. 

Într-adevăr, victoria lui Takatsugu fusese la o zi distanță. 
Dar, judecând bine, toate astea se potriveau cu felul de a fi al 
verişorului ei. | 

Chacha a ieşit în grădină. Luna aproape rotundă îşi răspân- 
dea lumina vineție în toate cele patru zări. Chacha nu știa dacă 
urma să i se schimbe soarta, dar în sufletul ei era liniştită, de 
parcă nu s-ar fi aflat în situaţia în care era. Știind că schim- 
bările destinului puteau fi brutale, poate că inima ei găsise o 
cale de a le răspunde. 

Dintr-odată, i-au venit în minte surorile ei. Poziţiile în care 
ajunsese fiecare dintre ele erau cât de poate de diferite. Singura 
care nu era chinuită de incertitudinea sorții şi care nu se afla 
în pericol de moarte era probabil Kog5, soţia lui Hidetada, 
care acum se afla la Edo. Cu trei ani în urmă, adusese pe lume 
o fetiță și Chacha îi trimisese o scrisoare de felicitare, la care 
Kogō nu îi răspunsese însă. Dar așa era Kog5. 

Timp de câteva zile, Chacha s-a zbuciumat încontinuu din 
cauza nesiguranţei. Nu-şi putea imagina dacă luptele vor con- 
tinua sau care va fi situaţia, așa că se închisese în apartamentele 
sale. Nu-i mai întreba nimic nici pe servitorii săi. Două sau trei 
zile a umblat un zvon cum că trupele din cetate vor pleca iar la 
luptă, dar apoi liniştea a luat din nou în stăpânire castelul. 

Pe 27 septembrie, Chacha a primit vestea neașteptată că 
Ieyasu se întorsese la castel şi cerea o întrevedere cu Hideyori. 

Nu ştia nimic de revenirea acestuia la Osaka. De fapt, leyasu 
intrase în castel puţin mai devreme în acea zi şi, după ce se 
odihnise puţin în apartamentele sale din aripa de vest, trimi- 
sese mesagerii cu cererea de întrevedere. Împreună cu el sosise 
şi Hidetada, care pusese stăpânire pe corpul secundar, căci toţi 
luptătorii din tabăra lui Chacha care rămăseseră până atunci 
în castel fuseseră mutaţi nu se știe unde. 

N-a trecut mult şi Chacha l-a văzut pe Ieyasu intrând în 
camera sa plin de aroganță. Era așezată lângă Hideyori, pe o 
treaptă mai jos decât el. Ieyasu s-a aşezat în fața băiatului. 

— Tânărul senior a crescut mult în tot acest timp în care 
nu ne-am văzut, a început el. 

Apoi, întorcându-se spre Chacha, a continuat: 

— Nişte oşteni nechibzuiţi v-au pricinuit multe necazuri, 
dar acum totul e așa cum trebuie să fie. Îmi pare rău pentru 
neajunsurile pe care vi le-au adus. 

— Grija domniei voastre mă onorează și vă mulțumesc 
pentru silinţa pe care v-aţi dat-o. 

Chacha îi răspunsese ceremonios, dar tonul cu care rostise 
aceste cuvinte era nespus de rece, arătând că nu-şi pierduse 
stima de sine. După câteva clipe, Ieyasu a continuat: 

— Mitsunari Ishida, Yukinaga Konishi și Ekei Ankokuji 
au fost prinşi şi aduși aici, la Osaka. Dacă vreţi să le transmiteți 
vreun mesaj, îmi puteţi spune. 

— N-am nimic să le spun. Ce se va alege de ei? a întrebat ea. 

— O să fie purtaţi prin tot orașul, iar apoi vor fi executaţi 
la Rokuj5-gawara, în Ky5to, i-a răspuns Ieyasu, fără nici o 
tresărire. Capetele le vor fi arătate mulțimii la podul de la 
Sanj5, ca să ştie toată lumea ce păţesc cei care tulbură ordinea 
publică. 

Preţ de o clipă, Chacha i-a simţit privirea de gheaţă aţintită 
asupra ei, părând să-i spună: „De data asta v-am iertat pe tine 
şi pe fiul tău, făcându-mă că nu văd amestecul vostru în tot ce 
s-a întâmplat, dar data viitoare când o să mai puneţi la cale ceva 
n-o să am milă. O să fiţi şi voi executaţi la Rokuj5- gawara, iar 
capetele o să vă stea în ţepuşe la podul din Sanjō“. 

Chacha i-a întors privirea. 

— Nimeni nu ştie ce se va întâmpla mâine, căci asta-i viaţa 
omului. N-aş fi crezut niciodată că un luptător atât de valoros 
ca Ishida... Şi tatăl meu vitreg, Katsuie, și tatăl meu, Nagamasa, 
toţi au murit de-o moarte crudă. Viaţa e ca un vis. 

Toată ura ei împotriva lui Ieyasu era adunată în cuvintele 
senine pe care i le spusese, dar în sufletul ei rămăseseră încă 
multe nespuse: „Şi tu, Ieyasu, care azi ai în mână toată puterea! 
Cine poate ști dacă nu cumva va veni o zi în care tu să fii cel 
executat la Rokuj5-gkwara și capul tău să fie ridicat în țeapă la 
podul din Sanj5? De ce oare doar pe tine nu te-a ajuns soarta 
lui Ishida, a tatălui meu Nagamasa, a lui Nobunaga?“ 

Aşa cum îi spusese Ieyasu, cei trei războinici au fost execu- 
taţi pe 1 noiembrie în Kyōto, la Rokuj5-gawara, iar capetele 
lor au fost expuse la podul din Sanj5, alături de cel al lui Masaie 
Natsuka, ce-și luase singur viaţa. 

O vreme, o sumedenie de zvonuri sângeroase au continuat 
să circule: în Castelul Fushimi, optsprezece luptători fuseseră 
masacrați, acuzați că ar fi avut legături secrete cu cei din Osaka; 
câteva zeci de războinici aparținând taberei din Osaka au fost 
şi ei executaţi, sub aceleași învinuiri. 

După victoria lui leyasu de la Sekigahara, Chacha şi Hide- 
yoshi nu au mai primit vizite din partea nici unui samurai. Se 
prea poate ca aceştia să fi renunţat de teamă să nu-l supere pe 
leyasu, dar pe de altă parte asta arăta şi cât de radicală fusese 
eliminarea tuturor susținătorilor lui Hideyori. În toată această 
atmosferă sumbră, singura veste care i-a adus un pic de bucurie 
în suflet lui Chacha a fost aceea că Takatsugu primise un fief 
de 92 000 de koku în Wasaka. Era o mare promovare de la 
domeniul de 60 000 de koku din Otsu. E drept că deschisese 
porţile castelului din Otsu şi că acesta fusese cucerit de tabăra 
din Osaka, dar ceea ce obținuse cu asta fusese de fapt atragerea 
acestor trupe în interiorul propriului castel, nelăsându-le să 
ajungă pe câmpul de bătălie de la Sekigahara şi oferindu-le 


astfel aliaților lui un avantaj numeric. Această ispravă nu fusese 


276 


trecută cu vederea de Ieyasu și nu doar că Takarsugu nu fusese 
pedepsit, dar mai primise şi o recompensă pe deasupra. 

Dacă ar mai fi rezistat încă o zi fără să se predea, Takatsugu 
ar fi repurtat o victorie militară fără precedent. Fără îndoială 
că asta îl întristase, dar așa era Takatsugu. 

Chacha se gândea că tot ce i se întâmpla verişorului ei con- 
frma destinul lui aparte: alianţa lui neaşteptată cu clanul 
Tokugawa, situaţia dificilă în care fusese înconjurat de o mare 
armată, curajul cu care se apărase, capitularea rapidă, ruşinea 
ce-l făcuse să se retragă pe Muntele Kya, chemarea lui înapoi 
de către leyasu și reîntoarcerea fără ruşine în lume, pentru a fi 
recompensat cu un fief de 92 000 de koku în Wasaka. 

Şi totuşi Chacha nu-i ierta nici lui şi nici lui Ohatsu faptul 
că-l trădaseră pe Hideyori şi se aliaseră cu Ieyasu. Încerca să 
nu se gândească la asta, dar, de fiecare dată când își amintea, 
simţea cum furia îi cuprinde sufletul ca un tsunami. 


În luna iunie a anului următor, doamna Kyâgoku, care 
între timp se călugărise, a venit s-o vadă pe Chacha. Îi era foarte 
ruşine de ceea ce făcuse fratele ei mai mic, prin alianţa cu 
Tokugawa. I-a povestit lui Chacha că ea se afla în corpul 
central al Castelului Otsu când a izbucnit bătălia cruntă dintre 
forțele din Osaka şi cele din jurul lui Takatsugu. Un obuz de 
tun care căzuse în clădire produsese o detunătură atât de pu- 
ternică, încât ea își pierduse cunoștința. 

— Ai trecut prin clipe grele, i-a spus Chacha. 

— Cred că e ceva inevitabil pe timp de război. Dar oare ce 
gândește żaikð în mormântul său văzând ce se întâmplă? În 
ce lume nesuferită am ajuns să trăim! a răspuns doamna 
Kygoku, încruntând din sprâncene cu o expresie sinceră de 
lehamite. 

Motivul vizitei sale la Chacha era să o roage pe aceasta să-i 
găsească în Kyoto o reședință unde să poată locui. Nu mai 
suferea să stea împreună cu fratele său după ultimele eveni- 
mente și, în afară de Chacha, îi mai ceruse ajutorul şi Doamnei 
din Palatul de Nord care locuia și ea în Sanbongi, în Ky5to. 

În timpul vieţii lui Hideyoshi, doamna Kyâgoku îi purtase 
acesteia o ură aprigă, dar, după moartea lui 22;&6, aceste senti- 
mente dispăruseră încetul cu încetul, iar acum avea cu aceasta 
aceeaşi relaţie de prietenie pe care o avea şi cu Chacha. 

Chacha i-a transmis dorinţa verişoarei sale lui Katsumoto 
Katagiri, care locuia îf castel şi veghea asupra ei şi a doamnelor 
ei de companie ca un fel de protector binevoitor. Nu ştia dacă 
va reuşi sau nu să rezolve ceva, dar o lună mai târziu primea o 
scrisoare de mulțumire de la doamna Ky&goku, în care aceasta 
îi spunea că a primiş o chilie în templul Seids-in. 

La puţină vreme după vizita doamnei Ky5goku, Chacha a 
aflat că Omă se recăsătorise cu un nobil de la curte cu rang de 
înalt consilier, Atsufusa Made-no-k$ji. Cât de bine i se potri- 
vea asta doamnei Kaga! Chacha şi-o imagina cu ușurință cum 
îşi începuse noua viaţă alături de un nobil faimos pentru aspec- 
tul său fizic deosebit, uitând cu totul de tæikð şi de trecutul ei. 


Jarul bătăliei de la Sekigahara încă nu se stinsese când 
Ieyasu a luat toată puterea. Părea că existenţa lui Hideyori nu-l 
mai preocupă câtuşi de puţin. Dacă înainte de Sekigahara 
urma măcar şi de formă procedurile legale constând în consul- 
tarea moștenitorului lui Hideyoshi, acum lucrurile se schim- 
baseră complet. Chacha și fiul său erau văzuţi ca niște profitori 
egoişti care trăiesc în Castelul Osaka pe cheltuiala lui. 

Jeyasu făcea des drumul între Edo şi Fushimi, dar la Osaka 
mergea foarte rar. Cu toate acestea, privirea lui pătrunzătoare 
ajungea până în cele mai ascunse colţuri. Castelul Osaka era 
castelul lui Hideyori, dar în același timp nu era de fapt al lui. 

La trei ani după bătălia de la Sekigahara, în ziua de 22 fe- 
bruarie a anului al optulea al erei Keichâ (1603), Ieyasu a fost 
numit ministru de dreapta de către Curtea Imperială și a pri- 
mit titlul de shâgun. Pe 25 martie a fost primit la palatul im- 
perial cu mare pompă. A ales ca la ceremonie să fie însoţit de 
Hideyasu Tokugawa, Tadaoki Hosokawa, Terumasa Ikeda, 
Takatsugu Kyâgoku, Masanori Fukushima și alți luptători, cu 


toții războinici de încredere ai lui 4246 la vremea lor. 

Despre această vizită la palat a început să se vorbească prin 
oraş cu mult înainte să se întâmple. Chacha și-a amintit de 
vizita lui Hideyoshi la Curtea Imperială. O durea să vadă că 
aceiași luptători care îl însoţiseră pe zzik6 în vizitele sale la 
împărat făceau același lucru acum alături de Ieyasu. 

În momentul în care a primit titlul de shâgun, Ieyasu a adus 
în discuţie problema căsătoriei dintre Hideyori şi Senhime, 
fiica lui Hidetada şi a lui Kog5. Această unire, care era trecută 
și în testamentul lui Hideyoshi, era cunoscută de toţi luptătorii 
de la putere şi Ieyasu ştia că n-avea de ales decât să o ducă la 
bun sfârșit. 

Când au început discuţiile, Chacha n-a reușit să înţeleagă 
care era de fapt miza acestei căsătorii, dar a acceptat, bucuroasă 
că cel puţin o dată leyasu respecta ultimele dorinţe ale lui 
Hideyoshi. Firește că nu se aştepta ca această căsătorie să-i 
întărească poziţia lui Hideyori. Era până la urmă doar o căsăto- 
rie formală, căci Hideyori avea unsprezece ani, iar Senhime, 
şapte. Nimeni nu ştia ce le pregătea viitorul. 

Dat fiind trecutul lui Ieyasu simplul fapt că i-o dădea în 
căsătorie pe nepoata sa lui Hideyori nu-i garanta acestuia 
siguranţa sub nici o formă. Pentru a-i câştiga prietenia lui 
Nobunaga, leyasu nu ezitase altădată să-şi ucidă propriul fiu, 
Nobuyasu, iar mai apoi, pentru a distruge clanul Hojō, îl 
eliminase pe soţul fiicei lui, Ujinao Hoj5. Așadar, din acest 
punct de vedere, Chacha nu avea nici un fel de așteptări de la 
căsătoria lui Hideyori cu Senhime. În schimb, nu putea uita 
că Senhime era fiica surorii ei Kogō, iar în felul acesta cele 
două surori din clanul Azai erau gata să unească destinele celor 
doi copii născuţi din pântecele lor. Astfel, această căsătorie 
putea să depăşească graniţele unei simple alianţe politice şi să 
creeze legături mult mai puternice. 

Ceremonia a fost fixată pentru luna iulie şi, din primăvară 
până în vară, Castelul Osaka a vuit de larma pregătirilor pen- 
tru acest eveniment. Cel însărcinat să organizeze sărbătoarea 
era Katsumoto Katagiri. Ieyasu se afla la Fushimi, dar Senhime 
şi părinţii ei locuiau la Edo. Când a venit luna iulie, s-a 

anunțat oficial că Kog6 va părăsi Edo și că va merge la Osaka 
pe un vas împreună cu fiica sa, iar până în ziua ceremoniei 
vor locui la Fushimi. Chacha se bucura că-și va revedea sora 
după atâţia ani. 

Vasul care le aducea pe cele două a ajuns în Osaka în seara 
zilei de 21 iulie. Însoţită de o escortă de luptători, Chacha a 
mers să le întâmpine pe sora și pe nepoata ei. Kog5 era com- 
plet schimbată. Se îngrăşase atât de mult, că era aproape de 
nerecunoscut, iar pielea de pe faţa ei inexpresivă se lăsase. Pri- 
virea îi era calmă, dăr rece, iar mișcările îi erau încete. Lui 
Chacha i se părea de o nepăsare înspăimântătoare. Venise cu 
inima bătându-i de emoție s-o reîntâlnească pe sora ei, dar 
Kog6 nu părea mişcată câtuși de puţin. Se urnea greu şi părea 
incapabilă să facă un pas fără să fie ajutată de numeroasele 
slujnice şi doamne de companie ce-i erau prin preajmă. Chacha 
se gândea că rolurile lor se inversaseră. 

Kog5 şi Senhime au petrecut o noapte la Castelul Osaka, 
dar Chacha s-a abținut să le viziteze, gândindu-se că probabil 
sunt obosite în urma călătoriei cu barca şi că vor să se odih- 
nească. Cum a doua zi era planificat să plece spre Fushimi, 
Chacha a trebuit să amâne până după ceremonia căsătoriei 
mult aşteptata conversaţie cu sora sa. 

Castelul Osaka era plin de larma iscată de pregătirile pentru 
evenimentul ce fusese fixat pentru ziua de 28 iulie şi care se 
anunţa a fi fastuos. Senhime urma să fie purtată în palanchin 
până la podul Otebashi, de unde drumul până la castel ar fi 
fost acoperit cu tatami peste care s-ar fi aşternut mătase albă 
ţesută în patru iţe. Erau însă destui cei care se împotriveau 
acestei idei, invocând gusturile sobre ale lui Ieyasu. Până la 
urmă s-a renunțat la acest plan, urmând ca Okubo Sagami-no- 
kami să meargă la Castelul Fushimi pentru a însoţi de-acolo 
alaiul, în timp ce Asano Kii-no-kami să-l aştepte la podul 
Otebashi. Pe Chacha o nemulţumea profund faptul că toţi cei 
implicaţi în pregătirile ceremoniei se dădeau peste cap să-l 
mulțumească pe Ieyasu. 

În ziua nunţii, încă de dimineaţă pe cer nu era nici urmă 
de nor, iar peste zi s-a lăsat o căldură sufocantă. Barca frumos 
decorată în care era purtată Senhime a pornit de la Castelul 
Fushimi pe râul Yodo. Nobilii din provinciile de vest stăteau 
de strajă pe maluri pe toată distanţa dintre Fushimi şi Osaka 
şi peste trei sute de luptători înarmaţi cu arme de foc, lănci și 
arcuri erau postați de-a lungul râului. Barca înainta lin pe ape, 
lăsând în urmă vălurele albe de spumă. Din când în când, 
Senhime cerea amuzată ca ambarcaţiunea să oprească sau să 
vireze brusc. Nu semăna deloc cu un alai de nuntă. În locurile 
unde apa nu era destul de adâncă, vasul înainta cu greutate şi 
atunci, conduși de Horiō Shinano-no-kami, trei sute de oa- 
meni cu lopeţi în mână intrau în apă şi dădeau la o parte nisi- 
pul de sub barcă. În tot acest timp, dinăuntru se revărsau 
hohotele de râs ale lui Senhime. 

Ceremonia s-a desfășurat în marea sală de recepții din 
Castelul Osaka. Chacha era așezată lângă Hideyori, faţă în față 
cu Kogō, care stătea lângă Senhime. Toate ușile glisante dim- 
prejurul sălii erau larg deschise, oferind vederii priveliştea nisi- 
pului alb şi a pinilor bătrâni din întinsa grădină. 

Imediat după ceremonia ceștilor, Senhime s-a ridicat și a 
traversat sala pentru a ieşi afară, urmată de numeroase doamne 
de companie. Hideyori, mai serios decât de obicei, a rămas 
aşezat şi nu s-a mișcat din locul lui. 

— Nu vrei să ieşi în grădină să te joci cu ea? l-a întrebat 
Chacha, dar el a rămas tăcut, cu privirea aţintită înainte, palid 
şi nervos. 

În seara aceea, Chacha şi Kog5 au luat cina împreună, 
lăsând ușile larg deschise ca să intre răcoarea de afară. Era ciu- 
dat, dar nu găseau nici un subiect de conversaţie. Despre orice 
ar fi început să vorbească, sfârșeau prin a se simţi stânjenite. 
Erau surori, dar în acelaşi timp fuseseră şi în tabere adverse, 
aşa că până la urmă n-au discutat decât despre subiecte banale, 
care nu riscau să provoace nici o neplăcere. Singurul subiect 
comun de discuţie a fost Ohatsu. Din ce spunea Kogs, ea şi 

Ohatsu se întâlniseră de câteva ori. Chacha nu şi-a putut 
înăbuși tulburarea la auzul acestor cuvinte. Așadar Ohatsu 
mersese tocmai până în Edo de câteva ori, dar nu venise nici 
măcar o dată la Osaka, în ciuda distanței mult mai mici între 
Osaka şi Wakasa.  / 

În timp ce vorbea cu sora ei, lui Chacha i se părea din ce 
în ce mai mult că această căsătorie dintre Hideyori şi Senhime 
nu avea absolut nici o noimă. La fel cum ea nu se bucurase 
cu-adevărat de când auzise această propunere, nici Kog6 nu 
părea prea încântată Chacha se gândea că lucrurile ar fi stat 
altfel dacă Hideyoshi ar mai fi trăit. Atent la cele mai mici 
detalii, el ar fi făcut din această ceremonie o sărbătoare plină 
de veselie. Fără îndoială că în grădină ar fi avut loc spectacole 
de teatru Nō, întreceri de sum5 sau reprezentații ale acro- 
baţilor, iar banchetul la care i-ar fi chemat pe toţi nobilii din 
ţară ar fi ţinut câteva zile. 

Fireşte, şi în acea seară avea loc undeva prin castel un ban- 
chet care îi aducea împreună pe mulţi dintre nobilii din Japo- 
nia, dar în camera în care erau acum Chacha și sora ei nu 
ajungea nici măcar un murmur din râsetele și veselia de acolo. 

— Uite! A apărut luna! a exclamat dintr-odată Kogō, întor- 
cându-se ușor către grădina din faţa salonului, cu ochii aţintiţi 
către luna ce se ivise de după delușorul artificial din grădină. 

Privind-o pe Kog5 din profil, Chacha şi-a adus deodată 
aminte de copilăria lor. A fost singura clipă în care legătura lor 
de sânge a trezit în ea nostalgia vremurilor trecute. 

— E frumoasă luna la Edo? a întrebat-o Chacha. 

— Nu e așa de diferită de cea de aici, i-a răspuns Kogs, 
părând să cadă adânc pe gânduri. Dacă mă gândesc bine, am 
privit luna în tot felul de locuri în viața mea. La Ono... 

Kog6 a tăcut fără să-și termine gândul. Chacha a tresărit. 
Fără îndoială că cea mai frumoasă amintire a surorii ei era luna 
plină pe care o admirase la Ono, dar se oprise fără să o spună 
cu voce tare căci probabil că încă mai purta în inimă durerea 
despărțirii de primul ei soț, Yokurō Saji, seniorul din Ono, şi 
de fiicele ei care-și găsiseră moartea. Chacha nu a mai insistat. 

— S-au întâmplat multe, dar eu mă bucur că nu ne-am 
pierdut viața în flăcările ce au cuprins castelul nostru din Fukui. 
Dacă am fi murit alături de mama noastră atunci, nu am fi 
putut acum să admirăm luna împreună. 

— Chacha, tu chiar crezi asta? a întrebat-o Kog6, uitân- 
du-se în ochii ei. Eu m-am gândit de nenumărate ori că mi-ar 
fi fost mai bine dacă muream odată cu mama. Am crezut 
întotdeauna că şi tu gândeşti la fel. Şi înainte, şi acum, tot tim- 
pul am crezut că și tu regreţi că nu s-a întâmplat așa. 

— Eu îl am pe Hideyori. 

— A eu, ca şi tine, am avut copii. 
ncă mă mai urăști? 

— Nu te urăsc. Nu pe tine. Taikð e cel pe care-l urăsc, a 
răspuns răspicat Kogō. 

— Dar toată ura asta nu ţi s-a stins nici măcar acum, când 
fiica ta se căsătoreşte cu fiul lui? 

— Cum să mi se şteargă? i-a întors vorbele Kog5. Dacă 
vreodată din legătura aceasta se va naşte un fiu, prin vinele lui 
va curge sângele lui zz;&5 cel al shogunului, al tău şi al meu. Ce 
amestec pestriț! 

Kog5 a început să râdă încetişor. Chacha a simţit cum 
încep să-i tremure genunchii. Kog6 avea dreptate: ce fel de 
copil va fi acela în care se vor împleti Hideyoshi, Ieyasu, Kog5 
şi ea însăși? Erau atât de diferiţi încât nu s-ar fi amestecat nici 
cât apa cu uleiul. 

— T4ikd trebuie să fi văzut ceva bun în acest plan. Cred că 
va fi bine. 

Întâlnirea dintre cele două surori a ţinut două ore, timp în 
care n-au reuşit să-și găsească buna înţelegere. Nimic nu putea 
stinge ura pe care Kog5 le-o purta lui Chacha şi lui Hideyoshi. 
În acea noapte, Chacha a hotărât că o va trata pe Senhime ca 
pe o ostatică a clanului Tokugawa la Castelul Osaka mai de- 
grabă decât ca pe o viitoare soţie a fiului său. Trebuia așadar 
să-i găsească acestuia de îndată altă soţie oficială. 

La un an după căsătoria dintre Hideyori şi Senhime, în ziua 
de 7 iulie a anului al nouălea al erei Keichō (1604), Kogs a 

dat naștere în aripa de vest a castelului din Edo celui de-al 
doilea copil al său. De data aceasta era un băiat pe care l-au 
numit Takechiyo. Peste ani, el avea să devină cel de-al treilea 
shâgun al clanului Tokugawa: Iemitsu. Părea că, după toate 
nenorocirile de până atunci, în sfârşit și pe Kogō o aşteptau 
bucurii extraordinare. Făcuse primul pas către o soartă fericită 
atunci când devenise soţia oficială a lui Hidetada, care urma 
să devină cândva shâgun, dar nu exista nici o îndoială că, până 
în ziua în care a născut un băiat, umbra dramaticului său 
trecut, ce i se întipărke și pe faţă, şi în suflet, o urmărise neîn- 
cetat. Aducându-l pe lume pe moștenitorul clanului Toku- 
gawa, simţea cu întreaga sa făptură că de-acum înainte nimic 
nu-i mai poate ameninţa poziţia. Nu mai avea să cunoască 
teama că fericirea şi familia îi vor fi distruse de un om mai 
puternic decât soţul ei, aşa cum se întâmplase cu Yokur5 Saji. 
Și nu mai risca să devină văduva unui războinic căzut în luptă, 
aşa cum se întâmplase cu cel de-al doilea ei soţ, Hidekarsu 
Hashiba. Puterea clanului Tokugawa avea să fie deplină, căci 
rădăcina tuturor relelor, războaiele civile pentru supremație, 
fusese stârpită. 

Vestea că Kog5 a născut un băiat a ajuns la Chacha cu 
întârziere, prin luna ianuarie. N-o interesa câtuși de puţin fap- 
tul că lui Hidetada şi lui Kogo li se născuse un fiu, dar i-a 
trimis totuși surorii ei o scrisoare de felicitare. În numele lui 
Hideyori, a mai trimis apoi mesageri purtând scrisori de feli- 
citare și cadouri către Ieyasu și Hidetada, dar voise ca, pe lângă 
toate aceste obligaţii formale, să-i ofere mai întâi surorii ei mai 
mici, care trecuse prin dificila experienţă femeiască a naşterii, 
o mărturie a afecțiunii sale. 

Răspunsul politicos al lui Kog6 a venit înapoi imediat, ceea 
ce a surprins-o pe Chacha foarte tare, căci lui Kog5 nu-i stătea 
în fire să răspundă. Era o scrisoare simplă, dar din care deborda 
o bucurie imensă, și fusese scrisă cu litere groase şi oarecum 
masculine, un scris nu foarte iscusit, pe care Chacha îl cunoş- 
tea prea bine. În două locuri greşise caracterele şi le acoperise 

cu tuş negru. Astfel de detalii, atât de caracteristice lui Kogō, 
îi păreau lui Chacha foarte amuzante. Nu întreba însă nimic 
despre fiica ei de opt ani, care rămăsese la Osaka după căsătoria 
cu Hideyori. Părea că bucuria de a fi născut un moştenitor o 
făcuse să uite că are şi o fată. Chiar dacă dăduse viaţă unui 
băiat, Senhime era tot rodul pântecelui ei şi oricine s-ar fi 
aşteptat ca o mamă să fie foarte îngrijorată de soarta copilului 
de care trebuise să se despartă, însă Kog5 nu părea să aibă astfel 
de sentimente. Dimpotrivă, faptul că Senhime era fată și că 
locuia departe de ea nu numai că n-o îngrijora deloc pe Kogō, 
ci o făcea să devină pe zi ce trece și mai distantă. 

Citind scrisoarea de la sora ei, Chacha şi-a amintit din nou 
de copila ce-i era dată în grijă de clanul Tokugawa. Doar de 
data aceasta lui Chacha i s-a făcut milă de nepoata sa. O tratase 
ca pe un simplu ostatic şi nu o primise la ea nici măcar o dată. 
Tot ce ştia era că Senhime îşi duce viața undeva prin Castelul 
Osaka, împreună cu slujnicele și luptătorii care o însoțţiseră 
din Edo pentru a veghea asupra ei, dar se hotărâse o dată pen- 
tru totdeauna să nu intervină în vreun fel în viaţa nepoatei ei. 

În luna martie a anului al zecelea din era Keichs (1605), 
Hidetada şi-a anunţat vizita oficială la Curtea Imperială din 
Ky5to. Chacha nu ştia motivul acestei vizite și nici cei câţiva 
vasali apropiaţi lui Hideyori care continuau să vină la Castelul 
Osaka nu-i putuseră spune nimic. 

Zvonurile care circulau prin castel vorbeau de un marș 
triumfător al lui Hidetada de la Edo la Kyōto, cu o escortă de 
o sută de mii de oameni, aşa cum făcuse în trecut shâgunul 
Yoritomo!. Atunci, escorta shâgunului, formată din mai multe 
unităţi, plecase din Kamakura în grupuri mici sub conducerea 
lui Hisatada Hatakeyama și ajunsese la Ky5to douăzeci de zile 
mai târziu. Se zvonea că şi Hidetada intenţiona să procedeze 


1 Minamoto-no-Yoritomo (1147-1199), fondatorul și primul shâgun 
al shâgunatului Kamakura (1192-1333). În 1190 aceasta a făcut o vizită 
la Curtea Imperială pentru a-i impresiona pe cei de acolo cu puterea pe 
care o deţinea. 

la fel. Motivul oficial al vizitei sale era să-i prezinte împăratului 
mulţumirile pentru numirea sa ca general al gărzii imperiale 
de dreapta, funcţie care îi fusese conferită în anul precedent. 
Chacha era convinsă însă că acesta era doar un pretext și că 
toată această mișcare masivă era organizată doar pentru a le 
arăta ei și aliaților săi puterea pe care o avea Ieyasu. 

A venit și luna martie, iar călătoria lui Hidetada a început 
cu un fast care întrecea orice imaginaţie, atitudinea maies- 
tuoasă a sa şi a suitei sale dominând toată regiunea din jurul 
capitalei şi dând nagrere multor zvonuri cărora le-a trebuit 
mult timp să se stingă. 

În mai multe locuri din Kysto şi din Osaka apăruseră in- 
scripţii pe ziduri, spunând „Pregătește-te, Hideyori!“ 

Chacha se făcea că nu aude zvonurile despre Hidetada, căci 
o nemulțumeau profund. Vasalii săi apropiaţi, doamnele de 
companie şi slujnicele aflau tot felul de lucruri, dar Chacha le 
interzisese să vorbească despre asta în faţa ei. Însă acest eveni- 
ment căpătase asemenea proporţii, că o înfuria la culme. La o 
lună după vizita lui Hidetada la Ky5to, la Castelul Osaka a 
sosit vestea că Ieyasu a renunţat pe neaşteptate la titlul de 
shâgun la începutul lui aprilie, dându-i-l fiului său, Hidetada. 
Nu se ştia exact de unde venise această veste, dar ea s-a răspân- 
dit în tot castelul cât ai clipi din ochi. 

Auzind acele cuvinte, Chacha s-a schimbat la față. Nu se 
gândise niciodată până atunci la aşa ceva, dar acum își dădea 
seama că de fapt totul fusese cât se poate de previzibil. Prin 
cedarea către fiul său a titlului de shâgun în timpul vieţii sale, 
Ieyasu îşi consolida poziţia, căci puterea era de fapt în mâi- 
nile lui. 

— Nu se poate! a exclamat ea în faţa lui Katō şi a lui Fuku- 
shima, care veniseră să-i aducă vestea. 

În adâncul inimii, ştia deja că totul e adevărat, dar îi era atât 
de greu să accepte, încât nu putea să dea glas acelor cuvinte. 

Câteva zile mai târziu, pe 12 aprilie, Hideyori a fost infor- 
mat că titlul său fusese schimbat din ministru de centru în mi- 
nistru de dreapta. După încă trei zile, toate zvonurile s-au 

adeverit: leyasu nu făcuse nici un anunţ oficial, dar pe 7 aprilie 
renunţase la titlul de shogun, care trecuse astfel la Hidetada, 
numit în acelaşi timp și ministru de centru şi fiind ridicat în 
acest fel la al doilea grad de nobleţe. 

Când vestea a ajuns la Castelul Osaka, pe 16 aprilie, atmo- 
sfera s-a aschimbat cu totul. Samuraii ce-l sprijiniseră mereu 
pe Hideyori s-au strâns de dimineaţă la castel, iar curtea cen- 
trală s-a umplut după multă vreme de nechezatul celor câteva 
zeci de cai de luptă. 

În acea zi, Chacha a înţeles pentru prima oară adevărata sem- 
nificaţie a celor o sută de mii de oameni care-l escortaseră pe 
Hidetada la Ky5to. Anunţul că Ieyasu îi încredinţase fiului său 
titlul de shâgun putea genera mari frământări, și mişcări de re- 
beliune puteau oricând izbucni în jurul Castelului Osaka, însă 
cei o sută de mii de oameni erau gata oricând să plece din Kyōto 
şi să intre în Osaka pentru a restabili ordinea. Nu aveau decât 
să traverseze câmpia Yamazaki și să meargă pe lângă râul Yodo. 

Faptul că Ieyasu renunțase la titlul de shogun în favoarea 
fiului său arăta cât se poate de clar că nu avea nici cea mai mică 
intenţie de a reda puterea clanului Toyotomi. Chacha se în- 
doise întotdeauna că Ieyasu va ceda ușor în faţa lui Hideyori, 
dar acum chiar şi pâlpâirea de speranţă pe care o mai avea se 
stinsese de tot. Niciodată n-ar fi crezut că situaţia va lua o astfel 
de turnură la nici şapte ani de la moartea lui Hideyoshi. 

I se părea că Ieyasu îşi scosese deodată ghearele pe care până 
atunci şi le ţinuse ascunse. 


La o zi după ce vestea că Hidetada a devenit shâgun a ajuns 
la Chacha, la Castelul Osaka au sosit soli din partea Doamnei 
din Palatul de Nord. Contrar obiceiului ei, Chacha i-a primit 
imediat. Doamna din Palatul de Nord o îndemna pe doamna 
din Yodo să-l trimită pe Hideyori la Curtea Imperială pentru 
a-i prezenta oficial omagiile noului shogun. Războinicul trimis 
să aducă acest mesaj era un bărbat nervos, dar cu trăsături fru- 
moase, pe care Chacha însă nu-l cunoştea. 

Mesagerul fusese trimis de Doamna din Palatul de Nord, 
dar cu siguranță că cel care trăgea sforile era Ieyasu. Întot- 
deauna se pregătea luându-și toate precauţiile posibile, aşa 
încât nu exista nici o îndoială că el fusese cel care gândise 
această stratagemă. , 

— Nu pot să accept acest sfat, chiar dacă vine din partea 
Doamnei din Palatul de Nord. Shâgun sau nu, un Tokugawa 
este un vasal al clanului Toyotomi. Dacă seniorul Hidetada 
doreşte să-l întâlnească pe fiul meu, cred că eticheta cere ca el 
să vină la Castelul Căsaka. Transmiteţi-i acestea Doamnei din 
Palatul de Nord când vă veţi întoarce. 

Răspunsul lui Chacha s-a răspândit imediat atât în castel, 
cât și în oraş. Câteva zile mai târziu, zvonuri despre o iminentă 
confruntare între clanurile Tokugawa şi Toyotomi se auzeau 
atât în Ky6to, cât şi în Osaka. Ca pentru a confirma toate 
acestea, între cele două oraşe au început să circule dintr-o parte 
în alta tot mai mulţi rOnini care până atunci stătuseră ascunși 
cine ştie pe unde. Printre ei erau și grupuri de zece sau de două- 
zeci de oameni. Pe lângă aceştia, în fiecare zi pe străzi se puteau 
vedea orășeni purtând cu ei lucruri de prin casă sau piese de 
mobilier, încercând să se refugieze la periferie de teama ame- 
nințării războiului. 

Singurii care nu credeau nimic din toate aceste zvonuri 
erau Ieyasu și Chacha. Ieyasu știa că la Osaka nu se pot aduna 
mai mult de zece mii de oameni, în timp ce Chacha era con- 
ştientă că dacă ar fi fost atacat de cei o sută de mii de soldaţi 
staționaţi în Kysto, Castelul Osaka ar fi căzut în mai puţin de 
un ceas. 

În ziua de 10 mai, așa cum își dorise Chacha, Tadateru 
Kazusa-no-suke a venit din partea shâgunului la Castelul Osaka 
pentru a-i prezenta lui Hideyori omagiile cerute de etichetă. 

Vizita reprezentantului shâgunului i-a adus după multă 
vreme pace în suflet lui Chacha. Nu-l trimisese pe Hideyori 
la Ky5to, ci dimpotrivă, primise mesageri din partea shâgu- 
nului, iar acest lucru îi demonstra că autoritatea lui Hideyori 

nu pălise de tot, ceea ce îi aducea o firavă rază de speranţă. 
[După ce a părăsit Castelul Osaka, Kazusa-no-suke s-a întors 
la Fushimi. 

În seara aceea, ceva s-a schimbat în sufletul lui Chacha. Nu 
cra sentimentul unei victorii. Se putea spune că de data aceasta 
reuşise să-l facă pe shâgun să-şi plece capul, dar lucrul acesta 
nu-i aducea nici un avantaj real lui Hideyori. În camera sa pe 
care aerul serii ce intra prin toate ușile deschise o răcorise 
puţin, Chacha se gândea la viitorul întunecat. Deși venise din 
partea shâgunului, nu încăpea nici o îndoială că Kazusa-no-suke 
fusese trimis de Ieyasu. Se prea poate ca noul shâgun, Hide- 
tada, nici să nu fi auzit de toate acestea. 

La mijlocul lunii iunie, Chacha a aflat de la doamna Ky5- 
goku de moartea doamnei Kaga, la nici treizeci și patru de ani. 
Recăsărtorită cu Arsufusa Made-no-Kâji după moartea lui 
Hideyoshi, doamna Kaga nu reuşise niciodată să-i câștige sim- 
patia lui Chacha, dar faptul că acum nu mai era printre cei vii 
o făcea pe aceasta să-și dea seama că între ele două existase 
întotdeauna o legătură profundă. Cât timp fuseseră concu- 
binele lui Hideyoshi, rivalitatea lor nu cunoscuse limite, dar 
vremurile care au urmat după moartea lui le-au făcut să regrete 
zilele în care se urau una pe alta, dar el era încă în viață. Doamna 
Kaga le întrecea în frumuseţe pe toate celelalte concubine ale 
lui Hideyoshi. Chacha o vedea și acum în chimonoul strălu- 
citor, cum urca în spatele Doamnei din Palatul de Nord dealul 
de la Daigo, în ziua când fuseseră împreună să admire florile 
de cireş. lar mai apoi, căsătoria ei pripită cu Made-no-Kâji 
iscase multe bârfe şi critici, dar acum se vedea că de fapt nu 
făcuse nimic mai mult decât făcea toată lumea. 

Avusese un caracter interesant, căci, deşi fusese atrasă de 
beneficii și profit, nu se atașase de nimic. Devenise concubina 
lui Hideyoshi, dar, lăsând la o parte gelozia specifică oricărei 
femei, probabil că în sufletul ei nici nu-l iubise, nici nu-l 
respectase. Tocmai de aceea, după moartea lui se grăbise să-şi 
aleagă drumul pe care să poată merge ca femeie, fără să-i pese 
prea mult de gura lumii. O susţinuse probabil întotdeauna 

mândria de a fi fiica lui Toshiie Maeda, vestitul războinic de 
viţă nobilă. 

Chacha a trimis un mesager să transmită condoleanţe la 
templul Daitoku-ji din cartierul Murasakino unde se ţinuseră 
ceremoniile funerare, promițându-și că va merge și ea în per- 
soană să se reculeagă la mormântul doamnei Kaga prima dată 
când va ajunge în Kyōto. 

De când Hidetada preluase titlul de shâgun, clanul Toku- 
gawa părea că-şi întărise supremaţia mai mult ca niciodată. În 
al unsprezecelea an aj erei Keicho (1607), la un an după nu- 
mirea sa ca shogun, a început construcția unui castel grandios 
în Edo. Cu doi ani înainte de asta, Castelul Fushimi fusese 
restaurat de nobilii din partea de vest, dar castelul din Edo 
urma să fie un edificiu și mai impunător. Din toată ţara fu- 
seseră aduși tâmplari, dulgheri şi pietrari şi piatra fusese cărată 
cu trei mii de vase din provincia Izu. Când avea să fie terminat, 
chiar şi Castelul Osaka, de care Hideyoshi fusese atât de mân- 
dru, avea să pară mărunt pe lângă noul edificiu. 

Clanul Tokugawa însă nu se mulțumea doar cu ridicarea 
castelelor din Fushimi și din Edo. În anul al doisprezecelea al 
erei Keichō (1609), a fost anunţată construirea castelului din 
Sunpu, iar în anul următor au început lucrările la castelul din 
Sasayama, în provincia Tanba, urmată de castelul din Nagoya, 
în luna februarie a anului al cincisprezecelea. 

De când abdicase în favoarea fiului său, Ieyasu locuia în 
aripa de vest a Castelului Edo, dar în anul al doisprezecelea şi-a 
mutat reşedinţa în Sunpu, iar acest oraș a devenit, împreună 
cu Edo, centrul vieţii politice a țării. Toate ordinele veneau de 
la Edo, iar Osaka sau Kyōto păreau acum nişte orășele de pro- 
vincie. 

În vara anului al treisprezecelea al erei Keichō (1610), 
Chacha a primit la Osaka vizita unui oaspete foarte rar la ve- 
dere: Takatsugu Kyâgoku. Nu-l mai văzuse de la funeraliile 
lui Hideyoshi, din anul al treilea. Între timp, bătălia de la Seki- 
gahara și alierea lui cu clanul Tokugawa îi aduseseră într-o rela- 
ţie delicată, nu foarte propice pentru întâlniri ca între apropiaţi. 

În tot acest timp însă, Takatsugu nu pierduse niciodată ocazia 
de a-i trimite lui Chacha felicitări şi cadouri cu ocazia Anului 
Nou sau a altor sărbători de sezon. De fiecare dată Chacha îi 
răspunsese imediat, trimiţându-i scurte scrisori de mulțumire. 

Takatsugu avea acum patruzeci şi cinci de ani şi începea să 
arate primele semne de bătrâneţe. Originea lui nobilă îi per- 
mitea să se menţină într-o poziţie neutră față de shâgunat, în 
care nu era nici moştenitor, nici vasal, bucurându-se de bună- 
voinţa lui Ieyasu. Întâlnirea cu Takatsugu i-a trezit lui Chacha 
multe nostalgii. Episodul bătăliei de la Sekigahara o înfuriase, 
dar, dacă atunci el ar fi fost de partea celor din Osaka, acum 
nu ar mai fi stat în faţa ei. Fie și-ar fi luat viaţa de unul singur, 
fie ar fi fost condamnat la moarte. 

În acea seară, Chacha l-a reţinut la cină. Aveau multe să-și 
spună, dar amândoi erau tăcuţi. Takatsugu își pierduse elanul 
şi ardoarea din tinereţe şi până şi felul său de a vorbi era acum 
calm şi liniştit. Era un om matur, împlinit. Dar pierduse odată 
cu asta şi farmecul celui ce fusese în tinereţe. 

Chacha se întreba ce-l adusese pe Takatsugu la Osaka, dar 
n-a durat mult și a înţeles motivul vizitei sale. Venise să încerce 
s-o convingă ca, data viitoare când shâgunul sau Ieyasu îi vor 
cere lui Hideyori să meargă în capitală, să se supună. Ascul- 
tându-l, Chacha și-a dat seama că vremurile în care refuzase 
să-l trimită pe Hideyori la Ky5to erau de mult apuse. Takatsugu 
părea să-i spună să nu lase regretele s-o urmărească toată viaţa 
în numele unui cod al onoarei care nu mai avea nici un sens. 

— Am înţeles. Vă mulţumesc pentru grijă. Voi face întoc- 
mai cum mi-aţi spus, a răspuns ea ascultătoare. 

— Cunoscându-vă caracterul, ştiu că nu vă va fi ușor, dar 
virtutea cea mai de preţ este puterea de a răbda. 

„Virtutea cea mai de preţ este puterea de a răbda. * În tine- 
rețe, asemenea cuvinte ar fi fost de neimaginat în gura lui 
Takatsugu. 

Tot așa, lui Chacha nu-i venea să creadă că îl iubise odată 
pe bărbatul acesta. Se schimbase ea? Se schimbase el? Acum 
era pur și simplu bucuroasă că după multă vreme putea petrece 

câteva ore plăcute în compania unui om pe care-l cunoştea 
de-o viață. Takatsugu a înnoptat la Castelul Osaka în acea seară, 
iar a doua zi, înainte de a pleca, a trecut pe la Chacha să o sa- 
lute. Când s-au despărţit, i-a repetat insistent recomandările 
din seara trecută. 

În anul următor, al paisprezecelea al erei Keich5, Takatsugu 
părăsea lumea aceasta, la vârsta de patruzeci și șase de ani. 
Moartea sa a îndurerat-o pe Chacha, dar nu a fost pentru ea 
un şoc. Fără îndoială, durerea ei s-ar fi împletit cu multe alte 
sentimente dacă nu l-ar fi întâlnit în anul precedent. Așa însă, 
la moartea acestui liiptător ce venise cu un an înainte să-i 
spună să aibă putere de a răbda, i-a trimis surorii ei o scrisoare 
de condoleanţe în care-şi exprima regretele sincere la pierderea 
cumnatului său. 

Chacha rămăsese singură. Hideyoshi, Ujisato, Takatsugu, 
toți erau morţi. Hideyori avea șaptesprezece ani. Ea era mama 
lui, amanta lui și vasalul lui gata să-și dea viața pentru el. Poate 
pentru că înţelesese că puterea de a răbda era cea mai de preţ 
virtute, acum era gata să lupte cu oricine i-ar fi ştirbit onoarea 
fiului ei. Iar acest sentiment devenea pe zi ce trece tot mai 
puternic. 


Capitolul X 


În anul al cincisprezecelea al erei Keichō (1611), Chacha 
i-a trimis pentru prima dată lui leyasu la Sunpu urări de Anul 
Nou. Nu vedea nici un motiv pentru care ar fi fost ea prima 
care să-l felicite, dar cedase după multe împotriviri insisten- 
ţelor lui Katsumoto Katagiri şi le încredinţase mesagerilor 
răvaşele. În alte condiţii, nu ar fi acceptat sub nici o formă să 
facă ceva care să-i ştirbească mândria fiului său, dar nu trecuse 
mult după moartea lui Takatsugu, iar vorbele lui îi reveniseră 
în minte: „Virtutea cea mai de preț e puterea de a răbda“. Ca 
pentru a aduce un omagiu sufletului verişorului ei, a fost 
de-acord cu sfaturile lui Katsumoto Katagiri. 

Trecuseră cinci ani de când Hidetada devenise shâgun. 
Atunci Chacha refuzase să îndeplinească porunca lui Ieyasu de 
a-l trimite la Curtea Imperială pe Hideyori, cerând în schimb 
ca shâgunul să vină la Osaka. I se făcuse voia şi-şi văzuse visul 
cu ochii, dar vremurile acelea apuseseră de mult. Totul se ho- 
tăra acum de la Edo, unde locuia Hidetada, sau de la Sunpu, 
unde se afla castelul lui Ieyasu. Aflaţi în Osaka, Chacha și Hide- 
yori nu mai aveau aproape nici o influenţă. Chacha ştia bine 
toate aceste lucruri, dar asta nu însemna că accepta să-şi plece 
capul în faţa lor. Cedase doar de data aceasta, însă o făcuse cu 
gândul că așa își face datoria faţă de bărbatul pe care-l iubise în 
tinereţe. Din partea lui Ieyasu au sosit mai apoi mesageri pur- 
tând răspunsul la mesajele ei de felicitare. 

În anul următor, când Katsumoto Katagiri a venit iarăși 
pentru a o sfătui să trimită mesajele de Anul Nou, Chacha s-a 
ţinut tare. Katsumoto a încercat să-i explice că nu e normal ca 
într-un an să trimiţi felicitări, iar în următorul an, nu, dar 
Chacha se îndoia că leyasu îi va mai răspunde, chiar dacă ea îi 
va trimite mesajele de felicitare. Nu voia să fie pusă într-o 
asemenea situaţie umilitoare, așa că prefera să considere anul 
precedent o excepţie şi să lase lucrurile să curgă ca înainte. 

Dacă Chacha ajunsese firesc la o astfel de stare de spirit, 
situaţia în ţară se schidhbase destul de mult în anul care trecuse. 
Clanul Tokugawa devenise mult mai autoritar față de Osaka, 
şi se putea spune că ignora complet existenţa lui Hideyori şi a 
lui Chacha. Mai erau câţiva samurai care încă respectau vechea 
alianţă cu clanul Toyotomi, precum Katsumoto, Kat5, Fuku- 
shima sau Asano, dar în același timp erau apropiaţi şi de Toku- 
gawa. În afară de ei însă, aproape toți ceilalţi se îndepărtaseră 
de Osaka. Pentru că în trecut le fuseseră aliați lui Chacha și 
lui Hideyori, acum în inima tuturor se cuibărise teama de a fi 
acuzaţi pe nedrept de ceva. 

Până la urmă, şi în anul al şaisprezecelea al erei Keichâ 
(1612), Chacha s-a lăsat convinsă de Katsumoto şi i-a trimis 
lui Ieyasu mesaje de felicitare de Anul Nou. Temerile ei însă 
s-au adeverit: de la Sunpu nu a mai venit nici un răspuns. 

Luna ianuarie se încheiase, iar într-una din zilele de la înce- 
put de februarie Chacha a dat un banchet cu ocazia celebrării 
înfloririi prunilor!, la care a participat Hideyori, alături de toţi 
luptătorii şi de femeile din castel. Sub prunii în plină floare 
au fost aşezate rogojini, pe care invitaţii se puteau relaxa admi- 
rând frumuseţea florilor. Chacha rămăsese cu privirea pierdută 
pe chipul lui Hideyori, care sorbea sake ducând încet cupa la 


1 Obicei mai puţin popular decât admirarea florilor de cireş, sărbă- 
toarea florilor de prun (umemi) are loc de obicei în lunile februarie și 
martie. Faţă de sărbătoarea florilor de cireş, umemi este preferată în 
general de persoanele mai în vârstă, fiind astfel mai puţin animată, dar 
la fel de încântătoare. 

pură la fiecare înghiţitură. Anul acesta împlinise nouăsprezece 
ani şi era de-acum tânăr luptător. 

În ochii ei, Hideyori radia de frumuseţe: avea ochii mari şi 
limpezi, un nas bine definit și un ten uşor palid, dar luminos. 
Semăna mai degrabă cu ea decât cu Hideyoshi. Şi pe undeva 
aducea și cu bunicul său, Nagamasa Azai, dar şi cu unchiul 
său, Nobunaga. Cât despre caracterul său, moştenise îndrăz- 
neala pe care o avea Hideyoshi în tinereţe, dar era în același 
timp foarte sensibil şi minuţios. Doar trupul voinic îl deosebea 
de tatăl şi de mama lui. Când stătea în picioare lângă el, 
Chacha era fascinată de cât de înalt se făcuse. Fa abia îi ajun- 
gea până la umeri. 

La banchet venise și Senhime. Cum Chacha ignora com- 
plet existenţa tinerei fete, probabil că fusese invitată acolo de 
Katsumoto Katagiri. Avea acum cincisprezece ani, ceea ce în- 
semna că locuia la Castelul Osaka deja de opt ani, ca un stra- 
niu obiect dat spre păstrare de clanul Tokugawa clanului 
Toyotomi. În momentul căsătoriei ei cu Hideyori, Chacha 
hotărâse s-o trateze ca pe un ostatic al clanului Tokugawa, şi 
nu ca pe soţia fiului său, iar hotărârea ei nu se schimbase în 
toți aceşti ani. Felul său de a vedea lucrurile părea să se reflecte 
în comportamentul celor doi tineri care, deși schimbaseră ceş- 
tile de căsătorie, nu păreau să se considere un cuplu. 

Văzând-o pe Senhime, Chacha i-a poruncit să vină să stea 
alături de ea și de Hideyori. Înconjurată de câteva doamne de 
companie, tânăra s-a îndreptat către ei, şi-a înclinat uşor capul 
în semn de salut și s-a așezat la oarecare distanță față de Hide- 
yori. Senhime semăna mai mult cu Hidetada decât cu Kog5. 
Trăsăturile feţei îi erau un pic severe, dar regulate și frumoase. 
Câr priveşte atitudinea, toate gesturile îi erau însoţite de len- 
toarea care o caracteriza pe mama ei. La fel ca Hideyori, şi 
Senhime i se părea lui Chacha foarte frumoasă. 

După ce s-au salutat printr-o uşoară înclinare a capului, cei 
doi tineri au rămas tăcuţi. Deși fusese chemată să stea lângă 
Chacha și Hideyori, Senhime părea absentă, alunecând cu 

privirea peste crengile pline de flori sau lăsându-și ochii în jos, 
spre mâinile ce-i stăteau cuminţi pe genunchi. 

Aşezându-se la oarecare distanţă de fată, Chacha o privea 
cu atenţie. O chemase să se aşeze lângă ei, dar nu-i venea să-i 
adreseze nici un cuvânt. Tânăra fată era descendentă a celor 
din Edo şi Sunpu, așa că era tratată ca atare. Mesajele de felici- 
tare trimise de Anul Nou lui leyasu în Sunpu nu primiseră 
răspuns și era firesc ca Senhime să suporte consecinţele. 

— Să schimbăm locul! a exclamat deodată Chacha, ridi- 
cându-se în picioare$ 

Odată cu ea, au sărit de pe rogojinile lor și numeroasele 
slujnice din jurul ei. Chacha voise s-o îndepărteze pe Senhime 
de grupul lor, dar, cum Hideyori nu se ridicase, cei mai mulţi 
dintre vasali au rămas pe loc. 

Înconjurată de câteva zeci de doamne de companie, Cha- 
cha se plimba prin crângul de pruni printre crengile cărora 
soarele timid al iernii își trimitea razele spre pământ. Femeile 
mergeau râzând, iar Chacha pășea tăcută alături de ele, interve- 
nind doar din când în când cu câte o expresie aprobatoare. 
Deodată s-a oprit, îndreptându-și privirea spre locul unde 
stătuse până cu câteva clipe în urmă. Grupul lui Hideyori era 
tot acolo. Chacha nu se așteptase neapărat ca el să le urmeze 
în plimbarea lor, dar ar fi preferat să o facă decât să rămână 
aşezat în același loc, fără ca nici măcar să se ridice. Dar cel pu- 
țin își atinsese scopul: Senhime stătea singură, un pic mai jos 
de Hideyori. Nimeni nu-i adresa nici un cuvânt, iar ea stătea 
acolo de parcă era a nimănui. Pe Chacha o încerca un senti- 
ment de mare ușurare. 

La zece zile de la banchet, una dintre slujnice i-a adus lui 
Chacha o veste neașteptată: Hideyori o vizita în fiecare seară 
pe Senhime în iatacul ei. 

Chacha o asculta fără să-i vină a crede. Fireşte, Senhime era 
soţia oficială a lui Hideyori, dar el nu ar fi trebuit să simtă faţă de 
ea nimic altceva decât ură. De ce mergea la ea în fiecare noapte? 

Chacha a chemat-o de îndată la ea pe una dintre slujnice 
şi a pus-o să verifice dacă aceste zvonuri erau adevărate sau nu. 

Răspunsul primit a fost pentru Chacha ca o lovitură de pum- 
nal: din ziua banchetului, Hideyori o vizitase pe Senhime în 
fiecare noapte. Chacha ştia că Hideyori, la cei nouăsprezece 
ani ai săi, avea probabil deja câteva concubine. Era firesc ca 
un băiat ce trecuse de copilărie să fie interesat de trupul unei 
femei şi aceasta nu era o chestiune în care ea, ca mamă, trebuia 
să intervină. Doar că în cazul lui Senhime lucrurile erau 
încâlcite. După ceremonia de nuntă ce avusese loc în urmă cu 
opt ani, nu exista nici un motiv pentru care cei doi să nu-și fi 
consumat căsătoria, ba acesta chiar era un lucru firesc. Doar 
că Chacha ar fi vrut ca Senhime să rămână în continuare o 
simplă ostatică a clanului Tokugawa, căci așa i se părea a fi mai 
sigur în caz de primejdie. 

Lucrurile se schimbaseră însă, iar acum Chacha se gândea 
ce va însemna pentru Hideyori faptul că avea această relaţie. 
Nu s-ar fi gândit niciodată că el, prin vinele căruia curgea 
sângele ei, s-ar fi apropiat de Senhime din dragoste. Poate că 
totuși, moștenind sângele fierbinte al tatălui său, nu o trata pe 
Senhime decât ca pe o femeie oarecare. Pur şi simplu, nu mai 
putuse să stea și doar s-o privească pe nepoata lui Ieyasu, cea 
care-i fusese dată de soție. 

Încercând să analizeze în fel şi chip relația celor doi, Chacha 
încerca de fapt să se convingă pe ea însăși s-o accepte. Dar 
chiar și așa statutul tinerei fete rămânea acelaşi pentru ea: nu 
era decât ostatica clanului Tokugawa, asupra căreia ea avea 
drept de viaţă şi de moarte. 


În ziua de 20 martie, Ieyasu a mers de la Sunpu la Kyăto 
şi şi-a exprimat cu această ocazie dorinţa de a avea o întreve- 
dere cu Hideyori. ÎL trimitea aşadar pe Uraku Oda ca mesager 
la Osaka pentru a-i cere lui Hideyori să meargă şi el la Kyōto. 
Porunca lui leyasu a stârnit o agitaţie fără seamăn în Castelul 
Osaka. 

Chacha i-a adunat imediat pe toţi războinicii din castel, 
conducătorul acestora fiind Katsumoto Katagiri, și a ţinut un 
sfat în care să hotărască ce măsuri vor lua față de aceste ordine. 

Cei mai mulţi dintre ei erau de părere că, la fel cum se întâm- 
plase întotdeauna după moartea lui Hideyoshi, shâgunul era 
cel care trebuia să vină la Osaka, dacă voia să-l vadă pe Hide- 
yori. De ce de data asta să-i poruncească lui Hideyori să meargă 
acolo? Asta era ceva ce-i nemulţumea. Dacă voia să-l vadă cu 
ochii lui pe Hideyori cum crescuse, leyasu trebuia să vină el 
însuși la Osaka. 

Era adevărat că Chacha simţea că e periculos să-l trimită 
pe Hideyori la Ky5to, dar mai intensă decât teama era furia 
care o cuprinsese la ndul că leyasu, care era vasalul clanului 
Toyotomi, îl chemase la el pe Hideyori, stăpânul lui. 

— Niciodată n-ar fi îndrăznit să facă aşa ceva dacă taikõ ar 
fi fost în viaţă! a strigat Chacha, simțind cum propriile-i 
cuvinte nasc în ea o ură fără margini. 

Hideyori asistase până atunci tăcut la întreaga întâlnire, 
mulţumindu-se să asculte atent ce se spunea, dar vocea tremu- 
rând de furie a mamei sale a făcut ca și în el să răbufnească 
mânia. Furia mamei lui i se părea îndreptăţită. Durerea se 
amesteca cu mânia în sufletul lui Chacha, zugrăvindu-i pe chip 
o tristeţe tăcută. Văzându-i pe toţi încremeniţi în fața expresiei 
de pe chipul ei, Katsumoto, care până atunci nu spusese nimic, 
a luat cuvântul: 

— Dar, dacă tânărul nostru stăpân nu va urma porunca 
shâgunului, noi vom fi prinși în capcană. Va începe un război 
deschis între Edo şi Osaka. Nu mai e nevoie să vă explic ce în- 
seamnă războiul. Să lăsăm doar o dată trecutul la o parte, căci 
este hotărâtor ca seniorul Hideyori să meargă la Ky5to. Aşa, 
Ieyasu va şti că nu avem nici un gând rău şi vom înlătura alte 
pericole. 

Cuvintele lui Katsumoto îi reduseseră pe toţi la tăcere. 
Chacha nu-l urâse pe Katsumoto până în acel moment, dar 
acum vorbele lui o mâniaseră. Pretinzând că nu se gândește 
decât la siguranţa lui Hideyori, nu făcea decât să-și păzească 
pielea! Dacă trebuia să izbucnească un război, să izbucnească! 
Câr despre ea, avea încredere în Hideyori mai mult decât în 

oricine altcineva. Oare nu erau de fapt mult mai numeroşi 
războinicii loiali clanului Toyotomi care şi-ar fi dat viaţa 
oricând pentru el? 

— Să-i cerem ghicitorului Ryuhaku Shirai să ne spună cum 
e mai bine să facem, a propus Chacha. 

— Am înţeles. Mă voi îngriji de îndată de toate, a răspuns 
Katsumoto fără nici o tresărire. 

Au hotărât apoi să ţină din nou sfatul a doua zi, la aceeași oră. 

În ziua următoare, ajungând în sala de consiliu, Chacha se 
aştepta să-l găsească acolo pe Ryuhaku Shirai, dar nici urmă de 
el. Katsumoto a fost cel care le-a prezentat tuturor rezultatul 
divinaţiei. Oracolul ghicise de două ori şi de ambele dăţi i se 
arătase că, dacă Hideyori va merge la Ky5to, va avea un mare 
noroc. Chacha era foarte nemulțumită. Cine să creadă așa ceva? 
Pe cine credea Katsumoto că păcăleşte? Tocmai se pregătea să 
deschidă gura să spună asta, când Hideyori a început să 
vorbească: 

— Gbhicitorul a spus că voi avea un mare noroc dacă voi 
merge. Și apoi, Ieyasu este tatăl socrului meu, deci, chiar dacă 
mă voi duce la Kyōto, asta nu va fi o insultă adusă clanului 
Toyotomi. 

Lui Chacha nu-i venea să-și creadă urechilor. Nu putea 
crede că asemenea cuvinte ieșiseră din gura fiului ei! În acel 
moment, în faţa ochilor i-a apărut chipul lui Senhime. Da, 
cuvintele lui Hideyori purtau amprenta lui Senhime! Fata 
aceasta, pe care ea o considerase întotdeauna o simplă ostatică, 
se transformase deodată într-un personaj redutabil. Nu mai era 
doar o prizonieră asupra căreia Chacha avea drept de viaţă şi 
de moarte, ci, dimpotrivă, cineva care ţinea în mână un pum- 
nal periculos, fiind oricând gata să o înjunghie. 

Cu toate acestea, nimeni nu putea tăgădui că ceea ce spu- 
sese Hideyori era adevărat: Ieyasu era tatăl socrului lui. 

— Dacă asta își doreşte fiul meu, nu avem altă cale decât 
să ne supunem, a încheiat Chacha, punând în aceste cuvinte 
către iubitul său fiu toată împotrivirea de care era în stare. 

În aceeaşi clipă, toată tensiunea din sală parcă s-a evaporat 
şi o senzaţie de ușurare a aprins pe toată lumea, dar Chacha 
nu a Simţit-o. 

Odată hotărâtă deplasarea lui Hideyori la Kysto, au înce- 
put pregătirile. Katō, Asano, Fukushima și Katsumoto erau 
cei care se ocupau de protecţia cortegiului. 

În ziua a douăzeci și șaptea, Hideyori a părăsit Castelul 
Osaka sub escorta a trei sute de cavaleri și, mergând în susul 
râului, a ajuns cu bine la Yodo. Aici îl aşteptau cei doi fii mai 
mici ai lui leyasu, în ârstă de doisprezece, respectiv zece ani, 
precum și alți luptători sau demnitari, veniţi special să-l întâm- 
pine. Printre ei se numărau generalul diviziei militare de dreapta, 
viceguvernatorul provinciei Hitachi, Sanzaemon Ikeda şi Kat6 
Higo-no-kami. De la Yodo, Hideyori şi-a continuat drumul 
într-o lectică, înconjurat de o sută de samurai. Kat6 și Asano 
se lipiseră de palanchin pentru a-l putea apăra în caz de nevoie. 

După ce l-a petrecut pe Hideyori pe porţile castelului, 
Chacha n-a mai fost om până când acesta nu s-a întors. În tot 
răstimpul absenței fiului ei, a mutat-o pe Senhime în aparta- 
mentele ei, ca nu cumva să fugă din castel. Se hotărâse că, dacă 
Hideyori păţea ceva în timpul vizitei în Kyâto, o înjungbhia cu 
propriul ei pumnal pe nepoata lui Ieyasu. Dar la Palatul 
Nij5-j5 din Kyâto nu s-a întâmplat nimic. La ceasurile nouă 
ale dimineții celei de-a doua zile de după plecarea de la Osaka, 
Hideyori a intrat în palatul din Kyâto, unde s-a întâlnit cu 
Ieyasu şi cu mama lui vitregă, Doamna din Palatul de Nord. 
Apoi, părăsind Palatul Nij5-j5 s-a întors la castelul său pe 
același drum, a urcat într-o barcă la Fushimi şi a coborât pe 
râul Yodo până la Osaka, unde a ajuns în aceeași zi, la ceasu- 
rile cinci ale după-amiezii. 

Aflând că fiul ei s-a întors teafăr, Chacha a trimis-o pe 
Senhime înapoi în apartamentul ei. Tânăra petrecuse două zile 
sub supravegherea soacrei sale, într-o cameră vecină cu a aces- 
teia, în compania unor slujnice, ca și cum nimic nu s-ar fi în- 
tâmplat. Din când în când, la urechile lui Chacha ajungea 

râsul fără reţineri al tinerei fete, care o făcea să tresară, căci 
vocea ei semăna atât de bine cu cea a mamei sale, încât Chacha 
se întreba dacă nu cumva Kog6 e şi ea acolo. Senhime părea 
să treacă prin viaţă cu aceeaşi seninătate şi ușurință pe care o 
avusese şi mama sa până la nenorocirea cu primul ei soţ, 
Yokurâ Saji. Dar faţă de Kog5, pe care natura nu o înzestrase 
cu un fizic deosebit, Senhime era de o frumuseţe pur și simplu 
strălucitoare. 

De data aceasta, Chacha fusese înfrântă. Cea pe care o 
considerase tot timpul ostatică nu se comporta deloc ca atare. 
Nu avea nimic din atitudinea întunecată şi plină de ranchiună 
a unui prizonier. Până şi vocea îi era de o veselie aproape 
nepoliticoasă. Într-o zi, întrebându-se ce poate fi atât de dis- 
tractiv, Chacha a tras cu ochiul în camera de-alături. La ve- 
derea ei însă, toate râsetele au încetat brusc, iar Senhime a 
întors către ea o faţă ce devenise deodată foarte serioasă: 

— De ce râdeaţi așa? a întrebat Chacha, iar una dintre 
slujnice i-a răspuns, intervenind în favoarea stăpânei ei. 

— Încercam să ghicim cu ce se desfată tânărul senior acum. 

Era cu totul altă lume decât cea a grijilor pe care și le făcea 
Chacha pentru viaţa fiului său. 

În luna următoare vizitei lui Hideyori la Ky5to, pe 6 apri- 
lie, Nagamasa Asano, care îi protejase în permanenţă când din 
umbră, când fățiș pe Chacha și pe fiul ei, a părăsit lumea 
aceasta la vârsta de șaizeci și cinci de ani, bolnav de variolă. 
Două luni mai târziu, pe 17 iunie, se stingea Yoshikeru Horio, 
în vârstă de șaizeci şi nouă de ani, urmat la câteva zile, pe 24, 
de Kiyomasa Kat5, în vârstă de cincizeci şi trei de ani. Se vor- 
bea că pe vasul cu care acesta se întorcea în provincia Kuma- 
moto izbucnise o molimă care le înțepenea limba celor bolnavi 
şi-i făcea să-și piardă cunoştinţa, așa încât mulți se întrebau 
dacă nu fuseseră cumva otrăviţi. Ultimii războinici care nu-și 
uitaseră datoria faţă de clanul Toyotomi și pe care Chacha se 
putea bizui dispăruseră unul câte unul. Nici Kat5 și nici Asano 
nu fusesră aliaţii lui Chacha când trăia Hideyoshi, fiind în 

tabăra Doamnei din Palatul de Nord, dar la câţiva ani după 
moartea lui zaik, Chacha se văzuse obligată să le ceară ajutorul 
şi nu putuse spune vreodată că nu i-au fost un sprijin de 
nădejde. 

În afară de Katsumoto Katagiri, chiar dacă-i mai lua în con- 
siderare și pe Terumasa Ikeda, Yoshinaga Asano sau Toshinaga 
Maeda, luptătorii pe care Chacha ar fi putut conta pentru a 
apăra Castelul Osaka puteau fi numărați pe degete. 

Toamna anului al şaisprezecelea al erei Keichō i s-a părut 
lui Chacha cumplit de tristă. Ca un arbore de paulownia ce-și 
pierde frunzele una câte una până când rămâne cu trunchiul 
dezgolit, Chacha se simţea pătrunsă de frig, căci şi în tabăra ei 
şi a lui Hideyori armurile erau smulse una câte una. 


În primăvara anului al şaptesprezecelea al erei Keich5 
(1613), Chacha a aflat de la o maestră de ceai care se îndrepta 
către Sunpu că leyasu îmbătrânise îngrozitor. Nu era nimic 
neaşteptat în asta, căci acesta împlinise deja şaptezeci şi doi de 
ani, dar cuvintele maestrei păreau să sugereze că sfârșitul îi era 
aproape. 

Dintr-odată, totul s-a înseninat pentru Chacha. Inima ei 
umbrită de moartea lui Asano şi a lui Kat5 se luminase deodată 
la gândul că şi Ieyasu atinsese vârsta la care începea să-l împre- 
soare duhul morţii. Cât își dorea ca el să moară! Dacă s-ar 
întâmpla asta, câte n-ar putea ea face! 

Până atunci, Chacha se implicase cu un zel aproape straniu 
în construcţia sau în renovarea mai multor temple budiste sau 
şintoiste, cerându-le zeilor și lui Buddha fericire pentru fiul 
său: în anul al nouălea al erei Keich pusese să fie restaurate 
templele Shitenn5-ji din Osaka şi Sanbă-in din mănăstirea de 
la Daigo, urmate în anul al unsprezecelea de templul Nan- 
zen-ji, biblioteca ce adăpostea sutrele de la templul Kitano și 
de sanctuarul Hachimangu din Iwashimizu; în anul al doispre- 
zecelea, a reconstruit sanctuarul șintoist de la Kitano, iar în 
anul al treisprezecelea a făcut donaţii importante pavilionului 

dedicat dansurilor sacre kagura din marele sanctuar şintoist de 
la Ise. Numele ei și al fiului său erau gravate pe toți stâlpii şi 
pe toate porțile templelor budiste şi sanctuarelor şintoiste din 
întregul ţinut. 

Însă, după ce aflase că moartea lui leyasu ar putea fi mai 
aproape decât sperase, au început s-o încerce alte sentimente. 
În primăvara anului al şaptesprezecelea, a pus să se reconstru- 
iască marele hol al lui Buddha din templul H5k5-ji din Osaka. 
Lucrările începuseră pe la jumătatea anului al cincisprezecelea, 
iar Chacha cheltuise pentru asta sume enorme. Cel care coor- 
dona lucrările era Katsumoto Katagiri. Când totul a fost termi- 
nat, Chacha s-a rugat atât pentru fericirea fiului său, cât şi 
pentru dispariţia rapidă a lui leyasu. Mai bine spus, preoților 
li se ceruse să înalțe rugăciuni mai degrabă pentru moartea 
acestuia din urmă decât pentru bunăstarea lui Hideyori. Dacă 
Ieyasu dispărea, era firesc ca puterea să ajungă în mâinile fiului 
ei. E drept că Hidetada era acum shogun, dar asta se datora 
puterii tatălui său, iar odată acesta dispărut, titlul de shâgun 
i-ar fi fost transmis moștenitorului clanului Toyotomi. 

În luna martie a anului al nouăsprezecelea (1614), treizeci 
şi nouă de turnători în bronz au fost adunaţi pentru a turna 
un clopot imens destinat holului lui Buddha. Lucrările au 
început pe nouăsprezece aprilie. Pe douăzeci și patru, Katsu- 
moto a plecat spre Sunpu pentru a-l informa pe Ieyasu că lucră- 
rile fuseseră terminate și a obţinut o întrevedere cu acesta pe 
3 mai. Ceremonia deschiderii ochilor noii statui a lui Buddha! 
a fost fixată pe 3 august, în timp ce inaugurarea templului s-a 
stabilit pentru ziua de 18 august. 

Pe 29 aprilie, însă, de la Ieyasu a venit pe neaşteptate po- 
runca să se amâne inaugurarea şi să i se trimită o reproducere 
a inscripţiilor gravate pe clopot şi pe amulete. Motivul era 


1 Ceremonie organizată la inaugurarea unor noi statuete sau imagini 
pictate ale lui Buddha, cu credinţa că acestea vor fi înzestrate astfel cu 
spirit sacru. 

acela că aceste inscripţii erau cu ghinion, căci ar fi conţinut o 
formulă care invoca moartea lui leyasul. 

Fără îndoială că Chacha se rugase pentru moartea lui leyasu 
în timpul reconstrucției templului şi al turnării clopotului, dar 
nu-și amintea să fi ceru gravarea acestei dorinţe pe clopotul 
de bronz. 

Incidentul pornit de la clopotul templului a avut conse- 
cinţe grave. Katsumoto şi-a cerut nenumărate scuze, dar furia 
lui Ieyasu nu s-a domolit. Deși acesta mersese special la Sunpu, 
leyasu n-a mai vrut &-] primească. În castelul din Osaka, 
Chacha era conștientă de gravitatea situaţiei. A trimis-o ime- 
diat pe doamna Okuraky5, mama vasalului său Harunaga Ono, 
la Sunpu. S-a gândit că, deşi Ieyasu nu a vrut să-l primească 
pe Katsumoto, nu va refuza întrevederea cu un mesager trimis 
personal de ea. Așa cum se așteptase, Ieyasu a primit-o pe 
doamna Okuraky5. 

La întoarcerea în Osaka, aceasta i-a raportat că leyasu nu 
era de fapt atât de supărat, dar cu toate acestea Katsumoto 
Katagiri acceptase să-i dea pe Chacha și pe Hideyori drept 
ostatici şi să ofere Castelul Osaka taberei din Edo. 

Ieyasu își arătase două fețe complet diferite: una nemiloasă 
către Katsumoto, şi una blândă către doamna Okuraky5. Nici 
Chacha și nici Hideyori nu au înţeles de ce. Lui Chacha însă, 
Katsumoto i se arătase drept un luptător viclean care, deși 
părea că le este aliat celor din Osaka, lucra şi pentru Sunpu. 
Cum putuse să accepte ca Chacha și Hideyori să fie duşi osta- 
tici în Edo şi să-i cedeze lui Ieyasu Castelul Osaka, ridicat de 
însuși Hideyoshi? 


1 Referire la incidentul de la templul H6k5-ji, unde pe clopotul din 
bronz a fost inscripționată sintagma formată din patru caractere chine- 
zeşti kokka-ankă, a cărei semnificaţie este „securitatea ţării“. Puse 
impreună, ideograma a doua şi cea deh patra formează numele lui 
Ieyasu. În sintagma dată însă, ele sunt despărțite de un alt caracter, ceea 
ce i-a oferit acestuia pretextul pentru mişcarea următoare în încercarea 
sa de eliminare a clanului Toyotomi. 

Chacha nu mai fusese atât de furioasă niciodată. Nu doar 
ca, ci şi Hideyori găsea de neiertat capitularea lui Katsumoto 
în fața cerinţelor lui Ieyasu. Și ceilalți samurai din castel împăr- 
tăşeau aceleaşi simțăminte. Chacha se gândea să-l interogheze 
pe Katsumoto când se va întoarce şi, în funcţie de ce va măr- 
turisi, să-i hotărască soarta. Dar pesemne că acesta simţise că 
este în pericol, căci nu s-a mai întors la Osaka, ci s-a închis în 
castelul de la Ibaraki și n-a mai apărut în faţa lui Chacha. 

Toată vara, cei rămași în tabăra din Osaka s-au întâlnit în 
fiecare zi pentru a se sfătui, iar la mijlocul lui septembrie au 
hotărât să pornească un război împotriva clanului Tokugawa. 
În acel moment, a devenit limpede că Katsumoto îi părăsise 
pentru a se alătura taberei din Edo. Era însă prea târziu ca 
cineva să-şi mai facă griji pentru asta. 

De îndată ce s-a luat hotărârea, proclamaţii în numele lui 
Hideyori au împânzit toată regiunea, iar roninii din toate 
provinciile au fost chemaţi prin decrete oficiale să se înroleze 
în armata din Osaka. În Sakai au fost trimiși oameni să adune 
armament Și muniţie. 

Din Castelul Osaka, Chacha, Hideyori, Harunaga Ono şi 
Uraku Oda dirijau toate operaţiunile, fiind cuprinși ba de spe- 
ranţă, ba de disperare de câte ori se întâlneau. Așteptările lui 
Chacha au fost însă înşelate, căci cea mai mare parte a vasalilor 
clanului, răspândiţi acum prin toată ţara, nu au răspuns che- 
mării. Familiile în care-şi pusese cea mai mare încredere, pre- 
cum Maeda din Kaga, Shimazu din Satsuma sau Idachi din 
Oshiă, au tratat-o cu răceală. Mai mult, o parte dintre vasali au 
trimis clanului Tokugawa jurăminte scrise de loialitate. Dezer- 
tarea lui Katsumoto Katagiri avusese de fapt o mare influență 
asupra celorlalți vasali ai clanului Toyotomi. 

Cu toate acestea, aproape o sută de mii de rânini s-au strâns 
în armata din Osaka. Castelul era plin de aceşti luptători fără 
stăpân, veniţi din toate cele patru zări. Larma stârnită de lău- 
dăroşenia și de văicărelile lor ajungea și în cele mai îndepărtate 
colţuri ale castelului. Printre ei se găseau și figuri cunoscute, 

precum Yukimura Sanada, Mototsugu Got6, Naoyuki Hanawa 
sau Morichika Châsokabe. Toţi aceşti războinici căzuţi în 
dizgrație după bătălia de la Sekigahara erau acum de mare preț 
pentru Osaka. 

leyasu a aflat despre armata care se ridica la Osaka la înce- 
putul lunii octombrie. Ca urmare, pe 11 octombrie a părăsit 
Sunpu în fruntea a douăzeci de mii de oameni, în timp ce 
Hidetada a plecat din Edo pe 23 octombrie. Lungul drum de 
120 de ri dintre Edo și Osaka a fost acoperit de o armată de 
oameni şi cai. Trupelg lui Ieyasu și cele ale lui Hidetada s-au 
întâlnit la Chausuyama, în Osaka. 

Toate mișcările armatei din Edo erau raportate una după 
alta celor din Castelul Osaka, dar aici nu s-a luat nici o măsură 
concretă pentru a le contracara, tot ce s-a întreprins fiind pre- 
gătirea de asediu. Chacha nu era mulţumită cu decizia aceasta 
şi ar fi vrut ca trupele să iasă din castel și să atace, dar și Ono 
și Oda credeau că singura tactică pe care-o puteau aplica era 
să se retragă în interiorul castelului şi să reziste ofensivei. La fel 
gândea şi Hideyori. 

Chacha nu încerca să-și impună punctul de vedere când 
venea vorba de treburi militare. Se gândea că dacă şi fiul ei sus- 
ținea varianta retragerii în castel, asta însemna că probabil stra- 
tegia aceasta trebuia urmată. Pe lângă asta, faţă de alte castele, 
cel din Osaka fusese gândit de însuși Hideyoshi şi era făcut să 
reziste celui mai puternic asediu. Era un castel nemaiîntâlnit, 
nu unul care să cadă într-o zi. 

Odată stabilită tactica, timp de cincizeci de zile s-au făcut 
încontinuu pregătiri. Cei o sută de mii de oameni din interio- 
rul castelului au consolidat toate punctele de acces, nelăsând 
loc nici cât să poată intra o furnică. În ţinută de luptă, însoţită 
de samurai în armură, Chacha însăși inspecta în fiecare zi pos- 
turile de pază. De la începutul pregătirilor de război, nu-l mai 
văzuse pe fiul ei, căci acesta era atât de ocupat cu dirijarea 
armatei al cărei comandant era, încât nici să se fi împărțit în 
două şi tot nu i-ar fi ajuns timpul. Chacha şi-ar fi dorit să-l 
întâlnească, dar tânărul comandant era neîncetat pe drumuri. 

Conducătorii armatei ţineau consilii de război în fiecare zi, 
dar ea nu mai lua parte la ele. Ar fi vrut să participe, dar ni- 
meni n-o mai anunţa când aveau loc. Nu ştia nici la ce oră, 
nici unde anume se întruneau, căci aceste detalii se schimbau 
în fiecare zi. 

Cu toate acestea, când se întâmpla să afle dinainte, se ducea 
fără să fie invitată. De fiecare dată când mergea, așeza în faţa 
lui Hideyori stindardul cu tigvă aurită pe care Hideyoshi îl 
folosise cu drag drept însemnul său militar. Lui Hideyori nu-i 
plăcea asta, dar Chacha nu avea liniște până nu făcea cum voia 
ea. Mamei sale tânărul comandant îi părea înconjurat de aura 
tatălui său şi protejat de prestigiul lui de luptător. 

De jur împrejurul Castelului Osaka erau acum campate 
trupele clanului Tokugawa, ce fuseseră adunate din toată ţara. 
Numărul ostașilor creştea în fiecare zi și nu doar Osaka, ci tot 
cuprinsul, de la Kyōto la Nara, viermuia de soldaţi şi de cai 
de război. Chacha auzise că Ieyasu construia fortărețe în zece 
locuri din jurul oraşului, înspre Tann5-ji, Imamiya, Chausu- 
yama, Imafuku, Moriguchi, Tenma, încercând astfel să în- 
chidă căile de ieşire dinspre castel spre exterior. Lupta nu avea 
să se termine așa uşor, căci ambele tabere erau foarte atente la 
cum îşi duceau la bun sfârşit pregătirile. 

Gărzi trimise de Chacha supravegheau discret apartamen- 
tele lui Senhime. Ostatica clanului Tokugawa începea să fie din 
ce în ce mai valoroasă. Chacha era convinsă că prezenţa fetei 
în castel era motivul pentru care Ieyasu nu se grăbea cu atacul. 

Într-o zi, Chacha i-a făcut o vizită lui Senhime, sub pre- 
textul că vrea să vadă dacă aceasta suportă bine viaţa în castelul 
asediat. Senhime a așteptat-o la intrare, iar apoi a condus-o 
înăuntru, invitând-o să se așeze pe locul din care se vedea 
frumos micul munte artificial din grădina interioară. În acea 
zi Chacha nu purta armură, dar nici nu era îmbrăcată într-un 
chimono obişnuit. Senhime, la rândul ei, purta un chimono 
de ceremonie, pe care-l îmbrăcase anume pentru a o primi pe 
soacra ei. Văzându-le, cu greu îşi putea cineva închipui că 
undeva se pregăteşte un război. 

— Am venit să mă asigur că asediul castelului nu vă afec- 
tează prea mult, a rostit Chacha ironic, plimbându-și ochii peste 
mobilele luxoase din camera lui Senhime. 

— Nu mă pot plânge de nimic, a răspuns aceasta. 

— E mare păcat că nu-l puteţi întâlni pe shâgun, tatăl dom- 
niei voastre, deși se află atât de aproape de noi. 

— Odată ce se va termina războiul și va fi din nou pace, îi 
voi putea vedea și pe bunicul și pe tatăl meu. 

Chacha era consternată. Nu s-ar fi gândit niciodată că ase- 
menea cuvinte pot ieși din gura lui Senhime. 

— Pace?! Pacea este un lucru de negândit. Bătălia care vine 
va avea un învingător şi un învins! 

— Așa să fie oare? a replicat Senhime, cu o expresie lipsită 
de orice fel de emoție. 

Chacha nu i-ar fi iertat nimănui altcuiva un astfel de răs- 
puns. Era surprinsă, dar i se părea ciudat că nu simte izbuc- 
nind în ea mânia firească în faţa unei asemenea replici. 

— Să nu mai rostiţi vreodată asemenea lucruri! Când vor- 
bești, trebuie să ai grijă la ce spui. Dacă v-ar auzi soțul dom- 
niei voastre acum, ce-ar zice el oare? a admonestat-o Chacha, 
încercând să-și trezească singură furia. 

Senhime a izbucnit în râs. 

— Ce găsiţi așa de amuzant? s-a răstit Chacha. 

Senhime continua să râdă fără să-i răspundă. 

— Ce e de râs aici? a întrebat Chacha, pe un ton și mai 
sever. 

Înţelegând că o indispusese pe Chacha, Senhime a devenit 
brusc serioasă: 

— Că amândoi spuneţi exact același lucru. 

— Amândoi? Şi fiul meu a spus asta? 

— Întocmai. 

— Şi? 

Senhime şovăia. 

— Aşa a spus de curând. Să nu cumva să vă spun așa ceva, 
că veţi leşina de furie. 

Gata să izbucnească din nou în râs, Senhime îşi muşca 
buzele. 

După ce a gustat din prăjiturelele aduse de gazda sa, Chacha 
s-a retras imediat. 

leșind din camera lui Senhime, şi-a dat seama că nu-şi 
atinsese scopul pentru care făcuse această vizită. Avea senzaţia 
că Senhime o păcălise. Se gândea enervată că trecuse prea uşor 
peste remarcile obraznice ale nurorii. Fata aceasta nu avea deloc 
conștiința faptului că era acolo ca ostatică, iar asta o scotea din 
sărite. Dar când va începe bătălia iar săgețile și ghiulelele vor 
zbura pe deasupra castelului, Senhime va fi nevoită să-şi vadă 
lungul nasului! Tot ce avea de făcut era să aștepte. Nu ştia prea 
bine ce anume așteaptă, dar ştia că asta e ceea ce trebuie să facă. 

Asediul a început pe 26 a lunii noiembrie, din partea de 
nord-est a castelului. Armata din Osaka ridicase acolo câteva 
rânduri de palisade, dar două trupe ale armatei Tokugawa, cele 
ale lui Uesugi şi ale lui Satake, lansaseră un atac. La aflarea 
acestei veşti, toată suflarea din castel a prins viaţă dintr-odată. 

Chacha a urcat de îndată în donjon. De undeva din apro- 
piere se auzeau focuri de armă. Nu-și putea da seama unde 
anume se ducea lupta și s-a mirat nespus să audă de la război- 
nicii care-i erau alături că locul bătăliei era foarte aproape de 
unde se aflau. Uitându-se în jos, a văzut că totul se petrecea 
chiar sub ochii ei, iar trupele ce se îndreptau spre locul con- 
fruntării păreau nişte furnici ce înaintau şerpuit pe sub castel. 
Câteva ghiulele au căzut în donjon, așa că Chacha a fost dusă 
de acolo numaidecât. În locul ei, au urcat imediat mai mulţi 
soldaţi care au început să ridice garduri de apărare în jurul 
turnului. O neliniștea foarte tare gândul că nici nu începuse 
bine războiul și deja ghiulelele atinseseră turnurile castelului. 

Din acea seară, vacarmul bătăliei a inundat Castelul Osaka, 
focurile de armă și strigătele de luptă continuând neîntrerupt, 
zi şi noapte. Chacha se trezea uneori în toiul nopţii și, ridicân- 
du-și capul de pe pernă, asculta vuietul luptei ba apropiindu-se, 
ba îndepărtându-se. 

Armatele lui Tokugawa reușiseră să spargă palisadele de la 
Imafuku, dar soldaţii din castel le refăcuseră imediat. Câmpul 
de luptă se mărea rapid, dar, în afară de faptul că peste tot se 
purtau bătălii crâncene, Chacha nu reușea să înţeleagă nimic. 

După un timp, Chacha a auzit vorbindu-se despre nego- 
cieri de pace. Se zvonea pe ici și colo ba că un emisar al lui Masa- 
zumi Honda intrase în castel pentru a se întâlni cu Harunaga 
Ono, ba că alți mesageri avuseseră cu Mototsugu Got5 discuţii 
ce lăsau să se întrezărească o rază de speranță. De fiecare dată 
când auzea vorbindu-ge despre asemenea lucruri, Chacha îi 
cerea socoteală lui Hideyori, dar acesta nega mereu că astfel 
de întâlniri ar fi avut loc. 

— Chiar dacă ar fi adevărat, hotărârea mea de a mă bate 
până la capăt rămâne de neschimbat! încheia el de fiecare dată 
discuţia pe un ton ce nu lăsa drept la replică. 

De când începuse lupta, lui Chacha Hideyori i se părea mai 
distant. Odată pornită bătălia, era nevoit să lupte până la 
capăt, chiar dacă flăcările ar fi înghiţit castelul. Nu mai era loc 
nici de onoare, nici de orgoliu. Războiul trebuia să aibă un 
sfârşit şi un învingător. Lui Chacha i se părea că faţa palidă a 
fiului ei are un aer sinistru. 

Cu toate acestea, Chacha se întreba dacă nu cumva ar tre- 
bui să plece urechea mai atent dacă astfel de propuneri de pace 
ar veni din partea lui leyasu. Până la urmă, poate nu era un 
lucru chiar așa de rău dacă s-ar fi pus capăt luptelor. 

Hideyoshi negase existenţa negocierilor de pace, dar oare 
faptul că duşmanii nu mai lansau atacuri asupra castelului nu 
confirma de fapt zvonurile? 

Pe 12 decembrie, un bombardament puternic a zguduit cas- 
telul din temelii. La câteva ore a fost urmat de încă unul. 
Bubuitul tunurilor zgâlțâia zidurile castelului. Chacha nu a 
ieşit din apartamentele sale până seara. A doua zi, o ghiulea de 
tun a căzut într-una dintre camerele ei. Stând nemișcată în 
picioare printre slujnicele care alergau în toate părțile, le-a spus 
aproape strigând: 

— Lupta se câștigă, nu se pierde! Ce-nseamnă asta? Dacă 
taikō ar fi trăit, ar fi deplâns soarta nenorocită a fiului său care 
n-a avut parte decât de slujitori nevrednici! 

Chacha chiar era convinsă că Hideyori nu are noroc. 

În ziua aceea, în castel a avut loc un mare consiliu de răz- 
boi, la care Harunaga Ono a chemat-o și pe ea. Întâlnirea s-a 
ținut în sala mare a donjonului și la ea au participat toţi co- 
mandanţii trupelor defensive, adunarea lor dând evenimen- 
tului un aer solemn. 

Cu această ocazie, Chacha a aflat din gura lui Ono că de 
câteva zile se purtau negocieri de încetare a luptei și că acum se 
întâlniseră pentru a decide dacă vor accepta sau nu pacea. 
Jeyasu încercase până în acel moment mai multe stratageme de 
a le propune un armistițiu. 

— Mama onorabilului senior Kyâgoku al provinciei W akasa 
s-a oferit să fie mijlocitor şi se va întâlni azi în tabăra lui 
Tadataka Ky&goku cu Masazumi Honda şi doamna Acha. 

„Mama onorabilului senior Kyâgoku al provinciei Wakasa“ 
nu era alta decât Ohatsu. După moartea lui Takatsugu, îşi du- 
sese văduvia retrasă, dar acum fiul ei Tadataka făcea parte din 
armata lui Tokugawa şi probabil aşa ajunsese ea să joace un rol 
în desfășurarea războiului. 

După multă vreme, Chacha își aducea aminte de Ohatsu. 
Trecuseră ani de zile de când nu se mai întâlniseră. Rolul de 
mijlocitor al lui Ohatsu era ceva la care Chacha nu s-ar fi aṣ- 
teptat niciodată. Oare ce anume o făcea pe Ohatsu potrivită 
pentru o asemenea misiune? 

De la începutul până la sfârşitul discuţiilor, Hideyori a avut 
o poziţie intransigentă, repetând răspicat că orice propunere 
care ar aduce fie și cea mai mică atingere reputației clanului 
Toyotomi va fi respinsă. În afară de el, toți ceilalţi luptători 
înclinau deja către acceptarea păcii. 

Două sau trei zile mai târziu, Ohatsu sosea la Castelul Osaka. 
Venise ca mesager, dar urma să poarte negocierile numai cu 
sora sa mai mare, nu cu Hideyori şi nici cu vreun alt comandant. 

Imediat ce a intrat în castel, a fost condusă la apartamentele 
lui Chacha. 

Cele două surori se întâlneau pentru prima oară după mulţi 
ani de zile. S-au așezat faţă în față. Ohatsu arăta uluitor de tå- 
nără. Chacha se gândea că până şi sora lor mai mică Kogō, pe 
care o văzuse ultima dată la căsătoria fiului ei cu Senhime și care 
era firesc să arate tânără, părea mai îmbătrânită decât Ohatsu. 

— Ce aer tineresc aveţi! a început Chacha cu formule res- 
pectuoase, limbaj pe care nu l-ar fi folosit niciodată faţă de 
Ohatsu în copilărie. $ 

— Dar domnia voastră, doamnă Chacha, păreţi mai în 
vârstă decât sunteţi în realitate, a continuat Ohatsu la fel de 
politicos. 

Era pentru prima dată când cineva nu numai că nu-i spu- 
nea Că arată mai tânără decât este, ba, dimpotrivă, afirma con- 
trariul. S-a gândit că poate anii trecuseră fără ca ea să prindă 
de veste. Cu opt ani în urmă, când o văzuse pe Kog6, se mirase 
de cât pusese pe ea sora ei mai mică, dar Ohatsu, dacă te uitai 
bine, slăbise. Poate că așa era constituţia ei sau poate că era 
pur şi simplu sănătoasă tun, dar nu se rotunjise deloc, nici la 
față, nici la corp. 

Şi-au amintit de mama lor, O-ichinokata şi de Takatsugu. 
Aveau impresia că, oricât ar fi vorbit, tot ar mai fi găsit ceva 
să-şi spună. Când se întâlnise cu Kog5, Chacha simţise 
puternic resentimentele acesteia, dar Ohatsu nu-i lăsa deloc 
această impresie. Însă aceasta nu se grăbea deloc să înceapă 
discuţiile despre negocierile de pace, care erau principalul scop 
al vizitei sale. Pretinzând că nu au habar de acest subiect deli- 
cat, continuau să pălăvrăgească despre toate lucrurile pe care 
le pot vorbi două surori. Văzând că sora sa nu atinge deloc 
chestiunea negocierilor, Chacha a început să se neliniștească. 
După aproape două ore de discuţii, Ohatsu a început brusc: 

— Trebuie să fi obosit şi dumneata. Atâtea castele pierdute 
în foc, atâtea sinucideri, atâta sânge vărsat... 

Faţa îi devenise brusc rigidă. 

— Fireşte că nu sufăr vărsarea de sânge. Şi îmi aduc aminte 
bine și de flăcările de la Odani, și de cele de la Kitanosh5. 

— Vai, vai, ce grozăvie! scutura Ohatsu din cap, ca și când 
ar fi vrut să scape de viziunea acelei vâlvătăi care îi juca în faţa 
ochilor ca în copilărie. 

A scos apoi de la piept o scrisoare, pe care a pus-o în fața 
lui Chacha şi i-a spus doar: 

— Vă rog să acceptaţi! 

Pe hârtie erau trecute condiţiile de pace propuse. de Ieyasu. 
Erau trei la număr: să-i trimită înapoi pe râninii pe care îi înro- 
laseră, să-i trimită ca ostatici la Edo pe comandanții Oda şi 
Ono şi să astupe toate șanțurile din jurul castelului. 

Trecând cu privirea peste rândurile înşirate pe foaie, Chacha 
s-a simţit ușurată. S-a gândit că onoarea lui Hideyori nu era 
ştirbită în nici un fel. 

— Primesc. Cred că nici fiul meu nu va avea nimic împo- 
trivă, a spus Chacha cu voce tremurândă. 

Chacha le-a transmis imediat lui Hideyori şi celorlalți co- 
mandanţi condiţiile armistiţiului. Au urmat lungi discuţii. Toţi 
erau dispuşi să accepte, mai puţin Hideyori, care avea încă 
rezerve. Se temea că aceste condiţii sunt doar de formă și că 
vor urma unele mult mai dure. 

— Nu e vorba că nu am încredere în mama seniorului 
Ky5goku din Wakasa, dar... a spus el. 

Până la urmă însă, sub presiunea majorităţii, s-a lăsat 
convins. 

După multe zile, Chacha era din nou optimistă. I se părea 
că tocmai îl salvase pe Hideyori din flăcările ce pârjoleau cas- 
telul. Dar, chiar în momentul în care răsufla ușurată, şi-a 
amintit de râsul lui Senhime și și-a dat seama că de fapt lucru- 
rile se întâmplaseră întocmai cum prevăzuse aceasta. 


Și Hideyori avusese dreptate. După asaltul asupra Caste- 
lului Osaka din iarnă, șanțurile ce înconjurau cea de-a treia 
curte fuseseră umplute, dar, deși nu era stipulat în condiţiile 
armistiţiului, au fost nevoiţi să le astupe şi pe cele din jurul 

curţii secundare și să dărâme turnul Sengan, corpul de vest al 
castelului și reședințele lui Ono şi ale lui Oda. Toate aceste 
măsuri le-au fost impuse cât ai clipi. 

După aflarea acestor veşti, de câte ori se întâlnea cu vreunul 
dintre luptătorii din castel, Chacha se revolta, cerându-le insis- 
tent să-i spună de ce lăsaseră să se întâmple asta, când aceste 
lucruri nu fuseseră trecute în acordul de pace. Dar era prea târ- 
ziu. Soldaţii din castel erau bucuroşi că se ajunsese la pace şi, 
cum nu fuseseră puse nici un fel de condiţii care să amenințe 
vieţile lui Hideyori, Chgcha sau pe ale lor, erau dispuși să treacă 
cu vederea aceste mici schimbări. Atitudinea lor o înfuria teribil 
pe Chacha. Promisiunea era promisiune. Ce însemna asta, să 
taci când cineva îşi încalcă cuvântul dar? 

L-a chemat la ea pe Harunaga Ono să-i reproşeze că accep- 
tase aceste măsuri, dar comandantul i-a răspuns cu o asprime 
care nu-i stătea în fire: 

— Aş vrea să lăsaţi lucrurile în seama mea. Acum nu putem 
face nimic decât să răbdăm. Să răbdăm! Orice s-ar întâmpla, 
eu vă voi fi alături până la sfârşit. 

Chacha însă considera firesc ca Ono să le rămână alături 
până la capăt. De ce era nevoie să i-o spună cu voce tare, de 
parcă i-ar fi făcut o mare favoare? 

Armata lui Hidetada Tokugawa, însărcinată să astupe şan- 
ţurile castelului, s-a achitat de datorie şi, odată lucrările termi- 
nate, s-a îndreptat ca un val către Fushimi. Pe 19 ianuarie, 
imediat după plecarea lor, Chacha a urcat în donjon pentru 
prima oară. Încercase de mai multe ori să ajungă acolo în tim- 
pul lucrărilor, dar de fiecare dată unul dintre vasalii săi o îm- 
piedicase. Dacă ar fi vrut cu adevărat să meargă, nimic nu i-ar 
fi putut sta în cale, dar ceva înlăuntrul ei o reţinea, fiind con- 
ştientă că vederea soldaţilor Tokugawa mișunând prin şanţu- 
rile castelului nu ar fi fost deloc plăcută. 

Însă, odată armatele lui Tokugawa retrase din castel, Chacha 
nu mai putea rezista dorinţei de a urca în turn. Îşi promisese 
sieși să rămână calmă și să nu lase să-i scape nici o exclamaţie 

de surpriză, indiferent care ar fi fost spectacolul ce i se va des- 
făşura în faţa ochilor, dar, când a văzut schimbările aduse cas- 
telului, nu și-a putut stăpâni tulburare. Mâinile au început să-i 
tremure violent, la fel și buzele. Acesta era Castelul Osaka, for- 
tăreaţa cu care țara se mândrise în timpul domniei lui taiko?! 

Terenul fusese nivelat până la corpul secundar. Din ansam- 
blul fortificațiilor nu mai rămăsese decât turnul donjonului, 
în care se afla ea acum, înălțându-şi scheletul gol și trist. Sin- 
gurele şanţuri care mai rămăseseră erau cele din jurul corpului 
central, care părea acum complet lipsit de apărare. De oriunde 
ar fi venit, dacă şi-ar fi propus să-l atace, duşmanii l-ar fi cuce- 
rit imediat. 

— Chemaţi-l pe Ono! le-a poruncit Chacha palidă ca ceara 
celor din jurul ei. 

Vântul puternic ce sufla în acea zi o biciuia fără încetare cu 
rafalele lui înghețate. Ono nu era în castel și nu-l găsea nimeni. 

— Chemaţi-l pe fiul meu, atunci! le-a cerut ea, dar şi-a re- 
tras imediat ordinul. 

Cu siguranţă că Hideyori știa prea bine în ce stare se găsea 
castelul. 

Orașul Osaka fusese cruțat de incendiile din timpul bătă- 
liei. În mod ciudat, doar castelul suferise distrugeri ce aminteau 
că acolo se duseseră lupte. Nici măcar reședințele luptătorilor 
din jurul cetăţii nu suferiseră nici cea mai mică daună, iar dru- 
murile din orașul în mijlocul căruia se înălța castelul nu erau 
nici ele stricate. Chacha vedea pe străzile de la poale o mulțime 
de oameni ce se mișcau ici-colo, nu mai mari decât un bob de 
orez. lar pe străzile din Osaka se zăreau zburând prin aer şin- 
drile fără număr, smulse de pe acoperișuri de vântul aprig. 

„În curând va începe din nou lupta“, şi-a spus. Pacea nu 
avea cum să ţină nici până în vară, căci nu încăpea îndoială că 
până în primăvară armatele lui Ieyasu vor ataca acest castel ce 
arăta acum ca o pasăre jumulită. 

Pentru prima dată Chacha își dădea seama de poziţia reală 
a ei şi a fiului său. Dacă până să urce în turn sperase într-o răs- 
turnare de situaţie care să-i permită să-i biruiască pe cei din 

clanul Tokugawa, acum, văzând cu ochii ei starea jalnică a 
castelului, visul că ar fi putut câştiga cândva se spulberase. Înţe- 
lesese că nu va putea niciodată învinge. Nu pricepea cum de 
Ono şi Oda şi toți ceilalți vasali care-l urmaseră pe Hideyori 
lăsaseră să se întâmple așa ceva. 

Furia din sufletul ei d topea încet-încet, transformându-se 
în tristeţe. Nu era departe vremea când moartea îi va lua și pe 
ea, şi pe fiul său. Atât de tragic să fie destinul lui Hideyori, 
moștenitorul clanului Toyotomi, cel născut pentru a conduce? 
Bună sau rea, asta îi erp soarta. Sprijinindu-se cu mâna de un 
stâlp, Chacha stătea dreaptă, cu capul uşor ridicat. Nefericit 
destin îi fusese hărăzit fiului său, să se nască într-o lume plină 
de ticăloși ce se întorseseră împotriva stăpânului lor, uitând de 
datoria pe care o aveau faţă de taikð! Și cât de dureros era să-l 
vezi înconjurat de vasali nepricepuțţi, incapabili să-l apere! 

Întorcându-se în camera ei, Chacha a pus să i se aprindă 
focul şi până seara a stat jos nemișcată, fără să primească sau 
să vadă pe nimeni. La un moment dat a apărut Ono, dar ea, 
sub pretextul că se simte rău, nu l-a primit nici măcar pe el. 

Dacă Takatsugu ar fi fost cu ea! Îşi amintea cu drag de 
verișorul ei, mort de șase ani. Chiar dacă făcea parte din tabăra 
lui Tokugawa, el n-ar fi lăsat niciodată o mamă și copilul ei 
pradă unei asemenea situaţii disperate! Ar fi găsit o cale să nu 
se ajungă aici. Chacha s-a gândit îndelung la cel pe care-l iubise 
cu înflăcărare în tinerețe, pe care-l dispreţuise uneori, care-i 
fusese alături câteodată, iar altă dată o îndepărtase. Când îl vă- 
zuse ultima oară, el îi spusese că puterea de a răbda e cea mai 
de preţ virtute. Oare şi acum i-ar spune același lucru? Chiar 
dacă i-ar da același sfat, să rabde, negreșit ar găsi și altă soluţie! 
N-ar vorbi niciodată despre răbdare când deja ar fi prea târ- 
ziu, cum făcuse Ono. 

Chacha şi-a mai adus apoi aminte de un alt luptător, care 
murise la patruzeci de ani: Ujisato Gam6. Trecuseră deja două- 
zeci de ani de la dispariţia lui și Chacha îşi dădea seama că el 
nu văzuse nimic din ce se întâmplase apoi: războiul din Coreea, 

moartea lui Hideyoshi, bătălia de la Sekigahara sau faptul că 
leyasu devenise shogun. 

Fără îndoială că dacă Ujisaro ar mai fi trăit alta ar fi stat 
lucrurile. leyasu n-ar fi ajuns ceea ce era. Judecând bine, moar- 
tea lui Ujisaro fusese pentru Hideyori o pierdere însemnată. 
Chacha şi-a amintit şi de îndoielile ei privitoare la cauza morții 
sale și se întreba acum dacă nu cumva cel care-l suprimase nu 
era chiar leyasu. Pentru ea, Ieyasu era responsabil şi de moartea 
unei ființe iubite, în urmă cu douăzeci de ani. 

Târziu în noapte, Chacha continua să se gândească la toți 
aliaţii ei dispăruţi în decursul anilor. Se gândea cu durere la 
Toshiie Maeda și la toţi ceilalți vasali loiali clanului Toyotomi: 
Nagamasa Asano, Yoshiharu Horio, Kiyomasa Kat5 — toţi 
aceşti vrednici şi puternici luptători dispăruseră, iar în locul 
lor rămăseseră numai ticăloşii. Toţi cei plecaţi din lumea aceasta 
deveniseră în ochii ei nişte reprezentanţi ai binelui. Chiar și 
celei pe care o urâse cel mai mult dintre concubinele lui Hide- 
yoshi, doamna Kaga, moartea îi ştersese toate păcatele. Prin 
vinele lui Ohatsu, văduva lui Takatsugu, şi ale lui Kogō, soția 
lui Hidetada, curgea același sânge ca al ei, dar faptul că ele trå- 
iau nu însemna în ochii ei decât că ştiuseră să se descurce mai 
bine decât doamna Kaga. Kogō, care îi purta o ură veşnică, 
era soţia shâgunului, în timp ce Ohatsu își trimisese fiul, pe 
Tadataka, în tabăra celor din clanul Tokugawa. Privind în 
urmă, lui Chacha i se părea că până și rolul de mijlocitor pe 
care-l jucase Ohatsu în negocierile de pace nu fusese decât o 
manevră de a-i îndulci pe ea şi pe Hideyori şi că se lăsase păcă- 
lită de sora sa. 

Chacha a rămas trează până târziu, negăsindu-și liniștea 
nici după ce trecuse mult de miezul nopţii. De nenumărate ori 
s-a ridicat din așternuturi pentru a se aşeza pe plapumă și a 
rămâne aşa, cu ochii larg deschişi, gândindu-se că și-ar dori 
nespus de mult să schimbe cursul destinului ei şi al fiului său 
măcar o dată. Nu ştia dacă putea sau nu, dar şi-ar fi dorit să 
încerce măcar o dată! Să sape din nou șanțurile astupate şi să re- 
construiască zidurile dărâmate! Şi să trimită o nouă proclamaţie 

tuturor nobililor importanţi din ţinut. Unii dintre ei trebuie 
să fi fost nemulțumiți de politica shogunatului Tokugawa. Nu 
se putea ca autoritatea lui 4246 să fi dispărut de tot de pe fața 
pământului! Şi nici un shogun n-ar mai fi intrat în castelul de 
la Osaka! l-ar fi adunat acolo pe toți râninii pe care i-ar fi găsit 
prin ţară. Şi când ar fi auzit că Hideyori se pregăteşte să por- 
nească într-o bătălie decisivă cu clanul Tokugawa, alți nenu- 
măraţi luptători s-ar fi alăturat armatei din Osaka. Orice s-ar 
fi întâmplat, trebuia să le transmită tuturor că cei din clanul 
Toyotomi erau hotărâți să poarte o ultimă bătălie cu clanul 
Tokugawa. Orice zi conta. Trebuia să anunţe public toate 
aceste planuri până când șanțurile erau săpate şi zidurile recon- 
struite. 

A doua zi, Chacha s-a trezit mai devreme decât de obicei. 
Deşi nu dormise îndeajuns, surescitarea îi întinerise chipul. 
S-a hotărât să meargă de îndată în apartamentele fiului ei. Voia 
să-i împărtășească de îndată deciziile pe care le luase în noaptea 
ce trecuse şi să obţină încuviințarea sa. Ajungând însă acolo, i 
s-a spus că Hideyori încă nu se trezise. Cum fusese întâm- 
pinată de una dintre servitoarele lui Senhime, era limpede că 
cei doi îşi petrecuseră noaptea împreună. Având în vedere mo- 
tivul pentru care mersese acolo, pe Chacha a supărat-o nespus 
descoperirea aceasta. 

S-a întors în camera ei, dar peste o oră a mers din nou la 
Hideyori. De data aceasta, a fost poftită de îndată înăuntru. 
Auzind planul mamei sale, acesta şi-a dat acordul fără a sta pe 
gânduri. 

— De fapt, şi eu hotărâsem același lucru încă de când se 
astupa șanțul din jurul celei de-a doua curți. Toţi comandanții 
din castel gândesc la fel. Dar nu cred că e nevoie să refacem 
șanțurile de apărare. Fără acestea, castelul nu va rezista unui 
asediu, ceea ce nu ne lasă decât opţiunea de a ataca noi primii. 
Oricum ar fi, e ultima noastră luptă, a răspuns calm Hideyori. 

Chacha se bucura să audă că şi el se gândise la același lucru, 
dar o nemulțumea de ideea de a nu reface sistemul de fortifi- 
caţii al castelului. I se părea că Hideyori nu vrea decât să poarte 

o ultimă bătălie glorioasă, dar că nu lua de fapt în calcul o vic- 
torie reală. 

Chacha i-a împărtăşit gândurile sale, dar Hideyori i-a răs- 
puns netulburat: 

— Mama mea încă visează la o victorie? Doar un om ce 
nu ştie mersul războiului ar mai putea gândi așa. Nu putem 
spera la victorie nici dacă primim ajutor de la zei. Tot ce ne-a 
rămas e o ultimă bătălie vitejească. 

Înţelegând că Hideyori îşi hotărâse deja soarta, Chacha s-a 
simţit cuprinsă de disperare. Nu putea să-l lase pe fiul ei să 
moară! Avea încă atâtea de făcut! Trebuia să trăiască cu orice 
preţ. Deşi era încă tânăr, lui Chacha i se părea că îl întrecuse 
deja pe tatăl său într-ale luptei. Nenorocul lui era că se născuse 
în vremuri nefaste, căci în alte condiţii ar fi reușit să facă 
lucruri mult mai măreţe decât Hideyoshi. De ce să lase așa de 
uşor o viaţă atât de tânără să se sfârşească? 

După întrevederea cu fiul său, Chacha s-a îndreptat ime- 
diat către apartamentele lui Harunaga Ono. Lăsând-o să termine 
ce avea de spus, Ono i-a răspuns: 

— Vă împărtăşesc gândurile. Șanţurile de apărare trebuie 
refăcute, iar zidurile trebuie reconstruite. Mă voi apuca de toate 
de îndată ce shâgunul Hidetada va pleca spre răsărit. Apoi, dacă 
toţi ostașii din castel rămân uniţi, n-avem a ne teme de arma- 
tele lui Tokugawa. 

Chacha era mulţumită că mai era cineva care gândea ca ea. 

— Dar pentru a reface castelul aşa cum a fost ne trebuie o 
lună sau două. Trebuie să ne asigurăm că bătălia nu începe 
mai devreme. Pentru asta va fi nevoie să o rugăm pe doamna 
Ky5goku să meargă până la Sunpu. 

— Aş putea s-o conving pe Ohatsu să meargă la Sunpu, 
dar ce să negocieze acolo? 

— E suficient dacă merge. Lăsaţi restul în seama mea. 

Se pare că Ono intenţiona să inventeze o cerere pe care 
Ohatsu să o ducă la Sunpu şi prin asta să câştige un pic de timp 
în care Ieyasu şi-ar fi luat ochii de pe Castelul Osaka. Lui Chacha 


i se părea un plan bun. 

Hidetada a părăsit Castelul Fushimi şi s-a îndreptat spre 
Edo în ziua a douăzeci şi opta. Imediat ce au aflat, cei din 
Osaka s-au apucat de lucrările de reparaţii la castel. Două sau 
trei zile mai târziu, au luat legătura cu Ohatsu, care se afla în 
Ky5to, pentru a o ruga să meargă la Sunpu și să mijlocească 
nişte negocieri. Nu exista persoană mai potrivită să înlesnească 
legătura dintre clanurile Tokugawa și Toyotomi decât văduva 
lui Takatsugu Ky6goku. S-a hotărât până la urmă ca în fața lui 
Jeyasu să meargă patru femei pentru a pleda cauza lui Hide- 
yori: Ohatsu, Nii-no-Jsubone, mama lui Watanabe Echigo- 
no-kami, Okura, mama lui Harunaga Ono, și Masanaga, mama 
lui Watanabe Kura-no-suke. Pretextul vizitei lor era rugă- 
mintea de a primi ajutor într-o formă sau alta pentru fiefurile 
lor din tabăra de la Osaka, ce fuseseră sărăcite de război. Cor- 
tegiul celor patru femei a părăsit Osaka la începutul lui martie. 

Întoarcerea lui Ohatsu era prevăzută pentru începutul lui 
aprilie. Până atunci, cei din Osaka ar fi trebuit să termine pre- 
gătirile de război. La două-trei zile după plecarea cortegiului, 
Chacha i-a făcut o vizită lui Senhime, intenţionând să-i pre- 
zinte câteva din nemulţumirile sale. 

La fel ca la întâlnirea ce avusese loc cu ceva vreme în urmă, 
Senhime a întâmpinat-o foarte politicos pe Chacha, invitând-o 
să se aşeze în locul de onoare. 

— E din nou război? a întrebat ea. 

— Lupta începută trebuie terminată. De data aceasta ne 
vom bate până când castelul se va face una cu pământul, a 
răspuns Chacha. 

— Castelul acesta e încă în picioare, deşi ar fi trebuit de 
mult să fie una cu pământul. La fel e şi viața mea. Ar fi trebuit 
să mor de multă vreme, dar încă trăiesc. Dacă va fi să mor, nu 
regret nimic. 

— Dar ultima dată când ne-am întâlnit vă doreaţi pacea, 
nu-i așa? 

— Să-mi doresc pacea?! Mă gândeam doar că se va încheia, 
asta era tot. Dar ştiam că nu va fi decât ceva vremelnic. Senio- 
rul Hideyori și cu mine suntem singurii care au înţeles asta. 

Vorbele lui Senhime aveau o umbră de reproş. Chacha o 
privea pe tânăra fată ca şi cum ar fi văzut-o atunci pentru prima 
oară. Întotdeauna se gândise la ea ca la o Tokugawa, dar acum 
parcă nu avea în ea nici o picătură din sângele acestui clan. 

— Eu nu am văzut niciodată un castel mistuit de flăcări. 
Trebuie să fie o privelişte nespus de tristă, a mai spus ea cu o 
expresie de sinceră şi adâncă tristeţe. 

Chacha a privit-o lung pe tânăra fară de nouăsprezece ani 
care dădea glas tuturor gândurilor şi emoţiilor sale. 

În acel moment, a simţit faţă de ea un val de afecţiune ca 
pentru o rudă de sânge, așa cum nu simţise niciodată pentru 
propriile ei surori, Kogō şi Ohatsu. Spre deosebire de Chacha, 
care încă din copilărie pribegise din castel în castel, văzându-şi 
de două ori căminul înghiţit de foc și pe mulţi din familia sa 
pierzându-și viaţa, Senhime se maturizase şi devenise o femeie 
împlinită, având echilibrul sufletesc al unui om ce nu a cunos- 
cut suferința. 

Plecând din apartamentele lui Senhime, Chacha a luat-o 
pe sub crengile cireşilor cu mugurii stând să plesnească şi a 
simţit cum deodată o ia o ameţeală ușoară. Ca prin vis, vedea 
cum limbi mari de foc o înconjoară din toate părţile. „Copilul 
meu!“ a strigat ea. Chipul chinuit al lui Hideyori i-a apărut 
printre flăcări. „Senhime!“ a strigat Chacha. „Aici!“ s-a auzit o 
voce cristalină și chipul lui Senhime a apărut în mijlocul flăcă- 
rilor, cu un zâmbet pe buze. Nu părea să sufere deloc. Poate 
că flăcările care cuprind castelul nu vor ajunge și la ea, s-a gân- 
dit Chacha. 

Nălucirile n-au părăsit-o imediat. S-a agăţat de braţul unei 
slujnice, dar i-a dat drumul până la urmă și a început să meargă 
singură. 

Zilele care-au urmat au fost foarte tumultuoase. Nenumă- 
raţi muncitori se îmbulzeau pe lângă castel, dar lucrările mer- 
geau încet. Din când în când, Chacha urca în turn ca să vadă 
care era situaţia pe şantier, dar nu zărea decât niște gropi săpate 
peste tot fără rost şi mici șanțuri ici şi colo. 

Până să vină înapoi cele patru femei ce plecaseră la Sunpu 
ca mesagere, la Osaka ajunseseră deja tot felul de veşti cum că 
Ieyasu ar intenţiona să pornească din nou spre apus şi pentru 
asta începuse să-şi adune armată din toată ţara. Un val de neli- 
nişte a invadat castelul. Țocmai atunci, Uraku Oda, care de la 
asediul din iarnă asigurase, împreună cu Harunaga Ono, co- 
manda trupelor armate ale clanului Toyotomi, a fugit din castel 
împreună cu întreaga sa familie. Chacha nu se bazase niciodată 
prea mult pe acest luptător bătrân şi nu-i acordase încrederea 
ei, dar incidentul acesta luat-o prin surprindere la fel de mult 
ca atunci când Katsumoto Katagiri dezertase. 

În primăvara aceea, cireşii au înflorit pe la începutul lui 
martie, mai devreme decât de obicei, dar s-au scuturat repede. 
În seara când florile lor s-au deschis de tot, Chacha a ieșit să 
se plimbe însoţită de două doamne de companie. Îi venea în 
minte mereu gândul că e ultima dată când admiră florile de 
cireş, dar încerca de fiecare dată să-l alunge imediat, spunân- 
du-și încontinuu că într-o zi se va plimba din nou împreună 
cu fiul ei pe sub ramurile înflorite şi că trebuie să facă tot ce-i 
stă în putinţă ca acea zi să poată veni. Acum că stătea să se 
gândească, Hideyori nu organizase nici măcar o dată un ban- 
chet ca cel dat de tatăl său la Daigo. Chiar și numai pentru 
asta şi Hideyori nu trebuia să moară acum. Toate gândurile 
lui Chacha şi tot ce făcea erau legate cumva de soarta fiului ei. 

Terminându-și plimbarea de seară, s-a întors în apartamen- 
tele ei, unde o aşteptau Hideyori şi Ono. Ono a vorbit primul, 
spunându-i că la castel au ajuns veşti îngrijorătoare: armata lui 
leyasu se pregătea să plece din Sunpu. În fiecare zi fuseseră 
trimişi mesageri la Sunpu pentru a-i cere lui Ieyasu să-i ierte, 
dar acesta a refuzat să-i primească. Nu le mai rămânea așadar 
decât o singură soluţie: războiul. 

— Ce-nseamnă că i-aţi cerut iertare lui Ieyasu?! E prima 
dată când aud că în afară de doamna Ky5goku şi cele trei femei 
au mai fost trimiși și alţi mesageri la Sunpu! s-a răstit Chacha 
la ei. 

De când se trimit soli să ceară iertare? Cum să-i ceară Hide- 
yori iertare lui Ieyasu? 

Ono i-a explicat lui Chacha încă ceva ce aceasta nu ştia: 
leyasu ceruse ca toţi rOninii de sub comanda lui Hideyori să 
fie împrăștiați, dar şi ca Hideyori să plece din Castelul Osaka 
şi să se mute în Yamato. 

Chacha era cât pe ce să leşine. De indignare, rămăsese fără 
glas, cu faţa schimonosită şi palidă de furie: 

— Şi-atunci ce s-a ales de învoiala noastră pentru pace? 

— Cred că pentru leyasu învoiala n-a fost decât o măsură 
vremelnică. Toți mesagerii pe care i-am trimis la Sunpu au fost 
luaţi prizonieri. Nici unul nu s-a întors. 

— Aşa deci? Am priceput. 

Chacha rostise cuvintele silabă cu silabă. A rămas apoi tă- 
cută, lăsându-și privirea pe genunchi. După câteva clipe, şi-a 
ridicat ochii spre Hideyori. 

— Fiul meu ce gândeşte? l-a întrebat. 

Hideyori, care nu scosese o vorbă până atunci, i-a răspuns: 

— Nimic altceva decât până acum. Ştiam de la început că 
totul se va sfârşi aşa. Ono şi cu tine, mamă, v-aţi frământat 
degeaba. 

S-a oprit câteva clipe, apoi a continuat: 

— Vreau să hotărăsc aici şi acum cu dumneata, Harunaga, 
şi cu dumneata, mamă, că vom purta această ultimă luptă cu 
clanul Tokugawa. Vă cer să lăsaţi la o parte pentru totdeauna 
încercarea de a redobândi puterea pentru clanul Toyotomi. 
Vreau ca acum, în seara asta, să fac publică declaraţia de război. 
Orice întârziere ne aduce numai pagubă. 

Chacha s-a uitat întrebător la Ono. 

— Pregătirile pentru luptă au început deja. Dar nu cred că 
trebuie să facem totul public, a răspuns acesta, spre marea uşu- 
rare a lui Chacha. 

Aceasta şi-a dat seama că gândea un pic altfel decât fiul ei. 
Se prea poate ca situaţia să fi fost într-adevăr atât de disperată 
cum o descria Hideyori, dar nimeni nu putea şti de unde s-ar 
fi putut ivi un ajutor la timpul potrivit. Dacă urmau spusele 

lui Hideyori, din momentul lansării declaraţiei de război, 
moartea lor ar fi urmat imediat. 

— Dacă nu pornim la luptă de îndată, Ieyasu va fi cel care 
va ataca primul, a spus Hideyori. 

Acesta se gândea că, dacă el va face publică declaraţia de răz- 
boi primul, va înteţi înflăcărarea vasalilor din castel, care vor 
crede cu toţii că această luptă a fost hotărâtă de tabăra din 
Osaka. Chacha înţelegea ce voia să spună fiul său, dar declara- 
rea războiului însemna pe undeva și recunoașterea faptului că 
erau captivi într-o situaţie fără ieşire şi îşi duceau ultima luptă. 
Chiar dacă era o greșeală, nu trebuiau să fie ei cei care declarau 
război. Ce trebuiau să facă era să se ridice din nou şi să-i con- 
strângă pe cei din clanul Tokugawa, asupra cărora se revărsa 
toată ura lor, să-și plece capul în faţa clanului Toyotomi. 

— Haideţi să urmăm planul lui Ono măcar până în martie, 
a încheiat Chacha. 

Hideyori nu s-a opus. 

— Putem urma şi această cale. Oamenii noştri vor trebui 
să-și înfrângă nerăbdarea câteva zile în plus. Iar la începutul 
lunii viitoare vom declara război. 

Se ridicase în picioare înainte să termine de vorbit. Ono l-a 
urmat de îndată. După plecarea lor, s-a ridicat şi Chacha și a 
început să umble prin cameră. Se întreba ce făceau oare mesa- 
gerele pe care le trimiseseră la Sunpu. Ura ei era acum îndrep- 
tată asupra lor. 


La începutul lui aprilie, castelul a început să freamăte. În 
fiecare zi, în sala mare aveau loc consilii de război, iar Chacha 
şi Ono cu greu îi stăpâneau pe numeroșii comandanţi care ce- 
reau ca ostilitățile să fie declarate deschise imediat și să fie 
nimicite de îndată toate forţele loiale lui Tokugawa din regiu- 
nea Kinki. La sfârșitul lui martie, Ono trimisese din nou mesa- 
geri la Sunpu și ar fi așteptat să vadă rezultatul. La fel gândea 
şi Chacha. Deși puţini la număr, câţiva luptători îi susțineau. 
Hideyori credea că aşteptarea aceasta era o pierdere de vreme, 

dar, de teamă să nu se producă o fractură între luptătorii din 
castel, a hotărât să aștepte până pe 10 aprilie şi, în cazul în care 
mesagerii nu se întorceau până atunci, se fie urmată voinţa 
majorităţii. 

Cele zece zile de la începutul lui aprilie au fost pline de 
evenimente: un regiment a intrat în forţă în Castelul Fushimi, 
unde s-a dedat la violenţe; un alt batalion a atacat Amagasaki 
fără să aștepte ordine de la nimeni. La auzul acestor lucruri, 
în castel a izbucnit haosul. 

— Să mai aşteptăm puţin! Dacă nu mai așteptați măcar 
puţin, totul va fi în defavoarea noastră, repetau încontinuu 
Ono şi câțiva alți comandanţi, încercând să-i țină în frâu pe 
soldaţii care nu mai aveau răbdare. 

Chiar în toiul acestei agitaţii, în dimineaţa zilei de 9 aprilie, 
la Osaka a sosit vestea că pe 4 aprilie shâgunul Hidetada 
dăduse comanda asupra armatei sale generalilor săi şi că în 
același moment leyasu plecase din Sunpu către Nagoya în 
fruntea trupelor lui, așa că acum toate trupele sub comanda 
celor din clanul Tokugawa se îndreptau, una câte una, spre 
Osaka. Nici Hideyori, nici Chacha şi nici Ono nu se aşteptau 
la așa ceva. Armata Tokugawa se pusese în mișcare înainte ca 
ei să dea vreo declaraţie de război. Acesta a fost însă doar înce- 
putul, căci mai apoi în acea zi veştile despre mișcările trupelor 
Tokugawa au curs fără oprire. 

Comandanții s-au reunit de îndată în sala mare a castelului. 
Toţi erau acolo: Yukimura Sanada, Mototsugu Got5, Shige- 
nari Kimura, Katsunaga Mōri şi mulţi alţii. Ono începuse să 
le explice desfăşurarea evenimentelor, când a apărut încă o 
informaţie: Takatora Tōdo, în fruntea trupelor sale, ajunsese 
la Yodo şi pusese stăpânire pe râurile Katsura și Uji. Naotaka 
li din Hikone ajunsese la Fushimi și îşi stabilise tabăra în apro- 
piere. Noi trupe continuau să vină fără încetare în ţinuturile 
Fushimi și Toba, toate conduse de comandanţi veniţi din Min6, 
Owari sau Mikawa. 

Dintr-odată, peste toată adunarea s-a revărsat râsul zgomo- 
tos al lui Hideyori. Soldaţii și-au aplecat capetele auzindu-l 

râzând aşa. Singura care-şi ridicase privirea şi se uita lung la el 
era Chacha. Când s-a oprit din râs, Hideyori a spus: 

— Noi am fost mai cinstiţi decât el. Iată de ce Ieyasu a pu- 
tut să ne prostească într-atât. Dar de-acum nu mai avem ce 
face, iar pe mine nu mă, leagă nimic de viaţa mea, în afară de 
dorinţa de a-mi duce glorios ultima luptă împotriva clanului 
Tokugawa. Sunt gata să cad odată cu castelul meu. Dar n-am 
crezut niciodată că voi vedea strânși să decidă soarta acestei 
mari bătălii atâţia luptători. Asta mă face să mă cred cel mai 
norocos om din Japonia. 

Spunând aceste cuvinte către comandanți, s-a întors apoi 
spre Chacha: 

— Va trebui ca şi dumneata, mamă, să te pregătești. Vreau 
să renunţi la gândul moştenirii clanului Toyotomi şi să mă lași 
de-acum să mă ocup doar eu de toate treburile războiului. 

Hideyori dorise să pună capăt amestecurilor mamei lui în 
treburile militare. 

— Aşa voi face, a răspuns Chacha. 

Se hotărâse să nu mai intervină cu nimic. Harunaga Ono 
a fost tratat cu răceală de cei prezenţi, fiind considerat respon- 
sabil pentru ce se întâmplase, dar Chacha nu găsea nimic să-i 
reproşeze. Toţi luptătorii din castel erau oameni curajoşi și 
gata să-și dea oricând viaţa pentru ei, dar era greu să găseşti 
unul mai încăpățânat şi mai devotat decât Ono, în stare să facă 
chiar și lucruri rușinoase numai să restaureze autoritatea cla- 
nului Toyotomi. Chacha înţelegea bine felul de a gândi al lui 
Harunaga Ono. Dar toate eforturile lui fuseseră în zadar. 

Consiliul de război fusese întrerupt, dar s-a reluat după-a- 
miază. După terminarea întâlnirii de dimineaţă, Ono a fost 
înjunghiat la porţile castelului de mai multe persoane. A fost 
dus imediat în corpul central și, înfășurat în bandaje albe, a 
luat parte la întâlnirea de după-amiază. 

Şi Chacha era acolo. Hideyori îi interzisese să se mai ames- 
tece, dar nu se putea abţine să nu vină să asiste. Sentimentele 
ei se schimbaseră complet. După asediul din iarnă, regăsise în 
e] toată mândria și orgoliul pe care o vreme nu le văzuse, orbită 

fiind de drăgălăşenia lui. Chacha avea patruzeci și nouă de ani. 
Imediat după ce trecuse de patruzeci, se îngrășase atât de tare 
încât fiecare mişcare i se părea o corvoadă, dar în ultimii 
trei-patru ani pierduse în greutate și redevenise Chacha de 
altădată. Ca în vremea tinereţii, cu o expresie demnă pe faţa-i 
albă, conştientă de rangul său, nu tolera nici un cuvânt care 
ar fi putut să aducă atingere onoarei clanului Toyotomi, deţi- 
nătorul legitim al puterii. 

În timpul întâlnirii de după-amiază au apărut mai multe 
facţiuni, determinate de diferenţele de opinie privind planurile 
de ripostă în faţa lui leyasu. Până la urmă, Hideyori a fost 
de acord cu ideea că probabil Ieyasu va lansa atacul de la Tennâji 
şi că trebuie, în consecinţă, să întărească trupele defensive în 
această zonă, despărțindu-i pe cei o sută de mii de oameni ai 
armatelor aliate în două. În acea seară, trupele cantonate în 
Osaka şi în vecinătate au pornit fiecare către postul ce-i fusese 
atribuit. 

În ziua următoare, Hideyori a plecat din castel însoţit de 
stegarii săi pentru a inspecta zona Tennâji, unde se presupunea 
că se vor duce luptele cele mai importante. Împrejurul lui erau 
purtate douăzeci de flamuri rubinii, zece stindarde cu vârfurile 
aurite, o mie de lănci și stindardul cu tigvă aurită ce-i servea 
drept blazon. Chacha l-a însoţit până la porţile castelului. Șirul 
de flamuri și stindarde era, în ochii ei, asemenea celor ce-l 
însoţiseră în lupte pe Hideyoshi. 

În ziua de 18 aprilie, Ieyasu a ajuns la Kyoto, iar pe 21, 
Hidetada a intrat în Fushimi. Veştile despre sosirea celor doi 
le-au parvenit taberei din Osaka la câte o zi distanță. Pe 26, 
Ohatsu, Nii-no-tsubone şi celelalte femei care fuseseră trimise 
la Sunpu ca mesagere s-au întors în sfârşit la Osaka. Aduceau 
un mesaj de reproş din partea lui Ieyasu cum că aliații din 
Osaka nu s-au conformat încă cererilor transmise prin Ono: 
trimiterea înapoi a rOninilor şi părăsirea castelului de către 
Hideyori. 

Chacha s-a întâlnit cu sora ei în apartamentele sale private 

— E ultima dată când ne mai vedem. După ce te odihneşti, 
te rog să pleci din castel, i-a spus acesteia. 

Ohatsu a încercat să riposteze, spunându-i că asta nu în- 
seamnă neapărat că acest castel va fi pus la pământ, dar amân- 
două ştiau că aceste cuvinșe nu sunt decât o consolare de formă. 

Aşezate pe verandă, cele două surori priveau grădina plină 
de verdele crud al frunzelor, încercând să susţină o conversaţie 
vlăguită, în care tăcerile erau mai multe decât cuvintele. 

— Noi trei — tu, Kogō şi cu mine — am fost crescute la fel. 
Cum am ajuns oare sate duşmănim una pe cealaltă? Totuși 
azi sunt fericită că putem vorbi pentru ultima oară şi că îți pot 
mulțumi pentru tot ce-ai făcut pentru mine. E prea târziu ca 
s-o mai pot întâlni pe Kog6, soţia shogunului. Ultima dată 
când ne-am văzut a fost la nunta fiicei ei cu fiul meu. Când te 
vei mai întâlni cu ea, spune-i că îi doresc tot binele din lume. 
Și că am crescut-o pe Senhime de la şapte ani... 

Chacha s-a oprit brusc, înghițindu-și cuvintele. Îşi dăduse 
seama că şi Senhime, fiica lui Kog5, avea să-și găsească sfârșitul 
în flăcările ce vor cuprinde castelul. 

A fost singurul moment în care Ohatsu și-a ridicat ochii 
pentru a o privi pe sora ei. Apoi, rostind cu greu cuvintele, a 
spus: 

— Te implor să nu te înfurii de ce-o să-ţi spun, Chacha, 
dar eu vreau ca tu şi Hideyori să rămâneți în viaţă chiar dacă 
acest caste] va cădea. Pentru asta există o singură cale... 

N-a apucat să-și termine gândul, că Chacha a oprit-o tăin- 
du-i vorba: 

— Vrei să spui că ar trebui s-o salvez pe Senhime? Aş vrea 
s-o pot ajuta să fugă din castel, dar mi-e teamă că va refuza. A 
hotărât că va avea aceeași soartă cu Hideyori şi cu acest castel. 
Îmi pare rău pentru tine, dar nimic, nici măcar puterea zeilor 
şi a lui Buddha nu va putea clinti această hotărâre. Când te vei 
întâlni cu soţia shogunului, transmite-i, te rog, și acest lucru. 

Chacha nu avea cum să ştie dacă propunerea pe care i-o 
făcuse Ohatsu venea de la ea sau așa îi ceruse clanul Tokugawa, 

dar, oricare ar fi fost adevărul, era sigură că Senhime ar fi refu- 
zat să fugă. Ieyasu, Hidetada și Kogō n-aveau decât să sufere. 
Focul ce va mistui Castelul Osaka va fi şi cel care va arde părul, 
faţa şi trupul lui Senhime. 

Ohatsu a părăsit castelul în acea seară. Chacha a condus-o 
până în faţa apartamentelor sale și, chiar înainte să se despartă, 
a pronunțat pentru prima dată numele copilului acesteia: 

— O să mă rog ca sorții să-i fie prielnici seniorului Tadataka. 

Era limpede că fiul lui Takarsugu şi al lui Ohatsu era unul 
dintre generalii armatei Tokugawa și că avea un rol important 
în asediul asupra Castelului Osaka. 

— Îi voi transmite urările tale. Aş fi vrut să-l vezi măcar o 
dată. Seamănă mult cu tatăl lui, i-a răspuns Ohatsu. 

Lui Chacha i-a venit în minte imaginea din tinereţe a lui 
Takatsugu și se gândea că Tadataka trebuie să fie și el acum 
un priceput tânăr luptător cu o fire năvalnică. Era ciudat, dar 
faţă de Tadataka nu simţea nici o urmă de dușmănie, ci îi era 
drag şi dor de el ca de o rudă apropiată. Dacă era să moară, ar 
fi vrut să moară de săgeata lui. 


Capitolul XI 


În timpul asediului din iarnă, aliații din Osaka adoptaseră 
o strategie defensivă, dar de data aceasta lucrurile stăteau altfel. 
Fiind lipsit de fortificațiile de odinioară, castelul cu greu mai 
putea fi considerat o fortăreață, așa că singura soluţie care le 
rămăsese soldaţilor era atacul. Toţi comandanții din castel îm- 
părtăşeau același gând. Armatele clanului Tokugawa urmau să 
atace cu siguranţă venind dinspre Nara, așa încât forţele aliate 
din Osaka trebuiau să lanseze asaltul coborând în zona joasă 
de câmpie. Pentru asta era necesar să-și plaseze grosul armatei 
între 'Tenn6ji şi Kawachi. 

Înfruntările premergătoare bătăliei au avut loc pe 28 şi pe 
29 aprilie, iar în cursul acestora şi-a pierdut viaţa Oyuki Hana- 
wana, războinic renumit în castel pentru curajul său. 

Chacha nu îl întâlnise niciodată, dar auzise multe poveşti 
despre neînfricarea sa. Moartea atât de timpurie a acestui lup- 
tător de seamă într-o încăierare ce cu greu putea fi numită bă- 
tălie i se părea de rău augur. 

Luna mai a început într-o stare de mare forfotă. În fiecare 
zi se ţineau consilii de război conduse de Hideyori, în care se 
dezbăteau mișcările de trupe în funcţie de strategiile de luptă. 
Chacha era prezentă de fiecare dată, dar nu intervenea în 
chestiunile de tactică militară. 

De câte ori părăsea sala de consiliu, o cuprindea un presen- 
timent sumbru. Nu avea cum să judece deciziile luate, dar i se 


330 


părea că nu aşa se obține victoria. Erau două armate uriaşe ce 
aveau să se ciocnească pe câmpul de luptă, unde fiecare soldat 
ori ucidea, ori era ucis, dar nimeni nu părea gata să-şi asume 
responsabilitatea și să înfrunte tabăra adversă. Planul de luptă era 
întotdeauna cel hotărât de majoritate. Nici ideile lui Hideyori, 
nici ale lui Ono ori ale lui Shigenari Kimura, Morichika 
Châsokabe, Mototsugu Got6, Yukimura Sanada sau Hayato 
Susukida nu se impuneau asupra celorlalte puncte de vedere. 
Chiar şi lucrurile mărunte erau hotărâte în urma dezbaterilor 
din consiliu și niciodată decizia nu se baza pe judecata unui 
singur om. 

Chacha deplângea tinereţea lui Hideyori, care în aceste 
momente cruciale nu avea decât douăzeci și trei de ani. Dacă 
ar fi fost măcar cu doi-trei ani mai mare, ar fi putut înfrunta 
această criză cu înţelepciunea şi maturitatea necesare pentru a 
dirija o armată. Tinereţea lui i se părea un mare nenoroc. 

În consiliul de pe 2 mai, Chacha i-a cerut lui Ono s-o in- 
formeze despre mișcările de trupe din acel moment ale arma- 
telor clanului Tokugawa, căci nu mai putea răbda să tacă, 
văzând că numărul comandanților care participă la discuţii 
devenise din ce în ce mai mic. 

— Ieyasu e încă în Kyoto, în Palatul Nij5-j6, iar Hidetada 
n-a plecat încă din Fushimi, a răspuns acesta. Cea mai mare 
parte a armatei dușmane ocupă toată regiunea din Kawachi. 
Trupele de avangardă sunt la Kokubun, cele ale lui Takatora 
Tâdo sunt la Senzuka, iar cele ale lui Naotaka Ii se află în jurul 
templului Rakuon-ji. 

— Şi trupele noastre? a întrebat Chacha pălind. 

S-ar fi zis că armata inamică ajunsese deja la porţile castelului. 

— Trupele lui Hayato Susukida, Mototsugu Got5 şi ale 
lui Yukimura Sanada sunt și ele dispuse aici şi așteaptă înce- 
perea bătăliei. Iar trupele secunde de asalt sunt ale lui Shige- 
nari Kimura și ale lui Morishika Chosokabe. Și ei așteaptă 
ordinul de luptă. 

— Care sunt şansele noastre de victorie? a întrebat Chacha. 


331 


— Hotărâtoare va fi prima înfruntare. Dacă Got6, Sanada 
şi Susukida câştigă, vom fi în avantaj. Dar dacă pierd armatei 
secunde îi va fi greu să-şi menţină poziţia. 

Pe Chacha o înfuria calmul cu care îi răspundea Ono. Toţi 
ştiau că asediul asupra castelului îi pune în dezavantaj şi că tre- 
buiau să iasă şi să atace, dar acum castelul era ca și înconjurat. 
Îi venea să-i strige și să-l întrebe ce-a făcut până acum. Dac-ar 
fi trăit zaik6, n-ar fi lăsat niciodată picior de soldat duşman să 
intre în Kyôōto sau în Fushimi! 

— Oricum ar fi, riebuie să câştigăm, căci altfel suntem 
pierduţi, a spus Chacha supărată. 

Odată întâlnirea încheiată, cu toţii au început să părăsească 
sala, dar Chacha l-a strigat pe Hideyori, care se pregătea să iasă 
pe culoar și să se îndrepte spre apartamentele sale. Oprindu-se, 
acesta le-a poruncit slujitorilor lui să-i lase singuri. Doamnele 
de companie şi servitoarele care-o însoțeau pe Chacha s-au 
făcut şi ele nevăzute. Pe Chacha a surprins-o cererea lui, dar 
s-a bucurat să rămână doar ei doi. Trecuseră ani de zile de când 
nu mai stătuse doar cu fiul său. 

— Mamă! a început el primul, deși ea fusese cea care-l 
oprise. Dumneata ai înţeles deja că acest castel va cădea în 
curând. Trebuie să te pregăteşti, căci sfârşitul e aproape. Nu 
va dura mai mult de câteva zile. 

— Câteva zile?! a strigat Chacha de uimire, căci nu-i venea 
să creadă. Deci în câteva zile totul se va sfârși... 

— Ştiu. Şi nu sunt singurul. Ono o ştie şi el prea bine. Şi 
cred că şi ceilalţi au înţeles deja. Doar că nici unul n-o spune 
cu voce tare. 

Soarele de început de vară și-a împrăștiat dintr-odată razele 
pe nisipul alb al grădinii, într-o strălucire orbitoare. Un pic 
mai încolo, câţiva ulmi și stejari bătrâni își întindeau deasupra 
unui pavilion alb ramurile pline de frunze de un verde cople- 
şitor. Vara venise fără veste. Chacha nu ştia când trecuse tim- 
pul şi când se dusese primăvara. 

În castel era linişte. Până în urmă cu două-trei zile fusese 
mare forfotă, tropotele cailor și zornăitul armelor pătrunzând 

până în cele mai îndepărtate colţuri, dar probabil că cea mai 
mare parte a trupelor ieșiseră deja din castel, pentru că acum 
nu se mai auzea nici un sunet. Chacha încă nu putea să creadă 
şi cu atât mai puţin să accepte ceea ce-i spusese fiul său: că în 
câteva zile castelul va cădea. Cu toate acestea, i-a răspuns: 

— Sunt pregătită. 

— Atunci nu mai e nimic de spus, i-a răspuns Hideyori. 
Nu ne-am mai plimbat de mult prin grădină, hai să facem 
câțiva paşi împreună. 

Era prima dată când Hideyori o invita să facă ceva împre- 
ună. Şi-a chemat de îndată slujnicele, care le-au pregătit saboţii 
de lemn, şi a coborât în grădină alături de el. Mama și fiul ei 
au început să păşească pe potecile ce şerpuiau printre pietre şi 
tufișuri, fără să vorbească despre nimic anume. Chiar la ieşirea 
din grădina interioară, din iaz se rupea un mic pârâiaș ale cărui 
maluri erau pline de stânjenei înfloriţi. 

— Au înflorit deja stânjeneii! a exclamat Chacha. 

De fapt, mai erau trei zile până la Sărbătoarea Băieţilori. 
Când Hideyori era mic, castelul se umplea de veselie în apro- 
pierea acestei zile. Pe vremea lui Hideyoshi, pregătirile înce- 
peau cu o lună sau două înainte, iar nobilii din toate ţinuturile 
trimiteau cadouri nenumărate. lar când venea ziua de sărbă- 
toare, puneau rădăcini de iris în sake şi cinsteau pe toată lumea 
din castel, iar apoi fierbeau apă cu parfum de iris și făceau 
cantităţi uriaşe de chimak??. 

Cu timpul, fastul sărbătorii a început să se stingă, iar de 
doi ani timpul trecea ca şi cum Sărbătoarea Băieţilor nici n-ar 
fi existat vreodată. Pesemne năpădit de aceleași amintiri, Hide- 
yori i-a spus râzând: 

— Voi porni în lupta împotriva celor din clanul Tokugawa 
în ziua Sărbătorii Băieţilor. Atunci voi apărea în faţa dumitale 
ca un adevărat luptător. 


1 Sărbătoare tradiţională ce are loc în ziua de 5 mai. În prezent, 
aceasta a devenit Ziua Copiilor. 

2 Prăjitură din orez, învelită în frunze de bambus, care se servește 
în mod tradiţional la Sărbătoarea Băieţilor. 

Lui Chacha, râsul lui nestăvilit îi străpungea inima. Mergea 
încet în urma lui. Era acelaşi Hideyori dintotdeauna, dar sta- 
tura lui i se părea acum mai bărbătească şi mai impunătoare 
decât a oricărui războinic pe care-l văzuse vreodată. În ochii ei, 
Hideyori îl depăşea în acta zi în măreție pe Hideyoshi însuşi. 

S-au plimbat cam o jumătate de ceas pe aleile grădinii, apoi 
s-au întors în castel și s-au despărţit pe veranda de unde cobo- 
râseră cu ceva vreme în urmă. Chiar înainte de-a pleca, 
Hideyori s-a uitat în oghii mamei lui şi i-a spus: 

— De-acum nu voim mai avea prilejul să stăm de vorbă pe 
îndelete. Orice s-ar întâmpla, aş vrea ca dumneata să-mi ur- 
mezi spusele întocmai. 

— Aşa voi face, a răspuns Chacha fără să se împotrivească. 

Ajunsă în camera ei însă, a început să se întrebe indignată 
de ce ar trebui să renunţe la tot şi să lase clanul Tokugawa să-i 
incendieze castelul. De ce să trebuiască să moară un luptător 
atât de mândru ca Hideyori? Dar toate aceste gânduri nu du- 
ceau la nimic, căci ştia că nu are ce altceva să facă decât să 
accepte soarta ce i se hărăzise. 

Următoarele două zile au trecut într-o atmosferă de stranie 
linişte. Nu s-au mai ţinut nici consiliile de război. Chacha a 
trimis de nenumărate ori mesageri să-l întrebe pe Ono care 
mai era situația, dar răspunsul lui a fost mereu același: încă nu 
a început lupta, situaţia nu a evoluat. 

În dimineaţa zilei de 5 mai, în castel a început frământarea. 
Nici Hideyori şi nici Ono nu şi-au făcut apariţia întreaga zi. 
Amândoi plecaseră cu noaptea-n cap pe câmpul de luptă, pen- 
tru a-şi încuraja comandanții. La sfârşitul zilei, panica a pus 
stăpânire pe Chacha. Hideyori îi spusese că în ziua Sărbătorii 
Băieţilor va porni la luptă şi acum se întreba dacă nu cumva 
chiar plecase pe front să lupte. Ultimele trupe de rezervă din 
castel porneau spre câmpul de bătălie. De peste tot se auzea 
nechezatul cailor. 

În acea seară, Chacha s-a retras mai devreme. Când să se 
bage în așternuturi, a apărut Senhime. Deja se schimbase în 

hainele de noapte, aşa că aceasta a trebuit să aștepte până când 
Chacha şi-a pus din nou chimonoul şi a venit s-o primească. 

Senhime împlinise nouăsprezece ani, dar lui Chacha i se 
părea copilăroasă. Avea senzaţia că doar acest copil ce-i fusese 
dat în grijă de clanul Tokugawa nu înţelegea soarta tragică ce-i 
aştepta pe toţi cei din castel. 

— Trebuie să ne pregătim pentru ce-i mai rău, i-a spus 
Chacha, rostind în faţa ei cuvintele pe care nu le-ar fi spus ni- 
mănui altcuiva. 

Vorbele ei păreau a spune: „Vinovaţi pentru asta sunt tatăl 
şi bunicul tău“. Așa cum cerea eticheta, Senhime s-a așezat 
mai jos decât Chacha şi i-a spus: 

— Eu cred că noi vom câștiga bătălia. 

Chacha nu se așteptase la aşa ceva. 

— Şi de unde această convingere? 

— Bătăliile se poartă pentru a fi câştigate. Nimeni nu 
începe o luptă cu gândul că va fi învins. Orice ar spune senio- 
rul Hideyori, eu ştiu că în adâncul sufletului lui el crede că va 
câştiga. 

Senhime nu părea să aibă nici o îndoială asupra a ceea ce 
afirma tare şi răspicat. 

— Uneori trebuie să purtăm o luptă chiar dacă o credem 
pierdută, pentru că un dușman ne provoacă, i-a răspuns 
Chacha, neputând totuși să nu se simtă înduioșată de cuvintele 
lui Senhime. 

Poate că era așa cum spunea Senhime şi aveau să câştige. 
Doar cei o sută de mii de soldaţi și comandanţi veniseră la 
Osaka să lupte pentru a câştiga! Poate că doar ea era cea care 
avea aceste gânduri sumbre, în timp ce toți ceilalți visau la vic- 
torie. Poate că şi Hideyori, în ciuda a ceea ce spunea, în sufle- 
tul lui spera că va birui. 

Cu toate acestea, Chacha s-a ferit să-și destăinuie gândurile 
în faţa lui Senhime. Tânăra femeie ce stătea în faţa ei era unul 
dintre dușmanii pe care îi ura. 

— E bine să crezi în victorie, dar ce vei face dacă vom 
pierde? a întrebat-o Chacha. 

Senhime nu i-a răspuns. A rămas tăcută, cu capul plecat, 
ascunzându-şi chipul cu trăsături atât de frumoase. 

— Prin urmare, dacă vom fi înfrânţi...? 

Un impuls sălbatic o împingea pe Chacha s-o forțeze pe 
Senhime să-i răspundă. Dacă peste ei avea să vină înfrângerea, 
Chacha o va lua cu ea pe Senhime, chiar de-ar fi fost să-i lege 
mânecile chimonoului de propriii ei genunchi, ca să nu poată 
fugi nicăieri. Se vedea deja împreună cu Senhime în mijlocul 
flăcărilor. 

— O să văd atung ce o să fac, i-a scăpat lui Senhime. 

Răspunsul ei fuses atât de neaşteptat, încât vorbele păreau 
să nu fi venit din gura ei, ci să fi căzut de undeva din neant. 

— Ce-ai spus? a întrebat-o Chacha tăios. 

— O să văd atunci ce o să fac, a repetat tare și răspicat Sen- 
hime, asigurându-se că Chacha aude cuvintele sale. 

— Încă nu te-ai pregătit de moarte? a întrebat-o Chacha 
trăgându-se spre ea. 

Senhime şi-a ridicat capul și a privit-o adânc în ochi. 

— De asta am venit aici, ca să vorbesc cu domnia voastră. 
Eu cred că vom câștiga. Dar uneori războiul ţine şi de soartă. 
Iar dacă sorții războiului ne vor fi potrivnici, voi lăsa în grija 
lor să hotărască pentru mine. M-am pregătit de moarte, dacă 
asta-mi va fi scris, dar dacă va fi să trăim atunci trebuie să trăim 
cu toţii. 

Senhime şi-a plecat capul, dar a continuat să vorbească. 

— Eu nu vreau ca acest castel să piară în flăcări. Nu vreau 
să-l văd murind pe seniorul Hideyori. Şi cred că trebuie să 
facem tot ce ne stă în putinţă ca toţi să trăiască. 

Cuvintele fetei au trezit dintr-odată în Chacha un gând 
teribil, pe care nu-l mai avusese niciodată: dacă puteau să ră- 
mână în viaţă, atunci trebuiau să o facă! Senhime avea drep- 
tate. Nici Chacha nu voia să-și vadă castelul arzând sau fiul 
pierind. Așa era! Chiar dacă pierdeau războiul, dacă voiau cu 
orice preţ să trăiască probabil că exista o soluţie ca ea și Hide- 
yori să rămână în viaţă. Cu toată ticăloşia lor, Ieyasu şi 
Hidetada n-ar fi mers până într-acolo încât să scoată sabia din 

teacă împotriva lui Hideyori, stăpânul castelului, şi a mamei 
sale. Un tremur i-a cuprins tot corpul. N-ar fi vrut ca Senhime, 
care stătea în faţa ei, să-i vadă tulburarea, dar nu-și putea stă- 
pâni emoția. 

În timpul acestei întâlniri, a apărut un curier trimis de Ono, 
pe care Chacha l-a primit în altă încăpere. Ono o informa doar 
că bătălia urma să înceapă în zorii zilei următoare. 

Chacha a trimis-o pe Senhime înapoi în apartamentele ei 
şi a rămas singură în cameră. Era o seară atât de caldă și de 
umedă, că şiroaie de sudoare i se prelingeau pe piele, deși stătea 
nemișcată. În anul acela, vremea fusese neobișnuită: cireșii 
înfloriseră mai devreme decât de obicei, dar în mai se întorsese 
frigul și chiar în prima zi a lunii bătuse grindina, iar la nici o săp- 
tămână mai târziu, de Sărbătoarea Băieţilor, se lăsase o zăpuşeală 
sufocantă. Obloanele ce dădeau spre grădină erau deschise, iar 
lumina făcliilor din casă dezvelea privirii o parte din grădina 
întunecată. Frământată de gânduri, Chacha se ridica din când 
în când şi ieşea pe verandă, privind în întunericul de afară. Pe 
cer nu era nici o stea. Pesemne că această căldură înăbușitoare 
anunţa ploaia. 

În castel nu se auzea nici un zgomot distinct, dar în aer 
plutea un murmur continuu. Era ca un huruit grav ce venea 
necontenit din adâncurile pământului, creând o atmosferă 
apăsătoare. 

Înainte să vină Senhime, Chacha vrusese să se culce, dar 
acum se trezise de-a binelea. Aruncându-și din nou ochii peste 
scrisoarea în care Ono o anunţa că lupta va începe a doua zi 
în zori, a simţit cum o copleșeşte emoția. Gândindu-se că, și 
dacă se bagă la loc în așternuturi, tot nu va putea adormi, şi-a 
pus peste hainele de noapte chimonoul desfăcut și s-a hotărât 
să rămână trează până ce o va lua din nou somnul. Le-a porun- 
cit servitorilor să se retragă în camerele lor. Se făcuse miezul 
nopţii şi ea tot nu putea să doarmă, doar stătea întinsă, cu 
ochii închiși. Pe la ceasurile două ale dimineţii, un zgomot de 
voci a făcut-o să se ridice. Un tânăr samurai dintre cei care o 

slujeau și cărora le poruncise să se culce, dar care fără îndoială 
că nu o făcuse, a strigat de pe coridor: 

— E seniorul Shigenari Kimura, care pleacă pe front. 

Murmurul vocilor s-a mai auzit o vreme. Liniştea nopții 
făcea ca nechezatul cailof şi strigătele soldaţilor să se audă mai 
aproape decât erau. Şi, când părea că totul se liniştise, agitația 
a reînceput. 

— E seniorul Morichika Châsokabe, care pleacă pe front, 
l-a auzit din nou Chacpa pe tânărul samurai cum striga de pe 
coridor. | 

Imediat după aceea, slujnicele au intrat aducând ceai. 
Chacha și-a dat seama că nimeni nu închisese un ochi în noap- 
tea aceea. 

Spre dimineaţă, calmul a revenit în castel. Chacha a reușit 
să ațipească, dar pe la şase a sărit în picioare. A deschis feres- 
trele. O ploaie măruntă cădea ușor pe pământ. După plecarea 
pe front a ultimelor trupe, cele ale lui Kimura şi Châsokabe, 
castelul părea părăsit. 

Chacha nu avea nici cea mai mică idee dacă Hideyori 
plecase la luptă cu o zi în urmă sau dacă îşi petrecuse noaptea 
în castel. Faptul că nu știa nimic de el o îngrijora și ar fi vrut 
să afle ce şi cum, dar s-a abținut de la a-i întreba pe servitori. 

Profund neliniştită, Chacha şi-a petrecut toată dimineața 
privind ploaia care cădea peste grădină. Pe la prânz, a apărut 
un mesager de la Ono: 

— Seniorul Mototsugu Got5 și-a pierdut viaţa în bătălia 
de la Dâmy$ji de azi-dimineaţă, a anunţat-o acesta. 

D&myâji era cam la cinci r; în partea de sud-est a castelului. 
Chacha s-a întristat atât din cauza veştii dureroase a pierderii 
acestui luptător cunoscut pentru talentul său de strateg și pe 
care se bazau ultimele lor speranțe, dar şi din cauza faptului 
că trupele dușmane se apropiaseră atât de mult de ei. Luptele 
se purtau mult mai aproape decât crezuse. 

— Şi tânărul senior Hideyori? a întrebat Chacha, nemaipu- 
tând să rabde. 

— Este încă în castel, a răspuns mesagerul, spre marea 
ușurare a lui Chacha. 

Cam la două ore după plecarea acestuia, a apărut un alt sol 
din partea lui Ono. 

— Seniorul Hayato Susugida şi-a găsit sfârşitul la Domy3ji. 

Chacha s-a întristat și mai tare. Puţinii comandanți în 
care-şi pusese speranţele cădeau unul câte unul. Mai rămăse- 
seră doar patru capabili să dirijeze o armată întreagă: Sanada, 
Msri, Kimura şi Chsokabe. 

Chacha nu mai suporta să stea în camera ei, așa că s-a îndrep- 
tat spre corpul central. În curtea acestuia, câteva zeci de luptă- 
tori ţineau un consiliu în fața lui Hideyori și a lui Ono. S-a dus 
direct acolo, s-a aşezat lângă Hideyori și a întrebat: 

— Care este situaţia pe front? 

Hideyori tăcea. I-a răspuns Ono: 

— Trupele dușmane ale lui Mizuno, Honda, Matsudaira 
şi Date au intrat pe teritoriul de la Dâmyâji. Dintre ai noștri, 
trupele lui Sanada, Fukushima, Watanabe, Otani și Iki le ţin 
piept, dar pe câmpul de bătălie e o mare harababură. Tocmai 
am trimis un mesager cu ordinul de retragere pentru trupele 
lui Sanada. 

Un ordin de retragere însemna oare un dezavantaj? 

— Şi trupele care au plecat azi-noapte din castel? a întrebat 
Chacha. 

— Luptă la Yao-Wakae. 

— Yao-Wakae e la doi r; de castel, a oftat Chacha. Și care 
e situația acolo? 

— Shigenari Kimura a luptat vitejește, dar a fost ucis. 

— Cum?! 

Chacha rămăsese fără cuvinte. Şi-a ridicat către Hideyori 
chipul palid ca ceara. Fără să-și schimbe expresia, acesta i-a 
poruncit pe un ton calm, dar ferm: 

— Vreau să te retragi în apartamentele dumitale. 

— Nu pot să rămân aici? 

— Nu are nici un rost. O să fii chemată în momentele de 
căpătâi, i-a răspuns Hideyori. 

— Unde este leyasu acum? 

— leyasu şi fiul lui au plecat în zori la Hirakata. Vor aştepta 
acolo, gata să intervină în caz de nevoie. 

Auzind acest răspuns din gura lui Harunaga Ono, Chacha 
a simţit cum întreg corpul i se destinde și cum, în ciuda 
situaţiei, e gata să izbucnească în râs. 

— Aşadar castelul e încercuit din toate cele patru părţi de 
armatele lui Tokugawa! Ce gândiţi că trebuie făcut? a întrebat 
ea aspru. 

— Nu înseamnă căam pierdut bătălia. Vom opri înain- 
tarea trupelor lui Ieyasu la Hirakata, iar trupele lui Châsokabe, 
Sanada şi Mōri sunt pe poziţie la Chausuyama și la Tennâji. 
Vom da un ultim asalt aproape de Nara. Bătălia de mâine e 
hotărâtoare. 

— Deci mâine e ziua în care săgeți şi ghiulele vor cădea 
asupra noastră. Ce zbucium! a replicat Chacha, pe un ton cât 
se poate de sarcastic, după care s-a ridicat şi a plecat. 

Pe coridor, Chacha şi-a dat seama că, în tot timpul în care 
fusese și ea în curtea centrală, Hideyori n-a scos nici un cuvânt 
în afară de porunca pe care i-a dat-o ei, de a se întoarce în ca- 
merele sale, și nu și-a putut stăpâni un sentiment covârșitor 
de milă pentru fiul ei. Era înconjurat de prea mulţi coman- 
danțţi și asta îi adusese această soartă nefericită. Ştia prea bine 
că situaţia era disperată, dar îi lăsase pe aceştia să vorbească în 
locul lui. 

Întorcându-se în apartamentele sale, Chacha a început să se 
gândească dacă nu cumva există o cale de a salva viaţa fiului 
său și castelul ce era pe punctul de a fi cucerit. Nu se mai gân- 
dea nici la renumele clanului Toyotomi, nici la onoarea lui 
Hideyori. Unul câte unul, prin faţa ochilor i s-au perindat toți 
cei care ar fi putut-o ajuta. Cei mai mulţi dintre ei erau morţi, 
dar în mintea ei trecerea timpului nu însemna nimic. Amin- 
tirile de ieri se amestecau cu cele de acum zece ani şi cu cele 
de acum douăzeci de ani. l-au venit în minte până şi Ujisato 
Gam6, şi Takatsugu Ky5goku și Toshiie Maeda. Era ciudat, 
dar toţi cei pe care putea conta nu mai erau printre cei vii. Și-a 

adus aminte şi de Ohatsu şi de Kogō. E drept că soarta le arun- 
case acum în tabăra dușmană, dar Chacha era sigură că, dacă 
ar fi putut cumva să ajungă la ele, surorile ei şi-ar fi unit forțele 
ca s-o salveze. Însă nu putea spera că dintr-un castel asediat 
de armatele dușmane ar putea trimite mesageri. S-a gândit apoi 
la doamna Kyâgoku și la doamna Kaga. Și chiar şi la Doamna 
din Palatul de Nord. Prin faţa ei se perindau deopotrivă viii 
şi morții. 

Nu mai ştia cât timp trecuse. Cu privirea în gol, continua 
să scormonească în mintea ei căutând o cale de a salva castelul 
şi de a-l ţine pe Hideyori în viaţă. Când s-a dezmeticit, Chacha 
a observat că peste grădină se lăsase întunericul. Pământul 
negru era plin de apă, dar ploaia se oprise. Din depărtare se 
auzeau focuri de armă și strigăte de luptă. Bărbaţii și femeile din 
slujba sa își aduseseră cu toţii așternuturile în camera ei, pentru 
a se feri de săgeți şi de ghiulele. 

La lăsarea nopţii au venit doi sau trei samurai care le-au 
spus că în acea noapte nu se vor da lupte și că se pot culca 
liniștiți. 

Auzind vorbele acestora, Chacha a început să se întrebe de 
ce se oprea lupta în acea seară şi ce putea să însemne asta. Oare 
începeau din nou negocieri pentru pace? 

În clipa în care i-a venit acest gând, a simţit că epuizarea o 
doboară. A pus să i se întindă așternuturile într-un colț înghe- 
suit al camerei și a căzut moartă de oboseală. Somnul agitat 
i-a fost presărat de numeroase coşmaruri. 


S-a trezit a doua zi, pe 7 mai, dându-și seama că peste noapte 
nu se întâmplase nimic. În reşedinţa ei era linişte. A ascultat 
atent, dar nu se auzeau nici focuri de armă, nici strigăte de 
luptă. Se întreba din nou dacă nu cumva se semnase un armis- 
tițiu peste noapte. 

După ce şi-a terminat toaleta de dimineaţă, i s-a adus micul 
dejun. A apucat beţișoarele cu speranţa că se încheiase pacea. 
De la începutul lunii mai nu avusese deloc poftă de mâncare, 
dar acum înghiţea bucatele una după alta. Servită de o tânără 

doamnă de companie, Chacha a putut să-și ia în tihnă micul 
dejun. A stat cam o jumătate de ceas, fără să se grăbească. Când 
a terminat, a apărut un mesager trimis din corpul central. 
Hideyori o ruga să meargă imediat acolo. Condusă de sol, a 
ieşit din cameră. 

Se aştepta să fie dusă în curtea centrală, dar mesagerul a 
îndrumat-o spre curtea laterală de lângă Poarta Cireşilor, care 
era poarta de acces spre corpul central. Înconjurat de câteva 
zeci de luptători, Hideygri stătea pe un taburet. Locul era plin 
de samurai în armură, ce se întindeau până la Poarta Cireșilor. 
În jurul lui Hideyori erau dispuse toate însemnele autorităţii: 
flamuri rubinii, mii de lănci, halebarde aurite. Hideyori purta 
o armură prinsă cu şnururi de piele acoperite cu aur şi cu 
argint, iar lângă el era pregătit un frumos cal negru. 

Văzând toată această strălucire, Chacha şi-a dat seama ime- 
diat că nu se semnase nici un armistițiu, ci că Hideyori urma 
să pornească la luptă. Uitând pentru o clipă situaţia disperată 
în care se aflau, Chacha s-a oprit un moment, fermecată de 
atitudinea dârză a fiului său. O secundă s-a crezut înapoi în 
vremurile glorioase ale lui Hideyoshi, atât de semeţ și de fru- 
mos părea Hideyori. 

Chacha a înaintat încet spre fiul ei. Când a ajuns în faţa lui, 
acesta i-a spus: 

— Tocmai a venit un mesager de la Yukimura Sanada să 
ne spună că a sosit momentul bătăliei. Vom lansa atacul asupra 
armatei de la Tennâji. 

Fără îndoială că o chemase ca să-și ia adio, ştiind probabil 
că nu o va mai revedea. 

— Mă voi ruga cu toată inima pentru victoria voastră, i-a 
răspuns Chacha, repetând cuvintele pe care i le spusese în tre- 
cut de-atâtea ori lui Hideyoshi. 

Nu se putea opri din tremurat. Nu tremura din cauza 
grijilor pe care şi le face o mamă care-și trimite copilul la răz- 
boi. Era mândră să-și vadă fiul ajuns un neasemuit războinic 
matur, ce pleca de unul singur să înfrunte armata tiranului 

leyasu. „Sublim“ era cuvântul care descria sentimentele lui 
Chacha. „Sublim! Sublim! Sublim!“ şi-a repetat în gând la 
nesfârşit. Cât s-ar fi bucurat Hideyoshi să-l vadă azi în armura 
de luptă! 

În acel moment, Chacha l-a văzut pe Harunaga Ono in- 
trând pe Poarta Cireşilor, însoţit de câţiva vasali. Epuizarea îl 
făcea de nerecunoscut. Venea grăbit spre Hideyori, fără să-i 
pese de toată lumea din jurul lui. 

— Eu, Harunaga, mă împotrivesc plecării domniei voas- 
tre la luptă! Rămâneţi în castel! Voi merge eu în locul dom- 
niei voastre să mă alătur lui Sanada! a strigat acesta. 

— Oare pe cine a chemat Sanada, dacă nu pe mine, ca să-i 
conduc pe ostași în ultima lor bătălie, să-i însufleţesc şi să-i în- 
curajez? 

— Orice-ar gândi Sanada, e o nesăbuinţă să ieşiţi acum din 
castel. Trupele dușmane au ocupat deja toată întinderea dintre 
Tenn6ji şi Okayama şi o mare armată a plecat din Hino şi se 
îndreaptă spre Tennâji acum, a replicat Ono. 

Un samurai cu faţa acoperită de o barbă ţepoasă, pe care 
Chacha nu-l cunoştea, a început să vorbească: 

— Şi eu mă împotrivesc! La cum arată lucrurile acum, cea 
mai mare grijă a noastră trebuie să fie apărarea castelului. 

Cuvintele celor doi l-au determinat până la urmă pe Hide- 
yori să renunţe la planul de a pleca pe câmpul de luptă. Pre- 
luând comanda, Harunaga Ono a pornit spre Tenn$ji în locul 
lui Hideyori, purtând stindardul cu tigvă aurită. Chacha se 
simţea uşurată. Oricât de măreț i se păruse fiul ei, era mai bine 
pentru el ca plecarea la bătălie să fie amânată. 

Pentru Chacha a urmat revenirea la realitatea dură. Pe dru- 
mul de întoarcere spre apartamentele sale, s-a hotărât să urce 
în turnul de lângă poarta principală. Samuraii care o însoțeau 
au încercat s-o oprească, dar nu i-a ascultat. Locul de lângă poarta 
principală era împânzit de nenumărate teste ale soldaţilor 
dușmani. Pesemne că le fuseseră tăiate capetele celor prinși în 
bătălia ce se purtase cu o zi în urmă. Peste noapte ploaia le 
răvăşise părul și le alterase trăsăturile. 

Chacha a grăbit pasul să treacă mai repede de palisadele în 
fața cărora era expusă mulțimea de capete şi s-a îndreptat către 
turnul de pază de lângă poartă. A început să urce, dar a trebuit 
să se oprească de câteva ori să-şi recapete suflul. De sus se vedea 
toată întinderea de pământ până la Tennâji acoperită de mii 
de soldaţi mişcându-se ca nişte imense roiuri de albine. Chacha 
a crezut întâi că sunt trupele aliaţilor, dar samuraii ce stăteau 
de pază în turn i-au explicat că toate acele trupe sunt ale duş- 
manilor. | 

— Şi unde sunt truğele lui Sanada? a întrebat ea înghițind 
în sec. 

— Sigur sunt undeva pe-acolo, dar nu se pot deosebi de 
inamici, căci sunt oricum înconjurați de trupele lui Tokugawa, 
i-a răspuns un soldat. 

În cele din urmă, Chacha a reușit să distingă în învălmășeala 
de pe front nişte trupe care păreau a fi ale lui Sanada. Erau doar 
câţiva soldaţi, cu câteva stindarde. De la înălțimea turnului, 
cele două tabere i se păreau atât de aproape una de alta, încât 
parcă se uneau. Şi cu toate astea, încă nu începuse bătălia deci- 
sivă. Asta i se părea foarte straniu. Era întocmai cum spusese 
Ono: un val de soldaţi înainta dinspre Hino spe Tennâji, con- 
tinuând să îngroaşe rândurile armatei lui Tokugawa. În bătaia 
vântului răcoros, ce sufla cu putere peste turnul de veghe, Cha- 
cha privea lung în toate cele patru zări, dându-și seama că ar- 
matele lui Ieyasu înconjuraseră castelul din toate direcţiile. 

Coborând din turn, s-a gândit că făcuse totuși bine că ur- 
case, căci așa reuşise să vadă cu ochii ei şi să-și facă o idee despre 
ceea ce va urma: odată lupta pornită, castelul acesta atât de fai- 
mos, mândria lui Hideyoshi, avea să cadă în mâinile dușma- 
nilor fără să opună nici cea mai mică rezistenţă. Probabil că 
va fi cucerit chiar în acea zi, și nici nu se va însera bine, că va 
fi dat pradă focului. 

Chacha s-a întors în apartamentele ei şi și-a adunat toate 
slujnicele, împărțindu-le toate lucrurile sale şi spunându-le că 
probabil e deja prea târziu să mai poată fugi, dar, dacă vreuna 

dintre ele găseşte o cale să scape, poate să plece oricând. Pri- 
mind micile lucruşoare din mâinile lui Chacha, fiecare dintre 
aceste femei a izbucnit în plâns încercând să spună câteva 
cuvinte. Chipul ei însă începuse să se lumineze. 

După ce Chacha şi-a împărţit lucrurile, a apărut în aparta- 
mentele sale Senhime, însoţită de vreo douăzeci de slujnice. 
Venise să se instaleze acolo, dar strălucirea grupului lor te ducea 
cu gândul mai degrabă la un alai de nuntă. Se îmbrăcaseră în 
cele mai frumoase chimonouri şi, când au intrat în reședința 
lui Chacha, aceasta s-a umplut de un aer de sărbătoare. Luân- 
du-se după slujnicele lui Senhime, şi doamnele de companie 
ale lui Chacha au început să se gătească, punându-și cele mai 
frumoase haine și accesorii. 

Chacha şi Senhime au luat prânzul mai devreme decât de 
obicei. Au vorbit puțin şi au evitat discuţiile despre soarta caste- 
lului, preferând în schimb să povestească despre lucruri fără nici 
o legătură cu asta, precum mugurii de bambus din Yamazaki și 
metoda cea mai bună de a-i gări. O singură dată Senhime a râs 
încetișor. Auzindu-i râsul şoptit, Chacha şi-a ridicat ochii şi a 
privit-o îndelung. Trebuia să recunoască: frumuseţea soției fiu- 
lui său era fără pereche. E drept că o vreme își revărsase ura asu- 
pra lui Senhime, dar acum o găsea neasemuit de frumoasă pe 
fata aceasta de douăzeci de ani, gătită ca de nuntă. I-a trecut 
prin minte că, dacă Hideyoshi ar fi văzut-o pe vremea când era 
tânăr şi mare iubitor de femei, cu siguranță că n-ar fi lăsat-o în 
pace prea uşor. Era prima dată în ultimele luni când în mintea 
lui Chacha își făcea loc un gând așa de frivol. 


Pe la amiază, în depărtare s-au auzit dintr-odată focuri de 
armă. Şi în timpul nopţii se trăsese, dar apoi lucrurile s-au 
potolit o vreme. Acum însă lupta se reluase, iar zgomotul puş- 
tilor se auzea neîncetat, devenind din ce în ce mai răsunător. 
La scurtă vreme după primele focuri, strigăte de luptă au 
răsunat chiar lângă castel, semănând panică printre slujnicele 
din reședința lui Chacha. Când femeile au înţeles că era vorba 

despre strigătele de îmbărbătare ale soldaţilor din trupele aliate 
ce porneau spre câmpul de luptă, o linişte greoaie și apăsătoare 
a cuprins din nou încăperile. 

Chacha şi Senhime au ieşit din reşedinţă şi s-au îndreptat 
către Poarta Cireșilor. Hideyori era tot acolo, pe taburetul său, 
înconjurat de generali, de parcă nu s-ar fi mișcat din loc de 
dimineaţă. Vasalii lui umpluseră curtea, dar, spre deosebire de 
dimineață, atmosfera era încordată, ca şi când de undeva îi pân- 
dea pe toţi o mare primejdie. Câţiva samurai își scoseseră săbiile 
din teacă, în timp ce aljii, purtând armuri şi platoşe, intrau și 
ieşeau pe Poarta Cireşilor necontenit. Chacha şi Senhime s-au 
aşezat păstrând distanţă faţă de Hideyori, iar cele aproape 
treizeci de doamne de companie care le însoțeau au luat loc în 
jurul lor. Doar în acel moment Chacha a observat că se 
înseninase şi că razele soarelui cald de vară se revărsau pe deasu- 
pra cireşilor ce se înşirau de-o parte şi de alta a porții. 

Se auzeau focuri de armă amestecate cu strigăte de luptă 
purtate de vânt când mai aproape, când mai departe. Era greu 
de spus din ce direcţie veneau. 

Harunaga Ono, plecat de dimineaţă la Tennâji pentru a-i 
încuraja pe soldaţii cantonaţi acolo, se întorcea însoţit de 
douăzeci de luptători. Chacha îl găsea și mai îmbătrânit decât 
dimineaţă, de parcă abia se mai ţinea pe picioare. A început 
să-i dea lui Hideyori raportul despre situaţia trupelor, dar în 
timp ce vorbea şi-a pierdut dintr-odată cunoştinţa şi s-a pră- 
buşit la pământ. Sângele i-a ţâşnit de sub umărul drept, înro- 
şindu-i platoşa. Toţi cei din jur au crezut că fusese rănit în 
timpul deplasării la Tennâji, dar de fapt i se deschisese o rană 
pe care o căpătase într-un incident survenit în castel cu câteva 
zile în urmă. 

Toţi cei prezenți au sărit în picioare văzându-l pe Ono cum 
se prăbușește. În același moment, trei ștafete călare au trecut 
una după alta pe porţile deschise în mare galop şi, ca la un 
semn, strigătele de luptă au răsunat puternic lângă porţile cas- 
telului, iar focurile de armă s-au întețit. Cei mai mulţi dintre 
samuraii care-l înconjurau pe Hideyori şi care până atunci 

stătuseră în așteptare s-au ridicat deodată şi s-au năpustit și ei 
către Poarta Cireşilor pentru a se alătura luptei. Deodată s-a 
lăsat liniştea. 

Chacha a plecat singură de lângă grupul de femei pentru a 
se apropia de Hideyori. Şuierul gloanţelor, bubuitul puștilor, 
țipetele soldaților se ridicau fără încetare din toate părţile, ca 
şi cum bătălia se dădea chiar de jur împrejurul castelului. 

Yukitsuna, fiul lui Yukimura Sanada, a sosit chiar în acel 
moment cu rugămintea ca Hideyori să meargă pe câmpul de 
luptă pentru a-și încuraja soldaţii. Tânărul samurai de pe 
chipul căruia încă nu se şterseseră urmele copilăriei avea părul 
răvăşit şi armura plină de sânge. Hideyori s-a ridicat în pi- 
cioare. Pentru oricine era limpede că aceasta e ultima lui șansă 
de a se arunca în luptă. Soldaţii s-au ridicat şi ei. Curtea înce- 
puse să fiarbă. 

Mesagerii au revenit pentru a anunţa că apărarea de la 
intrarea în Okayama fusese spulberată. Aproape în același 
moment, un alt mesager a sosit în galop anunțând că trupele 
lui Sanada fuseseră distruse la TennGji și că toţi soldaţii, împre- 
ună cu comandantul lor Yukimura Sanada, îşi pierduseră viaţa 
în luptă. Uirtându-se la Hideyori, Chacha a văzut pentru prima 
oară pe chipul lui o expresie înspăimântătoare. Acesta a 
început imediat să strige ordinul de plecare tuturor soldaţilor 
şi comandanților aflaţi în apropierea Porții Cireșilor: 

— Ascultaţi-mă bine! Veniţi să vă daţi viaţa pentru Hide- 
yori Toyotomi! Să răzbunăm moartea lui Sanada și a soldați- 
lor lui! 

În acel moment, Morihisa Hayami a năvălit în galop. Ve- 
nise în fugă de la TennGji, iar acum stătea în faţa lui Hideyori 
împiedicându-l să urce în șa: 

— Avangarda noastră e terminată. Toate drumurile din 
sudul orașului sunt pline de soldaţi ce bat în retragere. Să îi 
înfrunți acum pe dușmanii deja îmbătaţi de victorie înseamnă 
doar să faci să crească numărul celor căzuţi în luptă. 

— De când a început îmi aştept moartea! Să luptăm! Lup- 
taţi! a urlat Hideyori. 

— Eu gândesc că nu se cuvine ca un comandant să-și 
grăbească fără rost moartea. Mai degrabă ar trebui să se retragă 
şi să-şi apere castelul cât încă mai poate. Când forţele noastre 
se vor sfârşi, va avea destul timp să se hotărască să moară. 

Morihisa Hayami avea faţa acoperită de sânge. 

— Nu! Să luptăm! a strigat din nou Hideyori, încercând 
să se urce în şa. 

Hayami s-a agăţat de el ca să-l împiedice. În clipa urmă- 
toare, a zburat prin aer, aruncat de voinicul Hideyori. Până 
să-și dea seama ce face,jChacha s-a aruncat și ea la picioarele 
lui, prinzându-se cu mâinile de el. Nu-l putea lăsa să plece la 
moarte! O lovitură puternică în umărul drept a rostogolit-o la 
pământ. 

Ridicându-se, a văzut ca prin vis cum mai mulți samurai 
l-au apucat cu braţele pe Hideyori. De cealaltă parte a acestei 
triste încăierări, grupul format din Senhime și slujnicele sale, 
îngenuncheate pe pământ în chimonourile lor somptuoase, 
păreau niște păpuși împrăștiate pe nisipul alb. 

În acea clipă, din spate Chacha a auzit mai mulţi soldați 
strigând „Foc! Arde!“. Şi-a întors privirea. Nori de fum negru 
se ridicau spre cer de după curtea a treia. Panica a izbucnit 
dintr-odată. Soldaţii şi-au scos săbiile din teacă și au început 
să alerge în toate părţile urlând, deși nu se vedea nici un ina- 
mic. Era limpede că aveau trădători în castel. Femeile s-au ridi- 
cat și ele deodată. 

Chacha l-a zărit din nou pe Harunaga Ono. Se învârtea 
printre toţi, strigându-le să se liniştească. Când s-a reinstaurat 
calmul, a ieşit în fruntea soldaţilor pe Poarta Cireşilor. Hideyori 
și grupul care-l înconjura s-au grăbit să-l urmeze. Apoi s-a lăsat 
liniştea. Nu mai rămăseseră în curte decât douăzeci-treizeci de 
femei, flamurile, lăncile și stindardele. Scurtul moment de 
tăcere a fost urmat de strigăte de luptă și focuri de armă, care 
de data asta se auzeau mai puternic şi mult mai aproape. 
Curtea a treia căzuse în mâinile dușmanilor — bufniturile pali- 
sadelor căzând și strigătele de îndemn ale unor soldaţi se ames- 
tecau cu zgomotele bătăliei. 

Pe Poarta Cireşilor a năvălit din nou o mulţime de luptă- 
tori. De data asta se vedea limpede că erau ostași ce fugiseră de 
pe câmpul de luptă. Mulţi răniţi erau înarmaţi cu săbii şi lănci. 

Hideyori şi Ono s-au întors și ei la scurtă vreme. În urma 
lor, pe poartă se revărsau înăuntru grupuri de soldaţi de toare 
felurile. Părea un haos de nedescris, dar dacă te uitai mai bine 
nu era deloc așa, căci de lângă poartă, Ono răcnea la ei cu 
vocea lui răgușită, iar ei se îndreptau supuși spre stânga sau 
spre dreapta, după cum li se ordona. Dar în acelaşi moment 
un alt val s-a revărsat pe poarta din partea opusă şi la scurt 
timp locul s-a umplut de oameni. 

Focul ce cuprinsese curtea a treia trecuse la curtea a doua, 
iar dacă până atunci lupta se dăduse în exteriorul castelului, 
acum câmpul de luptă se mutase în interior, în curtea a treia. 

Fără să se ştie cine dăduse ordinul, Chacha și celelalte femei 
au fost trimise în corpul central și adăpostite acolo. Ono, care 
până cu o clipă în urmă era lângă Poarta Cireşilor, a apărut ca 
din pământ lângă ele urlând: „În donjon! Urcaţi în donjon!“ 
Având de-o parte și de alta două sau trei slujnice care o prin- 
seseră de mâini, Chacha a urcat până la al doilea nivel al donjo- 
nului, urmată de Senhime şi de celelalte femei. Printre ele erau 
şi mama lui Shigenari Kimura, Ukyotayu, ce fusese şi doica lui 
Hideyori, ca şi doamna Aeba sau doamna Adama. 

Când vestea căderii celei de-a treia curţi și a asediului curtii 
a doua a ajuns la nivelul al doilea al donjonului, aici deja căzu- 
seră câteva proiectile, iar gloanţele se loveau de pereţi sau de 
podele ca și cum ai arunca cu nişte boabe de soia. Chacha 
stătea jos, direct pe podea. Nici una dintre femei nu scotea o 
vorbă. Toate ştiau că sunt prinse în capcana unui castel gata 
să fie cucerit. 

Întunericul a început să înghită încet-încet şi turnul. Ziua 
părea să fi trecut foarte repede. Când s-a întunecat de tot, a 
apărut Hideyori urmat de câţiva samurai. Toţi păreau epuizați 
şi răsuflau greu. În afară de Hideyori, Chacha nu-l recunoștea 
pe nici unul dintre ceilalți soldaţi. Nimeni nu spunea nimic. 

La scurtă vreme după aceea, a mai venit un bărbat. Era fără 
îndoială Harunaga Ono. Acesta s-a dus drept către colțul în 
care se strânseseră războinicii, dar trecând pe lângă grupul de 
femei, le-a spus hârâit: 

— Donjonul nu mai, sigur, ne vom refugia în turnul din 
împrejmuirea Ashida. 

La auzul vocii lui, femeile s-au ridicat deodată. În interiorul 
turnului era întuneric beznă, dar când au ieşit pe coridor ca să 
coboare s-au trezit înconjurate într-o penumbră difuză, o 
lumină între zi şi noapłe. Reflexia focului ce mistuia castelul 
strălucea roşiatic pe podea, luminându-le paşii. 

Traversând un coridor lung, grupul s-a îndreptat către al 
treilea turn de veghe al împrejmuirii Ashida, trecând pe sub 
foişorul destinat contemplării lunii. La intrarea în turn, a avut 
loc un incident. Kura-no-suke Watanabe, care fusese grav rănit 
în bătălia de la Domy5ji şi care până atunci îl urmase îndea- 
proape pe Hideyori, ajungând în faţa intrării, le-a spus fără 
ocolişuri: 

— Rana pe care o am nu mă lasă să vă urmez mai departe. 
Rămâneţi cu bine! 

A ieșit apoi în grădină. 

Cu toţii auziseră cuvintele lui, dar nimeni nu încercase să-l 
oprească. Unul dintre tovarășii lui, imposibil de recunoscut în 
întuneric, l-a secondat, aplicându-i lovitura finală. S-a auzit 
apoi urletul de durere al mamei lui, care-și curma şi ea viaţa. 
Din nou, cineva a ajutat-o şi i-a dat lovitura hotărâtoare. 

Cei din grup s-au grăbit să intre în turn. Erau în jur de trei- 
zeci de oameni. Sinuciderea lui Watanabe şi cea a mamei sale 
i-au făcut pe toţi să se gândească la soarta ce-i aștepta. Până 
atunci, o bună bucată de vreme Chacha nu mai ştiuse unde se 
află, dar, odată intrată în turn, şi-a recăpătat stăpânirea de sine. 

În întuneric, cineva a strigat că donjonul arde. Era o voce 
de femeie. Nu era însă nimeni să-i răspundă. Dar ceea ce 
spusese era adevărat, căci câteva clipe mai târziu, o strălucire 
roşiatică stranie a început să se vadă de la ferestrele turnului. 
Chacha a văzut atunci că stătea între Hideyori şi Senhime. 

Focuri de armă, srigăte de luptă şi trosnetul focului ce 
cuprinsese donjonul se auzeau de peste tot. Soldaţii care mai 
rămăseseră în viață în castel se luptau pe viaţă şi pe moarte cu 
inamicii care își făcuseră drum până la ultima curte. 

— Kazuma e cu noi? a întrebat deodată Hideyori. 

— Şi-a făcut seppuku în sala mare, i-a răspuns cineva. 

— Şi Bungo Mano? 

— Tot în sala mare, şi el, i-a răspuns o altă voce. 

— Shikibu Nakajima? 

— În sala mare. 

— Horita? 

— Ultima dată când l-am văzut era împreună cu Nono- 
mura Iyo-no-kami, lângă poarta curţii a treia. Era rănit grav. 
Pe urmă... s-a auzit o altă voce. 

Chacha a aflat astfel că un mare număr de comandanți fie 
își luaseră viaţa, fie căzuseră în luptă. După asta, o vreme n-a 
mai spus nimeni nimic. Doar Ono şi încă vreo doi-trei soldați 
nu-şi găseau locul, intrând și ieşind mereu din adăpost. 

Deodată, Chacha l-a văzut pe Ono ducându-se drept la 
Senhime şi așezându-se atât de aproape de ea, că mai avea puţin 
şi o atingea. S-a aplecat spre ea şi i-a șoptit: 

— Onorabilă doamnă! 

Chacha a tresărit. Ce putea să-i şoptească Ono lui Sen- 
hime? Dintre toţi cei adunaţi acolo, doar Ono îi părea lui 
Chacha diferit. Era singurul care nu renunţase încă la gândul 
de a-l salva pe Hideyori. Oare nu cumva voia s-o înapoieze pe 
Senhime rudelor ei din clanul Tokugawa şi, în schimbul ei, să 
schimbe soarta celor din clanul Toyotomi? Orice-ar fi putut 
să facă era prea târziu. Chiar dacă s-ar fi folosit de Senhime ca 
să-i salveze pe ei, la ce-ar fi dus asta? 

În inima lui Chacha, care toată ziua nu contenise să se 
zbuciume pentru a-l salva pe Hideyori, acum se întorsese o 
umbră din orgoliul ei de temut de altădată. Pentru ea şi pentru 
Hideyori venise sfârşitul, aici şi acum, şi trebuiau să accepte 
asta. Era prima oară când decizia ei era atât de fermă. Decât 
să abdice de la principiile ei şi să se întovărășească cu Ieyasu, 

mai degrabă alegea moartea. Avea de apărat acum nu numai 
propria ei viață, ci şi onoarea clanului Toyotomi. 

Chacha a bâjbâir cu mâna şi a apucat marginea chimo- 
noului lui Senhime, trecând-o pe sub unul dintre genunchii ei. 

— Aşadar, onorabilă doamnă? 

Vocea gravă a lui Ono a ajuns la urechile lui Chacha, care 
încerca să deslușească ce-i spune acesta lui Senhime. Trupul 
fetei s-a mişcat. Chacha a simţit-o că vrea să se ridice. S-a lăsat 
cu toată greutatea pe genunchi, peste marginea lungă a chimo- 
noului pe care-l prinse% sub ea. 

În clipa următoare, Senhime a lăsat să-i scape un geamăt 
atât de încet încât doar Chacha l-a putut auzi. Senhime trebuia 
să sfârșească aici, cu ei toți. Ieyasu, așa îţi vei ispăşi păcatele! 
Nepoata ta va avea acelaşi destin cu clanul Toyotomi! 

Au mai trecut câteva clipe şi deodată s-a auzit vocea lui Ono 
strigând: 

— Foc! 

Toată lumea a sărit în picioare ca la un semn. Într-o clipită, 
panica a cuprins turnul. Şi Chacha era în picioare. S-a auzit 
din nou vocea lui Ono: 

— Liniştiţi-vă, liniştiţi-vă! 

S-au așezat din nou cu toţii. Au trecut câteva clipe până 
când Chacha să-și dea seama că Senhime nu mai era lângă ea. 

— Ono! a strigat la el Chacha, dar n-a primit nici un 
răspuns. 

Nici el nu mai era acolo. După câteva minute, Ono a rea- 
părut în turn. Văzându-l, Chacha l-a chemat la ea fermă: 

— Ono? Ce-ai făcut cu doamna Senhime? 

— Lăsaţi totul în seama mea. Vă voi apăra cu preţul pro- 
priei mele vieţi, i-a răspuns acesta, cu aceeaşi voce răgușită. 

Chacha n-a mai spus nimic. Chiar dacă ar fi spus ceva, nu 
mai putea schimba nimic şi parcă nu-i venea să-l pedepsească 
pe vasalul său credincios în aceste momente apăsătoare. Până 
la capătul capătului, Ono luptase pentru a distruge soarta po- 
trivnică ce le fusese hărăzită celor din clanul Toyotomi. 

— Nu ştiu ce-ai făcut, dar cred că a fost fără rost. Tot ce-ai 
obținut a fost să-l bucuri pe Ieyasu, i-a spus Chacha simplu. 

Credea cu adevărat că Ono greșise. 

Pe la miezul nopţii, lumina de-afară s-a stins. Pesemne 
castelul arsese de tot. În întuneric, ca și până atunci, doar Ono 
şi vreo trei-patru soldaţi intrau şi ieșeau încontinuu din turn, 
negăsindu-și locul. Hideyori nu scotea nici un cuvânt. 

În zori, Chacha a aflat că Senhime, însoțită de o servitoare 
şi de doi soldaţi, Samon Nanbu și Horiuchi Mondo, fusese dusă 
în tabăra lui Tokugawa, dar fără îndoială că totul fusese în 
zadar. leyasu mai degrabă ar fi consimţit să o numere printre 
victime pe propria lui nepoată decât să accepte vreo negociere 
cu clanul Toyotomi. După ce i-o predaseră pe Senhime, era ri- 
dicol să-i mai ceară acum să aibă îndurare de clanul Toyotomi. 

Când s-a luminat de ziuă de tot, Kâzuke Honda din tabăra 
lui Tokugawa a intrat în turn, s-a uitat împrejur la cei douăzeci 
şi opt de bărbați şi femei şi a ieşit. O oră mai târziu, un mesa- 
ger de-al lui Ieyasu a venit aducându-le tuturor porunca de 
a-şi face seppuku. La auzul acestor vorbe, Ono s-a schimbat la 
faţă, dar Chacha simţea că în sfârșit se împlineşte ceea ce tre- 
buia să se întâmple. 

Totul s-a petrecut fulgerător. Din tabăra lui Tokugawa, 
Kamon [i şi Tsushima And5 au venit ca martori. Câteva focuri 
de armă au fos trase în mod inexplicabil înspre turn. O furie 
violentă a cuprins-o pe Chacha la auzul lor, dar n-a spus ni- 
mic. Voia să-şi încheie socotelile cu viața după fiul său. 

— Mamă! i-a spus simplu Hideyori, întorcându-se către 
ea îngenuncheat de pe locul unde urma să moară. 

Chacha a înclinat din cap fără să-i spună nici un cuvânt. Îşi 
luaseră adio. 

A închis ochii o clipă. Apoi, lăsându-și în jos privirea spre 
tăișul orbitor, la fel cum făcuseră înainte tatăl ei, Nagamasa 
Azi, mama ei, O-ichinokata, tatăl său vitreg, Katsuie Shibata 
şi unchiul ei, Nobunaga Oda, a așteptat să vină momentul în 
care să ia sabia scurtă ce i se pusese în față. Pe fereastra turnu- 
lui, pe cer se vedea soarele strălucitor al verii. Din când în 

când, un fuior subţire de fum ce se ridica din cenușa încă ne- 
stinsă a castelului se scurgea ca un firicel de apă în cerul albastru. 


După căderea Castelului Osaka, Doamna din Palatul de 
Nord a continuat să locyiască la templul Kodai-ji, iar Ieyasu 
i-a acordat o dotă de 13 000 de koku de orez. S-a mutat mai 
târziu la templul Nanzen-ji, iar mai apoi la Kenni-ji, unde s-a 
stins din viaţă în ziua de 6 septembrie a primului an din era 
Kan 'ei (1624) la vârsta de şaptezeci și şase de ani. 

Şi cele două surori dle lui Chacha au trăit o viaţă îndelun- 
gată. Ohatsu a trecut la cele veșnice în anul al unsprezecelea 
al erei Kan'ei (1634), în timp ce Kog5, soţia lui Hidetada, cel 
de-al doilea shâgun din clanul Tokugawa și mama celui de-al 
treilea, Iemitsu, a părăsit această lume în care cunoscuse cea 
mai înaltă poziţie pe care o putea avea o femeie în Japonia în 
anul al treilea din era Kamei (1626). După ce Chacha şi-a luat 
zilele în Castelul Osaka, Ohatsu a mai trăit aşadar nouăspre- 
zece ani, iar Kog6, unsprezece. Care dintre aceste trei femei a 
avut cea mai fericită viaţă? E greu de spus şi nimeni nu va şti 
vreodată decât dacă le va întreba pe fiecare dintre ele în parte. 

Publicat în 1955 în foileton într-un supliment al prestigioasei 
reviste Bungeisbunjii, romanul Nobila doamnă din Yodo (Yodo- 
dono nikki) este o capodoperă care, îmbinând realismul sever cu 
lirismul dramatic, surprinde cu acuitate psihologică parcursul 
spectaculos și totodată tragic al concubinei seniorului Hideyoshi, 
personaj real, intrat în legendă. 


Chacha, eroina din Castelul Yodo, a ajuns, din victimă aruncată într-o 
mizerie lucie, a doua soţie a comandantului Hideyoshi, unul dintre 
cei mai curajoși seniori din Japonia. În ambele ipostaze, ea și-a rămas 
întotdeauna fidelă sieși, respectând parcă un cod personal al samu- 
railor. Ecranizat în 2007 în regia lui Hajime Hashimoto, romanul vor- 
beşte despre Japonia zbuciumată a secolului al XVI-lea, despre bătălii și 
campanii militare, castele impunătoare și incendii magnifice, dueluri 
și seppuku, banchete fastuoase, intrigi, trădări și iubiri imposibile — 
toate zugrăvite de Inoue cu un veritabil talent de pictor care, dincolo 
de amplele panorame, cu mii de figuranţi, aşterne pe pânză, cu deli- 
cateţe, destine. 


„De la Natsume Soseki până la Haruki Murakami, incluzându-i aici 
și pe cei doi laureați ai Nobelului, nici un scriitor japonez nu oferă o 
asemenea delectare literară constantă ca Inoue.“ 


Damion Searls, guarterlyconversation.com 


„La Inoue, reconstituirea istorică poartă o amprentă personală și 


aiala 
originală Donald Richie 


„Un scriitor unic, care a reușit să depășească limitele impuse de subiec- 
tele predilecte ale romanului japonez.“ 


Japan Quarterly 


